
वक्तव्य 


१५ अगस्त १९४७ को जब भारत स्वाधीन हुआ, तब भारत में ९ प्रान्तों 
के अतिरिक्त ५८४ रियासतें थीं । इन ५८४ रियासतों में केवल हैदराबाद, 
काश्मीर और मैसूर यही ३ स्यासतें ऐसी थीं, जो आकार और आबादी के 
लिहाज से पृथक्‌ राज्यों का रूप धारण कर सकती थीं । अधिकांश रियासतें 
अहुत छोटी थीं और २०२ रियासतें तो ऐसी थीं, जिनका क्षेत्रफल १० 
वर्गमील से अधिक नहीं था। उस पर भी ये सब की सब रियासतें शासन की 
पुथक्‌ इकाइयाँ बनी हुई थीं । 

रियासतों का यह महकमा भारत के प्रथम उपप्रधान मन्त्री श्री सरदार 
चल्लभभाई पटेल को सौंपा गया और दो वर्षों के भीतर ही उन्होंने सम्पूर्ण 
भारत को एक बना दिया | उक्त ५८४ रियासतों का ५,८८,००० वर्ग मील 
क्षेत्रफल और १० करोड़ के लगभग आबादी इस अल्पकाल ही में भारत के 
आन्तरिक भाग बन गए । उसी तरह, जिस तरह भारत के अन्य राज्य हैं। 
हैदराबाद, मैसूर और काइमीर को पृथक्‌ पृथक्‌ और अन्य कितनी ही रियासतों 

[के संघ बनाकर उन्हें बी श्रेणी के राज्य बना दिया गया। सैकड़ों छोटी- 
छोटी रियासतें आसपास के बड़े राज्यों में मिला दी गई । परिणाम यह हुआ 
कि भारत भर में पूर्ण प्रजातन्त्र स्थापित हो गया और सन्‌ १९५२ का निर्वा- 
चन समूचे देश में वालिग मताधिकार के आधार पर समान रूप में हुआ । 

इस नवीन भारत की एकता के निर्माण में सरदार पढेल के इन २७ 
भाषणों का अत्यन्त महत्वपूर्ण स्थान है। स्वोधीनता के पहले २६ वर्षों की 
भारतीय समस्याओं, पर इन भाषणों में -जह़ें कैफ: डोला गया है, उसका 
महत्व ऐतिहासिक है ये भाषेथि देश कै 'लछिये जिरकाल तक प्रकाश- 
स्तम्भ का काम देते रहेंगे । इसी दृष्टिकोण से इन्हें भारतीय जनता की भेंट 
बकेया जा रहा है । 

२ अक्तूबर १९५४ 


११. 
श्र 


१३. 
५४. 


१५. 


१६: 


. भारतीय कांग्रेस कमेटी के अधिवेशन में सरदार पटेल राष्ट्रपिता 
पु * (०४ 
: पेप्सू के उद्घाटन समारोह में सरदार पटेल महाराजा पटियाला से 


चित्र-सूची 


« नवीन भारत के लौह-पुरुष सरदार वल्लभ भाई पटेल > 
२. सरदार पटेल अपनी पुत्री कुमारी मणिबेन पटेल के साथ. .,.« 
» भारतीय संविधान सभा में ( बायें से दायें ) पं” जवाहरलाल नेहरू, 


पं० गोविन्द वललभ पन्‍्त, सरदार पटेल और डाक्टर राजेन्द्र प्रसाद 
सरदार पटेछ जनता के नमस्कार का उत्तर देते हुए हे 


« सरदार पटेल २२ जनवरी १९४८ को अहमदाबाद की एक विराट 


सभा में भाषण देते हुए ८००३ 
महात्मा गांधी के साथ विचार-विमर्श करते हुए 


राज-प्रमुख के पद की शपथ ग्रहण करवाते हुए 28 


. सरदार पटेल श्री गैडग्रिल के निवास-स्थान पर गुजरात और महा 


राष्ट्र समाज के अभिनन्दन का उत्तर देते हुए 


» १५ फरवरी १९४८ को सरदार पदेल सौराष्ट्र के उद्घाटन-समारोह 


में जाम साहब नवानगर से राजप्रमुख के पद की शपथ लेते हुए 


« सरदार पटेल बम्बई में दक्‍्कन की रियासतों के महाराजाओं से 
* १९२ 


बातचीत करते हुए ४५ 
सरदार पदेल हैदराबाद के राजप्रमुख निजाम साहिब के साथ ... 
२९ मा १९४९ को सरदार पटेल राजस्थान का उद्घाटन करते 
हुए । सरदार पटेल के साथ राजप्रमुख महाराजा जयपुर हैं और सब से 
दाहिनी ओर उपराज-अमुख महाराजा कोटा ०४० 
सरदार पटेल अपने दिल्ली के निवास-स्थान के उद्यान में 
सरदार पटेल एक प्रेस-कान्फेंस में हे 
२६ जनवरी १९५० के ऐतिहासिक दिन राष्ट्रपति डाक्टर राजेन्द्र प्रसाद 
सरदार पटेल से भारत के गृह-मंत्री पद की शपथ ग्रहण करवाते हुए 
सरदार पटेल कुछ विदेशी पत्रकारों के साथ । साथ में डाक्टर राजेन्द्र 
प्रसाद, मौलाना आजाद, पंडित पन्‍त और आचार्य कृपलानी भी हैं 

कलकत्ता 


३ जनवरी १९४८ 
बहनो और भाइयो, 

बहुत दिनों से आप छोगों से मिलने की ख्वाहिश थी। आपका प्रेम 
और मुहब्बत देख मेरा दिल भर आया है। चन्द दिन हुए, हमारे नेता हमारे 
प्राइम मिनिस्टर साहब भी इधर आए थे । उस दिन भी बहुत' छोग जमा 
हो गए और वह अपने दिल की जो बातें आपको सुनाना चाहते थे, उसका 
मौका रह गया। आप छोग कलकत्ता में सब चीजें बहुत बड़े पैमाने पर करना 
चाहते हैं । आज भी आप लोग इतनी बड़ी तादाद में यहाँ आए हें । इतनी 
बड़ी भीड़ को सुनाना भी मुहिकल हो जाता है । यदि पास और दूर के सब 
लोग झ्ान्त हो जाएँ, तो चन्द बातें में आपको सुनाना चाहता हूँ । क्‍योंकि 
अब हमें ऐसा मौका बहुत कम मिलता है कि हम लोग आपके पास आकर 

आपको अपने दिल की बात कह सकें । 
कहने की बातें तो बहुत हैं, क्योंकि बंगाल के ऊपर, हिन्दुस्तान के ऊपर 
बहुत सी मुसीबतें गुजरीं हें । एक बात हम और आप सब चाहते थे कि 
हिन्दुस्तान आजाद हो जाए । तो हमारा देश तो आजाद हो गया। यहाँ जो पर- 
देसी हुकूमत थी, वह इधर से हट गई। वह तो बहुत अच्छा हुआ। हमारा 


(० भारत की एकता का निर्माण 


और आपका जिन्दगी भर का यह काम था कि हमारा मुल्क आजाद हो | 
हिन्दुस्तान आज आजाद हो गया । एशिया भी अब. आजाद होने वाला है । 
चन्द दिनों में, बल्कि कल ही बर्मा भी आजाद हो जाएगा। लेकिन परदेसियों के 
हट जाने से जो आजादी हमें मिली है, क्या सचमुच वह वही आजादी है, जो 
आजादी हम चाहते थे, उसका हिसाब हमें लगाना चाहिए । क्योंकि खाली 
परदेसियों को हटा कर उनकी जगह पर हम लोग बैठ जाएँ, तो उससे हमारा 
काम नहीं चलेगा । तो अब हमें क्या करना चाहिए ? अपनी स्वाधीनता को 
पूर्ण और अपने मन के मुताबिक बनाने के लिए हमें तैयारी करनी चाहिए | 
वह तैयारी क्‍या हो, यही में आपके सामने रखना चाहता हूँ । 

सब से पहले में आपसे यह कहना चाहता हूँ कि हमने हिन्दोस्तान को 
परदेसी हुकूमत से तो आजाद कर लिया, लेकिन उसके बाद हिन्दुस्तान में जो 
हालत हुई, उससे हम लोगों को काफी दर्द हुआ । हिन्दुस्तान के दो हिस्से 
किए गए । दो हिस्से करने के. जो कारण थे, उनके बारे में में कुछ भी 
कहना नहीं चाहता । बंगाल के भी हमें दो टुकड़े करने पड़े । दो टुकड़े क्‍यों 
हुए, उस चीज़ में जाने से आज कोई फायदा नहीं । लेकिन उससे हमको 
काफ़ी नुकसान हुआ । इतना नुकसान होते हुए भी, यदि हम उस नुकसान में 
से, उस खराबी में से कुछ पाठ सीख छें, तो हमारा वह नुकसान कम हो 
जाएगा । आखिर बंगाल के दो टुकड़े करने से ही तो कोई ऐसा बिगाड़ नहीं 
हो सकता है कि हम एक दूसरे से इस तरह से अलग हो जाएँ, जैसे दो दुश्मत 
हों । क्योंकि आखिर बंगाल की भाषा एक है, एक के दो बंगाल बन जाने पर 
भी बंगाल का अपना एक कल्चर है, एक साहित्य है, एक रंग-ढंग है। आज तक 
आप साथ-साथ रहे, अब. आप आपस में क्‍यों लड़ें ? 

लेकिन दूसरी ओर यह भी में आपसे नहीं छिपाना चाहता हूँ कि मेरे दिल 
में काफी अन्देशा है कि अब क्‍या होगा ? हिन्दुस्तान और पाकिस्तान के बीच 
में आज जो हालत है, अगर वही हालत चलती रही, तो दोनों की बड़ी मुसीबत 
होगी । उस मुसीबत को दूर करने के लिए हमें क्‍या करना चाहिए ? हम 
कोई ऐसी चीज न करें, जिससे हमारे ऊपर कोई दोष आए। आप यह भी जानते 
हैं कि पाकिस्तान को छोड़ कर भी हमारा जो मुल्क बाकी बच रहा है, वह 
बहुत बड़ा मुल्क है । बत्तीस करोड़ की आज भी हमारी आबादी है । अब इस 
बत्तीस करोड़ की आबादी वाले इतने बड़े मुल्क को उठाने के लिए अगर 


कलकत्ता र! 


हम काम करें, तो वह बहुत बड़ा काम होगा । इस चीज़ में हम अपनी 
सारी शक्ति लगाएँ, उसके लिए हमें मौका मिलना चाहिए । 

पन्द्रह अगस्त के बाद दोनों देशों में जो काम हुआ है, वह इस प्रकार का काम 
हुआ है कि उससे दुनिया के सामने हमें सिर भुकाना पड़ा, हमको झर्भिन्दा होना 
पड़ा । लेकिन उसके बावजूद भी पिछले पाँच-छ: महीनों में हमने काफी काम 
किया हैँ । चन्द महीनों में सारे मुल्क के दो हिस्से करना, दो बड़े-बड़े प्रान्तों के 
दो हिस्से करता और इस प्रक्रिया में सारी हुकूमत के और सारी सामग्री 
के दो टुकड़े करना, देश के सम्पूर्ण कर्ज, लेत-देवत और जायदाद के दो हिस्से 
करना, यह कोई आसान काम नहीं था । हमने थोड़े दिनों में यह काम पूरा किया 
और इसके लिए हम किसी अदालत में नहीं गए । हमने आपस में बैठ कर 
ते कर लिया | इतनी लड़ाई होते हुए भी हमने यह काम किया । साथ ही 
साथ कोई साठ-सत्तर लाख आदमी इस तरफ से उस तरफ को चले गए, और 
लूगभग उतने ही आदमी उस तरफ से इस तरफको चले आए। तो यह बहुत 
बड़ा काम था । दुनिया में कोई भी हुकूमत अगर उस काम के बोझ से 
दब जाती, तो उसमें कोई ताज्जुब की बात नहीं थी । 

यह काम तो हमने किया, मगर अभी जो बहुत जरूरी काम करना 
बाकी है, वह है हिन्दुस्तान की हवा साफ कर॒ना। क्‍योंकि अब आजाद हो जाने 
के बाद भी हम अगर इसी काम में फेंसे रहे, इसी तरह आपस में कगड़ा करते रहे, 
तो कोई काम नहीं होगा । आप यह जानते हैँ कि हिन्दुस्तान में आज क्‍या 
हालत है । देश को अगर आप देख लें, तब आपको मालूम पड़ेगा कि हमें जो 
काम करना चाहिये, वह हम नहीं करते और उससे हमें नुकसान होता है। उस 
नुकसान को हमें रोकना है । 

तो वह क्‍या काम है ? आप जानते हें कि हमारे मुल्क में खुराक की कमी 
है और खुराक परदेस से छानी पड़ती है। और इसमें हमें बहुत पैसा खर्च करना 
पड़ता है । बाहर से आनेवाली खुराक के लिए हमें बहुत दाम देना पड़ता है 
और उस खुराक को अपने मुल्क तक छाने के लिए भी हमें बहुत ज्यादा दाम 
देने पड़ते हे। हमारे मुल्क में खुराक की जो कीमत है, उससे बहुत ज्यादा 
दाम हमें देना पड़ता हैं । यह काम हमारे लिए खतरनाक है । 

दूसरा काम यह हैं कि यदि हमें अपनी आजादी हज्म करनी हो, तो बड़े 
वैमाने पर हमारे पास अच्छा फौजी सामान होना चाहिए। आर्मी (फौज), 

नेवी (जल सेना) और हवाई शक्ति ( एअर फोर्स ) इन तींनों का काफी 
मजंबूत इन्तजाम हमारे पास होना चाहिए। यह न हो, तो आजाद हिन्दुस्तान 
आज की हालत में खड़ा नहीं रह सकता। इसलिए हमारे पास इन तीनों चीजों 
का पूरा सामान होना चाहिए। 

* तीसरा काम यह है कि आज के युग में यदि हमें अनुकूल फौज रखनी हो, 
तो उसके लिए देश में काफी इण्डस्ट्री ( उद्योग ) होनी चाहिए। उसके लिए 
जितनी इण्डस्ट्री चाहिए, वह्‌ इण्डस्ट्री यदि हमारे पास न हो, तो हम न तो 
कोई फौज रख सकते हैं और अगर हम फौज रख भी लें, तो वह कोई काम न दे 
सकेगी । तो हमें अपने मुल्क में बड़े-बड़े कारखाने बनाने होंगे। उसके लिए 
आज क्या हमारे पास कोई सामान हैं? न हो, तो हमें सोच लेना पड़ेगा कि 
हमें क्या करना है ? हमें यह कबूछ करना पड़ेगा कि हम छोग बहुत पीछे हैं। 

हमारा मुल्क आज इण्डस्ट्री में बहुत पीछे है । पिछले पाँच-छः साल जो 
विश्व-युद्ध चला था, उससे हमारी आर्थिक स्थिति में काफी अन्तर आ गया। 
हमारा मुल्क एक प्रकार से देनदार मुल्क था, लेकिन अब वह लेनदार मुल्क 
बन गया है । इंग्लेंड के पास से हमारा काफी लेना निकलता है। हमारा क्रेडिट , 
( साख ) तो-आज बहुत है, लेकिन उससे कोई काम की चीज हमारे पास नहीं 
आती है । लेनदार की हालत होते हुए भी हम देनदार से बुरी हालत में पड़े 
है। आज कोई चीज हमारे पास नहीं है । तो हमें अपनी इण्डस्ट्री बनानी है, 
उद्योग ( व्यवसाय ) बनाना है । देश का उद्योग बनाने में हमें आपका साथ 
चाहिए । एक तो लेबर ( श्रम ) का साथ चाहिए। आज हमारी लेबर की 
हालत बहुत बुरी है । मजदूर लोग आज एक ही बात समभते हें और वह यह 
कि किसी न किसी तरह से उन्हें हड़ताल करनी है। उन्हें बहकाने वाले छोग 
समभते हे कि इससे उतकी छीडरशिप बनी रहती है । 

यह बहुत बुरी बात है । हमारे लिए यह्‌ सोचने की बात है कि यदि इस 
तरह से हम काम करते रहेंगे, तो हमारी इण्डस्ट्री तो बढ़ेगी नहीं। तब हमारी 
लेबर क्‍या करेगी ? उसको क्‍या मिलेगा ? तो वह चीड्ध हमें पहले सोच 
लेनी चाहिए । इसकां मतलब यह नहीं है कि मजदूरों को जो तनख्वाह 
मिलनी चाहिए, जो मजूदूरी मिलनी चाहिए, वह उन्हें नहीं मिले । ऐसा 
नहीं। लेकिन उसको क्‍या मिलना चाहिए, उसके लिए हमें फगड़ा नहीं करना 
चाहिए, उसके लिए हमें काम नहीं रोकना चाहिए । उसके लिए हमें फ्राख- 

दिली से काम लेना चाहिए | उसके लिए मजदूर वर्ग, मिल-मालिक और 
गवनंमेंठ तीनों को मिल कर यह फैसछा करना चाहिए कि भाई, पंच के पास 
से इन्सांफ़ कराओ और इन्साफ से काम लो। लेकिन इस भगड़े से मुल्क का 
काम मत बिगाड़ो । आज तो हमारे मुल्क का काम बिगड़ रहा है । 

तो आज छेवर को यह चीज समभानी है कि तुम्हें जितना मिलना चाहिए, 
वह आपको बिना स्ट्राइक (हड़ताछ) किए मिल जाना चाहिए । उसका इन्तजाम 
गवर्नमेंट कर सकती है । यदि यह चीज हो जाए, तभी देश का भछा है । 
अगर ऐसा न हुआ, तो लेबर में जितने काम करनेवाले छोग हैं, इनसे में 
बड़ी अदब से प्रार्थता करता हूँ कि उस सूरत में हिन्दुस्तान तो पीछे रह जाएगा, 
वह आगे नहीं बढ़ सकेगा । दुनिया के उन्नत मुल्कों में जिस तरह छेबर का 
काम चलता है, उस तरह का हमारा संगठन नहीं है, उस तरह की हमारी 
लेबर भी नहीं है और न उस तरह की हमारी तालीम ही है । हमारी गवर्नमेंट 
भी उस तरह की नहीं है। * 

आप जानते हें कि हमारी बंगाल सरकार ने एक पब्लिक सेपटी बिक 
बनाया है। आज बंगाल में जो प्रधान मण्डल है, वह हमारा अपना है। हमें उससे 
काम लेना है । अब बंगाल के प्रधान मण्डल ने इस विचार से कानून बनाया 
कि पदिचम बंगाल का भला हो और यहाँ कोई भझंगड़ा-फिसाद न हो, कोई 
तूफान न उठ खड़ा हो । जब यह्‌ बिल असेम्बली में पेश हुआ तो कुछ लोगों ने. 
भेम्बरों को असेम्बली में जाने से रोकना शुरू किया। इस से हमारा काम नहीं 
चल सकता । आज यदि हमारा प्रधान मण्डल अच्छा काम न करें, तो हम उसको 
हटा सकते हें । तो जिन छोगों ने यह्‌ बिल पेश किया था, उनको-अगर आप हटाना: 
चाहें तो उनके ऊपर जो देख-भाल करनेवाले छोग हैं, कांग्रेस की. वकिंग कमेटी 
है, मध्यस्थ सरकार है, उनके पास जाना चाहिए था । या आखिर में सच्चा 
रास्ता यह है कि आप उन छोगों के पास जाते, जो उनको वोट देनेवाले हें। 
वह बंगारू की, कलकत्ता की प्रजा है, और उनके पास आपको ज्यना 
चाहिए था । लेकिन मेम्बरों को असेम्बली में जाने से रोकना तो किसी भी 
तरह ठीक नहीं । इस तरह करने से तो हमारा कोई काम नहीं चलेगा। इस 
तरह कोई छोक-शासन नहीं रह सकेगा, कोई डेमोक्रेसी प्रजातन्त्र, नहीं रहेगी ।* 
इस तरह तो गुंडों का राज्य हो जाएगा । 

आज में जब एक बजे इघर आया, तो मेने अखबार में इधर कीं.एक 

खबर देखी, जिस से मुझे बड़ा दर्द हुआ | मेंने अखबार में देखा कि इधर एक 
छोटी-सी रियासत बिहार और उड़ीसा में पड़ी हैँ, उस रियासत में गोली 
. चली और उसमें बत्तीस या तेंतीस आदमी मर गए, कुछ घायल भी हुए। यह 
बहुत बुरा हुआ । यह सब किस लिए हुआ ? यह छोटी-सी रियासत बिहार में 
हो या उड़ीसा में, यह उसके लिए झगड़ा था। जब वे हमारे पास आए थे तो हमने 
कहा था कि भई, उसका फैसला हम एक कमीशन बैठा कर करेंगे। जो कमीशन. 
कहेगा, उसकी जाँच कर फैसला करेंगे। आज जो कुछ फैसला हमने किया है, 
वह तो आरजी फैसला है।इस आरजी फैसले के लिए किसी को भगड़ा 
नहीं करना चांहिए था। मगर भगड़ा हुआ और गोली चली। अब हमको 
स्वराज्य तो मिला । छेकिन दोनों प्रान्तों में, जहां हमारी हुकूमत हैं, 
प्रजा अपना काम इस तरह करे और अमलरूदार वर्ग को गोली चलानी पड़े, 
तो यह बहुत बुरी बात है। अब इधर कलकते में असेम्बली के दरवाजे पर गोली 
चलानी पड़े, तो फिर इस तरह राज करने से क्या फायदा ? तब तो राज 
करने. के लिए और लोगों को तैयार होना चाहिए। जिसको राज चाहिए, उसे 
अगर हमारी जनता राज दे दे, तो उसको इन्तजार करने की कोई जरूरत नहीं । 
छेकिन एक बात आप समझें । में इस बात का आपको विद्वास दिलाना 
चाहता हूं कि हम लोगों ने कभी हुकूमत नहीं की है और कलकत्ता में भी जो 
हमारा प्रधान मण्डल बेठा है, उन छोगों ने भी कभी कोई हुकूमत नहीं चलाई। 
उनके पास सरकार चलाने का अनुभव तो नहीं हैँ। लेकिन एक बात उनके 
पास है और वह यह कि वे जनता के प्रतिनिधि हैं। बहुत दिनों के बाद 
जनता के प्रतिनिधियों का प्रधान मण्डल बना है । उनके खिलाफ कोई शिका- 
यत नहीं कर सकता कि वे छोग कोई रिश्वत लेकर काम करेंगे, या किसी 
काम में खामस््वाह बिगाड़ करेंगे। तो जिसका जितना दिमाग चलेगा, उतना 
ही काम वह करेगा। लेकिन हमारा प्रधान मण्डल किसी बुरी नीयत से कोई 
काम नहीं करेगा । उसमें मैछा काम करनेवाछा कोई नहीं है| तो अनुभव 
ही काम सिखाएगा। यदि आपके पास ज्यादा अनुभव है और आप ज्यादा 
काबिल हैं, तो आप काम उठा लीजिए | आप जनता की राय से उनको हटा 
सकते हैं। लेकिन इस प्रकार रुकावंट डाल कर आप ऐसा काम करें कि गोली 
चलाने फी जरूरत पड़े, तो यह बहुत बुरा होगा । इस तरह तो न हमारी हुकू- 
मत चलेगी और न आपकी चलेगी। हम लोगों ने ६० साल तक कोशिश करके 

जो कुछ प्राप्त किया है, इस तरह वह सब गिर जाएगा। उससे किसी को 
कोई फ़ायदा नहीं होगा । 

तो में आपसे यह कहना चाहता हूँ कि हमारे पास तो करने को बहुत 
काम पड़ा है । अभी हमारा और पाकिस्तान का रिह्ता कैसा है, बह भी आप 
जानते हूँ। काव्मीर में आज हमारी कैसी हालत है, वह भी आप जानते हैं। 
और जगह के हालत भी आप जानते हैं। यह तो ईव्वर की मेहरबानी है. कि 
आप छोगों ने कुछ संभाल लिया। नहीं तो यदि पूर्वी और पश्चिमी बंगाल में 
एक साथ भगड़ा हुआ होता, तो यह फिर से छाखों आदमियों का मामला हो 
जाता | तो आपको समझना चाहिए कि हम बहुत नाजुक समय में से गुजर रहे 
हैं। हिन्दुस्तान की हालत अभी बहुत नाजुक है। उस समय पर आपको कोई 
गड़बड़ नहीं करनी चाहिए। हां, आपको अगर कोई शिकायत है, तो उसके लिए 
घीरज से काम लीजिए | जल्दबाजी में बना-बनाया काम न बिगाड़ दीजिए। 
देश का ध्यान रख कर आप बरदाइत से काम लीजिए। दो सौ सारू तक 
परदेशियों की गुलामी की। अब अपने लछोग आए, तो दो-चार महीनों 
में इन छोगों ने इतना क्‍या बिगाड़ दिया ? इस तरह से क्‍यों काम करते हो? 
इस तरह तो हमारा काम नहीं चलेगा | 

मेंने आपसे जो कुछ कहा, उसके बारे. में में आपको मिसाल देना 
चाहता हूँ । चन्द रोज हुए, मध्यस्थ सरकार के हमारे इण्डस्ट्री ( उद्योग के 
मिनिस्टर ने एक कान्फरेंस बुलाई थी। उसमें देश भर से लेबर (श्रम ) के 
मिनिस्टरों और प्रतिनिधियों को बुलाया था, साथ ही उद्योगपतियों को भी बुलाया 
था। इस कान्‍्फरेंस में इस बात पर विचार किया गया कि उद्योगपतियों को 
कया करना चाहिए तथा लेबर को क्या करना चाहिए। बहुत सोच-विचार के 
बाद सब ने मिलकर फैसछा किया कि हमें तीन साल तक के लिए एक ट्रूस 
( सन्धि) करना चाहिए । दोनों ने कब किया कि तीन साल तक हम हड़ताल नहीं 
करेंगे। अब यह फैसला करने के बाद सब छोग घर चले गए। दो दिन के - बाद 
लेबर के प्रतिनिधि बम्बई में पहुँचे और वहाँ उन्होंने रेज्रोल्यूशन ( प्रस्ताव ) 
पास किया कि अम्बई में एक रोज की हड़ताल की जाए। इस तरह दूसरे 
ही दिन उन्होंने अपना वायदा-तोड़ दिया। अब इससे क्‍या फायदा हुआ ? थे 
शायद समभते हैं कि ऐसा करने से वे सिद्ध कर देंगे कि वही मजदूरों के श्रति- 
निधि हें। मगर ऐसा करने से यह सिद्ध कहाँ होता है ? एक रोज छुट्टी मिल्ले 

और लेबर से कहा जाए कि आपको तनख्वाह भी-मिलेगी तो कौत काम करना 
चाहेगा ? उससे क्या फायदा हुआ ? छेकिन मुल्क को इससे कितना नुकसान 
हुआ ? अब आप देखिए कि मजदूरों को कैसी गलत तालीम दी जाती है। 

अब इधर कहा जाता है, पांच तारीख को इधर भी हड़ताल करो। छेकिन 
कलकत्ता को इन हड़तालों का बहुत बुरा अनुभव हुआ है । आपको नहीं 
मालूम है एक दिन की छुट्टी मनाने में कितना नुकसान होता हे और पुलिस 
पर कितना बोभ पड़ता है । उसमें कहीं कोई फिसाद न हो, यह पोलीस को 
देखना होता है । यह आपको समभना चाहिए कि उससे मजदूरों को कोई 
फायदा नहीं होता । फिर भी भोले-भाले लोग उसी रास्ते पर चल पड़ते हैं। 
वह समभते हैं कि हमारा हित इसी में हैं, इसलिए वे बहक जाते हें। लेकिन 
उससे सब का बहुत नुकसान होता है । तो में आप छोगों से बड़ी अदब से 
प्रार्थना करना चाहता हूँ कि दो-चार साल काम करने दीजिए । हिन्दुस्तान आज 
जिस हालत में है, उस हालत में से वह निकल जाएं, तो उसके बाद जितना 
जो कुछ आपको करना हो, कीजिए | लेकिन देश को कुछ ताकतवर बन जाने 
दीजिए । आजाद हिन्दुस्तान का तो अभी जन्म ही हुआ है। जब वह शक्तिशाली 
बन जाएगा, तो आपको जो कुछ करता हो कीजिएगा । लेकिन अभी वैसी 
बात कुछ न कीजिए। इसका मतलब यह नहीं है कि मजदूरों के साथ अन्याय 
किया जाए। 

कुछ लोग कभी-कभी मुझ पर इल्जाम भी छगाते हैं कि वह तो राजाओं 
का पिद्ठू है । कुछ छोग मुझे घनिकों और जमींदारों का भी पिदृठू कहते हैं। 
मगर में असल में सबका पिटट हूँ, में मजदूरों का भी हूँ क्योंकि में मजदूरों का 
काम भी करता हूँ। लेकिन में आपसे यह कहना चाहता हूँ कि आपमें से 
बहुत कम लोग जानते होंगे कि जब से मेंने गान्धी जी का साथ दिया, तब से 
भेरे पास कोई दमड़ी भी अपनी नहीं है। तब से एक घेला भी मेंने अपना बना 
कर नहीं रकखा। क्योंकि यह उनके सिद्धान्त के खिलाफ है। तो मुझे मिल- 
कीयत की कोई जरूरत नहीं है । हाँ, जैसे गान्धी जी भी धनिकों को समभाने 
की कोशिश करते हे, वैसा ही में भी करता हूँ । धनिकों के पास से धन 
कछेकर में उसे अच्छे काम में छगा सकता हूँ। वही में करता हूँ। लेकिन आजकल 
जो एक रवैया चल रहा है कि लीडर बनना हो तो पब्लिक मीटिंग में जाकर 
कैपिटलिस्ट को दो-चार गाली दे दो, नहीं तो लीडर नहीं वन सकते | वह 

मुझे पसन्द नहीं । दूसरा एक रवैया यह चल रहा है कि दो-चार गाली राजाओं 
को भी दे दो। इस प्रकार का लीडर में नहीं हूँ । इस प्रकार की लीडरी मुझे 
नहीं आती हूँ । में यह सब पसन्द नहीं करता क्‍योंकि इस तरह की बातों से 
हम जनता को अच्छी तालीम नहीं देते हें । 

मैंने जब राजाओं का काम' किया था, तो रियासतों में कई लोग कहते 
थे कि भई, यह राजाओं को हिन्दुस्तान में ले तो आया, छेकिन तब से रिया- 
सतों के लोगों को दुख है । हिन्दोस्तान के आजाद होने पर कुछ राजा तो यह 
समझे थे कि अब थे जो चाहें सो कर सकते हें। मेंने चालीस रियासतों को तो 
बिल्कूल एक दो रोज़ में साफ कर दिया। तब सब छोग समझ गए कि कोई 
नई बात हुई है । मेने राजाओं को भी समकाया और रियासतों के लोगों को भी 
समझाया । दोनों को एक दूसरे का साथ देने को कहा | में राजाओं से कहता 
हूँ कि जो रैयत की नहीं मानेगा, उस राजा को अगर में रखना चाहूँ, तो 
भी वह नहीं रह सकता। वह जरूर चला जाएगा। वह रह ही नहीं सकता | 
इसी प्रकार जो धनिक लोग हैं, उनको भी में समभा देना चाहता हूँ कि धन 
तो आपके पास तभी रह सकता है जब कि आप उन छोगों को भी खुश रकक्‍खें, 
जिन लोगों के पास से आप घन पैदा करते हैं। लेकिन हम अगर लेबर को कोई 
तालीम न दें, तो हमारी आधुनिक लेबर बहक जाएगी । 

छोग कहते हैं कि हमें मजदूरों का राज चाहिए । ठीक है । में भी उसे 
पसन्द करता हूँ । इग्लेंड में वहाँ की फौज को अपने छोगों पर गोली चलानी 
नहीं पड़ती । वहाँ तो अपने सिपाहियों को भी नहीं चलानी पड़ती । इधर हर 
रोज गोली चलानी पड़े, जब कि पुलिस हमारी, प्रधान मण्डल हमारा और फौज 
हमारी । फिर भी हमें अपने भाइयों पर गोली चलानी १डे, इस प्रकार का राज 
लेने से क्‍या फायदा हुआ ? यह तो बहुत बुरी और नुकसान देनेवाली बात है | 
इसलिए यह चीज हमें छोड़ देनी चाहिए। इसके लिए हमें लोगों को अच्छी तालीम 
देनी चाहिए. । एक रोज हड़ताल कराने से कोई लीडरशिप कायम नहीं 
होती है । लीडरशिप आप भल्ठे, ही ले लीजिए, लेकिन मुल्क का फायदा किस 
तरह से होगा, वह तो देखिए । आज हमारे पास न तो पूरा अनाज पैदा होता 
है, न हमारे पास पूरा कपड़ा है । जिन्दगी की जुरूरियात की जितनी चीजें हें, 
वे सब हमारे पास पूरी नहीं हैं। मकान बनाना हो तो उसके लिए लोहाः चाहिए, 
बह नहीं मिलता, सीमेंट चाहिए तो वह भी नहीं मिकुता। .हमारी रेलवे की 

गाड़ियाँ टूट-फूट गई हैं । हर जगह पर देखो तो हमारा सारा साजो-सामान दूट- 
फूट गया है.। हमने स्वराज्य तो पाया, लेकिन हमारे देश की अवस्था अभी 
ब्रहुत कमजोर है, उसको हमें मजबूत बनाना है। वह बनाना हो, तो उसमें आप 
लोगों को हमारा साथ देना पड़ेगा । यदि आप कहे कि नहीं भई, तुम अच्छा 
राज नहीं करते हो । आप तो वैसा ही राज चलाते हो, जैसा परदेसी चलाते 
थे | तो हम आज ही छोड़ दें । तब आप यह बोफ उठाइए । लेकिव जैसा आप 
करते हैं, ऐसा हम हठ मी नहीं करेंगे । हम किसी भी सूरत में देश का बिगाड़ 
नहीं करेंगे । यदि आप बोकू न उठा सकें, तो हम यह बोक उठाएँगे, लेकिन 
उसमें आप हमारा साथ दीजिए । 

आज प्रफुल्ल बाबू की कलकत्ता में हुकूमत है, तो इसके लिए आपको 
मगरूर होता चाहिए । आपको समझना चाहिए कि यह हमारा आदमी है, 
हम उनके पास आ-जा सकते हैं। पहले गवर्नमेंट हाउस में आप नहीं जा 
सकते थे | पहले जो हुकूमत करनेवाले थे, उसके पास तो आप जा ही नहीं 
सकते थे । आपको पुलिस के साथ अपना बरताव बदलना चाहिए'। पिछली 
सरकार फौज से जो काम छेती थी, उस प्रकार का काम हमें नहीं लेना चाहिए। 
आज फौज हमारी है और उसको देख कर हमें मगरूर होना चाहिए। देख्य 
के सिपाही हमारे हैं, पुलिस हमारी है, उनपर हमें मगरूर होना चाहिए। उनको 
सिखाना चाहिए कि किस तरह से पुलिस का काम करना होता है | यह 
सब चीज, सारा पुराना ढंग, हमें बदलना पड़ेगा । पिछछी गवर्नमेंट के साथ 
हमारी जो लड़ाई चलती थी, उसी चाल से अब हमें नहीं चलना है। नहीं वो 
हमारा सारा ढाँचा टूट जाएगा, और उससे किसी को कोई फायदा नहीं होगा। 

हमें हिन्दुस्तान का राज बराबर ठीक तरह से चलाना हो, तो वह दो 
तरह से चल सकता है। एक तो जिस तरह गान्धी जी कहते हैं, इस तरह का 
राज, अर्थात्‌ रामराज्य । तो रामराज्य में तो खुला दरवाजा रख के भी सो 
जाओ, तो कोई हज नहीं । तब पुलिस की कोई जरूरत नहीं होगी। कोई दूसरों 
की चीज को छेने की इच्छा ही न करे, कोई किसी से मार-पीट न करे और 
सब एक दूसरे को भाई समभकर एक कूटुम्ब की मुआफिक रह सकें, तब राम- 
राज्य होगा । उसके आने में तो अभी बहुत देर है । अभी तो उसमें एक भी बात 
नहीं है । तो गान्धी जी के रास्ते पर हम चलने की पूरी कोशिश करें, वह्‌ 
तो ठीक है। लेकिन आज यह हालत नहीं है। आपने इघर कलकत्ता में 'डाइरेक्ट 

एक्शन डे' भी तो एक रोज देखा था । वह आपको याद होगा । १६ अगस्त 
१९४६ को आप भूल तो नहीं गए होंगे। में नहीं समझता कि कलकत्ता में कभी 
उसे कोई भूल सकेगा । तो आज भी हमारी हालत ऐसी नहीं है कि हम 
कलकत्ता की उस चीज को भूल जाएँ। उस दिन कलकत्ता से आग की जो चिन- 
गारी उड़ी, उसने सारे हिन्दुस्तान को जला दिया और वह अभी तक श्वान्त 
नहीं हुई । लोग कहते हें कि यह पाकिस्तान क्‍यों वना ? उसके बाद ये 
सब भगड़े-फसाद क्‍यों हुए ? ये सब चीजें अगर हम खोछ कर कहने के लिए 
बैठ जाएँ, तो उसमें से फिर और बुराइयाँ पैदा होंगी। इसलिए वह सब चीज 
हम अपने दिल में रखते हें । हम बोलते तो नहीं लेकिन पूरी तरह समभते हें 
कि यह किसकी जिम्मेवारी है। किसने कैसा और क्‍यों किया ? ठीक है। जो 
कुछ हुआ, सो हमारी किस्मत से हुआ। लेकिन वह सब फिर न हो, उसके 
लिए हमें क्या करना है ? उसके लिए मेंने कहा कि या तो आप गान्धी जी के 
रास्ते पर चलो और या फिर हमारी फौज मजबूत चाहिए, हमारी पुलिस मज- 
बूत चाहिए और हमारे देश में एका होना चाहिए। अगर हम आपस में लड़ते 
रहेंगे तो फिर और भी ज्यादां खराबी होगी । 
तो में आपसे यह कहना चाहता हूँ कि पाँच चार साल तक के लिए 
आपस में लीडरशिप का यह भरगड़ा छोड़ दो। और तब तक आपस में मिल- 
जुल कर काम करो । यह पसन्द न हो तो अलग रहो, लेकिन जो काम 
कर रहे हे, उन्हें काम करने दो। अभी कुछ छोग कहते हैं कि सरकार ने जो 
यह बिल पेश किया, उससे हमारी सिविछ लिबरटी ( नागरिक स्वाधीनता) 
चली गई। मुझे समर में नहीं आया कि हम ने कितने आदमियों को पकड़ 
के बैठ लिया है, जो कहते हें कि हमारी सिविक् लिबरटी चली गई। सिविल 
लिबरटी कलकत्ता से चली गई, या किसी और सूबे से चली गई ? और प्रान्तों 
में भी तो ऐसे ही बिलपेश किए गए हैं। किसी ने कोई ऐसी शिकायत नहीं की। 
क्योंकि यह्‌ बिल इस तरह से बनाया गया है कि उसका उलटा उपयोग नहीं हो 
सकता । अगर हमारे लोग इस बिक का ऐसा उपयोग करें कि अपने पोलि- 
टिकल अपोनेन्ट ( राजनीतिक विरोधियों ) को तंग करें, तब तो मिनिस्टर 
लोगों को भी जेलखाने में जाना पड़ेगा । उससे हमें डर क्‍यों होना चाहिए ? 
लेकिन यहाँ तो उसको हथियार बना कर प्रधान मण्डल के ऊपर हल्ला करना 
उद्देश्य बन जाता है । लेकिन आज उनका टर्न ( बारी ) आया है, तो 

कल आपका टर्न भी आएगा। दुष्॒ यही है कि इस तरह देश का काम 
नहीं चलेगा । 

जब आप जैसे कुछ छोग कहते हें कि भाई, यह तो वही करते हें, जो 
पुरानी गवर्नमेंट करती थी, तो यह सच्ची बात नहीं है । क्योंकि हम 
आपके प्रतिनिधि हें और जिस चीज का उपयोग हमारे लोग हमें जहाँ तक 
करने दें, वहीं तक हम उसका उपयोग कर सकते हेँ। लेकिन पुरानी गवनंमेंट 
तो लोगों को जानती ही नहीं थी। छोग तो उनके पास जा भी नहीं सकते थे + 
इधर आज की सरकार में हमारे देश के लोगों को जितनी सत्त। चाहिए, उतनी 
देने में हमें कोई क्रिकक नहीं है । 

हम डेमोक्रेटिक रूल ( प्रजातन्त्र शासन ) को पसन्द करते हैँ और डेमो- 
असी का काम ही हमने लिया है। लेकिन हिन्दुस्तान में डेमोक्रसी का असली 
जन्म तो अभी अभी हुआ हैं । अभी तक पुराना सिलसिला चलता आया है। 
पिछले दो सौ साल तो आटोक़ेसी ( निरंकुश राज्य ) चलती थी, उसके बाद. 
पोलिटिशियन्स ( राजनीतिज्ञों) के कारण जो फिसाद हुए, उस चीज 
में से हम मुहिकिल से निकले। तब आपको यह समभना चाहिए कि जहाँ हम 
लोगों के हाथ में सत्ता है, वहाँ अगर उसका दुरुपयोग न हो, तो आपको जरा 
खामोश रहना चाहिए । 

दूसरी बात में यह कहना चाहता हूँ कि कलकत्ता हिन्दुस्तान का 
सबसे बड़ा शहर है। कलकत्ता हमारे नये इतिहास में एक बड़ा पार्ट (हिस्सा) 
अदा करता रहा है । हिन्दोस्तान की लीडरशिप भी बहुत दिनों तक इधर ही 
थी। में चाहता हूँ कि आज भी वैसा ही हो । लेकिन आज कलकत्ता गलत 
रास्ते पर चलता जाता है। कलकत्ता में जिस प्रकार की डिसिप्लिन (नियन्त्रण), 
जिस प्रकार की तालीम होनी चाहिए, वह नहीं है । हमको हमेशा डर रहता 
हँ कि कलकत्ते में कोई फिसाद तो नहीं हो गया । 

एक चीज देख कर हम को खुशी भी हुई। वह्‌ यह कि जब पंजाब में इतना 
बड़ा तूफान उठ खड़ा हुआ था, तब भी कछ्कत्ता ज्ञान्त हो गया और खामोशी 
प्रकड़ कर बैठ गया। यदि यह बिगड़ता तो बहुत बिगड़ जाता । छेकिन उस 
समय गान्धी जी यहाँ ही थे और यह ईइ्वर की कृपा थी कि हम बिगाड़ से 
बच गए । नहीं तो हमारे पास कोई सामान नहीं था। अगर कलकत्ता बिगड़ा 
(होता, तो सारा हिन्दुस्तान बिगड़ जाता। 

सवाल यह है कि अब हमें क्या करना चाहिए । अभी तक हमारे सामने 
कितनी ही मुसीबतें हें। अभी तक हमारे सामने ऐसी हालत है कि सिन्ध में 
१० लाख आदमी हिन्दू और सिक्‍ख पड़े हें, जिनको हमें वहाँ से निकालना 
है | क्‍योंकि वहाँ से जो चिट्टियां आती हें, उनमें सब लोग कहते हैं कि भई, 
हम वहाँ नहीं रह सकते । कितना भी हमको विश्वास दिलाया जाए, कितनी 
भी बातें कही जाएँ कि हम मैनोरिटी ( अल्पमत ) को ठीक प्रोटेक्शन (संरक्षण) 
देनेवाले हें, ठीक हक देनेवाले हें, पर किसी बात पर विश्वास नहीं किया 
जा सकता । 

इधर हमारे यहाँ तो तीन-चार करोड़ मुसलमान पड़े हैं, उधर कोई हिन्दू 
या सिक्‍ख रहनेवाले न हों, तो किस तरह काम चल सकता है ? कुछ लोग कहते 
हैं कि जो लोग चले आए हैं, वे पीछे लौट जाएँ, तो अच्छा है । कौन कहता है. 
पीछे जाने के लिए ? कौन उन्हें विश्वास दिला सकता है पीछे जाने से उनका 
जान-माल सुरक्षित रहेगा ? वैसा करना हो तो सारा सामान बदलना पड़ेगा ॥ 
और उसके लिए सब से पहले दिछू साफ करना पड़ेगा । क्‍योंकि वहाँ एक 
गवर्नर से लेकर चपरासी तक, जितने भी सरकारी नौकर हें, उनमें एक भी 
हिन्दू या सिख नहीं रहा है ॥ इन हालतों में हिन्दू और सिख वहाँ किस तरह 
से रहेंगे ? बे न वहाँ फौज में हैं और न पुल्सि में ही। वहाँ के हाई कोर्ट 
में भी वे नहीं हैं। ऐसी जगह पर अगर आप कहो कि हिन्दू और सिख वापस 
चले जाएँ तो कौन वहाँ जाएगा ? ऐसी जगह पर कोई हिन्दू या सिक्‍्ख कंसे 
रह सकंगा ? उबर जो ऐसी बातें कहते हैं कि, वहाँ पीछे लौट आए तो ठीक है, वह 
खाली बातें ही बातें हैं। वह भी सिर्फ दुनिया को बताने की बात है । यदि 
सफाई से बात करनी हो तो हमारे साथ बैठ कर फैसला करना चाहिए । हम तो 
आज यह बात करने के लिए तैयार हैं कि झगड़ा करने की क्या जरूरत है ? 
हिन्दू और सिक्‍ख वहाँ नहीं रहना चाहते, उनको जबरदस्ती रखने की कोशिश 
न करो। वें इधर आना चाहते हें तो उन्हें आने दो | हम को. उन्हें इधर 
के आने दो । क्यों नहीं छे आने देते ? जबरदस्ती करके उन्हें वहाँ रखने से फायदा 
क्या है? और इस तरह वे रह भी कंसे सकते हे ? 

तो अभी तक हर एक चीज़ में कगड़े का बीज बाकी है। काइमीर में जो 
कुछ चल रहा है, उसे तो आप जानते ही हैं। कल में इधर आया, और आज अखबार 
में मेंने जफरलला साहब का एक हूम्बा-चौड़ा बयान देखा, जिसंमें उन्होंने 

जूनागढ़ को भी डाल दिया है । जूनागढ़ को जफरुल्ला साहब ने सलाह दी 
थी कि तुम पाकिस्तान में शरीक हो जाओ। अगर वह ठीक था, तो उसका 
नतीजा जूनागढ़ के नवाब साहब को भोगना ही था । वह कोई जफरुलला 
साहब को तो भोगना नहीं था, उन्हें तो खाली बातें ही करनी थीं । जूनागढ़ 
का फँंसछा तो अब हो गया | उसमें अब कोई और चीज बननेवाली नहीं 
है । यू० एन० ओ० में जाओ, चाहे जहाँ जाओ, उससे कोई नई चीज नहीं 
बन सकती । वहाँ तो जो कुछ होना था, वह हो गया । अब जो जफरुल्‍्ला 
साहब कहते हें कि जूनागढ़ तो यू० एन० ओ० में जाएगा । आज काइ्मीर 
का मामलछा हमारी तरफ से यू० एन० ओ० में गया। हमने तो यह इसलिए 
किया कि भई, इस से तो पाकिस्तान खुली लड़ाई करे तो अच्छा है। लेकिन 
वे खुली लड़ाई नहीं करते हूँ, दूसरों की मार्फत अपने आदमियों को लड़ाई में 
भेजते हें। अपने वहाँ से लड़ाई का सारा सामान और सब हथियार उन्हें देते 
हें। इसके साथ ही अपने यहाँ से रास्ता भी उन्हें देते हें। इससे तो खुल्ठमखुल्ला 
लड़ाई करें, तो अच्छा है । इसलिए हमने सोचा कि यू० एन० ओ० के पास 
जाओ | जाके वहाँ से कुछ हो न हो तो और बात है । लेकिन अगर यू० 
एन० ओ० ने भी कुछ नहीं किया, तो इस तरह हम बैठे नहीं रह सकते । 

इस तरह काइमीर का मामछा अछग है और जूनागढ़ का मामला 
अलग | जूनागढ़ यू० एन० ओ० के पास नहीं जा सकता । जफरुल्ला साहब 
कहते हें कि आपने भी तो रास्ता दिया था । मगर में पूछता हूँ कि हमने 
किस को रास्ता दिया था ? हमने किसी को रास्ता नहीं दिया । जूनागढ़ के 
लोग अपने रास्ते से गए, जिधर वे जाना चाहते थे। हमने किसी को कोई 
रास्ता नहीं दिया । हमने किसी को कोई चीज़ नहीं दी । जूनागढ़ में किसी 
को एक मक्‍खी भी नहीं मारनी पड़ी । किसी के ऊपर कोई हथियार नहीं 
चलाना पड़। । फिर रह क्‍या गया ? यहाँ तो खुद दीवान- ने आकर कहा 
कि मेहरबानी करके हमारी हुकूमत ले लो, हम उसे नहीं चला सकते। जूनागढ़ 
का नवाब तो भाग कर कराची जा बैठा | तब फिर जूनागढ़ की बात ही 
क्या रह गई ? सो यह चीज तो हो ही गई। 

उसके बाद हमने एक फैसला किया कि भई ! रियासतों में हमें एक 
काम करना चाहिए । हमने यह कबूछ किया कि रियासत के छोग जैसा चाहें, 
बैसा करें। रियासतों में जो छोकमत हो, इसी प्रकार हमें करना चाहिए । 


अमन स्डिडड 


डक. 

हैदराबाद में, काइमीर में, सब जगह जो छोकमत हो, उसी प्रकार का फैसला 
करने में हमें कोई एतराज नहीं है । लेकिन यदि काइमीर में आज जिस 
तरह से चल रहा है, उसी तरह चलता रहा, तो लोकमत करने की क्‍या 
जरूरत है ? हम लड़ाई करके काइमी र को ले लें, तो फिर लोकमत की जगह 
कहाँ रही ? तो हम कहते हैं आप भी प्लैबिसिट ( छोकमत गणना ) करो, वहां 
लोकमत ले लो । लेकिन आखिर कब तक हमारे सिपाही वहाँ मरते रहें, 
हम पर उनका खर्च पड़ता रहे और हमारे गाँव-के-गांव जलाए जाएँ, 
वहाँ हिन्दू और सिक्‍खों को तबाह किया जाए ? यह सब जारी रहा, तो आखिर 
लोकमत कहाँ रहा ? फिर तो हम भी बन्दूक से ले सकते हें। तब तो दूसरी 
तरह से कुछ हो ही नहीं सकेगा । हमने यह बात भी साफ कर दी कि हम 
काइ्मीर की एक इंच जमीन भी छोड़नेवाले नहीं हें । वह हम कभी नहीं 
छोड़ेंगे । 

आपको यह भी समभना है कि जब हम ऐसी नाजुक हालत में पड़े हैं, 
तब हमें आप छोटी-छोटी बातों पर तंग न करें। आज जब हिन्दुस्तान की यह 
हालत है, दुनिया की यह नाजुक हालत है, तब हमें क्या करना चाहिए ? इस 
नाजुक हालत में अगर हम अपनी हुकूमत को ठीक नहीं चला पाएँगे, अगर उसे 
चलाने में आप साथ नहीं देंगे, तो हमारे देश को नुकसान होगा । इसलिए आज 
आप को केन्द्रीय सरकार का और प्रान्तों में जो हमारी हुकूमतें हैँ, उनका साथ 
देना चाहिए । तो आज आप जो लाखों आदमी यहाँ जमा हुए हैं, आप जो 
कलकत्ता के निवासी हैं, में आप लोगों से बड़ी अदब से कहना चाहता हूँ कि 
हिन्दुस्तान की ऐसी हालत में आपको हमारा एक मेसेज ( सन्देश ) देशभर 
में फैला देना चाहिए। वह सन्देश यह है कि आज देश की हालत बहुत 
नाजुक है, और उसमें हमें कोई हड़ताल नहीं करनी चाहिए, न कोई 
दूसरा तूफान खड़ा करना चाहिए । आज तो हम सब को मिल कर काम 
करना चाहिए । 

इधर कुछ लोग कहते हैं कि भई, हमारे यहाँ सेक्यूछर स्टेट ( धर्म-निर- 
पेक्ष सरकार ) चाहिए । यहाँ हिन्दुओं का साम्प्रदाविक राज नहीं होना 
चाहिए । कौन कहता है कि यहाँ साम्प्रदायिक राज बनाओ ? हिन्दुस्तान में 
तो आज भी तीन-चार करोड़ मुसलमान पड़े हेँ। यहाँ साम्प्रदायिक राज कैसे 
हो सकता है ? छेकिन एक बात यह है कि हिन्दुस्तान में जो मुसलमान पड़े 

हैं, उनमें से काफी लोगों ने, शायद ज्यादातर छोगों ने, पाकिस्तान बनाने 
में साथ दिया था। ठीक है । अब एक रोज में, एक रात में उनका दिछ बदल 
गया, वह मेरी समझ में नहीं आता । अब वे सब कहते हे कि हम वफादार 
हैं, और हमारी वफादारी में शंका क्‍यों करते हो? अपने दिल से पूछो ! 
यह बात आप हम से क्‍यों पूछते हें ? यह हमसे पूछने की बात नहीं है। 

लेकिन अब में एक बात कहता हूँ कि आपने पाकिस्तान बनाया, आपको 
मुबारक । उसमें हम कोई दखल देना नहीं चाहते । जो कुछ हो गया, सो 
हो गया। अब जैसे हम बैठे हैं, ठीक बैठे हैं। कोई-कोई कहते हें कि हिन्दोस्तान 
और पाकिस्तान फिर एक हो जाएँ। में कहता हूँ कि अब वह सब कुछ नहीं 
हो सकता । उन्हें वहीं बैठा रहने दो । जो भाई पाकिस्तान में चले गए हैं, 
उनको पाकिस्तान को. अच्छा बनाने दो । पाकिस्तान जब स्वर्ग बन जाएगा, 
तब हम को भी उसकी ठंडी हवा लगेगी। यही ठीक है। आप लोग जब ऐसी 
बात कहते हैँ, तो उनको शंका पैदा होती है । ऐसी बात हम क्‍यों करें ? अपने 
को मज़बूत बनाओ, तगड़ा बनाओ । 

पाकिस्तान हमारा पड़ोसी हैं । अगर वह मजबूत होता हैं, तो बहुत 
अच्छी.बात है। उससे हमको कोई नुकसान नहीं है। वह ठीक है । लेकिन बहुत 
दफा ऐसा कहा जाता है कि पाकिस्तान मिटाने के लिए, उसको बरबाद करने 
के लिए उन के दुश्मन लोगों ने कौन्स्पिरेसी ( षड़्यन्त्र ) की है। में पाकि- 
स्तान के लोडरों से बार-बार कहना चाहता हूँ कि पाकिस्तान का कोई भी 
दुश्मन क्‍यों न हो, मगर अगर कोई कौन्‍्स्पिरेसी हें, तो वह पाकिस्तान में 
ही पड़ी हैं । बाहर कहीं कोई कौन्स्पिरेसी नहीं हेँ। वह तो वहाँ भीतर ही पड़ी 
है । जितने दुश्मन हैं, सब वहां ही हैं, इधर कोई नहीं है। हम तो उनका कोई 
बुरा नहीं चाहते हें । हम क्‍यों उनका बुरा चाहें ? हमने तो राजी-खुशी से 
तुम्हारा हिस्सा तुमको दे दिया कि जाओ पाकिस्तान बनाओ । लेकिन अगर 
कोई हमारो आँख में घूल फेंकने के लिए आए, तो हम कहेंगे कि हम इस 
तरह से नहीं करने देंगे। अब इस तरह काम नहीं चछेगा। अब हमारा जो हिन्दु- 
स्तान बाकी बच रहा है, उसको छोड़ दो । हिन्दुस्तान में हिन्दोस्तानियों को 
काम करने दो । उसमें आप कोई दखल मत दो । हम आपके काम में कोई 
दखल नहीं देंगे । ! 

आप देख लीजिए कि हम ने किस तरह बेंटवारा किया। तो जितनी चीज 

थी, उस सब चीज में बहुत उदारता से हमने उनको उनके हिस्से से भी ज्यादा 
देने की कोशिश की। जब हमने उनको रुपया देनें का किया, उस समय 
हमने कह दिया था कि आपको यदि प।च सौ करोड़ रुपया चाहिए और इतना 
हिस्सा लेने का आपका हक न हो, तो हम ज्यादा देने के लिए भी तैयार हैं। 
लेकिन मैंने लिखकर दे दिया था कि अगर इन रुपयों से आपको काइ्मीर में 
गोली चलानी हो, तो हम इस तरह से रुपया नहीं देंगें । हाँ, तुम में ताकत 
हो तो ले जाओ | ठीक है। हम खुशी से रुपया तो तब देंगे, जब यह सब फैसला 
हो जाए । जो आपका रुपया है, उसमें हम कोई दखल नहीं देंगे । हमने आपके 
साथ मिल कर जो फैसला किया, वह तो एक कन्सेण्ट ( रजामन्दी का देना-पावना) 
डिक्री है। लेकिन रजामन्दी से जो फैसछा होगा, वही तो छागू होगा। तो 
जिस रोज काव्मीर का फैसछा हो जाए, उस रोज पैसा ले जाओं । इसी तरह 
कुछ लोग कहते हें कि हमारा पैसा नहीं देते और जो कुछ आपने फैसला किया, 
उसमें से पछट जाना चाहते हैं । हमारी पलटने की नीयत॑ नहीं हैं। अगर हमारी 
यह नीयत होती, तो हम फैसला करते ही क्‍यों । तव हम कहते कि जाओ कोर्ट 
में । हमने इस तरह से काम नहीं किया। तो में बार-बार उन्हें सुनाना चाहता 
हूँ कि तुम्हारे साथ हमारी कोई अदावत नहीं है, और न हम कोई बुराई करना 
चाहते हैं । तुम्हारे साथ हमें कोई झगड़ा भी नहीं करना। लेकिन हम यही 
कहते हैं कि आप मेहरबानी करके हमें इधर पड़े रहने दीजिए, हमें यहां अपना 
काम करने दीजिए । 

इधर में आप लोगों से भी कहना चाहता हूँ कि मेहरवानी करके आप 
आपस में झगड़ा छोड़ दीजिए । थोड़े दिन हमें छगकर काम करने दीजिए । यदि 
परदेश्षियों ने यहां दों सौ साल बिगाड़ किया, और देश की हुकूमत बुरी तरह 
से चलाई, तो एक दो साल हमको भी थोड़ा बिगाड़ कर लेने दीजिए | देखिए 
तो सही, यहा क्या चीज होती है। क्योंकि हम यदि बिगाड़ करेंगे, तो उस 
बिगाड़ से भी कुछ अच्छा ही होगा, बुरा नहीं होगा। यह आप समझ लीजिए । 
आज हमारा प्रथम काम यह है कि हमारे मुल्क में ज्यादा माल पैदा हो, इस 
घरती में से ज्यादा अनाज पैदा हो, हमारे मुल्क में बहुत से कारखाने बनें और 
कारखानों में बहुत माल पैदा हो। तभी हमारे मजदूर भी तगड़े हो सकेंगे । 
अमेरिका को देखिए, वह दुनिया का सब से अधिक घधनिक मुल्क हैं। वहाँ 
मजदूर भी तगड़े हें, मालिक भी तगड़े हें, और सब लोग भी वहाँ -तगड़े हें। 

वहां किसी प्रकार का कोई संकट नहीं है । इंग्लैण्ड में आज मजदूरों का राज्य 
है। वहाँ भी बार-बार इस प्रकार की स्ट्राइक ( हड़ताल ) नहीं चलती । 
वे भी इसी फिक्र में है कि उनके कारखाने किस तरह से ज्यादा चलें और 
ज्यादा-से-ज्यादा माल किस तरह से पैदा करें । 

हिन्दुस्तान की किस्मत में एशिया की लीडरशिप के लिए लियाकत 
चाहिए । आज हमें कितनी ही प्रकार की चीजों के लिए बाहर जाना पड़ता है । 
बाहर से भी जरूरत की चीजें मिल नहीं रही हैँ। सब जगह से हम तंग 
दो रहे हैँ । इस हालत में हमें अपने ही मुल्क में ज्यादा से ज्यादा मा पैदा 
करना है। मगर बे कहते हें कि “गो स्लो” ! (धीरे चअलो) । जरा धीमे 
पैदा करो। यानी हड़ताल करो। इस प्रकार का काम करने से तो न 
मजदूरों का भछा होगा और न देश का भला होगा । दुनिया कहेगी कि एक 
बन्दर के पास एक हीरा हाथ में आया, तो बन्दरने समझा कि कोई फल 
है । हीरा हाथ में पकड़ वह उसे खाने छगा। मगर वह हीरा था, जब वह 
बन्दर के दांतों से न टूटा, तो उसने यह समझ कर उसे फेंक दिया कि वह 
तो पत्थर है । हीरे का दाम तो जौहरी ही समझ सकता है । इसी प्रकार अब 
देखना यह है कि हमारे हाथ में आज जो स्वराज्य आया है, उसका व्यवहार 
हम बन्दर की तरह करेंगे या जौहरी की तरह । 

जहाँ तक हमारा सम्बन्ध है, हमने तो परदेशियों की हुकूमत को हटाने 
का ठेका लिया था | वह हमने पूरा किया और आज हमारी जिन्दगी पूरी 
होने का भी समय आ गया है। अगला बोक तो अब इन नौजवानों पर पड़ने 
वाला है, जो कहते हैं कि हमारी लीडरशिप पुरानी हो गई । में नौजवानों 
से कहता हूं कि अगर तुम ठीक तरह से यह बोफ नहीं उठाओगे, तो आप भी मर 
जाओगे और मजदूर भी मर जाएँगे । आप को इस प्रकार काम नहीं करना 
चाहिए, जिस से हिन्दोस्तान का नुकसान हो। आज जरूरत इस बात की है कि 
हम ज्यादे-से-ज्यादा और अच्छी-से-अन्छी आर्मी ( सेना ) रबखें । ताकि 
दुनिया के किसी मुल्क से हमें भय न रहे। यह काम सारा देश मिल कर ही 
कर सकेगा । ० 

अब आप लोगों ने जिस प्रेम से मेरा स्वागत किया है, जिस मुहब्बत से 
मेरी बात सुनी है, उसके लिए में आपको मुबारकबाद देना चाहता हूँ । आप 
लोग इतने प्रेम से और इतनी बड़ी संख्या में यहाँ जमा होते हैं। उसका मतलब 

में यह भी समभता हूँ कि आप लोगों में कांग्रेस के प्रति पूरी वफादारी और 
भक्ति है । आप के पभ्रान्त का जो टुकड़ा हुआ है, उस की चोट लगते हुए भी 
आपको हम पर इतना विश्वास है कि ये लोग जो काम करते हैं, समभनन्‍्बूभ 
कर आप की भछाई के लिए ही करते हैं। कांग्रेस आपके हित के लिए ही काम 
करती है । सो में आप को भी विश्वास दिलाना चाहता हूँ कि बंगाल का 
टुकड़ा हो जाने से जितनी चोट आप को लगी है, इससे ज्यादा नहीं तो, इतनी 
ही चोट हम को भी छगी है। आप ऐसा कभी न समझें कि हमें चोट नहीं छूमी। 
लेकिन जब तक फल पका न हो, तब तक उसे खाने में मजा नहीं | जब 
फल पकता है, तभी उसमें मिठास आती है । 

मैंने जैसा कहा, जब तक पाकिस्तान को यह्‌ समक न आ जाए कि यह 
काम बुरा है, तब तक हमें उसको बुलाना नहीं है । तो धीरज रखो । धीरज 
रख कर अपना काम ठीक करो । दूसरे के सामने न भुकों और जो चीज हो 
गई है, उसको याद मत करो। आगे का रास्ता सोचो। आगे की मंजिल काटने 
के उपाय सोचो । यह करोगे तो पीछे वाला अपने आप ठीक हो जाएगा । 
फिर उसमें कुछ भी करने की कोई जरूरत आपको नहीं रहेगी । हमने आगे की 
भी सोची है, पीछे की भी सोची है। और .सोच-विचार कर हमने जो निष्कर्ष 
निकाला है, वह में आपको कहना चाहता हूँ । हमने आज देश का दो टुकड़ा 
न किया होता, तो हिन्दुस्तान का टुकड़ा-टुकड़ा हो जाने वाला था। पाकिस्तान 
तो हुआ, उससे भी बुरा राजस्थान हो जाने वाला था। रियासतों का भी टुकड़ा 
करने का था कि अलग-अलग एक राजस्थान बनाओ, या छोटे-छोटे राजाओं 
को मिलछा कर अनेक राजस्थान बनाओ । तब ऐसी बहुत सी बातें चलती थीं । 
लेकिन अब हम उन सब चीजों में से निकल आए हें। आज जो हिन्दुस्तान बाकी 
बच रहा है, वह भी बहुत बड़ा मुल्क है । इतने बड़े मुल्क को हम ताकतवान 
बनाएँ, तो जितने टुकड़े हमारे आसपास पड़े हैँ, वे सब हमारी छाया में चले 
आएँगे। आप को कोई फिक्र करने की जरूरत नहीं है । लेकिन इस चीज में 
आप को हमारा साथ देना पड़ेगा । 

सारा देश अगर आज मिल कर काम न करेगा, देश की जनता अगर 
हमारा साथ न देगी, तो हमारी नौका तूफान में पड़ जाएगी । तो बंगाल के 
नौजवानों और कार्यकर्ताओं से मेरी अदब से प्रार्थना है कि जरा हम पर भरोसा 
रखो, जरा घीरज से और डिसिप्लिन (नियन्त्रण) से काम लो। दुनिया देख 

रही है कि हिन्दुस्तान को जो आजादी मिली है, उस में बह किस तरह से 
चलाता है । दुनिया के पास हमें अपना तमाशा नहीं बनाना है । आज सारी 
दुनिया के बड़े-बड़े लोग एम्बेसेडर ( राजदूत ) बन कर इधर आकर बैठे हैं । 
वे सब देखते हें कि हम क्या कर रहे हें । 

आज तो दुनिया बहुत छोटी बन गई है। आज सारी दुनिया हमारी तरफ 
देख रही है। हमें इस तरह से काम करना चाहिए कि दुनिया में हमारी इज्जत 
बढ़े और दुनिया के छोग यह समझें कि हम छोग समभदार हैं। वे ऐसा समझें 
कि उन की मुहब्बत की हमें ज़रूरत है । 

में फिर एक दफा आपका छुक्रिया करता हूँ और उम्मीद करता हूँ कि मेंने 
जो चन्द बातें आपसे कही हैं, उनको ठीक तरह समझ कर आप उन पर अमल 
करेंगे । ईश्वर आपका भला करे । 


(७ है 
लखनऊ 


१८ जनवरी, १९४८ 
बहनो और भाइयों ! 
मेहरबानी करके अब कोई आवाज़ न करें, सब भाई-बहन शान्‍्त हो जाएँ। 
बहुत दिनों के बाद आप लोगों से मिलने का मुझे सौभाग्य प्राप्त हुआ, इससे 
मुझे बहुत खुशी हुई हैं । आप लोगों से मिलने की ख्वाहिश तो बहुत दिनों से 
थी, लेकिन हम छोग ऐसी मुसीबतों में फंसे रहे कि किसी जगह पर आ-जा नहीं 
सकते थे । लेकिन इस बार चन्द दिनों के लिए मुझे आसाम और कलकत्ता जाना 
था, हमारे प्रधान मन्‍्त्री पन्‍्त जी का एक सन्देश मेरे पास आया कि कम- 
से-कम एक रोज़ के लिए सब से मिलने के लिए में लखनऊ रुकूं । मेंने कबूल कर 
लिया कि एक रोज के लिए आऊँगा । लेकिन मेरा जी आज भी दिल्ली में 
पड़ा है, क्योंकि आजकल वहाँ इतना काम रहता है कि हम वहां से हट नहीं 
सकते । तो भी में आया हूँ और आप लोग मेरी कुछ बात भी सुनना चाहते हैं, तो 
ठीक है कि में कुछ बातें आप से कहूँ। 
आप का यह रूखनऊ हाहर हमारे मुल्क का एक बहुत पुराना शहर है, 
और.यह हिन्दू और मुसलमान दोनों की मिश्रित कल्चर ( संस्कृति ) का एक 
केन्द्र स्थान हैं । इस शहर की पुरानी बातें हम सदा सुनते रहते हें। लखनऊ 
की पुरानी निशानियों को देख कर हम मगरूर भी होते हें।. पिछली ग्राजादीः 

की लड़ाई में इस शहर का जो हिस्सा है, जो इतिहास है, वह देख कर भी 
हम मगरूर होते हें। साथ ही आज तक हम इस बात को याद करते हें कि इसी 
झहर में से यह बात निकली थी कि हम हिन्दू और मुसलमान एक कौम नहीं 
हैं, एक नेशन (राष्ट्र) नहीं है, एक प्रजा नहीं हें।--हमें अलग-अलग हिस्सा करना 
चाहिए। यहीं कहा गया था कि हमारी जबान अछग है, हमारी संस्कृति अलग है, 
हमारा सब प्रकार का काम अल्ग-अछग है, इसलिए हमें अलग होना चाहिए । 
हिन्दोस्तान के सारे मुसलमानों के ऊपर ज्यादातर लखनऊ के मुसलमानों का ही 
असर पड़ा और पड़ता रहा | दूसरी ओर हमारे जो नेशनलिस्ट ( राष्ट्रीय ) 
मुसलमान थे, वे भी इसी प्रान्त के थे । उन छोगों ने काफी विरोध किया और 
काफी मुसीबतें उठाई । हिन्दुओं और नेशनलिस्ट मुसलमानों में बहुत मुहब्बत 
थी और आज भी है । वे चन्द लोग हें और परेशान हैं। उनकी तकलीफ और 
उनकी परेशानी हम उनके चेहरों पर देखते हें और तब हमको दर्द होता है। 

लेकिन हमारे जो भाई मुस्लिम छीग के छीडर थे, उन लोगों ने यह बात 
सोची कि हमें तो अछग ही होना है और इसी में मुसलमानों का कल्याण है, 
मुसलमानों की रक्षा है। और वे कहते रहे कि हमें सैपरेट इलेक्शन' ( पृथक 
निर्वाचन ) से कोई फायदा नहीं, उससे हमारी कोई रक्षा नहीं होती । यदि 
हमको कोई वेटेज ( अधिक सीटें ) दिया, तो उससे भी हमारा कोई काम नहीं 
होता । इसी तरह से, हमको और छोटी-मोटी चीज़े दी जाएँ, तो उनसे भी 
हमें कोई फायदा नहीं होता । हमको तो हमारा अछूग हिस्सा चाहिए। हिन्दु- 
स्तान के लीगी मुसछमान यही बात कह कर घूमने लगे और उनका काफी प्रचार 
हुआ । जो नौजवान मुसलमान कालेजों में पढ़ते थे, उन पर भी इन बातों का 
प्रभाव हुआ और उन लोगों ने मान छिया कि यही बात सही है। हमें कबूछ 
करना चाहिए कि बहुत से मुसलमानों के दिल में यह ख्वाहिश पैदा हुई कि अगर 
हमारा राज्य अलग हो जाएगा, तो हम स्वर्ग में चले जायेंगे ।हम उनकी ख्वाहिश 
को रोक नहीं सके, दबा नहीं सके और हमारे बीच एक बहुत बड़ी दीवार 
उठ खड़ी हुई। 

कांग्रेस का यह सिद्धान्त था कि हम इतनी सदियों से एक साथ रहे, चाहे 
किसी तरह भी रहे । आखिर बहुत से मुसलमान, अस्सी फी सदी बल्कि नब्बे 
फीसदी मुसलमान, असल में तो हमारे में से ही गए थे और उन्होंने धर्मान्तर 
कर लिया था। धर्मान्तर करने से कल्चर कैसे बदल गई ? दो नेशन्स कैसे बन 

गईं ? यदि गान्धी जी का लड़का मुसलमान हो गया तो वह दूसरी नेशन का 
कैसे हो गया ? और चन्द दिनों के बाद वह फिर हिन्दू बन गया, तो क्या उसने 
नेशन बदल छी ? नेशन बार-बार थोड़े ही बदली जाती है ? इस तरह से 
क्या जाति ही बदल जाती है ? तो हमने समझाने की बहुत कोशिश की । मगर 
किसी ने नहीं सुना और जब हम समझे कि मुल्क बरबाद हो रहा है । उसके बाद 
वे १६ अगस्त, १९४६ को कलकत्ता में एक डायरेक्ट ऐक्शन डे रखा गया और 
कहा गया कि हम तो सीधी चोट लगाएँगे और कोई काम नहीं करेंगे, जब तक 
हिन्दुस्तान के टुकड़े न हो जाएँ। उस दिन कलकत्ता में बहुत सी खून-खराबी 
हुई, बरवादी हुई । तब हमने सोचा कि इस तरह से सारे मुल्क का हाल हो 
जाए, उससे तो अच्छा है कि अछूग कर दो। वह्‌ अपना घर सम्भालें और हम 
अपना संभाल लें । हमने सोच लिया कि अगर यही हाल रहा तो जो परदेसी- 
हुकूमत हमारे बीच में पड़ी है, वह हटनेवाली नहीं है । हमारा जिन्दगी का काम 
ही यही था कि जिस किसी तरह से परदेसियों की हुकूमत को इधर से हटा दें, 
पीछे देखेंगे कि क्या होता है। तो हमने कबूल कर लिया कि ठीक है भाई, आप 
अलग अपना हिस्सा छे लो । 

उसका यह मतलब नहीं कि हम दिल से राजी थे। लेकिन हम समझ गए 
कि हिस्सा-बाँट चाहे कितनी भी बुरी हो, लेकिन जब उनको समभाना मुश्किल 
है, तो उनको लेने दो । सो हमने दे दिया। जब दे दिया, तो हम यह समभे थे 
कि अब मुल्क में पूरी शान्ति होगी और हम अपना काम करेंगे । हमारे दिल में 
भी यही ख्वाहिश थी, और आज भी है कि वह जो अपना घर अरूग बनाकर 
बैठ हैं, वे तगड़े हो जाएँ, अच्छे हो जाएँ और अपना कार्य करें । बे अपने 
मुल्क को उठाएँ और जैसी उनके दिल में ख्वाहिश थी, वैसा ही स्वर्ग वे अपने 
पाकिस्तान को बना दें । इसी से हमको खुशी होगी । क्‍योंकि आखिर तो 
वह हमारा भाई है । गलत समझ से उसने जो काम किया है, उससे भी वह 
तगड़ा हो जाए, सुखी हो जाए, तो आखिर वह हमारा पड़ोसी है, हमारा भाई 
है । वह सुखी होगा, तो अच्छा है । लेकिन हमने यह कभी नहीं सोचा था और 
हमें कभी ऐसी उम्मीद भी नहीं थी कि अलग होने के बाद भी वह हमें चेन से 
नहीं बैठने देंगे । अब वे बार-बार कहते हें कि आप लोग हमको चैन से बैठने नहीं 
देते हें, और पाकिस्तान को तबाह करने के छिए, उसको बरबाद करने के लिए, 
हिन्दुस्तान में शरकत ( कौन्स्पिरेसी ) हो रही है। तो में उन लोगों को बार- 

बार कहता हूँ कि पाकिस्तान का अगर कोई दुश्मन हैं, तो वह पाकिस्तान के 
भीतर है, बाहर कोई नहीं । आप अपने को संभाल,लो, हमारे यहाँ पाकिस्तान 
का कोई ब्रा नहीं चाहता । हम तो आप का भला ही चाहते हैं। ..#... 
कभी-कभी कोई कहता है कि.पाकिस्तान और हिन्दुस्तान आखिर एक: हो 
ज़ाएँगे.। में यह नहीं कहता हूँ । में कहत। हें कि अब अलग ही रहो । आपको बहुत 
नमस्कार है । आप .वहीं बैठे रहो । हमें आना नहीं .है .) क्योंकि हमने बहुत 
अनुभव कर लिया है । आप अपनी जगह बैठ कर देख छीजिए । आप अच्छे हो 
जाएँगे, तो हम खुश रहेंगे। लेकिन मेहरवानी करके हमको अपना काम करने 
दीजिए । वह तो नहीं होता है, और पाकिस्तान कभी सिक्‍खों पर कसूर 
का. बोक डालता है, कभी हमारे पर कसूर का बोभ डालता है, और कभी 
गवर्नमेंट पर.॥ छेकिन अपनी गलती अभी महसूस नहीं करता है। जो.आदमी 


अपनी गलती महसूस नहीं करता, उसका भला कभी नहीं हो ्रकता। पाकिस्तान , 


गिरेगा, तो वह अपने पाप से ही गिरनेवाल्ा है, हमारे गिराने से कोई 
नहीं गिरेगा । 

तो अब आप देखें कि जब हमन फैसछा किया कि अलग-अलग दो हिस्से 
कर दिए जाएँ, तो उसके बाद क्या हुआ ? उसके .बाद जो कारंबाई हुई, उसमें 
हमारा दोष. नहीं है, ऐसा में नहीं कहता । हमारा भी पूरा दोष है । लेकिन. 


जो दोष उनका है, वैसा हमारा दोष नहों है। और आज भी हमारी ख्वाहिं . 


है कि दंगा-फसाद न हो । क्योंकि हमारे यहाँ चार साढ़े-चार करोड़ मुसलमान 
पड़े हें और उत्तके लिए. हिन्दुस्तान के सिवा कोई दूसरी जगह नहीं है । उनमें से' 
बहुत-से मुसलमानों के साथ हमारी जिन्दगी भर की मोहब्बत है ।- उनके साथ 
हम ,दगावाजी नहीं करना चाहते । क्योंकि जो कोई छोटी-मोटी चीज के लिए 
अपने मित्रों के साथ दगाबाजी करता है, वह कभी कोई बड़ा काम .नहीं कर 
सकता । उधर पाकिस्तान के मुसलमातों. के अखबार आप देखें + डॉन” रोज 
रोज ज़ो पढ़ते हैं वे जरा देखें; वहाँ के और अख़बार देखें । अब वे कहते हैं 
कि मुसलमानों का सब से.बड़ा दुश्मब में ही हूँ । मेरा. ही. नाम वे लेते हेँ।, .. 

एक समय ऐसा भी था ज़ब. कि ये सब.कहते थे, खुद कायदे-आज़स भी 
कहते थे, बाकी सब लोग भी कहते-थे कि गान्धी मुसलमानों का. एनिमी नं० १ 
( पहले.नम्बर का शत्रु ). है.। वह अब मुसलमानों का सब से बड़ा दोस्त होः 
गया. है । मुसकमातों का. अगर कोई पंरमः मित्र और रक्षक .है. तो ग्रान्धी जी 

हैं। अब मेरा नम्बर वहाँ रख दिया। क्‍यों रक्खा? क्योंकि में साफ बात कहता 
हैँ। में छिपाता नहीं हूँ। उधर अगर कोई बुरी चीज़ करेगा तो उसका बुरा असर 
इधर भी पड़ेगा । में कहता हूँ कि भाई यदि आप छोग हमको चैन से काम 
करने देंगे, तो इधर मुसलमानों को तकलीफ नहीं होगी | यों भी इघर पूरी 
शान्ति रखने की कोशिश हम करेंगे, क्योंकि कोशिश करना हमारा फर्ज है, धर्म 
है। अगर हम अपने फर्ज को पूरा न करें तो हम ईइवर के गुनहगार बनते हैं। 
सो कोशिश तो हम करेंगे। लेकिन अपनी कोशिश में हम पूरे कामयाब 
नहीं होंगे, जब तक आपका कर्म ठीक नहीं होगा । तो आपको अब किस 
ढंग से चलना चाहिए ? क्‍योंकि आप तो कहते थे कि अगर आप को 
पाकिस्तान मिल जाए, तो आप को पूरा प्रोटेक्शन ( सुरक्षा ) मिल जाएगा। 
अब जिन लीग वाले मुसलमानों ने इधर से यह काम शुरू किया था, यही लख- 
नऊ सारे हिन्दुस्तान के मुसलमानों के कल्चर का केन्द्र था, उन्हीं छीडरों से 
में पूछता हूं कि अब क्या प्रोटेक्‍्शन देते हें ? इधर हिन्दुस्तान में जो मुसलमान 
है, उनकी हालत देखें, आप उनका दिल देखें, उनका चेहरा देखें । हमको तो 
दर्द होता है । आपको नहीं होता है, उससे मुझे ताज्जुब होता है कि आपको 
क्या हुआ है । आप तो वहां जाकर बैठ गए। लेकिन इन लोगों का कुछ सोचा 
कि उनकी क्‍या हालत है ? उन्हें आपने हम पर छोड़ दिया । ठीक है, छोड़ 
दिया। हम तो कोशिश करेंगे। लेकिन वहाँ बैठ कर भी आप हम को कुछ चेन 
लेने देंगे, कि वहाँ से भी तकलीफ करते ही रहेंगे ? 

यह तो ठीक है कि खूब मार-पीट हुईं। परन्तु चाहिए तो यह कि जो कुछ 
हो गया है, उसे हम भूल जाएँ । उन्होंने भी बहुत बुरी तरह काम किया और 
हमने भी बहुत बुरा काम किया। दुनिया में हमारी बदनामी हुई, जगत के 
सामने हमें सिर भुकाना पड़ा । जब हिन्दुस्तान आजाद हुआ था, तब दुनिया 
में हमारी इज्जत बहुत बढ़ गई थी । लेकिन आज हम बहुत गिर गए हेँ।तो 
यह जो नुकसान हुआ, उसे तो हमें पी जाना चाहिए । ठीक है, जो कुछ हुआ, 
सो हुआ । लेकिन तुमको यह क्या जरूरत थी कि बाकी हिन्दुस्तान में घुसने 
की कोशिश करो । आप क्‍यों जूनागढ़ के दरवाजे पर आ बैठे ? क्‍या जरूरत 
थी आपको ? वहाँ तक कहाँ से आया पाकिस्तान ? आप के कहने से त्ही 
तो हिन्दोस्तान के इस तरह दो टुकड़े बनाए गए। उसके बाद और भी टुकड़े 
करने हों, तो मैदान में खुली बातें करो । इस तरेह से क्यों करेते हो? ' 

भा० ३ 

जूनागढ़ के बारे में नवाब साहब को सलाह दी गई कि आप पाकिस्तान 
में शरीक हो जाओ, तो आपको स्वर्ग मिल जाएगा। वह वहाँ मिल गया।.अब 
बेचारा कराची जाकर कैदी बना बैठ। है । अब उसके दिल की हालत पूछो । 
खुदा को याद करता होगा । उस से पूछो कि जूनागढ़ में, हिन्दुस्तान में, जेल 
में रहना अच्छा है, या पाकिस्तान के स्वर्ग में ? हमने बहुत कहा कि यह पाकि- 
स्तान का काम अच्छा नहीं है । हम को चैन से बैठने दो। आप अब अपना 
काम करो । आपके पाकिस्तान के एरिया (क्षेत्र ) में जितनी रियासतें हैं, 
बहावलपुर है, कछात है, और हैं, उनमें चाहे जो कुछ करो । हम उसमें नहीं 
पड़ेंगे । पर उस समय हमारा कहना नहीं माँना। अच्छी बात है । हम समझे 
कि जूनागढ़ में गड़बड़ कर वे समझ जाएँगे । लेकिन फिर उन्होंने काइमीर पर 
अड्डा छगाया । तब फिर हमने पूछा कि भाई आप काइ्मीर में क्‍यों जा रहे 
हैं? तो कहने छगे कि हम तो वहां कुछ करते नहीं। काश्मीर में तो एक आजाद 
गवर्नेमेंट बनी है, जिसे काइमीर के मुसछमान चला रहे हें लेकिन वह बात 
ज्यादा दिन नहीं चली । असली सब बात खुलने लगी। वहाँ फ्रंटियर ( सर- 
हद) के मुसलमान गए और उन्हें पाकिस्तान की तरफ से हथियार, कपड़ा, खाना- 
पीना और सब सामान दिया गया । उन को मोटर लारी और लड़ाई की सब चीजें 
भो दी गई । उनको लड़ाई की तालीम देने के लिए पाकिस्तान के अफसर भी भेजे 
गए । तब हमने पूछा कि यह क्‍या कर रहे हो ? खुली लड़ाई क्यों नहीं 
करते ? तो कहने लगे, हम कुछ नहीं करते हैं । 

इतना होते हुए भी हमने कोई भगड़ा नहीं किया। हमारी तरफ से, हिन्दुस्तान 
को सरकार की तरफ से, सारी दुनिया की बड़ी-बड़ी सल्तनतों की जमा- 
यत को, जिसे यूनाइटेड नेशन्स कहते हें, लिखा गया कि भाई, पाकिस्तान और 
हिन्दुस्तान दोनों देशों की सरकारें आपके यहाँ शरीक हैं, आप की संस्थाओं पर 
है, आप के संगठन में शामिल हैं, इस से आपके कानून से हम सीधी लड़ाई नहीं 
कर सकते । तो आप उसका फैसछा कीजिए कि इस लड़ाई में पाकिस्तान का 
कितना हिस्सा है । जब हमने यूनाइटेड नेशन्स को इस तरह से लिखा, तब 
उनकी तरफ से जफरुला साहब कहते हैं कि वहां क्यों गए ? बाहर जाने की क्‍या 
जरूरत है ? अपना मैल और मैला कपड़ा बाहर धोने की क्या जरूरत है? वह 
धोना हो तो अपने घर में धोओ । अभी चार महीनों तक हम पंजाब में अपना 
मैला कपड़ा धोते रहे तो पूरा नहीं हुआ, अभी कहते हूँ कि घर में अच्छी घोओ। 


हा 


लखनऊ 34 


अच्छी बात है। अब अपनी गवनंमेंट को में सलाह दूं कि अजी जफरुलल्‍ला साहब 
कहते हैं कि आप वहां क्‍यों गए ? हिन्दुस्तान की सरकार को वहां जाने की क्‍या 
जरूरत थी ? वहाँ नहीं जाना चाहिए था । आप को अपनी अरजी वापस ले लेनी 
चाहिए । फिर आपस में लड़ लेना इस से अच्छा है । ठीक है । यदि वह चाहते हैं 
'तो हम अपनी अरजी वापस ले छेंगे। मगर हमें बताइए कि दूसरा क्या रास्ता 
“होगा ? फिर तो हमें स्याछठकोट और छाहौर होकर जाना पड़ेगा। यदि वह 
पसन्द हो, तो फैसछा करना अच्छा है। लेकिन इस तरह से कहना और बार- 
आर सरासर भूठ बोलना मेरी समभ में नहीं आता। यह किस तरह का 
पाकिस्तान चलेगा ? तो में कहता हूँ कि पाकिस्तान गिरेगा तो, इसी तरह 
से गिरेगा। 

आपको गिराने की हमारी ख्वाहिश नहीं है । छेकिन बार-बार आपकी 
'तरफ से जो बातें कही जाती हें, वे मेरी समर में नहीं आतीं। जब हम आपस 
में बैठ कर बात करते हैं, तो कहते हैँ कि हाँ भाई, रेडर्स ( आक्रमणकारी ) 
“छोग काझ्मीर में गए हैं , वे फ्रंटियर से गए हेँ। उनको हम समझाने की कोशिश 
करते हूँ, लेकिन वे मानते नहीं हैं । आज तो हम कितना भी उन्हें कहें, लेकिन 
'े लछोग नहीं मानेंगे । उधर बाहर दुनिया से कहते हें कि हम कुछ भी नहीं 
जानते । हमारा इसमें कुछ भी हिस्सा नहीं हैं । हमने कहा कि तुम्हारे घर 
"में से होकर वे उधर चले जाते हेँ। तुमने वहां से उन्हें रास्ता करके क्‍यों दिया? 
“आप सब सामान उन्हें क्यों देते हो ? यह क्या बात है ? तो वह कहते हैं कि 
तुम हमको कुछ दो, तो हम उनको समझा दें। अब इस तरह से जो हालत बन 
गई है, उसके लिए में हिन्दुस्तान के मुसलमानों से एक सवाल पूछना चाहंता 
हूँ । आप लखनऊ में जमा हुए । आपने बहुत बड़ा जलसा किया। ५६ हजार 
मुसलमान यहाँ जमा हुए । आप सब लोगों की अगर यह राय है कि पाकिस्तान 
काइमीर में जो कूछ कर रहा है, वह गलत है, तो क्‍यों आपकी जबान खुलती 
नहीं है ? आप क्‍यों बोलते नहीं हो कि यह गलत रास्ता है ? जब तक मुसलमान 
हिन्दुस्तान में इस तरह से नहीं बोलेंगे, तब तक हमारा काम बिलकुछ मुश्किल 
हो जाता रहेगा । जितने वहां बुरे काम होते हैँ, उनके बारे में यदि हिन्दुस्तान के 
“मुसलमान नहीं बोलेंगे, खुले दिल से उसे बुरा नहीं कहेंगे, तो फिर उन्हें यह 
शिकायत नहीं करनी चाहिए कि उनकी वफादारी की तरफ किसी को अन्देशा 
है । तब हम से पूछने की कोई जरूरत नहीं है । 

तो में आपसे बड़ी अदब से कहना चाहता हूँ कि में मुसलमानों का दोस्त 
हूँ और दोस्त का काम है कि सच्ची बात कह दे और धोखाबाजी न करे. 
तो में कभी मुसलमानों के साथ गछूत बात नहीं करूँगा | में साफ-साफ कहना 
चाहता हूँ कि अब हिन्दुस्तान के मुसलमानों की वफादारी का वर्त आया हे । 
उनमें से प्रत्येक के दिल में हिन्दोस्तान के लिए प्री-पूरी मुहब्बत हो और वह: 
समभे उसे हिन्दुस्तान में ही रहना है । उन्हें समझ लेना चाहिए कि पाकि- 
स्तान से उनका कल्याण नहीं होनेवाला है । पाकिस्तान उनकी रक्षा नहीं कर 
सकता | तब उनका कतंव्य हो जाता है कि जिस नाव में वे बैठे हैं, उसी नाव 
का हित सोचें, क्योंकि उन्हें भी उसी नाव से चलना पड़ेगा। नाव चलाने में 
उन्हें साथ भी देना पड़ेगा । तो जिस तरह से पाकिस्तान के लोग कर रहे: 
हैं, उसमें उन्हें ठीक-ठीक, सीधी बात कहनी पड़ेगी कि यह रास्ता गलत है । उस 
रास्ते से जाने में कोई फायदा नहीं है । अब यह कहा जाता है कि पाकिस्तान 
ओर हिन्दुस्तान में यदि लड़ाई होगी, तब उसमें भी साथ देंगे । अरे भाई ! 
वहाँ तक तो न जाओ, तो खुली बात तो करो । पीछे हम देखेंगे कि क्या बातः 
होती है । छड़ाई होगी, तब देखा जाएगा कि कौन किसका भरोसा करता है # 

सच्ची बात तो यह है कि दो घोड़ों पर सवारी नहीं हो सकती, एक घोड़े: 
पर ही सवारी होगी। अपना घोड़ा पसन्द कर छो। छखनऊ ही के कई लोगों ने 
अपना घोड़ा पसन्द कर लिया और समभ लिया, दो घोड़ों की सवारी नहीं चलेगी ॥ 
कांस्टीच्यूएँट असेम्बली में जब हमारा कांस्टीच्यूशन बन रहा था, तब वहाँ 
लखनऊ मुसलिम लीग के एक लीडर थे, उनसे मेने साफ-साफ कह था 
कि आप इधर सेपरेट इलेक्ट्रेट ( पृथक्‌ निर्वाचच ) और रिजर्वेशन ( सुरक्षित 
स्थानों) की बातें करते हेँ। यही बातें करके आपने हिन्दुस्तान के टुकड़े कराए ।. 
अब जो बाकी हिन्दुस्तान बचा है, उसका भी आपको टुकड़ा कराना है क्‍या ? 
यही इरादा हो, तो अब मेहरबानी करके आप पाकिस्तान में चले जाइए | आप 
के इधर रहने से; कोई फायदा नहीं है। तब वह पाकिस्तान चले गए। यह ठीक 
हुआ । अच्छी बात है । अब कौन कहता है कि तुम पीछे लौट आओ । भाई, 
हम भी यह नहीं चाहते हैं, कि पाकिस्तान और हिन्दोस्तान अभी जल्दी-जल्दी 
मिल जाएँ। यह तो तब कह सकते हैं, जब कि पाकिस्तान का स्वाद खाते-खाते 
दाँत खट्टा होकर ग्रिर जाएँ, तब आगे की बातें करेंगे। अभी तो आप वहाँ 
ही बैठो । छेकिन_ हमको हमारा काम करने दो । 


जा आओ 

अगर हम इस तरह से गराफिल रहेंगे, तो हम भी मार खाएँगे | हम 
कहते हैं कि हमारे यहां जो चार करोड़ मुसलमान पड़े हें, उसके हम ट्रस्टी हैं। 
तो में हिन्दू भाइयों से, जो हमारे आर० एस० एस० वाले नौजवान भाई हैं, 
उनसे भी कहना चाहता हूँ कि आप लोग कुछ दिमाग से काम लीजिए, अक्ल 
से काम लीजिए और समझ से काम लीजिए, जिससे हमारा भी काम हो जाए 
और दुनिया में हमारी बदनामी भी न हो, इस तरह से हमें काम करना 
चाहिए । यदि आपको लड़ाई की ख्वाहिश हो, और आपको लड़ना ही हो तो 
उसके लिए लड़ाई का मैदान पसन्द करना चाहिए, लड़ाई का मौका पसन्द करना 
चाहिए और लड़ाई का सामान पूरा करना चाहिए। बेमौके से जो काम 
करता है, जो बेवकूफी से काम करता है, वह अपना सारा काम गँवा देता 
है । तो में यह कहना चाहता हूँ कि जो चार करोड़ मुसछमान इधर पड़े हैं, 
उनके साथ छेड़खानी कभी न करो । जितनी छेड़खानी आप करेंगे, उतना ही 
हमारे ऊपर बोम पड़ता जाएगा, क्योंकि एक तो उसके लिए हमें ज्यादा पुलीस 
रखनी पड़ती है। हमारे संभालने की चीज़ तो वहाँ पड़ी है, इधर क्‍यों से भालंते 
हो ? इनको इधर आराम से रहने दो | जिनके दिल में पूरी वफादारी नहीं 
होगी, वे आप ही चले जाएँगे, वे इधर रह ही नहीं सकते । इधर इतनी गरमी 
होगी कि वह हट जाएगा, इधर रहेगा ही नहीं । लेकिन अगर आप 
उनको इस तरह से बार-बार और बुरी तरह से परेशान करते रहोगे, तो 
जो हमारे साथ हें, वे भी चले जाएँगे । वह हमारे लिए कभी अच्छा 


नहीं होगा । न 
यदि एक भी ऐसे मुसलमान को, जो हिन्दोस्तान के प्रति वफादार ह्‌ और 


जिसने हमारी आजादी की लड़ाई में हमारा साथ दिया और हमारे साथ मुहब्बत 
से रहा है, यहाँ से जाना पड़ेगा, तो उससे बड़ी शर्म की और बात कोई नहीं 
होगी । यह बहुत ही बुरी बात है। यह चीज़ हमें समभनी चाहिए । लेकिन 
जितने मुसलमान इधर दो घोड़ों पर सवारी करनेवाले हैं, उनमें से एक-एक 
को यहां से जाना पड़ेगा, उनमें से कोई इधर रह नहीं सकेगा । तो हमें इस 
तरह से काम करना है कि हिन्दोस्तान में रहनेवाले मुसलमानों से साफ-साफ 
कह देना है कि आप कहते हैं कि हम वफादार हें, तो जबान से कहने भर से 
काम नहीं चलेगा | लीगवाले बार-बार कहते हैं, पाकिस्तान गवर्नमेंट बार- 
जार कहती है कि इधर जो माइनोरिटी ( अल्पमत ) है, हम उसकी रक्षा करने 

के लिए पूरा इन्तजाम करेंगे । लेकिन जो लोग वहाँ रहते हैं, उनसे आप पूछिए 
कि वे कैसा इस्तजाम करते हैं। 

आज सिन्ध में रहनेवाले हिन्दू हमारे पास चिट्ठी लिखते हैं कि दे 
बहुत दुखी हैं। दो महीना हो गया, मैंने बम्बई से कुछ जहाज॑ भेजने का बन्दो- 
बस्त भी किया था और कहा था कि इधर चले आओ। उस समय पर उन 
लोगों में आपस में कुछ फूट हुई, कुछ हमारे अपने लोग भी कहने छूगे कि 
नहीं, सिन्ध में कोई दिवकत नहीं है, वहाँ ही रहो । सिन्धी मुसलमान भी 
यही चाहते हें। ठीक बात है। लेकिन सिन्धी मुसलमान की खुद वहाँ चलती 
ही कहाँ है । वहाँ तो लखनऊ के मुसलमान को या तो पंजाब के मुसलमान की 
चलेगी, वहाँ सिन्धी मुसलमान की क्‍या बात चलेगी ? तो पाकिस्तान तो इस 
प्रकार बना है कि उसमें कानून से काम नहीं चलेगा, जिसमें किसी एक सत्ता 
से काम नहीं चलेगा, वहाँ तो हर आदमी नवाब हो जाएगा और अपनी-अपनी 
मर्जी से, जैसा दिल में आएगा, वैसा काम चलाएगा। कोई उसे कब्जे में नहीं 
रख सकता है। आज ऐसी हालत वहाँ शुरू हो गई है। तो वहाँ से अब हिन्दू 
लोग लिखते हैं कि उनके लिए वहाँ रहना एक मुसीबत हो गई है। वे वहाँ 
से निकलना चाहते हैं, वहाँ रह नहीं सकते । तो आठ-दस लाख हिन्दुओं को हमें 
वहाँ से निकालना है। इधर कई छोग कहते हें कि इतने ही मुसलमान इधर से 
निकालो। यह ठीक बात नहीं है। इस रास्ते से हमारा काम नहीं होगा। यदि 
हमें पाकिस्तान के साथ हिसाब करना है, तो वह इधर के मुसलमानों के 
साथ नहीं किया जा सकता । यदि हमारे आदमी वहाँ न रह सकें और वहाँ 
उन्होंने एक कम्युनल ( साम्प्रदायिक ) राज बना दिया है, तो उन्हें बनाने ] 
दो । हम वैसा क्‍यों करें ? उनको लड़ने की ख्वाहिश हो, तो हम तीस करोड़ 
पड़े हें । हमारा मुल्क बहुत बड़ा है। हमारी धरती में इतना धन पड़ा है, 
हमारे पास इतने साधन हैं । छेकिन अंगर हम पागल हो जाएँ तो कोई काम 
की बात नहीं कर सकेंगे। लेकिन अगर हम ठीक रास्ते पर चलें और अपने 
दिमाग पर काबू रक्‍खें तो हमारे पास इतना सामान है कि पाकिस्तान की 
लड़ने की स्वाहिश भी हो तो भी वह हमारा कुछ न बिगाड़ सकेगा। वह तो 
अभी बच्चा है । कल ही तो उसका जन्म हुआ है। वह क्या करेगा ? 

में देखता हूँ कि कई नौजवानों में लश्करी ( लड़ाई ) की तालीम लेने की 
ख्वाहिश है। यह बहुत अच्छी बात है। लश्करी तालीम लेना, वह आज की हालत 

में, में जरूरत की चीज़ भी समभता हूँ। यदि हिन्दुस्तान गान्धी जी के रास्ते 
पर चला होता, ( जैसा कि हमें उम्मीद थी और हमारी ख्वाहिश भी थो कि 
हम उस रास्ते पर चलें ) तो दूसरी बात थी । लेकिन हम उस रास्ते पर 
चल नहीं सके । अब अगर उनके रास्ते परभी न चले और दुनिया के रास्ते 
पर भी न चलें, तो हम खड्ड में गिर जाएँगे । इसलिए हमें एक रास्ता पकड़ 
लेना है ।-तो आज हिन्दुस्तान की और दुनिया की हालत ऐसी है कि हमें पुलीस 
और मिलिटरी के ऊपर भरोसा करना पड़ता है । इस हालत में हमारी 
पुलीस और हमारी मिलिटरी पक्‍की होनी चाहिए और हमारे नौजवानों को 
उसकी तालीम मिलनी चाहिए । उसके लिए हम सोच रहे हें कि हमें क्या करना 
है। उसमें आपको भी पूरा मौका मिलेगा। लेकिन. यह चाकू या छाठी की लड़ाई 
छोड़ दो और किसी की पीठ में खंजर मारना भी छोड़ दो। उससे कोई फायदा 
नहीं है । उससे न हमारा चारित्र्य बढ़ता है, और न हमारी इज्जत बढ़ती 
है । बल्कि उस से हम गिर जाते हूँ । छेकिन अगर हमें छड़ना ही पड़े, तो 
उसके लिए हमें छड़ाई का मौका देखना होगा और लड़ाई का तरीका ठीक तरह 
से पसन्द करके लड़ाई की सामश्री बनानी होगी । 

आज के हालात में मेंने यह सोचा कि जब पाकिस्तान का ढेंग इस प्रकार 
का चल रहा है, तो हमें क्या करना है । में अपने नौजवानों को बड़े अदब से 
कहना चाहता हूँ कि अब जितना हिन्दुस्तान हमारे पास है, उसे सौ फी सदी 
एक बनाओ | पहले भी हमने परदेसियों के पास हिन्दुस्तान को क्‍यों गुमाया था? 
हमारे मुल्क पर और लोगों का राज्य क्‍यों हुआ था? हमारी बेवकूफी से 
हुआ था। ऐसी बेवकूफी अब फिर न हो, वह हमें देखना है । तो हमारे नौजवान 
आज जो काम कर रहे हैं, उसमें में कई बेवकूफियाँ देखता हूँ । जो हिन्दुस्तान 
बाकी बच रहा है, इसको हमें अगर एक गठरी में बाँधना हो, पूरी तरह संगठिताँ 
करना हो, तो हमें उसमें अलग-अलग गिरह-गाँठें नहीं बनानी चाहिए | हमें 
सबको एक करना है । अब यहाँ अलग-अलग सम्प्रदाय का काम नहीं है। देश 
में जितनी रियासतें हैं, उनको भी हमें एक कर देना चाहिए। तो मेरी कोशिश 
तो सदा यही रही । पाकिस्तान बननेवाला था, सो बन गया; उसे अगर हमने 
नहीं बनाया तो कम-से-कम बनने तो दिया । तो उसमें हमें ऋगड़ा नहीं करना 
चाहिए । जो हिन्दोस्तान अब है, वह हमें ठीक करना चाहिए । 

पाकिस्तान के अछावा एक अन्य टुकड़ा भी होनेवाछा था, जो उस से 

भी बुरा था, और वह था राजस्थान। तो राजस्थान में बहुत छोग गड़बड़ 
चला रहे थे, उनकी चलती तो देझ में बहुत-से टुकड़े पड़ जानेवाले थे। लेकिन 
मुझे आप छोगों के सामने यह कहने में बहुत खुशी होती है कि हमारे देश 
में जो राजा थे, उन लोगों में बहुत-से समकदार छोग थे। उनमें से बहुतों में 
अपने देश के लिए बड़ा प्रेम है । आप यह न समझें कि राजा छोग बड़े 
स्वार्थी. और घमंडी छोग हैं। आप यह भी न समझें कि उनके पास धन का और 
सत्ता का मद हैं और कोई स्वदेशप्रेम नहीं है। मेंने बहुत से राजाओं के साथ 
बातें कीं और हमारे और उनके बीच में जो पर्दा था, वह टूट गया। 

आपने देखा कि एक हफ्ता पहले में उड़ीसा में गया था। वहाँ मध्य 
प्रान्त की ४० रियासतें थीं। उन सब रियासतों के ४० राजाओं ने दस्तखत 
दे दिया हैं कि आप हमारा राज ले लीजिए और आप ही सारा प्रबन्ध कीजिए । 
पहले किसी को ख्याल भी नहीं था कि ऐसा हो सकता है । लेकिन हो गया। 
अब कई राजा परेशानी में पड़े हें कि क्या हमारा भी यही हाल होगा। में 
विश्वास दिलाता हूँ कि हमारी नीयत ऐसी नहीं है कि हम किसी को खत्म कर 
दें। लेकिन जहाँ राजा और प्रजा एक विचार के हो गए और मान गए कि 
हमारे बीच में यह अच्छी चीज़ है, हम सब की सलामती इसी में है, तो हमें 
मानना पड़ता है। तो ४० रियासतों ने मेरी बात मान छी। राजा और रैयत 
दोनों ने मिलकर यह सब कुछ किया । जिन राजाओं के दिल में शक है, 
में विष्वास दिलाता हूँ कि आपको हमारे ऊपर अन्देशा करने की जरूरत नहीं 
है। यदि अब भी इसमें से कोई राजा हटना चाहता है, तो में उसे छोड़ने के 
लिए तैयार हूँ । लेकिन तब उनपर जो खतरा आ सकता है, उसकी जिम्मे- 
दारी उनको खुद लेनी होगी । उनकों समकना चाहिए कि आज तो उन्हें अपनी 
रैयत को अपने साथ रखना होगा। जो राजा रैयत के साथ नहीं रहेगा, उसकी 
हस्ती जोखिम में रहेगी । रैयत को अपने साथ रखने की कोशिश करनी चाहिए। 
राजा लोग इसे समभतें हैं । किसी के दिल में अगर कोई शंका है, तो उसे 
निकाल देना चाहिए । 

तो अब हमारा जो इतना बड़ा संगठन बना है, उसका हमें क्या करना 
चाहिए ? हमने १५ अगस्त को सत्ता अपने हाथ में ली। अभी ज्यादा दिन 
नहीं हुए हैं, सिर्फ ४ महीने हुए हैं । ४ महीने में हमने क्या किया ? जो कुछ 
“हमने किया, उसकी फेहरिस्त बताऊँ, तो आप ताज्जुब में पड़ जाएँगे, कि 

इस टूठी हुई सरकार ने क्या कुछ किया। बहुत-से छोग इसे नहीं समभते हैं और 
कहते हैं कि अभी तक सभी कुछ पुराने ढंग से चलता है। अभी तक वही पुराना 
राज है, कोई फर्क नहीं पड़ा। लेकिन वे देखते नहीं हें कि आजादी के साथ 
मुल्क का दो टुकड़ा हुआ। यह छोटी बात नहीं है, बहुत बड़ो बात है। दो 
अड़े प्रान्त थे बंगाल और पंजाब, उनका भी टुकड़ा किया गया। यह भी बड़ी 
बात है। फिर सरहद को ठीक करना भी खतरे की वात थी। भछी-बुरी वह्‌ 
भी हमने कर ली ! 
हमारी हुकूमत चलाने के लिए लोहे का एक चौखटा था, जिसको स्टील- 
फ्रेम कहते हें। उसमें १२०० से लेकर १३५० तक आदमी थे। वे ही सदियों 
से हमारे हिन्दुस्तान का तन्‍्त्र चलाते थे। उनमें अधिक परदेसी छोग थे। 
उसका भी हिस्सा किया । लेकिन यह हिस्सा दो तरह से हुआ | उसमें जितने 
अंग्रेज थे, वे चले गए। ५० फी सदी के करीब उनमें अंग्रेज थे, उनमें चन्द 
ही रह गए, बाकी सब चले गए। बाकी जो रहे, उनमें से ५० फी सदी पाकि- 
स्तान में चले गए । बाकी में से भी कई लोग हमारे घनिकों, इन्डस्ट्रियलिस्टों 
(व्यवसायपतियों ) ; के पास चले गए । नतीजा यह हुआ कि हमारे पास चौथाई 
हिस्से की सविस बच रही । उसी से हम काम चलाते हैं । बहुत से छोग सममते 
थे, खास तौर से अंग्रेज आफिसर सोचते थे कि इनका काम नहीं चलेगा। 
जो सविस चलती थी, वह टूट गई, तो इनका काम कंसे चलेगा ? छेकिन हमारा 
काम चलता है । 
उसके बाद हमारी जो मिल्कियत थी, उसका भी हिस्सा किया। एक 

कुटुम्ब की मिल्कियत का हिस्सा करने में कितना समय छूग जाता है ? यह 
काम चन्द रोज में नहीं होता । लेकिन हमने सारे मुल्क के हिन्दुस्तान और 
पाकिस्तान के रूप में, दो हिस्से किए । उसके लिए हम किसी अदालत में नहीं 
गए । आपस में बैठकर यह सब कर लिया । पाकिस्तान चाहे कुछ भी कहे, लेकिन 
में कहता हूँ कि अगर हमें पाकिस्तान को खत्म करना होता, तो हम यह सब 
कभी न करते । हमने इस सब में उदारता दिखाई। हमने इस सब में वैसा 
ही बरताव किया, जैसा छोटे भाई के साथ करना चाहिए । कोई भी स्वतंत्र 
आदमी हमारे पक्ष में फैसला देगा । इस तरह से हमने सारी मिल्कियत का 
फैसला कर लिया। जो कर्ज देना था और जो रुपया दूसरे मुल्कों से लेना था, 
उस सब का भी फैसला किया 

इस सब के साथ-ही-साथ ४० छाख लोगों को इधर से वहाँ भेज दिया, 
और ५० लाख लोगों को उधर से इस तरफ ले आए। ये सब किस तरह से 
आए और गए ? पैदछ चलतनेवालों की ६०-६० मील हरूम्बी कतारें थी, 
दस-दस लछाख आदमी एक काफिले में थे । दोनों तरफ से कतारें चलती थीं 
और वे दो तीन महीनों तक चलती रहीं। ऊपर से पानी पड़ता था और नीचे 
भी पानी ही पानी था। रोग फैल गया, कॉलरा फैल गया, खाने-पीने की बड़ी 
मुसीबत थी। इस तरह से इन मुसीबतों में लोगों का अदला-बदछा हुआ। 
राह में अमृतसर जैसा सिक्‍खों का बड़ा शहर पड़ता था। सिक्‍खों ने हठ पकड़ 
ली कि हम इधर से मुसलमानों को नहीं जाने देंगे। तब मेंने अमृतसर जाकर, 
उन्हें समझाया कि ऐसी बेवकूफी न करो। उसमें राष्ट्रीय स्वयं-सेवक-संघवाले 
भी थे, तो मेंने उनसे भी कहा कि तुम यह क्‍यों नहीं देखते हो कि हमारे 
दस लाख आदमी भी उधर पड़े हें। लड़ना है, तो लड़ने का ढंग भी सीखना 
चाहिए । तब उन छोगों ने मेरी बात मान ली और सब को अमृतसर के 
बीच में से जाने दिया। हमारे छोग भी इधर चले आए । 

इस सब हेरा-फेरी में हमने कान्स्टीट्यूएँट असेम्बली का जलसा भी किया। 
अपना कान्‍्स्टीट्यूशन ( संविधान ) बनाने की कोशिश न सिर्फ हमने जारी 
रक्‍्खी, बल्कि करीब-करीब उसे पूरा कर लिया ! इतने छोग मारे गए, 
छाखों की मिल्कियत नहीं रही, लाखों के पास खाना-पीना नहीं रहा, हजारों 
रोते-कलूपते आदमी हमारे पास फरियाद करने आए। उनको भी हमने, जहाँ 
तक बन पड़ा, आश्वासन दिया और साथ ही इतना काम भी किया । इसके 
साथ देशी रियासतों का भी काम कर लिया। तो चार महीने में हमने इतनी 
कार्रवाई की । इतना काम कोई भी सरकार करती, इतना बोक किसी भी 
सरकार पर आता, तो चाहे वह कितनी भी मजबूत सरकार क्‍यों न होती, 
उसके टूठ जाने की संभावना थी। लेकिन ईश्वर की कृपा से हमारी गवर्न॑मेंट 
जहाँ तक बन पड़ा, अपना काम निबाहती रही । और इस सबमें हमारी 
इज्जत काफी बढ़ी है । हमने जूनागढ़ में जो कुछ किया, काइमीर में जो कुछ 
किया, उससे छोगों को कुछ विश्वास आया कि यह छोग भी कुछ ताकतवर 
हे 

तो इस हालत में हमें अब आगे क्या करना है? चार महीना तो हमने 
डटकर काम किया; अब हमें क्या करना है ? अब में आपसे कहना चाहता 

हूँ कि हमें हिन्दुस्तान को उठाना है। हिन्दुस्तान दो सौ साल से गिरा पड़ा रहा। 
उसके पहले भी वह गिरा था। अपने इस हिन्दुस्तान को हमें उठाना है । तो 
इस काम में हमें समझ से काम लेना पड़ेगा । हमें सोचना चाहिए कि हमें 
क्‍या चीज़ें चाहिएँ । एक तो हमारे पास मजबूत फौज चाहिए, हमें कमजोर 
आर्मी नहीं चाहिए । दूसरः हमें अपनी सेन्‍्ट्रल गवर्नमेंट ( केन्द्रीय सरकार) को 
मजबूत बनाना चाहिए । आर्मी की तीन शाखाएँ हें, हवाई फौज, समुद्र की 
फौज, और जमीन की फौज | वह सब मजबूत होनी चाहिए। क्योंकि यदि 
हमारा और पाकिस्तान का जिस तरह से काम चलता है, इसी तरह से चलता 
रहा, तो कभी-न-कभी खतरा है । यह बात छिपाना बेवकूफों का काभ है। 
कम-से-कम में नहीं छिपाता । हम चाहते तो हैं मुहब्बत । लेकिन हम अपनी 
आँख में किसी को घूल फेंकने नहीं देंगे । तो हमारे आर० एस० एस० वाले जो 
नौजवान भाई हैं, जो गाँवों में घूमते रहते हें और बहुत-सी बातें करते हैं, वे 
लोग अगर गलत रास्ते पर चलते हों, तो उनको ठीक रास्ते पर छाना हमारा काम 
है । हमें उनको समभझाना चाहिए कि उनका तरीका गलत है । यह काम 
आडिनेन्स से नहीं हो सकता, उससे तो वे उल्दे तरीके पर चलेंगे । इसलिए 
में उसके साथ कुछ-न-कुछ खामोशी से काम लेता हूँ । हाँ, अगर वे अपनी मर्यादा 
छोड़ देंगे तो फिर हमें छाचारी से सख्ती करनी पड़ेगी । लेकिन हमारे 
जिन नौजवानों पर हिन्दुस्तान का बोक पड़ना है, उन्हें क्या यह शोभा देगा 
कि वे हमें इतना मजबूर बना दें ? तो उन छोगों से में अदब से कहना चाहता हूं 
कि वे इस तरह से काम न करें । 

आप अब देख लीजिए कि हमने सेन्‍्ट्रल गवर्नमेंट बनाई, तो वह भी ऐसी 
गवर्नमेंट नहीं बनाई, जो सिर्फ कांग्रेस की गवर्नमेंट हो। ठीक है, कांग्रेस 
के पास सत्ता तो है, लेकिन हम सत्ता का उपयोग इस तरह से नहीं करते 
कि सिर्फ अपनी ही चलाएँ। हमारी गवनेमेंट में आप देखिए कि जो हमारा 
फाइनान्स मिनिस्टर ( अर्थ-सचिव ) है, वह एक कैपिटलिस्ट है । वह कभी 
कांग्रेस में नहीं था, कभी-कभी वह कांग्रेस के खिलाफ भी पड़ा । इसी तरह, 
देखिए डाक्टर श्यामा प्रसाद मुकर्जी हैं, वह हिन्दू महासभा के प्रतिनिधि 
हें। हम उनको काफी छूट देते हें। वह कुछ भी बोलें, उन्हें बोलने देते हें । हमारे 
कई लोग कहते हें कि डा० दश्यामाप्रसाद मुकर्जी कांग्रेस गवर्नमेंट में बैठकर 
ऐसी बातें क्‍यों करते हैँ, तों हम कहते हें कि उन्हें बोलने दो | उससे क्या होता 

है ? खाली बोलने से कोई बात थोड़े ही होती है ? यदि हमारा काम ठीक 
और साफ होगा तो छोग हमारे पीछे चले आनेवाले हेँ। में तो हिन्दू महा- 
सभावालों से भी कहता हूँ कि बाहर रहकर क्या करोगे ? आओ , कांग्रेस 
में चले आओ । जो कुछ करना हो, हमारे साथ बैठकर बात करो । यह 
क्यों मानते हो कि अछग रहने से ठीक काम होगा ? तो हिन्दू महासभा को 
में बार-बार सलाह देता हूँ कि अलूग रहने से आप तो अस्पृश्य हो गए, हरि- 
जन जैसे आप हो गए ! एक अलरूग टुकड़ा बनाकर आपको अलग नहीं बैठना 
चाहिए, बल्कि भीतर आ जाना चाहिए। अछग बैठने से आपकी ताकत नहीं 
. बढ़ेगी । आप ऐसा क्‍यों गुमान रखते हें कि आप ही करोड़ों हिन्दुओं को 
ठीक रखेंगे । इस तरह से तो हिन्दू-धर्म छोटा हो जाएगा, बहुत संकुचित हो 
जाएगा। हिन्दू धर्म में तो काफी उदारता पड़ी है, काफी टॉलरेन्स (सहिष्णुता ) 
पड़ी है । तो आपको इस तरह से नहीं करना चाहिए । तो देखो, कांग्रेस ने 
उनको भी सरकार में रखा। हमारे डा० जान मथाई क्रिश्चियन हें। वह टाटा 
के यहाँ थे । लेकिन उनमें ताकत थी, वह काबिल थे, तो हमने उनको भी ले 
लिया। एक पारसी गृहस्थ हैं, वह भी कभी कांग्रेस में नहीं थे, वह भी आए । 
सरदार बलदेव सिंह हैं, वह सिक्‍खों के प्रतिनिधि हें, वह अकाली दल के थे, 
और इन्डस्ट्रियलिस्ट भी हें। तो इतने लोगों को तो हमने अपनी कैबिनेट के भीतर 
लिया । तो हम इस तरहसे काम नहीं करते ।---आप लोग ऐसा न समझें कि 
कांग्रेस कोई एक जमात बनाकर या कोई अपना बाड़ा बनाकर काम करना 
चाहती है । कांग्रेस का इस तरह का कोई मकसद नहीं है । छेकिन कांग्रेस 
का धर्म यह हो जाता है कि हिन्दुस्तानभर में जितने छोग रहते हैं, वे सब यह 
महसूस करें कि वे अपने राज में पड़े हें, अपनी हुकूमत में पड़े हें। उन सब 
को पूरी सिक्‍योरिटी देनी चाहिए ।.उनकी सलामती, उनके रक्षण की जिम्मे- 
दारी अगर कांग्रेस न छे सके तो वह राज नहीं चला सकेगी | तो, जितने 
नौजवान भाई इस रास्ते पर चलते हैं, उनसे मेरी बड़ी अदब के साथ अपील 
है कि आप हम पर भरोता करें। हम जिस रास्ते पर आपको हे जाना चाहते 
हैं, उस रास्ते पर आप चलें तो राज आपके अपने हाथों में आतनेवाला है । 
हमको राज से क्या करना है ? इस हुकूमत को हम कया करेंगे ? आपको यह 
भार उठाना है, तो आप इसके लिए तैयार हो जाइए । आपके और कांग्रेस के 
बीच भूगड़ा क्‍यों है ? आप कांग्रेस में चले जाइए ॥ 

दूसरा एक काम हमें यह करना है कि कांग्रेस में काम करनेवाले जो 
लोग हैं, उनमें से कुछ हुकूमत में आ गए हें, सत्ता में आ गए हैं, और उनके 
दिल में यह्‌ ख्याल आ गया है कि अब हम तो हुकूमत और सत्ता से ही सब काम 
कर सकते है, वह नहीं हो सकता । यदि कांग्रेस में काम करनेवाले लोग 
ठीक तरह से काम करें, तो आर० एस० एस० वाले आज-कल जिस तरह काम 
कर रहे हैं, उस तरह से नहीं करेंगे। कांग्रेसवालों का काम है कि उनके साथ 
मिलें, उन्हें मुहब्बत से समभाएँ और उन्हें गलत रास्ते से ठीक रास्ते पर छाएँ। 
डंडे से यह्‌ काम नहीं होगा, क्योंकि जब हम हुकूमत से काम करना शुरू करें, तो 
उस से और खराबियाँ पैदा होती हें । डंडा तो चोर डाकू के लिए है, जो 
फिसाद करनेवाले, गुनाह करनेवाले हैँ, उनके लिए है। अगर आप कहें कि 
आर० एस० एस० वाले भी गुनाह करते हैं, तो में कबूछ करूँगा कि वे गुनाह 
करते हैँ । लेकिन इस गुनांह के पीछे उनका स्वार्थ नहीं है। तो उनके दिल में 
जो भाव है, वह्‌ ठीक भाव है । अगर हम उसको ठीक रास्ते पर ले जा सकते हैं, 
तो क्‍यों न ले जाएँ ? तो वह्‌ काम हमें करना है । 

दूसरी बात यह है कि यदि हमें आर्मी ठीक रखनी हो, फौज को अच्छा 
और मजबूत बनाना हो, तो आज के ज़माने में उसके लिए जो सामान हमें 
चाहिए, वह हमें रखना होगा । आज हमें बड़ी फौज रखनी हो, तो. उसके 
लिए बड़ी-बड़ी इन्डस्ट्री चाहिए और ऐसा काम करना चाहिए कि हिन्दुस्तान में 
उद्योग दुबारा बन चले । इन्डस्ट्री के बिता फौज नहीं चलेगी। तो इस इन्डस्ट्री 
के लिए हमें क्या काम करना चाहिए ? इन्डस्ट्री में भी हमारी दिक्‍्कतें हें और 
हम फंसे हैं । चन्द लोग, जो मज़दूरों में काम करते हैँ, यह्‌ समभते हें कि अगर 
उनकी लीडरशिप रखनी हो तो उन्हें मजदूरों से बार-बार हड़ताछ करानी 
है और ज्यादा-से-ज्यादा डिमांड ( माँग ) करानी है । माँग पूरी न हो तो 
हड़ताल कराओ, किसी-न-किसी बहाने से हड़ताल कराओ । हमारी इन्डस्ट्री 
को यह एक रोग छगा है। यदि आपको मज़दूरों की सच्ची लीडरशिप चाहिए, 
तो जो चीज़ मजूदूरों को नापसन्द हो, वह चीज़ उनसे कराने की ताकत अपने 
में छाओ, तब तो आप लीडर हुए । खाली फोकट लीडरशिप में कोई दम नहीं 
है। मजदूरों के इन्टें रेस्ट में सच्ची बात क्या है ? इनके हित में सच्ची चीज़ 
क्या है ? सब से पहले यही उन्हें सिखाना चाहिए । 

लेकिन में तो उस बहस में भी नहीं पड़ता हूँ। में तो इतना ही कहता हूँ 

आज हमारी हालत ऐसी है कि हमें हिन्दुस्तान की रक्षा करनी है, हिन्दुस्तान 
को उठाना है, उसे मजबूत बनाना है, और इसके लिए आप हमें एक मौका 
दीजिए । एक ट्रूस कर छो कि अभी चार प/च साल तक हमें काम करने दोगे। 
नहीं, तो दूसरा काम करो । यदि आपको यही छूगता है कि आप यह काम 
नहीं कर सकते हैं, तो मेहरवानी करके आप बोफ उठा लीजिए । चार-पाँच 
साल हम आपके पीछे नहीं छगेंगे, हम भापका साथ देंगे, मदद करेंगे। 
लेकिन आप यह क्‍या कर रहे हो ? जब परदेसी हुकूमत थी, तब तो हम समझ 
सकते थे। लेकिन अब यह हमारी खुद की हुकूमत हैं, आपकी अपनी 
सरकार है । यदि कुछ समभाना हो, तो हमको समभझाओ, लेकिन बार-बार 
इस तरह भगड़ा करने से क्या फायदा ? आज यह ट्रेड यूनियन कांग्रेस, 
मजदूरों की संस्था, कम्यूनिस्टों के हाथ में पड़ी है। हमने देखा कि जब तक 
यह संस्था इन लोगों के हाथ में है, तब तक कोई काम नहीं होगा । क्योंकि 
यह तो बार-बार स्ट्राइक ( हड़ताल ) के .सिवाय दूसरी बात ही नहीं करते 
है । और हड़ताल भी कंसे ? उसमें वाइलेंस (हिंसा ) करते हैं। मैनेजरों को 
मारना, आफीसरों को पीटना और छोगों को मारना। अगर मजदूर हड़ताल 
में शरीक न हो तो उसको भी मारना । उनका एक ही पेशा है कि किसी-न- 
किसी तरह अनरेस्ट ( अद्यान्ति ) पैदा करना । तब हमने सोचा कि हमें लेबर 
का अछग संगठन बनाना चाहिए । तो हमने अछग संगठन बनाने की कोशिश 
की । ठीक है। अछूग संगठन बनाया, तो हमारा आपस में झगड़ा हुआ कि 
नहीं भाई, मजदूरों का हड़ताल करने का जो हक है, वह क्‍यों छीने लेते हो? 
तो हमने कहा कि भाई, हम कोई हक छीन नहीं छेते हें । उनका यह हक 
कायम रहा । लेकिन मजदूरों और मालिकों के बीच कगड़ा हो, तो उसका फैसला 
पंच से कराओ | चार-पाँच साल तक यह करो, पीछे उनका यह हक कायम 
रहेगा, हम उसे नहीं ले लेंगे । लेकिन चार-पाँच साल शान्ति से हमें काम करने दो । 

अगर हमें मजबूत फौज बनानी हो, तो उसके साथ हमें फौज का जितना 
सामान चाहिए; दारूद-गोला, मोटर-ट्रक, लोहा,'पेट्रोल, कपड़ा, चीनी और 
खाना, वह सथ हमें चाहिए। जितना सामान चाहिए, वह खूब अच्छा चाहिए । 
अच्छी रेलवे चाहिए, अच्छा तार चाहिए, अच्छा टेलीफोन चाहिए । अच्छी 
फौज रखती हो, तो कौन-सी अच्छी चीज़ नहीं चाहिए ? सबसे पहले पूरी फौज 
चाहिए। फिर उस फौज की हिफाजत करनी चाहिए , उसे सब चीज़ें देनी चाहिए 

और इस सब के लिए घन चाहिए। अगर यही कहते रहोगे कि कोई पैदा ही 
न करो, भगड़ा ही करो, तो कौन फौज रक्‍्खी जा सकेगी और किस तरह से 
हमारा काम चढेगा ? # 

आजादी के पहले चार महीनों में ही हमने इतना काम किया है। अब 
हम मुल्क को ठीक कर, साफ कर, आगे बढ़ना चाहते है! । इस काम के लिए 
दो चीज़ करो । एक तो यह कि जितने मुसलमान इधर पड़े हें, उतको चैन से 
रहने दो, उनसे झगड़ा न करो । क्योंकि फिर हमारा चित्त उसमें जाता है। 
हमारा अटेन्शन ( ध्यान ) उसमें डाइवर्ट होता (बट जाता ) हैं। तो उनको 
चैन से रहने दो । अगर उनमें से किसी की नीयत अच्छी न होगी, तो वह 
पकड़ा जाएगा । उसमें आपको डर नहीं रखना चाहिए | हम जाग्रत हैं। हम 
धागल छोग नहीं है. । हम समभते हैं कि कहां चूहा पड़ा है, और कहां चोर पड़ा 
है। वह सब हम देखते हैं। तो आपको इस तरह से हमको तंग नहीं करना चाहिए, 
हमें मजबूर नहीं करना चाहिए । दिल्ली हमारी राजधानी है, उसमें हम राज 
करते हें, तो जो चन्द मुसलमान पड़े हें, जो लोग उन्हें तंग करते हैं, वे हमारी 
इज्जत पर हाथ डालते हें। उसका मतलब यह होता है कि हम राज करने के 
लायक नहीं है । राजधानी में जो छोग बाहर से आए हैं, एम्बेसेडर ( राजदूत )' 
आदि परदेसी छोग आए हें, वे सब देखते हैं कि यह राज कैसे चलेगा ? तो 
इस तरह से हमें नहीं करना चाहिए। में आप से कहना चाहता हूँ कि हमारी 
श्रेस्टिज ( रोब ) हमारी इज्जत कुछ बढ़ने छगी है, उसमें किसी को ठोकर 
नहीं छगानी चाहिए । उससे आपको नुकसान ही होगा, कोई फायदा नहीं होगा । 
तो हिन्दुस्तान में जो मुसलमान पड़े हें, उनको रहने दो और जो मजदूर छोग 
हैं, उन्हें काम करने दो । हां, आप कहते हैं कि मजदूरों को पैसा मिले, उनकी 
जितनी जरूरतें हें, वे पूरी पड़नी चाहिए, तो इस काम में मेरा आपको पूरा साथ 
मिलेगा । 

मजदूरों को जो इन्साफ से मिलना चाहिए, वह उन्हें जरूर (मिलना 
चाहिए । एक हफ्ता पहले हमारे वहू्‌। सेन्‍्ट्रल गवर्नेमेंट ( केन्द्रीय सरकार .) ने 
दिल्ली में एक कास्फ्रेन्स बुलाई थी । हमारे इन्डस्ट्री के मिनिस्टर डा० श्यामा- 
प्रसाद मुकरजी ने इस कान्फु नस में हिन्दुस्तान के सब उद्योगपतियों को बुलांया' 
था और लेबर में काम करनेवाले सब लोगों को भी बुलाया था। सब ने मिलकर 
गवनेमेंट के साथ एक फैसलछा किया कि तीन साकछ. का एक ट्रस .( सन्धि ) 

करो कि तीन साल तक किसी को स्ट्राइक ( हड़ताल ) नहीं करनी है। इन तीन 
सालों में मजदूरों को किस तरह से देना होगा, उसका फैसला करने का एक 
मशीनरी बनाई गई । उसे सब कैपिटलिस्टों ने मान लिया, और लेबर के जितने 
प्रतिनिधि थे, उन्होंने भी कबूछ कर लिया । लेकिन जब इधर से वे बम्बई 
चले गए, तो वहाँ जाकर एक रेजोड्शन, ( प्रस्ताव ) प्रास किया. कि यह: जो 
अम्बई में गवर्नमेंट की तरफ से लेबर का काम चलता है, वह अच्छा नहीं चलता, 
इसलिए एक रोज की हड़ताल करो | उन्होंने ,कहा कि सारे बम्वई: 
शहर में एक रोज की हड़ताल करो और उसमें सब गवर्नमेंट सर्वेण्ट्स (सर- 
कारी,नौकर ) भी शरीक हो जाओ | इस तरह. से दूसरे ही दिन. उन्होंने- 
यहू काम किया । में कछ कलकत्ता में था । तो वहाँ भी कल उन्होंने, स्ट्राइक 
कराने की काफी कोशिश की । वहां से मुझको बुलाया .गया:कि वहाँ इस तरह 
स्ट्राइक होनेवाली है । तो में दो दिन पहले वहाँ चल़ा गया और तीन तारीख 
को मेंने कलकत्ता में एक मीटिंग की, जो बहुत बड़े पैमाने पर हुई ।, कोई बारह; 
लाख आदमी वहाँ जमा हो गए। तो मेंते इन छोगों को समझाया ,कि यदि हमः 
इसी रास्ते पर चलेंगे, तो हमारा हिन्दुस्तान तबाह हो जाएगा। .इसमें न, मुसल-ः 
मान बचेंगे, न लेबर बचेगी, न कैपीदल बचेगी; न कोई और ; बचेगा.।. यहः 
हड़ताल करने की जरूरत-क्या है.? मुझे बतात्रो,तो ? जब यह पूछा; तो,-उससें: 
कोई बात नहीं निकली.। ४ 

आज हिन्दोस्तान में जो अशान्ति है, उसे दृष्टि में रखकर हमारी गवर्ने- 
मेंट एक कानून बनाना चाहती थ्री, जिस से गुनाह करनेवाले छोगों को ठीकः 
रास्ते पर ले आया.जाए, उनके ऊपर कुछ काबू पाया जाए। मुझे ताज्जुब होता. 
है कि.हमारे अपने लोग स्ट्राइक करवा रहे हैँ। तो में आप लोगों. से, जितने 
लेबर में काम करनेवाले हैँ, उन सब से ,में अद्ब, से कहता हूँ कि हिन्दुस्तान 
को तो अभी आजादी मिली है। हम दो-चार साल हिन्दुस्तान में कुछ इन्डस्ट्री 
बना छें, कुछ उद्योग पैदा करें, तभी.तो मजदूरों के लिए कुछ घन पैदा हो 
सकेगा और उन्हें हिस्सा मिछ सकेगा। जहाँ होगा, वहाँ ही से तो कुछ लिया 
जा सक़ेगा । छेकिन जो शून्य है, उसका क्या हिस्सा होगा ? कोई चीज होगी ही. 
नहीं, तो कया बाँटेंगे ? तो कुछ पैदा तो करो ! 

हिन्दुस्तान में आज कोई भी चींज़ नहीं वनती । न अनाज पूरा मिलता 
है, न कपड़ा पूरा मिलता है, और न जिन्दगी की जरूरियात की और चीज़ें 


न -खला>नत +न 


2985:७॥0  >2902 >08 ४४7५७ >४४७ 
9५ ॥६७२४४२९)॥॥: ०४७ जिरे/ 2॥022॥9॥: ०४. ( ७७४ ह ४॥४ ) : ४ /६9 ४॥४४] %8 0»॥७ 








; 


न. 


लखनऊ श्६्‌ 


मिलती है । बाहर से छाने की कोशिश करते हैं, तो उसमें और मुसीबत आती 
है | तो आप छोगों को यह समझना चाहिए कि यह रास्ता गलत है। इस रास्ते 
पर जाने से फायदा नहीं है । हमारा यूनाइटेड प्रोविन्स ( उत्तर प्रदेश ) सब से 
बड़ा प्रान्त है ! उसमें पन्‍्त जी हमारे प्रधान मन्त्री हें और सरोजनी देवी गवर्नर 
हैँ । अब देशभर में जितने प्रधान हैं, सब हमारे अपने हें। अव अंग्रेज की शक्ल 
भी दिखाई नहीं देती । कोई परदेसी अब नहीं है । पुलिस हमारी है, मिलिटरी 
हमारी है, फौज हमारी है । अब हमारे रास्ते में क्या रुकावट है, जो बीच 
में आती है ? हिन्दुस्तान के उठाने में असल में अब कोई रुकावट है, तो खाली 
वह हमारी अपनी बेवकूफी है । 

बहुत सालों के बाद हमारी गुलामी गई है, और अब मौका आया है कि 
हम उसका उपयोग करें । यदि हम उसका सच्चा उपयोग करेंगे, तो दुनिया 
में हमारी इज्जत बढ़ेगी । तभी दुनिया में हम और मुल्कों के साथ आगे की 
जगह ले सकते हे। कल वर्मा स्वतन्त्र हो गया, परसों दूसरा होगा। सारा एशिया 
खण्ड स्वतन्त्र होगा। लेकिन इस सब का आधार हिन्दुस्तान के ऊपर है। यदि 
एशिया की नेतागीरी ( लीडरशिप ) किसी के पास चाहिए तो वह हिन्दुस्तान 
को लेनी चाहिए । वह लेनी हो, तो हमें उसके लिए ठीक ढंग से काम करना 
होगा। अ।ज तक तो हम एक ही रास्ते पर गए कि हाँ कानून तोड़ो, जेल में जाओ। 
उसी रास्ते पर हमने काम किया । पर आज भी उसी रास्ते पर चले जाओ, 
तो यह तो खुदकशी होगी | क्योंकि वह सब॒ तो परदेसियों के साथ लड़ने 
के लिए था, उनको यहाँ से हटाने के लिए था। तब वह रास्ता ठीक था। लेकिन 
आज वह रास्ता काम का नहीं है। तो अपनी सरकार के सामने भी वही रास्ता, 
बही हथियार लिया जाए, यह मूर्ख छोगों का काम है। उसमें कोई फायदा नहीं 
है । तो मेंने आपको समझाने की जो कोशिश की, वह यही है कि अब ऐसा 
मौका फिर नहीं आएगा । अगर हम इसे गंवा देंगे, तो बेवकूफ बनेंगे । 

मेंने आपका कुछ समय तो लिया, लेकिन मेरे दिल में जो बात थी, वह 
मेंने आपके सामने रख दी है। में कोई चीज छिपाना नहीं जानता हूँ और साफ 


* साफ बात कहता हूँ । चाहे हिन्दू हो, चाहे मुसछमान हो, चाहे सिक्ख हो, सब के 


सामने में साफ बात कहने बाला आदमी हूँ। नौजवानों को बुरा छगे, आर० 

एस० एस० वालों को बुरा छगे, लेकिन मेरे दिल में सबके लिए मुहब्बत 

है । में सबको यह समझाने की कोशिश करता हूँ कि ऐसा मौका फिर नहीं 
भा०्डे 

आएगा । अगर इस वर्त हम साथ मिलकर कुछ काम कर सकेंगे तो उस से 
हिन्दुस्ताव का भला होगा, हमारा भछा होगा। में उम्मीद करता हूँ कि यह 
सब जिस भाव से मेंने कहा है, उसी भाव से आप उसे स्वीकार करेंगे। 
जिस प्रेम से आप लोगों ने मेरा स्वागत किया है और जिस शान्ति से मेरी बात 
सुनी है, उसके लिए में आपको धन्यवाद देता हूँ । जय हिन्द ! 

१७ जनवरी, १९४८ 

बहुत दिनों के बाद आप लोगों से मिलने का सौभाग्य प्राप्त हुआ है। में 
आप लोगों को मिलने की बहुत दिनों से कोशिश कर रहा था, लेकिन में 
ऐसे कामों में फंसा रहा, जिससे आप लोगों को मिलने का अवसर नहीं बन 
सका। आज में आपके पास आया, तो भी कोई ऐसा मौका नहीं था कि में दिल्ली 
छोड़ कर आपके पास आऊँ। लेकिन पहले से मेंने एक दो ऐसे काम कबूछ 
कर लिए थे, जिनको पूरा करना मुनासिब था। 

एक तो हमारे उद्योग मन्त्री डा० ह्यामात्रसाद मुकर्जी ने वम्बई में उद्योग- 
पतियों की एक कास्फ्रेन्स बुलाई हैं। जो! कान्फ्रेन्स बुलाई है, उसमें तय करने 
का मामला ऐसा कठिन है कि उसमें उन्होंने मेरी मदद माँग छी और में इन्कार 
नहीं कर सका । क्‍योंकि बम्बई में जो उद्योगपति रहते हैं, उनके हाथ में काफ़ी 
ताकत है। वे सारे हिन्दुस्तान की कपड़े की माँग को पूरा कर सकते हैं। 
अब जैसा हमने जनाज के बारे में राशनिंग कंट्रोल वगैरह का एक फैसला किया 
है, इसी प्रकार कपड़े के बारे में क्या करना चाहिए, यह भी एक बड़ा विकट 
अइन है। अनाज के बारे में जो हमने,फैसछा किया था, वह कई लोगों ने पसन्द 

किया, कई लोगों ने नापसन्द किया। और अभी तक उसी की चर्चा चल रही है 
कि हमने ठीक किया या ठीक नहीं किया । छेकिन कपड़े के बारे में कुछ हमारे 
हाथ की बात नहीं है । उसमें हमें मदद चाहिए। एक तो कपड़े की मिलों 
वाले उद्योगपतियों की मदद चाहिए, दूसरे इन कारखानों के जो मजदूर वर्ग 
हें, उनकी मदद चाहिए, तीसरे कुछ व्यापारी लोग हैं, उनकी भी मदद चाहिए । 
अब आप जानते हें कि हमारे हिन्दुस्तानं में आज ऐसी हालत है कि खाने के 
लिए जितना अनाज हमको चाहिए, वह हम पूरा पैदा नहीं कर सकते । पैदा 
करना चाहिए, छेकिन आज ऐसी स्थिति नहीं है । इसलिए हमको बहुत तक- 
लीफ होती है और बाहर के मुल्कों से करोड़ों मन अनाज छाना पड़ता है। उसका 
दाम बहुत देना पड़ता है। क्‍योंकि बाहर के मुल्कों के लोग हम से काफी दाम 
छेते है, जो अपने वहाँ अनाज का दाम है, वह नहीं। लेकिन बाहर भेजने के 
लिए उसमें से काफी नफ़ा ले के दाम लेते हैँ, तो उसमें हमको बड़ा नुकसान 
होता है । लेकिन हम छाचार हो गए हैं । क्योंकि जब तक हम उतना अनाज 
पैदा न करें, जितना हमारे मुल्क को चाहिए, और हम बाहर से भी न लावें, 
तो जैसी बंगाल में हालत हुई थी, वैसे ही छोग शहरों में मरने छगे, तो वह 
बर्दाश्त नहीं हो सकता । 
हमने हिन्दुस्तान को एक तरह से तो आजाद किया। जिन्दगी भर की 
हमारी कोशिश थी कि हमें परदेशी हुकूमत को यहाँ से हटाना हैं। हटा तो 
लिया लेकिन जब हमने इंडिया या हिन्दुस्तान को आजाद कर लिया और 
उसकी हुकूमत का हमने चार्ज लिया, 'तव हमारे सामने जो समस्याएँ आई, 
उन्हें हल करने के लिए काफी बोझ हमारे ऊपर पड़ा है और वह हमारी कमर 
तोड़ रहा है। वह एक अनाज का ही सवाल नहीं है, कपड़े का. सवाल नहीं है । 
परदेसी लोग अनेक मुसीबतें हमारे सरडाल' गए हें। हमने यह तो समझा 
था कि दो सौ साल के बाद जब एक हुकूमत चली जायगी, तो उसमें से कुछ ऐसी 
चीज़ें ज़रूर रह जाएँगी, जिनको हमें ठीक करना .पड़ेगा और इस कार्य में 
हमें मुसीबत भी उठानी पड़ेगी । लेकिन हमने यह नहीं सोचा था कि हमारे 
लोग ऐसे पागल हो जाएँगे, कि हम भी खुद कुछ ऐसी नई समस्याएँ पैदा कर 
* हेंगे कि उनका हल करनां अत्यन्त मुश्किल हो जाएगा। -तो 'जो कई सवाल 
* हमने खुद में पैदा किए हैं, उन्हें किस तरह'से हल किया जाय, वह सवाल 
* में आपके सामने रखना चाहता हूँ । * 

हमने हिन्दुस्तान का टुकड़ा किया जाना कबूल कर लिया। कई लोग कहते 
हैं कि. हमने ऐसा क्‍यों किया और यह गलती थी। में अभी तक नहीं मानता 
हैँ कि हमने कोई गलती की और में यह भी मानता हूँ कि यदि हमने हिल्दु- 
स्तान का टुकड़ा करना मंजूर नहीं किया होता, तो आज जो हालत है, उससे 
भी बहुत बुरी हालत होनेवाली थी और हिन्दुस्तान के दो टुकड़े नहीं, बल्कि 
अनेक टुकड़े हो जानेवाले थे। इस बात की गहराई में में आपको नहीं ले 
जाना चाहता हूँ, लेकिन यह बात में अनुभव के आधार पर बताना चाहता हूँ। 
मेरे सामने वह सारा चित्र है कि हम किस तरह एक साल गवर्नंमेंट चला पाएं 
थे और यदि हमने यह चीज़ कबूल न की होती, तो वया होता । परन्तु यदि 
यह सारा बयान में आपको दूं, तो बहुत समय चला जाएगा। इसलिए में नहीं 
दूंगा। लेकिन आप इतना विश्वास रखें कि जब मेंने और मेरे भाई पं० नेहरू ने 
यह कबूल किया कि अच्छा ठीक है, यदि टुकड़ा ज़रूर करना है और इसके 
बिना मुसलमान नहीं मानते, तो हम इसके लिए भी तैयार हैं। क्योंकि जब तक 
हम परदेक्षियों को न हटा दें, विदेशी हुकूमत न हटा दें, तब तक दिन-प्रति-दिन 
ऐसी हालत होती जाती थी कि हमें साफ तौर से दिखाई दिया कि हमारे हाथ 
में हिन्दुस्तान का भविष्य नहीं रहेगा और परिस्थिति काबू से बाहर चली 
जाएगी। इसलिए हमने सोचा कि अभी तो दो टुकड़े करने से काम ठीक हो जाता 
है, तो वैसा ही कर लो । हमने मान लिया कि ठीक है, अपना अरूग घर लेकर 
अगर यह अपना भाई शान्त हो जाता है और अपना घर संभाल छेता है, तो 
हम अपना घर सँभाल लेंगे । लेकिन हमने यह बात इसी उमीद से मानी थी कि 
हम शान्ति से अपना काम करेंगे । उसमें हमारी गलती हुई। टुकड़ा करने में 
हमारी गलती हुई, यह में नहीं कहता, लेकिन गलती इसमें हुई कि न करने 
का काम टुकड़ा करने के बाद हम लोगों ने किया । हमने किया, उसका मतरूब 
यह है कि हमारे सब लोगों ने किया और ऐसी बुरी तरह से कि हम गिर गए। 
आजादी के बाद दुनिया में हमारी इज्जत बढ़ी थी और १५ अगस्त के बाद दुनिया 
में हमारी एक जगह बन गईं थी। उससे हम गिर गए और बहुत नीचे गिरे। 
और देझों के लोग यह शक करने लगे कि हम लोग हुकूमत करने के छायक भी 
है या नहीं । कई लोग ऐसा खयाल भी करने रंगे कि यह आजादी चलनेवाली 
चीज नहीं है । यह आजादी तो हमने ले ली, लेकिन महीना, दो महीना या 
तीन महीनों में यह खतम हो जाएगी। कई परदेशी लोग मानने छूगे कि हम 

तो भाई, पहले से ही कहते थे कि क्‍यों इनको आजादी देते हो । आजादी 
को ये हजम नहीं कर सकेंगे । कई अ्रेंगरेज लोग ऐसे भी थे, जो समभते थे 
कि जब हिन्दुस्तान का किनारा छोड़कर जाएँगे, तो बम्बई की बन्दरगाह 
पर छोग आएँगे और कहेंगे कि तुम इस देश से मत जाओो और इधर 
ही रहो। वे मानते थे कि हम अपना राज नहीं चला सकेंगे । अब वहाँ 
तक तो हम नहीं गिरे और हमने एक तरह से तो हिन्दुस्तान को ठीक 
कर लिया। 

“जब पंजाब का टुकड़ा हुआ और बंगाल का टुकड़ा हुआ, तो बंगाल में 
तो गान्धी जी बैठे थे, सो उन्होंने वहाँ की हाछत को सभाल लिया। उम्मीद 
से भी कहीं अधिक अच्छी तरह संभाल लिया। उससे दुनिया पर बहुत असर 
पड़ा | हम पर भी असर पड़ा । मुल्क पर भी असर पड़ा। लेकिन पंजाब में जो 
हुआ, वह बहुत ही बुरा हुआ । पंजाब और उत्तर पद्चम के सरहदी प्रान्त 
में। इन दोनों प्रान्तों में जो रूवारी हुईं, जो अत्याचार हुआ, वह इस प्रकार का 
हुआ कि जिसका बयान करने से हृदय फट जाता है। तो यह सब जो हुआ, 
उसकी चोट हम छोगों को बहुत लगी । और एक जिन्दा आदमी के सर पर जब 
घाव पड़ता है या ज़रूम लगता है, तब उसमें से खून निकलता है और जख्मी 
को बेहोशी आ जाती है। वह्‌ चक्कर खाकर गिर जाता है। इस तरह से हिन्दु-- 
स्तान का भी हाल हो गया । पंजाब तो हिन्दोस्तान का सिर ही है। हिन्दो- 
स्तान के सिर पर घाव पड़ा और उसमें से बहुत खून बहा। इस तरह खून निक- 
लने से हमारा देश गिर पड़ा, तो उसको सब तरह से उठाने की हमने पूरी 
कोशिश की । इस कोशिश में हम बहुत दूर तक कामयाब भी हुए। और 
जो हिन्दुस्तान बाकी रहा हैं, उसको एक तरह से हमने संगठित कर लिया 
वह होश में आ गया और सावधान हो गया। छेकिन यह सब जो हुआ है, वह 
पूरी समझ और रजामन्दी से नहीं हुआ है। वह पुलिस की बन्दूक से, मिलि- 
टरी की बन्दूक से और फौज के डंडों से हुआ है। वह दिल से नहीं हुआ है तो 
उसकी चोट गान्धी जी को छगी है । 

जब तक हिन्दुस्तान पूर्णतया दिल का परिवर्तत न करे और जिस तरह 
से हमें स्वतन्त्र हिन्दुस्तान में अपना काम करना चाहिए, उसी तरह जब तक 
हम न करें, तब तक हमारा काम नहीं हुआ और तब तक गान्धी जी को चैन नहीं 
है, वह बेचेन हें । अब उनको दिल्ली में छोड़कर में इधर आया, तो मुभको 


>> 

भी बहुत दर्द हुआ* । परन्तु इधर न आता तों और भी मुसीबंत होनेवाली 
थी । इसलिए में आया तो सही, लेकिन में भी पूरी तरह अस्वस्थ हूँ। इस 
तरह से में आपके सामने बोल रहा हूँ । लेकिन जो दिल से बात निकलनी 
चाहिए, जल्दी जल्दी वह निकलती भी नहीं, इतना दर्द उसमें भरा है । 

तो हमने हिन्दुस्तान को एक तरह से बाँध तो लिया। अब हमारी कोशिश 
है कि हिन्दुस्तान को उठाओ | इस उठाने की कोशिश में यदि हमको आप 
लोगों का साथ मिल जाए, तो अभी भी हमारी उम्मीद है कि हमने कुछ 
ज्यादा नही गँवाया है । क्‍योंकि हमारा इतना बड़ा मुल्क है। इस मुल्क में कई 
सदियों से हमारी हुकूमत तो थी नहीं । हम छोग छिल्न-भिन्न थे । यहाँ 
परदेसी हुकूमत ही चछती रही । अब करीब एक हजार साल के बाद हंमारे 
पास यह मौका आया है कि ८० प्रतिशत हिन्दुस्तान हमने एक कर लिया है। 
उसको उठाने का हमें यह पहला मौका मिला है। यदि हम इसका सदुषपयोग करें, 
तो दुनिया के और बड़े-बड़े मुल्कों के साथ हम बैठ सकते हैं और सारे 
एशिया की नेतागिरी हम ले सकते हैं। साथ ही और देशों को रास्ता 
बता सकते हें । यही हमारी कोशिश है, उसमें हमको आपका साथ मिलेगा, 
कि नहीं, यही हमारी चिन्ता है | हमें उम्मेद तो है, लेकिन कभी कभी हम 
निराश भी हो जाते हैं । है 

१५ अगस्त के बाद हमने काम तो किया, और एक तरह से बहुत काम 
किया । उस काम से हमारी गिरी हुई प्रतिष्ठा फिर से हमें प्राप्त होने छगी, 
क्योंकि दुनिया देख रही थी कि इन लोगों पर क्या बोर पड़ा है। हिन्दुस्तान की 
बतंमान सरकार की जगह पर यदि दूसरी कोई सरकार होती, तो क्या करती, 
यह भी दुनिया जानती थी। बहुत से मुल्क अब यह सोचने छगे हें कि 
जैसा वे हमें समभते थे, वैसे बुरे हम छोग नहीं हें। हिन्दुस्तान की जड़ें बहुत 
मजबूत होती जा रही हें और उनको वे हिला नहीं सकेंगे। चार महीने में दो 
प्रान्तों के दुकड़े किए और कई प्रान्तों में प्लेबीसिट ( जनमत ) लिया। 
आसाम में से एक टुकड़ा निकाल लेने का होसछा भी कर लिया गया। बंगारू 
का टुकड़ा कर लिया और पंजाब का भी टुकड़ा कर लिया और उसके 


> # गांधी जी उन दिनों दिल्‍ली में अपने जीवन का अन्तिम उपवास कर 
रहे थे । | बह 

साथ साथ इन्हीं चार महीनों में पाकिस्तान और हिन्दुस्तान के बीच में सारी 
पुरानी मिल्कियत का भी हमने हिस्सा-बाँट कर लिया। अब एक कूटुम्ब में भी 
यदि मिल्कियत का हिस्सा करना हो, तो दो भाइयों कें बीच भी वह काम एक 
दिन में नहीं हो जाता और उसका हिसाब-किताब करना पड़ता है, उसकी 
जायदाद का माप निकालना पड़ता है । कभी पंच भी करना पड़ता है। कभी 
भगड़ा भी होता है। यह सब निपटाने में वख्त छगता हैं। तो हिन्दुस्तान की 
मिल्कियत का, जमीन जायदाद का, जितनी हमारी दौलत थी, जितना हमारा 
कर्जा था, जितनी लोगों की सेक्यूरिटीज़ थीं, सब का हिसाव करना था। इन 
सब चीज़ों का हमने फैसला किया और आपस में बाँठ लिया । इस सब कार्य 
में हमने किसी पंच को नहीं बुलाया । 

पिछले चार महीनों में हमने न केवल यह-सब ही किया, बल्कि इसके 
साथ-साथ छाखों आदमी पंजाब में एक तरफ से दूसरी तरफ गए और 
दूसरी तरफ से इस तरफ ले आए गए । अंभी तक यह काम पूरा नहीं हो 
पाया, लेकिन करीब-करीब पूरा कर लिया है । समय आया है कि इस 
काम में कितनी-कितनी मुसीबतें आईं हें, उनका बयान में आपके सामने करूँ। 
अगर में सब बातें विस्तार से वताऊँ तो आपकी आँखों में आँसू आ जाएँगे। 
एक हूम्बा-सा, साठ साठ मील का हरूम्बा, पैदक चलता जलूस एक तरफ 
से दूसरी तरफ के लिए चला, तो दूसरा उस तरफ़ से इस तरफ के लिए । 
दस-दस लाख आदमी एक साथ, जिनमें लाखों बच्चे और औरतें थीं, एक तरफ 
से दूसरी तरफ गए या आए। जो मर गए, सो मर गए। जो जिन्दा थे, वे 
गाड़ी, बैल, भेंस सभी कुछ लेकर चलते चलते निकले । रास्ते में किस तरफ 
से मार पड़ेगी, इसका कोई ख्याल नहीं था। साथ में थोड़ी-सी पुलिस या थोड़ी- 
सी फौज ही होती थी। ऊपर से मूसलूघार पानी पड़ता है, नीचे भी पानी- 
ही-पानी भरा है । बच्चों और औरतों तक के पास का कपड़ा नहीं है, खाने 
का इन्तजाम नहीं है, लकड़ी तक नहीं है । दो-दो महीनों तक इस तरह 
से लोग चलते ही रहे । तभी लोगों में काछहरा की बीमारी हुई और 


सैकड़ों हजारों छोग मरने लगे | 
इसी हालत में अमृतसर शहर के बीच में से मुसलमानों का जुलूस उधर 


जाने को हुआ | अमृतसर शहर हिन्दुओं और सिक्‍खों से भरा हुआ था। सिक्‍खों 
ने इन्कार किया कि इधर से यह मुसलमान लोग नहीं जा सकते । वह ६० 

मील का हरुम्बा प्रोसेशन (जुलूस ) अब वहीं पड़ा था । उसमें १० छाख 
आदमी थे और इन लोगों ने वहीं रोक लिया और दूसरा कोई रास्ता जाने का 
नहीं था । इधर इन लोगों ने हठ पकड़ी कि नहीं जाने देंगे । उधर दूसरी 
तरफ'हमारे जुलूसों को भी रोक लिया गया। अब उसका फैसला कौन करें? 
लोग गुस्से में भरे हुए थे। अपने मकान जले हैँ, अपने बीबी-बच्चे कत्ल हो 
गए हैं, अपने पास खाने-पीने की भी कोई चीज़ नहीं बची है । आँखें लाल.हें और 
तलवार लेकर निकल आए कि नहीं जाने देंगे । तब फौज से भी यह काम 
नहीं होता । फौज आखिर बन्दूक चलाकर कितने हिन्दुओं को मारे ? 
कितने सिक्‍खों को मारे ? तोप से हम कंसे रोकें और कितनों को मारें ? 
तब में अमृतसर गया । सब सिक्‍्ख छीडरों को मेंने बुलाया और उनके 
साथ बातचीत की । मेने कहा, यह क्‍या कर रहे हो आप ? आप १० लाख 
मुसलमानों को इधर रोक लोगे । १० लाख हिन्दू और सिक्‍्ख वहाँ. रुके 
पड़े हें । उन अभागों पर ऊपर से पानी पड़ता है । नीचे भी पानी है । उनका 
सब कपड़ा भीगा हुआ है। नींद नहीं है, खाना नहीं है। हँजा शुरू हो गया है। 
इस तरह से प्रोसेशन रोककर आप क्या फायदा निकालोगे ? मेने अनुरोध 
किया कि मेरी बात मानो । यदि हमें लड़ना ही है, तो हम कुछ सभ्यता से 
लड़ें ताकि दुनिया के लोग भी देखें कि यह लड़नेवाले बहादुर लोग हैँ । आपकी 
तलवार यदि इस तरह कमजोरों पर चलेगी तो उससे क्या फायदा होगा ? 
तुम बहादुर कौम हो । ऐसे कामों से दुनिया में हमारी इज्जत जाती है । बहादुर 
सिक्‍्खों को बदनाम करनेवाला यह काम कभी मत करो । पटियाला महाराज ने 
भी मेरा साथ दिया । जितने सिक्‍्ख लीडर थे, वह समझ गए और मान गये । 

तब मेंने वहाँ अमृतसर में एक बहुत बड़ा जल्सा किया । दो घंटे की नोटिश 
में डेढ़ छाख आदमी जमा हो गए । सब को मेंने कहा और समभाया। मेंने कहा, 
आपका काम यह है कि आप अपनी गवरनंमेंट की मदद करें, ताकि हमें पुलिस 
का उपयोग न करना पड़े, फौज का उपयोग न करना पड़े । आप खुद 
चौकीदारी करें । आप वालंंटियर बनकर मुसलमानों को इधर से निकल 
जाने दें और उधर जो हमारे हिन्दू और सिक्‍्ख भाई पड़े हें, उनको. इधर 
जाने में मद दें | ५० लाख आदमी हमें वहाँ से इधर लाना है। ४० छाख 
आपको इधर से वहाँ भेजना है। वैसे हम मरते रहेंगे, उससे तो अच्छा है कि 
अब अपनी फौज बनाकर, मजबूत हिन्दुस्तान बनाकर, पाकिस्तान और हिन्दु- 

स्तान को लड़ना हो, तो लड़ें । लेकिन किसी ढंग से लड़ें, तब तो ठीक 
बात हूँ । यह इस तरह का छड़ना भी क्‍या है ? वहां कई हमारे आर० एस० 
एस० वाले लोग थे । उनको भी मेंने समझाया कि हिन्दुस्तान का बोक तो आप 
लोगों को ही उठाना है । हम लोग तो अब जरित हो गए । हमने तो आजादी 
आपके लिए पाई है। यह आप क्‍या कर रहे हो ? सब समझ गए । सबने 
मुझसे बायदा किया उन्होंने कहा कि यह काम हम करेंगे। आप बेफिक्र 
रहें । में चछा आया और मुझे खुशी हुई कि उसके बाद हमारे सिक्‍्खों और 
हिन्दू भाइयों ने बहुत अच्छे ढंग से काम किया, और सब को जाने दिया। 
निकलते-निकलते एक महीना डेढ़ महीना लग गया। लेकिन सब चले गए + 
उधर से भी बाकी के सब चले -आए। 

आज सिक्‍ख और मुसलमान के बीच में इतना जहर फैला हुआ है कि मुसल- 
मान सिक्खों का चेहरा भी नहीं देख सकते । बे उन्हें बर्दाइत नहीं कर सकते 
हैं। सिक्‍खों ने मुझे जो कौल दिया था, यदि उन्होंने उसका पूरा-पूरा पालन न 
किया होता तो आज न हिन्दुस्तान रहता, न पाकिस्तान रहता । इसमें मुझे 
कोई शक नहीं है । लेकिन फिर भी उन्हें बदनाम किया जा रहा है । अब 
उनको बदनाम करना कोई अच्छा काम तो नहीं है। कम-से-कम उससे 
ज्यादा तो में नहीं कहूँगा । आप ही देख लीजिए कि कराची में क्‍या हुआ + 
थोड़े दिन हुए, वहाँ सिकखों के गुरुद्वारे पर हल्ला किया गया । गुरुद्वा रे में बहुत- 
से सिक्‍्ख जमा थे। वे शिकारपुर, सक्खर आदि शहरों तथा वहाँ के देहातों 
से आए थे। पाकिस्तान की पुलिस ही उन्हें वहाँ छाई थी ! बाहर भेजने 
के लिए, हिन्दुस्तान में भेजने के लिए । और हम चाहते थे जल्दी उनको यहाँ 
ले आएँ। लेकिन वहाँ गुरुद्वा रे पर ही उनको कत्छ किया गया। उसपर हल्ला 
किया गया । और उसके बाद सारे कराची में जितने हिन्दू लोग रहते थे, 
उनके मकानों की छूट-पाट शुरू हुई | अब वहाँ न हिन्दू रह सकते हें न 
सिक्‍ख । 

में तीन महीनों से कह रहा हूँ कि कराची में हिन्दू नहीं रह सकता । 
हँदराबाद में, कराची में, या सिन्ध में, कहीं भी हिन्दू और सिक्‍्ख नहीं रह 
सकते । हमें आपस में बैठकर दोनों गवनंमेंट के बीच में समझौता कर सब 
को यहाँ छे आना चाहिये। जब में यह कहता था, तो मेरा सब विरोध करते 
थे कि यह तो मुसलमानों की या पाकिस्तान की बदनामी करते हैं। में बार- 

बार कहता हूँ कि यह गलत बात है । में तो कहता हूँ कि यदि हम .उन्हें 
यहाँ न छाएँ, तो वे मारे जाएँगे और उसकी जिम्मेवारी हमी पर पड़ेगी । 
लेकिन हमारे छोग भी नहीं मानते थे। अब वे सब भागे-भागे जाते हें। आज 
हमारे पास जितने जहाज हैं, सिन्धिया के भी जितने जहाज हें, वह सब 
हमने वहाँ भेजे है । अब किस तरह से छोगों को वहाँ से निकछना है, उनका 
बयान आज में नहीं करूँगा, क्योंकि में जहर फैलाना नहीं चाहता । लेकिन 
हालत बहुत बुरी है । ये सिक्‍्ख, जिन्होंने मुसछमानों को इस तरह से यहाँ 
से जाने दिया, इन्हीं सिक्‍खों के गुरुद्वारे में उनका ऐसा हाल हुआ ! इतना होते 
हुए भी सिक्‍खों ने खामोशी रखी । सिक्‍्ख मेरे पास आए तो मेंने कहा कि 
सौ-डेढ़-सौ सिकख मारे गए हैं। लेकिन उससे आपकी इज्जत बहुत बढ़ी है। 
आप बैठे रहिए, गुस्सा नहीं कीजिए । वे बैठ गए । उसके बाद गुजरात से 
ट्रेन आती थी, जिसमें बच्नू से हमारे सिक्ख और हिन्दू भाई आ रहे थे। इस 
ट्रेन में करीब-करीब तीन हजार आदमी थे | दस बजे उलटे रास्ते ट्रेन ले 
जाकर रोक ली गई । वहाँ हमारा मिलिद्री का पहरा था । मिलिद्री के करीब 
६० आदमी थे । कोई ६-८ घंटों तक लगातार गोली चलती रही। ट्रेन में हमारे 
जो तीन हजार आदमी थे, अब उनमें से करीब-करीब एक हजार का हिसाब 
मिलता है , २,००० हजार आदमियों का पता ही नहीं चछता। बस और जो 
कुछ हुआ, उसका बयान करने का यह मौका नहीं है। लेकिन इतना में जरूर 
कहना चाहता हूँ कि यह सब होते हुए भी, सिक्‍खों ने उस सब को बर्दाद्त 
कर लिया और सब जगह पर, दिल्ली में भी, सिक्‍्ख जब आज मिलते हैं, 
तो हम से कहते हैं और गान्धी जी को विश्वास दिलाते हैँ कि हम खामोशी 
रखेंगे । इन सिक्‍्खों को लोग जब बदनाम करते हैं, तब मुझको चोट छगती 
है कि यह क्‍या बात है । लोग क्‍यों ऐसा करते हैं? 

में आप से जो कह रहा था, इन्हीं हाछात में चार महीने में हमने ये 
सब काम कर लिए । सारा हिस्सा बाँटकर लिया , न कोर्ट में जाना पड़ा, 
न किसी और जगह पर जाना पड़ा । साथ-साथ हमारी किस्मत में जूनागढ़ 
की समस्या भी आई । उसे जिस तरह से हमने ठीक किया, दुनियावाले 
लोग उसे देखते रहे । वे जानते हें कि हम छोगों पर जो बोर पड़ा है, वह 
बोर अगर दूसरी गवर्नेमेंट पर पड़ा होता तो उसकी कमर दूट जाती। इससे 
हमारी इज्जत काफी बढ़ी है। में दावा करता हूँ कि चार महीने में यह जितता 

काम हुआ है, उसे पूरा करना भी बहुत कठिन काम था | हमने उसे किस 
तरह से किया, यह आप जानते हें। अभी भी हमारा कुछ काम बाकी है । 
अभी हमारे ८ लाख सिन्धी भाइयों को इधर ले आना है। वह आ रहे हैं, तो 
लानेलाने में ही काफी समय छगेगा। क्‍योंकि हमारे पास इतने बोट भी नहीं 
हैं। एक छोटी सी रेलवे जोधपुर की तरफ जाती है। उसमें भी एक छोटी 
रेलवे है, उसमें दो सौ ढाई सौ आदमी आते हैं। रास्ते में जोखम भी है। बहुत 
मुहिकल काम है । 
सिन्धी लोग, जो दुनिया भर में व्यापार करते थे और छाखों, करोड़ों 
रुपयों का व्यापार करते थे। वे धनी लोग थे, वे सुखी छोग थे । लेकिन 
आज उनके पास कोई चीज बाकी नहीं है । सब खाली हो गया है। यों तो 
जो इन्सान पैदा होता है, वह एक दिन जरूर॑ मरेगा। लेकिन इस तरह जो 
उसका मान भंग होता है, वह बहुत बुरा है । वे न इधर के हैं, न उधर 
के हैं । उधर अब कोई उनकी परवा नहीं करता, और वें दुःखों के बोक से 
दब गए हें । अब अगर इधर भी हम उनको अपना न समझें; यह न 
समझें कि उनके ऊपर जो यह आपत्ति आई है, यह तो असल में सारे हिन्दुस्तान 
पर विपत्ति है, इस समय हम उनकी मदद न करें, तो वह कितना बुरा होगा ! 
हमें इस चीज को ठीक करना है। तो यह आप लोगों का काम है। आपका 
अम्बई शहर कितना बड़ा है। इस बम्बई शहर के हर एक घर में दो-दो सिन्धी 
रख छो । आठ छाख में से सब-के-सब सिन्धी तो इधर आनेवाले हें नहीं । 
जितने सिन्धी आनेवाले हें, उन में तीन-चार छाख तो तीस या चालीस लाख 
की आवबादीवाले इस बम्बई में खप ही सकते हें । अगर हम अपने दुखी 
आदमियों को भी हजम नहीं करेंगे, तो हम स्वराज्य कैसे हजम करेंगे ? 
तो में आप से यह कहना चाहता हूँ कि हमारा और आपका काम है कि हमारे 
जो सिन्धी दुखी भाई यहाँ आए है, हम उनकी तलाश करें। हम पता चलाएँ 
कि कौन आया है, कहाँ आया है । एक-एक को अपने पास रख लो और 
उसको सँभाल लो । और ये ऐसे छोग नहीं हैं कि कोई भिक्षुक हों, या भिक्षुक 
बनना चाहते हों । पहछा मौका मिलते ही वे अपना कार्य ठीक कर लेंगे, 
क्‍योंकि वे बहादुर छोग हैं, वे कुशल लोग हेँ। हाँ, अभी उनमें गुस्सा भरा 
हुआ है, उनका दिमाग इस वख़्त बिगड़ा हुआ है | उनकी जगह पर हम 
' और आप में से भी कोई होता, तो उसका दिमाग भी बिगड़ जाता। तो हमें 

उनको सँभालना है । इस मौके पर उनके साथ सहानुभूति न बताओ, तो 
मुश्किक हो जाएगा । तो आपके पास मेरी नम्त्र विनती यह है कि आप 
समभ लें कि यह हमारा धर्म है। और यह फर्ज यदि हम अदा नहीं करेंगे, तो 
हम पर मुसीबत आनेवाली है । 

अब यह तो मेंने आज थोड़ा-सा चित्र आपको दिया कि हमने अब तक 
क्या किया हैँ । लेकिन अपनी कहानी सुनाने के लिए में नहीं आया। हमारी 
उम्मीद क्‍या है, हमें करना क्या चाहिए, वह सुनाने के लिए में:आया हूँ । 
इसमें मुझे बहुत निराशा होती है, क्योंकि हमारे कई नौजवान भाई समभते 
हे कि उन्हें अपनी लीडरशिप सिद्ध करने या अपनी नेतागीरी प्रसिद्ध करने 
का मौका मिला है। यह देखकर मुझे बड़ा दुख होता है । सारे हिन्दुस्तान 
का भविष्य तो आपके पास पड़ा है, आपको सिद्ध किसके पास करने की 
जरूरत है ? 

में पहले अनाज का मसला लेता हूँ । जब हमने अनाज के वारे में, फूड 
कंट्रोल ( अन्न नियंत्रण) के बारे में, एकं पौलिसी (नीति) तय की, तो यह 
कोई आसान मामला तो था नहीं ।. उसमें बहुत मतभेद था। हमारे आपस 
में भी बहुत मतभेद था। लेकिन आखिर तीन-चार साल से कंट्रोल चलता है 
और चारों तरफ से शिकायत आती है तो उसका किसी-न-किसी तरह से 
फैसला तो करना ही है। गान्धी जी ने बहुत जोर दिया कि कंट्रोल निकाल देना 
चाहिए। कई और लोगों की भी यही राय थी और देहातों में तो सब छोग 
यही कहते थे । हमने बार बार प्रान्तीय. सरकारों में मिनिस्टरों को बुलाया, 
उनकी कांफ्रेंसें कीं। आखिर हमने एक कमेटी बनाई, जिसमें बड़े-बड़े समझदार 
लोग थे । सर पुरुषोत्तम दास को इस कमेटी का चेयरमैन ( अध्यक्ष ) बनाया 
और इस कमेटी से कहा कि भाई इस चीज को तलाझ्ष करके हमें सलाह दो कि 
हमें क्या करना चाहिए। उसमें हमारे सोशलिस्ट भाई राममनोहर लोहिया को 
भी रख लिया, क्‍योंकि हम सब की राय लेना चाहते थे। अंब इस कमेटी ने 
फैसला किया कि कंट्रोल को हठा देना चाहिए। उस फैसले पर जब अमल 
करने का वख्त आया, तब फिर हमने प्रान्तों के मिनिस्टरों को बुलाया । फिर 
उनकी राय ली । सब लोगों की राय थी कि अब इसे हटाना. ही चाहिए'। 
हमारी आल इंडिया कांग्रेस कमेटी .ने भी यही फैसछा. दिया कि हां, 
हटाओ । अब हम लाचार हो गए, क्योंकि चन्द जिम्सेवार छोग उसके खिलाफ 

थे | हमारे सब आफीसर उसके खिलाफ थे। लेकिन हमने यह फैसला कर 
लिया । फैसछा करके इधर से चले गए और हम सोचते रहे कि अब क्‍या 
करेंगे । हमारे सोशिलिस्ट भाइयों ने प्रस्ताव किया कि यह बहुत गलत काम 
किया गया है, बहुत बुरा किया गया है। जो सोशिलिस्ट कांग्रेस में हैँ, उनका 
प्रतिनिधि तो हमने छे लिया था और हमारे फूड मिनिस्टर डा० राजेन्द्र 
प्रसाद ने जयप्रकाश नारायण से भी कहां था कि अपना एक आदमी भेजें या 
खुद ही आजाएँ। तो उन्होंने कहा था कि हमें फुर्सत नहीं है। हम अपना 
प्रतिनिधि भेज देंगे, और उन्होंने ही राममनोहर छोहिया को भेज दिया था। 
इस सब के बाद इन छोगों ने इस प्रकार किया | 

दूसरी कान्फेंस डाक्टर द्यामाप्रसाद मुकर्जी ने बुलाई। हमारे यहाँ कपड़ा 
भी कम पैदा होता है, उसको किस तरह से बढ़ाया जाए और उसके कंट्रोल 
के बार में क्या किया जाए और किस तरह किया जाए, यह इस कांफ्रेंस को 
सोचना था । उसमें मजदूरों के प्रतिनिधि को भी बुलाया और जो उद्योग के 
प्रतिनिधि थे उनको भी बुलाया । सबको बुलाकर एक जल्सा किया गया। 
इसमें छेबर के प्रतिनिधि, कम्यूनिस्ट, सोशलिस्ट सभी थे । वहाँ हमारे 
प्राइम मिनिस्टर पं ० नेहरू ने इन लोगों को सब कुछ समझाया और सबने उनकी 
राय मान ली। सब ने एक राय से फैसला किया कि हाँ, ठीक है। अब तीन 
साल तक कोई हड़ताल नहीं करनी चाहिए । में चिल्ला-चिल्लाकर बहुत 
दिनों से कह रहा था कि पाँच साल तक जमकर काम करो। सब भगड़ा छोड़ 
दो । नहीं तो, हमारा हमारे हिन्दोस्तान का कुछ भी भविष्य नहीं है। तो हमें 
इधर श्ञान्ति चाहिए । इसलिए जमकर हम कुछ काम करें, तब तो काम 
होगा। जब फैसछा किया, तो उसमें सब शरीक थे। लेकिन जब फैसला करके 
इधर आए, तो दूसरे या तीसरे ही दिन सोशलिस्ट पार्टी ने रेज्योलूशन (प्रस्ताव ) 
पास किया कि गवर्नमेंट आफ इंडिया ने ट्र,स ( सन्धि) का जो फैसला 
किया है, उसको हम पूरा नहीं मान सकते हें। एक रोज के लिए तो हमें 
बम्बई में हड़ताल करनी ही है । 

में पूछता हूँ कि एक दिन के लिए टोकन स्ट्राइक क्यों ? क्या लीडरश्िप 

- सिद्ध करने के लिए ? उसे भी तो सिद्ध करना है। अरे भाई, इतना ही भगड़ा था, 

तो हमसे कहना था। हम ही लिख देते कि लीडरशिप आपकी है। लेकिन यह 
भी कोई तरीका है ! अब कांग्रेस में भी तो आप हैं। आपका प्रतिनिधि वहाँ 

जाकर कबूल करके आया है और आप कहें, कि नहीं हमें तो ट्रूस नहीं माननी 
हैँ । एक दिन की स्ट्राइक तो हम जरूर करेंगे। अब हम क्या करें? मुझे बड़ा 
अफस्तोस हुआ कि जिन छोगों पर हम आखिर को गवर्नमेंट चलाने का बोझ 
डालनेवाले हैं, वह इसी तरह से काम करेंगे, तो कौन-सी गवर्नेमेंट चलेगी। 
और ऐसा ही रहा तो हिन्दुस्तान के स्वराज्य का क्‍या भविष्य है ? हमारे 
हाथ अब कहाँ तक यह चीज़ रहनेवाली है और कहाँ तक हम इसे रख सकते 
हैं? तो हमको बड़ा दर्द हुआ। हो सकता है कि उनका पूरा काबू मजदूरों 
पर हो । मुझे तो यह कभी समझ में नहीं आया कि इस प्रकार कोई लीडरशिप 
कैसे सिद्ध होती है, क्‍योंकि मजदूरों को लीडरशिप तो तब सिद्ध होती है कि 
जो चीज मजदूरों को पसन्द न हो, वह चीज उनसे करवा कर दिखाओ । 
वह चीज अहमदांबाद में ही होती है । दूसरी जगह पर नहीं होती। और 
अहमदाबाद में भी यदि हम सावधान नहीं रहेंगे, तो वहाँ से भी चली 
जाएगी । 

आज अखबार में यह पढ़कर मुझे बहुत दुख हुआ कि वहाँ के स्वामी 
नारायण के मन्दिर को हरिजनों के लिए खोलने से जब वहाँ के महाराज ने 
इनकार किया, तो सारी मिलें बन्द हो गईं । देखो, हमारा दिमाग कहाँ तक 
चलता है । एक मन्दिर खोलने में कोई आथिक सवाल या मजदूरों की तहरीक 
का भी कोई सवाल नहीं है । उसके लिए बस एक दिन की डेमौस्ट्रेशन (प्रदर्शन) 
करो । उसमें सोशिलिस्ट, कम्यूनिस्ट सबको मिला लो। करो हड़ताल । 
कपड़ा तो है नहीं मुल्क में । गरीब छोग भूखे मरते हें। उससे किसी को 
फायदा नहीं है । इससे अहमदाबाद में मजदूरों का संगठन इतना गिरा कि 
मुझको चोट ऊूगी कि यह क्‍या हुआ | वहाँ कांग्रेस यह क्‍या करती है, यह 
मुझे कांग्रेस को भी कहना पड़ा । 

इस तरह जो स्ट्राइक हो तो कांग्रेस हमारे हाथ से चली जायगी, यह 
मेरा निचोड़ है । क्योंकि में इस तरह से काम नहीं करता । थोड़े दिन हुए, 
भें कलकत्ते गया था। वहाँ भी यही तरीका है । पाँच तारीख को एक दिन 
की स्ट्राइक करो । उसमें कम्यूनिस्ट, सोशलिस्ट, एंटीकांग्रेस जितने थे, सब 
मिल गए । एक दिन की स्ट्राइक करो। में वहाँ गया तो, दस-बारह छाख 
आदमी जमा हो गए । तीन तारीख को मैंने मीटिंग की। बहुत छोग आए। मेने 
सब लोगों को समझाया कि क्या आप पसन्द करते हो कि स्ट्राइक हो और 

कलकेत्ता जैसे सिटी में एक दिन कौ स्ट्राइक. करने से आप समभते हो कि पुछिस 
और गवनेमेंट के. ऊपर क्‍या बोझ पड़ता. है: ? उसमें से कोई फिसाद हो 
गया -तो उसका क्या - नतीजा निकलेगा; ?: और .किस.चीज कें लिए आप. हड़- 
ताल-कर रहे.हैं:?. उससे आपका क्‍या फाग्रंदा होगा ? जब लोग. समझ गए, 
तो. मेंने कहा कि. आप लोगों का कर्तव्य: यह है कि जब इस तरह स्ट्राइक 
होने का समय आए, तो आप खुले तौर .से. उसका, विरोध करें। तब आपको 
घरों में नहीं बैठे रहना.चाहिए.। सब लोग यह. चाहते हैँ. कि हड़ताल न. हो + 
परन्तु. मजदूरों के साथ कौन-भंगड़ा करे। मजदूरों में काम करनेवाले तूफानी 
* छोग कहते हैं कि वे फिसाद करेंगे, मोटर पर: हमकां करेंगे, घर पर हमला 
करेंगे, पत्थर डालेंगे । इस से डरकर अपने काम पर मत.जाओ , घर में बैठ :रहो। 
इस तरह.काम नहीं चल सकता । इस: तरह से अपने स्वराज्य में, आप अपनी 
जिम्मेंवारी पूरी नहीं करेंगे । हर. आदमी का .फूर्ज है कि वह ,सिटीजनशिप 
( नागरिकता ) के अधिकार और जिम्मेवारी दोनों को अदा करें और अगर 
आप ऐसा नहीं करेंगे, तो देश-का बहुंत बड़ा |नुकसान .होगा | आज़ तो एक 
दिन. की स्ट्राइक हो जाएगी, क्योंकि. मजदूंरों को इतना:ही तो .कहना .है कि 
एक: दिन-घर बैठो, आराम मिलेगा,छुटूटी मिलेगी, तनख्वाह.भी मिलेगी | परन्तु 
: यह छीडरद्षिप की बात नहीं'है-। यह तो पागलपन है। इससे. किसी का. कोई 
/ फ्रायंदा नहीं होगा । तो क़लकत्ता-वाल़ों ने मान छिया.। फिर भी. कई लोगों 
: ने ट्रामें रोकने की कोशिश . कीं । :ट्रामों पर पर .बम ड्ांला, कुछ गड़बड़ -भी 
: की.। -छेकिन .सब छोगों ते विरोध किया कि- यह. नहीं चंलेया, त़ी स्ट्राइक 
: नहीं: हुई । यानी आप लोगों को स्ट्राइक. पसन्द न. हो तो। आपको भी उसी 
* तरह से करना चाहिए ॥ 
अब आज में आया.तो मेरे पास सोशलिस्ट छीड़र अश्ञोक मेहता..की एक 
: चिट॒ठी आई कि पोर्ट ट्रस्ट में तीन हफ्ते : हड़ताल चली है।, अब आप इस चीज 
में ईन्सोर्फ कराने के लिए मदद कीजिए। अब में क्या करूँ? अब में उसे. चिट॒ठी 
: लिंखनेवाला हूँ. कि यहं-तो गवर्नमेंट आफ़ इंडिया का काम है ग्रह. प्रान्तीय 
गवर्नमेंट का काम नहीं है। .इसलिए . हस्ः उनेको. बराबर :इस्साफ देंगे। :बग्गोंकि 
: हमारे कम्यूनिकेशन के मिनिस्टर डा० जात. मथाई. मजदूरों की: तरफ़. काफी 
: हमद॑र्दी रखते हं। लेकिन व्रह भी तंग जरा यए हेंऔर वह.भी कहते है:कि अब 
: तो कोई-रास्ता निकालना चाहिए । मेंने कहा कि एक ही रास्ता है, वह यह 

कि निश्चय कर लो कि स्ट्राइक तो हम कभी बर्दाइत नहीं करेंगे। तब यह काम 
होगा ! जब तक ऐसा नहीं होगा, तब तक हम गलत रास्ते पर चलते रहेंगे। 
यह यूटिल्टी सबिस ( जनोपयोगी सेवा ) है और जाहिर काम के लिए पोर्ट 
ट्रस्ट है । मजदूरों के लिए ही तो वहाँ अनाज आता है। लोग भूखों मरते हें, 
राशन शाप पर अनाज हमें पहुँचाना ही है। मजदूर हड़ताल करके बैठें तो 
बाहर से आनेवाला अनाज बोट में ही पड़ा रहेगा । तो हम क्‍या करें ? 
क्या हम बैठे रहें ? सोशलिस्ट भाई की बात मान छें ? तो हमने मजदूरों की 
एक नई लेबर फौज भर्ती कर ली, और उनसे कहा कि आप छोगों को काम 
करना पड़ेगा । इस तरह हमने एक छोटी-सी फौज बनाई है। हमने उन लोगों 
को भेज दिया कि जाओ काम करो । अब काम तो चलता है। लेकिन अब 
यह चिट्ठी आई है, तब हमें क्या करना चाहिए ? तब मेने सोचा कि अब एक 
ही जवाब देना चाहिए कि यह जो मजदूर स्ट्राइक करने गए हें, उनकी जगह 
हम दूसरों को भर्ती करनेवाले हें। उनको निकाल देंगे तो उसका बोक आप 
पर पड़ेगा। क्‍योंकि या तो हमको गवर्नमेंट आफ इंडिया छोड़ देनी चाहिए । 
बम्बई गवरनंमेंट चाहे, तो छोड़ सकती है, हम नहीं छोड़ेंगे । हम ऐसा नहीं 
करेंगे । यह बहुत बुरा काम है, यह लीडरशिप नहीं है । इसी तरह की बातों 
से हिन्दुस्तान का सत्यानाश होनेवाला है । 

जितने लोग सोशलिस्ट का लेबिल लगाते हैं, वे सब सोशलिस्ट हे ऐसा 
न मानिए। जितने लोग कैपिटलिस्टों के दोस्त हें, उनके साथ घूमते हें, उन 
सबको कैपिटलिस्ट का एजेंट कह दिया जाता है, परन्तु उससे काम खतम 
नहीं होता । लेकिन मेने कलकत्ता में भी कहा था कि में सोशलिस्ट का लेबिल 
तो नहीं लगाता, लेकिन में अपनी कोई प्रौपर्टी ( जायदाद ) नहीं रखता । 
जब से गान्धी जी का साथ हुआ, तभी से। और में भी आपके साथ सोशलिस्ट 
में था । उससे भी आगे जाना हो तो उसमें मुकाबिला करने को तैयार हूँ। 
लेकिन हिन्दुस्तान की बरबादी होने के काम में में कभी साथ नहीं दूंगा । उसमें 
आप कहें कि में कैपिटलिस्ट का एजेंट हूँ, जो चाहें सो नाम लंगाइए, 
लेकिन में इस रास्ते पर हिन्दुस्तान को नहीं चलने दूंगा । जब तक में बेठा 
हूँ, में ऐसा हरगिज़ नहीं होने दूँगा । मुझे तो बड़ा अफसोस होता है कि हम 
लोग कहाँ जा रहे हें। सवाल यह है कि अब हमें क्या करना चाहिए । एक 
तो हमने हिन्दुस्तान का दो टुकड़ा किया। उसके बाद हमारे मुल्क में यह हालत 

भा० ५ 


ह् ५ भारत की एकता का निर्माण 


थी कि सल्तनत'जब चली गई, तो यह कह कर गई कि भारत में जो-सावं- 
भौम सत्ता थी, वह खत्म हो गई और जो पैरामाउन्सी थी, वह हवा में उड़ 
गई । तो हमारे मुल्क में पाँच सौ राजा पड़े हें, क्योंकि यहाँ इतनी रिया- 
सतें हैं। इनमें बहुत से छोगों को लगा कि अब क्‍या होगा; अंग्रेज तो चले 
गए । बहुत-से सोचने छगे कि राजस्थान बनाओ और उसमें काफी कोशिश 
हुई-॥ अगर अलग राजस्थान वन जाता, तो वह पाकिस्तान से भी बुरी चीज 
थी । हमने तो हिंदुस्तान गेंवाया ही इसी कारण से कि अनेक अलंग-अरूग 
राज्य एक नहीं हो सकते थे। अब हमें फिर से उसे नहीं गवाँना है । इसलिए 
साथ-साथ दो-चार महीने में यह भी काम करना था कि हिन्दुस्तान को संग- 
ठित करके सब राजाओं को भी साथ ले छें। आप देखते हँ' कि हमने यही काम 
कर लिया । दो-तीन राज्यों के साथ भगड़ा चलता है, उसका भी फैसला हो 
जाएगा और ठीक तरह से हो जाएगा। उसमें मुझे कोई शंका नहीं है। लेकिन 
जब मेंने यह काम किया तो कई छोग कहने रंगे कि भई, यह तो राजाओं 
का दोस्त हो गया। कैपिटलिस्ट का दोस्त तो में पहले ही था, अब राजाओं 
का भी दोस्त हो गया । ४८ घंटों में चालीस रियासतें मेंने खत्म की | तब 
वे लोग कहने छगे कि यह दया चीज़ बनी ! तो काम तो दिमाग से होता है 
और जिस समय मौका आता है, उस समय काम होता है। जब फल पकता 
है, तब उसमें मिठास आती है। लेकिन कच्चा खाओ तो दाँत खट्टे हो जाएँगे, 
“और पेट खराब हो जाएगा । इस तरह से यह सब भी हमने चार महीने में 
कर लिया । 
अब हमें क्या करना है ? अब करने का काम यह है कि हमें हिन्दुस्तान 
को उठाना है और दुनिया के और उन्नत मुल्कों के साथ उसको रखना है । 
उसके लिए आज हिन्दुस्तान में किस चीज की जरूरत है ? एक, मेने जो कहा 
और जिसके लिए गान्धीजी फाकाः कर रहे हें, उस चीज की हमें पूरी जरूरत 
है । हमें गुस्से पर, अपने मिजाज पर, काबू रखना है कि इधर हिन्दुस्तान 
में कोई फसाद न हो । आज में एक प्रेस कांफ्रेंस में गया था। एक आदमी ने 
सवाल पूछा कि जितने हिन्दू और सिक्‍ख वहाँ से निकालते हैं, उतने मुसलमान 
हम इधर से निकालें कि नहीं ? अब इस तरह से हमारा दिमाग चढेगा, तो हमारा 
काम नहीं होगा । जितने मुसलमान इधर पड़े हूँ, उन सबको चैन से रहने 
दो) यदि उनको जाना पड़े, तो अपने कर्म से जाना पड़े, हमारे कर्म से 

नहीं । यदि वह गलती करेगा, तो उसको जाना ही पड़ेगा॥ लेकिन थदि. वह 
वफादारी-से हमारे यहाँ रहे, तो हमें उसपर पूरा भरोसा करना चाहिए । 
जैसा हमारा रहने का अधिकार है, इसी तरह से उसका भी है। उनको दिल 
की पूरी अमन और चेन से यहाँ रहना चाहिए। चन्द मूसलमानों हो मार 
देने से मुल्क का कोई फायदा न होगा । इससे मुल्क का बुरा होगा, 
नुकसान होगा। यह चीज़ हमको छोड़ देनी चाहिए । यही में मुसलू- 
मानों सेभी कहता हूँ और कभी-कभी कड़ी भाषा में भी कहता हूँ। 
लेकिन कई मुसलमान समभने छगे कि यह हमारा दुश्मन है। तो में कहता 
हूँ कि गान्धी भी तो एनेमी नम्बर १ था। वैसे ही में भी हूँ। लेकिन जैसे गान्धी 
आज उनका सबसे बड़ा मित्र है, ऐसा ही में भी हूँ, यह आप समझ लीजिए । 
क्‍योंकि में कोई बात छिपाऊँगा नहीं । में साफ सुनाऊँगा | यदि में छिपाऊँगा 
तो वह आपसे दगा करना होगा । तब में दगाबाज हो जाऊंगा । में दगाबाज 
नहीं होना चाहता । तो आप ऐसी बात न समझें | जो बात में कहता हें, 
उससे आपको थोड़ा सा बुरा या कटु भी लगे, तो हजम कर छीजिए। लेकिन 
मेरी बात समझ लीजिए । 

तो एक चीज तो हमें वही करनी है, जो गान्धी जी चाहते हें-। वह 
यह कि इस तरफ हिन्दोस्तान में कोई गड़बड़ न करो। पाकिस्तान में कुछ हो, 
तो उसका बदला हम इधर न लें । बुरी चीज में मुकाबछा न करो“ भली 
चीज़ में मुकाबला करो । गान्धीजी जितना कहते हें, अगर वहाँ तक नहीं 
जा सके, तो जो में कहता हूँ और जवाहरलाल कहता है, वहाँ तक तो चलो। 
गान्धी जी के साथ तो आप जाकर नहीं बैठ सकते हो, में भी नहीं बैठ सकता 
हूँ। में भी कहता हूँ कि मुझे राज्य चलाना है, बन्दूक रखनी है, तोप रखनी 
है, आर्मी रखनी है । गान्धी जी कहते हें कि कोई न करो। तो वह में नहीं 
कर सकता हूँ। और मुझे ऐसी आर्मी रखनी है, जिससे हमारे सामने कोई 
नज़र न रख सके, इस तरह की मजबूत आर्मी मुझे रखनी है। नहीं तो मुझे 
इघर से हट जाना चाहिए । मुझे यह चीज़ नहीं चाहिए । क्‍योंकि में तीस 
करोड़ का ट्रस्टी हो गया हूँ। मेरी जिम्मेवारी हैँ कि में सबकी रक्षा करूँ। 
तो इस तरह मुझे करना है। गान्धी जी जिस तरह करना चाहते हें, उस तरह 
तो में नहीं कर सकता । लेकिन गान्धी जी मी यह अच्छी तरह समभते हैं, में 
उनको भी कहता हूँ कि भाई, में तो हुकूमत लेकर बैठा हूँ। मेरे पर हमला 

होगा में उसे बर्दाइत नहीं करूँगा । क्योंकि मेरी जिम्मेवारी है। वह समभेते हें 
कि यह ठीक कहता है। यह हँसने की बात नहीं है। मेने बार-बार उनके साथ 
बात की है। उन्होंने मुझसे कहा, “में तो ऐसे ही करूँगा। आप अपने रास्ते 
चलिए । मेरा रास्ता अच्छा है, यह में जानता हूँ ।” 

मेंने कहा--/में भी जानता हूँ कि आपका रास्ता अच्छा है । लेकिन वहाँ 
तक में नहीं जा पाता हूँ ।” 

लेकिन जो रास्ता इधर बताया जाता है कि हिन्दू वहाँ से निकाले जाएँ, 
तो उतने मुसलमान इधर से निकालने ठीक नहीं हें । और यह भी 
है कि लड़ना हो, तो लड़ाई का मैदान और लड़ाई का मौका होना चाहिए । 
सब चीज़ हमारे साथ होनी चाहिए। हमारे पास लड़ाई का सामान पूरा 
होना चाहिए, कि घाटा न पड़े । यह सब चीज़ ठीक करके काम करना 
चाहिए। तो गवर्नमेंट जो पार्टी चलाती है, वह तरीके से काम करती है। पागलों. 
की तरह काम करेगी, तो हार जाएगी । तो यह चीज़ करने की है कि यह जो 
हमारा हिन्दुस्तान है, उसमें अब कोई गड़बड़ न करो। मेहरबानी करके अब 
हमकों काम करने का मौका दो । अब ५० छाख तो हम निकाल लाए | जो 
चन्द २५, ३० हजार आदमी फ्रांटियर में पड़े हेँ और सात-आठ लाख सिन्ध 
में पड़े हैं, उनको आराम से छे आने की मेरी कोशिश है । इसमें तकलीफ तो 
पड़ेगी । क्‍योंकि पत्थर के नीचे हमारा हाथ पड़ा है। तो कुछ ठीक तरह से 
सेभाल कर निकालना है। उतना निकल जाए, तो पीछे कोई भगड़ा हमें नहीं 
रहता । * 

अब हमें हिन्दोस्तान की हिफाजत के लिए फौज रखनी होगी। और अगर 
आर्मी मजबूत न हो तो हिन्दुस्तान, आप समझ लीजिए कि, खत्म हो जायगा। 
तो मजबूत फौज तो हमें रखनी होगी। मजबूत फौज रखनी पड़ी, तो फौज 
के पीछे कितनी चीजें चाहिएं, उसका नक्शा आप के सामने होना चाहिए। और 
यह न हो तो फौज रखने की बातें बेकार हँँ। बहुत-से छोग मुझसे कहते हैं 
कि भर्ती क्‍यों नहीं करते हो । हम भर्ती में आने के लिए तैयार हें। लेकिन 
में भर्ती करके क्‍या करूँ ? जितनी भर्ती करूँ, उसके पीछे कितनी चीज़ें चाहिए, 
उसका तो आपको ख्याल नहीं है । क्‍योंकि खाछी आदमी भर्ती करने से काम 
नहीं होता । हिन्दुस्तान की पिछली सरकार ने पिछली लड़ाई में २५ छाख 
आदमी भर्ती में लिए थे। लेकिन करोड़ों-अरबों रुपयों का खर्च हुआ था। जब 


#+ माटश्डाताइर- 

लड़ाई चलती .थी तो एक घंटे की स्ट्राइक भी किसी कारखाने में नहीं हो 
सकती थी। और यह सब लोग जो आज स्ट्राइक की बात करते हैँ, उन दिनों 
नहीं कर सकते थे। 

लड़ाई के दिनों में हमारे कम्यूनिस्ट भाई कहते थे कि “ज्यादा पैदा करो 
ओऔर स्ट्राइक न करो ! ” आज कहते हें कि “बेठ जाओ और कम पैदा करो! ” 
क्योंकि आज कोई पकड़नेवाला नहीं है; क्योंकि आज कोई छाठी नहीं चछाता । 
वह लड़ाई पीपुल्स वार ( जनता का युद्ध ) हो गई थी। अब क्‍या हुआ 
“पीपुल्स! का ? भूखे रहो, खाओ नहीं, पैदा मत करो और बस मौज करो ! 
ऐसा ही हुआ तो देश क्या होगा ? क्‍योंकि इस चीज़ में आर्मी नहीं बन सकती। 
फौज अच्छी बनानी हो, तो हमें कितनी चीज़ें चाहिएँ? एक तो आमः्स-एम्यू- 
निशन ( हथियार-बारूद ) चाहिए । उसके लिए फैक्टरी चाहिए | वह 
फैक्टरी रात-दिन चलनी चाहिएँ । वह २४ घंटा चले । फौज के लिए राइ- 
फलें चाहिएँ। भर्ती करूँ, तो कहाँ से करूँ ? बन्दूक देनी हो तो कहाँ से लाऊँ ? 
में जाऊं सोशलिस्ट के पास कि दो भाई ? इस तरह काम नहीं बनेगा। यदि 
हमारी फंक्टरी हैं, तो कितनी हें, कहाँ हैँ, उनमें कितने काम करनेवाले हें 
और उस फैक्टरी में से हम कितनी पैदावार कर सकते हें, कितनी पैदावार बढ़ा 
सकते हैं, यह सब हिसाब हमारे पास है, उनके पास तो है नहीं । वह 
तो जानता भी नहीं है कि यह सब क्‍या है ? सिर्फ बन्दूकें ही नहीं चाहिएँ, तोपें 
चाहिएँ, मशीनगनें चाहिएँ, उनके लिए बारूद-गोला चाहिए, बम चाहिए, 
हवाई जहाज चाहिए, बम फेंकनेवाली मशीनें चाहिएँ। उनके लिए ट्रेण्ड आदमी 
चाहिएँ । लेकिन मेंने कोई जगह नहीं देखी, जहाँ स्ट्राइक नहीं होती है। सब 
जगह पर होती है । साथ ही हमें पेट्रोल चाहिए, यह सब कहाँ से छाओगे ? 
हमारा पेट्रोल परदेसियों की मेहरबानी पर है । कल हमारा पेट्रोल वह बन्द 
कर दें, तो हमारी लड़ाई खत्म । पेट्रोल के बिना कुछ नहीं चक सकता। 
क्योंकि आज की लड़ाई ऐसी लड़ाई नहीं, जैसी पहले थी । पेट्रोल चाहिए, 
उसके साथ हजारों ट्रक चाहिए और ट्रक्स भी ऐसे चाहिए जो बराबर तैयार 
मिलें। जीप्स चाहिएँ कि बिना सड़क के भी चली जाएँ; पहाड़ के ऊपर जा 
सकनेवाली मोटरें चाहिएँ । 

अब ये सब चीजें कहाँ से लाओगे ? कहां बनती हें इधर ? और इधर 
हमें नए कारखाने खोलने होंगे, तो किस तरह खोलेंगे ? स्ट्राइक होगी और 

क्‍या होगा ? अब लोहा चाहिए। क्‍योंकि बन्दूक बनानी हो, तोप बनानी हो, 
संब चीज बनाती हो, तो स्टील चाहिए, लोहा चाहिए। टाटा का एक कारखाना 
हमारे हिन्दुस्तान में जमशेदपुर में है और हमने उसकी काफी मदद की है । 
क्योंकि हंम यह समभते थे कि वह मुसीबत में था। छोहा एक नेशनल 
वेल्थ है, राष्ट्र की दौलत है । अगर उसको हम ठीक नहीं रखेंगे, तो हमको 
मुश्किछ पड़ेगी । तो आज भी एक ही कारखाना है । लेकिन आज स्टील 
(छोहा) पर कन्‍्ट्रोल है । आपको मालूम है कि आज मकान बनाना हो तो 
उसके लिए स्टील चाहिए, या लोहा चाहिए, तो नहीं मिलेगा | उस पर 
कन्ट्रोल है, क्योंकि हमारे पास है ही नहीं । हमारे देश में जो लोहा बनता 
है, वह बहुत कम बनता है । हिन्दुस्तान में ऐसे कारखाने बहुत से चाहिएँ। तो 
हमें लोहे के नये कारखाने बनाने हें और बनाने के लिए हम क्‍या करें ? 
अब आप बताएँ कि बड़ा कारखाना बनाएँ, तो अभी तो जो एक ही चलता 
है; उसमें भी बार-बार स्ट्राइक होती-है । दूसरा बनाएँगे, तो वहाँ भी स्ट्राइकें 
होंगी। हम बड़ी आर्मी बनाएँगे, उसके लिए पूरा कपड़ा चाहिए । हमें इधर 
कपड़ां न मिले तो चछ सकता है, लेकिन आर्मी को हमें काइमीर भेजना 
है, उसके पास भी कपड़ा न हो, तो वह पहले दिन ही मर जाएगा। क्योंकि 
वहाँ इतनी ठंड पड़ती है । ठंड न भी हो, तो भी आर्मी का यूनिफार्म तो 
चाहिए और स्पेयर ( फालतू ) भी चाहिए। यह सब चीज़ें पहले से हमें सोचनी 
पड़ेगी । अब वह कहाँ बने ? वह घर में नहीं बन सकता । वह कारखाने 
में बनेगा । लेकिन कारखाने में तो स्ट्राइक करो । इस तरह कभी काम 
चलेगा ? 

अब कितनी चीजें में आपके सामने रखूं ? फौज को खुराक चाहिए। खुराक 
रेल की मार्फत पहुँचती है । आर्मी की सब चीजें रेल में. जाएँगी । हाँ, पे 
कमीशन की रिपोर्ट आई कि रेलवे मैन को इतनी तनख्वाह दी जाए। अब तो 
भाई, भाव बढ़ गया है, अब ज्यादा न बने तो करो स्ट्राइक । बस सारा काम 
अटक पड़ा। में सिर्फ एक ही चीज़ नहीं देखता हूँ, सभी कुछ देखता हूँ। अब 
आप गवर्नंमेंट में तो न आए, पर गवर्नेमेंट के जो नौकर हें, उनमें आ घुसे 
और गवनंमेंट का कारखाना ही बन्द करने की कोशिश की। तो भाई तुम 
चाहते क्‍या हो ? कह दो कि हम सरकार में आना चाहते हें, तो हम जगह 
दे देने के लिए तेयार हें । ऐसी बातें क्‍यों कहते हो, जिसमें आपका भी काम 

बिगड़ता है, हमारा भी बिगड़ता,है। तो कोई हद भी है, कोई मर्यादा भी है कि 
कहाँ तक जाना है ? अब कहते है. कि हम तीन साल की एकट्र,स के लिए तैयार 
हें। छेकिन हम तो शर्ते” लगाएँगे | राज्य हमें चछाना है, और वह कहते हें 
कि इस तरह से हम चलाएँ कि बुद्धि वह दें और काम हम करें। इस तरह 
से काम नहीं बनेगा भाई साहब ! 

मेंने बहुत दफा कहा कि एक प्रान्त पसन्द करके आप ले लें और वहाँ आप 
चलाके बताएँ कि इस तरहसे हम काम करेंगे। वह कहते हें कि आप के 
दिए हम थोड़े छेंगे। आपको देने का क्‍या अधिकार है ? हम तो छीनकर 
लेंगे । अच्छी बात है । इस तरह से वह एक कारपोरेशन जीतने के लिए 
आए हें। हम हँस कर कहते हैं, लीजिए स्ट्राइक हुई। कहते हैं कि कारपो- 
रेशन का चुनाव होनेवाला है, इसलिए आए हैं । अब कितने सोशलिस्ट 
कारपोरेशन में थे, वह देख छीजिए। उसका इतिहास देख लीजिए कि कूतर- 
पोरेशन में क्या-क्या काम उन्होंने किया । जितने और लोग कारपोरेशन में 
आज तक थे, जो पाँच-दस साल से वहाँ बैठे थे। उनका. कारपोरेशन के काम 
का इतिहास देखिए | जब डिसक्वालिफाई (पदायोग्य) होने का समय आए, 
तब जा कर हाजिरी दें । तब तक तो हाजिरी भी न दें । अब इस तरह 
से काम करो, तब तो क्‍या काम होगा ? चाहो तो एक कारपोरेशन को आप 
सेभालो । यह तो बहुत ही अच्छी बात है। लेकिन सेमालना चाहिए। अब 


' कहते हैं कि यह गवर्नमेंट बुरी है, ठीक काम नहीं करती है। जैसे.पहले चलती 


थ्री वेसी ही है, उसमें कोई फर्क नहीं पड़ा। असल में फर्क पड़ा उनमें। दूसरों 
में कोई फर्क नहीं पड़ा, क्योंकि पहले वे ऐसे नहीं थे, अब हो गए हेँ। तभी तो 
उनको कांग्रेस में से निकालना पड़ा। कहते है कि हम कांग्रेस में से इस्तीफा देंगे। 
अच्छी बात है, दो। जो छोग कांग्रेस में काम करेंगे, काम का बोर तो 
उनके ऊपर पड़नेवाला है। मुझे दिल में खटका रहता हैं कि यह क्‍या हो 
रहा है। 

में आप लोगों को यह समभाना चाहता हूँ कि कारखाने अब हमारे हें और 
हमें ज्यादा पैदा करना है | तब कहते हें कि नेशनलाइज़ (राष्ट्रीयकरण ) 
करो | यह तो कैपिटलिस्ट छोग धन पैदा करके ले ज़ाएँगे। आपने हिसाब नहीं 
देखा कि हम कितना रुपया टैक्स में लेते हें ? १६ आना में हम साढ़े पन्द्रह आना 
तक टैक्स छे लेते हेँ। तो कैपिटलिस्ट छोग हमसे कहते हैं “कि हम क्‍यों 

पैदा करें ? हमारे बजट में पिछली. दफा हमने इतना टैक्स रूगाया कि उनको 
चोट लगी । तो इस हालत में हमें काम करना है। यदि देश को अपना नहीं 
समभनां, तब तो आप भूल जाइए कि हमने स्वराज्य क्‍यों लिया है । या 
फिर अंग्रेजों को पीछे बुला लो । या किसी दूसरे को राज दे दो कि हमारे 
काम की बात नहीं है। नेशनेलाइजेशन ठीक बात है। कराची. कांग्रेस से हमारा 
रेज़ोल्पूशनन है कि सब इंडस्ट्री नेशनेछाइज़ करना है । लेकिन यह: तो रेजोल्यूशन 
है । हम कौन-सी चीज करके बताते हैं, वह हमें पहले देखना चाहिए । कोई 
काम करता है, तो उसको काम न करने दो और आप खुद भी काम न करो। 
इस तरह करने से तो कोई काम नहीं होता । यदि गवर्नमेंट इतनी ताकत रखती 
है कि सिलेक्ट इंडस्ट्री (चुना हुआ व्यवसाय) बनाए, तो उसे बनानी चाहिए। 
कांग्रेस का भी तो यही मकसद है । सरकार कोशिश भी करती है कि हमें 
सिल््ट इंडस्ट्री अपनी बनानी है। जैसे टाटा ने कारखाना बनाया है, वह हम 
भी बनाएँ । क्‍यों न बनाएँ ? और खुद टाटा भी कहता है कि आप बनाइए । 
क्योंकि हमारे पास तो जगह बहुत है । लेकिन गवन्नेमेंट के पास, हमारे पास: 
रिसोसेज़ ( साधन ) नहीं हें, इतनी ताकत नहीं है, इतने आदमी नहीं हैं । 
हमारी गवर्नैमेंट का कल ही तो जन्म हुआ है । हमारी सरकार तो अभी 
चार महीने का बच्चा है। उसके ऊपर सब बोभक डालो, तो वह गिर जायगा। 
तो जितने हमारे लोग बुद्धिमान हें, जिनके पास अनुभव है, उसका उपयोग 
भी हमें करना है । मुल्क के फायदे के लिए जितना और जहाँ तक हो सके, 
[ कोशिश करके उनको भी साथ लेना है। हमारी कोशिश तो यह है कि नेश- 
नैलाइज़ करना सम्भव हो, तो हम वह भी करें । और वह न हो सके तो 
जितने और लोग अनुभववाले हैँ, उनको साथ लेकर जहाँ तक उनको समभावें 
[ वहाँ तक समझा कर साथ लें, और मजदूरों को भी समभाने की कोशिश करें । 
में जो कहता हूँ, उसका मतलब यह नहीं कि मजदूरों को न्याय से जो देना हो 
वह नहीं देना । वह उन्हें ज़रूर देना चाहिए । क्योंकि उन्हें उनका भाग पूरा 
नहीं मिलेगा, तो वे अपने दिल से काम नहीं कर सकेंगे । 
लेकिन नेशनछाइज़ करनेवाले लोग कहते हें कि आप देखें कि 
इंग्लैण्ड में क्या हाल है । में कहता हूँ देखिए, आज इंग्लैण्ड के मजदूर 
के अपने हाथ में राज्य है । .वह समझ गए हैं किइस तरह से 
तो हमारा काम नहीं चलेगा, तो खुद ज्यादा काम करते हैं। “ज्यादा 

वैदा करो ?” यह उनका स्लोगन (नारा) है । “ज्यादा पैदा करो और 
स्ट्राइक न करो ।” और दोनों मिककर आज इस तरह से काम करते हें कि 
आज वहाँ प्रोडक्शन ( उत्पादन ) बढ़ गया है । अब हम तो स्ट्राइक के 
बाद तनख्वाह बढ़ाएँ, लेकिन तनख्वाह बढ़ाने के बाद काम बढ़ानें की बात नहीं 
बनती । यह तो उल्टी बातें करते हें। ऐसा ही रहा तो हम गिर जानेवाले हैं। 
तो में आप लोगों को यह समभाना चाहता हूँ कि यदि हम इस चीज़ को नहीं 
सममभेंगे, तो हमारा काम कभी न बनेगा । हम अब ज्यादा बोर नहीं खेंच 
सकते हें। और चन्द दिन खींचे, तो भी वह काम नहीं चलछेगा। लेकिन हम 
चाहते हें कि यह चीज़ सब समझें कि जब तक हमारे मुल्क का प्रोडक्शन नहीं 
बढ़ेगा, जब तक हमारा मुल्क ज्यादा धन नहीं पैदा करेगा, तब तक हम उठ नहीं 
सकेंगे। क्योंकि हमारा मुल्क बहुत गिरा है। यह शायद आपको मालूम नहीं । 
हम पहले तो कजंदार थे, आज हम लेनदार हूँ । लेकिन लेनदार होते हुए 
हमारी हालत कर्जंदार से बुरी हो गई है। क्‍योंकि कर्जा तो मिलनेवाला नहीं है 
और कर्जा तो खून का बूंद-बूंद निकाल कर ले गया लेने वाा। अब हम मुर्दार 
थड़े हें। इतना नासिक में नोट छाप-छाप के रुपया तो बनाया। खूब इंफ्लेशन 
कर दिया । उसका असर आज हमारे ऊपर पड़ रहा है। हमारी इकोनॉमी 
( आशिक व्यवस्था ) पर। बहुत गिर गए हूँ हम । उसका किसी को ख्याल 
नहीं है। तो में यह चाहता हूँ कि में जो बात करता हूँ, उसको अच्छी तरह से 
सद्भाव से समर लो । मेँ आपकी कोई बुराई नहीं करना चाहता | छेकित 
में आपको समभाना चाहता हूँ कि इस तरह से आप गलत काम करते रहेंगे, तो 
मुल्क को तो नुकसान ही होने वाला है, फायदा नहीं होगा । 

जब पंडित नेहरू ने यह कहा कि तीन साल का द्रूस करो, तो आप को 
समभना चाहिए कि वह तो कोई आप से कम दर्जे का सोशलिस्ट नहीं है। मुझको 
आप कहो कि में कैपिटलिस्ट का एजेंट हूँ | मुझे आप सब चीज़ कह सकते हो । 
क्योंकि मुझको तो आप जानते ही नहीं हैं। लेकिन उनको आप यह नहीं कह 
सकते हैं। जब उसने कहा कि ट्रूस करो, तो दूसरे ही दिन आपने वह ट्रूस 
त्तोड़ दिया। अब वह तो कांग्रेस में से निकल जाते हँ। ठीक है निकल जाओ 
लेकिन आप लोगों का काम है कि कांग्रेस को कमजोर न होने दें। कांग्रेस ने 
तो अभी आपको आजाद ही कराया है। असली काम तो अब हमें शुरू करना 
है। मुल्क में से परदेसी हुकमत हट जाने से हमको मौका मिला है कि हम 

जैसा चाहें, वैसा भविष्य बना सकें। अच्छा भविष्य बनाने के काम में अगर 
आप हट जाएँ और साथ न दें, तो यह काम बिगाड़ देनेवाली बात है। 

तो बम्बई में आपको इस प्रकार की आबोहवा पैदा करनी चाहिए। आज 
मेंने देखा तो मुझे दुख हुआ कि यहाँ जो हमारे धनिक लोग हैं, कैपिटलिस्ट 
हैं, उनको गवर्नमेंट का जितना और जिस प्रकार साथ देना चाहिए, उनके 
और सरकार के बीच जो सहयोग होना चाहिए, मेल होना चाहिए, वह॒नहीं 
है। कांग्रेस और गवनंमेंट के बीच में जिस प्रकार का मेल होना चाहिए, वह 
भी में यहाँ नहीं देखता हूँ और छोगों का सरकार के साथ जिस प्रकार का 
सहयोग होना चाहिए, वह भी में नहीं देखता हूँ। में तो बम्बई में बहुत 
दिनों बाद आया हूँ। मुझे लगता है कि बम्बई शिथिल हो गया है। 

किसी ने यह समझ लिया कि १५ अगस्त को हमको आजादी मिल 

गई, अब क्‍या बाकी है। अब जो चाहे सो करो । तो में आपसे कहना 
चाहता हूँ कि बम्बई गिर जाएगा। बम्बई का आज हिन्दोस्तान में पहला नम्बर 
है, जिस तरह अभी तक हिन्दोस्तान समझता है कि बम्बई से ही सब पौलिसी 
चलती है, तो आपकी वह जगह गिर जाएगी। तो आजकल यहाँ - हमारे 
भाई डा० दश्यामाप्रसाद इसलिए आनेवाले हैँ कि कपड़े के कंट्रोल का क्या 
किया जाएं। उसको ज्यादा पैदा करने के लिए क्‍या किया जाए, उसके दाम का 
क्या किया जाए। उसके लेबर का, और उद्योगवालों का क्‍या किया जाए, 
इस सब पर हमें विचार करना है। उन्होंने मेरी मदद माँगी तो में उनका साथ 
देने के लिये आया हूँ । लेकिन यदि आप छोग साथ न दें, तो वह चीज़ नहीं चल 
सकेगी। तो मेने आपको जो इतनी बातें समभझाई हें, उन पर आप झरूयाल 
रखें और यह समझे कि यह सब बातें आपको जरूर करनी हैं । अगर बम्बई गलत 
रास्ते पर चलता है, तो उसका बोफ भी आप पर ही पड़ेगा और उसका 
नुकसान भी आप ही को उठाना पड़ेगा । बम्बई सही रास्ते पर चलेगा, तो 
उसका फायदा भी आपको मिलेगा और उसमें आपकी इज्जत भी बढ़ेगी। में 
चाहता हूँ कि बम्बई अपने सही रास्ते से विचलित न हो जाए। ईश्वर आप को 
सफलता दे । धन्यवाद ! रु 

बहनो और भाइयो, 
कल चौपाटी पर जो सभा हुई थी, उसमें मेने बहुत-सी बातें कह दी थीं 
और आप लोगों ने वे बातें समक भी ली होंगी । क्योंकि या तो रेडियो आपने 
सुना होगा और या अखबारों में देख लिया होगा। जैसा भाई पाटिल ने आपको 
बताया, कल हमारे दिलों में बहुत दर्द भरा हुआ था। आज हमारा दर्द कुछ 
कम हुआ है, क्योंकि गान्धी जी का उपवास टूट गया है। लेकिन तो भी यह्‌ 
तो हमारे ही कामों का नतीजा है कि उनको हम ऐसी हालत में रख देते हैं 


कि उनको उपवास करना पड़ता है । वह दर्द तो हमको हो ही जाता है।- 


क्योंकि जब गान्धी जी उपवास करते हैं तो यह चीज़ कोई हिन्दुस्तान में ही 
नहीं रहती है । यह सारी दुनिया में फैल जाती है । तब सारी दुनिया सोचने 
लरूगती है कि कोई ऐसी चीज़ है, जिसके लिए इस महान पुरुष को उपवास 
करना पड़ता है । क्योंकि आज के युग में सारी दुनिया मानती है कि वह सबसे 
बड़ी हस्ती है । दुनिया में जो एक ऐसा महान पुरुष है, उसको उपवास क्यों 
करना पड़ता है ? सो हम चाहते हैं कि वैसा मौका फिर पैदा न हो कि उतको 
फाका करता पड़े । 

अब गान्धी जी का फाका छूट गया, तो यह बहुत खुशी की बात है। छेकिन 


| 


७६ भारत की एकता का निर्माण 


फाका छूटने के बाद भी, अगर वे कारण कायम रहे, जिन के लिए उनको 
फाका करना पड़ा, तो वह उससे भी बुरा होगा । तो उसके लिए उसका रहस्य 
हमें समझ लेना चाहिए। तो में आपसे यह कहना चाहता हूँ कि जो कुछ आज 
हुआ, वह तो हो गया। छेकिन अब हमें हिन्दुस्तान में कम-से-कम इतनी आबो- 
हवा ज़रूर पैदा कर लेनी चाहिए कि यहाँ दो कौमों के बीच जो ज़हर भरा 
है, वह निकल जाए। हिन्दुस्तान में रहनेवाले सिक्‍्ख, हिन्दू तथा मुसलमान 
दोनों के बीच दोनों के हितों में, जो अन्तर बन गया है, वह टूट जाए और बे 
एक दूसरे के साथ मिलकर रहें, ऐसी आबोहवा हमें पैदा करनी चाहिए। में 
जानता हूँ कि यह काम कठिन है, आसान नहीं है। क्योंकि जो हालत वहां पाकि- 
स्तान में बनती है, उसका कुछ-न-कुछ असर हमारे मुल्क पर पड़ता ही है। 
लेकिन जब हमने हिन्दुस्तान के दो टुकड़े मंजूर कर लिए, तो हमें समझना 
चाहिए कि वहाँ कुछ भी हो इधर हमारी जो ज़िम्मेवारी है, वह हमको अदा 
करनी ही है । अगर हम उसे अदा न करें, तो हमारा काम नहीं चलेगा। 

तो आज उसके बारे में में ज्यादा नहीं कहूँगा। छेकिन में एक बात ज़रूर 
कहना चाहता हूँ, जो आपको अच्छी तरह से समझ लेनी चाहिए। आपने 
आजाइई हासिल की, मुल्क को परदेसी हुकूमत में से मुक्त किया। लेकिन इतनी 
कुर्बानी करने के बाद हमारा उद्देश्य तो पूरा हो गया, तब भी जितनी खुशी 
हम छोगों को होनी चाहिए, वह हमें नहीं हुई। उसका कारण यह है कि एक 
तरह से हमने आज़ादी तो पाई। छेकिन उसके बाद हिन्दुस्तान को जिस रास्ते 
पर हमें ले जाना था, उस रास्ते पर हम उसे ले नहीं जा सके। जिस प्रकार 
का हमारा स्वराज्य होना चाहिए था, वैसा हम बना नहीं सके । तो हमारे चन्द 
लोग यह बात नहीं समभते हैं और कहते हें कि यह राज तो वैसे ही चलता 
है, जैसे पुराना राज चलता था। कई नवजवान कहते हैँ कि यह राज चलाने 
वाले धनिकों के हाथ में पड़े हें। यह तो कैपिटलिस्ट (पूंजीपति) की गवर्नमेंट 
है। वह छोग नहीं समभते हैं कि हम लोगों ने इतने थोड़े समय में कितना काम 
किया है । 

मेंने चन्द बातें कल बताई थीं कि हमने क्या-क्या किया और कितने 
रोज़ में किया। हमने १५ अगस्त को पावर (शक्ति ) ली । उसे 
अभी ५ महीने से ज्यादा नहीं हुआ। अब इन पाँच महीनों में हमने जो काम 
किया, वह मेने मुख्तसिर तौर पर बताया कि हमने दो प्रान्तों के टुकड़े किए 

और हमारी जो माल-मिलकियत थौ, सारी हिन्दुस्तान की गवर्नमेंट की जो 
जगह थी, जो जागीर थी, उस सबका टुकड़ा किया और उसे आपस में बैठ 
कर बाँट लिया । हमें किसी अदालत में नहीं जाना पड़ा, कोई पंच नहीं करना 
पड़ा । हमने आपस में बैठकर सब तै कर लिया। इसी बीच में हमने लाखों 
आदमियों की अदला-बदली कर ली । यह सब हमने बड़ी मुसीबत की हालत 
में किया, क्योंकि हमने बैठकर आपस में समझौता करके लोगों की अदला- 
बदली नहीं की । यहाँ तो छोगों को जबरदस्ती भागना पड़ा, अपनी खुशी से 
जाने का मौका नहीं मिला । .उसमें छोगों पर बहुत संकट आया। हमको भी 
बहुत परेशानी हुई। भाग-भागकर लोग दिल्ली में आए और दिल्ली में भी 
ऐसी हालत पैदा हो गई कि हमारे लिये राज चलाना भी मुश्किल हो गया। 
अब यह सब बातें तो हुई । छेकिन जो और बातें हुई, और जो मेंने कल नहीं 
कही थी, वह में आज आप से कहना चाहता हूँ । 

हमारी राज चलाने की जो सविस थी, जो नौकर वर्ग उसमें थे, उत्तका भी 
हमें दो हिस्सा करना पड़ा । जो अमलदार वर्ग थे और छोटे-छोटे नौकर थे, उन 
सब का भी हमें दो हिस्सा करना पड़ा। तो जितने मुसलमान थे, वे तो भागकर 
उस तरफ चले गए और जितने हिन्दू और सिक्ख थे, वे इस तरफ आ गए। 
हमारी तरफ तो कुछ मुसलमान रहे भी, लेकिन वहाँ तो कोई भी नहीं रहा। 
गवर्नर जेनरल से लेकर चपरासी तक देश में जितने आफिसर और नौकर थे, 
उन सब को कहा गया कि आप पसन्द कर लीजिए कि आपको कह जाना है । 
तो अपनी ओर जितने मुसलमान यहाँ थे, उन में से ज्यादातर अपनी पसन्दगी से 
वह। चले गए। लेकिन हिन्दू-सिख तो उधर एक भी न रहे। सब-के-सब चले 
आए। कितने ही सालों से अँग्रेज़ों ने हमारी हुकूमत चलाने के लिए एक तल्त्र 
बनाया था, जिसको लोहे की चौखटी' यानी स्टील फ्रेम' कहते हेँ। यह वज्य 
का बना हुआ एक फ्रेम था, जिसको सिविल सविस कहते हें। यह कोई पतन्वह 
सौ आदमियों की एक सविस थी। यह पन्द्रह सौ अफसर सारे हिन्दुस्तान का राज्य 
चलाते थे । बहुत साल से और बड़ी मजबूती से वह राज्य चछा रहे थे। 
जब यह फैसला हुआ, तब हमारे पास पन्द्रह सौ आफिसर थे। उसमें २५ फी 
सदी अँग्रेज थे। वे सभी तो भागकर चले गए। कोई दो-तीन फी सदी रहे हों, 
तो वे भी चलते चले गए। तो वह जो फ्रेम था, आधघा तो टूट गया। अब जो 
बाकी रहा, उसमें से जितने मुसलमान थे, वह सब भी चले गए । उनमें से 

चन्द छोग यहाँ रहे, वाकी सब चले गए । आजादी प्राप्त कर छेने के बाद 
हमारा और मुल्कों के साथ व्यवहार शुरू हुआ और बड़े-बड़े देझ्षों में हमें अपने 
एलची भेजने पड़े । उन एलचियों के साथ अच्छे-अच्छे चुनिन्दे आफिसर भी हमें 
भेजने पड़े। नतीजा यह हुआ है कि आज हमारे पास पुरानी सविस के लोगों का 
सिर्फ चौथा हिस्सा बच रहा है, और इसी २५ फ़ी सदी सबविस से हम हिन्दुस्तान 
का सारा कारोबार चला रहे हँ। नई सविस तो हमारे पास कोई है नहीं। वह 
तो हमें बनाती पड़ेगी । इस तरह से तो छोग मिलते नहीं, और जिसके पास 
अनुभव नहीं है, जिसने कभी काम नहीं किया, वैसे आदमियों को छे लेने से 
तो काम चलता नहीं है । 
राज चलाने के तन्त्र का तीन हिस्सा टूट गया। सिर्फ चौथा हिस्सा बाकी 
रहा है, और उसी से हम काम चला रहे हें। इस पर भी पिछले चार पाँच 
महीनों में हमने इतना काम कर लिया। और साथ-ही-साथ कांस्टीच्यूएन्ट 
'असेम्बली में हमारा जो नया संविधान बनाने को है, वह करीब-करीब सब 
पूरा कर लिया है। खाली उसको अच्छी तरह से कानून के रूप में रखने का 
काम ही बाकी बच रहा है। संविधान के सब सिद्धान्त हमने ते कर लिए हें। 
वह भी तो बहुत बड़ा काम था, वह हमने पूरा कर लिया। 
जब हमने चार-पाँच महीने में इतना काम कर लिया, तो जो भाई कहते 
हैं कि आप लोग तो पुराने ढब से काम करते हैं और अगर आप इसी तरह से 
काम चलाएँगे, तो हम उसको पसन्द नहीं करेंगे और कांग्रेस में से निकल जाएँगे, 
तो वह क्‍या ठीक है ? अगर वे निकल जाएँगे और मुल्क की बदकिस्मती होगी, 
तो सम्भव है कि कांग्रेस टूट जाए। हो सकता है कि हम भी उन से आजिजी 
करें कि भाई, हमारे साथ रहो । छेकिन हमारी समझ में नहीं आता कि यह 
क्या बात है कि कुछ छोग अपनी आँख से देखते हुए भी कि मुल्क में इतना कुछ 
हो रहा है, यह अनुभव नहीं करते कि उसमें हमारी भी कोई जिम्मेवारी है। 
उन्हें यह सोचना चाहिए कि बोऋ उठाने में उनका भी कोई हिस्सा होना चाहिए, 
न कि जो छोग बोक उठाते हैं खाली उनकी पीठ पर गाछी ठोकते रहना ही 
उनका काम है। जब मुल्क का टुकड़ा हुआ तो आल इण्डिया कांग्रेस कमेटी में 
सब की राय ली गई कि पाकिस्तान को हिन्दुस्तान से अछग करना चाहिए या 
नहीं । तो उस वक्‍त जो लोग अपनी राय न बना सके, अब वे छोग हमसे कहते 
हैं कि आप तो पुराने ढंग से राज करते हो। 

हमने एक दफा फैसला किया कि मुल्क में आज अनाज . का जो कंट्रोल 
और राशनिंग है, वह बहुत तकलीफदेह है । शहरों में तो उसकी कुछ न-कुछ 
जरूरत है, लेकिन देहात में लोगों को उससे बहुत कष्ट होता है। किसान लोग 
बहुत माँग करते हैं कि यह्‌ कंट्रोल हटाना चाहिए। शहर में भी बहुत-से लोग 
यही बात कहते हें। हमने वार-बार प्रान्तों के वज़ीरों को बुलाया। उनसे पूछा, 
कांग्रेस कमेटियों से पूछा, सबसे पूछा। आखिर हमने यह भी मुनासिव समझा 
कि जो छोग काँग्रेस में नहीं हैँ, उनकी भी राय लेनी चाहिए और जो छोग 
हमारी टीका करते हैं, उतकी भी राय लेनी चाहिए। तो हमने उनको बुलाया। 
इसी काम के लिये बड़े-बड़े व्यापारियों और उद्योगपतियों को भी बुलाया। 
साथ ही हमने एक कमेटी बनाई, जिसमें जो सोशलिस्ट भाई हमारी टीका करते 
हैं, उनके प्रतिनिधि को भी बुछाया। खुद उनके लीडर से भी हमने कहा कि 
भाई आप आइए | तो उसने कहा कि में तो नहीं आ सकता हूँ, हमारा प्रति- 
निधि आएगा। तो उनका प्रतिनिधि भी आया । उस कमेटी में यह ते हुआ कि 
कन्द्रोल आहिस्ता-आहिस्ता हटा देना चाहिए । लेकिन उसमें उनका जो प्रतिनिधि 
था, उसने कहा कि आहिस्ता आहिस्ता नहीं, आज ही हटा देना चाहिए। उसको 
रखना ही नहीं चाहिए । 

यह फैसला तो हुआ । लेकिन उसके बाद गवर्नमेंट ने फिर सोचा कि 
सब प्रान्तों के प्रधानों को भी बुलाना चाहिए। सो हमने सबको बुलाया। कहा 
कि अब यह मौका आया है कि हमें एक दफा तो कन्‍्ट्रोल हटा लेना चाहिए, 
पीछे जो कुछ होगा देखा जाएगा। सारे मुल्क की यही राय प्रतीत होती है कि 
कन्ट्रोल हटाना चाहिए। लेकिन जब हमने कन्ट्रोल हटा लिए, तो कुछ लोगों ने 
मिलकर वम्बई में एक प्रस्ताव पास किया कि यह बहुत बुरा किया गया है, 
कण्ट्रोल नहीं हटाने चाहिए। यह उनकी जिम्मेवारी और यह उनकी रेस्पांसि- 
बिलिटी है ! अब वह हमें यह कहते हैं कि आप पुराने ढंग से राज करते हो। 
ठीक है। 

उसके बाद हमने एक कास्फ्रेन्स बुलाई कि हमारे मुल्क में अधिक दौलत 
पैदा होनी चाहिए। आज वह बहुत कम पैदा होती है और कारखानों में पूरा माल . 
नहीं बनता है। जब तक उद्योगपति और मजदूर वर्ग दोनों का संगठन नहीं होगा, 
दोनों का मेल मिलाप.नहीं होगा, दोनों आपस में मुहब्बत से काम नहीं करेंगे, 
तो उससे हमारा नुकसान होगा। इसलिए हमने दोनों को बुलाया, ताकि वे आपस 

में मिलकर और समझ-बूककर कुछ काम करें। इस कास्फरेंस में उनके प्रतिनिधि 
भी थे, कम्युनिस्ट छोग भी थे और: उद्योगपति भी थे । .ये सब लोग जमा हुए। 
तो हमारे लीडर, हमारे प्राइम मिनिस्टर पं» नेहरू.ने सब को समझाया कि आज 
मौका ऐसा है कि हमें बार-बार स्ट्राइक. (हड़ताल) नहीं करनी. चाहिए। और 
- यह भी कहा कि तीन साल के. समय के लिए हम ट्र[स ( सन्धि) कर लें कि इन तीन 
सालों में हम हड़ताल नहीं करेंगे ,और आपस में मिलजुल कर काम करेंगे । 
उसके लिए उद्योगपति को जो कुछ करना चाहिए, वह भी समझाया और मजदूर 
को.जो कुछ-करना चाहिए वह भी सम्रकाया ।. सब ने मिलकर फैसछा . कर 
' लिया। परन्तु-उसके बाद क्या हुआ ?: उसके बाद वे इधर आए और इधर आकर 
उन्होंने प्रस्ताव किया, यह चीज़.हमक़ो मंजूर नहीं है। हमें तो बम्बई में, एक 
दिन-की टोकन स्ट्राइक ( चिहनरूप हड़ताछ.) करनी चाहिए। सो इधर आकर 
' उन्होंने टोकत स्ट्राइक की | 
: उसके बाद एक स्टेटमेंट ( विज्ञप्ति) निकाल दिया कि अब तो बम्बई के 
मजदूरों के मालिक हम हैं। हम लीडर हैं, वह सिद्ध हो गया है.। बस. हो गया 
. फैसला । अब तो वह कहेंगे कि हमें क्या करना चाहिए। साथ ही कहते हेँंकि 
हम तो बाहर हें, हम थोड़े गवर्नमेंट में हें। तो हम चिल्ला-चिल्लाकर कहते हें, 
: कि जो प्राविन्स ( सूबा ) तुम्हें चाहिए, हम दे देते हें। तब कहते हैं. कि आप 
: कौन हैं देनेवाले । वह तो छोग वोट देंगे, तब देंगे । जब चुनाव खंत्म होगा, 
. तब पता छगेगा। 
: | तो में कहता हूँ कि अगर हमारा काम इसी.तरह चलता रहा, तो जो.आजादी 
हमने पाई है, उससे: कुछ भी लाभ हमको नहीं मिलेगा । वह जब एक जगह 
- परे सरकार का बोझा उठाएँगे, तव उनको मालूम पड़ेगा यह क्या चीज़ है। गवर्न- 
- मेंट. चलाने से ही मालूम होता हैं कि उसमें कहाँ-कहाँ काँटा छगता है, कहाँ 
: कहाँ.दुख है, और कहाँ-कहाँ क्या कुछ करना चाहिए। हमें अब समझ लेना चाहिए 
कि'हम आजाद हो गए हें, परदेसी हुकूमत से छूट गए हैँ। अब हमें देखना 
है कि हमास मुल्क कह जा रहा है। हम - अपने देश का भविष्य क्या बनाएँ, 
- उसका नक्शा हम से लो ।. हम कब तक इस तरह चलाते रहेंगे और हमारा जो 
: कुछ है, उस सब का बोक दूसरों पर डाछते रहेंगे ? वह... आलोचक 
कुछ भी कहें, छेकिन हमें रात-दिन सोचना पड़ता है कि अब हमें क्‍या 
करना है। 

अब में दो रोज से बम्बई में आया, तो इसलिए आया था कि कुछ बातें 
में आप छोगों को भी समभाऊँ । अनाज का जैसा कण्ट्रोल हमने हटाया है, 
ऐसा दूसरा एक कण्ट्रोल पड़ा है। वह है कपड़े का। अब कपड़े के कण्ट्रोल के 
लिए कया करना चाहिए और उसमें गवर्नमेंट को क्या करना चाहिए ? जो मिल- 
मालिक हैं, जो मजदूर वर्ग हें, जो व्यापारी वर्ग हें, उन सब को क्‍या करना 
चाहिए ? यह सब को समझाना है, क्‍योंकि हमारे मुल्क में अनाज नहीं है । 
बम्बई शहर में तो अनाज बाहर से लाना पड़ेगा । लेकिन जो देहात हैं, अपने 
खाने का अनाज अपने पास रख लेते हैं, बाहर देने के लिए उनके पास कम 
रहता है । जो रहता है, उसका पूरा दाम हम न दें, तो फिर वे देते नहीं हैं. और 
तब अधिक पैदा करने की कोई ख्वाहिश भी उनमें नहीं रहती है। क्योंकि पूरा 
दाम न मिले, तो वे पैदा क्‍यों करें ? 

इसी प्रकार हमारे मुल्क में कपड़ा भी पूरा नहीं है । तो उससे ओर 
समसस्‍्याएँ भी पैदा होती हें, क्योंकि कपड़ा तो नहीं है। अब पाकिस्तान अछूग 
हुआ, और कपास तो वहां ही ज्यादा पकता है। हमारे कपड़े के कारखानों को 
उसके आधार पर रखना पड़ता है । वह छोग वहाँ से देंगे, या नहीं देंगे ? या 
वे हमें काफी रई नहीं देते हैं, बाहर भेजते हैं, या बाहर भेजने का मनसूबा 
करते हें, यह सब हमें सोचना है। अब वह अछग मुल्क बन गया, तो उसके ऊपर 
हम कहाँ तक भरोसा रखें ? मान लीजिए, हमको वहाँ से रुई नहीं मिली, तो 
कपड़े के लिए हमें बाहर से रुई ढूंढ़नी पड़ेगी। वह हम कहाँ से छाएँगे ? यह सब 
बातें हमें सोचनी हें । लेकिन इन सब मुश्किलात के होते हुए भी हमारे पास 
अगर एक पूरा पिक्चर ( चित्र ) न हो, एक पूरे हिन्दुस्तान का चित्र हमारे 
सामने न हो और हम जल्दी-से-जल्दी अपनी जरूरी चीज़ें यहाँ ही बनाने के लिए 
आबोहवा पैदा न करें, तो हमारा काम चलनेवाला नहीं है और हमने जो कुछ 
कमाया है, वह सब गेवा देंगे । यदि हमने ऐसा किया तो हम बेवक्‌फ सिद्ध होंगे। 
इसलिए में जो कुछ कहता हूँ, वह किसी की टीका करने के लिए नहीं कहता, 
छेकिन मुझ को दर्द होता है इसलिए कहता हूँ। 

हम कहाँ तक यह बोर उठाएँ, क्‍योंकि मुझ को बहुत बरस हो गए। लोग 
५० वर्ष के बाद पेंशन ले लेते हें । अब में कहाँ तक ठहर सकूंगा ? हमारी जिन्दगी 
की एक प्रतिज्ञा थी कि परदेसी हुकूमत उठानी है। वह काम तो पूरा हुआ। 
लेकिन अब दिल में एक फिकर रहती है कि यह तो किया, छेकिन अगर हमारे 

नौजवानों को बिगाड़ दिया गया, तो यह बोभ वे नहीं उठा सकेंगे। इसलिए हम 
सब बातें कुछ-न-कुछ हद तक ठीक कर दें, यह ख्वाहिश रहती है । दूसरी 
ओर यह ल्वाहिश भी बहुत होती है कि किसी जगह आराम से बैठ जाऊँ। क्योंकि 
हमारी हिन्दू संस्कृति में यह भी एक चीज है कि वानप्रस्थ अवस्था आ गई, तो 
हमारा माला लेकर बैठ जाना उचित है । लेकिन दिल में भाला गड़ा हो, तो 
माला चलती ही नहीं । दिल में यह अहंकार भरा है कि जिन्दगी भर का. हमारा 
जो काम है, उसे अगर हम इसी तरह फेंक देंगे, तो क्या होगा ? तो में अपने 
नौजवानों को समकाना चाहता हूँ कि हमारे दिल में जो आग जलती है, उसे 
उन्हें समझना चाहिए । 

कल मेंने अपने नौजवानों को एक चीज़ बताई थी। वह यह कि एक दिन की 
हड़ताल तो आपने कर ली, परन्तु क्या इसका हिसाब आपने लगाया कि उस से 
कितना नुकसान हुआ ? उससे कितना कपड़ा कम पैदा हुआ ? अपने मजदूर वर्ग 
की यदि इसी रास्ते पर आप ट्रेनिंग (प्रशिक्षण ) देते रहे, तो आप का काम कैसे 
चलेगा ? हमारा काम तो जैसे-तैसे पूरा हो गया, लेकिन यह बोझ आपको उठाना 
है । आप सारी चीज़ें उठा कर मजदूरों को दे दीजिए, इसमें भी .हमें कोई इंकार 
नहीं है। परन्तु आपको सोचना पड़ेगा कि देश का जो बोक आपके सिर पड़ने 
वाला है, उसे आप कैसे उठाएँगे ? यहाँ तो आपने एक दिन की हड़ताल की, 
लेकिन उधर बन्दर पर तीन सप्ताह से हड़ताल चल रही है। मुल्क में अनाज 
नहीं है और हमारे देहातों में और शहर में छोगों को अनाज चाहिए। मगर 
बन्दरगाह पर हड़ताल है । आज हमारे लोग सिन्ध से भागे-भागे आते हैँ, उनको 
हमें अनाज देना पड़ता है, पंजाब से भागे-भागे आते हें, उन्हें अनाज देना है । 
भद्वास में अताज पूरा तहीं पकता, वहाँ लोग भूख से मरते हैं, इन सबके लिए 
हमें बाहर के मुल्कों से अनाज छाना पड़ता है । और जब अनाज के जहाज 
हमारे बन्दर पर आते हैं, तो ये मजदूरों को कहते हें कि अनाज मत उतारो, 
बैठ जाओ। तो अब तीन हफ्ते से ये छोग बैठे हें। अब हम क्या करें ? 

अब यह सवाल उठता है कि इस तरह से काम होगा, तो कौन गवर्न॑मेंट 
चलने वाली है ? वह हमें सोचना पड़ेगा। प्रान्त की गवनंमेंट तो छोड़ दीजिए । 
छेकिन यह पोर्ट ट्रस्ट का मामला तो सेण्ट्र गवरनमेंट ( केन्द्रीय सरकार ) का 
है; और हमारा जो मिनिस्टर है, वह मजदूरों पर सब से ज्यादा सहानुभूति रखने 
वाला है । हमते बार-बार अनुभव किया है कि उसकी सिम्पेथी (सहानुभूति ) मजू- 

'ूरों से बहुत ज्यादा है। लेकिन असल में वह भी तंग आ गया है। अब तो उसने 
“कहा कि ऐसा समय आ गया है, जब हमें निश्चय कर लेना चाहिए और एक 
जगह पर अड़ जाना चाहिए कि अब आगे किसी स्ट्राइक को हम बर्दाश्त नहीं 
'करेंगे। तब हमने कहा कि ठीक है । इस पर हमने यह्‌ फैसला कर लिया है। 

जाज यह जो मजूदूर वहाँ हड़ताल कर बैठ गए हूँ, उनकी जगह पर 
हमने एक छोटी-सी फौज तैयार की है । वह लोग कहकर में भर्ती होते हें। 
ये लोग सब काम करने को तैयार रहेंगे । पब्लिक यूटिलिटी सविस ( जन- 
“कल्याण की सेवाएँ ) के कामों में जब कभी मजूदूर स्ट्राइक करेंगे, तो हम इन 
लोगों से काम लेंगे। तो ऐसी एक फौज हमने बनाई है। उनसे हम कहेंगे कि 
यह काम तुम करो और वे छोग नहीं करते हूँ, तो उसको बैठ छेने दो। 
“तो अब यह नए छोग काम कर रहे हैं। लेकिन वह मजदूर बैठे हैं, उसका 
क्या होगा ? तब मेंने कल तो कहा है कि अब हम यह फैसलछा करनेवाले हें 
कि इन मजदूरों की जगह पर दूसरे मजदूरों को भर्ती करें। और फिर यह 
धपुराने मजदूर कहेंगे कि उनकी जगह चली गई। तब वह रोते रहेंगे। 

आज अखबार में मेंने देखा कि वही एक दिन की हड़ताल करवानेबाला 
लीडर अब ३ हफ्ते की हड़ताल करने को कहता है। वह कहता है कि बम्बई 
-के १० लाख मजूदूर उसके पीछे हें । वह जो कुछ चाहता हैं, अगर वह नहीं 
मिलेगा तो बस्बई के १० छाख मजदूर काम छोड़ देंगे । आप समझ छीजिए 
“हम कहाँ जा रहे हैं और यह भी समझ छीजिए कि गवरनंमेंट चलछानेवाले हम 
“लोग कोई पूंजीवादी नहीं हँ। यह जो काम हो रहा है, वह तो गवर्नमेंट करती 
है। वहाँ से पैदा करके हमें कोई खानगी वसूली नहीं करनी है। छेकिन 
उनका मकसद तो यह है कि कैपिटलिस्ट में और मजदूरों में कगड़ा हो। मुझे 
“बड़ा अफसोस होता है कि यह क्या बात हो रही है। में आपसे यह कहना चाहता 
हैं कि अब समय आ गया है कि बम्बई की जनता यह स्थिति समझ छे) 
क्या बम्बई, क्‍या कानपुर, क्या कलकत्ता, क्या अहमदाबाद, उन सभी हहरों. 
-में जह बड़े-बड़े कारखाने हैं, सब लोगों को समझना चाहिए कि गवर्नमेंट तो 
आप की है । लेकिन गवनंमेंट चलानेवाले लोग अब तंग आ गए हें। फम- 
से-कम में तो इस तरह से तंग आ गया हूँ। तो में इस तरह से नहीं चला 
सकता । क्‍योंकि हमारे सर पर यह बोभ तो पड़ा है, और साथ-साथ और 
मुसीबतें भी हैं, काइ्मीर की, जूनागढ़ की, और भी बहुत-सी मुसीचतें हें 

जिनका हमको कोई रूयाछ ही नहीं आता । असल में वह सारा बोझ हमें हीः 
ओलना पड़ रहा है। 

एक रोज सुबह हम उठते हैं तो मालूम पड़ता है कि कराची में कोई हिन्दू 
रह नहीं सकता । उसको भाग कर इधर आना ही है । अब एकदम कराची. 
से लोग तार-पर-तार करते हैं कि हमारे लिए बोटों का बन्दोबस्त करो + 
किसी-न-किसी तरह से हमें यहाँ से निकाछो । अब क्‍या करें ? क्‍या सामानः 
है हमारे पास ? यदि हम बोटों का वन्दोबस्त करें, तो सम्भव है कि जो मजू- 
दूर काम करनेवाले हैं, उनसे कहा जाए कि हड़ताल करो । उस सूरत में 
बोट कहाँ से जाएँगे ? तो एक तो हमारे ऊपर यह बोझ है | दूसरा बोझ 
आप पर पड़ता है कि यह सिन्ध से ८ छाख आदमी भाग-भागकर यहाँ आएंगे, 
तो उसका तुरन्त ही कोई इन्तजाम आपको करना होगा। यह बहुत बड़ी. 
परेशानी तो है, लेकिन हम उनसे यह नहीं कह सकते हैं कि आप बम्बई 
में न आएँ। हमें कहना पड़ेगा कि बम्बई जैसा हमारा है, वैसा ही आप का 
है । आप आ जाइए, तो जो कुछ हमारे पास है, वह हम आपस में बाँट लेंगे, 
वह हम मिलकर खाएँगे । यह न कहें तो हमारा काम नहीं चलेगा। क्योंकि 
बड़े दुख से वे लोग इधर आए हें। कोई खुशी से अपना मकान छोड़ कर, 
घर-बार और जमीन-जागीर छोड़कर नहीं आएगा । जहाँ सारी उम्र बीतः 
गई, वह सब छोड़कर आना कोई आसान काम नहीं है। वे छोग गुस्से से भरे 
हुए हैं, दुख से भरे हुए हैं, जब वे स्टेशन पर आएँ, बन्दर पर आएँ, तब 
हम उनका इन्तजाम न करें, तो बड़ी मुसीबत होती है। जिस किसी तरह यह. 
सब हमें करना ही पड़ेगा । 

तो हम कोशिश कर रहे हें कि उनका वन्दोबस्त करें। और उन सब को: 
हमें हिन्दुस्तान में हज़म,करना है और उसके लिए हमें बदछा लेने की कोई बातः 
मन में नहीं छानी चाहिए। यह हिसाब-किताब का काम हमें आज नहीं करना- 
चाहिए। जैसा कि मेंने कहा, यह प्रौब्लम (समस्या) नहीं है कि जो छोग सिन्ध से. 
आते हैं, उनकी मिल्कीयत वहाँ क्‍या है । वे वहाँ चार-सौ, पाँच सौ करोड़: 
रुपया छोड़कर आते हैं, उसका हिसाब चलाने का यह वरुत नहीं है। उतने- 
मुसलमान इधर से निकालो, इससे भी हमारा फैसला नहीं होगा | इस सारे 
हिसाब-किताब का एक तरह से ही फैसला हो सकता है कि दोनों गवर्न॑मेंठें 
आपस में बेठकर हिसाब करें। और यह काम बाद में करना होगा । क्‍या 

इधर हुआ और क्या उधर हुआ, इस सब का फैसला हमें करना पड़ेगा और, ने 
| करें तो राज नहीं चछ सकता । न इधर, न उधर । क्‍योंकि हमें सफाई से 
[ काम करना पड़ेगा । गैरइन्साफ से काम नहीं चल सकता। 
यह कहा जाता है कि हिन्दुस्तान में जो छोग चले आए हैं, उनको हमारे 
यहाँ से छौटकर पीछे जाना है और यहाँ से जो लोग उधर चले गए हैँ, 
उनको लौटकर पीछे आना है। ठीक है, आपस में बैठकर एका कर सको, 
त्तो करो। लेकिन उसके लिए दोनों गवरनंमेंटों को अनुकूल आबोहवा पैदा करनी 
पड़ेगी । उसी के लिए गान्धी जी ने फाका किया । अब उसमें से कह तक 
फल निकलता है, वह सब देखने की बात है । अच्छा फल निकल आए, तो 
बहुत अच्छी बात है । उससे बेहतर और कोई बात नहीं हो सकती | वही 
हम चाहते हैँ । तो जब हमारी यह्‌ - हालत है, तो हमें अलग-अलग जूथ बनाकर 
शक दूसरे को भला-बुरा कहना समभदारी की बात नहीं है। हम सब मिलकर 
काम करें, यही समझ का मार्ग है। 
में कहता हूँ कि कम-से-कम तीन-चार साल तक तो मिलकर काम करो। 
हमें कुछ काम करने दो, तब तो कुछ काम बनेगा। छेकिन यह न करो, और 
छगे रहो कि चुनाव में आकर दिखाएँ तो उसके लिए ऐसा करने की जरूरत 
नहीं है। यदि आपको इसी तरह से करना है, तो आइए, आपस में बैठ कर 
हम फैसला कर छें। भाई, अगर आप बोभ उठाने को तैयार हों, तो हम देते 
के लिए भी तैयार हैं । क्‍योंकि आज तो में देखता हूँ कि कुछ प्रान्त की असे+ 
स्वलियों में भी अगर चार पाँच जगहें खाली हो जाएँ, तो उनका बोभ उठाने 
के लिए भी कोई योग्य व्यक्ति उनके पास वहाँ तो नहीं है। हां, बाहर हैं । 
आपने एक दिन की हड़ताल करवाई, तो आप कहते हैं कि आपकी 
लीडरशिप कायम हो गई। एक दिन की हड़ताल से कभी मजुदूरों की लीडर- 
शिप सिद्ध नहीं होती है । आपकी लीडरदिप तो तब सिद्ध होगी, जब आप 
मजदूरों के पास से ऐसा काम कराएँगे, जो मजदूरों को पसन्द नहीं, लेकिन 
सही काम है । अगर हम इस तरह से काम कर सकेंगे, तो हम अपने मजदूरों 
को स्वराज्य में सही तालीम भी दे सकेंगे। दूसरी तरह से काम नहीं चलेगा। 
अब दूसरी बात यह है कि हमारा यह हिन्दुस्तान बहुत बड़ा मुल्क है । 
धाकिस्तान को छोड़ देने के बाद भी जो बच रहा है, वह बहुत बड़ा है। उसको 
छमें एक सूत्र में संगठित करना है। परन्तु हमारे में एक ख्याल पड़ गया है, 

जो ख्याल हमारी आज़ादी में से उठा है। पहले भी वह थोड़ा-थोड़ा था, लेकिन 
अब वह ज्यादा हो गया है। हमारे में प्रान्तीय भाव बहुत ज्यादा फैल गया है। 
साथ ही हमारे में कौमी भाव भी बढ़ गया है। हिन्दू मुसलमान के भाव केः 
सम्बन्ध में तो जो कुछ होनेवाला था, वह हो गया । उसको छोड़ दीजिए ॥ 
लेकिन यदि यह भाव हमारे में हो कि हमें मराठा, ब्राह्मण, क्षत्रिय, राजपृत, 
जाट, सिवख आदि का जाति भाव बनाए रखना है और हम सब अपना-अपना' 
अलग-अलग कौमी या जातीय संगठन बनाने की कोशिश करें अथवा प्रान्तीय 
टुकड़ा करते की जल्दबाजी करें, तो हमारा सब-का-सब जरूरी काम रह 
जाएगा और हम इसी भगड़े में फेस जाएँगे। भारत के प्रान्तीय भाग अलूग-अछग 
कर दिए जाएँ, में इसके खिलाफ नहीं हूँ। यदि महाराष्ट्र अछग बनना चाहे, 
तो में कभी उसका विरोध नहीं करूँगा । लेकिन आज जो बात है, वह मेँ 
आपके सामने रख दूंगा । आज इन बातों का समय नहीं है। थोड़ा ठहर 
जाइए। हिन्दुस्तान को उठा लो और जब वह उठ जाए, तो उसके बाद, आप 
अपना हिस्सा खुशी से छे लो। क्योंकि यदि हम आज उस भगड़े में पड़ेंगे, तो 
यह समझ लीजिए कि यह कोई आसान बात नहीं है । हाँ, एक बात होती है 
कि आज महाराष्ट्र को अछग करना हो, सिद्धान्त रूप में तो उसमें कोई झगड़ा 
नहीं है। लेकिन जब इस सिद्धान्त को व्यवहार में छाना होगा, तो उसमें आपस 
में काफी झगड़ा उठ खड़ा होगा । तो यह एक महाराष्ट्र की ही बात नहीं है। 
कर्नाटकवाले कहते हैं कि हमारा अलग प्रान्त चाहिए । महाराष्ट्र और कर्नाटक के 
बीच में कहाँ तक किसकी सरहदें हैं, यह कगड़ा है। इसी तरह के और भगड़े हें ॥ 
में अभी उड़ीसा में गया था। वहाँ कोई २८ राजा या छोटे-मोटे राज- 
स्थान थे। उन राजाओं को मेंने बुछाया। मेंने उनको समझाया कि छोटी-छोटी 
जो हुकूमतें हैं, छोटे-छोटे राजस्थान हैं, उनका आप क्या करेंगे ? एक छोटे-से 
कुएँ के एक छोटे-से मेढक बनकर आप क्‍या करेंगे ? आप समभते हें, कि आप 
राजा हैं । किसी राजकुटुम्ब में मेरा जन्म नहीं हुआ था। लेकिन आज सारे 
हिन्दुस्तान की हुकूमत में मेरा हिस्सा है। आप क्‍यों ऐसा काम नहीं करते ? 
आज आप एक छोटे-से खडडे में पड़े हो। आप महासागर में आओ और हमारे 
साथ काम करो। आपको बहुत मौका मिलेगा। दुनिया भर में हमारे एम्बेसेडर 
( राजदूत ) जाते हें। वहाँ जाओ, वहाँ जाने के लिए तैयारी करो। अब तो 
अंग्रेज चछा गया । आपको उसकी सुरक्षा प्राप्त थी। अब तो आपको अपने 

देश के छोगों का साथ देना पड़ेगा । आज छोग भागे-भागे राजमहल पर जाते 
हैं और आपको अपनी रक्षा के लिए पुलिस रखनी पड़ती है। भई, कोई ऐसा 
भी राजा होता है, जिसकी रक्षा करने के लिए पुलिस रखनी पड़े ? वह तो 
बहुत बड़ी "मुसीबत है । इस तरह राज करने में क्‍या मजा है ? 

मेंने यह सब कहा तो वें समक गए । उन्होंने मान लिया कि आप जैसा 
कहेंगे, हम वैसा ही करेंगे । मेंने कहा कि हुकूमत हमको दे दो। तो उन्होंने 
हुकूमत दे दी । तो ठीक है। अब वे आराम से बैठे हैँ, अब उनको अच्छी तरह से 
नींद आती है । सारा बोक अब मेरे पर पड़ा है। उड़ीसावाले खुश हो गए 
हैं कि हमारा एक प्रान्त करने की कोशिश बहुत सदियों से थी, वह पूरी हो गई। 
और मेंने २४ घंटे में यह सब काम किया | लोग नहीं जानते हें कि हमने 
२४ घंटों में कितना काम किया। वहाँ से हवा में उड़कर नागपुर चला गया। 
वह. कोई १८ राजा थे, जिन्हें 'सैल्यूट स्टेट' ( सलामी रियासतें ) कहते हैं। 
उन सबको मेंने बुलाया | उनमें जब कभी कोई जाता था, तो तोप छोड़कर 
उसकी सलामी होती थी। मेंने भी कहा : सलाम । सब ने बहुत मुहब्बत से मुझ 
से बातें कों। वे भी समक गए कि यह जो कहते हैं, वही ठीक है । दूसरा रास्ता 
ही नहीं है। तब मैंने कहा कि दस्तखत दे दो। उन सब ने दस्तखत कर दिए । 

अब जिस तरह से में काम कर रहा हूँ, इसी तरह से हमारे सब मन्त्री|काम 
कर रहे हें। हमारे प्राइम मिनिस्टर पर जो भारी बोभ है, उनके हिसाब से 
मेरा बोक कुछ भी नहीं है। मेंने तो कहा था कि इन चार-छ:ः महीनों में ही हमारे 
प्राइम मिनिस्टर की उम्र दस साल बढ़ गई है । में जब उनका चेहरा देखता 
हूँ तो मुझे दर्द होता है कि कितना बड़ा भार उनके सिर पर है। हमारे प्राइम 
मिनिस्टर ने भी कहा कि तीत साल का ट्र्स करो। वह तो खुद भी सोशलिस्ट 
के साथ ज्यादा सहानुभूति रखते हें । मेरे बारे में कुछ तो कहते हें कि 
धनिकों का एजेंट हूँ, कोई कहता है में राजा-महाराजाओं का एजेंट हूँ । 
बहुत-सी बातें छोग कहते हें। लेकिन मेरी चमड़ी बहुत कठिन हो गई है, 
उस पर असर नहीं होता है। हाँ, अगर दिल पर असर करनेवाली कोई बात 
हो, तो उसका असर होता है। बाकी चमड़ी पर कोई असर नहीं होता। 

तो में आपसे कह रहा था कि उड़ीसा में दो छोटी-छोटी स्टेटें थीं। ए 
सराय किला और दूसरी खरसबान । उनके साथ ही मेंने उड़ीसा को जो २८ 
स्टेटें सुपुर्द कीं, उनमें ये दोनों भी थीं। मेंने कहा कि भाई यह सब उड़ीसा 

का है। ये सब आप ले लीजिए । उसके बाद मेरे पास बिहार से वहाँ के प्रधान मन्त्र 
का तार मुझे आया कि ये दोनों स्टेटें बिहार में जानी चाहिए, क्योंकि वह तो 
बिहार की ही हैं। तो मेने उनको खबर दी कि भई, अब तो फैसला हो गया है, 
लेकिन आपको कुछ कहना हो तो मुमसे दिल्ली में आकर मिलो। सो वह मेरे 
पास दिल्‍ली आए। मेरे साथ बात करते हुए उन्होंने कहा कि यह जो फैसला 
हुआ, उसके वारे में हमने कुछ सुना नहीं था, कुछ जाना नहीं था। आपने फैसला 
कर दिया और उसमें हमें तो बहुत नुकसान होगा। आप अपना फैसला बदलू 
दीजिए और ये दोनों स्टेटें बिहार को दे दीजिए | तो मेंने कहा, आप भी अपने 
सूबे में कांग्रेस की हुकूमत चला रहे हें, में भी तो कांग्रेस का एक अदना सेवक 
हूँ । आप इस तरह से काम करना चाहें कि आज हमने वहाँ के राजाओं और 
मिनिस्टरों के साथ बैठकर फैसला किया और आपके कहने से हम और आप 
उसे अभी बदल दें, तो इस तरह से काम नहीं चल सकता। हाँ, उसकी जाँच 
करनी चाहिए । कोई कोर्ट का जज हम रखेंगे, जो इस सब की जाँच-पड़ताल 
करेगा। यदि आपकी बात सही होगी, तो यह फैसछा हम बदल देंगे । आज आप 
इसे आर्जी फैसछा मान लीजिए, और फिक्र न कीजिए । अब उसको समभा- 
बुझा कर मेंने भेज दिया । 

चन्द दिनों के बाद उड़ीसा की सरकार और बिहार की सरकार के अमलछ- 
दार वहाँ पहुँच गए और वहाँ जंगल में रहनेवाले जो आदिवासी छोग थे, वे 
तीर-कमान ले कर आ गए । कोई तीस-चालीस हजार आदिवासी वहाँ जमा 
हो गए और उन्होंने वहाँ लड़ाई की । उन्होंने पुलिस के सामने तीर फेंके । पाँच 
सात तीर पुलिस को छगे। जब तीस हजार ने दंगा किया तो पुलिस ने गोली 
चलाई। उसमें तीस-चालीस आदमी मर गए। उन बेचारे गरीबों में से ४०-५० 
घायल हुए और बाकी बेचारे रोते-रोते भाग गए । इस पर दोनों प्रान्तों की 
सरकारें मेरे पास बड़े-बड़े तार भेजती रहीं । उधर अखबारों में यह भूगड़ा 
चलता रहा कि दोनों कांग्रेस की गवर्नमेंट हैं । अब हमें देखना चाहिए कि हम कहाँ 
जा रहे हैं। हमारे प्रान्तीय भगड़े हमें कितना गिराएँगे। मेने कहा कि इसमें 
छड़ने की कोई बात नहीं है। हम एक जज को मुकर्रर करके सब बातों 
की जाँच-पड़ताल कर अपना फैसला करेंगे । दोनों गवर्नेमेंट अपना-अपना 
केस रख दें । अगर कोई कहे कि आज ही फँसला कर दो, तो यह कैसे हो 
सकता है ? 

जब में कलकत्ता गया, तो बंगालवाले मेरे पास एक बड़ा प्रतिनिधि-मण्डल 
लेकर आए कि बिहार और उड़ीसा का यह जो भगड़ा चल रहा है, उसमें 
असली हक तो हमारा है। वह तो बंगाल को देना चाहिए। में कहता हूँ कि 
भाई, स्वराज्य तो अभी मिला है और अभी तक हम अपने देश को मजबूत 
भी नहीं बना पाए कि उसके पहले बाँटने का झगड़ा शुरू हो गया है। तब 
इधर हमारे महाराष्ट्र भाई कहते हें कि हमारा कर्नाटक हमें दे दो।. बरारवाले 
कहते हें कि हमारा बरार तो अछग होना चाहिए । इस तरह से और और 
बातें भी चलती हें। में संगठन करने की कोशिश करता हूँ कि सम्पूर्ण हिन्दुस्तान 
का एक संगठन करके खड़ा कर दूं और इधर इस तरह से काम चलता है। 

में अभी काठियावाड़ में गया था। सारे हिन्दुस्तान में जितने राज नहीं हैं, 
उतने राज काठियावाड़ में हेँ। अढ़ाई-तीन सौ छोटे-छोटे राज वहाँ हैं। 
यदि हर एक राज का अलग-अलग रंग नकशे में भरना हो, तो इतने रंग तो 
मेरे पास नहीं हैं। कैसे करें ? इतनी हुकूमतों के अछग-अरूग राज वहाँ हैं। 
उसमें आज एक हवा चली है कि छोटी-छोटी रियासतों के छोग भी कहते हैं 
कि हमको अलग-अछग रेस्पांसबिल गवर्नमेंट ( उत्तरदायी सरकार ) दे दो। 
जो है नहीं, वह देगा कैसे ? वहाँ रेस्पांसबिल गवर्नेमेंट बनती कैसे ? कहीं ५ 
हजार की आबादी है, तो कहीं १० हजार की आबादी और बहुत हुआ तो 
कहीं २५ हजार की आबादी । किसी राजा के पास २० गाँव हें, किसी के 
पास २५ गाँव और जो सबसे बड़ी स्टेट है, उसकी आबादी छः, साढ़े छः छाख 
की है। यह तो गनीमत हुई कि हम जूनागढ़ लेकर बैठ गए। अब काठियावाड़ 
में इतने छोटे-मोटे राजा हैं, उन सबको मैंने समझाने की कोशिश की कि 
भाई अपने यहाँ सौराष्ट्र नाम का एक प्रान्त बना लो और इस तरह महा- 
सागर के भाग बनो, उसमें खेलो । इस तरह यह क्‍या कर रहे हो ? अंग्रेज 
गधा तो उसके साथ सार्वभौम सत्ता भी चली गई। जैसे हम वरणी में आम का 
आचार रखते हे, कि आचार में कीड़ा न पड़े, इसलिए कुछ तेल भी डाल देते 
हैं, उसी तरह आपको रखकर उसने अपने स्वाद के लिए सामान पैदा किया 
था । अब वह चला गया | अब आप को चाहिए कि आप ठीक हो जाओ, 
और अपने को हवा लगने दो । वे सब समझ गए,कि यह ठीक कहता है। तो 
कल रात मेरे पास उनका टेलीफोन आया कि हमने फैसला कर लिया है कि हमें 
एक सौराष्ट्र बनाना है । इस तरह से काम चलता है । तु 

अब मंहाराष्ट्र के राजा-महाराजा कल आठ-नौ बजे मुझसे मिलनेवाले 
हैं। यहाँ जो छोटी-मोटी १८ हुकूमतें हैं, उन सब का भी अब बहुत करके 
यही फैसला होगा कि भई, हमें तो बम्बई प्रान्त में मिल जाना है। तो में 
महाराष्ट्र को बड़ा बना रहा हूँ, उसे छोटा नहीं बना रहा हूँ । जैसे उड़ीसा 
बनाया, ऐसे ही महाराष्ट्र को बनाकर में आपको दूंगा । फिर आप अलग हो 
जाइएगा | ज्रभी आपको इतनी जल्दी क्‍यों है ? 

यदि हमें इस तरह से हिन्दुस्तान को एक महान देश बनाना है, तो पाकि- 
स्तान जैसे छोटे टुकड़े से आप क्‍यों डरते हें ? इसमें है क्या ? छेकिन हमें 
दिमाग से काम छेना चाहिए और समभ-वूभकर, आपस में संगठित होकर 
हिन्दुस्तान को उठाना चाहिए। तब हम सारे एशिया की लीडरशिप ले सकते 
हैं। इसमें मेरे दिल में कोई शक नहीं है। इसलिए मेरी कोशिश य्रह है. कि 
हिन्दुस्तान को एक बना छो। कुछ लोग अन्देशा करते थे कि ऐसा नहीं होगा ॥ 
कुछ राजाओं के दिल में भी शंका थी अब न जाने क्‍या होगा। कुछ हमारे 
सोशलिस्ट भाई भी शंका करते थे कि हिन्दुस्तान में राजाओं को पोजीशन 
मिल जाएगी। कुछ लोग तो कहते थे कि अब तो राजा जो चाहे सो करेंगे 
और हमारी कुछ भी नहीं चलेगी । मेंने कहा कि भाई, धीरज रखो । हम 
आज्ञाद हुए, राजा भी आज्ञाद हुआ है । उसको भी अपने मुल्क का ख्याल 
आएगा । उसके दिल में भी स्वदेशाभिमान पैदा होगा, कुछ खुद का अभिमान 
पैदा होगा | हमारे हिन्दुस्तान में ही बुद्ध भगवान पैदा हुए । उनकी कितनी 
छोटी रियासत थी। वह रियासत भी उन्होंने छोड़ दी। अपने पास न बन्दूक 
रखी, नतोप रखी। लेकिन हिन्दुस्तान के बाहर तक वह पहुँच गए। वह चीन 
और जापान तक पहुँच गए। वह सीलोन में पहुँचे, वर्मा में पहुँचे। आप क्‍यों 
घबराते हो ? 

इसी तरह से में कहता हूँ कि हिन्दुस्तान में जो धन धरती में भरा है, 
उसे खोद-खोदकर हमें निकालना है। यहाँ इतना घन भरा है, जो कभी किसी ने 
देखा नहीं होगा । और मुल्कों में इतना घन नहीं, जितना हमारी धरती में 
भरा हैं। उसको हमें निकालना है। लेकिन इसके लिए हमें मेहनत करनी 
पड़ेगी । एक तरफ आप मजदूरों से कहें कि काम कम करो और दाम ज्यादा 
मंँगो । इस तरह तो आप इनसालवेंसी (दिवाला) निकाछोगे | इस तरह देश 
का काम नहीं चलेगा। में तो असल में मजदूरों का भी भछा चाहता हूँ | 

छेकिन भला कैसे होगा ? भला इस तरह होगा कि हम रुपया पैदा करें, और 
फिर उसे आपस में बाँट लें। लेकिन अगर हम कुछ पैदा ही नहीं करें, तो न 
कुछ मज़दूर को मिलेगा, न धनी को मिलेगा, न हमको मिलेगा। 

बार-बार कहा जाता है कि हमें लीडरशिप चाहिए | नेतागीरी तो आज 
मुल्क में रास्ता बन गया है। किसी को नेता बनना हो तो पहले कोई स्पीच 
करो, कैपिटलिस्ट लोगों को गाली दो। उसके बिना तो चलता नहीं । छोग 
मानते ही नहीं । कैपिटलिस्ट को दो गाली दो, तो एक-दो गाली, जो सामने 
बेठा है, उसको दो और एक-दो गाली राजाओं को दो । बस, फिर लीडरशिप 
मिल गई । मगर इस तरह की लीडरशिप से किसी का क्‍या भला होगा ? 
में राजाओं से भी कह सकता हूँ और बहुत खरी बातें में उन्हें सुनाता हूँ। 
इसी तरह कैपिटलिस्टों से भी मुहब्बत करता हूँ, छेकिन उनको कड़ी बात भी 
सुनाता हूँ । लेकिन अगर मुझे समझ आ जाए कि हमारे मुल्क में एक-ए 
कैपिटलिस्ट की कैपिटल खत्म कर देने से हिन्दुस्तान का भला होगा, तो उसे 
खत्म कर देने में मेरा नम्बर पहला होगा । में पीछे नहीं रहूँगा। 

मेंने कल भी कहा था, आज भी आप कछोगों से कहता हूँ और आप 
भाइयों को समभाना चाहता हूँ कि मुझे सोशलिज्म सिखाने की किसी को 
ज़रूरत नहीं । मार-पीट सिखाने की भी मुझे ज़रूरत नहीं है । जब से मेंने 
गान्धी जी का साथ दिया, और आज इस बात को बहुत साल हो गए, तभी से 
मेंने फैसछा किया था कि यदि पब्लिक छाइफ़ ( सार्वजनिक जीवन ) में काम 
करना हो, अपनी मिल्कियत नहीं रखनी चाहिए । सोचिए ज़रा । तव से आज 
तक मेंने अपनी कोई चीज़ नहीं रक्खी । न मेरा कोई बेंक एकाउ ट है, न मेरे 
पास कोई ज़मीन है, और न मेरे पास कोई लपना मकान है। में यह कुछ 
रखना ही नहीं चाहता हूँ। अगर में रखूं, तो में इसे पाप समझता हूँ। मुझे 
कोई सोशलिज्म का पाठ सिखाएं, तो फिर उसे सीखना पड़ेगा कि पब्लिक 
लाइफ किस तरह से चलानी है । बातें बहुत चलती हेँ। किसी ने मेरा नाम 
सरदार कर दिया। अब यहाँ बम्बई में जो सरदार-गृह है, उसके बारे में 
कलकत्ता के एक अखबार में छपा कि सरदार के पास बम्बई में बड़े-बड़े मकान 
हैं। उसके नाम पर हें । सरदार नाम से अब इस तरह मेरी इज्जत तो बहुत 
बढ़ती है और शायद उनसे मुझे क्रेडिट पर रुपया भी मिल जाए ! 

तो हमारे मुल्क में ऐसी धोखेबाज़ी बहुत चलती है । मगर में आप से यह 

कहना चाहता हूँ कि आप समभते हैं कि आज हमारा काम धरती में से धन 
पैदा करना और बड़े-बड़े कारखाने बनाना है। क्‍योंकि मेंने आपसे कहा था कि 
यदि हमें फौज रखनी है, यदि हमें अपने मुल्क का रक्षण करना है, तो उसके 
लिए हमें अच्छी फौज रखनी पड़ेगी। उसके लिए हमें सेन्ट्रल गवर्नमेंट को 
मज़बृत बनाना होगा । उसकी रक्षा करनी पड़ेगी। मज़बूत बनाने से मतरूब 
यह है कि देश भर के छोग उसके पीछे होने चाहिएँ। यदि आप लोग हमारे 
साथ न हों, तो हमारा वहाँ बैठना पाप है। तब हम वहाँ क्‍यों बैठें ? क्या ज़रूरत 
है हमें ? यदि आप लोग चाहते हैं कि वहाँ बेठें, और काम करें तभी हमारा काम 
करना उचित है। क्योंकि हम तो आपके ट्रस्टी बनकर वहाँ गए हें. और 
इसी हक से हम वहाँ बैठे हें । 
तो जब हम आप की तरफ से वहाँ बैठे हैँ, तो हमारी बात समझ लीजिए 
कि मुल्क में दो चीजें हमें करनी हें। एक तो हमें मुल्क में काम करने के लिए 
उचित आबोहवा पैदा करनी है। अगर यहाँ रात-दिन हिन्दू-मुसलमान के भगड़े 
में रहे तो कोई काम नहीं होगा। आज दो चाकू इधर किसी को मारा, दो छुरा 
किसी को मारा, एक बम उधर डाला, एक कलकत्ता में डाला, एक बम्बई में 
डाला, एक कानपुर में डाछा और अखबार उसी सब से भरे रहें, तब तो हम 
कोई काम नहीं कर सकेंगे। इस तरह काट-मारकर एक साल में कितने मुसलमान 
मारोगे ? उससे किसी को क्या फायदा मिलेगा ? उधर मुसलमान भी बेचैन 
रहते हें और हम न उनका उपयोग कर सकते हैं, न वे हमारा उपयोग कर 
सकते हँँ। हमारी ३० करोड़ की आबादी में चार करोड़ मुसलमानों का हम क्या 
करें ? तो इस तरह अगर हम भगड़ों में फेसे रहे, तो हमारा काम नहीं होगा! 
मुसलमान से कहो कि आप इधर हैं, तो हमारे साथ आराम से रहो और कोई 
फिक्र न करो। लेकिन यदि हमें छड़ना हो, तो जैसा कि मैंने कल भी कहा था, 
आज भी कहता हूँ कि लड़ने के लिए मौका चाहिए, लड़ने के लिए कारण चाहिए। 
बताना चाहिए कि किस कारण से हम लड़ते हैँ । दुनिया के सामने रखना 
पड़ेगा कि इस चीज़ के लिए हम लड़ते हें। लड़ने का समय और लड़ने का 
कारण आ जाने पर लड़ाई का पूरा सामान चाहिए, जिससे लड़ाई में हम मार 
न ख़ाएँ । जब लड़ना हो, तो पूरी तैयारी से लड़ना चाहिए। तो यह चीज़ 
आज छुरा-छुरी से नहीं होती है। उससे तो उल्टा हमारा काम विगड़ता है । 
अगर हमें अच्छी फौजें रखनी हों, तो उसके लिए हमें कितनी चीजें चाहिएं, 

यह समझ लेना चाहिए । यह भी जान लेना चाहिए कि लड़ाई में कया सामान 
काम आता है। वैसे तो, हमारे बहुत-से सोल्जर्स ( सिपाही ) पिछली छड़ाई 
से डीमोबिलाईज़ ( सेना से मुक्त होकर ) होकर आए हैं, उनसे पूछो कि क्‍्या- 
क्या चीज़ चाहिए। पहले तो सोल्जर के पास बन्दूक चाहिए। वह बन्‍्दूकें हमारे 
यहां कितनी हें और कहाँ बनती हैं ? आज नौजवान कहते हैँ कि हमको भर्ती 
करो। हमें काइ्मीर जाना है, हमें यह करना है, हमें वह करना है। लेकिन 
स्ट्राइक से तो यह नहीं चलेगा । भर्ती कर नौजवान को तो तालीम देनी पड़ती 
है और तालीम के साथ उसको फिट बनाकर उसे बन्दूक भी देनी पड़ती है। 
बन्दूक के साथ गोला-बारूद देना पड़ता है । वह सब कहाँ से आता है ? 
बन्दूकों के छिए और लड़ाई के लिए जितनी सामग्री चाहिए, उसके लिए हमें 
कारखाने बनाने पड़ेंगे । उन कारखानों में यदि कम सामान बनता हो, तो हमें 
वहाँ २४ घंटे काम करना होगा या दो शिफ्टों से काम करना होगा। भरे, 
वह तो कहते हैं कि स्ट्राइक करो। यही हालत रही तो हमारा काम कैसे चलेगा ? 
एक तो यह बात है । 

दूसरी बात यह है कि आज के युग में फौज को लड़ाई के मैदान में ले 
जाने के लिए हजारों ट्रक्स चाहिए। उसके लिए मोटर-छारी और जीपें चाहिएँ, 
वह पैदल का काम नहीं है। अपनी फौज को हमें जल्दी-से-जल्दी ले जाना है, 
पहाड़ों पर ले जाना है, और जगह पर ले जाना है। अब जो यह हजारों ट्रक्‍्स 
चाहिए वे कहाँ बनें ? उसके लिए हमें मजदूर चाहिए। अब इधर मजदूरों को 
भी कोई सिखलाता है कि ज्यादा पैदा करो ? वही तो बड़ी मुश्किक बात 
बन जाती है । 

मजदूरों से यह कहना चाहिए कि अपनी फौज के लिए आप को तोप, 
बन्दुक, गोछा, एम्यूनिशन ( गोला-बारूद ) सब चीज़ बनानी चाहिए । तोफ, 
बन्दूक के लिए स्टील ( इस्पात ) चाहिए, कौन वह पैदा करेगा ? ऊपर से तो 
बरसेगा नहीं। उसके लिए हमें कारखाना बनाना होगा। हमारे मुल्क में, हमारी 
घरती में बहुत छोहा पड़ा है, मगर उसके लिए हमें कारखाने बनाने होंगे। आज 
तक लोहा भअँग्रेज बाहर से ले आता था और हमारा धन ले जाता था । अब 
स्वराज्य के बाद भी क्या हम लोहा बाहर से लाएंगे ? नहीं, वह अब हमें इधर पैदा 
करना है। हमारे यहाँ एक कारखाना टाटा का है । देश भर में मकान बनाने 
के लिए जितना लोहा चाहिए, उतना भी उससे पूरा नहीं पड़ता। तो हम अपनी 

आर्मी के आय॑-एम्यूनिशन के लिए कहां से लोहा लाएँ ? उसी के लिए तो 
आज स्टील पर कंट्रोल है और वह तोड़ा नहीं जा सकता। अनाज का, 
कपड़े का, शूगर (चीनी) का कण्ट्रोल हम तोड़ सकते हैं, लेकिन स्टील का 
कण्ट्रोल नहीं तोड़ सकते । हमारे यहाँ बहुत कम स्टील है। तो जहां ज्यादा- 
से-ज्यादा ज़रूरत होती है; वहीं हम देते हें। आज टाटा के कारखाने में भी 
बार-बार स्ट्राइक होती है । तो यदि नया गवनंमेंट का कारखाना बनाना हो 
तो उसमें स्ट्राइक होनी ही नहीं चाहिए । 

आर्मी को कभी हमें मद्रास ले जाना है, तो कभी पंजाब । उसके लिए 
रंखवे चाहिए । एक बटेलियन को ही एक जगह से दूसरी जगह हटाना हो, तो 
उसके लिए कितनी रेलवे चाहिए ? यह सब आपने देखा हो तो मालूम पड़ें। 
लेकिन हमारी रेलवे तो अब बूढ़ी जैसी हो गई । क्‍योंकि यह जो पद्चिम में 
पिछली छड़ाई चली, उससे उसके ऊपर बहुत बोक पड़ा । छेकिन अब लड़ाई 
खत्म हो गई तो उसके लिए जो कुछ वैगन चाहिए, कुछ नये इंजन चाहिए, नये 
बाइलर चाहिए, सब चीज़ें चाहिए | वे चीज़ें इधर बनती नहीं तो बाहर से 
छानी पड़ती हें और बाहरवाले मुल्क तंग आ गए हें। उनके पास भी पिछली 
शड़ाई में सफाचट मैदान हो गया है। उनको भी यही सब चाहिए। सो बहुत 
मुश्किल पड़ती है। उधर हम टूटी-फूटी रेलवे छाइन की मरम्मत की कोशिश 
करें और उधर रेलवे के काम करनेवालों को कहा जाए कि स्ट्राइक कशो, 
तो सब खत्म हो गया । उस हालत में हम लड़ाई कैसे जीतेंगे ? किस तरह 
हमारा काम चलेगा ? 

अब जितने ट्रक्स हमारे पास हैं, उनमें पेट्रोल चाहिए । पेट्रोल बिना ट्रक्स 
नहीं चछते । जीप नहीं चलती । पेट्रोल कहाँ से ले आएँ ? जिसके पास पेट्रोल 
है, वह चाबी वन्द करके बैठ जाए, तो हमारी लड़ाई खत्म | तो पेट्रोल भी 
हिन्दुस्तान की धरती में पड़ा है। लेकिन उसे हम कैसे निकालें ? उसके लिए 
हमें कारखाने बनाने चाहिएँ। पर हमारे,भाई कहते हैं यह “की इण्डस्ट्री” 
( आधारभूत व्यवसाय ) है। यह तो सरकार की तरफ से करना चाहिए । 
अरे सरकार के पास इतने काम पड़े हें, और उसका काम चलानेवाले जो चन्द 
लोग हैं, उसके पास तो इतना बोक पड़ा है। इस प्रकार का काम इन छोगों ने 
कभी किया भी नहीं। आज में सरकार की तरफ से यह नहीं कह सकता हूँ कि 
हम कोई ऐसी इण्डस्ट्री कटपट नेशनालाइज़ु करें, जिसके बारे में हमें कोई 

अनुभव न हो | उसमें तो हमें परदेशी लोगों को भी साथ लेना पड़ेगा | क्योंकि 
इधर हमारा कोई आदमी जानता ही नहीं कि पेट्रोल किस तरह से निकालना 
चाहिए। या पेट्रोल का कुआं कहाँ है ? तो उसमें बहुत मेहनत करनी पड़ेगी । 

अब हमें कोयला चाहिए | कोयले के बिना कोई कारखाना नहीं चलता । 
कोयला तो व्यवसाय की चाबी है । कोयले के बिना कोई काम नहीं चलछता। न 
गाड़ी चलती है, न इंजन चलता है, न कोई कारखाना चलता है। तो कोलि- 
यारी तो धरती में पड़ी है। हमारे देश में बहुत-सी खानें हैँ, जिनमें कोयला 
भरा है। लेकिन माइनों में से कोयला ग्रेजुएटों से नहीं निकछेगा, या सोश- 
लिस्ठों से भी नहीं निकलेगा । वह तो मजदूरों से ही निकलवाना पड़ेगा। अभी 
हम मजदूरों से मेहतत करके कोयला निकालने को कहेंगे, तो वे उनके पास 
पहुँच जाएँगे और कहेंगे कि हड़ताछ करो । 

क्या अब में बताऊं आपको ? बताने की बहुत-सी बातें हें। उसमें बहुत 
समय छगेगा। लेकिन जब में यह बातें कहता हूँ तो वे कहते हैं कि यह हमारा 
बिटर क्रिटिसिज़्म ( कड़ी समालोचना ) करता है। में बिटर क्रिटिसिज़्म की 
बात नहीं करता हूँ । में आपके दिल में घुसना चाहता हूँ और आप को बताना 
चाहता हूँ कि कितनी सदियों के बाद आज आप को यह मौका मिला है। एक 
हजार साछ के बाद आज हमारा हिन्दुस्तान जितना संगठित हो गया है, उतना 
वह पहले कभी नहीं था। अपने इतिहास को पढ़ो तो सही । कभी आपने 
सोचा कि हमने अपना हिन्दुस्तान किस तरह गँवाया था ? अपने पागरूपन से 
गँवाया था। हमारे राजा आपस में लड़ते थे। हमारे अपने यहाँ के लोग एक 
नहीं थे और हमारे ही कुछ लोगों ने दुश्मन का साथ दिया था। उसी से हमने 
अपना देश गँवाया । अब गान्धी जी की तपदचर्या से यह पहला मौका आया 
है । कई लोगों ने बलिदान किया, तब हमारे सद्भाग्य से यह मौका हमें मिला 
है । यह मौका गँवाओगे तो क्‍या करोगे ? हमारा तो दिन खत्म हुआ । 
हमारा काम तो पूरा हुआ । छेकिन अपनी यह गठरी आप अपने सिर पर रख 
कर अपना बोका आप उठा सकें, ऐसी शक्ति हम आपको देना चाहते हैं । सोते 
हुए के ऊपर गठरी रखने से क्या फायदा ? 

अगर आप छोग जागृत नहीं रहेंगे, तो बम्बई गिर जानेवाला है। बम्बई 
आज तक तो देश में सब से पहला रहा है । इधर जो कुछ घन पैदा हुआ, इधर 
जो दिमाग पैदा हुआ, इधर जो पोलिटिकल लीडर पैदा हुए, उन पर आप 

गर्व कर सकते हैँ । लेकिन आज अगर आप उल्ठे रास्ते पर चलें तो आप गिर. 
जाएँगे । आज तो यहाँ डेमोक्रेसी है, छोक-शासन है । उसमें लोक का साथ 
नहीं होगा, तो कुछ भी नहीं होगा । तो जो गलत रास्ते पर चलते हैं, उनकोः 
समभाना आपका काम है। और अगर वे न मानें तो आप को उनका साथ नहीं 
देना चाहिए, बल्कि कोशिश करके उन्हें रोकना चाहिए । यदि आप नागरिक: 
अपना फर्ज नहीं बजाते, तो स्व॒राज्य मिला न मिला, एक बराबर है। उससे: 
हमारा देश गिर जाएगा। 

मेंने जितनी बातें आप छोगों के सामने रखी हैं, उन पर आप गहराई सेः 
सोचें। आप अपनी जिम्मेवारी उठाने के लिए कोशिश करें। मेरे दिल में जो' 
आग भरी है, वह में आपके सामने रखता हूँ । यह इसलिए कि जो मौका हमें: 
मिला है, उसका हम पूरा फायदा उठावें | ईद्वर आपका कल्याण करे। 


(+ ५7) 
गान्धी जी की हत्या के एकदम बाद 


दिल्ली, ३० जनवरी, १९४८ 
भाइयो और बहनो, 
आपने मेरे प्यारे भाई पं० जवाहरलाल नेहरू का पैगाम सुन लिया । 
मेरा दिल दर्द से भरा हुआ है। क्‍या कहूँ क्या न कहूँ ? जबान चलती नहीं है । 
आज का अवसर भारतवर्ष के लिए सब से बड़े दुख, शोक और शर्म का अवसर 
है । आज चार बजे में गान्धी जी के पास गया था और एक घंटे तक मेंने 
उनसे बात की थी। वह्‌ घड़ी निकालकर मुझ से कहने छंगे कि मेरा प्रार्थना 
का समय हो गया है; अब मुझे जाने दीजिए । तो वह भगवान के मन्दिर की 
तरफ अपने हमेशा के समय पर चलने के लिए निकल पड़े । तब में वहाँ से 
अपने मकान की तरफ चला। में मकान पर अभी पहुँचा नहीं था कि उतने में 
रास्ते में एक भाई मेरे पास आया। उसने कहा कि एक नौजवान हिन्दू ने 
गान्धी जी के प्रार्थना की जगह पर जाते ही अपनी पिस्तौल से उन पर तीन 
गोलियाँ चछाई, वह वहाँ गिर पड़े और उनको वहां से उठा कर घर में ले 
जाया गया है। में उसी वक्‍त वहां पहुँच गया। मेंने उनका चेहरा देखा। वही 
चेहरा था। वैसा ही शान्त चेहरा था, जैसा हमेशा रहता था। ठीक वही चेहरा 
था । और उनके दिल में दया और माफी के भाव अब भी उनके चेहरे से प्रकठ 
भा० ७ 

होते हैं। आस-पास बहुत छोग जमा हो गए। लेकिन वह तो अपना जो काम : 


उन्हें करना था, उसे पूरा करके चले गए ! 

पिछले चन्द दिनों से उनका दिल खट्टा हो गया था और आप जानते हैं 
कि आख़िर उन्होंने उपवास भी किया । उपवास में चले गए होते, तो 
अच्छा होता । छेकिन उनको और भी काम देना था तो रह गए । पिछले 
हफ्ते में एक दफा और एक हिन्दू नौजवान ने उनके ऊपर बम फेंकने की कोशिश 
की थी। उसमें भी वह बच गए थे। इस समय पर ही उनको जाना था। आज 
वह भगवान के मन्दिर में पहुँच गए ! यह बड़े दुख का, बड़े दर्द का समय 
है, लेकिन यह गुस्से का समय नहीं है। क्योंकि अगर हम इस वक्त गुस्सा करें, 
तो जो सबक उन्होंने हमको ज़िन्दगी भर सिखाया, उसे हम भूछ जाएँगे। और 
कहा जायेगा कि उनके जीवन में तो हमने उनकी बात नहीं मानी, उनकी 
मृत्यु के बाद भी हमने नहीं माना । हम पर यह धब्बा लगेगा। तो मेरी 
प्रार्थना है कि कितना भी दर्द हो, कितना भी दुख हो, कितना भी गुस्सा आए, 
लेकिन गुस्सा रोककर अपने पर काबू रखिए । अपने जीवन में उन्होंने हमें 
'जो कुछ सिखाया, आज उसी की परीक्षा का समय है। बहुत शान्ति से, 
बहुत अदब से, बहुत विनय से एक दूसरे के साथ मिलकर हमें मज़बूती से 
पैर जमीन पर रखकर खड़ा रहना है। आप जानते हैं कि हमारे ऊपर जो बोर 
पड़ रहा है, वह्‌ इतना भारी है कि करीब-करीब हमारी कमर टूट जाएगी । 
उनका एक सहारा था और हिन्दुस्तान को वह बहुत बड़ा सहारा था। हमको 
तो जीवन भर उन्हीं का सहारा था। आज वह चलछा गया ! वह चला तो गया, 
लेकिन हर रोज़, हर मिनिट वह हमारी आँखों के सामने रहेगा ! हमारे हृदय 
के सामने रहेगा ! क्योंकि जो चीज वह्‌ हमको दे गया है, वह तो कभी हमारे 
पास से जाएगी नहीं ! 

कल चार बजे उनकी मिट्टी तो भस्म हो जाएगी, लेकिन उनकी आत्मा 
तो अब भी हमारे बीच में है। अभी भी वह हमें देख रही है कि हम छोग 
क्या कर रहे हें। वह तो अमर है। जो नौजवान पागल हो गया था, उसने व्यर्थ 
सोचा कि वह उनको मार सकता है। जो चीज उनके जीवन में पूरी न हुई, 
शायद ईश्वर की ऐसी मर्जी हो कि उनके द्वारा इस तरह से पूरी हो। क्‍योंकि 
इस प्रकार की मृत्यु से हिन्दुस्तान के नौजवानों का जो कॉनशंस ( अन्तरात्मा ) 
है, जो हृदय है, वह जाग्रत होगा, में ऐसी आशा करता हूँ । में उम्मीद करता 

हूँ और हम सब ईह्वर से यह प्रार्थना करेंगे कि जो काम वह हमारे ऊपर बाकी 
छोड़ गए हैं, उसे पूरा करने में हम कामयाब हों । में यह भी उम्मीद करता हूँ 
“कि इस कठिन समय में भी हम पस्त नहीं हो जाएँगे, हम नाहिम्मत भी नहीं हो 
जाएँगे । सब को दुढ़ता से और हिम्मत से एक साथ खड़ा होकर इस बहुत बड़ी 
मुसीबत का मुकाबिलछा करता है और जो बाकी काम उन्होंने हमारे ऊपर छोड़ा 
“है, उसे पूरा करना है। ईहवर से प्रार्थना कर, आज हम निद्चय कर लें कि 
जहम उनके बाकी काम को पूरा करेंगे । 


५६) 


गान्धी जी की शोक-समा में 


रामलीला मैदान, 
दिल्ली, 

२ फरवरी, १९४८ 

सदर साहब, बहनो और भाइयो, 
जब दिल दर्द से भरा होता है, तब जबान खुलती नहीं है और कुछ- 
कहने को दिल नहीं होता है। इस मौके पर जो कुछ कहने को था, भाई 
जवाहरलाल नेहरू ने कह दिया, में क्या कहूँ ? जब से गान्धी जी हिन्दुस्तान में 
आए तब से, या जब मेने ज़ाहिर जीवन शुरू किया तव से, में उनके साथ रहा 
हूँ । अगर वे हिन्दुस्तान न आए होते, तो में कहाँ जाता और क्या करता, उसका 
जब में ख्याल करता हूँ तो एक हैरानी-सी होती है। तीन दिन से में सोच 
रहा हूँ कि गान्धी जी ने मेरे जीवन में कितना पलटा किया और इसी तरह 
से छाखों आदमियों के जीवन में उन्होंने किस तरह से पलटा किया ? सारे 
भारतवष के जीवन में उन्होंने कितना पलटा किया | यदि वह हिन्दुस्तान में न 
आए होते तो राष्ट्र कहाँ जाता ? हिन्दुस्तान कहाँ होता ? सदियों से हम गिरे 
हुए थे । वह हमें उठाकर कहाँ तक ले आए ? उन्होंने हमें आज़ाद बनाया। 
उनके हिन्दोस्तान आने के बाद क्या-क्या हुआ और किस तरह से उन्होंने हमें 
उठाया, कितनी दफा किस-किस प्रकार की तकछीफें उन्होंने उठाई, कितनी 
दफे वह जेलखाने में गए और कितनी दफे उपवास किया, यह सब आज ख्याछ 

आता है । कितने धीरज से, कितनी शान्ति से वह तकलछीफें उठाते रहे, 
और आखिर आजूादी के सब दरवाज़े पार कर हमें उन्होंने आजादी 
दिलवाई। 

लेकिन इसके बाद क्‍या हुआ ? इसके बाद खुद हमारे एक नौजवान ने 
उनके बदन पर गोली चलाने की हिम्मत की। यह कितनी दारम की बात है ! 
उसने गोली किसके ऊपर चलाई ? उसने एक बूढ़े बदन पर गोली नहीं चलाई, 
यह गोली तो हिन्दुस्तान के मर्म स्थान पर चलाई गई है ! और इससे हिन्दुस्तान 
को जो भारी जख्म छगा है, उसके भरने,में बहुत समय लगेगा । बहुत बुरा 
काम किया ! लेकिन इतनी शरम की बात होते हुए भी हमारे बदकिस्मत मुल्क 
में कई लोग ऐसे हैं, जो उसमें भी कोई बहादुरी समभते हैं, कोई खुशी की बात 
समभते हें। जो ऐसे पागल लोग हैं, वे हमारे मुल्क में क्या नहीं करेंगे? और 
जब गान्धी जी के तन पर गोली चल सकती है, तो आप सोचिए कि कौन सला- 
मत है ? और किस,पर गोली नहीं चल सकती है ? 

तो क्या गान्धी जी ने हिन्दुस्तान को जो आज़ादी दिलवाई, इसी काम के 
लिए ? अगर हम इसी रास्ते पर चलेंगे, तो कहाँ जा कर बैठेंगे ? हमारे पास 
क्या बाकी बच रहेगा ? क्‍या हम आज़ादी को हज्म कर सकेंगे ? दुनिया में हमारी 
क्या हालत होगी ? जब गान्धी जी ने दिल्ली में यह अन्तिम उपवास किया 
तो में तो उस रोज़ इधर से चला गया था। लेकिन मुझे बहुत शक था कि 
इस समय वह उपवास में से बचेंगे कि नहीं । और जब वह उठे और उपवास 
छूट गया तो बहुत खुशी हुईं। छेकिन यह खुशी कितने दिन की रही ? और 
कौन कह सकता हैँ कि उपवास छूटने से फायदा हुआ, जब पीछे से उन्हें गोली 
से मरना हुआ। अगर वह उपवास से मरते, तो भी हमको बहुत शरम होती । 
छेकिन गोली से मरे, तो कोई थोड़ी शरम की बात नहीं है । सारी दुनिया में 
हमारा मुंह कालछा हो गया है । 

हाँ, यह कह सकते हें कि यह काम एक पागर आदमी ने किया। लेकिन 
में यह काम किसी अकेले पागल आदमी का नहीं मानता । इसके पीछे कितने 
पागल हैं ? और उसको पागल कहा जाए कि शैतान कहा जाए, यह कहना 
भी मुश्किल है । छेकिन जो छोग उसके पीछे हें, उनको और बढ़ने दें, तो मुल्क 
में क्या नहीं आ सकता है। यह आप लोगों के सोचने की बात है। जिसके 
यास हुकूमत है, उसकी तो है ही। छेकिन जब तक आप छोग अपने दिल साफ 

कर हिम्मत से इसका मुकाबला नहीं करेंगे, तब तक काम नहीं चलेगा ॥ 
मगर उसका मतलब यह नहीं है कि आप कानून अपने हाथ में छेकर उसको 
सज़ा देने लग जाएँ। तब तो उससे भी बुरा होगा। क्योंकि तब तो जैसे वह 
पागल हो गया, वैसे ही हम भी पागल बन जाएँगे । तो कानून में हस्तक्षेप किए 
विना हमें इन चीज्ञों का विरोध करना चाहिए। अगर हमारे घर में ऐसे छोटे 
बच्चे हों, हमारे घर में ऐसे नौजवान हों, जो उसी रास्ते पर जाना पसन्द 
करते हों, तो उनको कहना चाहिए कि यह बहुत बुरा रास्ता है और तुम हमारे 
साथ नहीं रह सकते । इस तरह साफ बात न करें, तो ये चीज़ें बढ़ती जाएँगी। 
ऐसे मौकों पर इसी तरह लाखों आदमी तो जृरूर जमा हो जाते हैं, छेकिन 
चन्द दिनों के बाद अगर असल चीज्‌ भूलछ गई, तो फिर उस से भी बुरा 
नतीजा आएगा। 

तो गान्धी जी ने कोशिश करके हमको आज़ादी तो दिलवाई | छेकिन 
उसके बाद जिसने आज़ादी दिलवाई, उसको भी हमारे सामने मरना पड़ा । 
यह बहुत बुरा काम किया गया। जिन लोगों ने यह्‌ काम किया, गवर्नमेंट की 
तरफ से उसकी पूरी खोज की जाएगी । लेंकिन सरकार की इस कोशिश 
में, आपको साथ देना हो और अपना धर्म बजाना हो, तो आप को इस चीज के 
प्रति अपनी नापसन्दगी और घृणा बतानी चाहिए । जब में इधर आ रहा था 
तो एक भाई ने मेरे पास चिट्ठी भेजी कि कम्युनिस्टों का एक जुलूस निकला, 
उस जलूस में वे कहते थे कि हम बदला छेंगे। यदि फिर भी हम इस ढंग से 
काम करेंगे तो माना जाएगा कि गान्धी जी की बात जिन्दगी भर तो हमने सुनी 
नहीं, मानी नहीं, लेकिन मरने के बाद भी उसे नहीं माना । 

बदला लेना हमारा काम नहीं है । इस तरह से बदला नहीं लिया जाता 
है। वैसा किया गया तो हम लोग गलत रास्ते पर चले जाएँगे। तो न किसी 
को मारना, न किसी के घर पर हल्ला करना और न किसी को पीटना । 
लेकिन यदि आपको कोई चीज़ मालूम हो तो तुरन्त हुकूमत को बता देना चाहिए 
कि इस प्रकार छोग काम करते हें। तो इन छोगों को रोकना चाहिए कि- 
वे ऐसा काम न करें। जो बुरा काम करता हैं, उसको रोकना, उसको ठीकः 
तरह से रोकने की कोशिश करना हमारा काम है । लेकिन इस तरह से कोई 
बदला लेने की बात करे, तो उसकी बात हमें नहीं सुननी चाहिए। आज हम 
लोगों को इतनी सालों की कोशिश के बाद जो कुछ मिला है, गान्धी जी ने जो 

कुछ दिलवाया है, वह चीज़ हमें फेंक नहीं देनी है। यह थाती गान्धी जी हमारे 


*: पास रख गए हैं। इसको हमें ठीक तरह से चलाना है। इसके लिए हमें गान्धी जी 


के बताए हुए मार्ग को समझकर उस रास्ते पर चलने की कोशिश करना 
है। यही हमारा कतंव्य है। हम ईश्वर से माँगें कि वह हमें उस रास्ते पर चलने 
की शक्ति दे । 


(४) 
अपहता नारियों के क्षिए अपील 


१८ फरवरी, १९४८ 
देश की हजारों दुखित औरतों के लिए जो जोरदार अपील की जा रही 
है, उनके पक्ष में में भी अपनी ओर से कुछ कहना चाहता हूँ। पिछले दिनों 
पूर्वी और पश्चिमी पंजाब और सीमाप्रान्त में जो अराजकता फैली थी और 
जिसने काश्मीर की सुन्दर वादी के कुछ भाग और जम्मू प्रान्त को भी घेर छिया 
था, उसमें निर्दोष औरतों और बच्चों के अपने सम्बन्धियों से जबरदस्ती से 
छीनकर दूर किपे जाने और उन पर तरह-तरह के जुल्म-अत्याचार करने से 
जितनी हमारी इज्जत गिरी, उतनी किसी और घटना से नहीं गिरी होगी । 
इस प्रकार की दुघंटनाएँ तों जानवरों के रहत-सहन के नियमों के अनुसार भी 
नहीं हैँ । ऐसे कुकर्म समाज और सम्यता की परम्पराओं के बिलकुल विपरीत 
हैं। इसलिए ऐसे लोगों के लिए इस दुनिया में कोई स्थान नहीं हो सकता। और 
हमारा क्तंव्य है कि सम्यता के विरुद्ध ऐसे आचरण का हम दृढ़तापूर्वक 
दमन करें। 
जब में इन माताओं और बहनों की दुर्दंशा और उनके कष्टों का ख्याल करता 
हूं तो मेरा हृदय शोक और पीड़ा से भर जाता है। अच्छे घराने की पढ़ी-लिखी 
स्त्रियाँ, जिनका जीवन खुशहाली की गोद में पछा, जो शान्ति से अपने परि- 
वार वालों के साथ अपना सुरक्षित जीवन व्यतीत करती थीं, बहुत-सी स्त्रियाँ 

जो गरीब घरों का आभूषण थीं, आज उजाड़ और बरबाद हो गई हैं। उन्हें 
दुराचारियों ने अपने घरों से जबरदस्ती दूर कर ऐसी हालत में डाल दिया है, 
जो मानवता के नाम पर कलंक है | यदि हमें मानवता को फिर से उसके 
पुराने स्थान पर प्रतिष्ठित करना है, तो हमारा कर्तव्य है कि हम उन अभागी 
औरतों को उनकी वर्तमान पतित दक्शा से निकालें और उनको उनकी पुरानी 
परिस्थिति में पहुँचा दें। यदि हम ऐसा न कर पाएँ, तो मानव-इतिहास में 
हमारा कोई भी स्थान न होगा और आनेवाली पीढ़ियां हमें जानवरों से भी 
गया-बीता सममेंगी । 

इस सत्कायं॑ में जो छोग हर प्रकार की मुसीबतों को फ्रेलठकर और विभिन्न 
चाधाओं की चिन्ता न करते हुए छगे हुए हैं, उन्होंने देश और मनुष्य जाति के 
भ्रति अपना कर्तव्य पूरा किया है। इसके लिए उनकी जितनी प्रशंसा की जाए, 
कम है। यह ठीक है कि यह समस्या इतनी महान है कि जो कुछ अब तक हो 
पाया है, वह सब तुच्छ मालूम पड़ता है। किन्तु इस थोड़े-से नतीजे को 
हासिल करने में ही हमें कितनी मेहनत और जी तोड़कर काम करने की जृरूरत 
हुई है । अगर हम इसका विचार करें, तो हमें अनुमान हो सकता है कि यदि 
मानवता के खंडहरों से हमें ये आभूषण बचाने हैं, तो अभी कितना काम 
हमें और करना होगा । यह स्पष्ट हैँ कि ऐसे महान कार्य को सफलता से 
पूरा करने के लिए जनता और सरकार का सहयोग ज़रूरी है । हिन्दुस्तान 
और पाकिस्तान की जनता और सरकार दोनों का यह कतंव्य है कि इस काम 
में पूरी-पूरी सहायता दें । ऐसा न करना, न केवछ उन आश्वासनों के खिलाफ 
होगा, जो दोनों सरकारों ने एक दूसरे को दिए हें, बल्कि समाज और सम्यता 
के सब सिद्धान्तों के भी प्रतिकूल होगा। हमें उन अपराधियों की आत्मा को भी 
जगानता है, जिनके कब्जे में यह औरतें हें और जो इस प्रकार उनसे व्यवहार 
करते हें कि मानो वे थाज़ार की क्रीत वस्तुएँ या जीती हुई लूट हों । में उनसे 
अपील करूँगा कि वह अपनी गलतियाँ महसूस करें और इस पर विचार 
करें कि उनके इस गलत रास्ते पर चलने से समाज की कितनी हानि 
होती है । 

इस महा अपराध का दण्ड देते समय इस बात का कोई विचार नहीं किया 
जा सकता कि अपराधियों ने यह काम धर्म के नाम पर, या प्रतिशोध या छूट- 
खसोट की भावना से प्रेरित होकर किया था। यदि उन्हें फिर से मानव अधि- 

कार प्राप्त करने हैं, तो उन्हें चाहिए कि वे पश्चात्ताप करें और जो बुराई 
उन्होंने की हें, उसे ठीक करने में सहायता दें । यदि वे फिर से मनुष्य बनना 
चाहते है, तो उनके लिए बुरी राह छोड़ने का यही अवसर है। उन्हें चाहिए 
कि वे अपनी आत्मा की पुकार सुनें, अपने धर्म के आदेश, अपने समाज के 
नियम और जीवन के सिद्धान्त के अनुसार चलें। उन्हें चाहिए कि वे सोचें कि 
यंदि उनकी अपनी स्त्रियों पर यह मुसीबत आती, तो वे खुद क्या करते ? मुझे 
विश्वास है कि अगर ये छोग शान्ति से इन बातों पर सोच-विचार करेंगे, तो 
अवश्य ही उन्हें अपनी भूल का अनुभव होगा और वे उन छोगों का पूरा साथ 
देंगे, जो इन स्त्रियों की रक्षा और सहायता का प्रबन्ध कर रहे हें। 

में उन अभागे और शोकग्रस्त परिवारों से भी दो-चार शब्द कहना चाहता 


हैं, जिन्होंने अपनी माँ, बहनों या बेटियों को खोया है। में उनकी पीड़ा और 


घोर यातना को समभ सकता हूँ । में जानता हूँ कि वे अपने प्रियजनों को फिर 
से पाने के लिए कैसे-कैसे खतरों का सामना कर रहे हैं और करने को तैयार 
हैं। मुझे अभी तक ऐसा कोई आदमी नहीं मिला, जो इन दुखित व पीड़ित स्त्रियों 
का फिर से अपने घर में स्वागत करने के लिए राज्जी बल्कि उत्सुक न हो । 
में उनसे यही कहूँगा कि आप हिम्मत न हारें, और अपनी कोशिश बराबर जारी 
रखें। जहंं सैकड़ों और हजारों व्यक्तियों का प्रश्न हो, वहाँ यह सम्भव नहीं कि 


सब काम केवल सरकारी साधनों से ही हों । व्यक्तिगत अथवा सामूहिक गैर- 


सरकारी कोशिश, निरी सरकारी कार्यवाही की अपेक्षा अधिक सफल होती है। 
में आशा करता हूँ कि कार्यकर्ता लोग निराशाओं और विघ्न-बाधाओं से हिम्मत 
नहीं हारेंगे, और उत्साह, तत्परता तथा दृढ़ निश्चय के साथ इस सत्कार्य में छगे 
रहेंगे । 

अपनी इन झोकपग्रस्त बहनों को में सहानुभूति और समवेदना का संदेश 
भेजता हूँ । उनकी दुर्दशाओं और यातनाओं ने हमारे हृदय पर गहरी चोट 
पहुँचाई है । हमें उनका बराबर ध्यान रहता है। उन्हें इस बात में तनिक भी 
संदेह न होना चाहिए कि उनके परिवारवाले उन्हें सहर्ष वापस लेने के लिए 
हृदय से तैयार हें और हम उतकी रक्षा और उद्धार के कार्य में किसी प्रकार 
की कमी न आने देंगे। में जानता हूँ कि उन्हें अपने वर्तमान जीवन का एक 
एक पल विष का घूंट होगा। किन्तु धीरज और विश्वास से बड़ी-से-बड़ी कठि- 
साइयां भी हल हो जाती हैं और कड़े-से-कड़ा दिल भी पिघल सकता है ॥ 


अपहृता नारियों के लिए अपील 2०७ 


आप धीरज और विश्वास को न छोड़ें और परमात्मा से प्रार्थना करें कि जो 
लोग आप की रक्षा करने का प्रयत्न कर रहे हैं, वे अपने शुभ कार्य में सफल 
हों और बुरा काम करनेवालों की सोई हुई आत्माएँ फिर से जागें, ताकि वे 
अपने कतंव्य को समझ सकें । 

१५ जुलाई, १९४८ 
भाइयों, आज हम छोग एक बड़े ऐतिहासिक प्रसंग पर यहां हाजिर हुए 
हैं। हिन्दुस्तान के इतिहास में आज एक नया चैप्टर (अध्याय) लिखा जाता है 
और इस समय पर वह नया इतिहास बनाने में हम लोगों को भी हिस्सा लेने 
का सद्भाग्य प्राप्त हुआ है। इसलिए इस अवसर पर हम और हमारा देश गर्व 
अनुभव कर सकते हैँ । इस ऐतिहासिक मौके पर जो भाई जमा हुए हैं, उन्हें इस 
समय पर ईइवर से प्रार्थना करनी चाहिए कि वह हमारा दिल साफ कर दे। 
जिस पवित्र काम के लिए आज हम जमा हुए हैं, वह काम करते हुए हम किसी 
प्रकार का मैल अपने ह॒दयों में न रखें ॥ राजा और प्रजा सब के लिए, आज 
हृदय-मन्थन का समय उपस्थित है । 
यह अवसर आज कितनी सदियों के बाद प्राप्त हुआ है। बहुत समय से 
भारत गुलामी में पड़ा था और आज हमें अपने जीवन में भारत को स्वतत्त्र 
देखने का मौका मिला है । भारत को स्वतन्त्र बनाने में जो मुसीबर्ते आई, जो 
विडम्बना सहन करनी पड़ी, वह सब आपने देखी है । लेकिन जब इतनी बड़ी 
क्रान्ति होती है, तो उसमें मुसीब्तें आया ही करती हैं। हमारा तो सद्भाग्य 
है कि उन सब मुसीबतों से हम करीब-करीब पार निकल आए हैं। आज भी बहुत- 
सी कठिनाइयाँ हमारे सामने हें । और यदि आज हम गलती करेंगे, तो हम 

को बड़ा नुकसान होगा । ऐसा हुआ तो भविष्य की प्रजा और इतिहास हमारे 
नाम पर बुराई की छाप लगाएँगे । इसलिए हमें सावधानी से अपने कतंव्य का 
पालन करने के लिए तैयार होना हैं । 

आज पटियाला राज्य और ईस्टर्न (पूर्वी) पंजाब के राज्यों का एकीकरण 
हो रहा है । आज से एक-दो साल पहले तक इस बात का स्वप्न भी न लिया 
जा सकता था। आज हिन्दुस्तान से जो टुकड़ा अछग हो गया है, उसको छोड़ 
कर बाकी सारा हिन्दुस्तान एक हो गया है। किसी के स्वप्न में भी पहले इसका 
ख्याल न आ सकता था। किसे ख्याल था कि अपना हिन्दुस्तान इतना जल्द एक 
हो जाएगा । पहले का इतिहास देखिए, मध्यकाल का इतिहास देखिए | यह 
पहला मौका है कि इतने बड़े रूप में हिन्दुस्तान एक हुआ है। यह क्‍यों हुआ 
और किस तरह से हुआ, यह सब आप जानते हैं। जो हमारा पिछले दिनों 
का इतिहास है, उसमें हिन्दुस्तान कई सदियों से टूटा-फूटा और छिन्न-भिन्न 
हो गया था । उस में हमारी कितनी गलतियाँ थीं और कितनी ज़िम्मेवारियाँ 
थीं, यह सब आप इतिहास में देख सकते हँ। उसके लिए आज मुझे कुछ नहीं 
कहना है । आज तो में आपको यह कहने के लिए आया हूँ कि अपने हिन्दु- 
स्तान के पुराने इतिहास से हम शिक्षा लें। अपनी जिन गलतियों के कारण हम 
इतनी सदियों तक गुलाम रहे, जिन से हमें शरमिन्दा होना पड़ा, उन से अब 
हम बचने की कोशिश करें। आज हम आज़ाद हुए हैं, और अब हिन्दुस्तान 
के सुपुत्रों का यह कर्तंव्य है कि वे अपने देश को फिर कभी गुलाम न 
बनने दें । 

आज हमारा कतंव्य है कि हम अपने देश को आगे बढ़ाएँ। हम सीखें कि 
आज दुनिया के क्या ढंग हैं और उन्हीं के मुआफिक हिन्दुस्तान को चराएँ। 
तभी हिन्दुस्तान की आज़ादी ज़िन्दा रह सकती है और वह आगे बढ़ सकता 
हैं । तभी दुनिया के और मुल्कों के साथ हम चल सकते हैं ॥ आज दुनिया बहुत 
छोटी बन गई है । आज जो यान्त्रिक शक्ति दुनिया में पैदा हुई है, उसके सामने 
दुनिया एक छोटे मुल्क जैसी बन गई है। आज की इस दुनिया में हमें 
यदि खड़ा रहना हो और हमें अपनी सच्ची जगह पकड़नी हो, तो हमारा 
कतेंव्य है कि हम उसके लिए तैयार हो जाएँ। 

में आज थोड़ी-सी मुसीबत से इधर आया हूँ । आप जानते हें कि में पिछले 
सितम्बर या अक्तूबर में इधर आया था। उसके बाद में आज इधर आ रहा 

हैं । इतने समय में तो देश में बहुत बड़ी क्रान्ति हो गई. है । इधर चार-पाँच 
महीनों से कुछ में बीमार पड़ गया था। आज पहली बार में बाहर निकलूता 
हूँ । मेरे डाक्टरों ने मुझे 'इधर आने से मना किया था। उन की नाखुशी बर- 
दाइत करते हुए भी में यहाँ आ गया हूँ । क्‍योंकि मैंने पटियाला महाराजा को 
इसके लिए वायदा दिया था। पटियाला महाराजा के साथ मेरी उतनी मुहब्बत 
भी है । उन्होंने मुझ को हिन्दुस्तान को गुलामी में से निकालने में और उसे 
एक बनाने में हृदय से साथ दिया था। मेंने उनको जो वायदा दिया: था, वह 
वायदा पूरा करने के लिए में आज इधर आया हूँ । 

साथ ही आप लोगों को कुछ बातें समझाने के लिए भी में इधर आया हूँ। 
क्योंकि ऐसा मौका फिर नहीं आएगा । .राज़ाओं के पास से राज्य ले लेना 
आसान है । क्योंकि जब तक हमारे ऊपर परदेसी हुकूमत थी, तब राजाओं के 
दिल में चाहे कुछ. भी रहा हो, लेकिन तब वे भी आजाद नहीं थे । जैसे हम 
तब गुलाम थे, वे हम से भी दुगुनी गुलामी में फेसे हुए थे । अब हम सब 
आजाद हैं । यह आप सममभाणलें कि मेंने बहुत-से राजाओं के साथ प्रजा. की 
त्तरफ से लड़ाई की । बहुत-से राजा मुझ पर कुछ नाखुश भी थे। लेकिन आज 
जितनों मेरी राजाओं के साथ मुहब्बत है, उतनी और किसी की नहीं होगी | 
क्योंकि स्वतन्त्र राजाओं के दिल में भी देश .के लिए उतना ही प्रेम है, जितना 
हमारे दिलों में है । उससे कम नहीं है। उससे कम होता, तो स्वतन्त्र हिन्दु- 
स्तान में किसी का राज्य नहीं चछ सकता था। 

तो राजा लोग समझ गए और उन्होंने अपनी जगह समझ छी ॥ बीच 
में एक मौका ऐसा आया था कि कई राजा अलग राजस्थान बनाने के लिए 
कोशिश कर रहे थे । जब पाकिस्तान वना तो उस समय यह हिन्दुस्तान के और 
टुकड़े करते की कोशिश भी हो रही थी। तब पटियाला महाराजा ने कहा कि 
ऐसा कभी नहीं हो सकता। उन्होंने कहा कि हिन्दुस्तान के राजा हिन्दुस्तान के 
साथ रहेंगे । उसी समय से मेरी उन से मुहब्बत हुई | वह मुहब्बत कभी दूठ 
नहीं सकती । और चाहे कोई भी कहे कि हम राजाओं के साथ कैसे चल सकते 
हैं, मगर में आप से कहना चाहता हूँ कि में खुद चल सकता हूँ, तब आप क्‍यों 
न चलें । 

जव पहला स्वतन्त्र हिन्दुस्तान था, तो अपने पुराने इतिहास में हम देखें 
कि तब बड़े-बड़े राजर्षि हमारे देश में हो गए थे। इन्हीं राजा छोगों ने हिन्दु- 

'स्तान के बाहर हिन्दुस्तान की संस्कृति फैलाई थी । उसी हिन्दुस्तान में उनकी 
सन्‍्तान को राज्य करने का मौका मिला था। 

जब में पिछले सितम्बर-अक्तूबर में इधर आया था, तब आप देखते थे 
कि पंजाब की क्‍या हालत थी और हिन्दुस्तान की क्या हालत थी। जब पंजाब 
के दो टुकड़े हुए, तब पंजाब पर जो मुसीबतें आई थीं, वे किसने नहीं देखी 
हैं ? कौन ऐसा दुष्ट और क्र है, जिस का हृदय रोता नहीं था । मेरा दिल 
तो तब रात-दिन रोता रहा है । मुझे वह दिन याद है, जब दस-बारह छाख 
मुसलमान इधर से पाकिस्तान जा रहे थे और उन के जाने का एक ही रास्ता 
अमृतसर हाहर के बीच में से था। सिक्‍्ख लोगों ने इन्कार किया कि वे इधर 
से नहीं जा सकते । उधर पश्चिमी पंजाब के एक हिस्से में हमारे हिन्दू और 
सिक्‍्ख भाइयों की दस-बारह छाख की कतार थी, उसको वहाँ पाकिस्तान के 
मुसलमानों ने रोक लिया । उस भगड़े में छाखों आदमी मुसीबत में आ पड़े । 
वे न इधर जा सकते थे, न उधर । कैम्पों में रोग फैल रहा था और ऊपर पानी 
पड़ रहा था । सब लोगों को बहुत कष्ट हो रहा था। उस समय मेने 
पटियाला महाराज को बुछाया और कहा कि मेरे साथ चलो । हम दोनों ने 
अमृतसर-निवासियों को समझाया कि यह पागलपन है.। आजाद हिन्दुस्तान, 
में हम इस तरह के पागरूपत का उपयोग नहीं कर सकते । तब महाराजा 
पटियाला पर और मुझ पर हमारे सब सिक्‍्ख नेताओं की बहुत मुहब्बत थी। 
आजकल मुझे अफसोस है कि में उतनी मुहब्बत नहीं देखता हूँ । उस मुहब्बत 
का मुझको गर्व है। क्योंकि सिक्‍खों को में इस बात का विश्वास दिलाना 
चाहता हूँ कि उनका सब से बड़ा दोस्त और सबसे अधिक हित चाहनेवाला 
में ही हूँ । आज तो में आप लोगों से अपील करने के लिए आया हूँ कि यह 
आपस में छड़ने का समय नहीं है । अभी बड़ी-बड़ी मुसीबतें हमारे सामने 
आ सकती हैं। अगर हमारा जहाज किनारे पर आ कर डूब जाएगा, तो हम 
खुदा के सामने, मुल्क के सामने, कौम के सामने, बड़े गुनाहगार बन जाएंगे । 

तो में आपको अमृतसर की घटना सुना रहा था। तब सब सिखों ने मेरा 
साथ दिया था । मेने तब उन्न से कहा था कि हम को एक रास्ता करने के लिए 
और मुसलमानों को जाने देने के छिए फौज का उपयोग करना पड़े, पुछिस 
का उपयोग करना पड़े और आप पहलवान लोग हमारे किसी काम न आएं, जिनसे 
हमारा छदकर बनता है, हमारी फौज बनती है, हमारे सिपाही बनते हैं, यह 

ठीक नहीं होगा। मेंने उन्हें समफाया कि आप को वालन्टियर बन कर मुसल- 
मानों को जाने का रास्ता करना चाहिए। तब अगर वे लोग हमारे आदमियों 
को रोकेंगे, तो हम देखेंगे । हमारी बात उन छोगों ने मान ली । वह चीज 
भारत के इतिहास में हमेशा याद रहेगी । 

इसी तरह से आज हमें स्वतन्त्र भारत का रास्ता काटना है । देश की 
मुसीबतों में आपको उसी तरह से काम करना है। छोटी-छोटी हुकूमतों का आपस 
में हिस्सा बांटने के लिए हमें लड़ाई नहीं करनी है । कौन मिनिस्टर हो, कौन 
न हो, कौन हाकिम हो, उस झगड़े में हमें नहीं पड़ना है । कौन कौम का 
सच्चा सेवक हो, हमें तो यही काम देखना है। वही रास्ता बनाने में हमारा 
कल्याण है। में आप को उसी रास्ते पर चलने के लिए निमन्‍्त्रण देने आया हूँ । 

आज आपने देख लिया है कि यहाँ हमें जो प्रधान मण्डल बनाना था, वह भी 
नहीं बना । पर मुझे इस बात का कोई अफसोस नहीं है । इस काम में मुझे 
कोई अधीरता भी नहीं है । जब हमें लोकशासन बनाना है, डिमोक्रेसी को 
जन्म देना है, तो हमें घीरज से काम लेना होगा। जिन लोगों ने कभी सत्ता 
का अमल नहीं किया है, जिसने कभी हुकूमत देखी नहीं है, उन के पास हुकूमत 
लेने का पहला मौका आता है, तो वह भरिभकते ही हैं । लेकिन जुरूरी बात 
यह है कि अपना दिल साफ होना चाहिए । राज्य में एक पार्टी, दो पार्टी, तीन 
पार्टी, चार पार्टी ऐसा पक्षापक्ष बनाने का समय अभी नहीं आया है। उसके लिए 
अभी जल्दी मत करो। जो मुल्क लोकझ्ासन में चछता है, उस मुल्क का 
इतिहास आप देखें, तो आपको पता चछेगा कि जब राज्य में काफ़ी स्थिरता 
और मजूबूती आ जाती है, तभी वह अच्छी तरह से चलता है। लेकिन हमारे 
यहां अभी राज्य का पाया मजबूत नहीं हुआ और हमारा जहाज अभी महासागर 
के बीच में फोला ( ककभोरा) खाता है। 

कई छोग कहते हैं कि भारत में तो कांग्रेस का राज्य हुआ है । यह तो 
एक पार्टी का राज्य है, एक पक्ष का राज्य है। डिमोक्रेसी में तो दूसरा दल 
भी होना चाहिए । डिमोक्रेसी में औपोज़ीशन ( विरोध ) भी होना चाहिए। 
यह बात ठीक है। लेकिन उसका जब समय आएगा, तब हम खुद ही कहेंगे कि- 
ओऔपोज़ीशन बनाओ । शायद हम खुद ही औपोज़ीशन के लीडर बनकर बाहर 
निकल आएँ। लेकिन आज में यह कहना चाहता हूँ कि अभी तक तो हमारा 
सब जहाज़ ही ढीला-ढीला है । उसको हमें टाईंट (कसना) करना है। और. 

जब तक हमारा जहाज मजबूत न बने, हम उस पर खेल नहीं सकते । यह्‌ 
आप को सम्भालना है । अगली १५ अगस्त को हमारी आजादी का एक साहू 
पूरा होगा। हमारी एक साल की आज़ादी में ही हम पर कितनी मुसीबतें 
पड़ीं। एक छोटे-से साछ भर के बच्चे पर जितनी आपत्तियाँ-आ पड़ीं, उतनी 
मुसीबतें शायद इतिहास में किसी मुल्क पर नहीं आईं। हमने वह सब बोझ 
भेला है। और यदि हमें आज़ादी के इस बच्चे को मज़बूत बनाना हो तो हमें 
उसकी सलामती की बराबर कोहछिद्य करनी चाहिए । 

में आप से कहना चाहता हूँ कि आप इस बात का भी ध्यान रकक्‍खें कि 
आप किस जगह रहते हैं। हमारे हिन्दुस्तान की पुरानी सरहद आज चली गई 
है । आज हमारी नई सरहद बनी है । उस सरहद पर एक बहुत स्ट्रैटेजिक 
पोज्ञीशन (महत्वपूर्ण अवस्थिति) में आप रहते हैँ। यहाँ रहते हुए आपकी क्‍या 
ज़िम्मेवारी है ? यदि आप का अपने पड़ोसी के साथ मुहब्बत और मित्राचार 
होता और उसके दिल में विश्वास होता, तब भी और बात. थी । आज तो अबि- 
इवास भरा है । यदि दोनों पड़ोसियों में परस्पर मुहब्बत न हुई, एक दूसरे का 
विश्वास न हुआ, तो हमारा क्‍या कतंव्य है ? क्‍या इन हालतों में हम आपस 
में छड़ सकते हैँ ? तो में आप से यह कहना चाहता हूँ कि इस जगह पर आप छोग 
बैठे हें, इसलिए आपकी सब से बड़ी जिम्मेवारी है। क्योंकि यहाँ रह कर आप 
हिन्दुस्तान की सरहद पर बैठे हैं । सरहद के सिपाही को हकूमत का ख्याल नहीं 
होना चाहिए। उसे तो सरहद की रक्षा करने का ही ख्याल होना चाहिए। जब 
लड़ाई होती है, तब सब एक हो जाते हैँं। इसी प्रकार हमारा आज कर्तव्य है कि 
हम सब एक बनें । 

कई छोग कहते हें कि यह जो पटियाछा और ईस्टर्न स्टेट्स ( पूर्वी राज्यों) 
का यूनियन बनाया गया, उस में किसी की नियत कुछ ऐसी है कि जिस स्ने कि उन्हें 
शक होता है। पर में यह बता देना चाहता हुँ कि मेरी नियत किसी तरफ 
बुरी नहीं है। लेकिन मेरी एक ख्वाहिश ज़रूर है और वह यह कि जो हिन्दु- 
स्तान अब बना है, उसकी हमें पूरी हिफाजत करनी चाहिए। यह हर एक हिन्दु- 
स्तानी का धर्म और पहला फर्ज है कि वह हिन्दोस्तान को अब कभी गुलाम 
न बनने दे; सब कुछ देकर भी उसकी आज्ञादी की रक्षा करे । 

में चाहता हूँ अब भारत की एकता में कोई कचाई न हो, उसकी स्थिरता 
में कोई कचाई न हो। हमारा संगठन भी पूरा बन जाए। उसमें राजाओं ने मेरा 

प्री तरह साथ दिया । आप जानते हें कि में गुजरात से आता हूँ । उधर के 
जामनगर से-पहले में बहुत लड़ा । तब ब्रिटिश हुकूमत थी । लेकिन आज मेरी 
और उतकी इतनी मुहब्बत है कि हम दोनों सगे भाई जैसे हो गए हैं। क्योंकि 
आखिर वे भी समझ गए और में भी समर गया कि हिन्दुस्तान की सलामती 
न हो, तो न राजाओं की सलामती है और न हमारी सलामती है । हमारी 
इज्जत छोटी-छोटी रियासतों में राज्य करने से नहीं बनती, लेकिन अगर दुनिया 
में हिन्दुस्तान की इज्जत बढ़े, तो उसमें हमारी भी इज्जत बढ़ती है और राजाओं 
की भी इज्जत बढ़ती है । तो हमारा पहला फर्ज है कि हम हिन्दुस्तान को मज़बूत 
कर दें | तब हम इसे दुनिया के बड़े मुल्कों की कतार में खड़ा कर सकते हैं। इस 
काम में जितना समय हम बिगाड़ेंगे, वह हमारा ही कसूर होगा । उसमें हमारी 
ही गलती होगी, हमारा गिला होगा । हमें इस काम में अधिक-से-अधिक जल्दी 
करनी है । 

कई लोग कहते हें कि हिन्दुस्तान की रियासतों में छः महीने में ही जो क्रान्ति 
हो गई है, वह एक बड़ा भारी विप्लव हो गया है। वे कहते हें कि इस काम 
में बहुत जल्दबाजी की गई है । दूसरी तरफ आपको यह समभना चाहिए कि 
हिन्दोस्तान में जो आज़ादी का दिन आया, वह एक दिन एक सदी बराबर था। 
आप देखिए कि आज दुनिया कंसी हालत में पड़ी हुई है। जो मुल्क लड़ाई में 
पड़े हुए थे, उनकी क्‍या हालत हुई है ? जो बड़ी-बड़ी सल्तनतें दुनिया पर राज 
करती थों, उन का क्‍या हाल हुआ है ? इस अस्थिर दुनिया में हम थोड़ी स्थिरता 
से बैठ सकते हैं, जरा शान्ति से बैठ सकते हैँ, तो यही सनन्‍्तोष की बात है । 
राजाओं का तो धर्म है कि वे रैयत का साथ दें । रैयत के लिए इस काम में 
धीरज रखना ठीक है । मगर कभी-कभी वह अधीर हो जाती है। कभी-कभी 
हम गुस्सा भी करते हें कि इन छोगों को कैसे राज्य सुपुर्दे किया जाए। लेकिन 
चाहे जो कुछ भी हैं, वही हमारे छोग हें। वे चाहे जैसे हें, हमें उन्हीं को ठीक 
करना है । इसलिए हमारा, हिन्दुस्तान की सरकार का काम है कि वह रियासतों 
की प्रजा को उन्नत करे। यह काम हम दो प्रकार से. कर रहे हैँ: एक तो रिया- 
सतों को आपस में मिला कर उन का एक राज्य बना देना और दूसरा यह कि 
छोटी-छोटी रियासतों को उनके आस-पास के प्रान्तों में मिछा देना । इस तरह 
नए बड़े यूनिट (इकाई ) बनाकर, बड़े-बड़े प्रात्त बनाकर, इन रियासतों को 
हम बड़े भारत'का अंग बना रहे हें। साथ ही हमारा दूसरा बड़ा कर्तव्य यह है 

कि इन नए राज्यों में हमें छोकशासन का प्रवेश कराना है। यह काम भी हम 
दो तरह से कर रहे हें। एक ओर तो हम छोग यह काम कर .रहे हैं और दूसरी 
त्तरफ रियासतों के राजा भी यही काम कर रहे हें । कितने ही राजाओं ने बड़ी 
खुशी से हमें अपना साथ दिया है । बहुत-सी रियासतों में उनके राजाओं के 
सहयोग से यह काम भली प्रकार पूरा हो गया है । अब थोड़े-से राज्य बच रहे 
हैं, उन में भी सब॒ ने छोक-शासन का सिद्धान्त तो स्वीकार कर ही लिया है और 
उस पर अमल भी हो रहा है । 
अब सिर्फ एक ही राज्य बाकी है, जो हैदराबाद है। बहुत-से लोग हिन्दु- 
स्तान की सरकार के लिए सोचते हैं कि हैदराबाद के बारे में वह कमजोरी 
क्‍यों दिखा रही है । छोग खीककर पूछते हें कि वह क्या कर रही है और अब 
क्‍या होगा। मैंने जब जूनागढ़ में प्रवेश किया था, तभी कह दिया था कि हैदराबाद 
यदि नहीं समभता, तो जो हाल जूनागढ़ का हुआ है, वही हैदराबाद का भी 
होगा। इसके बारे में दो मत नहीं हो सकते । लेकिन मेरी उम्मीद यह थी, कम-से- 
“कम हमारे पिछले गवर्नर-जनरल लछार्ड माउन्टबेटन की पूरी उम्मीद यह थी कि 
उनके जाने से पहले वह निजाम सरकार को समझा सकेंगे, उन्हें उनकी जगह 
अता सकेंगे । मौंटेन कर हैदराबाद का सलाहकार था; वह भी अंग्रेज या। 
उसने और हमारे गवर्नर जनरक ने मिलकर मुझसे कहा था कि एक साहू 
के लिए आप हैदराबाद से एग्रीमेण्ट ( समझौता) करें | इस बीच हम 
समभौता कर लेंगे । मेने यह बात मान ली । लेकिन जब समभौते की मांग 
हुईं, तो फिर उन्होंने मौंटेन कर को भी हटा दिया। तब हमने दूसरे सलाहकार 
के साथ एक सार का समझौता किया। वे लोग जो समभौता करते थे, वही 
निजाम का राज चलाने के लिए बैठते थे । वे लोग अब लालच में पड़े कि 
हम को कुछ और दिया जाए । 
तो हमारे गवर्नर जनरल ने हमारी तरफ से आखिरी दिन तक कोशिश 
- की । तब तक कोशिश की, जब तक वह यहाँ रहे । लेकिन निजाम की सरकार 
सो एक प्रकार की ब्रिटिश सल्तनत थी । एक प्रिय वस्तु थी, और उस को ब्रिटिश 
शाहंशाह का एक खास दोस्त कहा जाता था। हम भी चाहते थे कि यदि हमारे 
गवर्नर जनरल के हाथ से, जो उनका दोस्त है, कोई चीज़ हो जाए, तो बहुत 
अच्छा है । लेकिन उन्हें भी आखिरी दिन तक जो उम्मीद थी, वहधूरीन हो 
थाई । मैंने उनसे पहले से ही कहा था कि यह चीज़ बननेवाली नहीं है। चलते 

चलते उन्हें भी पूरा अनुभव हो गया । में चाहता था कि हम पर कोई दोष न 
आए, इसलिए मेंने अपने गवर्नर जनरल से कह दिया था कि ठीक है, हमारी 
तरफ से आप जितनी कोशिश चाहें, उतनी करो । कभी हमें यह नहीं कहना कि 
हम ने कोई गलती की, या हमने उदारता नहीं बताई। गवर्नर जनरल ने उनके 
साथ समभौता करने के लिए जो-जो बातें कहीं, वे सब बेकार हो गई' और 
उन्होंने कह दिया कि वे बातें तो पुरानी हो गईं । अब कोई समभौते की बात नहीं 
होगी । 

अब हम भी कहते हैं कि अब समझौते की कोई बात नहीं होगी । जेसा 
मुल्क में और जगह पर हुआ है, वैसा ही इधर भी होगा। मुझे तो ज़रा भी 
उम्मीद नहीं कि किसी दूसरी तरह से हैदराबाद का फैसला हो सकता है। और 
राज्यों ने जो कुछ किया है, अगर हैदराबाद भी खुद इसी तरह से करने के लिए 
तैयार हो, तो हम उन्तकी इज्जत करेंगे । तब हम उनकी मुहब्बत करेंगे। लेकिन 
अगर वे डण्डे से, धोके से, या बाहर की मदद की उम्मीद से कोई रास्ता लेना 
चाहेंगे, तो वह नहीं होगा । हिन्दुस्तान इस तरह से कभी बरदाइत नहीं करेगा । 
उस तरह से स्वतन्त्र हिन्दुस्तान ज़िन्दा भी नहीं रह सकता है । तो हम मानते 
हें कि हमने देरी की है। उसमें देरी करने की कितनी वजह थी, वह सब हम 
अभी आप लोगों के सामने नहीं रख सकते हैं । 

लेकिन में यह एक बात कहना चाहता हूँ कि जो छोग अधीरता करते हैं, 
उनसे में कहना चाहता हूँ कि आप भरोसा रबक्‍्खें । आपके दिल में जितना दर्दे 
हैदराबाद के लिए है, हमारे दिल में उससे कोई कम दर्द नहीं है । हैदराबाद की 
प्रजा पर जो जुल्म हो रहा है, उसके लिए हमारे दिल में बहुत दर्द है। लेकिन 
जब एक औपरेशन ( चीरा-फाड़ी) करना होता है, तो उसमें कम-से-कम खराबी 
हो, कम-से-कम खून निकले, इस तरह से उसे काटना चाहिए। आप को विश्वास 
रखना चाहिए कि हम उसे काठनेवाले हें। हम उसे छोड़ेंगे नहीं। बहुत दफा 
हमने हैदराबाद में छाठी चार्ज की बात सुनी है, बहुत दफा अपमान को बर- 
दाइत किया है। केकिन जब वक्‍त आएगा, तब हम आपको करनके बता देंगे । इस 
तरह से नुकसान तो होगा । दोनों तरफ नुकसान होगा । पर उसकी जिम्मे- 
दारी लिए बिना हम राज्य नहीं चला सकते हेँ। आज हैदराबाद राज्य के बाहर 
जो लोग पड़े हें, वे वहाँ से हुकूमत चलाते हैं। ऐसे राज्य के साथ हमारा 
समभौता नहीं हो सकता । अगर राजा के साथ हमें समझौता करला है, तो 

हुकूमत भी उसी के पास होनी चाहिए, और उसे बकवास करनेवाले को बन्द करना 
चाहिए । अगर वह न हो सके, तो उसके साथ वाजिब ढंग से हमें फैसछा करना 
पड़ेगा । और उसके लिए हमारी पूरी तयारी है। आज हिन्दुस्तान में बहुत 
छोग सोचते हें कि हम क्या कर रहे हैँ । हम क्‍यों ढील दे रहे हैँ । में उनको 
विश्वास दिलाना चाहता हूँ कि हमारे धीरज की भी परिसीमा है । लेकिन 
हमारे पर ज्यादा ज़िम्मेदारी है, इसलिए हम अक्लमन्दी से, अच्छी नीयत से 
ओर धीरज से काम करना चाहते हैं । इसीलिए हम इतनी देर कर रहे हैं। 

कुछ लोग यह भी समभते हैं कि हमारी हिन्दुस्तान की सरकार में कोई 
मतभेद है । कोई कहता है कि हमारी सरकार में आपस में मतभेद है, हम आपस 
में लड़ते हें । कोई आगे बढ़ना चाहते हैं, कोई पीछे हटना चाहते हैं । सचाई 
यह है कि ऐसी कोई वात नहीं है। आज हिन्दुस्तान की सरकार क॑सी भी बनी 
हो, उसमें कितने भी पक्षों के छोग हों, छेकिन दे सब एक राय से और एक साथ 
मिलकर काम करते हैं। उन में जब ऐसा मतभेद होगा कि वे एक साथ नहीं 
चल सकेंगे, तो मेरे जैसा आदमी उसमें नहीं रह सकंगा। में आपको इस बात 
का विश्वास दिलाना चाहता हूँ । आज हम सब इकटू्ठे बैठे हें। क्योंकि आगे 
हमारे सामने का पाँच मी तक का रास्ता हम सब के एक साथ इकट्ठा चलने 
का है। जब तक हम वह रास्ता ते नहीं कर लेते, तब तक हम एक साथ बैठे हैं। 
लेकिन जब हम को मालूम पड़ेगा कि अगले मील से हम अरूग-अलग चलतने- 
वाले हें, तब हम हट जाएँगे । क्योंकि हम बेवकूफ नहीं हें कि हम यह न समझें 
कि आज हिन्दुस्तान किस जगह पर बैठा है, वह किस हालत में है और उसकी 
ज़रूरतें क्या हैं । 

में आपसे यह भी कहना चाहता हूँ कि अगर हमारे में कुछ लोग बेवकूफ ह, 
तो राजाओं में भी कोई-कोई वैसे ही बेवकूफ हैं। कोई समभते हैं :कि उन्हें 
किसी ज्योतिषी ने बताया है कि अगस्त में यह सरकार टूट जाएगी और उन्हें 
मौका मिलेगा। वे यह नहीं देखते कि इतनी बड़ी सल्तनत टूट गई और. किसके 
हाथ से वह टूटी । ऐसी बेवकूफी की बातों में आप को नहीं आना चाहिए । 
कोई साधु निकलता है और कहता है कि यह राजपूतों का मौका है। कोई कहता 
है कि यह जाटों का मौका है । ऐसी-ऐसी बातों को माननेवाले कैसे बेवकूफ 
हैं ? यह हमारा सौभाग्य है कि. साधारण जनता में इस तरह की बेवकू फी की 
बातों पर विश्वास करनेवाले लोग बहुत कम हैं । 

आज हमारे लिए यह बहुत खुशी की बात है कि इस जगह पर हमने अपना 
आखिरी यूनियन भी बना लिया है। इस जगह पर, आज जो राजा छोग बैठे 
हैं, उन सब को में मुबारकबाद देना चांहता हूँ। और बड़ी खुशी से में इन राजाओं 
की तारीफ करता हूँ । में आप सब को बधाई देता हूँ कि भारत का नया इति- 
हास बनने में आप छोगों ने बहुत उदारता दिखाई और बहुत दूरन्देशी दिखाई 
है । इसके लिए आपको में धन्यवाद देता हूँ, और भविष्य के लिए में आपसे 
माँगता हूँ कि भले-बुरे जैसे भी हमारे छोग हें, उन्हीं को हमें साथ लेना है। वे 
गलतियाँ भी करें, तो उससे आपको बिगड़ना नहीं चाहिए । जैसे अपने बच्चे 
के साथ हम उदारता का बरताव रखते हैं, उसी तरह इनसे भी करना चाहिए । 
* में और सब लोगों से भी कहना चाहता हूँ कि राजाओं ने अगर बिगाड़ किया 
होता, तो उससे हमको बहुत नुकसान हुआ होता । छेकिन उन्होंने कोई बिगाड़ 
नहीं किया, और हमारे साथ रहे । हिन्दुस्तान को आगे बढ़ाने में और अपनी 
सत्ता अपनी इच्छा से आप छोगों को सुपुर्द करने में उन्होंने जो बहादुरी और 
समभदारी दिखाई है, “उसके लिए आपको अब सोचना है । अब हम सोचें कि 
हमारा क्‍या कर्ंव्य है ? में हिन्दुस्तान की रियासती प्रजा से कहना चाहता हूँ कि 
एक हाथ ( एक व्यक्ति ) से राज्य चलाना एक तरह से आसान है, लेकिन 
पंचायत से हुकूमत चछाना और वह भी उस पंचायत से जिन्होंने पहले कभी 
राज नहीं चलाया, बड़ा मुहिकल काम है। आप देख लीजिए कि जब मिनिस्टरी 
बनाने का वरूत आता है, तब क्या होता है ? तब कितनी मुद्किल होती है। मिनि- 
> हे जब सत्ता मिल जाती है, तव उसको चलाने के छिए कितनी मुसीबत 
ञञ । 
सब राजाओं से मेरी यह बिनती है कि आप धीरज से अपनी जनता का 
साथ दें । इसीलिए हिन्दुस्तान की सरकार हर जगह पर जहाँ-जहाँ रियासतों 
में मिनिस्ट्री बनती है, कुछ सलाहकार (एडवाइज़र) रखती है, जो अनुभवी छोग 
होते हें। हम कहते हैं कि भाई इन छोगों की सलाह से आप चलछो। यदि कोई 
मुसीबत आए, तो हमारे पास आ जाओ । उसमें भी कई मिनिस्टर लोग यह 
मानने छगते हें कि हम पर यह कण्ट्रोल (नियन्त्रण) क्‍यों चाहिए । हिन्दुस्तान 
की सरकार का एडवाइज़र हम पर क्‍यों रखना चाहिए ? ठीक है । हम आप 
पर कोई एडवाइज़्र लादना नहीं चाहते, क्योंकि हमारे पास तो खुद ही बहुत 
कम अनुभवी अमलदार हें। काम करनेवाले होशियार लोग बहुत कम हैं। तो 

हम किसी को इस तरह आपके ऊपर छादना नहीं चाहते । लेकिन आपको यह 
समभना चाहिए कि एक-आघ गलती की तो कोई बात नहीं, मगर आप अधिक 


. गछतियां करेंगे, तो आप तो गिर जाएँगे । सिर्फ आप ही नहीं गिरेंगे, अपने 


यूनियन को भी आप गिरा देंगे । और अगर आप उसको गिराएँगे तो आपको 
तो नुकसान होगा ही, आपसे अधिक आपके मुल्क को नुकसान होगा । 
तो सारा हिन्दुस्तान आज देख रहा है । बाहर के लोग देख रहे हें कि यह जो 
रियासतों में रेवोल्यूशन ( क्रान्ति ) हुआ, उसको अब हिन्दोस्तान के छोग किस 
तरह चलाएँगे ? 

हम चाहते हैं कि छोकशासन तो अपनी जगह पर रहे और देश भर में लोगों 
की आवाज़ से काम चले । लेकिन साथ ही हम यह भी चाहते हें कि उसमें 
कोई बड़ी गलती न हो । छोटी-मोटी गछूती तो खैर सभी करते रहते हैँ । क्योंकि 
स्वराज्य चलाने का मतलब ही यह है कि गलती करते-करते सीखना । क्‍योंकि 
जिस को पानी में तैरना है, उसे एक दिन पानी में पड़ना ही है। अगर वह सदा 
बाहर या किनारे पर रहेगा तो वह कभी तैरना नहीं सीखेगा । इसलिए 
अगर डिसोक्रेसी में हमें राज्य चलाना है, तो गलतियां तो होंगी । लेकिन कोई 
बहुत बड़ी गछती हो जाए, तो उसका हमको भी अफसोस होगा, जिनके पास 
राज्य की सत्ता होगी, उनको भी अफसोस होगा, और जिन छोगों के: बारे 
में वह गलती होगी, उन लोगों को तो दुख होगा ही। इसलिए हम उनको राज 
चलाने में मदद देने के लिए अनुभवी अमलदार देते हेँ। उन लोगों की सलाह 
आपको माननी चाहिए | 

जैसा कि मेंने अभी कहा, आप हिन्दोस्तान की एक बड़ी महत्त्वपूर्ण सीमा 
पर रहते हें। इससे आपकी बहुत बड़ी ज़िम्मेवारी है, आपके सारे यूनियन की 
बड़ी ज़िम्मेवारी है। और जगह कोई गलती हो, तो शायद उससे कम नुकसान 
होगा, छेंकिन- इस जगह पर अगर कोई गलती हो, तो उससे बहुत बड़ा 
नुकसान हो सकता है और उससे मुल्क को चोट लग सकती है । इसलिए 
आपकी इस जगह से कोई बड़ी गलती नहीं होनी चाहिए । इसके लिए आप 
लोगों को अपना स्वार्थ पीछे रखकर मुल्क का स्वार्थ आगे करना है। ऐसे ही 
आदमियों को यहाँ बैठना है । दूसरे आदमी यहाँ बैठेंगे तो गलती करेंगे । 

में आपको बड़ी अदब से कहना चाहता हूँ कि मजहब के मामले में आप 
नहीं जाइए । क्या आप यह समभते हैं कि हमने आज्ञाद हिन्दुस्तान बनाने के 

लिए यह जो इतनी कोशिश की, वह क्या किसी मज़हब पर हल्ला करने के लिए 
की ? नहीं । हमने तो उनके मज़हब पर भी कभी किसी तरह की बदनीयती नहीं 
की थी, जो हम से अलग हो गए हैं । उन्होंने वहाँ पाकिस्तान तो बनाया है, 
लेकिन आज भी पाँच-सात हजार मुसलमान जेल यें पड़े हें। खान अब्दुल गपफार 
खान बादझ्ाह को भी उन्होंने जेल में बैठा दिया हैं ॥ उसने मुल्क को आज्ञाद 
कराने में जितनी कुर्बानी की, उतनी और किसने की, यह मुझे बताइए तो 
सही ? लेकिन उसको भी आज जेल में बैठना पड़ा । और फ्रान्टीयर ट्राइब के 
बहुत-से लोगों को जेल में बिठाने के बाद, उन ट्राइबों के ऊपर वज्ीरिस्तान में 
बस गोलछा किसने फेंका ? वह कोई दूसरे मज़हबवाले तो नहीं फेंक रहे । मुझे 
याद है कि इण्टैरिम गवनंमेण्ट (अन्तरिम सरकार) के ज़माने में जब कांग्रेस 
ओर लीग साथ मिलकर हिन्दुस्तान की गवर्नमेंट चलाते थे, तब एक समय यह 
मौका आया था, जब हमारे फ्रान्टीयर से गवर्नर ने प्रोपोज़ल (प्रस्ताव) भेज 
था कि हमें वज़ीरिस्तान पर बम फेंकने पड़ेंगे । तब हमारे प्राइममिनिस्टर ने 
विरोध किया था कि ऐसा नहीं हो सकता । यह ठीक नहीं । और जो साहब 
आज पाकिस्तान के प्राइममिनिस्टर हैं, उन्होंने कहा था कि हम मुसलमानों 
पर बम्ब करने के लिए थोड़े ही सैन्‍्कशन (अनुमति) देंगे। पर जब सत्ता आती 
हैँ, तो सारी शक्ल बदल जातीहै । तो आप येह समर छीजिए कि हम किसी 
के मजह॒ब पर हाथ फेंकनेवाले नहीं हें। आप यह भी समभ लीजिए कि यहाँ, 
हमारे देश में, हिन्दू, मुसलमान, सिक्‍्ख, क्रिविचयन और पारसी सभी के सब 
काम सलामत हैं। हमारा यह सैक्यूछर स्टेट ( घर्मं निरपेक्ष राज्य ) है । 

मज़ह॒ब के नाम से पोलिटिक्स में कभी दखल नहीं करना चाहिए। मज़हब 
को अपने रास्ते पर चलने दो। अगर कभी आपको अपने मजहब के ऊपर कोई 
खतरा मालूम हो, तब हमारे पास आओ । हम आपको छोड़ के कहाँ जाएँगे ? 
आपके बिना हम कंसे आगे चलेंगे ? मान लीजिए कि सिक्‍्ख धर्म के ऊपर 
कोई खतरा आया, तब कया पटियाला महाराज से बढ़कर किसी और को सिवख 
धर्म के लिए ज्यादा दुख होगा ? वह क्‍या हम उनको चैन से बैठने देंगे ? 
हमारी और उनकी दोस्ती क्‍या ऐसी ही है ? में आप लोगों से कहना चाहता 
हैं कि मिनिस्ट्रियों को तोड़ने-फोड़ने की यह खटपट छोड़ दो। आज हमारे पास 
और ज़रूरी. काम पड़ा है । 

आपके साथ ही वाले ईस्ट पंजाब ( पूर्वी पंजाब ) में हमारी हुकूमत है। 

यहाँ एक साल में दो दफा मिनिस्ट्री बदली । अब हम कब तक शरारत करते 
रहेंगे ? आप जानते हैं कि पाकिस्तान में हमारे कितने लोग मर गए ? कितने 
अच्चे, कितनी औरतें, कितनी हमारी बहन-बेटियाँ वहाँ मर गई ? कितनों 
की इज्जत गई ? कितनी लड़कियाँ परदेस में उड़ा ली गई ? उसकी चोट तो 
हमारे दिल में छगी है । यह चोट रहते भी हम इस तरह से बर्ताव करेंगे, 
तो हम मुल्क की क्‍या सेवा कर सकेंगे ? में तो चाहता हूँ कि यहाँ जो मिनिस्ट्री 
अनती है, उसमें और पंजाब की मिनिस्ट्री के बीच में पूरी मुहब्बत होनी 
चाहिए । दोनों हुकूमतों को एक दूसरे की मदद करनी चाहिए ॥ असल में 
दोनों हुकूमतें तो एक ही हैं। अब दोनों ही हिन्दोस्तान की सरहद पर बैठे हें। 
अगर आप आपस में लड़ते रहे, तो हमारा काम किस तरह चलेगा ? 

तो में तो इन सब बातों के लिए इधर आया हूँ। में चाहता हूँ कि आप 
समभ लें कि आप के ऊपर बड़ी भारी जिम्मेवारी है। हमने यह यूनियन बनाने 
का काम तो कर लिया, लेकिन यह काम हमने इस उमीद से किया है कि 
यहाँ आप इस तरह से चलेंगे कि जिस में आपकी भी इज्जत बढ़े, और 
मुल्क की भी इज्जत बढ़े । राजाओं की तरफ़ से तो हम को सहयोग का हाथ 
मिल ही रहा है । आपकी तरफ से भी में उमीद करता हूँ कि दिल की सफाई 
करके आप को हमारा साथ देना है। न दोगे, तो भविष्य की प्रजा आप को 
शाप देगी और इतिहास कहेगा कि उन लोगों को आज़ादी तो मिली, लेकिन 
थे नाछायक लोग थे । ऐसा कभी नहीं होना चाहिए । 

तो इस जगह पर आज हमें अपना दिल साफ कर ईश्वर को हाज़िर- 
नाजिर समभकर प्रतिज्ञा करनी है कि हम मुल्क की सेवा के लिए एक होकर 
आगे चलेंगे, ताकि सारा मुल्क आगे बढ़े । हमने अगर ऐसा किया तो भविष्य 
के लोग कहेंगे कि हमारे पूर्वज लोग छायक थे। जिन राजाओं ने उदारता और 
शराफत से अपने अधिकार छोड़े हें, भविष्य की प्रजा उन पर अभिमान करेगी । 
राजा छोग भी यह अनुभव करेंगे कि हमने जो कुछ किया, ठीक किया । 

आज में जिस नये यूनियन का इनऑस्यूरेशन (उद्घाटन ) कर रहा हूँ, 
उस का नया कान्स्टिट्यूशन ( संविधान) बना है। उसमें महाराजा पटियाला 
महाराज प्रमुख हैं और यह मेरे पास, मेरे दाहिने हाथ, कपूरथला के महाराज 
जैठे हें, वह उपराज-प्रमुख हैं। उन्हें और पटियाला महाराज को मुझे एक 
सौगन्ध करानी है, यह मेरे पर बहुत बड़ी जिम्मेवारी है। में कोन हूँ ? में 

तो उनकी रैयत होना पसन्द करता ! छेकिन मुझ को आज उनका स्वाग्रत 
करने का मौका मिला है । उनके ऊपर इंतनी बड़ी जिम्मेवारी है। हम दोनों 
“मुल्क के सेवक बनना चाहते हें, और सच्चा सेवक बनना चाहते हैं। इसलिए 
में न तो किसी राजा की हैसियत से, न किसी लीडर की हैसियत से काम करता 
हूँ । हम दोनों हिन्दुस्तानी की हैसियत से काम करते हैं । में उमीद करता हूँ 
कि आप लोग भी इसी हैसियत से इस चार्ज को समर छेंगे। आप समभ जाएँगे 
कि आज हर हिन्दुस्तानी के ऊपर बहुत बड़ी जिम्मेवारी है | तो में पटियाला 
महाराज को श्रतिज्ञा करने के लिए बिनती करूँगा । आज आप यह प्रतिज्ञा छेंगे 
ओर बाद में महाराज अपनी मिनिस्ट्री से यह प्रतिज्ञा करवाएँगे | यह जो: 
स्टेटों का संगठन करना है, उसमें कोई एक या सवा महीने का समय छूगेगा + 
लेकिन उसके पहले आज से जो काम शुरू करना है, उसमें यह दो प्रमुख राज 
प्रमुख और उपराज प्रमुख बन जाएँगे और वे अपनी प्रतिज्ञा ले लेंगे । उसके 
बाद यह जो प्रजा मण्डल और बाकी संस्थाएँ हें, उनके लोग आपस में मिलकर 
एक हफ़्ते में अपनी मिनिस्ट्री के नाम दे देंगे। उसके बाद मिनिस्ट्री को सोगन्ध 
दी जाएगी । 

हम जो यह काम कर रहे हैं, उसमें हमारे सामने एक दिक्कत है। आज 
प्रजा के चुनाव से यहाँ कोई संस्था नहीं है । अपने प्रान्तों में हम छोग जिसः 
तरह चुनाव करा रहे हैँ, इस तरह से इधर कोई ढंग नहीं है । तो यहाँ हमः 
चुनाव से किसी को छीडर नहीं बना सकते हेँ। सवाल यह है कि हम खुद कंसे 
लीडर पसन्द करें ? तो यहां जो छोटी-छोटी संस्थाएँ हें, उन्हीं के आपस 
के मेल-जोल से यह काम करना चाहिए । इस बारे में मुझ पर और महाराजः 
पर बहुत बोक डाला गया है। महाराज ने और मेंने इंकार कर दिया कि यह 
हमारा काम नहीं है । आप लोगों को यह जिम्मेवारी लेनी है कि यहां मिनि- 
सस्‍्टर कौन बने, प्रधान कौन बने । यह आप छोगों का काम है। यदि आप से 
नहीं बनेगा, तो फिर जिस तरह हमने और कई जगहों पर किया, इसी तरह से 
इधर भी करना पड़ेगा। 

आज आप को एक और बात भी समभनी है। वह यह कि आज जो चीज़ 
बनेगी या कुछ दिन बाद जो मिनिस्ट्री बनेगी, वह इन्टैरिम ( अन्तरिम) 
मिनिस्ट्री होगी, वह ज्यादह दिन के लिए नहीं होगी । भारत के सब नागरिकों 
को सताधिकार दिया जाएगा ओर इसके बाद नया चुनाव होगा । वह चुनाव 

हमें जल्दी-से-जल्दी करना है । उस चुनाव में जो पार्टी जीतेगी, उसका जो 
लीडर होगा, वह आपका मुख्य-मन्त्री बनेगा । लेकिन आज तो हमारे पास 
वैसा कोई साधन नहीं है। आज जब एक आदमी चुनना है, तो वह बोझ हमारे 
ऊपर नहीं डालना चाहिए । क्‍योंकि फिर उसमें से छोग कहने लगेंगे कि इस 
सरकार को तो महाराजा ने हम पर डाल दिया, या सैन्ट्रछू गवर्नमेंट ने हमारे 
ऊपर लाद दिया। हम ऐसा नहीं कहलाना चाहते । आप को हम पूरा मौका 
देना चाहते हें । आप एक हफ्ता छे छें, दो हफ्ते ले लें, उससे ज्यादा टाइम 
न लगाना चाहिए। मुझे उमीद है कि आप जल्दी-जल्दी वह काम खत्म करेंगे। 
इसी में आपकी भलाई है । इसी में आपकी भी इज्जत हैं और हमारी भी 
इज्जत है । अब में पटियाला महाराजा को सौगन्ध दिलाने का काम शुरू करता 
हैँं। ( तालियां। ) ( इसके बाद सोगन्ध दिलाई गई। ) 





(९) 


इम्पीरियल होटल, नई दिल्ली 


हे अक्तूबर, १९४८ 

लाला देशबन्धुजी, दिल्ली निवासी दोस्तो और नारियो ! 
आपने जो प्रेमपूर्वक मेरा स्वागत किया, उसके लिए में आपको धन्यवाद 
देना चाहता हूँ । और जो मानपत्र आपने मुझे दिया है, उसके बारे में भी 
में आपका शुक्रिया अदा करता हूँ। इस समय पर में जो एक प्रकार का संकोच 
या एक प्रकार का एम्बेरेसमेंट अनुभव कर रहा हूँ, वैसा मेंने पहले कभी अनु- 
भव नहीं किया है । क्‍योंकि इस तरह से दिल्ली में ही मेरा स्वागत करना या 
इस तरह से मानपत्र देना, कहाँ तक योग्य है, इस बारे में मेरा मन अतिशय 
शंकाशील है। और मेरे सब साथी यहाँ बैठे हैँ। खुद हमारे गवरनंर-जनरल साहब 
और हमारे प्राइम मिनिस्टर भी यहाँ बैठे हें। उनके सामने आप लोग मुझे अछग 
करके इस प्रकार का मानपत्र देते हैं, वह आपके लिए कुछ भी हो, मेरे लिए 
तो एक प्रकार की उद्धताई ही है और मुझ को यह चीज़ बिलकुल नापसन्द है । 
६ महीने से देशबन्धु जी मेरे पीछे लगे थे। दिल्ली के चन्द और निवासी भी मेरे 
पीछे लगे थे। में ठाछता रहा। लेकिन मेंने समझ लिया कि इन लोगों के दिल 
में एक ख्याल है। ये सोचते हैं मेरे सब साथी तो ज्यादे साल तक काम करने 
वाले हैं, छेकिन मेरे बारे में वह समभते हें कि इनका दिन पूरा हो गया है। 
क्योंकि एक तो मेरे स्वास्थ्य को बड़ी ठोकर लगी है और उसमें से में बहुत 

मुसीबत से उठा हूँ । मेरा इस दुनिया में रहना एक प्रकार से अनुचित ही है, 
क्योंकि गान्धी जी के साथ मेरा जीवन भर का साथ रहा । मेरा उनका 
एक प्रकार का वायदा था, कौल था, कि हमें एक साथ जाना है। और में पीछे 
रह गया ! उसका मुझे दुख है और मेने कोशिश भी की लेकिन में तो बच 
गया हूँ ! 

अब जो कुछ बचा है, मेरी आयु के जो थोड़े दिन, और मुझ में जो थोड़ी- 
सी ताकत बाकी है, उसे उस काम को पूरा करने में लगाना चाहता हूँ, जो काम 
गान्धी जी ने छोड़ा है । क्योंकि में समझता हूँ कि अगर गान्धी जी जाते समय 
मुझ से कुछ भी कह सकते तो यही बात कहते कि तुम ठहर जाओ, और मेरा 
काम पूरा करो । बहुत दफ हमारी उनकी बात हुई है । बहुत दिन हम एक साथ 
रहे । अकेले साथ रहे, एक दूसरे के दुख-सुख में बहुत हिस्सा लिया । इस 
प्रकार वह चले जाएंगे, स्वप्न में भी मुझे इसका ख्याल नहीं था। और उनके 
लिए तो इस तरह चला जाना बहुत ही अच्छा हुआ। लेकिन हमारे लिए वह 
बहुत ही बड़ी शरम की बात है। और हम भी इतने नाछायक निकले कि उनको 
इस तरह से जाने दिये। हमने उनका काम भी पूरा नहीं किया। वह पूरा 
किया होता, तो इस तरह का घृुणित काम ही न होता । या हमने उनकी पूरी 
रक्षा की होती तो वह चीज़ न होती । लेकिन दोनों में हम गाफिल रहे । 
अब उसके लिए तो अफसोस ही करना है और हम कर ही क्या सकते हैं ? 
हाँ, इतना हम जरूर कर सकते हैं, कि जो कुछ उन्होंने अधूरा छोड़ा है, उसी 
काम को पूरा करें । तभी उनके प्रति हमारी वफादारी ठीक होती है । 

अभी आप ने जो मानपत्र मुझे दिया है, उसमें मेरी जो तारीफ की है, 
उसके बारे में में क्‍या कहूँ ? में उसके दो हिस्से करता हूँ । एक तो मेरे गवर्नेमेंट 
में आने से पहले के समय की, जब में भारत की आज़ादी की लड़ाई का एक 
सिपाही था। तब युद्ध के जितने मौके आए, उन सब में सिपाहियों के साथ 
मेंने भी, जो कुछ मुझ से हो सकता था, करने का प्रयत्न किया । लेकिन में 
जानता हूँ, मुझे माछूम है कि हमारे मुल्क में सैकड़ों ऐसे छोग पड़े हें, जिन्होंने 
स्वाधीसत्ञा के युद्ध में अपना सब कुछ बलिदान दे दिया, अपनी जान तक दै 
दी। उन सब को हम भूल गए। वे सब कहां गए ? कच्ची उम्र में अपने कृटुम्ब 
और अपनी सहूलियतों को छोड़ कर वे चले गए, वे हँसते चेहरे वाले नौजवान 
चले गए। उन्होंने मुल्क के लिए कुर्बानी की। उनको न कोई प्रसिद्धि मिली, 

ने कोई मानपत्र मिला । असल में अगर किसी को भी मानपत्र देना उचित 
हो, तो वह उन्हीं छोगों को दिया जाना चाहिए। अगर में भी मानपत्र ले सकता 
हूँ, तो उन्हीं के नाम से ले सकता हूँ। हाँ, आप लोगों ने बारदोली की घटना 
का ज़िक्र किया है, उस समय तो हर मौके गान्धी जी मेरे साथ थे। 
मुझ पर उनकी निगरानी थी । वह देख रहे थे कि में किसी गलत रास्ते पर न 
चलूं। उनका आश्ीर्वाद भी मुझे प्राप्त था| हर काम में मेरा उतका साथ रहा । 
जब आखिरी लड़ाई हुई, जिसमें हमें करीब-करीब तीन साल छगातार अहमद- 
नगर के किले में रहना पड़ा, तब तक मेरे साथ हर मौके पर महादेव देसाई 
थे और वह गान्धी जी के सन्देश को घोल-घोल के पी गए थे। तब मुझे बहुत 
आसानी रहती थी और बहुत निश्चिन्तता मी रहती थी। मुझे यकीन रहता था 
कि में कोई गलती न कर पाऊँगा, क्योंकि गान्धीजी के प्रतिनिधि मेरे साथ हें। 
इस तरह से मेरा काम चलछता था । 
लेकिन जब में गवर्नमेंट में आया, तब तक महादेव भाई तो चले गए थे । 
लेकिन गान्धी जी के साथ बात-चीत करने का समय मिलना भी कठिन हो गया 
था। क्‍योंकि में अपना काम छोड़ नहीं सकता था। बहुत दफा कोशिश की, 
लेकिन समय निकलता भी नहीं था और काम भी इस प्रकार .था, जो काम 
हमारे लिए एकदम नया था। बहुत-सी मुसीबतें आई । ऐसा मौका आया, जब 
दिल्ली शहर में ऐसी हालत हो गईं कि हम बड़े परेशान हो गए । दिल्‍ली के वें 
काले दिन चले गएं। पर जब में उनका ख्याल करता हूँ तो यही मालूम होता 
है कि यदि खुदा की मेहरबानी न होती, तो हिन्दुस्तान बच नहीं सकता था। 
और आज अगर हम गिर नहीं गए तो उसकी वजह यही है कि ईइवर की कृपा 
हम पर है । नहीं तो वह ऐसा मौका था कि हम डूब जाने वाले थे। छेकिन बच 
गए। अब हम सबको भी एक प्रकार का तजुर्बा हो गया है और हम समझ गए 
हें कि हिन्दुस्तान हम सब का है, और हम सबको इधर ही रहना है। सब को 
हिन्दुस्तान के वाशिन्दे बन कर रहना है और आपस में मिल-जुल कर 
रहना है । ५ की 
आज से छः महीने पहले जब मुझसे कहा गया था कि हम आप का स्वागत 
करना चाहते हैं, .तब मेंने कहा था कि माई, आज तो हमारी हालत भी ऐसी 
नहीं है, और जब तक हैदराबाद का भगड़ा खतम नहीं हो जाता, तब तक हम 
मानपत्र या स्वागत के बारे में बात भी नहीं करना चाहते । जब तक हमें एक 

दूसरे पर भरोसा नहीं है, विश्वास नहीं है, हम मानपत्र की बात कैसे कर सकते 
हैं ? लेकिन. आज ईदवर की कृपा से ऐसी हाछत हो गई है कि अब सारे 
हिन्दुस्तान में कहीं भी किसी प्रकार का कौमी बखेड़ा होने का अंदेशा नहीं रह 
गया है। और न उन भगड़ों के छिए अब कोई वजह ही बाकी है, क्योंकि हम 
.सब समझ गए हैं कि जो कुछ हो गया, वह तो हो गया, कोई बुरा माने या 
भला माने, छेकिन वह तो हो गया ! अब हमारे मुल्क का दो टुकड़ा हो गया 
है । अगर हमारे दिल में कोई चोरी होती, कोई अन्देशा होता या हमारी 
नीयत ठीक न होती, तो हम कभी वह चीज़ कबूछ न करते । अब राजी-खुशी 
से हमने उसे कबूछ किया । राजी-खुशी का यह मतलब नहीं कि हमको यह चीज़ 
पसन्द है। टुकड़े करने की बात हमें बिलकुल नापसन्द है। लेकिन हमने वह समझ 
लिया कि यदि हम यह चीज़ कबूल न करें, तो मुल्क का दो टुकड़ा तो क्या, 
सैकड़ों दुकड़ा होनेवाला है। इस बात को कबूल करने का मुझे कोई पश्चात्ताप 
नहीं है । और मुझे पूरा विश्वास है कि हमने यह चीज़ न की होती, तो हमारी 
बहुत बड़ी गलती होती । क्योंकि उस समय की जो हारूत थी, उसका चित्र 
मेरे सामने से कभी हटता नहीं हैं। इस चीज़ का ज्यादा बयान में नहीं करना 
चाहता। लेकिन इतना में आपसे जरूर कहना चाहता हूँ कि जो हालत मुल्क 
की हो रही थी, उस हालत में से बचने का एक ही उपाय था कि हम अपने 
मुल्क की स्वतंत्रता ले लें और परदेक्षियों के दबाव से बच जाएँ । स्वतंत्र होकर 
भाई भाई लड़ भी सकते हैं, किसी दिन वे समभेंगे । नहीं समभेंगे, तो भी अपने 
अपने घर में तगड़ा बनने की कोशिश तो करेंगे । 

बदकिस्मती से हमारा झगड़ा नहीं मिटा और हम गहरे पानी में चले 
गए । अभी भी जब कभी में पाकिस्तान के अखबार देखता हूँ, तो दुख होता 
है । कभी में नहीं देखता, लेकिन मेरे डिपार्टमेंट वाले मार्क कर मेरे पास भेज 
देते हें। यह उनका काम है । उनके रेडियो के बयान भी वे मेरे पास भेजते 
रहते हें। कभी-कभी मुझे ख्याल होता है, क्या सचमुच वे हमसे डरते हें ? 
कभी ख्याल आता है क्‍या सचमुच वे अपने आप ही से डरते हें कि अपना संग- 
ठन ठीक रखने के लिए उनके पास कोई दूसरा उपाय ही.नहीं है ? खाली हिन्दु- 
स्तान पर जहर उगलते से वे अपनी शक्ति संगठित रख सकते हैं। कभी यह्‌ 
ख्याल आता है, कभी वह ख्याल आता है । लेकिन ,हमने बार-बार उनसे कहा, 
हमारे मुल्क में गान्बी जी के जाने के बाद हमारे प्राइम मिनिस्टर से बढ़कर 

ट्रांसपेरेंट सिन्सिएरिटी ( विशुद्ध ईमानदारी ) वाला व्यक्ति और कोई नहीं है + 
उन्हाने भी उपाय कर देखा और कहा कि “भाई क्यों डरते हो ? हम आपका 
बुरा नहीं चाहते, भला ही चाहते हें ।” छेकिन न तो वे सुनते हैं, और न 
मानते ही हें। अब उसका क्‍या उपाय है ? और दूसरी ओर यह भी होता है. 
कि जितने मुसलमान वहां ये अखबार पढ़ते हैँ या उनका रेडियो सुनते हैं, 
उनका ठीक दृष्टिकोण हो ही किस तरह सकता है। वे दूसरी चीज़ें समझ ही 
नहीं सकेंगे । उसमें जब तक फर्क न आएं, तब तक हमें जाग्रत और सावधान 
रहना है । इसका मतलब यह नहीं है कि हमें उनके साथ कोई झगड़ा करना है 
हमें तो उतकी भलाई का ही ध्यान रखना है। लेकिन हमारे यहां उसका जहर 
न फैले, उतना हमें जरूर सेभालना हैँ । हैदराबाद का किस्सा खत्म होने पर. 
वहां जो हालत हुई और उसके बाद वहां हिन्दोस्तान के पक्ष में जो प्रदर्शन 
हुआ, उससे हमें पूरा विश्वास आता है और आना भी चाहिए। दुनिया को भी 
यह विश्वास आना चाहिए | हमें और दुनिया भर को जो चीज़ इतनी भयंकर 
डरवाली छग रही थी, वह सब चीज़ गलत निकली । 

यह एक सचाई है कि गान्धी जी की इस प्रकार की मृत्यु से हमारे देश 
का वातावरण ही बदल गया। हमें यह्‌ मानना चाहिए कि उनका आशीर्वाद वहां 
से भी हमारे देश को बराबर प्राप्त हो रहा है । जाते हुए भी वह हमारे देश की 
एक बहुत बड़ी समस्या को सदा के लिए हछ कर गए। उनके सन्देश को अमर 
में छाने की हमें पूरी कोशिश करनी चाहिए । 

आपने इस मानपत्र में, स्टेटों के बारे में मैंने जो कुछ किया, उसका जिक्र 
किया है । हैदराबाद के बारे में हमारी गवर्नमेंट ने जो कुछ किया, वह ठीक ही 
किया । सब स्टेटों के साथ, सब प्रिन्सों के साथ, हमने वायदा किया था कि भाई 
'किसी प्रिन्स या किसी राजा का हमें अछग फैसला नहीं करना है। हम सब का 
एक ही साथ और एक ही तरह का फैसला करेंगे। लेकिन हैदराबाद के लिए 
हमने अछग समझौता किया । पहले तो उसने दो महीने की मोहलत मांगी कि 
हम को पन्द्रह अगस्त १९४७ के. बाद भी दो महीना दो। १५ अगस्त ४७ के 
पहले और सब प्रिस्रेज़ तो भारत में मिल गए थे, केवल जूनागढ़, काइमीर 
और हैदराबाद ये तीन ही रह गए थे। जूनागढ़ त्ञो एक छोटी चीज़ थी, 
ख्वाहमख्वाह किसी ने उस को गलत सलाह दी और वह उसमें फेंस गया। लेकिन 
हैदराबाद का किस्सा बड़ी चीज़ थी, हमारे उस समय के गवर्नर-जनरछ छार्ड 

माउन्टबवेटन से बढ़कर निजाम का पक्‍का हितेच्छुक और कोई नहीं था, इसका 
में साक्षी हूँ। उन्होंने निजाम को समभाने की बहुत कोशिश की। निजाम ने दो 
महीने की मोहलत और मांगी । निजाम के एडवाइजूर मौंगटन साहब ने 
भी कहा कि हम को दो महीने और मोहलूत दो। हमारे कॉंस्टीट्यूशनल गवर्नर- 
जनरल लछार्ड माउन्टबेटन ने कहा कि दो महीने की इस नई मोहरूत में वह 
निजाम को समभाएँगे । उनको जो कुछ करना था वह हमने उन्हें करने दिया। 
उसका मतलब यही था कि निजाम के साथ एक प्रकार का अंग्रेज छोगों का जो 
सम्बन्ध था, शायद वह उसका लिहाज करे । इसलिए जहां तक बे करना 
चाहते थे वहां तक हमने उन्हें करने दिया । दो महीनों के बाद उसने अपना 
एक समभौता बनाया । सब स्टेटों के साथ जो समझौता था, उससे अलूग यह 
समभौता था । इसको स्टैण्डस्टिल एग्रीमेंट (8708) 887९९0९४४) 
कहते हैं । यह एक साल के लिए किया गया। उसमें हमने बहुत छूट-छाट दी। 
हमारे गवर्नर-जनरछ माउन्टबेटेन साहब और मौंगटन साहब दोनों ने कहा 
कि हम कोशिश करके एक साल के भीतर बहुत जल्दी उनको समझा छेंगे। 
क्योंकि हैदराबाद हिन्दुस्तान से अछग नहीं रह सकता और सब स्टेटों और 
सब राजाओं ने जो कुछ किया है, वह भी उसी प्रकार करेगा । तो भी हमने 
उन्हें वैसा ही करने दिया। उसके बाद जब स्टैण्डस्टिल समभौते पर हमारे दस्त- 
खत करने का आखिरी दिन था, उस दिन हैदराबाद की ओर से दस्तखत करने 
वाले तीन आदमी थे : निजाम गवर्नमेंट के प्राइम मिनिस्टर नवाब छतारी, उनका 
दूसरा साथी मौंगटन साहब, और सुरूतान अहमद । तीनों को वहां हैदराबाद 
में घेर लिया गया और निकलने ही नहीं दिया गया । आखिर तीनों ने इस्तीफा 
दे दिया । इन तीनों ने हम लोगों को आकर यह रिपोर्ट दी कि हम तो सकभौते के 
लिए चले आते, लेकिन वहां हमारी कुछ चलती नहीं । 

इस पर दूसरी गवर्नमेंट बनाई गई । अब प्राइम मिनिस्टर छायकअली 
साहब बैठे थे। मेंने उस समय पर कहा था कि उन लोगों को स्टैण्डस्टिक एग्री- 
मेंट पर दस्तखत नहीं करने चाहिए । लेकिन हमारे गवर्नर-जनरल साहब ने 
और मौंगटन साहब ने उस समय पर भी यही कहा कि आपको व्यक्ति से क्या 
मतलब है, आपको तो अपना काम कर लेना चाहिए । मेंने कहा कि इसी तरह 
गरती होती है, क्‍योंकि जो इस प्रकार जबरदस्ती करके एक गवर्नमेंट को हटा 
दे, उसके साथ समझौता करना बड़ा खतरनाक है। लेकिन तब दोनों ने कहा कि. 

हम इनको समझा देंगे । तब हमने भी मान लिया । लेकिन छायकअली ने एक 
ओर तो दस्तखत किया, दूसरी ओर वह पाकिस्तान के साथ अपने २० करोड़ 
रुपये के लोन की बातचीत चला रहा था। हम से यह बात छिपाई गई थी । 
उसके बाद एक-एक*करके जो काम उसने किए, उन सब का बयान हमने एक 
व्हाइट पेपर में निकाला है। वह सब बातें सुनाकर में आपका समय नहीं 
लेना चाहता। लेकिन में आपको यह ज़रूर कहना चाहता हूँ कि दुनिया में कोई 
ऐसी गवर्नमेंट नहीं होगी, जिसने जितनी ढीली रस्सी छोड़ी हो, जितनी इस किस्से 
में हमने छोड़ी । कम-से-कम अंग्रेज तो कभी ऐसा नहीं करते । जिस प्रकार की 
कार्रवाई हँदराबाद में हुई, वहाँ जितना लूट-पाट, अत्याचार और स्त्रियों पर 
बलात्कार हुआ, उसे कोई बरदाइत नहीं कर सकता था। लेकिन हमीं जानते 
हैं कि हम क्‍यों इस खतरे में पड़े । हम नहीं चाहते थे कि हिन्दू मुसलमान 
में फिसाद हो । लेकिन जितनी ज्यादा कोशिश हमने की, उतना ही उन छोगों ने 
समभा कि ये कमज़ोर हें और इन से कुछ होनेवाला नहीं हैँ । वे समझे कि 
हम लड़ नहीं सकते। हमने बार-बार उनसे कहा कि भाई, जो हाल जूनागढ़ का 
हुआ, वैसा ही तुम्हारा हाल भी होगा । लेकिन वे हँसते थे । अब हम कया करते ? 
जब आखिर कोई उपाय बाकी न रहा, तब हमने नोटिस दे दिया। उसके बाद 
जो काम हुआ, वह तो आपने देखा ही हूँ । 

हैदराबाद के पुलिस एक्शन को दुनिया में गलत रूप से पेश करने की 
कोशिश हुई है । हैदराबाद में भी गछतफहमी फैलाने की कोशिश की गई | अब 
हमारे प्राइम मिनिस्टर साहब वहां जा रहे हैं। आज्ञा है उनकी नेकनीयती, सचाई 
और कावलियत से सारी गलत-फहमी दूर हो जाएगी। हिन्दुस्तान में एक भी 
आदमी ऐसा नहीं है, जो अपने दिल में यह समझता हो कि हमने हँदराबाद 
के साथ कोई बुराई या नाछायकी की है । जब हमको यह कहा जाता है कि 
हमने आक्रमण किया है, तो यह समझ नहीं आता कि हमने किसके ऊपर आक्र- 
मण किया है । हिन्दुस्तान के अपने ही एक हिस्से पर, जो अपना ही हिस्सा है, 
जो लोग अपने ही हूँ, उन पर आक्रमण कैसा ? उसका माइना मेरी समभ में नहीं 
आता । लछेकिन कई लोग यह समझाना ही नहीं चाहते । ईश्वर की बड़ी दया 
हुई, जो सारा काम ठीक से पूरा हो गया। 

अब देखें कि आज हमारी हालत क्या है। यह ठीक है कि हिन्दुस्तान अब 
एक बन गया है और कोई श्वतरा बाकी नहीं रहा, कहीं कोई फिसाद अब नहीं 

होगा। लेकिन हम इतने से सन्‍्तोष मान के बैठ गए, तो हमारा काम नहीं चलेगा ॥ 
अभी हमें क्या काम करना है, वही सोचना चाहिए। आप जानते हैं कि जब 
हमने हिस्सा-बाँट ( पार्टीशन ) कबूल किया तो उससे पहले हम अपनी आर्मी 
कम करता चाहते थे | क्‍योंकि हमारे पर उसके खर्चे का बहुत बड़ा बोभ है 
और इतना बोझ है कि;हिन्दुस्तान उसे बर्दाश्त नहीं कर सकता । तो हम उसे 
कुछ कम करना चांहते थे। लेकिन जब फिसाद शुरू हुए तो हमने फौज कम 
करने का इरादा छोड़ दिया। उधर काश्मीर्‌ में कगड़ा शुरू हुआ। जब भगड़ा 
चलता रहा तो हम सोचने छगे कि हमें अपनी फौज तो कुछ बढ़ानी पड़ेगी । 
हालत यहाँ तक पहुँची कि दस बटालियन तो हमें नैपाल से लेने पड़े । अब यह 
सब खर्चा हम कहाँ से लाएँ और हम क्‍या इन्तज़ाम करें ? क्‍या हमारा मुल्क 
इस प्रकार का बोक उठा सकता है ? क्‍या हमारी आमदनी बढ़ रही है ? हमारी 
आशिक दशा सुधर रही है ? ये सब चीज़ें हमारे सोचने की हें । क्योंकि हम 
इन सब के बारे में न सोचें, तो हमारा बुरा हाल होगा । 

तो यह जरूरी है कि जिन लोगों के पास धन हे और जिनके पास इल्म 
है, उन दोनों का इस्तेमाल हमें करना चाहिए । हमने अभी तक न कोई गवनें- 
भेंट चछाई है और न हमने कोई बिजनेस या इण्डस्ट्री ही चछाई है। हमने सारी 
उम्र तो एक परदेसी सल्तनत के साथ लड़ने का इल्म पाया था, सो वह कर 
लिया । लेकिन अब मुल्क आज़ाद हो गया है, अब हमें उसको उठाना है । तो 
'जिसके पास धन है और इण्डस्ट्री ( व्यवसाय ) चलाने का तजुर्बा है, वे हिन्दो- 
स्तान की आर्थिक स्थिति सुधार सकते हें ।_,वे लोग हमसे अछग बैठे हैं, और 
इधर हमारे मजदूर लोग, कारीगर छोग भी मांगते हें कि भई ये कीमतें तो हर 
होज़ बढ़ती जाती हें और हमारे पास पूरा खाना-पीना तक भी नहीं है, सो 
हमको ज्यादा तनखाह दो । हमारे गवर्नमेंट सर्वेंट भी यही कहते हें, रेलवे में 
लोग पड़े हैं वे भी इसी तरह की बातें करते रहते हें। सब मांगते हैं, मगर 
कोई यह नहीं सोचता कि उसकी अपनी जिम्मेदारी क्या है। हम यह सब कहां 
से लछाएँगे ? 

हमारे जो एक्सपर्ट ( विशेषज्ञ ) लोग हैं, उनसे हम कन्सल्ट (राय छेते) 
करते रहते हें । हम अपने उद्योगपतियों को भी कन्सल्ट करते हें, लेबरवालों 
को भी कन्सल्ट करते हैं, सब को कन्सल्ठ करते हैं। सब की राय लेकर और सब 
-सोच-विचार कर हमें तो एक ही रास्ता समझ आया है कि बहुत दिन जिन छोगों ने 

पैसा कमाया है, उन्हें अब देश की इण्डस्ट्री बढ़ाने के काम में अपना रुपया' 
लगाना चाहिए । उन्हें अब सोचना है कि खाली बैठने से क्या होगा। उनके 
पास नोठों का जो तोड़ा पड़ा है, वह किस काम आएगा ? सब सड़ जानेवाले 
हैं। उनको यों ही रखे रहने से न आपको फायदा होगा, न मुल्क को फायदा 
होगा । अगर आपने पूरा इल्कमटैक्स ( आय कर ) नहीं दिया, तो उसमें 
आपने चोरी की । अब अगर आप कहें कि सब ने की, तो यह भी कोई दलील- 
नहीं हुई । किसने इन्करमटैक्स पूरा दिया, किस ने नहीं दिया, उसका फैसलाः 
हमें किस तरह से करना है ? 

हमने कंट्रोल हटाया तो उसका क्या नतीजा आया ? जब कंट्रोल हटाया 
तो फायदा उठानेवाले छोगों ने मनमाना फायदा उठाना शुरू किया। तो मेँ 
आपकी तारीफ कहूँ और आप मेरी ताटीफ करें, उससे हमारा काम चलनेवाला 
नहीं है। में हिन्दुस्तान भर के समझदार छोगों से अपील करना चाहता हूँ किः 
रात-दिन हमारे और आपके बीच झगड़ा रहने से हमारा काम नहीं चलेगा । 
यह बात हम भी समझते हैँ, और आपको भी समभनी चाहिए । कहां तक आप 
अपना पैसा दबाकर बैठे रहेंगे ? जब तक आपका पैसा घूमेगा नहीं, तब तक 
न आपका काम होगा, न हमारा होगा, न मुल्क का काम होगा। तो क्‍या हमें 
हमेशा डंडे से काम लेता होगा ? एक आर० एस० एस० वालों ने हमारे साथ 
भंगड़ा किया और दूसरा उन छोगों के साथ हमें कगड़ा करना पड़ता है जो 
अपने को कहते हैं कि हमें इधर परदेशी संस्कृति, राष्ट्रीय और आ्थिक, सब: 
इधर छाना है । हमारी गवर्नमेंट तो एक सार से बनी है, और अभी बच्चा 
है । उसको तगड़ा बनाना हो, तो इस तरह से झगड़ा करने से क्या फायदा ? 
जब तक आप लोग यह न समभेंगे कि हमारा क्या काम है, और हम सब काः 
कया कर्तव्य है, तव तक देश को तगड़ा करने का काम नहीं हो सकता । 

कई लोग कहते हैं कि भई, देश को तगड़ा करने का रास्ता तो निकालना 
चाहिए । हम भी यह सब सोचते हैं, देश की इण्डस्ट्री बढ़ाने की बात सोचते हें 
असल में जिसके पास पैसा पड़ा है, उतको यह बात सोचनी चाहिए। हमारे पास 
पैसा होता, तो हम वह सब मुल्क का व्यवसाय बढ़ाने में लगा देते। हम अपने 
धनिकों से पूछते हें कि हमको बताइए कि कौन से रास्ते से यह काम होता 
है, क्‍योंकि यह परदेसी गवर्तमेंट नहीं है। कभी आप हमारी सलाह गरूत मानें, 
या कभी हम से गुस्सा हों, लेकिन आखिर तो इस बात का फैसलछा करना है $ 

अब तो हमें हिन्दुस्तान को इस तरह ठीक बनाना है कि जिसमें हम आगे ही 
बढ़ते जाएँ। और अगर हम बढ़ने का सामान पैदा न करें, तो यह मानपत्र 
नहीं है, यह अपमान-पत्र है । में तो यह कहता हूँ कि हिन्दुस्तान के जिन 
रोगों के पास इल्म है, उन लोगों को समभना चाहिए कि वे आपस में 


भगड़ा करना छोड़ दें । 
दूसरी बात हमने यह की है कि हिन्दुस्तान में एक प्रकार से शान्ति हो गई 


है और हमारा काम अब पुलिस से चल सकता है । इधर बहुत दिनों से इन्टरनल 
आडेर (आन्तरिक व्यवस्था) के लिए मिलिटरी (सेता) की जरूरत नहीं रही, 
और न रहनी चाहिए । एक अच्छे राज्य में इस तरह इन्टरनल आर्डर के लिए 
'मिलछिटरी का उपयोग नहीं करना चाहिए। कभी-कभी करना भी पड़ता है । 
छेकिन यह मौका नहीं है कि हम आराम से, चैन से, सो जाये और यह समझ 
लें कि यह काम हो गया तो सब ठीक है । हमारे आस-पास अश्ञान्ति हैं, 
दुनिया में बहुत जगह पर अज्यान्ति है, हमारे पड़ोस में दोनों तरफ अश्ञान्ति है। 
अपने बौर्डर ( सीमा ) पर देखिए। मेंने परसों एक स्पीच दी थी, उसमें मेंने 
चआर्मा की जिक्र किया था। जो कुछ में तब कहना चाहता था, ठीक तरह से उसका 
“भाव उस स्पीच में नहीं आया था। उससे कुछ गलत-फहमी हुई । मेंने कहा 
था कि रंगून से दस मील पर बर्मा की गवर्नमेंट को शान्ति रखने के लिए 
फायर करना ( गोली चलाना ) पड़ता है और वहां नार्मर गवर्नमेंट नहीं है ॥ 
दस मील तक ठीक है। क्‍योंकि मैंने अखबार में देखा है कि वहां रंगून के बाहर 
जो बन्दृक छूटती है, उसकी आवाज रंगून में सुनी जाती है । तो वह डिस- 
आडंर ( अव्यवस्था ) है, जिस के लिए वहां एक साल की गवर्नंमेंट को फायर 
करना पड़ता है । हमारे यहां भी एक साल की गवर्नमेंट है । हमारे पास आसाम 
से और कलकत्ता से चिट्ठी आती है कि वहां कलकत्ता और आसाम में काम 
करने वाले कम्यूनिस्टों का आपस में सम्बन्ध है। हमारे पास बार-बार, इस 
अकार की इन्फार्मेशन ( सूचना ) आती रहती है। हैदराबाद में तो दो डिस्ट्रिक्ट 
“ही उन लोगों ने अपने कब्जे में कर लिए थे। कहते हैं कि अगर हम और देर 
से गए होते, तो वहां इस प्रकार की अराजकता और ज्यादा फैली होती । अब 
भी अगर हम सावधान न रहें तो हमारा हाल भी बुरा हो जाएगा। तो हमें सोच- 
समभ कर अपना काम संमभालना है । 

में हिन्दोस्तान में रहनेवाले सब लोगों को, खास तौर से कहना चाहता 

हैं कि आप यह न समभिए कि यह गवर्नमेंट तो कैपिटलिस्ट की है, हालांकि- 
बार-बार आप छोगों को ऐसी बातें कही जाती हैँ । लेबर में काम करने वालेः 
हमारे कई दोस्त, जो हमारे साथ मिलते नहीं हैं, अपने अलग ख्यालात रखते हैं। 
आज हमारा जो छीडर ( हमारे प्रधान मन्त्री ) है, वही ट्रेड यूनियन कांग्रेस 
के पहले प्रेसीडेन्ट थे, उन्होंने उसकी बुनियाद डाली थी । उनसे बढ़करः 
मजदूर का हित चाहनेवाछा कोई और मेंने नहीं देखा है। अब जब यह बात 
लोगों के ख्याल में आती है, तब कहा जाता हैं कि उनका ( प्रधान मंत्री का)- 
तो कुछ चलता नहीं, वहां तो गवर्न॑मेंट में दो पार्टियां हैँ। छोटे दिल के और 
पागल लोग ऐसी-ऐसी बातें करते हें। ये समभते हें कि हम ऐसे बेवकूफ हैं कि- 
मुल्क की आजादी के लिए ज़िन्दगी भर साथ रहने के बाद अब हम आपस' 
में इस प्रकार की लड़ाई कर लेंगे और अपनी दो पार्टियां बनाएँगे। यदि में अपने 
लीडर का साथ न दे सकूं और उनका पैर में मजबूत न कर सकूं तो में एकः 
मिनट भी गवर्नमेंट में न रहेगा । यह मेरा काम नहीं है। इस तरह की बेवफाई: 
करना मेरे चरित्र में नहीं है । क्योंकि अपने जिन छीडर ( महात्मा गान्धी ) के- 
पास से मुल्क की सेवा का धर्म मैंने सीख लिया है, उसमें इस प्रकार की बेवफाई 
आ जाए, तो मुझे अपघात ( आत्महत्या) कर लेना चाहिए । लेकिन बार-बार 
छोटे दिल के आदमी ऐसी बातें करते हें और भोले-भाले आदमी उनकी बातः 
मान भी छेते हें। हां कभी-कभी तो किसी बात के बारे में हम दोनों अपनीः 
अछग राय भी रखते हैं । हर एक बात के बारे में हम एक दूसरे के साथ मशविराः 
करते हें, नहीं तो ज्वाइंट रिस्पॉसिविलिटी ( इकट्ठा उत्तरदायित्व ) कैसी 
होती है ? डेमोक्रेसी में मशविरा ही तो किया जाता है। हम सब आपस में अलग- 
अलग राय रखते हैं और हर सवाल पर एक दूसरे के साथ मशविरा करते हैं 
नहीं तो ज्वाइंट रिस्पौंसिबिलिटी कंसे चले ? ऐसा न हो तो यहां जो पुराना राज 
चलता था, जिसे आटोक़ेसी ( निरंकुशता ) राज कहते हैं, वैसा ही चले । तो' 
ये सब गलत ख्याल है । 

तो में मजदूरों से बड़ी अदव से अपील करता हूं और यह कहना चाहताः 
हैं कि बहुत दफ़े मेरे पर जो यह अटैक ( आक्रमण ) होता है कि यह तो बिड़छा 
जी का साथी है, अमुक का साथी है, यह सब गलत है। मैंने जब से गान्धी जी 
का साथ किया, तव से यह एक प्रतिज्ञा ले ली कि अपनी मिल्कियत में कोई 
नहीं रक्खूंगा । यह उनके पास से मेंने सीक्ष किया और उससे बढ़ कर सोशलिज्म 

कोई और में नहीं मानता । गान्धी जी के पास रहकर मैंने यह भी सीख लिया 
कि न राजाओं से दुश्मनी करना, न कैपिटलिस्ट से दुश्मनी करना, न छेंडलार्ड 
से दुश्मनी करना और न किसी और से दुश्मनी करना । देश के हित के लिए 
सब से काम लेना, और सब में एक दूसरे के लिए मुहब्बत पैदा कर अपने-अपने 
काम करवा लेना, यह मेंने बापू के पास से सीख लिया । यह जो स्टेटों का 
मामला बना है, यह भी उन्हीं के पास मेंने कुछ इल्म पाया था। में आपको 
बताना चाहता हूँ कि जब यह सौराष्ट्र का या काठियावाड़ का एक गुट बना, 
तो उस रोज़ गान्धी जी को उसकी जितनी खुशी हुई, उतना खुश मेने कभी उन्हें 
नहीं देखा था | क्‍योंकि वह बहुत दिनों से जो बात चाहते थे, वह हो गई। 

आज आप यह मानपत्र मुझे देते हैं, यह क्‍या मेरी कृति है ? एक आदमी 
से क्या होता है ? यह तो मैंने बार-बार कहा है कि यह ईश्वर की कृति है। 
लेकिन उसके साथ मेरे कई वफादार साथी भी थे । हमारी कैबिनेट तो है ही, 
उसके साथ बिना तो कोई चीज़ बन ही न सकती थी। लेकिन मेंने बहुत दफा 
सुना है कि यह जो पुरानी सिविल सविस है, वह तो उसी परदेशी सरकार ने 
बनाई थी। लेकिन में आपसे यह कहना चाहता हूँ कि इस सर्विस में ऐसे- 
ऐसे रत्न पड़े हें, जिनकी कीमत बाहर के लोग नहीं जानते । हम भी उनकी 
कीमत न जानें तो हम राज चलाने के लायक नहीं हैं। ये छोग मेरे साथ न 
होते, तो यह काम न बनता। अब तो उस सर्विस में चन्द लोग ही हैं, क्योंकि 
सबिस तो टूट गई हैं। पहले पचास-पचपन फी सदी अंग्रेज थे, ठीक-ठीक ५५ 
फी सदी थे । वे सब तो चले गए। अब जो थोड़े-बहुत छोग, पहले का एक 
चौथाई हिस्सा, सर्विस में वाकी रही है, उसमें भी चन्द लोग ऐसे हैं, जिनके 
दिल में यह है कि अब चलो आखिर में जितना फायदा उठा सको, उतना उठा 
लो । लेकिन उसमें कोई-कोई ऐसे वफादार छोग हैं, जिन छोगों ने बहुत वफा- 
दारी से देश की सेवा की है, उससे हमारे काम में बहुत मदद मिली है। मेँ 
उन लोगों की कदर न कहें, तो में भी नालायक हूँ । 

आप यह भी समझ लें कि राजाओं ने भी अपना साथ हमें दिया। जैसे 
हम में सब भले नहीं हैं, बुरे भी हें, वैसे उनमें भी भले और बुरे दोनों हें। 
लेकिन जब देश आजाद हुआ, तो उनको भी ख्याल हुआ कि ये छोग मुल्क 
का कुछ भला करना चाहते हैं और इस में हमें साथ देना चाहिए। अब जिसके 
पास राज है उसको छोड़ देना, जिसके पास सत्ता है, उसे छोड़ देना, यह कितनी 

कठिन बात है । जो छोड़े, उसी को मालूम पड़ेगा । जिसके पास नहीं है, 
उसका यह कहना कि यह आसान बात है, बेमतलब है । कुछ छोग कहते हें 
कि हमने राजाओं को इतना पर्स दिया, इतना रुपया दिया, इतना पेंशन दिया। 
लेकिन जो जानता है उसको मालूम है कि यह एक प्रकार का बहुत बड़ा 
विप्लव है, एक बड़ा रेवोल्यूशन (क्रान्ति) है । हमें उनकी कोई खुशामद नहीं 
करनी पड़ी और उन्होंने देश के हित के लिए स्वयं इतना बड़ा स्वार्थत्याग 
किया । यह भगवान की बड़ी कृपा है और हिन्दुस्तान के सदुभाग्य और भविष्य 
के लिए अच्छा है । 

मैंने लेवर से कहा है कि भाई, हमारे पास अगर कुछ ज्यादा हो गया, 
तो वह्‌ आपको ही मिलेगा । लेबर में काम करनेवाले लोग कहते हें कि ये 
कैपिटलिस्ट लोग हमको बहुत तंग करते हें। में भी मानता हूँ कि वे तंग 
करते हें। लेकिन उसका उपाय क्‍या है ? जब तक हम देश में अधिक घन, 
और अधिक इल्म नहीं पैदा करेंगे, तब तक जो कुछ हमारे पास है, उसमें से 
अधिक खर्च कर देने से वह खत्म हो जाएगा। जिन छोगों के पास छिपा हुआ 
धन पड़ा है, और बे उसे निकाल नहीं रहे हें, क्योंकि वे डरते हैँ कि वे पकड़े 
जाएँगे, उनके बारे में हमें कोई रास्ता करना चाहिए। वैसा न करेंगे, तो 
आगे हमारा कोई काम नहीं चलेगा। में उनसे भी अपील करता हूँ कि आपके 
पास यह जो अनीति का धन है, वह आपको नुकसान करेगा । और आज 
मौका है क्योंकि आपकी सरकार को अच्छे काम में रुपया छूंगाने के लिए 
उस धन की जृरूरत है । आपको चाहिए कि जितना गवर्नमेंट का भाग है, वह 
सब दे दें, नहीं तो आप फ़ॉंस जाओगे । उससे आपको कोई फायदा नहीं होगा । 

एक दूसरी बात में आप छोगों से कहना चाहता हूँ, क्‍योंकि में घूम- 
फिर नहीं सकता, लेकिन मेरी बड़ी ख्वाहिश है कि मुल्क में हर राज्य 
में जाकर में कहूँ और किसानों को समभाऊं कि तुम यह क्‍या कर रहे हो। 
आप कहते हो कि हम पैदा करते हैँ, सो हमको ज्यादा दाम मिलना चाहिए । 
लेकिन आपका पड़ोसी भूखों मरता है, उसे अगर आप अनाज न देंगे; 
आपको अपने खाने के लिए जितना चाहिए उतना रख कर, बाकी अनाज आप 
दे नरदेंगे, तो हिन्दुस्ताव को परदेश से माल लाकर, ज्यादा दाम देकर अपना 
काम चलाना पड़ेगा। यह बहुत बुरा है। उसमें आखिर आपको ही नुकसान 
होनेवाला है, क्योंकि उस से हिन्दुस्तान का दिवाला निकल जाएगा । वह क्‍यों 

करते हो ? तो देश के लिए ज्यादा-से-ज्योदा धन पैदा करो, ज्यादा-से-ज्यादा 
अनाज पैदा करो, और ज्यादा-से-ज्यादा जितना धन और अनाज देश को दे 
सको, दो । उतना ही देश का काम जच्छा होगा । 

इसी प्रकार कपड़े का सवाल है । चन्द लोग कपड़ा पैदा करते हैं और 
उसका उपयोग करनेवाले ज्यादा हँँ। चन्द लछोगों ने फायदा उठाया, कुछ 
व्यापारियों ने भी फायदा उठाया है । वे सब ईमानदारी बरतें तो हमें क्‍यों 
डण्डा उठाना पड़े ? उसमें किसी का फायदा क्‍या है ? वैसा करने से दुनिया 
में हमारी बदनामी भी होती है। तो में उनसे भी कहता हूँ, व्यापारियों से भी 
कहना चाहता हूँ कि कष्ट के मौके पर इस तरह फायदा कभी नहीं उठाना 
चाहिए । आज हमारा नैतिक अधःपतन हुआ है, हम बहुत गिर गए हैं। कहते 
हैं कि सविस में भी बहुत कोरप्शन (विकार) है, में इस बात से कहीं इनकार 
करता हूँ ? कितनी ही बुरी बातें भी हो गईं। लेकिन हमें किसी जगह पर अटक 
कर, आगे बढ़ना है । जब तक हम शुरू नहीं करेंगे तब तक यह काम सफल कैसे हो 
पाएगा ? और उसमें एक आदमी से काम नहीं होगा, सब को मिलकर हिन्दुस्तान 
की आबोहवा बदलनी होगी, एटमोस्फीयर (वातावरण) बदलना होगा । जब 
तक हम कौमी भगड़े में फेंसे थे, उसका ज़हर जब तक था, तब तक हम दूसरा 
काम नहीं कर सकते थे । अब यह मिट गया है, और अब अगर हम दूसरे काम 
में पड़ जाएँ तो यह जहर फिर नहीं उठेगा । छेकिन अगर हम बेकार बैठे 
रहेंगे, तो कुछ-न-कुछ फिसाद उठेगा । 

आज मेरा स्वागत करनेवालों में कई हमारे रिफ्यूजी छोग भी हैं। 
शेसा कोई रिफ्यूजी न माने कि गवर्नमेंट में जो छोग बैठे हें, वे उनके दर्द के 
बारे में कुछ भी नहीं सोचते हें। रिफ्यूजी भाइयों के दुख से हमको बहुत कष्ट 
हुआ है । लेकिन इतना बोर हमारे पर पड़ गया है कि बोका उठाना मुदिकल 
हो गया है । कभी आपको गुस्सा आता है, और आप समभ लेते हैं कि गवर्नमेंट 
कुछ करती नहीं । कभी गलत रास्ते पर ले जानेवाले लोग आप से मिलते हैं 
और कहते हें कि यहां ये गव्नमेंट वाले लोग आपकी कुछ भी परवाह नहीं करते 
और आपको उनके साथ लड़ना चाहिए । यदि आपको यह गवर्नमेंट पसन्द 
न हो, तो जो सरकार आपको पसन्द हो, आप चुन छीजिए । हम इतनी उम्र 
में इस भगड़े में क्‍यों पड़ें कि जो काम आपको पसन्द न हो, मुल्क को पसन्द ने 
हो, वही करते चले जाएँ। में तो इसी उम्मीद पर बैठा हूँ कि जो थोड़े-से 

दिन बाकी हैं, उन्हें इस तरह इस्तेमाल करूँ जिससे मुल्क का भछा हो । आफ 
दुख बर्दाइत करते हैं, उसके लिए हमारी सहानुभूति आपके साथ है, लेकिन 
अपने दिल में कोई बुरा भाव आपको पैदा नहीं करना चाहिए । 

एक और बात भी में कहना चाहता हूँ । वह यह कि रिफ्यूजियों की आड़ 
में कितने ही लोग हैं, जो लूट-काट में पड़े हेँ। वे छोग बहुत बुराई करते हें 
हालत यहां तक पहुँच गई कि हमारे सप्लाई डिपार्टमेंट का परसों तनख्वाह्‌ 
बाँटने का दिन था, तब वहां एक टैक्सी लेकर, एक मोटर लेकर कुछ लोगों ने 
रेड ( आक्रमण) किया । एक अच्छी नई मोटर में चार आदमी बैठे, उनमें 
एक रिवाल्व॒र छेकर आया था। वहां एक बेचारा क्लार्क बैठा था, उसको रिवा- 
ल्वर से गोली मार कर वे पेटी उठा कर चले गए। कोई राज इस तरह से चल 
सकता है ? दिल्ली शहर में, हमारे कैपिटल में इस प्रकार की गुण्डाबाजी चल 
सकती है ? ऐसे छोगों के साथ किसी की क्या सहानुभूति रह सकती है ? इस 
प्रकार के जो लोग भीतर घुसते हें, उनको किसी भी जगह पर नहीं रहने देना 
चाहिए । अगर उन लोगों की तरफ जो लोग सहानुभूति बताएँगे, वे अपने 
को खतरे में डाल देंगे, गवनंमेंट को खतरे में डाल देंगे और मुल्क को भी 
खतरे में डाल देंगे । हमें उम्मेद है कि वे छोग पकड़े जाएँगे । लेकिन एक 
चीज़्फल रही है और वह में देख रहा हूँ । बहुत-से हथियार छोगों के पास 
आ गए हैं, बहुत-सा गोली-बारूद आ गया है । उसका नतीजा भी हम देख रहे 
हैं। तो उससे हमें सावधान रहना है। 

दिल्‍ली शहर आज जितना अन-सैनिटरी ( अस्वच्छ ) हो गया है, इतना 
पहले कभी नहीं था । इसकी वजह यह है कि दिल्ली की आबादी बहुत बढ़ गई 
है। जितने रिफ्यूजी आए, सब यहां आबाद हुए। उन्हें कितना भी रोकें, लेकिन 
वे जाएँ कहां ? उनके पास रहने की जगह भी नहीं हैं। आए तो जिस किसी 
तरह पड़े हैँ । ऐसी हाछत में दिल्‍ली की नाजुक स्थिति हो गई है । यहां रहने 
को जगह नहीं है । जब दिल्ली में दंगा-फसाद हुआ, उसमें यहां की पुलिस टूट 
गई, वह किसी को मालूम नहीं हुआ । दिल्ली की पुलिस की सब शिकायत 
करते हें, ठीक है । लेकिन अब यहां जो पुलिस है, उसमें से आधी पुलिस तो 
रिफ्यूजियों में से हें । हम कोशिश्ञ करते हैँ, समझाते हैं, उनको ट्रेंड करते हें कि वे 
ठीक काम करें । लेकिन आखिर जब तक पब्लिक ओपीनियन (जनमत) हमारे 
साथ न रहे तब तक कुछ न होगा । चाहिए तो यह कि सब अपना धर्म समझें 

कि यह दिल्ली हमारा शहर है, इसमें कुछ भी गड़बड़ होती है तो उससे हमारी 
बदनामी होती है, हमारी गवनंमेंट की बदनामी होती है । हमारे शहर में हर 
मुल्क के एम्बेसेड्स (राजदूत) आकर बैठे हैँ। यहां तो गान्धी जी के आदर्श राज्य 
के मुताबिक चलना चाहिए । सब लोग मिल-जुल कर अदब से, और सम्यता 
से बात करें। न कोई ऊँची आवाज़ से बात करे, न कोई किसी से लेने-देने 
की बात करे। सब काम सफाई से करें। रात और दिन छोटे-छोटे बच्चे-बच्ची 
भी सब जगह निर्भय होकर घूम-फिर सकें । किसी को किसी से नफ्रत न हो, 
किसी को कोई दुख न हो, इस प्रकार का राज्य हमारे शहर में होना चाहिए | 
'पुलिस की क्‍या ज़रूरत है ? तो में आप सबसे, खास करके दिल्ली निवासियों 
से, हृदय से अपीछ करता हूँ कि सही स्वागत तो यह होगा कि जो हम चाहते हें, 
उसमें आप हमारा साथ दें । तभी हम आगे बढ़ सकते हें। 
एक दफा फिर में आप सब का छुक्रिया अदा करता हूँ । 


(१०) 
गुजरात ओर महाराष्ट्र समाज के 
अभिनन्दनोत्सव में 


१२ अक्तूबर, १९४८ 
काका साहब, महाराष्ट्र और गुजरात के भाइयो और बहनों ! 
चन्द दिन हुए, काका साहब ने मुझ से कहा कि हम एक स्नेह-सम्मेलन 
करना चाहते हें और गुजराती और महाराष्ट्र समाज, सब एक साथ आपसे 
मिलना चाहते हैं) काका साहब ने कहा तो में इन्कार कैसे करता ? मेंने कबूछ 
कर लिया कि में आ जाऊँगा। और आज यहां आने का मतलब यह है कि 
एक राष्ट्र पर्व के दिन आप सब से मिलने का मौका मुझे मिले। क्योंकि आज 
हिन्दुस्तान का एक बहुत बड़ा और बहुत पुराना राष्ट्र पर्व है। यह दशहरा हम 
सब के लिए बहुत बड़े उत्सव का दिन है, क्योंकि इस दिन हमारे देश की एक 
बहुत बड़ी विजय हुई थी | तभी से आज के दिन हिन्दुस्तान हर साल अपना 
उत्सव मनाता चला जाता है । 
आज हिन्दोस्तान का एक और प्रकार के उत्सव का दिन भी है। क्योंकि 
आज हमारे हिन्दोस्तान में कोई खतरा बाकी नहीं रहा, कोई भगड़ा-फिसाद 
आकी नहीं रहा है और अब एक प्रकार से सारे हिन्दुस्तान में शान्ति का वाता- 
वरण स्थापित हो गया है । यह बहुत अच्छी बात है। क्योंकि जब तक मुल्क 
में शान्ति नहीं होती, तब तक मुल्क की प्रगति नहीं हो सकती और हम आगे 
भी नहीं बढ़ सकते । हमें आज़ादी तो मिछी, पर उसके साथ देश का टुकड़ा 

होने से एक बदकिस्मती भी साथ मिली । इसीसे आजादी से जो खुशहाली 
होनी चाहिए, वह खुशहाली हम छोगों को नहीं मिली । यह शायद हमारे पूर्व 
पापों का फल होगा, या हमारी ही कुछ त्रुटियां होंगी कि जैसा हमने कभी 
अनुमान भी नहीं किया था, उस प्रकार का वायुमण्डल पैदा हो गया, जिसमें 
बहुत-सी खून-खराबी हुई और दुनिया में कम-ब्ेश हमारी बदनामी भी हुई । 

हर कौम या हर राष्ट्र खाली अपनी तलवार से वीर नहीं बनता | तलवार 
तो अपनी रक्षा के लिए ज़रूरी बात है, लेकिन राष्ट्र की प्रगति का माप उसकी 
नैतिक प्रगति से ही किया जा सकता है। पिछले कितने ही सालों से दुनिया में 
हमारे मुल्क की इज्जत बढ़ गई, वह हमारे एक महान्‌ व्यक्ति की उच्चता 
का फ़लछ था। वह हमारे महान्‌ नेता सारी दुनिया को नैतिक उपदेश देते रहे 
और हमारे मुल्क में तो रात-दिन उसका प्रचार होता रहा। तो अकेले गान्धी जी 
की तपश्चर्या, उनकी नैतिक शक्ति और आत्मशक्ति से हमारे गुलाम देश की 
भी इज्जत बढ़ गई । उनके तपोबल से हमारे देश का नैतिक स्तर भी ऊँचा उठ 
गया था। लेकिन पिछले साल हम भगड़े में पड़ गए और उससे खून-खराबी 
हुई गुलामी से छूटने में जो बुराइयां और मुसीबतें आई, उन्हें हम छोड़ भी नहीं 
सकते थे। जब हमारा हाथ पत्थर के नीचे पड़ा हो, तो उसे निकालने में मुसी- 
बत तो होती ही है । तो गुलामी हटाने में जो मुसीबतें आईं, उसमें बहुत-से 
ऐसे काम हुए, जिनसे हमको नुकसान हुआ। छेकिन आज उस सब चीज़ में से 
हमारा देश निकल आया है । अब एक टुकड़ा हमने अछूग कर दिया, जो छोग 
हमारे साथ नहीं रहना चाहते थे, उनको हमने अछूग कर दिया और कहा 
कि भाई खुशी से मज़े से अपना काम करो । देखो, उसका भी स्वाद देखो कि 
उसमें क्‍या मिठास है ? जब आप यह कहेंगे कि हम से गलती हुई, तब हम 
दोनों सोचेंगे। लेकिन अगर आपको छगे कि गलती नहीं हुई, और यह जो जहर 
के प्रचार पर आपने सारी रचना की, उसी पर आपको चलना हो, तो रहो । 
क्योंकि हमें मालूम है कि कोई कौम जहर के प्रचार पर ज़िन्दा नहीं रहती। 
प्रेम पर, चरित्रवक पर और नीति पर ही कौम जिन्दा रहती है । 

जब आसपास ऐसी हालत है कि हमारा मुल्क सकामत नहीं है, तो हमारे 
मुल्क की रक्षा का इन्तजाम पूरा होना चाहिए । वह न करें, तो जिसके पास 
राज की छगाम है, वह गुनाहगार हो जाएगा । अब आजकल सत्ता हमारे हाथ 
में है, तो हमारा यह धर्म हो जाता है कि हम मुल्क की हिफाजत करें । लेकिन 

उस का मतलब यह है कि हमारे मुल्क के भीतर जो अपने भाई-बहन हैं, मराठे, 
गुजराती, बंगाली, पंजाबी, मद्रासी, हर प्रान्त के अल्ग-अछूग रहनेवाले हें, 
छेकिन सब-के-सब हिन्दुस्तानी हैं, चाहे वे हिन्दू हों, मुसलमान हों, सिक्‍ख हों, 
पारसी हों, या किसी भी मजह॒ब के हों; सबकी हमें रक्षा करनी है। इस मुल्क 
में जितने मजुह॒ब हैँ, जितनी भाषाएँ हैं, उतने मजहब और उतनी भाषाएँ किसी 
और मुल्क में नहीं हें । लेकिन तो भी हमारे सारे मुल्क की संस्कृति एक ही 
है। यह हिन्दी संस्कृति है। अब हमारे देश में इतने छोग रहते हैँ, वे अगर 
भाग़े में पड़ जाएँ, तो इस प्रकार की हालत नहीं होनी चाहिए कि हमें फोज़ 
से काम लेना पड़े । यह काम पुलिस का है। भीतर मुल्क में शान्ति रखने के लिए 
हमें कम-से-कम पुलिस रखनी पड़े, ऐसी हालत होनी चाहिए । अब आप देखें 
कि गुजराती कहां-कहां पड़े हैं । पूना में जाओ तो वे वहां भी पड़े हैं, महाराष्ट्र 
में, श्ञोलापुर में, जहां भी जाओ, वहां आपको गुजराती मिलेंगे । सतारा में जाओ, 
कोई भी जगह पर जाओ, गुजराती ज़रूर मिलेंगे । इसी तरह महाराष्ट्रीय भी 
सब जगह मिलेंगे । अहमदाबाद में जाओ, सूरत में जाओ, सारे प्रान्त में वे मिलेंगे । 
इसी प्रकार बम्बई में जाओ, तो हर प्रान्त के छोग वहां आप को मिलेंगे । वे 
वहां किस तरह से रहते हें ? वह किसी फौज के डर से आपस में मिलकर 
रहते हें ? या बन्दूक के डर से रहते हैं ? नहीं, वह हमारी संस्कृति का 
परिणाम है कि हम एक दूसरे के साथ इस तरह रहते हें जैसे हम सब एक 
बाप की प्रजा हें। हम अनुभव करते हें कि हम सब हिन्दोस्तानी हैं। तो 
हमें इस देश में मिल-जुलकर रहना है । ढछेकिन आप अपना मजहब अपनी 
इच्छा से चला सकते हैं। हम हिन्दुओं में भी वैष्णव हें, शैव हें, जैन हैं और 
अनेक प्रकार के मजह॒ब हैं, लेकिन वह झगड़े की बात नहीं है। मजुहब के बारे 
में कगड़ा नहीं होना चाहिए | हमारी जो ईश्वर की मान्यता है, वह हमारी 
खुद की है। जो हमको पसन्द हो, हम मानेंगे । तो मजहब व्यक्ति की अपनी 
चीज़ है। मजुहब के लिए सब को पूरी आजादी होनी चाहिए । उसमें दूसरे 
के साथ भगड़ा नहीं करना चाहिए । इसी प्रकार हमारा जो रोजगार है, जो 
* घन्धा है, उसमें भी हमें कोई रंगड़ा नहीं करना है। तो हम जो आपस में 
मिलछ-जुलकर रहते हैं, वह किसी तोप-बन्दूक के डर से नहीं रहते हैं, छेकिन 
मुहब्बत के बल पर रहते हें । 

इस प्रकार सारा हिन्दुस्तान बना हुआ था। बदकिस्मती से हमारे मुल्क में 

परदेसी लोग आगए । पहले पहल जब परदेसी छोग आए तब हमारा समाज 
भी सड़ गया था, हम गिर गए थे । तो जो परदेसी लोग इधर आए, उन्होंने 
हमारे मजहब पर आक्रमण किया और हमारे मुल्क में जबरदस्ती अपने मज़हब 
का प्रचार किया और यहां के लोगों का ज़बरदस्ती धर्मान्तर किया । अब हमारे 
अपने लोग धर्मान्तर करके अलग मज्जह॒व में चले गए, उसमें किसकी गलती 
है ? जो जबरदस्ती करनेवाले थे, उनकी जो गलती थी, वह तो थी ही, 
लेकिन हमारी अपनी गलती भी ज़रूर थी। हमारे में से लाखों छोग ईसाई 
हो गए, करोड़ों मुसछमान हो गए, वह क्‍यों ? इसमें हमारी अपनी गलती थी। 
हम में से जो गरीब थे, उनकी रक्षा हमने नहीं की और ज्यादातर जो छोग गए, 
वे गरीब थे और उन पर जबरदस्ती की गई थी। लेकिन जब एक बार गए तो पीछे 
बहां ही डट गए और ऐसे डट गए कि जो असली थे, वे उनसे भी अधिक बुरे 
बन गए । अब इस तरह से जो सिलसिला जारी रहा, उसमें आगे चरूकर 
ऐसी हालत हो गई कि एक दूसरे देश के लोग यहां आ गए और दो सौ सालों 
से वे बीच में बैठ कर हिन्दू और मुसलमानों में कगड़ा पैदा करते रहे। इसी 
भगड़े से उनको फायदा था। इसी से उनको इधर अपना राज जमाने में 
आसानी हो गई। बहुत समय के बाद हिन्दू और मुसलमान दोनों समझे कि यह 
तो बुराई हो रही है और इस से हम दोनों मर रहे हें। तो बहुत समय के बाद 
दोनों समझे और कहने रंगे कि हमें आपस में मिलकर इन परदेसियों को - 
हटाना चाहिए। तब हटाने की कोशिश शुरू हुई । 

इस परदेसी राज में चन्द लोग ही पढ़े-लिखे थे। इनमें से कुछ पढ़े-लिखे 
लोग परदेसियों के साथ मिलकर उनकी खुशामद कर कुछ इधर-उधर टुकड़ा 
लेते थे । थोड़ा-सा हिस्सा छेते थे। बाकी पढ़े-लिखे छोग सब से पहले अंग्रेजों 
की चाल की समभे । उधर सारी जनता को तो एक ही बात सिखाई जाती थी 
कि अँग्रेज़ के राज में बाघ और बकरी एक घाट पर पानी पी सकते हैं, इसलिए 
उनका राज अमर रहे । जब हम पढ़ते थे, तो हमारे स्कूलों में यही चीज़ सिखाई 
जाती थी | तब हमको हमारी गुलामी इतनी मीठी छूगने छगी कि हम तो 
यही समभते थे कि यह राज्य अमर रहे । अब बाकी जो पढ़ें-लिखे लोग थे, 
जो छोग अंग्रेजों के नौकर नहीं थे, वे सब से पहले समझे कि यह चीज़ तो 
बुरी है। तो पढ़े-लिखे हिन्दू और मुसछमान मिलकर काम करने छंगे। छेकिन 
जितने अंग्रेजी पढ़े-लिखे लोग थे, वे उखड़ने लगे, क्योंकि वे टिक न सकते थे। 

सब से पहले आम जनता में छोकमान्य तिलक ने प्रवेश किया। उन्होंने समर 
लिया कि जब तक हम जनता को साथ न लें, तब तक यह काम होने वाला 
नहीं है । सब से पहले छोकमान्य ने ही यह काम शुरू किया कि जनता को 
साथ लिया जाए। बहुत सालों तक छोकमान्य ने बहुत कष्ट उठाया और राष्ट्र 
की शक्ति को संगठित किया । उतकी तपश्चर्या सफल हुई और जब उनका 


देहान्त हुआ, तब महात्मा गांधी जी ने मुल्क के सामने एक बात रक्‍्खी . 


कि हमारा यह धर्म है और हमें आज यह्‌ प्रतिज्ञा करनी है कि लोकमान्य 
का जो काम बाकी रह गया है, उसे हम परिपूर्ण करेंगे। उन्होंने यह 
प्रतिज्ञा निभाई । 

जब से महात्मा गान्धी हमारे नेता बनें, तभी से उन्होंने कहा कि हमारे 
पास कोई हथियार नहीं, तो उससे क्या आता जाता है ? अगर हम सरकार 
को, परदेसी सल्तनत को, उसका राज्य चलाने में सहयोग नहीं देंगे तो हमारे सह- 
योग के बिना वह्‌ राज नहीं चला सकते हें। यह सब से बड़ी बात थी। इस 
चीज़ से हमारे देश में बहुत ज्यादा शक्ति पैदा हुई और दिन-पर-दिन वह बढ़ती 
गई । अब यह जो शक्ति बढ़ती गई, वह यहां तक पहुँच गई कि यहां जो परदेसी 
सल्तनत थी, उनको लगा कि अब इधर रहना मुश्किल है । एक ही तरीके से वे 
यहां रह सकते हैं कि यहां हिल्दू मुसछूमान दोनों के बीच में कगड़ा कराएँ। तो 
हिन्दू मुसछमान के बीच भागड़ा पैदा हुआ। उसमें उनका तो स्वार्थ था। अपने 
राज्य की सलामती के लिए और राज्य करने के सुभीते के लिए उन्होंने यह सब 
किया । लेकिन हमारी यह बेवक्‌ू फी थी कि हम छड़े । आज अब उस भडगड़े में 
पड़ने की कोई ज़रूरत रह नहों गई। क्योंकि आखिर लड़ते-फगड़ते हमने फैसला 
किया कि भई, हम एक साथ नहीं रह सकते और जब तक हमारा आपस का 
फैसला नहीं हो जाता, तब तक तीसरी ताकत को हटा नहीं सकते और ज़माने 
की सब से बड़ी जरूरत यह है कि इस तीसरी ताकत को हटाओ । मुल्क को पर- 
देसियों के हाथ से निकालो और गुलामी में से निकक जाओ । पीछे अपने 
आप सब रास्ता निकल आएगा । इसलिए हमने आपस में फैसछा किया कि 
मुल्क को बांट दो । वह हमने कबूल कर लिया और हम अलग हो गए। 

इस तरह अलग होने में जितनी बुराइयां आनेवाली थीं, वे सब आईं। 
जो बुराइयां आई थीं, वे अब हट गई हें। छेकिन एक बुराई हट जाती है, तो 
उसमें से दूसरी बुराई निकलती है । आज हमारे देश में एक भावना पैदा हुई 

है, जो हमको बहुत बड़े खतरे में डालनेवाली है । यह भावना इस बात 
की है कि आज बंगाली सोचने छगे हें कि बंगाल सिर्फ, बंगालियों के लिए 
है, महाराष्ट्र के छोग सोचने छंगे हें कि महाराष्ट्र महाराष्ट्रियों के लिए है, 
उधर मद्रास के लोग कहते हूँ कि मद्रास मद्रासियों के लिए है। इस प्रकार के 
जो प्रान्तीय भाव आ गए हें, उन से राष्ट्रीय भावना का खून होता है । 

यह प्रान्तीयता का भाव एक ज़हर है, जिसका प्रभाव धीरे-धीरे आगे 
बढ़ता है । आज मेरे पास बहुत-सी शिकायतें आती हें । बंगाली और बिहारी 
आपस में यहां तक लड़ते हैं कि एक दूसरे के साथ काम-धन्धा नहीं कर सकते 
है, मार-पीट में पड़ जाते हैं। इसी प्रकार उड़ीसा और बिहार के और तामिल- 
नाद और आन्ध्रों के बीच में चलता है। उधर आसाम और बंगाल का चलता 
है । हम लोग गुजरात और महाराष्ट्र में इस प्रकार का काम कभी नहीं करते 
थे और न हमें करना ही चाहिए। आपस में कुछ भी झगड़ा हो जाए, तो उसका 
फैसला शराफत से कर छेना चाहिए । इसी प्रकार का काम गुजरात और 
महाराष्ट्र का आपस ही में नहीं, सारे हिन्दुस्तान में होना चाहिए । क्योंकि अब 
हिन्दुस्तान के पास यह एक पहला मौका आया है, जब सैकड़ों सालों के बाद 
हमने हिन्दुस्तान को एक बनाया हैँ । इतना बड़ा हिन्दोस्तान इतिहास में और 
कभी नहीं था। पहले बहुत समय तक अछूग अछग छोटी-छोटी रियासतें थीं। 
अधिकांश समयों में हमारा देश दुकड़ों में बैठा रहा । अब हमने सबको साफ . 
करके एक नक्शा बनाया । अब हमारा काम है कि उसको उठाएँ। तो जब 
हिन्दुस्तान को दुनिया के और मुल्कों के मुकाबले में रखना हो, तो हमें छोटी- 
छोटी बातों के भगड़ों में नहीं पड़ना चाहिए । 

साथ ही आपको यह भी देखना चाहिए कि यह जो हमारा एक अंग, एंक 
अवयव काटकर अलग कर दिया गया, उसमें से बहुत खून गिरा है और वह 
गिरना ही था। एक ज़िन्दा अंग को काटने से खून तो गिरता ही है और उसकी 
चोट भी बहुत छूगती है । जो पिछला विश्वयुद्ध हुआ था, उसकी चोट भी सारी 
दुनिया को लगी थी और उससे हम भी नहीं बचे थे। इन दो चोटों का फल यह्‌ 
हुआ है कि आज सामान्य छोगों के कष्टों का अन्दाज छगाना भी कठिन है । 
इतना अधिक कष्ट है । हर चीज़ का, यहां तक कि ज़िन्दगी की जरूरियात की 
और खाने-पीने की चीज़ों का दाम भी बहुत अधिक बढ़ गया है। इतना अधिक 
बढ़ गया हैँ कि सामान्य छोग उसको बरदाइत नहीं कर सकते। आज मजदूर 

रोग हें, वह मजदूरी का दाम ज्यादा मांगते हें। वे मांगेंगे भी, क्योंकि उनको 
भी खाने-पीने का सामान चाहिए। उनको भी आज आज़ादी मिली है। आज 
तक तो वे गुलाम थे और उनको बन्दूक से डराकर काम चलाया जाता था। 
अब तो मुहब्बत से ही काम चल सकता है । व्यापारी छोग हैं, उन्होंने पिछली 
लड़ाई में कुछ पैसा बनाया और अभी भी उनकी पैसा बनाने की वह आदत 
छूटती नहीं । क्योंकि जहां ज्यादा लालच हो जाता है, वहां नैतिक बन्धन छूट 
जाता है । हमारे व्यापारी आज भी ज्यादा लेने की कोशिश करते हें। अब 
इसी प्रकार जो चछता गया और हम उसी ढंग से चलते गए तो हम खड़ड़े में 
गिर जाएँगे । फिर छोग अंग्रेज़ों के राज की याद करने छगेंगे और यहां तक 
कहने छगेंगे कि हमको आज़ादी तो मिली, लेकिन उससे गुलामी ही अच्छी 
थी। ऐसा कभी नहीं होना चाहिए । 

हमारा नक्शा तो अब एक हो गया | लेकिन अब हमारा धर्म है कि हम 
आगे बढ़ें। तो उसके लिए क्या करना चाहिए ? सब से ज़रूरी बात तो यह है 
कि अब हम मुल्क में कोई फिसाद न होने दें । झगड़े का जितना भी जहर हो, 
वह हम अभी छोड़ दें । पीछे देखा जाएगा । अभी तो ज़रूरत है कि हमारे मुल्क 
में ताकत आए और भाई-भाई सब तगड़े हों । जब तगड़े हो कर वे लड़ेंगे तो 
लड़ने में भी कुछ मजा होगा । लेकिन मुर्दा क्या लड़ेगा ? आज हमारे पास 
कोई ताकत नहीं है और इसी कारण दुनिया में हमारी अभी तक ऐसी कोई इज्जत 
भी नहीं है । तो आज अगर हम अपने मुल्क की ओर सब से अधिक ध्यान देकर 
मुल्क में अधिक-से-अधिक घन पैदा नहीं करेंगे, तब तक हमारा काम नहीं चलेगा। 
जितना अनाज खाने के लिए चाहिए, उतना आज हमारे यहां पैदा नहीं होता। 
इसी कारण परदेस से हम अन्न मेगवाते हैं। अब परदेसी छोग समभ गए हें कि 
हिन्दुस्तान में खाना नहीं है । आजादी से पहले एक साल में बंगाल में तीस 
लाख आदमी भूख से मर गए थे। दुनिया के छोगों का बराबर ख्याल है कि 
इधर दुष्काल पड़े, तो लोग कीड़ी के माफिक मरते हें । तो जब वे जानते हें 
कि हिन्दुस्तान के पास पूरा अनाज और धान नहीं है, तो वे हम से पूरा दाम 
लेते हें। हमें भी अपनी नाक बन्द करके पूरा दाम देना पड़ता है। इसी प्रकार 
जितना कपड़ा हमको चाहिए, उतना कपड़ा हमारे यहां पैदा नहीं होता | गांधी 
जी ने तो बार-बार कहा और जब से वह हिन्दुस्तान में आए थे तभी से यहां 
चर्खा लेकर बैठे थे कि भाई अपना कपड़ा आप पैदा करो । लेकिन कोई उनकी 

बात माने और करे, तब तो काम हो । गान्धी जी की जय सारा देश बोलता था, 
लेकिन कपड़ा पैदा करने के लिए चन्द आदमियों ने ही चर्खा चलाया | जब 
जनता ने चरखे को नहीं अपनाया, तो व्यापारियों ने भी पूरा फायदा उठाने की 
कोशिश की । 

हम सब को अब यह समझ लेना चाहिए कि कम-से-कम पांच साल तक 
हमें आपस में मिलकर मुल्क का काम करना है और इसके लिए अपने स्वार्थ 
का थोड़ा-सा त्याग करना है । गान्धी जी ने तो अपनी सारी लड़ाई त्याग के 
ऊपर बनाई थी। उनका कहना था कि कुर्बानी करो । जेल में जाना पड़े तो अपने 
कुटुम्ब की भी परवाह मत करो । फांसी पर जाना पड़े, तो फांसी पर जाओ | 
लेकिन इस परदेसी हुकूमत से निकल जाओ । मुल्क ने वह तो किया और 
परदेसी हुकूमत से भी छूट गए । जिन छोगों ने कुर्बानी की, वें लोग अब यह्‌ 
समभते हें कि भई, हमें उसका बदला मिलना चाहिए । वे कहते हैं, हम जेल 
गए थे, हम को कुछ दो। हमारी मिल्कियत गई थी, वह हमको दो। हमारे 
लोगों में ऐसी भावना पैदा हो गई है । तो भाई, लोभ तो पाप का मूल है । 
सन्‍्तों का कहना है कि लोभ से पाप की भावना पैदा हो जाती है। लोभ ही से 
ईर्ष्या होती है । ईर्ष्या से हम भगड़े में पड़ जाते हैं और तब हम एक दूसरे 
से डरने लगते हें। लोभ ही के कारण पहले हम व्यक्ति से डरते हैं, फिर प्रान्तों 
से डरने लगते हें । 

हमारे देश में अगर प्रान्तीय भावना बढ़ गई, तो हमारे मुल्क के लिए बहुत 
खतरा पैदा हो जाएगा । हमने पहले भी अपने मुल्क को इसी तरह गुमाया 
था। तभी परदेसी इधर आए थे। हम लोग आपस में लड़ते रहे, इसी से परदेसी 
इधर आए । जब अंग्रेज़ आए, तो एक कौम ने उनका साथ दिया, कभी एक 
राजा ने उनका साथ दिया, कभी दूसरे राजा ने । वें जमा होकर यहां बैठ गए, 
और हम एक दूसरे से लड़ने लगे । अब ऐसा नहीं होना चाहिए। नहीं तो 
इतनी मेहनत के बाद आज़ादी का जो मौका हमें मिला है, वह हाथ से चला 
जाएगा । 

यों बाहर की चिन्ता आप छोड़ दीजिए, क्योंकि आज जो वातावरण है, 
उसमें हमें मिलिटरी और आर्मी से मुल्क की रक्षा करनी है। उसके लिए आप 
की गवनंमेंट को देखना है, और आपको उसकी परवाह नहीं करनी है । हम 
उसका बराबर बन्दोबस्त करेंगे । हमारे मुल्क के ऊपर कोई बाहर से हल्ला 

करे, ऐसी नौबत हम कभी न आने देंगे । दुश्मन को हमारा दरवाजा कभी खुला 
नहीं मिलेगा। हम उसका बराबर बन्दोवस्त करेंगे। लेकिन हमारे देश के भीतर 
जो हालत है, उसमें हमें आप लोगों का साथ अवश्य चाहिए। आपका साथ 
नहीं मिलेगा, तो काम नहीं होगा । और अगर हमारी भीतर की हालत ठीक न 
हो, तो हम बाहर का काम भी नहीं कर सकते, क्योंकि आज की दुनिया में हमें 
जो फौजें रखती पड़ती हैं, उन फौजों के साथ और भी बहुत-सी चीज़ें हमें चाहिए। 
आप देख लीजिए कि हमें जब एक हैदराबाद पर हल्ला करना था, तब उसी के 
लिए हमें कितनी तैयारी करनी पड़ी । हमें हल्ला करना पड़ा, क्योंकि हैदराबाद 
का दिमाग विगड़ गया था और वे समझे थे कि अब अंग्रेज गए, तो हम स्वतंत्र 
हो गए । अगर हैदराबाद कोई व्यक्ति होता, तो हम उसे पागरूखाने में भेज 
देते । लेकिन वह तो बम्बई जितना बड़ा है । उसमें जिन लोगों के पास सत्ता 
भी, उन लोगों ने यह समझा कि अब तो कौन हमको रोक सकता है। और 
उनको यह उम्मीद भी थी कि हम को पाकिस्तान मदद करेगा या कोई परदेसी 
लोग मदद करेंगे, जो उनके पुराने दोस्त थे। लेकिन उन्होंने हमारी ताकत की कोई 
परवाह नहीं की । वे समझे कि हम तो लड़ ही नहीं सकते, या हम में कोई 
ताकत है ही नहीं । हमने बार-बार कहा कि जो हाल जूनागढ़ का हुआ, वही 
तुम्हारा भी हो जाएगा । समझ जाओ । छेकिन उन्होंने नहीं सुना । अच्छी 
बात है । नहीं सुना, तो आखिर देख लिया । बहुत-से बाहर वाले छोग गुस्से 
भी हुए कि यह क्‍या हुआ ? और सौ चूहे मार के बिल्ली हज करने के लिए 
जाती है, ऐसी अंग्रेजों की चाल है। सारी दुनिया में सदियों से आज तक 
अंग्रेजों ने इसी तरह से काम किया, हमने उसकी अपेक्षा बहुत अच्छी तरह से 
काम किया। छेकिन उनको बहुत क्रोध आया कि यह कैसे हो गया ? अब वे 
पंच कैसे बनेंगे । ठीक है, अब यह तो भीतर की बात थी। लेकिन बाहर की 
बात हो, तब कितना क्‍या कुछ करना पड़ेगा ? जब भीतर के लिए हमको 
इतना कुछ करना पड़ा । 

हमारा पड़ोसी, जो हमारे से ही अलग हुआ, बार-बार हमको दुइमन . 
कहता है। हमें बार-बार दुश्मन कहकर वह हमारे साथ दोस्ती कैसे करेंगे ? , 
उसने दुश्मन होना हो तो उसकी इच्छा । हम तो चाहते हें कि हम दोस्ती 
रखें । लेकिन इसी तरह से वह हमें दुश्मन-दुश्मन कहते रहें, तो दोस्ती नहीं 
हो सकती । मुहब्बत के लिए तो उन्हें अपनी चाल बदलनी पड़ेगी | हम तो 

उनकी जगह पर जाना नहीं चाहते हें, लेकिन वे हमारे काइमीर में जाकर 
घुस गए हैं । जब तक वे वहां से नहीं हटेंगे, तब तक दोस्ती की बात उनकी 
जवान पर अच्छी नहीं लगती । अब वे कहते हें कि काइ्मीर के बिना 
पाकिस्तान रह नहीं सकता। नहीं रह सकता, तो आओ पीछे। किसी ने 
रोका है ? लेकिन हम वहां से हटनेवाले नहीं हें। हम इस तरह से कभी 
नहीं हटेंगे । 

मेंने आपसे कहा, अब आकर हम अपने नीचे की ओर देखें । बर्मा में देखें, 
मलाया में देखें, चाइना में देखें और साउथ-ईस्ट की सब जगहों को देखें। सब 
देशों में आपस में कगड़ा-ही-फगड़ा चछता नजर आता है। ऐसा ही अगर हिन्दु- 
स्तान में भी हुआ, तो हमने जो कुछ पैदा किया है, वह सब गुमा देंगे । ऐसा नहीं 
करना चाहिए । उसके लिए हमें क्या करना है ? सब से जरूरी बात यह है 
कि हमें अपनी मध्यस्थ सरकार को और भी अधिक मज़बूत बनाना चाहिए। 
हमारे कई लछोग कहते हें कि मध्यस्थ सरकार का कोई विरोध नहीं करता, 
इसलिए हमें उसका विरोध करना चाहिए । करो, ठीक है । विरोध करने में 
कौन ना कहता है, करो । लेकिन विरोध करने का मतलब यह नहीं कि कोई 
काम ही नहीं होने देना चाहिए । अब देखो, हमारे जहाज आकर वहां 
बन्दरगाह पर पड़े हैं। हमने परदेस से अनाज मंगवाया था, अब जहाज बम्बई 
के बन्दर में आकर पड़े हें। अब वहां जो मजुदूर डॉक पर काम करनेवाले 
हैं, वे आज हड़ताल पर चले गए हैं । और जहाज वहां पड़े हें। इधर मजदूर 
हड़ताल करता है और उधर जिन के पास अनाज पहुँचाना चाहिए वहां पहुँचा 
नहीं सकते । अब उनको कोई यह नहीं कहता कि भाई, हमारे हिन्दुस्तान की 
आशिक हालत ऐसी है कि थोड़ा-सा दुख बरदाइत करो । अगर आप यह न करेंगे 
तो हमारे अपने लोग भूखे मरेंगे । जब आप हड़ताल करते हें तो हज़ारों लाखों 
की भूछ की परवाह नहीं करते । अब यहां तक कहते हैं कि रेलवे में हिस्सा 
करो रेलवे में लेबर का हिस्सा कर दो । पोस्ट आफिस चलता है, तो उसमें 
भी लेबर का हिस्सा कर दो। सब चीज़ों में मजदूरों का हिस्सा कर दो। क्‍या 
दुनिया में किसी और जगह पर ऐसा हो गया है, जो अब हिन्दुस्तान में ही ऐसा 
करना है? कल ही तो हमारी गुलामी गई है। अभी तो हमारे पेर भी पूरी तरह 
मजबूत नहीं हुए । उसके पहले यह सब चीज़ एक साथ कर दो। यह कैसे हो 
सकता है ? हम भी चाहते हें कि हमारे मजदूर तगड़े हों और हमारे मुल्क में 

किसी एक आदमी के पास अधिक धन न हो । हम तो चाहते हैं कि सबके पास 
चर्खा हो। लेकिन हमें समभना चाहिए कि कहां तक हम आज खड़े हैं और 
कहां तक हमें जाना है । 

तो मैंने कहा कि हमें अपनी मध्यस्थ सरकार को मज़बूत बनाना चाहिए। 
साथ ही हमें अपनी रक्षा के लिए फौज भी चाहिए। हमारी छश्करी ताकत ऐसी 
होनी चाहिए कि जिस से हमें कोई डर न रहे। पहले जैसे हैदराबाद के कुछ 
लोगों ने सोचा था कि ये क्‍या लड़ेंगे, इनके पास तो कुछ है ही नहीं, वैसी बात 
फिर कोई सोच न सके । अब हमारे भीतर तो सब समझ गए। बाहर का भी 
खूब मजबूत होना चाहिए । तो वह कैसे मजबूत हो ? आज हमें फ़ोज रखनी 
हो तो पुराने ढंग की फौजसे काम नहीं चलेगा। अब तीर या तलवार की 
लड़ाई नहीं रही है । जब हैदराबाद में हमारे टैंक पहुँचे और उनकी आवाज 
सुनाई दी तब दुदमनों के पेट में जो खाया था, सब हिलने छगा। वे सोचने 
, छूगे, यह तो हमने नहीं देखा था। हम तो रोज ऊपर से हवाई जहाज में पैसा 
खर्च कर के इतने हथियार बन्दूक छाए थे । लेकिन बन्दूक की गोली तो वे 
अभी चला नहीं पाए कि दूर से हमारी तोपों की आवाजें आने हछगीं। उन्होंने 
सब ठंडा कर दिया | हमने तो पहले ही कहा था, मगर तब किसी ने हमारी 
सुनी नहीं । इसलिए हमें नश्तर तो चलाना पड़ा, मगर हम ने इस तरह 
नश्तर चलाया, जिस से कम-से-कम खून निकले । 

छेकिन यह जो हमारे पास सामान था, उसी प्रकार का सामान कहां से 
आता है ? और अपनी रक्षा के लिए हमें और भी क्या-क्या सामान चाहिए ? 
वह न हो, तो काम चलता नहीं है। उसके बिना आज की कोई फौज नहीं 
चल सकती । उसके बिना तो, जो रजुवी का हाल हुआ, वही हाल हमारा भी 
हो । तो हमारे पास पूरा और अच्छा सामान चाहिए । वह सब सामान 
हिन्दुस्तान में बनना चाहिए । तो क्या-क्या सामान चाहिए ? क्षार्मी को के 
जाने के लिए ट्रक्स चाहिए, बहुत-सी मोटर छौरी, और जीप्स चाहिए, बड़े-बड़े 
टेक्स, जिसमें तोपें रहती हैं, चाहिए । ये बड़ी-बड़ी चीज़ें हिन्दोस्तान में कहां 
होती है? हमारे यहां तो अभी कोई चीज नहीं बनती। अगर परदेसी लोग भी 
हमको ये चीज़ें न दें, तो हम बेकार हो जाएँगे । इसलिए वह चीज़ें: हमें अपने 
मुल्क में पैदा करनी हैं। तो वह सब पैदा कैसे हो? उसका इल्म हम को जान 
लेना चाहिए कि उन्हें किस तरह से पैदा किया जाय । तो हमें और भगड़ा 


जे ब्द . 

छोड़कर अपना यह ज़रूरी काम खुद करना है। अब यह जो ट्रक्स चलते हैं, 
मोटरें चलती हैं, उनको घोड़े के समान पानी नहीं पिलाते, उनको पैद्रोल 
पिलाना पड़ता है। तो पैट्रोल कहां से छाना है ? हिन्दुस्तान में तो बहुत थोड़ा- 
साप॑द्रोल है। जो है, उस को भी ठीक से निकालने का अभी तक कोई अच्छा 
इन्तज़ाम नहीं है । तो हम कया करें ? गैसोलीन हमारी धरती में काफ़ी पड़ा 
है, लेकिन कौन निकाले उसे ? आज तक हम तो एक ही इल्म सीखे थे कि 
चलो जेल में । दूसरी बात तो अभी तक हम सीखे ही नहीं । लड़ाई तो हमने 
बहुत की, लेकिन राज चलाने का काम इस तरह से नहीं चलछूता। यह बहुत 
ही कठिन और विचित्र काम है । सो यह चीज़ भी हमें इधर पैदा करनी है । 
अब फौज के लिए बारूद-गोला चाहिए, तोप-बन्दूकें चाहिएँ, यह सब पैदा कंसे 
हों ? यह किसी को ख्याल नहीं कि गोला, बारूद कहां से आता है, उसका दाम 
कितना देना पड़ता है । फौज के छोगों के लिए यूनीफार्म चाहिए, कपड़ा 
चाहिए। आप के पास टुकड़ा हो न हो, धोती हो न हो, टोपी हो न हो, तो 
भी काम चल सकता है, पर फौज का काम नहीं चलेगा। फौज के सिपाहियों 
के पेट के लिए भी आपसे तीन गुना, चार गुना खाना जरूर चाहिए, 
, तभी काम चल सकता है, नहीं तो नहीं चलेगा। क्योंकि जिससे छड़ाई 
का काम लेना हो, उसको इस कदर खाना जरूर देना चाहिए कि वह 
खूब तगड़ा रहे। 


सब चीज़ें अगर हम अपने मुल्क में पैदा न करें तो हमारा काम नहीं 
चल सकता है । और यह सब पैदा करना हो, बारूद-गोला, बन्दूक, तोप, कारें, 
ट्रकें, जीप्स सब पैदा करनी हों, तो बड़े-बड़े कारखाने चाहिएँ। यह काम चर्खा 
से नहीं होता । चर्खा की जो फिलॉसफी गान्धीजी की है, वह अगर हिन्दुस्तान 
माने और दुनिया माने, तो दुनिया में कोई दुखी न रहेगा, न कोई भूखा 
रहेगा, न कोई नंगा रहेगा । लेकिन वह हमने छोड़ दिया है । हम वह नहीं करते 
हैं। गान्धीजी ने बार-बार कहा कि हिन्दुस्तान में करोड़ों लोग बेकार पड़े 
हैं । अगर वे सब एक घंटा भी चर्खा चलाएँ तो और कपड़े की जरूरत नहीं 
रहेगी । लेकिन वह माननेवाले नहीं हें । यहां घर में पानी का नह लूग गया 
तो कूंएँ पर कोई जानेवाला नहीं है । ऐसी हालत हो गई है, तो हमें समझना 
चाहिए कि या तो गान्बौजी के रास्ते पर चलो, तब कूछ हो सकता है, या 
उस रास्ते पर चलो, जो दुनिया का रास्ता है । वह रास्ता यह है कि हमारा 

घर मजबूत होना चाहिए और ऐसा नहीं होना चाहिए कि घर-घर हमारी 
लड़किएँ बिकती रहें । गैर छोग औरतों को उठा ले जाएँ और हम बेकार रोते 
ही रहें | इसके लिए हमें बन्दोबस्त करना है कि हमारी केन्द्रीय सरकार और 
हमारी आर्मी मज़बूत हो । और अगर हमें अपनी आर्मी मजबूत रखनी हो, तो 
उसके लिए जितने सामान की ज़रूरत होती है, वह सब हमें इधर बताना चाहिए 
और वह सब बनाने के लिए हमें कारखाने चाहिएँ । 
तो इन कारखानों को कौन चलाए ? बहुत से लोग कहते हें कि इन्हें 
नेशनलछाइज़ करो । सब कारखानों को राष्ट्रीय कर दो। अरे, हम में तो अभी 
अपनी गवर्नमेंट चलाने की भी पूरी ताकत नहीं आई है। वह कारखाना चलाना 
तो फिर दिवाला निकालने की बात है | क्‍योंकि हम वह इल्म जानते ही 
नहीं हें । तो इसके लिए हमारे जो घनिक छोग हें, उनको समभाना पड़ेगा । 
उनको साथ छेता पड़ेगा । सो खाली धन का साथ नहीं है । उनके दिमाग को 
भी साथ लेना पड़ेगा कि मिलों को कँसे चछाया जाएं। अब भी तो हमारे यहां 
बड़े-बड़े कारखाने बने हुए हैं । सब चीज़ें हमने गुलामी में भी बनाई तो अब 
आज़ादी में इससे ज्यादा क्‍यों नहीं बना सकते ? बना सकते हें। दुनिया भर में 
जितना इल्म है, उससे ज्यादा हमारे लोगों के दिमाग में है । लेकिन हम संग- 
ठित होकर चल नहीं सकते हें। व्यक्तिगत अछग-अछग अपनी अपनी राय रखते 
हैं । वह नहीं होता चाहिए । हमें अपने समाज को संगठित करना चाहिए। 
तो इस संगठन के लिए पहले तो हमें निश्चय कर लेना चाहिए कि हम आपस 
में झगड़ा या फुसाद नहीं करेंगे । 
देश के हित की खातिर पांच साल मिल कर काम कर लो । हम लोग 
तो अब बुद्े हुए। हमारा काम तो बेश को गुलामी से छुड़ाना था सो वह तो 
पूरा हो गया । लेकिन देश को उठाने के लिए नौजवान तैयार न हों तो 
फिर बहुत मुश्किठ हो जाएगी । यह बात नहीं है कि हमारे नौजवानों में 
दिमाग न हो । उनका दिमाग तो बहुत तेज़ है । बल्कि वह ज्यादे तेज़ हो गया 
है, उसी से मुसीबत होती है । जब दिमाग ज़रूरत से ज्यादा तेज हो जाता है, 
तो हर चीज़ में गलती निकालने लगता है। हर बात की टीका करना या टिप्पणी 
करना और उस पर प्रैक्टिकल (व्यावहारिक) निगाह से न देखना एंक बहुत बड़ा 
दोष है। किताब में क्या लिखा है, सिर्फ यही देखने से काम नहीं चलता । 
, वह तो हाथ-पांव चलाने की बात है । 

हमें अपने व्यापारी और धनिक लोगों से उनका इल्म भी लेना पड़ेगा, उनका 
साथ भी हमें लेना पड़ेगा । उनसे भी हम कहेंगे कि आओ भाई, सुल्क जैसे 
हमारा है, वैसे तुम्हारा भी है। मुल्क में आज बहुत मैदान पड़ा है, उसमें जितना 
काम आप कर सको, करो । परदेसियों के समय जितना तुम करते थे, 
इससे ज्यादा करने का मौका अब तुम्हें मिलेगा । हालत यह है कि धनी हम से 
डरते हैं। हमारा उनको भरोसा नहीं है । हम उनका भरोसा नहीं करते | इस 
त्तरह से काम नहीं चलेगा । हमें एक दूसरे पर विश्वास पैदा करना चाहिए। 
त्तमी काम चल सकता है। मज़दूरों का धनिकों के साथ भगड़ा, प्रान्त का प्रान्त 
के साथ भगड़ा । हम इसी तरह से आपस में भंगड़ा करते रहे, तो इस से हमारे 
देश का काम न चलेगा । हम हिन्दुस्तान के किसी भी प्रान्त में रहते हें, असछ 
में हम सब हिन्दुस्तानी हैं। हमारा यह प्रथम कतंब्य है कि हम हिन्दुस्तान की 
रक्षा को मजबूत करें और हिन्दुस्तान की आज़ादी की पुष्टि करें। सब को एक 
साथ मिलकर दरशहरे जैसे राष्ट्र के पर्व पर संकल्प करना है कि हम पहले 
जैसे खुशहाल थे, उसी प्रकार हम खुशहाल बनेंगे और अपने देश को उठाएँगे । 
आप महाराष्ट्र और गुजरात के छोग दोनों यहां मिले हैँ, वह तो एक गंगा 
जमुना के संगम जैसा है । लेकिन हेमें तो हिन्द सागर जैसा बनना है, जिस में 
भरत की सब नदियां मिलती हैं। 

मुझे आशा है कि अब मुल्क में ईर्ष्या का ज़हर, या इसी तरह की कोई 
नीच भावना नहीं रहेगी और सब प्रेम से मिलू-जुलकर अपना काम करेंगे । 
इस तरह यहां ऐसा वायुमण्डल बनेगा, जिसमें हमें मुल्क को उठाने के लिए बहुत 
मौका मिलेगा । हमारे नौजवानों को बहुत काम करना है। हमने तो कोशिश 
करके जितना हम कर सकते थे, वह कर लिया । आज हमारे नौजवानों के 
लिए मैदान खुला पड़ा है। और उन्हें काम करने का बहुत मौका है। छेकिन 
अगर वे काम करना छोड़ देंगे और ऐसा समसमेंगे कि बस एक आर्टिकल लिख 
लिया या एक व्याख्यान दे दिया तो उस से काम न चलेगा। उससे कोई नेता- 
गिरी अब नहीं मिलेगी | छोग तो अब उसी को पसन्द करेंगे जो काम कर के 
दिखाए । तो स्वराज्य की बहुत जोखिमदारी है । गुलामी में तो हमें एक ही 
रास्ते पर चलना था कि जिस किसी तरह परदेसी को हटाओ । लेकिन यह 
जो आपस में झगड़े की बात है, और आपस की कमज़ोरी है, हमारे खुद के 
भीतर की कभज़ोरी है, उसको हटाना बहुत ही कठिन काम है | हमें अपने में 

अन्तदुं ष्टि पैदा करनी है और हमारे में जितनी कमज़ोरियां हें उनको हटाकर 
हिन्दुस्तान को उठाने में ईश्वर का साथ भांगना है। ईश्वर से प्रार्थना कर तथा 
गान्धी जी को याद कर हमें अपने मुल्क को उठाने के रास्ते पर चलना है + 
यही हमारा कर्तव्य है । 

ईदवर आपको इसमें सफ़छृता दे । 


(११) 
चोपाटी, बम्बई 
३० अक्तूबर, १९४८ 


बम्बई प्रान्तिक कांग्रेस समिति के प्रतिनिधि गण, बम्बई निवासी भाइयों 
ओर बहनो ! 
आप छोगों ने मेरे प्रति जो अद्भुत प्रेम दिखाया है, उसके लिए प्रथम 
तो में यह कहना चाहता हूँ कि में आपका अत्यन्त ऋणी हूँ और आप का शुक्रिया 
अदा करता हूँ । जो बात भाई पाठिल ने मेरे बारे में आपके सामने कही है, 
उसके बारे में में आप का समय नहीं लूंगा और कुछ नहीं कहूँगा। संक्षेप में 
में इतना ही कहना चाहता हूँ कि इन्सान कुछ नहीं कर सकता। जो कुछ होता 
है, वह तो इन्सान को प्रतीक लेकर होता है । करने वाली शक्ति जो उसके 
पीछ है, वह सामने नहीं आती । इसमें जो ईश्वर की. इच्छा होती है, वही 
होता है। आज करीब एक साल के बाद मुझे आप लोगों के दर्शन करने का 
मौका मिला है। में ईश्वर से प्रार्थना करता हूँ और मांगता हूँ कि आप छोगों 
का मेरे प्रति जो प्रेम है, जो सद्भावना है, में उसके छायक बनूं । अब मेरी 
उम्र भी काफी हो चुकी है और आराम करने का मेरा अधिकार हो गया है । 
लेकिन दिल चाहता है कि जो चन्द दिन बाकी हें, उनमें भी कुछ काम हो जाए 
और हिन्दुस्तान किसी तरह से स्थिर हो जाए। हमारा देश मज़बूत हो जाए 
और भविष्य में कोई खतरा न रहे, तो अच्छा है। इसलिए इन बचे हुए दिनों 

में, जितनी भी हो सके में कोशिश करना चाहता हूँ । आप जानते हैं कि हिन्दु- 
स्तान पर पिछले एक साल में बहुत मुसीबतें पड़ी हैँ, हमें बहुत-सी कठिनाइयों 
में से गुजरना पड़ा है। हमको दिन-रात चिन्ता रहती थी कि यदि हम से 
कोई अपराध हो गया, तो हिन्दुस्तान नीचे गिर जाएगा । इसलिए हमें रात- 
दिन सावधान रहना पड़ता था । 

किसी को जिस की उम्मीद नहीं थी, ख्याछ तक नहीं था और न जिस 
का कोई मनसूबा ही था, ईश्वर की इच्छा से वही काम हो गया । जब मेंने 
हिन्दुस्तान के दो टुकड़े मंजूर किए, तब मेरा दिल दर्दे से भरा हुआ था और 
मेरे साथियों की भी यही हालत थी । हम छोगों ने राजी-खुशी से इस चीज़ को 
स्वीकार नहीं किया । हमने छाचारी से इसे कबूल किया । तो भी वह सच्चे 
दिल से किया। क्‍योंकि हमारे दिल में कोई पाप नहीं था। हम चाहले थे कि 
हम जब साथ नहीं रह सकतें, तो अछग ही हो जाना ठीक है। और हमने यह 
भी देखा कि अगर आज अलछग नहीं होंगे, तो हिन्दुस्तान के दो टुकड़े तो क्या 
टुकड़ें टुकड़े होने जा रहे हैँ, जिसका परिणाम बहुत बुरा होगा । हमने जो हिन्दु- 
स्तान की स्वतन्त्रता के लिए इतने साल कोशिश की, हमारी वह सारी कोशिश 
मिट्टी में मिल जाएगी और हमको आज्ञादी नहीं मि्त सकेगी । क्‍योंकि तब 
हम आपस में बुरी तरह से लड़ रहे थे। जहां-जहां मोका मिलता था, वहां एक 
दूसरे की जड़ काट रहे थे । इस हालत में मुल्क का आज़ाद होना मुश्किल 
था। तब हमारे सिर पर एक तीसरी सत्ता बैठी थी, जो उसका पूरा फ़ायदा 
उठाती थी । हमने सोचा कि हमारा प्रथम कर्तव्य है कि इस सत्ता को यहां से 
हटा दिया जाए और जितनी भी जल्दी हो सके उसे हटाया जाएं। उसके लिए 
जितनी भी कीमत अदा करनी पड़े, हम देंगे । इसलिए हमने यह मंजूर कर 
लिया कि यदि हिन्दुस्तान की स्वतन्त्रता चन्द दिनों में स्वीकार हो जाएं 
और विदेशी हुकूमत यहां से जल्दी हट जाए, तो हम इस प्रकार के टुकड़े हजम 
कर छेंगे । और हमने उन्हें हज़्म भी कर लिया । 

उसका जो कुछ परिणाम हुआ, हमने भोग लिया । बहुत लोगों को कष्ट 
हुआ और आज भी हो रहा है। एक जिन्दा अवयव हमारे शरीर से काट लिया 
गया । हमारे अंग से बहुत सा खून गिरा, बहुत नुकसान हुआ । लछेकिन जो नुक- 
सान होनेवाला था, उससे बहुत कम हुआ । उसका ख्याल मेंने अपने दिल में 
पूरा-पूरा रखा । इसलिए आज भी, जबकि मेंनें यह विभाजन स्वीकार किया था, 

उस समय का ख्याल करता हूँ तो मेरे दिल में कोई पद्चात्ताप नहीं होता। पहले 
मेरा ख्याल कभी यह टुकड़े मंजूर करने का नहीं था । लेकिन गवर्नमेंट में 
आने के बाद जब मेंने तजुर्बा किया तो समभ में आया कि अगर यही हालात रहे 
तो जिस तरह जो चीज़ है, वैसे ही चलती जाएगी, और हमारे साथ कुछ भी न 
रहेगा । तब हमने सोच-विचार कर यह काम किया कि पाकिस्तान के नेता 
लोग ही, जिस पाकिस्तान को एक प्रकार से चूहों का खाया हुआ पाकिस्तान 
( मौथ-इटन पाकिस्तान ) कहते थे, उसी पाकिस्तान को हमने मंजूर कर लिया। 
इसका क्‍या मतलब है ? वे उसे क्‍यों कबूल कर लेते हैँ ? हमारे दिल में इसका 
पूरा चित्र था । हमने सोचा कि उनकी नीयत बुरी है और ठीक नहीं है। इस 
चीज्‌ को कबूछ कर फिर आक्रमण करने की उनकी नीयत है। उसके लिए हमारा 
पूरा इन्तजाम होना चाहिए और वह भी ऐसा कि जिसमें उन्हें किसी प्रकार की 
सफलता न मिले । इसके पीछे उनका साथ देनेवाले बाहर के छोग थे। बड़े-बड़े 
लोग थे, बड़ी-बड़ी शक्तियां थीं। उनके साथ पाकिस्तान कबूल कराने में जो 
लोग थे, उन्होंने पीछे भी उन का साथ दिया । लेकिन जब हमने यह चीज़ देखी 
कि उनकी नीथत साफ नहीं है, तो हमने भी पूरी तैयारी की। 

हमारे पास पांच छः सौ रियासतें थीं। इतनी रियासतों के अलग-अलग 
टुकड़े हो जाते, तो देश नष्ट हो जाता । ऐसी हालत थी कि तब हिन्दुस्तान के 
पास कोई चीज़ न थी। पुरानी हुकूमत ने हमारे साथ एक प्रकार का समभौता 
किया था, उसमें यह चीज़ थी कि जो सार्वेभौम सत्ता थी, वह खत्म हो गई मौर 
राजाओं को छूट हो गई कि वह चाहें तो हिन्दुस्तान के साथ रहें या चाहें तो 
अलछंग रहें । इस मामले में हमने यह कभी नहीं सोचा था कि छोटे-छोटे राजा 
भी हिज़ मैजस्टी बन जाएँगे । कोई कोई तो अपने को हिज़ मैजस्टी कहने भी छंगे। 
इस चीज़ से हमें सबसे बड़ा खतरा था। ईइवर की कृपा से बहुत्त से राजाओं 
में अपने देश के प्रति प्रेम भावना थी। उन्होंने भली बुरी कोई भी बात की हो, 
पर उनकी नीमव अच्छी थी । हमने भी माना और उन्होंने भी कि हिन्दुस्तान कै 
साथ रहना अच्छा है । जिन लोगों ने बाहर जाने की कोशिश की, उन्होंने 
घक्‍का खाया । 

इस तरह से १५ अगस्त के पहले ही हमने सारे राज्यों को हिन्दुस्तान में 
शरीक होने के लिए राज़ी कर लिया। केवल तीन राज्य ही बाहर रहे। एक 
जूनागढ़, दूसरा हैदराबाद और वीसरा काइमीर । अब जब भगड़े की कोई और 

चीज़ बाकी न रही, तो पाकिस्तान ने इन तीनों राज्यों में अपना हाथ डाला । 
हमने बहुत कहा कि आपको अपना अलग हिस्सा मिल जाने के बाद आप का 
हमारे घर में हाथ डालना चोर डाकुओं का काम है, उसका नतीजा अच्छा नहीं 
होगा । लेकिन वह नहीं माने और जूनागढ़ में जा कर नवाब से दस्तखत करवाए) 
हमने कहा कि जिन लोगों ने नवाब से दस्तखत करवाया, वही उसकी रक्षा करें, 
हम नहीं करेंगे । खुदा के यहां उनको इसका जवाब देना पड़ेगा । उस बेचारे 
नवाब को यहाँ से ले जाकर कंदी बनाकर छोड़ दिया। यहाँ की आज़ादी से 
पाकिस्तान की जेल उसे ज्यादा पसन्द होगी, ऐसा मेरा ख्याल है । 

उसी समय काइमीर में भी इस प्रकार की कारंवाई हुई कि जो लोग फ्रांटियर 
के बाद बोर्डर (सीमा) पर थे, जो ट्राइवल एरिया में रहते थे, उन्हें बहकाया और 
काइमीर में भेजा । जिसकी लड़ाई अभी तक चलती है। पहले तो ट्राइबल पीपुछ 
( सरहदी लोगों ) को वहाँ भेजा, क्योंकि सरहद का काम बड़े खतरे का था। 
सरहद की हालत ऐसी थी कि आज तक किसी तरह से छालच, रिश्वत और 
जिस किसी तरह समभा-बुका कर इतने साल अपना काम चलाया गया था ।अ ब 
जब अंग्रेज हट गए और पैरामाउंट पावर खत्म हो गई, तो उसके बाद यह ट्राइवल 
पीपुल पाकिस्तान के ऊपर नज़र करने लगे । अब पाकिस्तान ही की उन्हें संभा- 
लने की जिम्मेवारी थी । हमारी तो थी नहीं । उनके पास सामान पूरा था या 
नहीं, यह तो हमें नहीं मालूम, पर पाकिस्तान ने उन्हें हमारे ऊपर कासमीर में भेज 
दिया । अब बहुत से लोग, जो बाहर के हैं, जो पूरी हाठत समभ नहीं सकते हैँ 
उनका यह कहना था कि जिस जगह ज्यादातर मुसलमान हों, वह पाकिस्तान का 
ही हिस्सा है, ठीक नहीं है । क्‍योंकि हमारे अपने मुल्क में चार करोड़ मुसलमान 
रहते हैं। इतने मुसलमान जहाँ रहते हों, वहाँ का राज्य साम्प्रदायिक हो ही 
नहीं सकता । हम किसी दूसरे सम्प्रदाय के साथ ऐसा व्यवहार नहीं कर सकते, 
जैसा कि मज़हबी राज्यों में होता है। हमारे साथ काझ्मीर में ज्यादा मुसलमान 
हैँ । उन्हीं लोगों से काश्मीर की लड़ाई चल रही है, यह आप जानते ही हैं। 
और इसमें पाकिस्तान की ख्वारी हो रही है। पहले तो वे इस लड़ाई में भाग 
लेने की बात से ही इंकार करते थे। अब उन्होंने अपना लश्कर ही रख 
दिया है । हमारा तो उधर पड़ा ही है । 

तीसरी जगह हैदराबाद थी। वहाँ भी पाकिस्तान ने हाथ डाला, हालांकि 
वहाँ भी उनका कोई सम्बन्ध नहीं था। बस, हिन्दुस्तान को हैरान करना 

और हिन्दुस्तान को छिन्न-भिन्न करना ही उनकी नीयत थी। पहले तो कहते थे 
कि हमारा तो कोई इन्ट्रैस्ट ( हित ) है ही नहीं, हम कुछ नहीं जानते। किन्तु 
जब आहिस्ता-आहिस्ता सब भेद खुल गया, तो उससे मालूम पड़ा कि हैदराबाद 
का प्राइम मिनिस्टर ही एक प्रकार से पाकिस्तान का प्रतिनिधि था । 
हैदराबाद ने जब हमारे साथ समझौता किया, तो वह ऐसा था कि जैसा 
हमने किसी और राजा के साथ नहीं किया था। उसमें हमने बहुत उदारता 
दिखाई थी । उधर उनका पाकिस्तान को २२ करोड़ रुपया देने का मशवरा 
भी जारी था| इस तरह हमारे साथ धोखेबाज़ी की। तो भी जब तक छार्ड माउंठ- 
बैटन यहाँ थे, हमने हैदराबाद का मामलछा उनकी मर्जी पर छोड़ा था। 
क्योंकि ब्रिटिश गवर्नमेंट की नीति ऐसी थी कि शुरू से हैदराबाद के साथ 
अलग बर्ताव किया गया था। तो जहाँ तक हो सका, हमने भी उदारता का व्यव- 
हार करने की कोशिश की । लेकिन गवर्नर जनरल के जाने के आखिरी दिन तक 
उम्मीद थी कि वह इंग्लैण्ड जाने से पहले खुद हैदराबाद जाकर निजाम से काग- 
जात पर दस्तखत करवा लाएँगे । वह नहीं हुआ और इसका उसे बहुत दुख 
था। गवर्नर जनरल के जाने के बाद इस चीज़ का फैसला हमें तो करना ही था। 
किन्तु जब हम फैसला करने की सोच रहे थे, तब वह पाकिस्तान सरकार की मदद 
से और इंग्लैण्ड में उनके जो साथी और साथ देनेवाली शक्तियाँ थीं, उनकी 
मदद से, यूनाइटेड नेशन्स आर्गेनाईजेशन की सिक्‍योरिटी कौंसिल में जाने का 
छिपा बन्दोबस्त कर रहा था । इस बीच गोआ पोर्ट खरीदने की भी उसने 
कोशिश की । बाहर के मुल्कों से आर्म्स और एम्यूनीशन ( हथियार और गोला- 
बारूद ) छाकर भरने की कोशिश भी की गई । किसी तरह की कोर-कसर 
नहीं रखी गई। इस सब का कौन ज़िम्मेवार है, उसका फँसछा आज नहीं होगा । 
खुद निजाम साहब कहते हैं कि उनको तो एक कैदी बना कर इन लोगों ने 
यह सब काम किया । इत बन्दी बनाने वाले में उनके प्रीमियर आदि भी थे। 
अब खुद ही यह भी कहते हें कि उन्हें यू० एन० ओ० में नहीं जाना है, और 
जो प्रतिनिधि उनकी तरफ से सिक्‍योरिटी कौंसिल में गए हैं, उनको वापस लौट 
आना चाहिए । इन प्रतिनिधियों को जो रुपया दिया गया था, उसमें से जो 
खर्च होने से बाकी बच रहा, वह पाकिस्तान के हाई कमिइनर के नाम कर 
दिया गया । अपना कुदुम्ब तो उस प्रतिनिधि ने पहले ही पाकिस्तान भेज दिया 
था। इस प्रकार की नियत से तो वहाँ काम चल रहा है। उस पर तुर्रा यह 

कि वह शान्ति चाहते हें, सुलह चाहते हें, मुहब्बत चाहते हेँ। इन बातों का 
कोई मतलब नहीं निकलता । में एक और चीज़ भी बता देना चाहता हूँ कि 
हमने अभी तक पाकिस्तान के खिलाफ या उससे लड़ने का कोई काम नहीं 
किया । 
चाहे हैदराबाद हो, या काब्मीर, जूनागढ़ हो या और कोई और, किसी 
भी हालत में कोई बाहर की शक्ति हमारी आन्तरिक श्यवस्था में दखलः 
नहीं दे सकती चाहे हिन्दुस्तान खत्म हो, या पाकिस्तान खत्म हो, या दुनिया 
खत्म हो जाए, हम किसी का दखल बर्दाइत नहीं कर सकते। हमने पाकिस्तान 
सच्ची नीयत से कबूछ किया है और आज तक भी हमारी नीयत साफ है और 
हम उसका भला ही चाहते हैं। वह अगर खुद अपने हाथों से अपना खड़डा 
खोदना चाहते हों, तो उसमें वे गिरें, उसमें भी हम अछग रहेंगे । में आज भी 
यही बात कहता हूँ । 

लोग मुझसे कहते हें कि हैदराबाद का क्‍या करोगे | कोई कहता है कि 
उसके टुकड़े-टुकड़े कर दो और आसपास के तीन प्रान्‍्तों में मिला दो। कोई 
कहता है कि निज्ञाम को उठा दो । कोई कहता है कि रेस्पांसिबरू गवर्नमेंट 
( उत्तरदायी सरकार ) बना दो । सब अपनी-अपनी राय देते हैँ। ठीक बात 
है । हम सब सुनते हैं और सोचते हूँ । लेकिन एक बात पक्‍की है कि हैदराबाद 
के लोगों और हैदराबाद की जनता का भला जिस चीज़ में है, हम वही 
काम करेंगे। इसका फैसला भी जनता ही करेगी। हम उससे अछग नहीं हो 
जाएँगे । मु 
एक दूसरी बात भी पक्की है कि निज्ञाम को रखने के लिए या निज्ञाम की 
डाइनेस्टी (वंश) रखने के लिए, या निज्ञाम का कोई भी इन्ट्रैस्ट ( हित ) 
रखने के लिए यदि कोई बाहर वाला मदद करेगा, तो पहले उसे हमसे लड़ना 
होगा । इससे हम डरते नहीं हें । यह हमारा आन्तरिक मामला है, हमारे घर 
का मामला है। चचिल हो या कोई उससे भी बड़ी शक्ति हो, हम उसे बर्दाब्त 
नहीं करेंगे । हमें काश्मीर के मामले में आज भी कहा जाता है, जब वहाँ के 
मुसलमान चाहते हें, तो हिन्दुस्तान क्‍यों बीच में पड़ता है । यदि काइ्मीर के 
मुसलमान आज हमसे कह दें कि हम चले जाएँ, तो हम तुरन्त वहाँ से हट 
जाएँगे। क्योंकि हम कबूल करते हें कि काइमीर में मुसलमान ज्यादा हैं। पर जब 
कि काझ्मीरी मुसलमान ही हमसे कहते हें .कि उन्हें हिन्दुस्तान में रहना हैं, 

तो हम मुसलमानों के साथ धोखाबाजी कैसे कर सकते हैँ ? हमने वादा किया 
है कि अगर वह हिन्दुस्तान में रहना चाहते हें, तो हिन्दुस्तान ख्वार ही बयों न 
हो जाए, हम उनका साथ नहीं छोड़ेंगे । इस तरह से जब काश्मीर की प्रजा, 
हिन्दू और मुसलमान दोनों और वहाँ का राजा चाहता है कि वह हिन्दुस्तान 
में रहें, तो इंग्लैण्ड में रहने वाले टोरी हों या लिबरछ, या कोई और शवित हो, 
उसे बीच में पड़ने का कोई अधिकार नहीं है, और न हम किसी की सुनेंगे । 
कोई चाहे छाख कोशिश करे | हमें बड़ा अफ्सोस होता है कि हिन्दोस्तान के 
हर मामले में, वह जहाँ चाहते हें, दखल देते हें। इसलिए में साफ कर देना 
चाहता हूँ कि जब तक यह्‌ छोग नहीं समभेंगे कि हिन्दुस्तान अब आज़ाद है, 
तब तक हमारा उनका साथ रहना बहुत कठिन है। 

हम उनकी भी मुहब्बत चाहते हें, क्योंकि हम दुनिया भर की मुहब्बत 
चाहते हैं। मगर मुहब्बत इन तरीकों से कायम नहीं रहती । यदि इसी तरह 
हमारी आन्तरिक व्यवस्था में दखल दिया गया, तो हमारे सामने यह प्रदन होगा 
कि हम अपनी व्यवस्था कैसे करें। लोग कहते हैं. हमें कॉमनवेल्थ में रहना चाहिए। 
खैर, अब तो हमारे प्रधान मन्‍्त्री वहाँ गए हें। वह जब आएँगे, तो सब चीज़ 
हमारे सामने रखेंगे । तब हम देखेंगे कि हिन्दुस्तान के हित में क्या चीज़ है। 
हमारे सामने पहला सवाल यही रहेगा कि हिन्दुस्तान की भछाई की दृष्टि से जो 
बात ठीक हो, वही की जाए। 

यदि चचिल का यह ख्याल है कि हिन्दुस्तान को बचाने वाला वही है, तो 
मेरा कहना यह है कि उसको भी यह फैसला कर लेना चाहिए कि अपने इंग्लेण्ड 
को बचाएँ | क्‍योंकि वे दिन अब चले गए | वह खुमारी और वह मगरूरी के 
दिन अब चले गए । आज दुनिया दूसरी तरह से चल रही है । अगर सारी दुनिया 
एक दूसरे के साथ मिल कर मुहब्बत, सचाई और इन्साफ से नहीं चली, और 
दुनिया के देश गान्धी जी के बताए रास्ते पर न चले, तो दो लड़ाई तो यह 
दुनिया जिस किसी तरह बर्दाइत कर सकी, पर तीसरी बरदाइत न कर सकेगी। 
दुनिया खत्म हो जाएगी । दुनिया का नाश हो जाएगा । इस तरह से किसी का 
काम नहीं चलेगा । 

दूसरी एक बड़ी चीज़ यह है कि हमारे ऊपर जो पाकिस्तान के कारण 
आपत्ति आई, उसे हम भूल नहीं सकते । इससे दुनिया भर में हमारी बदनामी 


. हुईं, यह भी हम नहीं भूल सकते । छेकिन उससे ज्यादा जो हमारे ऊपर 

काइमीर और हैदराबाद का भारी संकट पड़ा, उसमें सबसे बड़ा हैदराबाद 
का था। जिसके कारण हमारे देश के अन्दर की कौमी हवा इतना बिगड़ रही थी 
कि उसको ठीक करने में बहुत दिक्कत मालूम हो रही थी। यह सब हमने किसी- 
न-किसी तरह संभाल लिया। बीच में और भी आपत्तियाँ आई कि उनसे 
बचाव करना कठिन हो गया। देश में ऐसी कारवाही हुई कि गान्धी जी की 
मृत्यु इस प्रकार से हुई। हमें बड़ी शर्म से कबूछ करना पड़ता है कि इस तरह 
की बात से हमें बहुत नुकसान हुआ । जिसे हम सुधार नहीं सकते । एक तो 
विभाजन की आफत, और दूसरी बापू के मरने की। जिस समय हमें उनकी 
सलाह, उनके साथ और उनके आशीर्वाद की सबसे अधिक ज़रूरत थी, उसी 
समय वह हमसे छित गए। लेकिन मुझे कहना पड़ेगा दुनिया की दृष्टि में और 
उनकी अपनी दृष्टि में, यह मृत्यु जिस तरह हुई, बहुत बहादुरी की मृत्यु थी। 
काश कि मेरी भी ऐसी ही मृत्यु हो। जिन छोगों ने ऐसा किया, उनको अगर 
पश्चात्ताप न होगा, तो उनका किसी तरह भी कल्याण नहीं होगा और साथ 
ही हमारा भी। यह बहुत बड़ी आपत्ति थी, जिसमें से हम अभी गुज़र कर 
आए हें। 
हैदराबाद में इतनी अबर्देस्त आपत्ति होते हुए भी सारे हिन्दुस्तान के हिन्दू 
और मुसलमानों में कोई फिसाद न हुआ । इसका मतलब यह है कि हिन्दुस्तान में 
. रहने वाली दोनों जातियों में परस्पर एक प्रकार का विश्वास पैदा हो गया है, 
और हम शान्ति से अपना काम कर सकते हैँ। अब हम यह चाहते हें कि इन 
अनुभवों से पाकिस्तान वाले भी समभदारी से काम लें और हमारे मामलों में दखल 
न दें । क्योंकि उनके दखल देने से हिन्दोस्तान में रहने वाले मुसलमानों को परे- 
शानी होती है । पाकिस्तान की तरफ से उन्हें कोई मदद तो मिलती नहीं, और 
उल्टा नुकसांन होता रहता है। इससे हमको भी नुकसान होता है, क्योंकि उस 
हालत में हम अमन और चंन से बेठ कर कोई काम नहीं कर सकते | 
एक बरस में हमने जो काम किया, वह तो ठीक ही है। समभो तो यह में 
एक सफाई दे रहा हूं। हाँ, तो हमने हिन्दुस्तान को एक बना दिया। पर इसी से 
काम नहीं बनता । अभी तो हमें एक मजबूत एकता की जरूरत है। अभी क्‍या 
आप कह सकते हें कि एक साल में जो सारा नक्शा बदला है, वह पक्‍का बन 
गया है ? उसका एक ही उदाहरण .में देता हूँ । जब गान्धी जी की मृत्यु हुई, 
तब कोल्हापुर स्टेट के राजा के हाथों से हमने सत्ता छे री थी और वहाँ 

अन्त्रिमण्डल बनाया था । वहाँ जो छोकप्रिय मन्त्रिमण्डल बना, उसने क्या कामः 
किया, और वहाँ लोगों का क्या हाल हुआ, यह सब आप जानते ही होंगे, क्योंकि 
आप लोग तो पास में ही रहते हैं। वहाँ जितने भी ब्राह्मण थे, उन सबके चुन- 
चुन कर मकान जलाए गए। उनकी माल मिलकियत की लूट हुईं। आस-पास 
की छोटी रियासतों में भी ब्राह्मणों को काफी परेशान किया गया । करोड़ों का 
“माल लूट लिया गया और बहुतों को जान से मार डाला गया। यह सब इसलिए 
पकिया गया, क्योंकि गान्धी जी का खून करने वाला एक ब्राह्मण था। यदि इसी 
अकार हमने काम किया, तो काम नहीं चलेगा । इससे तो पहले के हिन्दुस्तान 
'का नक्शा ही अच्छा था। तो जिन लोगों ने अपने हाथ में सत्ता ली है, वह 
सत्ता किस तरह से चला रहे हें यह भी देखना है। वहाँ के राजा की सम्मति 
“से हमने एक कमेटी बनाई और एक हाई कोर्ट के जज को जाँच के लिए भेजा। 
उस कमीशन की रिपोर्ट और समरी प्रकाशित हुई। उस रिपोर्ट से आपको पता 
“लगेगा कि वहाँ मिनिस्ट्री ने किस तरह से काम चलाया । अगर इसी तरह से 
“राजाओं के हाथ से सत्ता लेकर हम काम चलाएँगे, तो हमारे छोग अंग्रेजों को 
“याद करने लगेंगे कि इससे तो हमारा गुलाम देश अच्छा था। 

अभी तक हमने जो कुछ किया है, वह एक प्रकार से अच्छी खेती के लिए: 
खेत साफ करने के बराबर हे। पर अब भी खेत बोने के लिए काफ़ी काम करने 
"को बाकी पड़ा है । आज हमने राजाओं के हाथ से सत्ता लेकर प्रजा के प्रति- 
'निधियों को दे तो दी है, पर वहाँ किस प्रकार करम चलता है और हमारी वहाँ 
क्या-क्या ज़िम्मेवारी है और कितनी हृद तक जिस्मेवारी पूरी हो रही है, अगर 
आह सब हम सोचें, तो हमें धक्का लगेगा । इसीलिए हमारे सामने अभी जो 
काम करने को बाकी है, वह बहुत बड़ा है । अभी तो हमने केवछ शुरूआत भर 
की है। जो कुछ हमने किया है, वह भी बड़ी बात है, लेकिन इतनी बड़ी नहीं 
“कि जो काम बाकी रहा है, उसे हम भूल जाएँ। अभी तो हमारे पास साँस छेने 
का भी समय नहीं है, आराम का समय नहीं है । यह सोचने का भी समय नहीं 
है कि हमारी आयु कितनी है। अभी तो रात-दिन हमें काम करना है। तभी 
“हिन्दुस्तान उठ सकता है, नहीं तो वह्‌ गिर जाएगा । 

हिन्दुस्तान कितने साल के बाद आज़ाद हुआ है ? जब इतनी सदियों के 
आद हमार पास आज़ादी आई है, तो हमें देखना यह है कि क्या कर्तव्य हमें 
-बाँधता है । हमें यह भी देखना चाहिए कि हमारे आस-पास क्‍या हालत है । 

हमारे पड़ोस में ब्रह्मा, मलाया, हिन्दचीन और चीन हें। वहाँ क्या आप झान्ति 
देखते हें ? आस-पास शान्ति नहीं है । साथ ही हमारे पड़ोसी की नीयत भी 
अच्छी नहीं है । तो इस प्रकार के वातावरण से जहर पैदा होता है। में बम्बई 
निवासियों के सामने इस चीज़ को बड़े संकोच के साथ रखता हूँ । यह मेरा 
पर्सनल ( व्यक्तिगत ) कार्य नहीं है। लेकिन आज हमें मुल्क के प्रान्तों को ठीक 
रूप में अलग करना है । लोग कहते हैं कि यह काम तुरन्त करो, जिस तरह 
हो सके, करो | यह करने में भाषा की मर्यादा भी नहीं रखनी है । कुछ लोग 
ऐसा कहते हूँ कि वम्बई को बलिन बना दो। इसका मायना यह है कि हम हिन्दो- 
स्तान को खत्म करेंगे । यह तो ऐसी बात हुई कि लक्ष्मी तिकक करने आई, तो 
हम कपाल धोने के लिए चले गए ! मेरी बड़े अदब से आपसे प्रार्थना है कि आप 
यह सोचें कि जब हम गुलाम थे, तब तो बड़ी मुहब्बत से रहते थे और जब 
आज़ाद हुए, तब आपस में क्‍यों लड़ें ? में अखबार वालों से और आप सभी से 
प्रार्थना करता हूँ हमें इस तरह्‌ काम नहीं करना चाहिए। इस रास्ते से हमारा 
हिन्दुस्तान गिर जाएगा और हमारी भविष्य में आनेवाली प्रजा हमें श्राप देगी 
कि हम ऐसे लोग थे कि एक महान पुरुष ने अपनी तपस्या से हिन्दुस्तान को 
आज़ांदी दिलवाई और अपना प्राण समर्पण कर दिया और जब आज़ादी मिल" 
गईं, तब हम ऐसे गलत रास्ते पर चले । ऐसा नहीं होना चाहिए। जो काम हमने 
एक साल में किया, उसके बारे में बड़ी-बड़ी बातें करने से काम नहीं चलेगा।॥ 
आगे क्‍या करना है, यह भी हमें देखना हैं । जो कोई अपनी पुरानी पूंजी पर 
ही खाता खोलता हैँ और पूंजी का सही उपयोग नहीं करता है, वह आखीर 
में इन्सालवेंट ( दिवालिया ) हो जाता है । तो तुरन्त ही हमें यह सोचना 
चाहिए कि हमारा दूसरा कदम क्‍या होना चाहिए । 

आज हमारे सामने सबसे बड़ा प्रश्न क्‍या हैं ? सबसे बड़ा प्रश्न तो 
हिल्ुस्तान की शान्ति है, जिसमें हमें काफ़ी कामयाबी भी मिली है । फिर 
भी इस शान्ति को मज़बूत बनाओ । उसके लिए आपस में स्नेह, प्रेम और मेरू 
चाहिए। दूसरा बड़ा प्रश्न बहुत विकट है। उसी से हम सबसे ज्यादा परेशान 
हैं। वह यह है कि हिन्दुस्तान में जितना अनाज चाहिए, उतना नहीं है, इसलिए 
बाहर से लेना पड़ता है। इस काम के लिए हमें ताक बन्द करके दाम देना पड़ता 
है, सो देते हैं। करोड़ों रुपया हमें बाहर देना पड़ता है और बहुत सा रुपया जहाज 
के किराये पर ही लग जाता है। करीब १५, १६ करोड़ रुपया तो अनाज लाने 

का किराया ही होता है। हमारे पास और ज़रूरी सामान भी नहीं हैं। यदि आज 
हमारी सामथ्यं होती, तो हमने अपने जहाज क्‍यों न बनाए होते ? हमारे पास 
अन हो, तो बाहर से जहाज खरीद कर ही क्‍यों न ले लें और उनका उपयोग 
'करें। किराये में हमारे जहाज़ निकल आएँगे, इतना फ़ायदा हमें मिक्त जाएगा। 
'पर हम ऐसा काम नहीं करते । ऐसी चीज़ें नहीं सोचते । ऐसी बहुत सी और 
बातें भी हें । 

हम अनाज क्‍यों नहीं पैदा करते ? अनाज और कपड़ा दो चीज़ें हमें 
चाहिए । हमारे मुल्क में खाने को रोटी और पहनने को कपड़ा ये दो चीज़ें 
हो जाएँ, तो हम और मुसीबतों को बरदादत कर सकते हैं और चैन से रह 
सकते है । इतना शान्तिश्रिय हमारा मुल्क है। कपड़ा भी हमारे पास पूरा नहीं है 
और इसी कारण उसका दाम बढ़ता जाता है। जितना कपड़ा हम पैदा करते 
हैं, उसे सबको पहुँचाने के लिए जिस तरह से व्यवस्था करनी चाहिए, वह 
भी नहीं होती । उसकेन्‍लिए हमें क्या करना है ? उसके लिए हम कंट्रोल करते 
हैं । कंट्रोल के खिलाफ बहुत लोग हैं । कुछ छोग पक्ष में भी हें। अगर हम 
कंट्रोल उठाते हें, तो कई छोग भाव बढ़ा कर फायदा उठाते हैं। कई लोग गुस्सा 
होते हैं । अभी हमारी एक साल की ही गवर्नमेंट है । इसे अपनी व्यवस्था 
ठीक रखनी है, शान्ति रखनी है और साथ ही इन चीज़ों का भी प्रबन्ध करना 
है । 

पुरानी गवनं॑मेंट की जो मशीनरी थी, वह तो टूट गई | पिछले २०० 
साल से जो गवनंमेंट चछती थी, वह सिविल सविस के एक ढाँचे पर चलती 
थी, जिसे स्टील फ्रेम कहते थे। उससे मशीन ठीक चलती थी, क्योंकि वह्‌ 
उसी काम के लिए बनाई गई थी । लेकिन जब सत्ता हमारे पास आई, तब 
इस मशीन के दो टुकड़े हो गए। परदेसियों का एक टुकड़ा तो चछा गया। 
क्‍योंकि ५० से ५५ प्रतिशत उसमें परदेसी थे, वह चले गए । हम छोगों ने 
हिन्दुस्तान के दो दुकड़े किए थे, उसमें कई दूसरे टुकड़े में चले गए। बाकी 
थोड़े से लोग बच रहे। हमने हर जगह अपनी एम्बेसी (दूतावास) बनाई, अपने- 
अपने एम्बेसेडर ( राजदूत ) बनाए । कई उसमें चले गए । हमारे पास 
बहुत कम आदमी बच रहे | इसीलिए बहुत कम आदमियों से ही हम काम चला 
रहे हैं । कुछ लोग कहते हे' कि सिविल स्विसेज्ञ वाले लोग पुराने ढंग से काम 
करते हैं । वह कुछ ठीक काम नहीं करते। लेकिन जिन लोगों को अनुभव 

है, वह जानते हें वे कैसा काम करते हैं। बाहर वाले छोग कुछ भी नहीं 
जानते कि भीतर की हालत क्‍या है। राम ही जानते हैँ और कोई क्‍या जाने ! 
ऐसी तो हमारी हालत है । तो मैंने कहा कि बहुत थोड़े आदमी हमारे पासः 
रहे हैं। इनमें से जो काम करने वाले छोग हैं, जिनको देश से प्रेम है, काम करने 
की लगन है, वे सदा हमारा साथ देते है। तो एक साल में रियासतों का कामः 
* हुआ और जो काश्मीर की लड़ाई का काम हो रहा है, उसमें अगर यह लोग 
दिल से साथ नहीं देते, तो यह काम नहीं हो पाते । जो छोग कहते हैं कि यह्‌ 
तो पुरानी सबिस की रीति और ढंग है, वे एक प्रकार का अन्याय करते हैं । 
में इस मौके पर कहना चाहता हूँ कि आप इसे पूरी-पूरी तरह से समझ लें किः 
हमारी मुसीबत और हमारी दिक्‍कतें क्या हैं ? काम करने वालों को क्या-क्या 
परेशानियाँ उठानी होती हूँ, इसे भी आप पूरी तरह से समझ लें। ताकि 
आपको मालूम हो जाए कि हमें बाद में क्या करना है। अब जो सविस का 
. खड्डा है, जो कमी है, उसे प्‌ रने के लिए भी हम कोशिश कर रहे हैं। यह काम 
चन्द रोज़ में तो हो नहीं सकता । यह काम ऐसा नहीं है कि जो भी आदमी 
आया, उसे बैठा दिया जाएं। इससे काम नहीं होगा । 

अब रही यह बात कि कंट्रोल को हमने काफ़ी दिनों बाद क्यों उठाया+ 
अब उठाया है, तो उसका नतीजा भी देख लिया | अब हम देख रहे हैं कि 
अनाज पूरा नहीं पड़ रहा है। कपड़े पर से भी कंट्रोल उठाया, उससे भी कोई 
फायदा नहीं हुआ । बहुत लोग गुस्से हुए। उनका अधिकार था। पर हम कितना 
भी गुस्सा करें, उससे हमारा काम नहीं चलेगा । हमें सोचना है कि हम किस 
तरह करें। बहुत से छोगों ने लड़ाई में पैसा कमाया । उसमें सरकार को टैक्स 
का पूरा भाग देना चाहिए था, वह भी नहीं दिया | वह्‌ लोग अब पैसा लेकर 
बैठे हैं, इधर नोटों का तोड़ा पड़ा है। वे बाहर निकालने में डरते हें, क्योंकि 
पैसा बाहर निकाछें, तो उस पर इनकम टैक्स लगेगा। सो पैसा बाहर निकलता 
महीं, और कोई इंडस्ट्री चछती नहीं । इधर काम बढ़ता जाता है। जब ज्यादा 
माल पैदा न हो, तो कीमतें बढ़ जाती हें । मजदूरों को ज्यादा देना पड़ता है। 
अगर मजदूरों को ज्यादा दें, तो गवनंमेंट सर्विस में जितने इम्प्लाइज़ ( कार्य- 
कर्ता ) काम करते हूँ, उनको ज्यादा देना पड़ता है। यह जो सिलसिला चलता 
है, वह कहाँ जा कर खत्म होता है, यह आप देखिए । 

चीन में एक जूता चाहिए, तो कितना रुपया देना पड़ता है, उसका हिसाब 

में नहीं जानता । हमारा मुल्क नया-तया आजाद हुआ है, अगर यहाँ भी यहीं 
चीज़ होने वाली है, तो आजादी से क्‍या फायदा ? गरीब छोग, जिनके लिए 
हमने इतनी मेहनत की, लोगों ने इतनी कुरबानियाँ कीं, उन्हें क्‍या फायदा ? 
यह हमें समभना चाहिए । हिन्दुस्तान में मज़दूर हों, व्यापारी हों, प्रोफेसर हों, 
महाराज हों, जमींदार हों, कोई भी हों, सबको समभना है कि हम जिस रास्ते 
पर आज चल रहे हें, अगर उसी पर चलते रहे तो देश गिर जाएगा। 

हमने अपने दुड्मनों का मुकाबछा किया और आगे भी करेंगे । इसमें डर 
काहे का है ? लेकिन जितना मुकाबला करना पड़े, उतनी ही ज्यादा तैयारी भी 
करनी पड़ती है । हमने जब आज़ादी ली और पाकिस्तान कबूल किया, तब 
हमने सोचा था कि शान्ति से रहेंगे तो कुछ आर्मी कम करेंगे, हमारा खर्चा 
कम हो जाएगा । ठीक है । और यदि खर्चा कम होगा, तो काम ठीक चलेगा। 
लेकिन काम तो उल्टा करना पड़ा । हमें अपनी फौज़ बढ़ानी पड़ी । एक बात 
बिल्कुल पक्की है कि हिन्दुस्तान की तटस्थ सरकार को मजबूत होना चाहिए 
और हिन्दुस्तान की आर्मी को भी मजबूत रखना चाहिए, क्‍योंकि आज के 
हालात में हमें चौकीदारी की जरूरत है । जब ये दो चीजें ठीक हों, तो हमारा 
काम आगे बढ़ेगा । लेकिन इन दो चीज़ों को वहुत अच्छा और मजबूत बनाने 
के लिए ही और भी तो बहुत कुछ करने की जरूरत होती है । 

आपने देखा कि करीब-करीब ६, ७ महीनों तक हैदराबाद का प्राइम मिनि- 
स्टर कहता था कि हिन्दुस्तान के पास क्‍या है ? हिन्दुस्तान कभी हैदराबाद पर 
हमला नहीं कर सकता । उन्हें पूरा विश्वास था कि पाकिस्तान उनकी मदद 
करेगा, इसलिए बार-बार वे कहते भी थे हिन्दुस्तान में हिम्मत नहीं है । अब : 
जब उसमें थोड़ा सा छेद किया, तो सारी हवा निकल गई। यह तो आपने देखा 
ही । मगर देखा कब ? जब हिन्दुस्तान के ५००,६०० टेंक देखे, जिनकी आवाज 
से छक्का छूट जाता है। तब समझ गए कि आए ! उस समय तक वे नहीं मानते 
थे कि हमारे पास यह चीज़ है। हम बराबर कहते थे कि हम उसका नह्तर 
बराबर करने वाले हें, लेकिन चाकू इस तरह रकखेंगे कि कम-से-कम खून 
निकले । ऐसी चीज़ होगी हिन्दुस्तान और हैदराबाद में । हमने ऐसा ही किया। 
तब उनके समझ में आईं कि हम जो समभते थे कि हिन्दुस्तान के पास कुछ भी 
नहीं, वह गलत था। उन्होंने देखा कि ये चीज़ें तो उन्हें खत्म कर देंगी और २४ 
घंटे में खत्म कर देंगी। इससे ज्यादा देरी भी नहीं छग्रेगी। तीन दिन के 

बाद जब चौथा दिन आया, तो उसमें कोई ज्यादा समय लेने की बात 
नहीं थी। 

तो आपने देखा कि ये सब चीज़ें हमें रखनी पड़ती हैं, हिन्दुस्तान की फौज 
का पूरा सामान, हवाई जहाजू, नौका, टेंक, गोला-बारूद आदि । बह सब हम 
कहाँ से लाते हैँ ? इसके लिए कितना खर्चा करना पड़ता है ? इसके लिए हमें 
क्या-क्या तैयारी करनी पड़ती है ? इन सब चीज़ों का भी यदि आप ख्याल करें 
तो आप सममेंगे कि यह कोई आसान काम नहीं है, यह बहुत कठिन काम है । 
आप यह भी जानते हैं कि हम लछोगों ने कभी राज-काज तो चलाया नहीं। हम 
कोई एडमिनिस्ट्रेशन ( शासन ) चलाने वाले तो थे नहीं । हमारे पास कोई 
अनुभव भी नहीं था। इमने तो केवल, एक ही चीज़ सीखी थी, और वह यह 
कि जेल जाना, या भोली आए तो गोली भी खानी । मगर राज्य किस तरह 
से चलाना होता है, यह तो हम जानते नहीं थे । यह जो काम हमारे सिर 
आकर पड़ा, बड़ी मुसीबत का काम है । फिर भी हम कोशिश कर रहे हें।' 
जो लोग हमारी टीका कर रहे हें और कहते हैँ कि हमको औपोजीशन 
( विरोधी दर ) की जरूरत है, उनसे में बड़ी अदब से कहता हूँ कि आज 
ओऔपोज्ञीगन (विरोध ) की ज़रूरत नहीं, आज कोऑपरेशन ( सहयोग ) की 
ज़रूरत है । हिन्दुस्तान के सब लोग मिल कर यदि हिन्दुस्तान को नहीं उठाएँगे, 
तो फिर पीछे पछताना पड़ेगा । इसलिए में आज कहता हूँ और सबसे कहता 
हूँ कि भाई, ये चीज़ें छोड़ दो और भगड़ों में न पड़ो । हिन्दुस्तान जब मज़बूत 
बन जाएगा और एशिया की छीडरश्षिप लेने का उसका अधिकार हो जाएगा, 
तब आप जितना खेलना चाहोगे, खेलना, कूदना, लड़ना, मस्ती करना, जितना 
भगड़ा करना है, कर लेना । लेकिन यदि इस समय भगड़ा-फिसाद करोगे, तो 
बदनामी होगी । यदि इस समय पर झगड़ा होगा, तो आपके हाथ में जो चीज़ 
आई है, वह भी गिर जाएगी। तो में कहता हूँ कि इस समय तो सावधानी की 
बहुत अधिक ज़रूरत है । 

अब में आपके सामने सबसे बड़ी बात रखने लगा हूँ। और वह बात अन्य 
जगह नहीं बन सकती, वह केवल बम्बई में ही बन सकती है । वह यह है कि 
हिन्दुस्तान में आज जो हमारा आर्थिक तन्‍त्र है, वह तितर-बितर हो गया है। 
और यदि हम इसे ठीक नहीं करेंगे, तो आर्मी भी गिर जाएगी, क्‍योंकि आर्मी 
के लिए जितना हमें खर्चा चाहिए, जो सामान हमें चाहिए, वह यदि हमारे पास 

नहीं होगा, तो हमारी गाड़ी चल नहीं सकेगी | आज दुनिया में सारा खेल 
'ैसे का है और पैसा केवल नासिक के कारखाने में नोट छापने से नहीं बनता । 
अगर ऐसा किया जाए, तो वह एक तरह की कृत्रिम चीज़ होगी और उसमें 
अहुत नुकस।न होगा । उसे रोकना है । वह इस तरह से कि सबको थोड़ा-थोड़ा 
“कष्ट उठाना पड़ेगा । धनी को उठाना पड़ेगा, मजदूर को उठाना पड़ेगा, 
व्यापारी को उठाना पड़ेगा, किसान को उठाना पड़ेगा । सब को यह समझ 
लेना चाहिए कि यह फायदा करने का समय नहीं है, और देश की भलाई के 
लए हमारे कंधों पर जो थोड़ा-थोड़ा बोक पड़ता है, उसे हमें खुशी से उठाना 
चाहिए । 

इसलिए अम्बई में रहने वाले जो कारखानों के लोग हैं, मिल मालिक लोग 
हैं, उनसे भी में अपीक करना चाहता हूँ कि यदि आपसे कोई कहता है कि 
हम धनी को खत्म करना चाहते हें, तो उससे हमें डरना नहीं चाहिए। क्योंकि 
आपको समभना चाहिए कि धनी को खत्म करने से यदि दूसरी जगह धन पैदा 
हो, तब तो ठीक है । नहीं तो यदि धन पैदा करने वालों को खत्म कर दो, तो 
हिन्दुस्तान ही खत्म हो जाएगा । जो ये बातें करते हैँ, वे अपनी लीडरशिप 
रखने के लिए ही ऐसी बातें करते हैं। उतसे आपको घबराना नहीं चाहिए। पर 
आपको यह जरूर समभना चाहिए कि आज सच्चे दिल से हिन्दोस्तान का साथ 
देने का समय है । और आप लोगों को यह भी समझ लेना चाहिए कि यदि 
. आप लोगों की थोड़ी सी भी बदनामी हुई, तो आपकी सारी प्रतिष्ठा चली जाएगी, 
सारी इज्ज़त चली जाएगी । जब कपड़े पर से हमने कंट्रोल उठाया, तब जो 
थरिणाम हुआ, उसमें चाहे कोई भी गुनहगार हो, किसी का भी कसूर हो, पर 
यदि आप का भी उसमें हिस्सा है, तो आपने बड़ी भारी गलती की है । 

आज व्यापारी लोग मारे-मारे फिरते हें, इनके साथ उनके गुमाइता छोग 
भी मारे-मारे फिरते हैं। वे बेकार हो गए हें, यह में जानता हूँ। मगर उसमें 
हुमारा सबका कसूर है । इस सवाल को यदि हल करना हो, तो सबको बैठ कर 
हल करना चाहिए । आपको देखना चाहिए कि सरकार कया चाहती है ? वह 
किसकी गवर्नमेंट है ? क्या वह पराई सरकार है ? क्‍या वह परदेस को पैसा 
भेजना चाहती हैँ ? क्‍या वह स्वार्थ के लिए कुछ कर रही है ? हमारे लीडर 
( प्राइम मिनिस्टर ) की दुनिया में इतनी तारीफ और इज्जत हो रही है; 
जिसने सारी जिन्दगी इतनी कुर्बानी की, जो दिन रात इतनी मेहनत कर अपनी 

जिन्दगी खत्म कर रहा है, दिन-रात काम करने से जिसे जवानी में बुढ़ापा 
आ रहा है, क्या हम उसका उतना साथ दे रहे हैं, जितना साथ हमें देना 
चाहिए ? यह सब हमें सोचना है। तो में यह कहता हेँ कि जब हम और हमारी 
गवरनेमेंट चाहती है कि दाम नहीं बढ़ना चाहिए, तो आप का फज्जं है कि नफा 
छोड़ दो। लड़ाई के जमाने में आपने बहुत कमाया, अब उसको छिपाना पड़ता 
है । उसे सामने लाओ तो मुसीबत । तो मेरी सछाह यह है कि आपने पहले जो 
कमाया, सो तो ठीक है । मगर आज आपको थोड़ा नफ़ा कमाना चाहिए और 
गवर्नेमेंट का साथ देना चाहिए । गवर्नेमेंट जितना नफा मुनासिब समझे, वही 
आपको लेना चाहिए । आप ऐसी चीज़ें बनाएँ, जो कि सब लोगों के काम में - 
आएँ। इससे भाव भी गिर जाएँगे, कपड़े का दाम भी गिरेगा और अनाज का 
दाम भी गिरेगा। 

एक चीज़ का दाम गिरने से दूसरी चीज़ का दाम गिरेगा, और दूसरी से 
तीसरी का । इस तरह से यह चक्कर घूमता है । यह बड़ा विकट प्रइन है, लेकिन 
इस प्रइन को आप ही हल कर सकते हें और आप ही को इसे हल करना है । 
गवर्नमेंट को आप अपना दुश्मन न समझें और ऐसा न मानें कि गवर्नमेंट एक 
तरह से हमको खत्म करना चाहती है । हाँ, खत्म करने में भी में ही पहला हो 
जाऊँ, यदि कोई मुझे रास्ता बताए कि इनको खत्म करने से मुल्क का फायदा 
होता है । क्‍योंकि हमारे पास ऐसी गवर्नमेंट नहीं है, जैसी अंग्रेजों के पास है। 
उनके पास शिक्षित मैन पावर ( शिक्षित जनशक्ति ) है, यदि वे एक इण्डस्ट्री 
( व्यवसाय) चलाना चाहें और उसे नैशनलाइज़ ( राष्ट्रीय करण) करना 
चाहें, तो वे तुरन्त वैसा कर सकते हैँ । हम अगर नैशनलाइज करें, तो बरबाद 
करके छोड़ देंगे और देखेंगे कि हमने दोनों तरफ से खोया। हमारे पास तो राज 
चलाने के लिए भी जितने चाहिए, उतने आदमी नहीं हैँ । पुरानी सबिस टूट गईं 
है । हमारे खुद की मिनिस्ट्री और जो प्रान्तों की मिनिस्ट्रियाँ हैं, वे बहुत मुसीबत 
से काम कर रही हें । उसके पास भी अनुभवी आदमी कम हैं । असली काम 
चलाने वाले बहुत कम हैं, बाकी उनकी सलाह से चलते हैं । अनुभव न होने 
से वे कोई-कोई काम बिगाड़ते भी हें । 

स्टेटों ( रियासतों ) के जितने यूनियन बने हैं, उन सभी यूनियनों में तीन 
भादमी मुझे देने पड़ते हें, एक सलाहकार, एक फाइनांशियल अडवाइज़र 
( आर्थिक सलाहकार ) जो फाइनांस ( अर्थ ) की जाँच करता है और सलाह 

देता है कि बजट में कितनी कमी है, कितना टैक्स लगाना चाहिए आदि और 
तीसरा चीफ्‌ सेक्रेटरी (मुख्य सचिव) । ये तीनों आदमी हम सिविल सर्विस 
के अफसरों में से देते हें । तो भी, इतना कम होते हुए भी स्टेटवाले क्या कहते 
हैं ? वह डरते हे और कहते हैं कि भाई साहब, यह तो बाहर के आदमी आप 
हमारे ऊपर ले आए । क्‍या हम बाहर के आदमियों को कबूल करें ? इससे 
तो हमारी स्वतन्त्रता पर छात पड़ती है। इससे अगले इलेक्शन ( निर्वाचन ) 

में हमको वोट्स नहीं मिलेंगे, क्योंकि अभी तक तो लोग डेमोक्रेसी ( जनतंत्र ) 

को समभते ही नहीं हैं। हम उनको समभाते तो हैं, पर हमें मालूम है कि सीखने 
में अभी बहुत समय लगेगा । पर क्या यह काम आसानी से हो सकता है ? जो 
करता है, उसे ही मालूम होता है। आपने देखा कि ट्रावंकोर में खानुकुले छीडर 
था। उसने इलेक्शन में लड़कर ट्रावंकोर का राज्य अपने हाथों में लिया। वह 
वहाँ प्राइम मिनिस्टर बना। पर दो महीने भी उनकी नहीं चली और वह हटा 
दिया गया। दूसरा कोई आया । इसमें भलाई-बुराई की कोई बात में नहीं कह 
रहा । वहाँ जो हुआ, ठीक हुआ । लेकिन इस तरह से हमारे केन्द्र का कारबार 
चले, तो लोगों की मुसीबत आ जाए । 

में यह कहना चाहता हूँ कि अभी तो हमारा पहला कर्तव्य यह है कि हम 

श्वीजों का दाम कम करें। में व्यापारी छोगों से भी कहना चाहता हूँ कि उन्होंने 

जो पैसा बनाया, उसी से यह मुसीबतें आईं । गुमाबते छोग तो आज रोते हैं। 

उनका करतंब्य था कि वे उस समय गवर्नेमेंट को बताते कि व्यापारी लोग किस 
तरह टैक्स की चोरी करते हें। वह नहीं बताया और अपने-अपने स्वायरथे में पड़ 

गए। तो भी में आपसे यही कहना चाहता हूँ कि हम सबको एक साथ मिल कर 

काम करना है । में अगर आप से नाराज़ हो जाऊँ तो क्‍या गाली दूं ? उससे 
क्या फायदा निकलेगा ? में इस तरह से काम नहीं करता। में इस तरह की 
लीडरशिप नहीं कर सकता। में आपके हृदय में प्रवेश करना चाहता हूँ। क्योंकि 
जब तक बम्बई का ढंग नहीं बदलेगा, तब तक हिन्दुस्तान का कल्याण नहीं 
होगा । बम्बई के पास हिन्दोस्तान के कल्याण की चाबी है। तो बम्बई की सब 
जनता को में समभाना चाहता हूँ कि लड़ाई के परिणाम से जो अनीति हमारे 
भीतर घुस गई है, उसे हम हटाएँ, और गान्धी जी ने जो पवित्रता हमें दर्शाई थी, 
उस पर चलें। जैसे सत्याग्रह की लड़ाई के दिनों में आप ने कुर्बानी की 
ओऔर अपने पड़ोसियों का ख्याल रक्‍्खा, एक दूसरे का ख्याल रक्‍्खा, वैसा 

ही आप अब भी करें। हमें अब भी वही आबोहवा पैदा करनी होगी, तभी हमारा 
काम चलेगा। 

आपने जो रुपया ब्लैक मार्केट में कमाया है, वह किस तरह से कमाया 
है, यह याद करो । अब या तो देश का काम कर छो, या पैसा बना लो । 
अगर आप स्वार्थ को ही देखते रहेंगे, तो यह्‌ चीज़ आखिर सब को डुबोएगी । आज 
हमारा सबसे बड़ा काम यह है कि हम दाम गिराएँ। अगर दाम एक दफा 
गिर जाएँ , तो मजदूरों को भी यह समक आएगी कि अब खाने-पीने का दाम 
गिरा, तो हमारा खर्च भी कम हो गया है, अब हमें ज्यादा माँगने की ज़रूरत 
नहीं है । जो लोग बराबर स्ट्राइक करवाते हूँ, हड़ताल करते हैं, चन्द दिनों के 
लिए उन्हें लेवर की लीडरशिप मिल जाती है । छेकिन वह आखिर उन्हें ले 
डूबेगी । उसमें कोई तैरनेवाला नहीं है, सब डूब जाने वाले हैं । तो मज़दूरों 
को भी मेरी सलाह यह है कि वह न समझें कि जो मज़दूरों को हड़ताल करने की 
सलाह देता है, वही उनका भला चाहता है। हम जो इतनी उम्र में गवर्नमेंट 
का बोक घसीट रहे हैं, इसका मतलब यह नहीं है कि हम मज़दूरों के सिरं पर 
बोभ डाल कर धनी लोगों की जेब में पैसा डालें । हम तो चाहते हें कि आप का 
भला हो । छेकिन अगर कूंएँ में पानी न होगा, तो हौज़ में कैसे आएगा ? कूंएँ 
में पानी भरा रहेगा, तो हौज़ में भी भरा रह सकेगा । 

हमें सब चीज़ें अपने मुल्क में पैदा करनी हैं, तो जितना हमारे पास पैसा 
है, उसका उपयोग नये-नये कारखाने बनाने और इंडस्ट्री बढ़ाने में करें तो देश 
आगे बढ़ सकता है । नहीं तो में आप को फिर यह वारनिंग ( चेतावनी ) देता 
हैं कि अभी जो कुछ यूरोप में हुआ, वही हमारे यहाँ होगा। यूरोप को उठाने के 
लिए अमेरिका कोशिश कर रहा है । आपने यह भी सुना होगा कि इंगलैण्ड 
भी ३००, ४०० करोड़ पाउंड का लोन ( कर्ज ) लेता है। हमें कौन लोन 
देगा ? हम कहाँ से पूंजी छाएँगे ? और यदि आज हम लोग ले भी लें, तो भी 
जिन लोगों ने नोट जमा कर रखे हें, वह तो उन्हें निकालेंगे नहीं । क्योंकि 
उन्हें डर है कि अगर निकाछेंगे, तो इनकम टैक्स में पकड़े जाएँगे। तो वह लोग 
निकालते नहीं, क्योंकि ब्लैक मार्केट में जो नफा उन्होंने कमाया है, वह तो अब 
आता नहीं । और जब तक उसका फैसला नहीं हो जाता, तब तक काम आगे 
नहीं चल सकता । तो इनकम टैक्स की चोरी करने वालों की जाँच के लिए गवरनने- 
मेंट ने एक कमीशन बैठाया है । उसे बैठाया तो पहली मिनिस्ट्री ने था, जिसमें 

लियाकत अली खां फाइनेंस मिनिस्टर ( अर्थ मन्त्री ) थे। उनकी नीयत दूसरी 
थी । पर उसके बाद जब हमारे पास यह गवर्नमेंट आई, तब हमने इसे मज़बूत 
बनाया । पर केवल कमीशन बनाने से तो काम नहीं चलता ? उसके लिए तो 
एविडेंस ( गवाही ) चाहिए। अब कहाँ छिपा है वह पैसा ? एक हूम्बी-चौड़ी 
प्रइनोत्तरी बना कर उनके पास भेज दी जाए, तो वे अपने वकीछों से उसका 
जवाब दे देंगे । अब यह काम चलते-चलते दो साल हो गए और कुछ पैसा 
नहीं मिला । यह काम ऐसा ही चलता रहेगा, तब व्यापारी भी अपना पैसा नहीं 
निकालेंगे और नोटों के गट॒ठे छिपे रहेंगे। उधर गवनंमेंट को पैसा नहीं मिलेगा 
और इधर कमीशन का खर्चा बढ़ता रहेगा । इससे न कोई काम होगा और 
न कोई फायदा होगा । इस तरह से हम सब चीज़ें अगर एक दूसरे से लड़कर 
करेंगे, तो आखिर देश में कोई काम नहीं होगा | तो मेरी यह सलाह है कि 
समभदार लोग बैठ कर रास्ता निकालें । समभदार लोग कहाँ होते हें? जो 
धन पैदा करते हें उनमें बुद्धि होनी चाहिए और जो व्यापारी छोग हैं, उन्हें 
समभना चाहिए कि इस तरह से देश ड्व जाएगा और उनका पैसा भी खत्म हो 
जाएगा । आपस में विश्वास और सहयोग किए बिना इस तरह से काम नहीं 
चलेगा । 

तो मेरी सलाह यह है कि मेंने जो कहा, उस पर आप सोचें और अपना रास्ता 
बदलें । आप देश में शान्ति और प्रेम का वायुमण्डल पैदा करें। मुझे बड़ा 
अफसोस हुआ, जब मेंने सुना कि बम्बई में आज प्रान्त-प्रान्‍्त को अलग करने के 
लिए आन्दोलन चल रहा है । ऐसे आन्दोलन से जहर फैलता है। क्‍यों ? क्‍या 
हम गुजराती और महाराष्ट्रीय जब तक गुलाम थे, तब तक आपस में मुहब्बत 
से नहीं रहे ? तब हम कभी भगड़ते थे ? यदि आपको अलग महाराष्ट्र चाहिए, 
तो ले लीजिए । मगर उसका ढंग दूसरा होगा । आप इस तरह से क्‍यों लड़ते 
हैँ? लड़ने की क्या जुरूरत है ? बैठ कर इंसाफ से काम कर लीजिए । न्याय से 
काम करनेवाले हमारे देश में बहुत छोग हैं, उनका कमीशन बना दो और बे 
जिस तरह कहें, काम करो । इस तरह अखबारों में जहर फैलाने, प्रोसेशन्स 
( जलूस ) निकालने और मीटिंग्स करने की बातें तो तभी तक ठीक थीं, जब 
तक हम गुलाम थे। अब आज़ाद होकर हमें अनुभव करना चाहिए कि हम भले 
हैं, जवाबदार हैं और अपना राज्य चलानेवाले लोग हेँ। हमें इस तरह से क्‍यों 
काम करना पड़े? आपका और हमारा, सबका जो लीडर था, वह भी यही 

सलाह देकर गया कि भाई, एक दूसरे पर विश्वास करो और एक दूसरे से 
मिलकर काम करो । इसमें कोई मेरा निजी स्वार्थ नहीं है, लेकिन में यह 
सलाह देना चाहता हूँ कि आज हम कोई जहरीली आबोहवा पैदा न करें और 
सममक-बूक कर काम अच्छी तरह से करें, मोहब्बत से काम करें । 

मेंने आप से कहा कि हमें हिन्दुस्तान को मज़बूत बनाना है । स्वतन्त्रता 
प्राप्ति के बाद से हमारा देश बहुत बड़ा बन गया है । दुनिया में ऐसे बड़े देश 
बहुत कम हें, जैसा हिन्दुस्तान है । इसको यदि हम मजबूत बना छें, तो हमें 
किसी चीज़ की कमी न रहेगी और हमारी इज्जत बहुत बढ़ जाएगी। इसके लिए 
हमें सामान पैदा करना है । मेंने जैसे बताया कि हमें ज्यादा घन पैदा करना 


है, ज्यादा माल पैदा करना है । इस काम के लिए हम आपस में बैठ कर सोचें - 


और सरकार के साथ मिलकर काम करें । हमें आपस में झगड़ने की ज़रूरत 
नहीं है । हमें आपस में विश्वास का वायुमण्डल पैदा करना है । यदि हम यह 
सब करें, तो हिन्दुस्तान का भछा होगा। हमारा जो सबसे बड़ा नेता था, जिसने 
दुनिया में हमारी इतनी इज्जुत बढ़ाई, वह महात्मा गान्धी थे। उन्हीं के बताए 
रास्ते पर अगर हम चलें, तो वह हमको आशीर्वाद देंगे। में ईश्वर से यह माँगता 
हूँ कि हम उसके छायक बनें | जय हिन्द ! 


२ पीीलस फीकी १ व ओके कल जीर । 3 बज अरललील>नीलदलकी जल करी अबकी..." .” रखनी पल २ 3... के अर नीलनक जाओ करदममककबल डक जल मल पक जन शिशी कि जनक जिन जलन पिजाअरन लटक ही कलम नबी... जन 








६१४) 
नागपुर विद्यापीठ में भाषण 


३ नवम्बर, १९४८ 
आपके विद्यापीठ ने मेरे ऊपर जो प्रेम जाहिर किया हैं और जिस तरह 
आपने मेरा स्वागत किया है, इसलिए सबसे पहले में आपका शुक्रिया अदा 
करना चाहता हूँ । दान अनेक प्रकार के होते हें और सुपात्र को ही दान देना 
डीक होता है । लेकिन जो दान के योग्य नहीं होता, उसको दान नहीं देना 
चाहिए । पदवी का दान पदवी के योग्य पुरुष को दिया जाता है। लेकिन 
आपने उसके लिए मुझको पसन्द किया है और मेरे ऊपर जिन्दगी भर के लिए 
बोभ डाल दिया है । क्योंकि पदवी-दान में आपने लिख दिया है कि इस पदवी 
की योग्यता मुभमें मेरी जिन्दगी भर में रहे । ( हँसी ) यह मेरे लिए बड़ी 
भुसीबत की बात है। इसलिए मुझे कहना पड़ता है कि पदवी दान को मेंने 
ज़िन्दगी में कभी स्वीकार नहीं किया । यह मेरा धर्म नहीं है, मेरा कर्म नहीं 
है । लेकिन आपके प्रेम में फेंसा, इसलिए मेंने इसे कबूल किया। तो आप छोगों 
के आश्षीर्वाद से और ईश्वर की कृपा से में इस सम्मान को निबाह सकूं, तो 
अच्छी बात है। नहीं तो उसके लिए आप और में दोनों दूषित हो जाएँगे। क्योंकि 
आपने जिसको पसन्द किया, वह्‌ समभ-सोचकर पसन्द करना था। 
नागपुर में जब में पिछली दफा आया था, तो इसी जगह पर मेंने जो 
कुछ कहा था, उसका मुझे प्रा स्मरण है । आप लोगों को भी वह सब स्मरण 

होगा | आज भी जब में नागपुर आया हूँ, तो भारतवर्ष की आधुनिक स्वतंत्रता 
की ड़ालई का सारा इतिहास मेरे सामने आ खड़ा हुआ है । क्योंकि नागपुर 
में कांग्रेस का एक बहुत बड़ा वाधिक अधिवेशन हुआ था, उसी में भारत की स्वतं- 
श्रता की नींव डाली गई थी । वह एक ऐतिहासिक सम्मेलन था । इसके वाद 
जो बनाव बने, वे सब आपके सामने बने । आज भी मेरे सामने वह चित्र आ 
खड़ा होता है, जब कांग्रेस की वकिंग कमेटी की वैठक हुई थी और जब पृण्य- 
स्मरणीय श्री जमनाछाल बजाज को दो साल की सज़ा हुई थी | उसके बाद 
भंडा सत्याग्रह का काम कांग्रेस की कार्यकारिणी कमेटी ने मेरे सुपुर्दे किया 
था। वह सारा चित्र मेरे सामने है। जो काम उसके वाद हुआ, वह आपके 
सामने हैं । उसके इतिहास में में जाना नहीं चाहता, छेकिन जितनी बातें उसमें 
से फलित हुई हैँ, उनके सम्बन्ध में आपका ध्यान जृरूर खींचना चाहता हूँ । 

आज आज्ादी तो हम लोगों को मिल गई, लेकिन उस आज़ादी की योग्यता 
हममें है, इसके बारे में मुझे उसी तरह शंका है, जिस तरह उपाधिदान के 
सम्बन्ध में है । जो आज़ादी हिन्दुस्तान को मिली है, उसकी हिन्दुस्तान में 
कितनी योग्यता है, इसके बारे में हम सबको सोचना चाहिए । आज हमारे यहाँ 
सब लोग अपेक्षा करते हैँ कि आजादी मिल्ल गई, तो इसका मतलव है कि सब 
चीजु हो गई। और अव भछ्ा-बुरा जो कुछ भी हो, उसका उत्तरदायित्व सरकार 
के ऊपर डाल देना चाहते हैं । भला करे तो वही, बुरा करे तो बही। उसी की 
सब जिम्मेवारी हैं । लोग समभते हें कि हमारा काम अब समाप्त हो गया । 
उदाहरण के लिए ऐसा समझ लें कि आपने पदवी-दान मुझे दी, उसे मेंने 
स्वीकार कर लिया, और अब मुझे अपनी योग्यता के वारे में कुछ भी सोचने 
की जरूरत नहीं रह गई ! 

आजूाद होकर आज हमें अपने भविष्य की ओर ध्यान देना है । ऐसा न 
करेंगे, तो यह बहुत बुरी वात होगी । यही आपको भी सोचना है । आज़ाद तो 
हम कुर्बानी से हुए हैं। जो लोग कुर्बानी करने वाले थे, उन्होंने तो खाली कुर्बानी 
का फल चाट लिया। लेकिन जो आज़ादी का फल है, वह देश भर को मिलना 
चाहिए । वह किस तरह मिले, यही रात दिन सोचने की वात है । पिछली 
लड़ाई में और उसके बाद से दुनिया में सब जगह कमोबेश नैतिक स्टैण्डर्ड गिर 
गए या टूट गए । किसी एक मुल्क में ही नहीं, कमोबेश सभी मुल्कों में; 
कहीं ज्यादा और कहीं कम । छोटे-मोटे स्वार्थों में अधिकांश लोग पड़ गए | 


छू 


४ २ आयणाका 

१५ फरवरी, १९४८ को सरदार पटेल सौराष्ट्र के उद्घाटन समारोह में जाम साहब 
नवानगर से राजप्रमुख के पद की दपथ लेते हुए 

हमारी आज़ादी की जो लड़ाई थी, उस छड़ाई में त्याग, कुर्बानी, सत्य और 
अहिंसा आदि के तेजस्वी हथियार थे । उनका परिणाम भी बहुत उज्ज्वल नजर 
आता था । लेकिन जो विश्व-युद्ध हुआ, उसके जो हथियार थे, वे संहार के 
थे। वे सब सृष्टि संहार के हथियार थे । उसके पीछे, जिस तरह समुद्र मन्यन 
के बाद जहर निकला था, उसी प्रकार का जृहर निकल आया । अब यह जहर 
तो निकला, पर उस जृहर को पीने वाला कोई न निकला ! परिणाम यह हुआ 
कि वह जलता रहा और आखिर फूट बहा । उससे दुनिया बहुत परेशान हुई । 
हम भी परेशान हैं । तो जो मुल्क आज़ाद थे, वें तो उसको हज़म कर सकते 
हें। लेकिन हमारी तरह जो गुलाम थे, क्योंकि आज़ादी तो हमें अब आकर मिली 
है, उनके लिए उसको हज़म करना बहुत कठिन बन गया है । कोई ऐसा न 
समभे कि हम आज़ाद हो गए तो सब कुछ हमें स्वयमेव मिल गया । हमको 
अब काम करने की आज़ादी मिली है । यह बात हम सब को समभनी है। तो 
में आपसे यह कहना चाहता हूँ कि आज़ादी की लड़ाई में हमने जो त्याग, कुर्बानी 
ओऔर बलिदान किया, उससे भी ज्यादा त्याग और बलिदान हमें आज उस 
आज़ादी को मजबूत बनाने में करना है । हमें अपने देश को ऊपर उठाना है, 
भारत को अपने पैरों पर खड़ा करना है। अभी तो वह एक साल का बच्चा है | 
उसको हमें अच्छी तरह से और ऐसी खुराक देनी है, जिसे वह पचा सके और 
जिससे उसकी भूख बढ़े । 

आज हर एक हिन्दुस्तानी-को अपना कंव्य समझना चाहिए कि उसे देश 
की आज़ादी की हिफाजुत करनी है । जो युवक हमारे हिन्दुस्तान के विद्यापीठों 
में पले हें, उन्हें यह बात विशेष रूप से समभनी है । जो विद्यार्थी यहां पढ़ रहे 
हैं और जो हमारे भविष्य के नागरिक हैं, उनका कर्तव्य है कि इन बातों को 
सोचें और समझें क्योंकि उनको कल सारे हिन्दुस्तान का बोझ उठाना है। हम 
समाजवाद, साम्यवाद और टीका-टिप्पणीवाद इन सब वादों को छोड़ दें । बाद 
का समय जब आएगा, तब हम भी उनपर बातें कर सकते हैं । परन्तु आज हमारे 
पास उसके लिए समय नहीं है । आज तो हमारे पास एक साल की स्वतन्त्रता 
है, वह भी टूटी-फूटी दशा में है । हमें सोचना है कि आज दुनिया में हमारी जगह 
कहाँ है ? हम कहाँ बैठे हें ? हमारे आस-पास क्‍या वायुमण्डल है ? अगर इन 
सब चीज़ों को हम नहीं देखेंगे, तो आज़ादी हमको हजुम नहीं होने पाएगी 
और भविष्य की प्रजा हमको ज्ञाप देगी, वह कहेगी एक तपस्वी ने अपनी 

* तपश्चर्या से हिन्दुस्तान को आज़ादी दिलवाई थी, लेकिन उस समय के लोग 
इतने नालायक थे कि उसे हज़म नहीं कर सके । इस चीज को हमें और आपको 
सोचना है । 

जो विद्यार्थी भविष्य में देश के नागरिक बननेवाले हें और जो युवक 
आज देश के नागरिक हैं, उन दोनों को एक बात में बड़ी अदब से समभाना 
चाहता हूँ । वह यह कि हमारा मुल्क आजाद तो हुआ है, छेकिन उसका पैर 
अभी तक जैसे सोया हुआ है। हमारे देश में बहुत सी घटनाएँ घटी हें । एक 
साल में बहुत मुसीबत से हम अपने पैरों पर खड़े हुए हें। लेकिन हमारे पैर अभी 
तक मजूबूत नहीं हुए । बेपरवाही से हम गिर जाएँगे । इसलिए अब किसी 
फव्दे में हमें नहीं पड़ना है । एक ही चीज़ पर हमें अपनी दृष्टि स्थिर करके बैठना 
है । वह चीज क्या है ? वह यह कि हमारा मुल्क किस तरह से शक्तिवान बनेगा, 
किस तरह मजबूत बनेगा ? आप जानते हैँ कि हमारा मुल्क तभी ताकतवान 
बन सकता है, जब कि हमारा दिल साफ हो। हम जितने भी भारत के निवासी 
हैं, वे सब समझ जाएँ कि उन सबका भारत के प्रति क्‍या ऋण है, क्‍या धर्म 
है । तभी भारत मजबूत बन सकता है । 

हम पर जो परदेसी सल्तनत इधर थी, वह तो चली गई । हम भी चाहते 
थे कि वह चली जाए। यह बहुत ठीक हुआ, अच्छा हुआ । हम पर जो भारी 
बोर था, वह हट गया । वह बोक तो हट गया, मगर तब हमारी हालूत ऐसी 
नहीं थी, हमारे पास कोई ऐसा तन्‍त्र नहीं था कि जो हिन्दुस्तान का सारा 
बोक अनुभव के साथ उठा सकता | परदेसी राज्य में जो तन्‍्त्र चलता था, बहू 
तो दूट गया । और वह हमारे काम का रह भी नहीं गया था । छेकिन उसकी 
जगह पर दूसरा तन्‍्त्र बनाना, यह कोई एक दिव का काम नहीं था । उसके 
लिए तो बहुत समय छूगेगा । 

यह बोझ उठाने के लिए, स्व॒तन्त्र भारत का बोझ उठाने के लिए, जिन 
पर बोक पड़ने वाला है, उनको बहुत ठीक ढंग से और अच्छी तालीम लेनी 
पड़ेगी । यह तालीम कुछ तो हमारे विद्यापीठ में मिलेगी, और कुछ सृष्टि के 
महान और खुले विद्यापीठ में । यह आसान चीज नहीं है । इसमें समय छगेगा। 
लेकिन उतने समय तक सब लोगों को बहुत सावधान रहने की ज़रूरत है । आपकी 
विद्यापीठों से जो स्नातक निकलते हें, उनको भी सावधान रहने की ज़रूरत है । 
जो शिक्षा देनेवाले आचार्यगण हें, उनको भी सावधान रहने की ज़रूरत है, 

क्योंकि नए भारत में सबसे पहली ज़रूरत होगी, चारित्र्य की ही। यदि हमारा 
चरित्र ठीक नहीं होगा, और यदि इस विद्यापीठ से हम चरित्र की छाप लेकर 
न निकले, तो जो बोका हमारे ऊपर पड़नेवाला है, उसे हम उठा नहीं सकेंगे । 

आज हमारे लिए सारे एशिया में मैदान खुला पड़ा हैं । उस जगह पर 
नेतागिरी की जगह खुली हैं । उसे कौन ले सकता है ? यदि हिन्दुस्तान अपनी 
जगह संभाल छे, यदि हम छोग सच्चे दिल से सावधान हो जाएँ, तो सारे एसिया 
की नेतागिरी हिन्दुस्तान के पास आ सकती है । चाहे कितनी ही मुसीबतों 
से हम उठे हों, चाहे हमारी कितनी ही थोड़ी उम्र हो, चाहे हमारा अनुभव 
कितना ही थोड़ा क्‍यों न हो, लेकिन पुरानी जो विरासत हमको मिली है, वह 
बहुत बड़ी है । जो हमारा लीडर था, उसने पिछले ३०, ३५ सालों से सारे 
हिन्दुस्तान को जो तालीम दी थी, उससे सारी दुनिया में हमारी प्रतिष्ठा बनी । 
उस चीज़ को हम सँभाल लें, तो हमारा देश एशिया का नेता बन सकता है । 

में आपसे कहना चाहता हूँ कि भारत एक बहुत बड़ा मुल्क है। उसका 
टुकड़ा तो हो गया, तो भी जो बाकी बचा है, वह भी बहुत बड़ा है। दुनिया 
में कम मुल्क इतने बड़े हें, जिसमें इतनी आबादी हो, इतनी जगह हो, और 
इतनी समृद्धि भरी हो। हमारे देश में जो सिद्धि मरी है, उसे हमें निकालना 
है । हम उसे न निकालेंगे, तो कौन निकालेगा ? हमारे जो नौजवान विद्यापीठ 
में तालीम ले रहे हैँ, यह उनका काम होगा । लेकिन उसके लिए आपको पूरे 
ध्यान से, अपने चित्त को एकाग्र कर एक ही स्मरण करना है, एक ही रटन 
रटना है, वह यह कि भारत को किस प्रकार मजबूत बनाया जाए? तभी यह 
चीज़ हज़म हो सकती है । जिस प्रकार का हिन्दुस्तान हम बनाना चाहते 
हैं, उस प्रकार का हिन्दुस्तान हम तभी बना सकते हैं। 

लेकिन यदि यह हम समझें कि अब तो हम आज़ाद हो गए, इसलिए हमें 
सब अधिकार हड़प लेने हूँ, उनके मोह में पड़ना है, और पदों के छालच में 
पड़ना है, तो उसमें हम बड़े संकटों और भगड़ों में पड़ जाएँगे। तब आजादी 
भी हमारे हाथ से चली जाएगी। यह्‌ चीज़ ठीक नहीं है । जिसके पास पावर 
( शक्ति ) है, वह ठीक तरह से उसे चलाए, इसके लिए हमें उसके ऊपर 
चौकसी करना है । लेकिन उसके पास से सत्ता खींचकर हमारे पास 
आजाए, ऐसी कोशिश हमें नहीं करनी है। जो गलती करते हैं, उन्हें हम 
गलती न करने दें, उन्हें सावधान करके ठीक रास्ते पर ले आएँ, छेकित हम बैर 

ओर ईर्षा में न पड़ें। वेर और ईर्षा आदि तो हमको नुकसान करनेवाली हैं। 
इन सबको छोड़कर गान्धीजी ने जो मार्ग बताया है, :उसी मार्ग पर चछकर 
हम प्रेम, सत्य और आदर का वायुमण्डल पैदा करें, तभी हम अपने देश को 
मजबूत बना सकते हैँ । उसके लिए भी हमारे मुल्क के नौजवानों को सावधान 
रहने की जुरूरत है । 

बहुत से विद्यालयों में और खुद हमारे सरकारी तन्‍्त्रों में भी जो नौजवान 
हैं, उनके दिल में कहीं-कहीं भिन्न-भिन्न ख्याल डाले जाते हेँ। कोई छोग यह 
सिखाते हैं कि कांग्रेस की गवर्नमेंट की तरफ से जो छोग काम चलाते हैं, उनमें 
मुसलमानों की तरफ कुछ ज्यादा भुकाव होता है और उससे हिन्दू संस्कृति 
का नुकसान होता है। यह छोटे दिल की बात है। हमने हिन्दुस्तान का दुकड़ा 
करके मुसलमानों के लिए एक अलग हिस्सा दे दिया | उसके बाद हम कोई 
ऐसी चीज़ करनेवाले नहीं हैं, जिसमें भेद-भाव रहे। हिन्दुस्तान में रहनेवाले 
हिन्दू, मुसलमान, पारसी, क्रिश्चियन या सिख कोई भी हो, सब हमारे लिए 
समान हैं। यदि हम इस प्रकार का भाव पैदा न करें, इस प्रकार का वायुमण्डल 
वैदा न करें, तब हिन्दुस्तान खतरे में रहेगा। यह आपको समभ लेना चाहिए। 
मुसलमान अपनी जगह पर रहें, हिन्दू अपनी जगह पर रहें, छोटी-छोटी 
कौमें अपनी जगह पर रहें । सब कोई अपने मजुहब के आप मालिक हें। जो 
जैसा चाहे अपना मजुहब और अपना खुदा मान छे । उसमें हमें कोई झगड़ा 
नहीं करना है । हिन्दुस्तान का टुकड़ा होने के बाद इस मुल्क में रहनेवाला 
हर एक व्यक्ति हिन्दुस्तानी है । यहाँ कोई गैर नहीं है । 

हिन्दू तो यहाँ बहुत बड़ी ताकत में पड़े हें, उनको डर क्‍यों छुगता है ? 
वे क्यों डर कर नौजवानों को गलत रास्ते पर चलाने की कोशिश करें. ? 
जो कोई छिपे-छिपे अपने नौजवानों को ऐसी चीज़ सिखाता है, वह हिन्दू 
संस्कृति और भारतीय संस्कृति को नुकसान पहुँचाता है, चाहे वह दिल में 
कितना ही समभता हो कि वह हिन्दू संस्कृति की रक्षा कर रहा है। आपको जो 
कुछ करना है, खुल्लमखुल्छा करो । जितना काम छिपाकर करोगे, आप में उतनी 
ही एक प्रकार की भीझुता पैदा हो जाएगी। कायरों को छिपा काय करने की 
जरूरत होती है, बहादुर मर्दों को नहीं | सो आप को जो काम करना है, 
खुला करो । जब परदेसी सल्ब्नत थी, तब दूसरी बात थी । उसका हथिगार 
भी दूसरा था। आज किसके साथ हमें लड़ना है ? आज हमें क्या आपस में 

लड़ना है ? अगर ऐसा हुआ तो समझ लो कि सब फूटनेवाला है। तब आपके 
पास कोई चीज़ रहनेवाली नहीं है। आपस में लड़ने से बढ़कर अधिक बुरी 
और कोई बात नहीं हो सकती । अपने देश का पुराना इतिहास देखिए । 
क्यों हमें इतने साल तक गुलामी उठानी पड़ी ? इसी कारण कि हम आपस 
में लड़ते थे । 

आज तो हमारे राजा-महाराजा भी समझ गए हें कि हमारी रक्षा और 
हमारी इज्जुत भारत की एकता में है । तो यह बात आप क्‍यों न समझें ? 
कौन-सी चीज़ ऐसी है, जिसके लिए अब आपको आपस में लड़ना है? 
अब परदेसी के साथ तो आपको लड़ना है नहीं । अब तो जिसके पास राज्य 
की बागडोर है, उसके ऊपर वह काम छोड़ दीजिए । हमारे किसी बौर्डरः 
( सीमा ) से अगर हमें कोई खतरा हो जाए, तब तो हमें लड़ना ही पड़ेगा। वह 
खतरा जितना है, वह हमारे ख्याल में है। उसके ऊपर जितनी ज़रूरत है, 
उतना ख्याल हम रखेंगे । उस सम्बन्ध में आपको सोचने की ज़रूरत नहीं है । 

आपको ज्यादा खतरा जिस चीज में है, वह आपको सोचने की जरूरत 
है । अगर देश में आपस में फूट होगी, एकता न होगी तो बहुत बड़ा खतरा 
है। जितना जहर ५, ७ साल से था, वह अब फूट गया। उसमें से मवाद निकल 
गया । अब वह चीज भूल जानी चाहिए । उसके ऊपर अब परदा डाल देना 
चाहिए । जिसको इधर रहना पसन्द नहीं है, वह यहाँ से चला जाए। लेकिन 
जितने इधर रहते हैं, वे अब एक कुटुम्ब में हैं और इसी तरह से उनको 
रहना पड़ेगा । हो सकता है कि हमारे यहाँ अभी तक कोई ऐसा हो, जिसका 
दिल अभी इधर ठीक नहीं हो। वह यहाँ से चला जाएगा। वह यहाँ रह ही 
नहीं सकता । लेकिन आपको यह समभना चाहिए कि जो बाकी हिन्दुस्तान 
पड़ा है, वह तभी मजबूत बनेगा, कि जब आप यह समझ लें कि हम सब 
हिन्दुस्तानी हैं। लेकिन हमारी आज़ादी का एक साल भी नहीं हुआ, कि हम 
समभने लगे कि हम महाराष्ट्रियन हें, हम गुजराती हें, हम बंगाली हैं, हम 
मद्रासी हैं, हम बरारी हैं, और हमारे भाषावार अलग-अलग टुकड़े होना चाहिए, 
तो फिर कैसे चछेगा ? एक तरफ हम कोशिश करते हें कि हम सारे भारत- 
वर्ष को एक कर दें । दूसरी तरफ हम कोशिश करने लगें कि हमारे अछूग- 
अलग टुकड़े हो जाएँ ! यह रास्ता तो राष्ट्रीयता को खून करने का है। उसमें 
से देश भर में ज़हर फैलेगा । 

हाँ, समय आएगा, जब इस प्रकार का काम भी हमें करना होगा और तब 
हम इसे ठीक तरह करेंगे । लेकिन वह सभ्यता से और सफाई से ही हो सकता 
है। उसके लिए हम सब में भाई का-सा प्रेम होना चाहिए। उसके लिए ज़हरी 
वातावरण पैदा करना मूर्ख छोगों का काम है । आज यह समय नहीं है कि 
हम इस प्रकार का काम करें। आप देखते हैं, अभी थोड़े ही दिन पहले हमने 
आपका जितना बड़ा प्रान्त है, इसी प्रकार के, बल्कि उससे भी बड़े हैदराबाद 
स्टेट का फैसला किया। 

वहाँ कितने साल से एक प्रकार का राज्य चलता था । जिस प्रकार का 
बह राज्य चलता था, उससे वहाँ की राजनीति में, जो ज़हर भर गया था, 
क्या वह चन्द दिनों में निकल गया ? नहीं । इतना बड़ा फोड़ा था, उसमें से 
पस निकालने के लिए उसे कितने दिनों तक धोना पड़ेगा, तब वह ठीक होगा । 
आपके सामने इतनी वड़ी जो एक चीज बन गई है, उसकी कीमत आज आप 
नहीं आँक सकते । इसके लिए तो बहुत समय लगेगा । भविष्य का इतिहास- 
कार उसको तवारीख में लिखेगा । आपको सममना है कि हमारे सिर पर 
बड़े-बड़े फोड़े निकले थे, और उन फोड़ों को ठीक कर हम हिन्दुस्तान में पूरी 
एकता और शक्ति लाने का काम कर रहे हैं। 

आप को माहछूम है कि हिन्दोस्तान में ५६२ रियासतें थीं। इतनी रिया- 
स्तें हिन्दुस्तान को एक तरह अलग-अलग टुकड़े किए हुए थों। उन सब की 
अलग-अलग राज्य-व्यवस्था थी। जब परदेसी सल्तनत हमको छोड़ कर चली 
गई, तो कौन उम्मीद करता था कि एक साल में इस सारी समस्या को हम ठीक 
कर लेंगे । किसे ख्याछ था कि इस सारी कारंवाही में न किसी को नुक- 
सान होगा, न कोई मार-पीट होगी । परमात्मा की कृपा से पूरी शान्ति से, अमन 
से और प्रेम से यह सब काम हो गया | में आपको बतलाता हूँ कि यह जो 
प्रान्तों को नये ढंग से अछग-अछूग बनाने का काम है, वह भी हम उसी तरह 
कर सकते हें । पर अभी वह करना ठीक नहीं है । इस तरह की जल्दबाजी से 
वह काम हो नहीं सकता । यदि महाराष्ट्र को अछूग होना हो तो सब महा- 
राष्ट्रियनों को आपस में बेठकर बात कर लेनी हैं। उसके बाद जिनसे अलग 
होना है, उनसे बात करनी है, जैसे जिन राजाओं की राज्य-सत्ता हमें लेनी 
थी, हम उन सब के साथ बेठे थे । 

पिछले दिसम्बर में में १२ घंटों के लिये इधर आया था ॥ तब आप लोगों 

को मालूम भी न पड़ा था । में शाम को आया था और सुबह चछा गया 
इधर राजाओं की जितनी सत्ता थी, वह सब जेब में डालकर चला गया। यह 
किस तरह से हुआ ? राजाओं से पूछो कि उनको क्‍या चोट छगी है । लेकिन 
काम ऐसा हुआ कि उनको भी ठीक लगा और आप लोगों को भी ठीक छूगा। 
इसी प्रकार यह काम भी हो सकता है । छेकिन यदि कहो कि बम्बई को हम 
बलिन बता देंगे, तो में यही समभूंगा कि कोई नादान यह बात कर रहा 
है । यह कोई समभदारी की बात नहीं हैं । आज जब हिन्दुस्तान की 
आजादी एक साल की हुई है तब इस जुबान से यह बात निकलने लगे, कि 
आजादी क्या चीज़ है, लोग यही नहीं समझे, तो यह कितनी बुरी बात है । 
इसी तरह नागपुर व बरार में से बड़ा बरार बनाना हो, तो वह भी बन सकता 
है । लेकिन खाली नक्शे में रंग बदल देने से कोई बड़ी चीज न बनेगी । जैसे 
हमने राजाओं के पास से सारी पावर ( शक्ति ) लेकर छोगों को दे दी और 
उससे मैप ( नक्शे) में फक हुआ, वह तो ठीक है । उससे चित्र तो अच्छा . 
लूगता है । लेकिन क्या भीतर भी कोई फर्क हुआ है ? राजाओं की जो रियाया 
थी, उसको भी कोई फर्क मालूम पड़ा है ? वह न मालूम पड़ा हो, तो आपको 
समभना चाहिए कि कोई फर्क नहीं पड़ा। तब तो खाली नक्शे की शक्ल 
में ही फर्क हुआ है । 

. असली फर्क तो तभी होगा, जब राजा भी महसूस करें कि यह अच्छा 
हुआ है और रियाया भी महसूस करे कि ठीक हुआ है । जैसे हमको आजादी 
मिली। आज हिन्दुस्तान में कोई महसूस नहीं करता है कि हम को आजादी मिली 
है, क्योंकि कोई फर्क नहीं पड़ा है । यह फर्क तो तभी पड़ेगा, जब हम खाली 
गवर्नमेंट पर देश की भछाई-बुराई का सारा बोक डालने की आदत छोड़कर, 
हम सब अपनी-अपनी जिम्मेवारी महसूस करेंगे । हम समझें कि हमारा क्‍या 
धर्म है, हमें कया करना चाहिए, किस प्रकार से हमें सरकार का साथ देना 
चाहिए । कुछ लछोग कहते हैं कि गवर्नमेंट में कोई विरोध नहीं है। इस तरह 
से ठीक नहीं है। परन्तु विरोध का शौक करने का समय तो तब आएगा, जब 
हिन्दुस्तान ताकतवर हो जाएगा । आज विरोघ करने से लाभ क्‍या ? आज 
विरोध करने से चन्द एलेक्शन ( चुनाव ) होंगे | एलेक्शन में विरोध करने 
वाले हार जाएँगे । कांग्रेस उसी जगह पर खड़ी रहेगी । इससे क्या फायदा 
होगा ? हमें यह सीखने की जृरूरत है कि आज हमारा कतेंव्य क्‍या है। हर 

हिन्दुस्तानी का, हर सिटिजन ( नागरिक ) का धर्म क्‍या है यह सब सीखने- 
सिखाने की आज जरूरत है । यूनिवर्सिटी में, विद्यापीठ में सभी जगह हमें 
कंव्य का पाठ सीखना है । यह चीज आप सीखें, तभी काम होगा । 

आज तो में नागपुर के हालात नहीं जानता । लेकिन बहुत-सी यूनिवर्सिन 
टियाँ मेंने देखी हें। जिनमें शिक्षा देनेवाले लोग यह समभते हें कि हम 
समाजवाद सीखें, साम्यवाद सीखें, और उस पर बहस चलाएँ। यह ठीक है । 
इससे अपनी एक तर्क-वितर्क की शक्ति खिल जाएगी। लेकिन हिन्दुस्तान उससे 
ताकतवान नहीं बनेगा। हाँ, नौजवानों की विचार-शक्ति खिले, वह एक प्रकार 
की योग्यता है । छेकिन उसके साथ-साथ अगर अपनी जवाबदारी, अपनी 
जिम्मेवारी महसूस करना हम नहीं सीखेंगे और काम करने के लिए हाथ-पैर 
चलाना हम नहीं सीखेंगे, तो देश का काम नहीं होगा । 

हमने तो कहीं तकंवाद या वितकंवाद नहीं सीखा । हम पर तो जो बोझ 
आता रहा, उसको उठाते रहे । इस तरह संसार के विद्यापीठ से हमने कुछ- 
न-कुछ सीख लिया । जो कुछ सीखा, अपने अनुभव से सीखा | इस विद्या- 
लय में से, या नागपुर विद्यापीठ में से जो नौजवान निकलेंगे, वे क्या खाली 
तर्कवाद करते रहेंगे ? क्‍या वें खाछी टीका-टिप्पणी करने की सीख लेंगे या कुछ 
आटटिकल लिखने या कुछ व्याल्यात देने की सीख लेंगे ? अगर केवल यही सब 
हुआ, तब तो पुरानी चाल चलनेवाली बात होगी। उसमें कोई फायदा न होगा। 
लेकिन बोक उठाने के लिए हमें अपने कन्धे मज़बूत कर लेने चाहिए । काम 
करने के लिए हमें अपने पैर मजबूती से गाड़ लेने चाहिए और काम करने की 
सीख लेनी चाहिए । हम भछे ही न बोलें, मगर हमारा काम बोले । में तो 
चाहता हूँ कि हमारी जुबान कम बोले, काम ज्यादा बोले । इस प्रकार काम 
करने की बात आप सीख लेंगे, तो उससे आपका और देश का बहुत बड़ा 
फायदा होगा ।॥ 


६१३) 
स्टेट्स एडवाइज़री कों सिल का उदघाटन,नागपुर 
हा 


४ नवम्बर, १९४८ 
प्रधान मन्‍्त्री, महाराजाओ और अन्य सज्जनो, 
में मध्यप्रान्त में विद्यापी5ठ के आमन्त्रण पर आया था। इस मौके पर 
आपने एडवाइजरी कौन्सिल का इनआगुरेशन ( उद्घाटन ) मेरे हाथ से कर- 
थाने का निश्चय कर लिया । इसके लिए में आपको धन्यवाद देना चाहता 
हूँ । क्योंकि इस बारे में में आप लोगों को चन्द बातें कहना चाहता हूँ । ऐसा 
मौका बार-बार नहीं आ सकता । हिन्दुस्तान में यह जो बड़ा भारी विप्लव 
हुआ है, जिससे देशी रियासतों की समस्या इतने थोड़े समय में हल हो गई 
है। यह सब क्योंकर हुआ, किस तरह से हुआ, इसे अभी कम छोग जानते हें। 
उससे क्‍या लाभालाभ हुए, उन सब के मूल्य आँकने में अभी समय रूंगेगा। 
जो कुछ हुआ, उसे कम छोग जानते हैं । 
आप छोगों ने मुझे जो मानपत्र दिया है और इस मानपत्र में आपने मेरे 
काम की कदर बूभी है, इसलिए में आपको धन्यवाद देना चाहता हूँ । संक्षेप 
में में आपको बतलाना चाहता हूँ कि मेरे दिल में रियासतों को एकत्रित करने 
की और उन्हें हिन्दुस्तान में मिलाने की कल्पना किस तरह उद्भूत हुई, 
उसका ख्याल में आपके सामने रखना चाहता हूँ । जब मेंने हिन्दुस्तान सरकार 
के गृहमन्त्री का पद स्वीकार किया, तब मुझे कोई ख्याल न था कि इन देक्षी 
रियासतों का काम मेरे पास आनेवाला है । उनका क्‍या नक्शा बनेगा, यह तो 

मेंने कभी सोचा ही नहीं था । लेकिन थोड़े दिनों के बाद मुझे मालूम पड़ा कि 
मध्यप्रान्त में बस्तर नाम की एक रियासत है। उस रियासत की धरती में काफी 
घन भरा हुआ है । उसका उपयोग कोन करे, किस तरह से करे, इसके 
बारे में मेरे पास किसी ने एक रिपोर्ट भेजी । इस रिपोर्ट में मुझे सावधान किया 
गया था कि बस्तर में कच्चा सोना भरा है, लेकिन उसका उपयोग हिन्दुस्तान 
के हित में नहीं, बल्कि हिन्दुस्तान के अहित में होनेवाला हैँ। यह कह कर 
उसमें सारा बयान: दिया गया था । उस रिपोर्ट में विस्तार से लिखा था कि 
बस्तर स्टेट की भूमि में क्या-क्या कीमती चीज़ें भरी हें और उनको किस 
तरह से मार्टंगेज़ किया जाता है । उसमें लिखा था कि हैदराबाद रियासत 
को बहुत बड़ी लूम्बी लीज़ ( ठेके की अवधि ) के लिए सारी स्टेट का यह 
अमूल्य धन दिया जा रहा है | पोलिटिकल डिपार्टमेंट यह काम कर रहा है। 
बस्तर स्टेट का राजा समीर (नाबालिक) है, और वालिए ( शासक : गाजि- 
यन ) परदेसी हैं। ये परदेसी छोग वहाँ काम कर रहे हें और बहुत जोरों से 
यह काम चल रहा है । 

जब मेंने यह देखा तो मेंने पोलिटिकल डिपार्टमेंट से पुछवाया कि बस्तर 
स्टेट में कोई लीज़ हो रही है ? और उसके बारे में आप लोगों ने क्या प्रोग्राम 
बनाया है । वह सब मुझको बतलाओ । पहले तो उन लोगों ने थोड़ी आना- 
कानी की। लेकिन फिर मेरे पास यह चीज़ आई कि हैदराबाद स्टेट के 
साथ बस्तर का सम्बन्ध रेलवे से बनाया जाए। और यह रेलवे हैदराबाद 
स्टेट वनवाए। बस्तर की माइन्स ( खानों) में जितना खनिज है, उनका लीज 
किया जाए और बहुत रूम्बे पीरियड (समय) के लिए यह लीज़ दिया जाए। 
पोलिटिकल डिपार्टमेंट में यह सब कोशिश हो रही थी। यह भी कि बहुत 
जल्द यह काम हो जाए। पर उस पर दस्तखत कौन करे ? मेंने पोलिटिकल 
डिपार्टमेंट से कहा कि यह चीज़ आप नहीं कर सकते । अब आपको तो यहाँ 
से जाना ही है। उन्होंने कहा कि प्रस्ताव करने वाले स्टेट के शासक हैं। हमने 
कहा कि अब आपको इस भगड़े में नहीं पड़ना है । इस समय पर तो वे 
खुद दस्तखत नहीं कर सकते थे, क्योंकि हमने इसमें रोड़ा डाल दिया था । 
तब उन्होंने राजा को, जो अभी छोटा था, गद्दी पर बैठा दिया । क्‍योंकि 
उसकी दस्तखत लेना आसान था । वह अभी कच्चा बच्चा था। यह सब 
दाँव-पेच अभी समभता नहीं था। 


स्टेट्स एडवाइज्री फॉंपिल का उद्घाटन, नायपुर शरद 


तब उनको मेंने दिल्ली में बुलाया | महाराजा अभी इतना समभदार 
नहीं था; इसलिए मेंने उनके रिह्तेदार मयूरभंज के महाराजा को भी साथ ही 
बुलाया । तब वे दोनों दिल्ली में आएं । मयूरभंज के महाराजा सयाने आदमी 
हैं, लेकित वह बस्तर पर कुछ प्रभाव डाल सकेंगे, ऐसा मेंने नहीं पाया । 
महाराजा बस्तर तो अभी बहुत ही नाअनुभवी बच्चा था | उस निर्दोष से 
दस्तखत कराना मेरी राय से एक प्रकार का गुनाह था। उसको राज्य चलाने 
का न कोई अनुभव था और न इल्म था । तब इस मामले का क्या बनेगा, 
यह चीज कहाँ वैठेगी, इस बात का मुझे अन्देशा हुआ । मेंने सोचा कि जल्द 
ही पोलिटिकल ड्रिपार्टमेंट को हटाया जाए, तो यह काम हो सकता है। यही 
एक किस्सा नहीं था । और भी बहुत से किस्से थे । कितने ही छोटे-छोटे छड़कों 
को गद्दी पर बिठा दिया गया था। 

तब हमारी यह कोशिश हुई कि हम इस पोलिटिकल डिपार्टमेंट से जितनी 
जल्द फारिग हो जाएँ, उतना ही अच्छा हो । पोलिटिकल डिपार्टमेंट भी कोशिश 
कर रहा था कि जाते-जाते जितना काम उसे अपने हित में करना है, वह 
सब कर लें । उधर में सोच रहा था कि भविष्य में रियासतों का क्या होना 
चाहिए, और किस तरह से काम होना चाहिए । 

तब मेंने एक ड्राफ्ट तैयार किया, जिसके अनुसार वह हक भारत सरकार 
को मिल जानेवाले थे। मेंने उन महाराजाओं को बुलाया और कहा कि इस 
बात पर विचार करने के लिए यदि आपको वक्‍त चाहिए, तो वक्‍त छो। लेकिन 
अपनी जिम्मेदारी समक कर इस पर दस्तखत करो, तब में कबूछ करूँगा । 
उन छोगों ने नहीं किया । में चला गया। में स्टेशन पर गया। वहाँ में रेल 
में बैठा था । वहाँ पर उन छोगों ने दस्तखत नहीं किए | लेकिन मेरे पीछे 
उन छोगों ने एक पैगाम भेजा कि एक घंटा ठहर जाइए । तो में रेलगाड़ी 
में ही ठहर गया और मेरा सेक्रेटरी उनके पास रहा । उसने उन छोगों को 
समभाया । तब उन छोगों ने दस्तखत कर दिए और मुभकों ये दस्तखत रेल 
में भेज दिए । 

अब लोग तरह-तरह की बातें कहते हँँ। बहुत से छोग तो समझकर कहते 
हैं और तारीफ करते हें। और कई लोग यह कहते हें कि यह तो हिटकर का 
काम किया। उन लोगों को यह मालूम नहीं था कि मेने दस्तखत करवाए नहीं 
थ। मेंने तो उन्हीं पर छोड़ दिया था और में चला गया था। लेकिन उन 

लोगों ने दस्तखत कर के मेरे पास भेज दिया । खुद उनके दिल में आ गया 
कि हिन्दुस्तान के हित में, उनके अपने हित में, और रियासत के हित में यह 
चीज है । तभी उन्होंने दस्तखत किए । हाँ, एक बात मेंने जरूर कही थी 
कि यह चीज जल्द करने की है, क्योंकि मेरा काम एक ही रियासत के साथ 
नहीं है। मेरा तो छोटी-बड़ी सभी रियासतों के साथ काम है। मुझे यह काम 
जल्द पूरा करना है । अगर जल्दी यह काम नहीं हुआ, तो उसमें रुकावट 
डालनेवाली शक्तियाँ पड़ी हें, वे सब काम बिगाड़ देंगी । तो वे छोग समझ 
गए और उन्होंने दस्तखत कर दिए। 

वहाँ से में सीधा नागपुर आया । नागपुर में भी में कोई ज्यादा ठहरा 
नहीं था । जो राजा-महाराजा यहाँ बैठे हें, वे जानते हें कि मेंने उत पर 
कोई दबाव नहीं डाला और न किसी प्रकार का छालच उनको दिया। ऐसा 
कोई काम मेंने नहीं किया । खाली उनको समझाया कि यह सब क्या चीज़ है। 
उन छोमों ने पूरी समभपूर्वक चन्द घण्टों में अपने दस्तलत मुझे दे दिए 
और सुबह में चछा गया। यह तो उस सारे काम की शुरुआत हुई थी। लेकिन 
जब यह काम हो गया, तब सारे हिन्दुस्तान में और हिन्दुस्तान के बाहर भी 
एक चमत्कार सा हो गया। सबको हैरानी हुई कि यह क्‍या हो गया। लेकिन 
जिन रियासतों ने दस्तखत किए थे वह तो कर दिया, छेकिन उसके बाद जो 
काम हुआ, उसका सारा यश यहाँ के राजा महाराजाओं को मिला, जिन्होंने 
सममभापूर्वक जल्दी-जल्दी दस्तखत किए थे। मेंने उसमें कुछ नहीं किया। खाली 
मेंने उन्हें समकाया कि मेरी योजना क्‍या है और हिन्दुस्तान किस तरह से 
चलनेवाला है । (तालियाँ) 

आपकी सलामती भी इसी में है, हिन्दुस्तान की सलामती भी इसी में है। जिन 
लोगों के दिल में देशप्रेम जागृत हुआ, उन छोगों ने दस्तखत किए । उसके 
बाद तो आप जानते हैं कि मुझे सौराष्ट्र, जहाँ सारे हिन्दुस्तान के बराबर रिया- 
सर्तें पड़ी थीं, बल्कि उससे भी ज्यादा रियासतें वहाँ थीं, उनको मिलाने 
का बहुत बड़ा और विकट काम था। यह काम करने में मुझे उत छोगों से 
सहायता मिली, क्योंकि उन छोगों ने अच्छे समय पर शुरुआत की थी। लेकिन 
जिन लोगों से मेंने कोई उम्मीद नहीं रखी थी, ऐसे लोगों ने भी सोराष्ट्र में 
मेरा साथ दिया । यह बात ठीक है। तो करीब-करीब २५०-३०० रियासतों 
का एक गुट बन गया और इससे एक सौराष्ट्र का जन्म हुआ । 

महाराष्ट्र की जितनी रिमासतें थीं, उन छोगों ने तव तक अलूग रहने का 
एक इन्तजाम किया था। जिसकी आधारभूत बात थी एक प्रकार का जवाब- 
दार राजतन्‍्त्र अपनी प्रजा को देना, और काम चलाना । लेकिन इस सम्बन्ध 
में जो काम की शुरुआत हो गई थी, उसका असर महाराष्ट्र पर पड़ा और 
वहाँ जितने नौजवान राजा थे, वे सब मेरे पास आए और कहने लगे कि 
हम तो बम्बई राज्य में मिलना चाहते हें । हम इस तरह से अलग नहीं रहना 
चाहते । मेंने कहा कि आपको मुवारकबाद है । उन्होंने कहां कि हम तो यह 
करना चाहते हें लेकिन क्या आप हमको ऐसा करने देंगे ? मैंने कहा कि क्‍यों 
नहीं ? तब उन्होंने कहा कि कुछ और राजा कहते हें कि क्योंकि उन लोगों ने 
कांग्रेस के साथ इस प्रकार का समझौता कर लिया है कि उन्हें अलग रहना 
है, तो इस प्रकार पृथक कायम रहने से उन्हें रक्षण मिलेगा । मेने कहा कि 
यह बात तो गलत है । कांग्रेस ने किसी के साथ न ऐसा सममभोौता किया है, 
न कोई ऐसा बन्‍्दोवस्त किया है और न किसी को इस प्रकार की गारण्टी 
दीहै। 

तब सब राजाओं का एक डेपुटेशन आया और मेंने उनको समभाया कि 
यदि आप यह समभते हें कि छोटी-छोटी रियासतें एक प्रकार अपनी प्रजा को 
जवाबदार राज्यतन्त्र का अधिकार देकर अपने पृथक्‌ भविष्य को कायम रखने 
की गारण्टी ले लेंगी, तो आप का यह ख्याल गलत है । वह बन नहीं सकता। 
जवाबदार राज्यतन्त्र कोई हँसी खेल नहीं है। रेस्पांसिबिल गवर्नमेंट ( उत्तर- 
दायी सरकार ) का मायना यह नहीं है कि हमारे मुल्क में इस प्रकार के 
छोटे-छोटे टुकड़े बनाकर हम अंग्रेजों के रेस्पांसिबिल गवर्नमेंट की नकल 
करेंगे । वह तो हमारे मर जाने की बात हो जाएगी । इस तरह से नहीं हो 
सकता । यह न आपके इंटरेस्ट (हित) में है और न हमारे । आपको मिल जाना 
हो तो मिलो । नहीं तो भविष्य में यदि कभी आप प्रोटेक्शन (सुरक्षा) के लिए 
सेण्ट्रल गवर्नमेंट ( केन्द्रीय सरकार) के पास या कांग्रेस के पास आना चाहेंगे 
तो आपको कोई रक्षण नहीं मिलेगा । तब सेण्ट्रल गवर्नमेंट भी आपको प्रजा 
के सामने इस प्रकार का रक्षण नहीं देगी। क्योंकि अब बुग बदल गया है। 
उससे तो यही अच्छा है कि आप अपने आप ही समम-बूक कर किसी राज्य 
में श्ञामिल हो जाओ । 

तब उन लोगों ने मान लिया और कहा कि आप जो कहते हैं, वही ठीक 

बात है । पीछे गुजरात के सब राजा भी मिल गए । इस प्रकार सब रियासतें 
मिलने लूगीं। उन पर किसी का भी दबाव नहीं था । इसका एक उदाहरण आपको 
देना चाहता हूँ । मयूरभंज के महाराजा मेरे पास आए और कहने लगे कि 
मेंने अपनी प्रजा को वचन दिया है कि हम तुम्हें जवाबदार राजतन्त्र देनेवाले 
हैं । इसके लिए हमारे यहाँ आजकल चुनाव भी चल रहा है। उन्होंने कहा 
कि उन छोगों को इस प्रकार का वचन देने के बाद अगर में उसमें से हट जाऊं, 
तो मेरे ऊपर वचन भंग करने का आरोप आएगा । तब मेंने' कहा कि में किसी 
पर दबाव नहीं डाढूंगा । आप खुशी से अलग रहिए । लेकिन पीछे आपको 
पछताना पड़ेगा । तब मुझे याद करोगे । वह अलग रहे । आज तक भी वह 
अलग है । लेकिन आज जब ये रियासतें उसमें मिल गई, तब से वह अपने 
राज्य में अभी तक नहीं गए और न वहाँ जाना ही चाहते हें । जब तक उनका 
राज्य उसमें न मिल जाए, तब तक वह वहाँ नहीं जाएँगे। अनुभव से 
उनको मालूम हो गया कि उसमें कोई मिठास नहीं है। तो अब वहाँ रेस्पां- 
सिबिल गवनेंमेंट के जो लोग थे, जिन्हें प्रतिनिधि मण्डल कहा जाता है, उन्होंने 
कहा कि हमें उड़ीसा में मिछा दो। छोग भी यही कहते हें । महाराजा का 
दिक भी उन्होंने देख लिया, और बे खुद भी चाहते हें । तो अनुभव से 
उन लोगों को यह सब मालूम हुआ । 
लेकिन मध्यप्रान्‍्त की सरकार और यहाँ के महाराजाओं ने बहुत 
सम्यता और बहुत समझदारी से काम किया । उसके लिए में इन छोगों को 
मुबारकबाद देना चाहता हूँ । ( तालियाँ) क्योंकि एक साल पूरा बीत गया, 
ओर मेरे पास एक भी शिकायत नहीं आई। न रैयत की ही तरफ से, न राजाओं 
की तरफ से और न गवर्नमेंट की तरफ से ही। यह बहुत खुशी की बात है। 
अब यह सब काम तो हुआ । छोटी-मोटी रियासतें सब मिल गई । 
ग उसके बाद हैदराबाद का जो सवाल आया, वह तो आपके सामने ही है । 
जो अभी बना है, उसे बताने में आपका समय नहीं छूंगा । छेकिन कहने का 
मतलब यह है कि मेरे काम की जो कदर आप करते हूँ, उसका समय अभी नहीं 
आया। यह तो थोड़े से समय में इतना परिवतन हो गया है। राजाओं ने त्याग 
किया, उन्होंने अपनी सत्ता छोड़ दी। जिसे अपनी कोई कीमती चीज छोड़नी 
पड़ती है, वही इस तरह के कार्म की कदर कर सकता है । जिसने कभी कोई 
त्याग नहीं किया वह उसकी पूरी कदर नहीं कर सकता । मेरे दिल में इन 

सहाराजाओं के काम की पूरी कदर है और मेंने इन लोगों से हिन्दुस्तान 
सरकार की तरफ से वादा किया है कि आप छोगों की इज्जत और आप लोगों 
को जगह कायम बनी रहेगी । क्‍योंकि आपने पूरी सम्यता से हिन्दुस्तान का 
साथ दिया है। - 

लेकिन मेंने जो अभी कहा था कि अभी कदर करने का समय नहीं आया, 
उसका मतलब यह है कि अभी तो यह परिवर्तत मैप (नक्शे) का ही हुआ 
है । अभी हमें पता लगाना है कि दि का परिवर्तन कितना हुआ है। जब 
यह काम चलता जाएगा, तब हमारी रियासतों के छोगों को मालूम पड़ेगा कि 
यह्‌ अच्छा हुआ है और इससे उनका भला हुआ । आज जो यह क्रान्ति हुई 
है, उसका मिठास जब उनको मिलेगा, तब वें उसकी कदर कर सकेंगे। बस्तर 
स्टेट की जो रिद्धि-सिद्धि है, वह जब निकलेगी, तब लोगों को फायदा मिलेगा, प्रान्त 
को फायदा मिलेगा, मुल्क को फ़ायदा मिले तब छोगों को उस चीज का पता 
चलेगा । इसी तरह हमारी रियासतों में बहुत ही ऋद्धि-सिद्धि भरी हुई है। 
उस को हमें वाहर निकालना है और हिन्दुस्तान की नस में उसका खून देकर 
हिन्दुस्तान को ताकतवान बनाना है । तभी हमारे इस काम की कदर होनेवाली 
है। मुझे मानपत्र के देने का अवसर आज नहीं है, वह अवसर तो तब आएगा, 
जब यह्‌ सब काम सिद्ध हो जाएगा | अभी तो जैसा यह नक्शे 'का फेर-फार 
हुआ है, वही ठीक है । 

जिस तरह से आप छोगों ने इस काम में मेरा साथ दिया, उससे मुझे 
इतना फायदा मिला कि और जिस जगह काम में मुसीबत आती थी, वहाँ पर 
में आपका उदाहरण देता था । में उनसे कहता था कि भाई, यह करते 
हो । देखो मध्यप्रान्त के राजा-महाराजा, वहाँ की सरकार, और वहाँ के 
लोग किस तरह और किस खूबी से मिल कर काम करते हें। उसी तरह से 
तुम भी काम करो । अब परदेसी यहाँ नहीं हें । वे सब चले गए हें। अब 
हमारे रास्ते में कोई रुकावट नहीं है । अब हमें आपस में मिलकर हिन्दुस्तान 
को मजूबूत बताना है । उससे काम में आप भगड़ा क्‍यों करते है ? इस काम में 
इस भगड़े से क्या फायदा कि एक स्टेट बिहार में मिले या उड़ीसा में। और 
आपका काम देखकर और राजा भी मेरे पास आते हें और कहते हैं कि भाई, 
हम तो और जगह पर राज्य के समूह में मिल गए थे। लेकिन हमें तो प्रान्त 
में मिल .जाता है, क्‍योंकि वहाँ हमारी इज्जत भी बराबर रहती है, हमारी 

शान भी रहती है । वहीं हमको सुख मिलेगा । इसलिए हमको प्रान्त में मिला 
दो । हमें अछूग नहीं रहना है । उसक्रा कारण यही है कि आप छोगों का 
काम बहुत अच्छा चल रहा है । 

आपने इस काम को आगे बढ़ाने में एक और स्टेप ( कदम) भी लिया 
है । यह कदम है एडवाइजर्स बोर्ड (सलाहकार मण्डल) बनाने का । क्‍योंकि 
आज जब तक कानून में फर्क नहीं होता, तब तक दूसरा काम नहीं हो सकता + 
मेंने शुरू में कहा था कि कुछ लोगों को अपने साथ लेने के लिए हमें कोशिश 
करनी चाहिए। इस प्रकार के छोगों को हमें अपने साथ लेना चाहिए, जिन्हें 
काम का कुछ-कुछ अनुभव भी हो । अगर कोई छोग क्राउड (भीड़) बनाकर 
चिल्लाने लगें, तो उससे छोकशाही नहीं. बनती है । यह बहुत जवाबदारी का 
काम है। तो उसको आहिस्ते से [सीखना पड़ेगा । क्योंकि रियासत में जिस प्रकार 
का काम एक तरह से चलता था, यह दूसरे ढंग का था। एक हाथ से काम 
करना एक तरह से आसान भी है और एक तरह से कुछ अच्छा भी हैं। उससे 
भी ठीक काम तो चल सकता है । लेकिन उसमें लोगों का साथ न हो, तो न 
उससे लोगों को राहृत मिलती है और न उसका फायदा ही मालूम पड़ता है। तो 
चाहे थोड़ा बिगाड़ भी हो तो भी लोगों को उसमें लेने की कोशिश करनी चाहिए । 
यह एडवाइज्री बोर्ड वताकर आप पहला कदम आगे उठाते हैं, और मेरे 
पास से इस काम की शुरुआत कराते हैं, तो हमारा यह क्ंव्य है कि उसका 
पूरा फायदा छोंगों को पहुँचाएँ। इस तरह से हमें यह काम करना चाहिए । 

हमारी रियासतों में, और खासकर मध्यप्रान्त की रियासतों में, बहुत-से 
लोग ऐसे हैँ, जो पिछड़े हुए हैं। राजाओं-महाराजाओं की जो मर्यादा है, 
उनकी जितनी कदर होनी चाहिए, वह तो हमेशा होनी ही चाहिए । क्‍योंकि 
हमारे पास मुल्क का बोक उठाने के लिए जितने आदमी चाहिए, उतने भी 
आदमी नहीं हें । बहुत्र कम आदमी हैं। 

आज हमारे छोग छोटी-मोटी बातों के लिए, छोटी-मोटी जगहों के लिए 
लड़ते हें । इस सव में क्या पड़ा है ? हमारे देश में इतनी जगह पड़ी है।हम 
पर हिन्दुस्तान का राज्य आकर पड़ा है । उसमें से परदेसी हट गए हें। उन 
कछोगों की वह सारी जगह हमारे पास पड़ी हैं। उस जगह को सम्हालने के लिए 
हमारे पास आदमी नहीं है। तो इसमें छड़ाई-फगड़े की क्या जरूरत है ? यदि 
लोग छायक बन जाएँ, तो काम करने के लिए इतना बड़ा मैदान चारों तरफ 

बुला पड़ा-है । लेकित हमें उसके लिए लायक बनना है। तभी हमारा काम 
होगा । केवल हमारे देश का ही नहीं, सारे एशिया का मैदान खाली पड़ा है # 
हम में शक्ति होनी चाहिए, हमारे पास ताकत होनी चाहिए, हम में बुद्धि 
होनी चाहिए। हम सबको एक साथ मिलकर सारे देश को ऊँचा उठाना है। 
जिस प्रेम से आपने मेरे काम की कदर की, में उसके लिए एक बार और आपको 
धन्यवाद देता हूँ । 


भा० १३ 


(९४) 


भारत में बने दूसरे जहाज' का जल-म्रवेश 


दिल्ली, 
२० जनवरी, १९४८ 
सिन्विया कम्पनी के डाइरेंक्टर गण तथा नारियो और गृहस्थो, 
मुझे बड़ी खुशी होती अगर में खुद विज़गापत्तन के यार्ड पर पहुँच गया 
होता । छेकित ,मेरी शारीरिक अवस्था देख कर सिन्धिया कम्पनी ने जो यह 
प्रबन्ध करने की मेहरबानी की, इसके लिए में उनके प्रति आभार प्रदक्षित करना 
चाहता हूँ । कुछ कुदरत के हाथ की बात है कि जहाज पानी में तभी जा 
सकता है कि जब उसके योग्य मिनिट या समय आ जाए । तो वहाँ से जब 
तक हम को सिगनल नहीं मिलता है, तब तक यह बटन दबाने का काम में नहीं 
कर सकता । इसलिए आप लोगों का और मेरा समय व्यर्थ न जाए, इस 
इच्छा से, मुके जो कुछ कहना है, वह में पहले ही कह देना चाहता हूँ। 
इस रस्म में हिस्सा छेने का मुझको मौका दिया, इसके लिए में सिन्धिया कम्पनी 
को धन्यवाद देना चाहता हूँ । 
मेरा और सिन्धिया कम्पनी का परिचय बहुत दिनों का है, यहाँ में उसकी 
याद दिलाना चाहता हूँ । सिन्धिया कम्पनी ने जो काम किया है, वह काम 
बहुत कम लोगों को मालूम है । यहाँ जब पिछली परदेसी हुकूमत थी, उसके 
+इस जहाज का जल-प्रवेश सरदार पटेल ने दिल्ली बैठे-बैठे ही किया 
था । बटन दबाते ही जहाज पानी में उतर गया था| 


शनि] 


जहाज का जल-प्र वेश श्ध्प्‌ 


साथ जिस प्रकार हमारी आजूदी की छड़ाई चलछती रही, उसी प्रकार बल्कि 
उसके साथ-साथ, सिन्धिया कम्पनी की अपने क्षेत्र में लड़ाई चलती रही । 
जैसी कुर्बानी हम लोगों को यहाँ करनी पड़ी, उसी प्रकार की कुछ दूसरे ढंग 
से, इन लोगों को भी करनी पड़ी । उनका इतिहास, जो लोग उसमें हित 
रखते हे, उन्हें मालूम है। और जब हम इस शिपिंग कम्पनी का इतिहास याद 
करते हें, तब ऊपर से इन्हें दबाने की कितनी कोशिश की गई, वह सारा 
इतिहास भी हमारे सामने खड़ा हो जाता है । और ऐसे मौके पर हमें सबसे 
पहले ड्यूटी कुरीन का स्मरण आता है, जो एक स्वदेशाभिमानी गृहस्थ था और 
जिसका नाम चिदम्बरम्‌ पिललाइ था । उसे किन-किन तरीकों से दबाया गया, 
उसे कितनी-कितनी कठिनाइयाँ और मुसीबतें सहन करनी पड़ीं, बह सब हमारे 
सामने आ जाता है । 

सिन्धिया कम्पनी ने यह सब लड़ाइयाँ अच्छी तरह से और वीरता से छड़ीं 
और आखीर में उनमें सफलता पाई, जैसे हमने भी सफलता पाई । उनका 
और हमारा काम एक ही साथ पूरा हुआ है । दूसरी तरह से उनका भी काम 
'स्वाधीनता-श्राप्ति से शुरू होता है, और हमारा भी शुरू होता है | हमारी 
आज़ादी एक साल की है । उनका जो काम सफल हुआ है, वह्‌ भी एक साल 
से शुरू हुआ है, जब हमारे प्रधान मन्त्री ने उनके बनाए पहले जहाज़ का जल- 
अवेश करवाया था । जैसी उनकी समसस्‍्याएँ हैं, जैसी उनकी जरूरतें हैं और 
जैसी उनकी मुसीबतें हें, ठीक वैसी ही हमारी भी हैं । सिन्धिया कम्पनी अपने 


पैरों पर खड़ा होने की कोशिश कर रही है, हाथ-पैर फेंक रही है और इघर- 


उधर से मदद की माँग कर रही है । हम भी यही कोशिश कर रहे हैं और 
चाह रहे हें कि जिस किसी तरह से हम अपने पैरों पर खड़े हो जाएँ। हमें 
आशा है कि चन्द दिनों में हम इन सब मुसीबतों का मुकाबला कर छेंगे 
“लेकिन हमारे खुद खड़े रहने की कोशिश में हमें सिन्धिया कम्पनी की फुतह- 
भन्‍्दी की जरूरत है । क्योंकि उनके हित में हमारा हित भी समाया हुआ है । 
साथ ही हमारे हित में उनका हित है । 

सिन्धिया कम्पनी के संचालकों ने भारत सरकार के पास एक आवेदन- 
पत्र भेजा है और वे बहुत जल्दी कुछ-न-कुछ जवाब चाहते हैं। मेरा इस प्रकार 
यहाँ उसका जवाब देना कहाँ तक सही होगा, वह में नहीं जानता हूँ । क्योंकि 
हमारे उद्योग मन्‍्त्री भी यहाँ ही बैठे हैं, और उस कोने पर अन्य नाना मन्‍्त्री 


 श्ध्क भारत की एकता का निर्माएए 


भी यहां बैठे हें, उतकी सहानुभूति और उसकी सम्मति न हो, तो गवर्नमेंठ 
की तरफ़ से किसी को कोई वायदा देना बड़ी मुसीबत हो जाती है 
और दें भी, तो भी सफल वही होता है, जिसमें सबकी सहमति हो। जब 
हमारे प्रधान मन्‍्त्री ने पिछछे साल आपको भरोसा दिया था, तो मेरी भी हिम्मतः 
चलती है कि जो कुछ इशारा आपने किया है, उसके सम्बन्ध में यह कहूँ कि 
उस पर हम लोग बहुत सहानुभूति से और जितना हो सके उतना जल्दी, उसका 
फैसला करेंगे । क्योंकि हम जानते हैँ कि जो वागबटा का काम है, शिपिंग 
इण्डस्ट्रीज का काम है, वह सबसे बड़ा जरूरी काम है और इसीलिए गवर्नमेंट ने 
पिछले अप्रैल में एलान किया है, कि यह एक ऐसी इण्डस्ट्री है, जिसे गवर्नमेंट 
अपने हाथ में लेना चाहती है। और अगर सरकार ने अपने हाथ में ले लिया 
तो भी जो काम सिन्धिया कम्पनी ने किया है, जो योजना सिन्धिया कम्पनी ने 
बनाई है, उसको वह अच्छी तरह से आगे बढ़ाना चाहती है। उसे आगे बढ़ाने 
में सिन्धिया कम्पनी का भी साथ छेना है । और हम कुछ भी काम करें, 
शिपिंग इण्डस्ड्री में गवर्नमेंट और सिन्धिया कम्पनी की एक दूसरे की सहायता 
और परस्पर सहयोग के बिना यह उद्योग आगे चलनेवाला नहीं है । उनका 
जो अनुभव है, उसका हम पूरा फायदा उठाना चाहते हैं। हमारा और उनका 
सहयोग प्राप्त कर मुल्क को फायदा देना यही हमारी इच्छा है । आप भी 
यही चाहते हैँ और हम भी यही चाहते हें। . 

अब जो लड़ाइयाँ आपने लड़ों, बड़ी सफलता और बड़ी कुशलता से छड़ीं ॥ 
इसलिए में आपको धन्यवाद देना चाहता हूँ । उसका सबूत तो पिछले साल 
उसी समय मिल गया था, जब प्रधान मन्‍्त्री ने अपना पहला जहाज पानी में 
उतारा था । बहुत दिन नहीं हुए, जब विदेशी वेस्टिड इन्टरैस्टों ( विदेशी हितों) 
ने, हमारे मुल्क में, बहुत समय से पैर जमा कर बैठी हुई विदेशी सरकार की 
मदद से, हमारे इस उद्योग को रोकने की और इसे रौंदने की काफी कोशिश 
की थी। वालचन्द भाई ने मुझे मेरा वह भाषण याद दिलाया, जो आज से दस 
साल पहले सिन्विया हाउस की ओपनिंग सेरिमनी ( उद्घाटन समारोह ) करते 
हुए, मैंने दिया था। आज आप की यह उन्नति देखकर मुझे बड़ी खुशी होती 
है । तब मैंने जो कुछ कहा था, वह सम्पूर्ण सही निकला है । आज हिन्दुस्तान 
की सरकार पर वह धब्बा नहीं है, जिसकी उसने याद दिलाई है। तो सिन्धिया 
कम्पनी ने अपने सीधे रास्ते पर खड़े रह कर , सीधे मार्ग पर चलने की कोशिश 


जहाज का जल-प्रवेश १६७ 


की, उसमें जो रुकावटें थीं वे सब निकल गईं । मुझे उम्मीद है कि अबः उनके 
रास्ते में कोई ऐसी रुकावट नहीं आएगी, जिससे आगे की प्रगति अटकानी पड़े । 

इस मौके पर मुझे कुछ ज्यादा कहने को नहीं है। लेकिन आखिरी धन्य- 
वाद से पहले में उन मजदूरों, कारीगरों और स्टाफ के लोगों से, जिन छोगों 
की तरफ से मुझको मानपत्र दिया गया है, दो छाब्द कहना चाहता हूँ। मेंने 
इसका भी डर नहीं रखा है कि मुझे कोई गैर समझेगा, और इसकी मुझे परवाह 
भी नहीं है । लेकिन बड़ी मुहब्बत से हर मौके पर मैंने मजदूरों को सावधान 
किया है और साफ-साफ बात की है ? क्‍योंकि जो साफ बात कहता है, वही 
अपना सच्चा हितकर है, यह हमें समभना चाहिए । तो मुझे मजदूरों की तरफ 
से जो मानपत्र दिया गया है, उसके लिए में उनको धन्यवाद देना चाहता हूँ । 
लेकिन में बड़े प्रेम से एक सलाह भी उन्हें देना चाहता हूँ कि यदि कूंएँ में 
पानी नहीं होगा, तो हमारे गुजरात में एक कहावत है कि, जो हमारा ध्वारा' 
यानी चौबच्चा है ( जिसमें से जानवर पानी पीते हैँ ) में भी पानी नहीं 
आएगा | तो हमारा प्रथम कर्तव्य यह है कि जिस हण्डस्ट्री के साथ हमारा 
थाला पड़ा है, जिससे हमें रोटी पैदा करनी है, उस इण्डस्ट्री को किसी भी 
तरह से चोट न ऊगें, उसका किसी तरह से बिगाड़ न हो । इतना संभाल के 
जितना माँग सकते हैं, उतना माँगना चाहिए। वह हमारा हक है। और उस 
हक के लेने-देने में अगर ज्यादा-से-ज्यादा मदद आज कोई गवनेमेंट कर सकती है, 
तो कांग्रेस गवर्नमेंट ही कर सकती है। क्‍योंकि हिन्दुस्तान की आज़ादी की लड़ाई 
में मजदूरों ने जो साथ दिया है, उसको हम कभी भूल नहीं सकते हें। और 
आखिर आज़ादी की लड़ाई लड़ कर हिन्दुस्तान की आज़ादी लेने का हमारा 
उद्देश्य क्या था ? जब हमारे मुल्क में गरीब-से-गरीब लोगों को, जो मजदूरी 
करते हैं, मेहनत करते हैँ, और पत्तीना बहा कर अपनी रोटी पैदा करते हैं, 
आज्ञादी का स्वाद न मिले, तब तक आज्ञादी का कोई मतलब नहीं, कोई फल 
नहों । हमेशा हमारी यही कोशिश रहेगी कि आपको ज्यादा-से-ज्यादा मिले। 
छेकिन ऐसी गलती कभी न करना, जैसा बार-बार और जगह-जगह पर किया 
जाता है । आपके यहाँ भो दो-तीन महीने की एक स्ट्राइक हुई थी, ऐसा मुझे 
स्मरण है। उसमें छाख्रों रपये का नुकसान हुआ था। चाहे एम्प्लायर्स (मालिक) 
की गलती हो और चाहे हमारी गछती हो, हमें ऐसी जिद कभी नहीं करनी 
चाहिए, जिससे देश का नुकसान हो। जैसा महात्मा गान्धी जी ने पहले से 

अहमदाबाद के मजदूरों से मंजूर करवाया था, उसी तरह अपने भगड़ों का फैसला 
हमें पंचायत से करना है । वही सबसे अच्छा तरीका है और आज अपनी 
सरकार से बढ़कर कौन पंचायत आप लोगों के हित में सबसे अच्छी होगी ?' 
यह तो आप की अपनी सरकार है। आज मजदूरों को सलाह देनेवाले बहुत 
लोग ऐसे हैँ, जो अपनी नेतागिरी के लिए ज्यादा-से-ज्यादा माँग करवाते हैं 
और फिर फसाद करवाते हेँ। आपके सच्चे सेवक की हैसियत से में कहता 
हूँ कि आपने मुझे जो मानपत्र दिया है, वह अगर सही हो, वह्‌ अगर दिल से 
हो, तो मेरी बात पर अच्छी तरह सोचिए और अपनी सरकार की, अपने छोगों 
की और अपने मुल्क की सहानुभूति कभी न गमाइए | अगर आप जनता के 
हित को भी सामने रखकर अपना काम करेंगे तो आपका हमारा साथ हमेशा' 
रहेगा । 

अब मुझे आपका ज्यादा समय नहीं लेना है। आज जो अपने मुल्क में यह 
दूसरा जहाज बना है, उसकी जर-प्रवेश-विधि करने का, इस रस्म में हिस्सा लेने 
का जो मौका आपने मुझे दिया, उसके लिए में आपको, सिन्धिया कम्पती को 
और वालचन्द भाई को मुबारकबाद देना चाहता हूँ, धन्यवाद देना चाहता 
हूँ। में उम्मीद और प्रार्थना करता हूँ कि ये जहाज और इनके साथ 
जिनका कभी भी सम्बन्ध होगा, >े सब सुखी हों और आबाद हों। ऐसे नए- 
नए जहाज विजगापत्तन की गोदी में बहुत से बनें और जल्दी-जल्दी बनें, ऐसी 
उम्मीद भी हम रखते हैँ । ये सब जहाज दुनिया के और देशों की बन्दरगाहों 
में पहुँचें और भंडे की इज्जत बढ़ाएँ, क्योंकि वह हमारे देश का भंडा है। हर 
जगह पर वे अपना नाम और अपनी कीति कायम रखें । इतना कह कर में 
ईश्वर से प्रार्थना करता हूँ और आप सबसे भी चाहता हूँ कि आप सब भी 
यही प्रार्थना करें कि हमारा यह नया जहाज़ हिन्दुस्तान के बाहर सब मुल्कों 
के बन्दरगाहों में हिन्दुस्तान की इज्जत बढ़ाए और अपनी भी इज्जत बढ़ाए । 


जयहिन्द ! 

अतल्ाहाबाद युनिवर्सिटी का कन्वोकेशन भाषण 


२५ नवम्बर, १९४८ 

गवर्नर साहिबा, वाइस चांसछर साहब, नवस्नातको, विद्याथियो और बहनो, 
आपने इस कन्वोकेशन में इकट्ठे हुए मान्य जनों के सामने प्रवचन देने 
के लिए मुझे बुला कर, और मुभकों डाक्टर आफ छाज़” की डिग्री देकर मेरा 
जो सम्मान किया है, उसके लिए में आपका आभारी हूँ । जब में उन मान्य 
व्यक्तियों और योग्य पुंरुषों का ध्यात करता हूँ, जिन्होंने पूर्व काल में आपके 
सामने प्रवचन दिए हैँ और जिन्हें आपकी तरफ से आनरेरी डिग्रियाँ मिली 
हैं, तो में अपने आपको एक अपरिचित समाज में पाता हूँ । स्कूल कालेज की 
पढ़ाई में मेंने कोई खास नाम पाया हो, में कोई ऐसा दावा नहीं करता। 
मेंने जो कुछ पाठ पढ़ें हें, वें जीवन के महान विश्वविद्यालय में पढ़े हें। 
में विद्वान होने का कोई दावा नहीं करता। कला या साइन्स के विद्ञाक 
गगन में भी मेंने कोई उड़ान नहीं भरी है। मेरा काम तो कच्ची भोपड़ियों में 
और गरीब किसानों के खेतों, ऊसर जूमीनों या शहरों के गन्दे मकानों और 
मोरियों में रहा है । सार्वजनिक जीवन में भी में कोई नीतिज्ञ या कोई पालछि- 
टीशन नहीं, वल्कि मार्क एन्टनी की तरह एक सीधा-सादा अक्खड़ आदमी रहा 
हूँ। आज ये सम्मानित उपाधि आपने मुझे दी है। वह मेरे दिल और दिमाग 
के किन्हीं विशेष गुणों की प्रशंसा में नहीं, बल्कि साधारण आदमियों के उन 

गरीब वर्ग के मर्द-औरतों के सम्मान में दी है, जिनकी सेवा करने का गौरव 
मुझे मिला है । 

जब पिछले साल हमारे राष्ट्र के नेता हमारे प्रधान मन्‍्त्री ने आपके 
कन्वोकेशन में प्रवचन दिया था उस समय बड़ी अदलछ-बदलर और उथल-पुथलू 
हो रही थी । पंजाब में जो कांड हुए थे, उनकी वाढ़ में तो हम लगभग बह 
ही गए थे । तब॑ हमारी वुद्धि संदेह और निराशा से मलिन हो गई थी और 
हमारे दिलों पर क्रोध और बुरी भावनाओं का राज्य था। प्रधान मन्‍्त्री ने उस 
समय कुछ खास उद्देश्यों का जिक्र किया था और हमारे सामने चाल-चलन 
जैसे नियम रखे थे । उस समय वह फैली हुई शक्तियों पर विजय पाने का 
मार्ग बताते थे । आज सौभाग्य से हम उस काली घड़ी में से निकल आए हें, 
जो कि आजूदी पाने के इतनी जल्दी बाद ही निर्मम विधि ने हम पर डाली थी। 
हमारे इतिहास में हमको यह सबसे भारी धक्का छगा था| मगर अपनी 
सच्ची अन्तर्भावना और सच्ची श्रद्धा के बल से हमने उसे सहार लिया। कभी- 
कभो ऐसा मालूम होता था कि हमारी आज्‌दी का आधार ही भारी खतरे में 
पढ़ गया है । फिर भी उसे हमने जिस किसी तरह संभाल लिया था। 

आज में बड़ी गम्भीरता से आपसे पूछता हूँ कि क्या हमने उस आजादी 
का असल मतलब समभा है, जो वर्षों की कोशिश्ञों के बाद और इतने दुख 
भोल कर हमने पाई ? क्‍या हमने अपने आपको इस काबिल बनाया है कि 
आजादी के साथ जो ज़िम्मेदारियाँ हम पर आ गई हैं उन्हें हम निभा सकें ? 
में चाहता हूँ कि आप गम्भीरता से इस बात को सोचें कि क्‍या हमारे चलन 
में आजादी के प्रेमियों की सच्ची भावना पाई जाती है? क्‍या हम अपने कतंव्य 
और अनुशासन का ध्यान रखते हुए उसी तरह काम कर रहे हैं, जैसा कि 
हम उस समय करते थे, जब हम आजादी की लड़ाइयाँ लड़ रहे थे ? आप 
में से हर एक को यह देखना चाहिए कि आज्ादी ने हमारे लिए क्या-क्या 
समस्‍्याएँ खड़ी कर दी हें और आप उन्हें हल करने में क्या मदद कर रहे 
हैं। अगर हर एक देशवासी अपना फर्ज् अदा करने छगे तो राष्ट्र उन सम- 
स्थाओं को पक्के और असरदार ढंग से सुरूका सकेगा। अनुभव से सीखना बड़ा 
महँगा पड़ता है। पर अनुभव से भी अगर हमने कुछ न सीखा, तो निदचय 
ही हम बरबादी और तबाही की ओर चले जाएँगे । 

में आपको उस लड़ाई की कुछ बातें बताने छगा हूँ, जिसके अन्त में हमने 

वह अनमोरू निधि पाई, जो आज हमारे पास है । “मुझे आशा है, आप उन्हें 
चीरज से सुनेंगे। सत्य और अहिंसा उस लड़ाई के प्रधान गुण थे। आत्म- 
बलिदान, दुख और त्याग उन सिपाहियों के बैज थे, जिन्होंने यह्‌ लड़ाई छड़ी ॥ 
सहिष्णुता और एकता हमारे संकेत शब्द थे और सेवाभाव हमारा पथ-अदर्श्न 
करता था, स्वार्थ भावना नहीं । हमने घोर युद्ध किया, परन्तु स्वच्छता के 
साथ । संकुचित स्थानीय विचारों ने हमें कभी नहीं डिग्राया, बल्कि हमने 
अपने देश के बड़े हितों को सदा अपने सामने रक्खा । शक्ति और अधिकार 
के पदों का हमारे लिए कोई आकर्षण नहीं था। हम छोटे-से-छोटे छोगों के 
साथ रहे । उन्हीं के साथ हमने सभी तरह के दुख .भी उठाए और देश के 
बड़े-से-बड़े लोगों के साथ टक्कर ली। में यह सब कुछ डींग मारने के लिए नहीं 
कह रहा हूँ । बल्कि एक गर्व की भावना से यह सब आप को बता रहा हूँ। 
क्योंकि जो कुछ मैंने कहा है वह, सब बीते समय के इतिहास के पन्नों पर 
बड़े-बड़े अक्षरों में लिखा है । 

परन्तु आज देश का जो नक्शा हमारे सामने है, वह उससे कितना भिन्न 
है । ऐसा लगता है, मानो एक बरस में ही हममें से वह भावना और वह गुण 
निकल गए हैँ, जो उस लड़ाई में थे । जो भावना हमने उस महान गुरू की 
ओेरणा से और उसकी रहनुमाई में पाई थी, खेद है कि अब हमारा वह नेता 
हमारे साथ नहीं । उसका चला जाना, और उससे जो भारी चोट हमें लगी, 
थे दोनों स्वयं इस बात का फलस्वरूप थी कि हम उस मार्ग से हट गए थे, जो 
जसने हमारे लिए बनाया था और जिस पर एक वक्‍त हम ऐसी सफलता के साथ 
चले थे । अब तो ऐसा मालूम होता है कि हमें जाल्साज़ियाँ करने में और सत्ता 
थाने के लिए दौड़धूप करने में आनन्द आता है । आज हमारे जो मुकाबले 
डोते हैं, उनमें खेल के स्वस्थ नियमों का ध्यान न कर हम उन्हें गन्दा बना देते 
हैं । हम केवल चाल के रूप में सत्य को सराहते हैं, जब कि हमारे मिजाजों 
और दिलों पर हिंसा का राज है । हमारी बुद्धि और हमारे काम सिकुड़े मार्ग 
में ही चलते हें। हमारे बड़े-बड़े उद्देय और देश के महान हित हमारी आँखों 
से ओभल होते जा रहे हैं। हमारे दिलों में गड़बड़ी और बेतरतीबी फैली हुई 
डै । सिपाहियों का वह समस्त अनुशासन और जनता के प्रति अपने धर्म की 
भावना हम लोगों में कम होती जा रही है। में आपको विश्वास दिलाता हूँ कि 
इस चित्र में में कोई बात बढ़ा कर नहीं दिखा रहा हूँ । हाँ, जो परिवर्तन हुमा 

है, उस पर में जानबूक कर ज़ोर दे रहा हूँ। क्योंकि में समझता हूँ कि आज 
जो हालत है और जो समंस्याएँ मुल्क के सामने हैं, उन्हें हम तभी सुरूफा 
सकेंगे, जब कि हम उस भावना और उन गुणों पर और भी अधिक ज़ोर दें, 
जिनसे बीते जमाने में हमें इतता छाभ हुआ था। ; 

आखिर इस बात को तो हमें ध्यान में रखना ही चाहिए कि हमें आजादी 
ऐसे समय में मिली है, जब कि राष्ट्रीय और अन्तर्राष्ट्रीय क्षेत्रों में हमारे 
चारों ओर समस्याओं का एक तुफानी समुद्र-सा फैला हुआ है । मनोवैज्ञानिक 
और भौतिक दोनों रूपों से युद्ध से शान्ति की ओर परिवर्तन बहुत देर से हुआ 
और इसका फल यह हुआ कि हम अब भी घबराहट और अनिश्चितता की 
परिस्थितियों में फंसे हुए हें। हमारी सारी आशिक व्यवस्था बिगड़ गई है 
और हमारी नागरिकता की भावना एक ओर तो युद्ध की तबाहियों और 
दूसरी ओर युद्ध-जनित बड़े मुनाफों के कारण पर्तित हो गई है । युद्ध के कारण 
हर जगह वन्धन ढीले पड़ गए। इस कारण ज़रूरत से अधिक उत्साह से 
आजादी की एक विचित्र सी कल्पना व्याप्त हो गई है । वास्तव में यह 
आज़ादी नहीं, बल्कि उच्छुछललता है । हमारी उदार अन्तर्भावनाओं में से 
जिम्मेदारी का वह गुण निकल गया है, जिसके बिना हमारे विचारों और कामों 
में न कोई व्यवस्था रह सकती है न कोई ढंग ही। अन्तर्राष्ट्रीय सम्बन्धों में भी 
आजकल जिस तरह एकमात्र शक्ति-नीति और आपसी संदेह का प्रभुत्व है, 
वह लड़ाई से पहले नहीं था। 

हमारे अपने घर में भी ज़रा छोटे क्षेत्र में, वही दुखदायक बातें नज़र आती 
हैं। उनके अतिरिक्त हमारी अपनी निजी समस्याएँ भी हें। राजनीतिक और 
आशथिक दृष्टि से हम इस समय एक गढ़े के किनारे खड़े हें। एक भी गलत 
कदम उठाया कि तबाही अवश्यम्भावी है। हमारे रहने का खर्च असाधारण रूपा 
से बढ़ गया है । हम जो पैदा करते हूँ, वह उतना नहीं होता, जितनी की हमें 
ज़रूरत हैं। जरूरी चीज़ों को बाहर से मँगाना हमको बहुत महेंगा पड़ रहा 
है । इतना खर्च सहने की हममें शक्ति नहीं है । जो कुछ हमारे पास है, वह: 
भो आसानी से और न्यायोचित हिस्से से सवको नहीं मिलता। हमारे कारबार 
पर और हमारे माली ढाँचे पर एक पक्षाघात सा गिर गया है। हमारे हाथ में 
सत्ता आने के साथ ही देश का बँटवारा हो जाने के कारण भी देश में अनेकः 
कठिताइयाँ और पेचीदा समस्याएँ खड़ी हो गई हेँ। शासन को चलाने के प्रधान 

यन्त्र में भी योग्य आदमियों की कमी हो गई है। हमें शासन सम्बन्धी कामों 
और नीतियों को देश की नई सीमाओं के अनुकूल बनाना है। हमें अपने आथिक, 
भौगोलिक, आदर्शवादी और सांस्कृतिक प्रइनों को एक राजनीतिक तथ्य के 
आधीन करना पड़ रहा है । यह काम स्वयं ही अत्यन्त विशाल और दुष्कर है । 
इधर हमारी रक्षा की सविसेज़् भी अभी दशैशवावस्था में हेँ। उन्हें हमें मज- 
बूत बताना है और आवश्यक शास्त्र देने हैं। हमें एक ओर तो जमींदारों और 
अमीत को जोतने वाले किसानों के और दूसरी ओर मिल मालिकों और कार- 
खानों में काम करने वाले मजदूरों के बीच के सम्बन्धों को ठीक करना है । 
इस सब के साथ-ही-साथ हमें अपनी सीमाओं पर भी उत्तर में, दक्षिण में, 
पूर्व में और पदिचम में सभी ओर हमें सावधान रहना है । एशिया के वाकी 
देशों में भी घरेलू झगड़े हो रहे हैं। कितने ही देशों में आपस में युद्ध छिड़े हुए 
हैं। मुल्क की आज़ादी के दुश्मन अक्सर अन्दर ही होते हैं, वे बाहर से कम 
आते हैं । हमको बड़ी सावधानी से अपने राष्ट्र की एकता, पूर्णता, और सुरक्षा 
का एक ओर तो अन्दर की फूट डालने वाली शक्तियों से बचाव करना है, 
दूसरी ओर बाहर वालों के आक्रमण के मनसूबों से अपने देश को बचाना है। 
राष्ट्रीय पुननिर्माण में दूसरे काम भी अभी हमें करने हैं। इनमें प्रधान हैं, 
अपने जीवन स्तर को ऊँचा करना और अपने राष्ट्रीय चरित्र को ऊँचा बनाना । 
पहले काम के लिए हमें अपनी प्राकृतिक शक्तियों से काम लेना है और साइन्स 
के साधनों से पूरा फायदा उठाना है । दूसरे काम के लिए हमें अपनी समस्त 
राष्ट्रीय शिक्षा प्रणाली को बिलकुल बदल देना होगा । 
भाइयो और बहनो, मुझे आशा है कि मैंने आपको इस बात का काफी 
परिचय दे दिया है कि एक राष्ट्र की हैसियत से और विश्व के नागरिक होने 
के नाते हमारे सामने जो समस्याएँ हें, वे कितनी कठिन और नाजुक हैँ । अब 
हमें यह सोचना चाहिए कि क्‍या हम इन समस्याओं की विशालता और जल्दी- 
से-जल्दी उनको सुलूकाने की आवश्यकता को पूरी तरह समभते हुए अपने 
कर्तव्य-पथ की ओर चल रहे हैं? मेरा विचार था कि ऐसी घड़ी में हम अपना 
पूरा ध्यान अपनी एकता और अपने सामूहिक बल पर देंगे । मगर इसकी जगह 
. हम अपनी शक्तियों को व्यर्थ के अन्तर्प्रान्तीय डाह में खो रहे हें और छोटी- 
छोटी भाषाओं के आधार पर पृथक-पृथक इकाइयाँ बनाने की बात सोच रहे 
हैं। और यह सब कुछ उस समय किया जा रहा है जब कि हमें राष्ट्र की 

माँग और उसकी जरूरतों की ओर अपना पूरा ध्यान देना चाहिए। इस 
समय जब कि हम सबको मिल कर एक हो जाना चाहिए था, हम अकूग-अलग 
होने की कोशिश कर रहे हें और यह भी किसी महत्वपूर्ण विचारों के भेद के 
कारण नहीं, बल्कि स्वयं नेता बनने की इच्छा के आधार पर । 
आज तो इस बात की आवश्यकता है कि हम अपनी सारी शक्ति रूगा 
'कर ज्यादा-से-ज्यादा औद्योगिक कारखाने खड़े करें । परन्तु उसकी जगह हम 
बराबर धमकियाँ देकर और हड़तालें संगठित कर अपनी पैदावार में भारी 
कमी कर रहे हें। इस तरह हम अपनी औद्योगिक उन्नति को रोक रहे हैं और 
देश को नुकसान पहुँचा रहे हैं। हम अपने गड़े धन को दबाएं बैठे हैं जब कि 
हमारा यह परम कतंव्य है कि हम उसे राष्ट्र के हित के लिए पैदावार के काम 
में छगाएँ और वह किसी से पीछे न रह जाएँ। आज हमारा मजदूर वर्ग भी 
घन पैदा करने से पहले ही उसके बँटवारे पर फगड़ा करने छगा है। इस समय, 
जब कि हमें ज्यादा-से-ज्यादा बचत करनी चाहिए और अपने साधनों से बड़ी 
किफायत से काम लेना चाहिए, हम अनावश्यक खर्च कर रहे हैं और अपने आराम 
और आसाइश् की गैर ज़रूरी चीज़ों पर, जिनके बिना हमारा काम मज़े में चछ 
सकता है, रुपया गवाँ रहे हैं । साथ ही हम लोगों में नैतिक मूल्यों की अनु- 
भूति स्पष्ट रूप से कम हो गई है। लड़ाई के समय की जो अनैतिकता फैल गई 
थी, उसके कारण घूसखोरी और बेईमानी अभी तक ज़ोरों पर है । हम नाग- 
रिकता के भ्रारम्भिक कर्तव्य और जिम्मेवारियाँ भी नहीं जानते । कानून की 
साख बनाए रखने की बजाय हम अपने रोज के जीवन में उसे तोड़ते हें। अनु- 
शासन, ऊँचा चरित्र और शारीरिक तन्‍्दुरुस्ती ये तीनों एक स्वस्थ राष्ट्र के 
जीवित चिन्ह हें। आप अपने अन्दर देखिए और बताइए आप में ये तीनों जुरूरी 
चीज़ें कहाँ तक हैं? जीवन के किसी भाग को लीजिए, विद्यार्थी, अध्यापक 
मजदूर, नौकरी देनेवाले, व्यापारी, सरकारी नौकर, राजनीतिज्ञ चाहे आप 
कोई भी हों, आप अपने से एक प्रइन कीजिए कि क्या आप एक स्वस्थ राष्ट्र 
के नागरिकों की तरह काम कर रहे हैं? मुझे विश्वास है कि इसका 
जवाब पक्‍की तरह हाँ में बहुत कम जगह मिलेगा । हम सबको शरम के 
साथ यह मानना पड़ेगा कि हमने ज़रूरत के समय अपने राष्ट्र का साथ 
नहीं दिया। 
में आपको यह भी साफु-साफु बता देना चाहता हूँ कि में जो यह अन्तरा- 

वलोकन कर रहा हूँ, वह एक निपट निराशावादी या विश्वासहीन व्यकित के 
रूप में नहीं कर रहा । बल्कि यह तो में एक पैदायशी आश्यावादी के रूप में 
कर रहा हूँ । मुझसे ज्यादा उन गुणों को और कौन जान सकता है, जो हमने, 
हमारे देश ने, अपनी आजादी के पहले ही साल में दिखाए हें और जिन बातों 
से हमारी साख बढ़ी है । अगर में अपने अवगुणों पर ज़ोर दे रहा हूँ, तो 
वह केवल एक चेतावनी के रूप में दे रहा हूँ, जिससे कि हम गाफिल न हो 
जाएँ। जिससे हम अपने कौमी पुननिर्माण के काम में पक्के इरादे से छग जाएँ। 
हमारा कतंव्य है कि आज जब हमारी आजादी का यह शिक्षु केवल 
साल भर का है, हम इस बात का पक्का प्रवन्ध करें कि यह बालक बड़ा हो 
और स्वस्थ, ताकतवान्‌ और हट्टा-कट्टा बने । 

में यह नहीं चाहता कि इसको सब तरफ्‌ से बचाकर रखा जाए। इसको! 
तो जीवन संघर्ष के बीच में रह कर ही बढ़ना चाहिए । उसी हवा में पलने से 
यह तगड़ा होगा । तभी इसमें तेज आएगा । उसी तेज के बलू पर यह दुनिया 
का सामना करेगा। हमें अपनी आजूदी की बुनियाद मजबूती से और बिलकुल 
ठीक-ठीक रखनी चाहिए क्योंकि इसी बुनियाद पर हमें एक विशाल भवन बनाना 
है । एक ऐसा भवन, जो हमारे पूर्वजों से मिली हमारी महान सम्पत्ति के योग्य 
होगा, जो आजकल के युग का गर्व होगा और जो आने वाली पीढ़ियों के लिए 
एक अनमोल विरासत होगा। केवल आजादी की रक्षा करना ही काफ़ी नहीं 
है, बल्कि हमें तो यह साबित करना है कि हम इसके योग्य हें । इस देश में जो 
छोटे-से-छोटा भी है, हमें उसे भी यह महसूस कराना हैं कि वह आजूद है। खेत 
में काम करने वाले किसानों, भोंपड़ों में रहने वाले गरीबों और कारखानों में 
काम करने वाले र मजूदूरों--सभी को इस योग्य होना चाहिए कि वे गुलामी 
और आजादी के भेद को समभ सकें | तभी हम यह कह सकेंगे कि हमने 
आजूदी ली है और उसके योग्य बन गए हैं। 

इसलिए हमें अपनी आजादी को संगठित करना है अपनी एकता और 
शक्ति को बनाना है । पिछले जमाने में जो हम पिछड़ गए थे, उस कमी को 
आज हमें पूरा करना है और इस मुल्क को पहले से बहुत अधिक अच्छा और 
स्वस्थ बनाना है । यह कर लेने पर ही हम अपने संकुचित उद्देश्यों और क्षुद्र आकां- 
क्षाओं पर ध्यान दे सकते हैं। लोगों को यह समझना चाहिए कि जिस समय 
हमने आजादी पाई, अगर उस समय हम आजाद न हुए होते तो हमें कैसे-कैसे 

संकटों का सामना करना पड़ता । हम छोग उन परिस्थितियों को भी जानते 
हैं, जिनसे भारी तबाही हो सकती थी और जिनका हमने पिछले वर्ष में सफ- 
लता से मुकाबला किया है । यह सब कुछ इसी कारण सम्भव हुआ कि राष्ट्र 
का हृदय सच्चा है, और हमारी सच्ची अन्तर्भावनाएँ और हमारी श्रद्धा शुरू 
के इन भगड़ों को सफलतापूर्वक सम्हाल सकती थी। 
अगर हमने उन बुरी प्रवृत्तियों को, जो अब दिखाई दे रही हें और जिनकी 
चर्चा मेंने अभी-अभी की है, बढ़ने दिया तो इससे बहुत से खतरे पैदा हो जाएँगे । 
“हम लोग मुसीबतों में फेंस जाएँगे और दल-दल में घेंसते चले जाएँगे । बैसा 
हुआ तो हम अपनी आजादी का गला, उसके पैदा होने के रूगभग तुरन्त बाद 
ही घोंट देंगे । हिन्द का इतिहास हमें बताता है कि हमने अपनी आजादी उन 
संकुचित उद्देश्यों और स्वार्थपूर्ण आाकांक्षाओं के बदले में दे डाली थी, जिन्होंने 
हमारे बड़े उद्देश्यों और राष्ट्रीय अभिछाषाओं को ढक लिया था। राष्ट्रीय संकट 
के उस युग में जब हर एक का यह कतंव्य था कि वह देश की रक्षा में अपना 
कन्धा छगाएं, हमारे देश के कई भागों में फूट पड़ गई और वह अछग-अरूग 
- दलों में बैठ गया । व्यक्तिगत आकांक्षाओं ने हमें राष्ट्रीय हितों की ओर से अन्धा 
कर दिया और आपसी नफ्रत ने एकता और अनुशासन की सारी भावनाओं 
को नष्ट कर दिया । आज हमें यह समझ लेना चाहिए कि किसी कौम के लिए 
अपने इतिहास के पाठ को भूछ जाना खतरे से खाली नहीं होता। 
में आपसे और आपके जूरिए मुल्क भर से यह अपील करता हूँ कि हमें 
अपनी शक्ति को किफायत से बरतना चाहिए। हमें अपने सीमित बल का संचय 
करना चाहिए, जिससे कि हम उन संकटों का मुकाबला कर सकें, जिनसे 
. हमारे कौमी अस्तित्व को भी खतरा है। अपने राष्ट्र को सच्चे और स्वस्थ ढंग 
पर बढ़ाना हमारा कर्तव्य है। जो राष्ट्रीय एकता हमने इतनी कठिनाई से प्राप्त 
की है, पहले उसे हम संगठित और एकरूप तो कर लें, उसके बाद हम और 
विभिन्नताओं की बात करें । हम उन्हीं बातों पर ध्यान दें, जिनसे कि एकता 
पैदा होती है, न कि उन पर जो हमें अछग-अलग करती हैं। हालत ऐसी है और 
समस्‍्याएँ इतनी विद्ञाल और पेचीदा हैं कि जो कुछ हमने कर लिया है, उसी 
पर सन्तोष करके हम बैठ नहीं सकते । आजादी के पहले वर्ष में हमने जो कुछ 
करने की कोशिश की है--विदेशों में दृतावास, लीगेशन, कांस्युलेट आदि स्थापित 
“करना, विदेशी मामलों में हमारा भाग छेना, रियासतों को समस्त राष्ट्र का अंग 


आर 

अनाना और उनको प्रजातान्त्रिक रूप देना, शासन और रक्षा की सविसों का 
धुननिर्माण, अपनी आन्तरिक सुरक्षा को मज़बूत बनाना, उन्नति की अनेक योज- 
नाओ को तैयार करना और उन पर अमल करना, शरणार्थियों को लाना, और 
उनको फिर से बसाना--यह सब असल में उन बड़े कामों की शुरुआत हैं, जिनको 
अभी अपने हाथ में लेना है । 

कोई भी विदेशी नीति, चाहे वह कितनी भी अच्छी तरह सोची हुई क्‍यों न 
हो, विदेशों में हमारी कोई संस्था, चाहे वह कितनी भी कुशल क्‍यों न हो, 
कोई विशेष असर नहीं डाछ सकती, जब तक कि उसके पीछे एक ठोस शबित 
जन हो । आज की अन्तर्राष्ट्रीय सभाओं में किसी मामले की विजय केवल इसी 
कारण नहीं होती है, कि वह सच्चा है और उसमें नैतिक वर है । किसी 
सच्चे और बलवान मामले को भी उसे प्रस्तुत करनेवाले देश की शक्ति और 
साख का समर्थन प्राप्त होना चाहिए । विदेशी मामलों में हिन्द को एक काफ़ी 
बड़े क्षेत्र में अनेक अवसर प्राप्त हें । एशिया में उसका सब से ऊँचा स्थान है 
और आज की परिस्थितियों में इस विशाल महाद्वीप में अकेला यही देश 
अन्तर्राष्ट्रीय परिस्थितियों को स्थिर करनेवाला बन सकता है । इस प्रदेश में 
हिन्द को पर्याप्त और उचित मात्रा में काम करना चाहिए | हमारी बचाव की 
सेनाएँ पूरी तरह कुशल हें। वे असरदार ढंग से काम कर सकें, इसके लिए 
उनके पीछे एक महान औद्योगिक प्रयत्न होना जरूरी है। अगर हमको बचाव 
के जुरूरी सामान के लिए विदेशों के आसरे रहना पड़ा, तो हमारे अस्तित्व के 
लिए भी संकट पैदा हो जाएगा । 
* _ संसार की वर्तमान आर्थिक व्यवस्था में हमें विदेशी मुद्रा को किफायत से 
काम में छाना चाहिए । हमें विदेशों से आए हुए माल पर बहुत कम निर्भर रहना 
चाहिए । और अपनी ज़रूरी चीज़ें, जहाँ तक सम्भव हो, खुद पैदा कर लेनी 
चाहिए । आज हमें जहाज भी बनाने हैं, जो हमारा माल विदेशों में ले जाएँगे 
और जरूरी सामान इधर लाएँगे । हमारा समुद्रतट बहुत रूम्बा होने के कारण 
हमारे अस्तित्व के लिए एक मजबूत समुद्री फौज और एक तिजारती बेड़ा होता 
भी ज़रूरी है। अगर हमें अपने लोगों का पेट भरना है, तो हमें अपने यहाँ 
अधिक अनाज पैदा करना चाहिये । अगर हमें अपने सब लोगों को उनकी 
कम-से-कम जरूरत के लायक कपड़ा भी पहनाना है, तो अब की अपेक्षा हमें कहीं 
अधिक कपड़ा बनाना होगा । पानी से बिजली निकालने का भी एक विशाल 

प्रोग्राम हमें हाथ में लेना है, जो साधारण छोगों के जीवन-स्तर को ऊँचा 
करने का साधन बनेगा । दामोदर घाटी बाँध, हीरा कुद बाँध, भाखड़ा बाँध, 
और इसी तरह चंबल, कोसी, तुंगभद्रा, गोदावरी, नर्मदा और ताप्ती की बहु- 
उद्देशी योजनाएँ इस बड़े प्रोग्राम के कुछ उदाहरण हैं। हमें देश की छिपी 
हुई दौलत से लाभ उठाना है। पेट्रोलियम, कोयला, छोहा, बाक्साइट, 
और दूसरे खनिज जो इस मुल्क में बहुतायत से पाए जाते हैं, परन्तु 
अनुभवी आदमियों और कारीगरों की कमी और पर्याप्त पूंजी के अभाव के 
कारण उनकी ओर हम ध्यान नहीं दे सके थे। अब उधर भी हमें काम 
करना है । 

पर यह सब करके भी हम अपनी विद्ञाल आजादी के एक छोटे-से भाग 
को ही छू सकेंगे । हमारा देश कृषि प्रधान है और हमारे सामने खेती के मज- 
दूरों की एक बहुत बड़ी संख्या की भी समस्या है, जो साल में काफी समय के 
लिए खाली रहते हें। उनके लिए और उन पर आश्रित उनके परिवारों के 
लिए हमें को-आपरेटिव ढंग पर घरेलू धंधों की एक कुशल और सुसंगठित 
व्यवस्था बनानी है और उसको बढ़ाना है । हमें एक ऐसी राष्ट्रीय शिक्षा 
की बुनियाद भी रखनी है, जो हमारे लोगों की प्रकृति, उनकी जरूरतों और उनकी 
विशेष योग्यता के अनुकूल हो । हमें स्वस्थ बुद्धि और स्वस्थ शरीरों के आधार 
पर एक स्वस्थ और सबल राष्ट्र बनाना है । 

अब रियासतों को लीजिए । जिस सफल ढंग से रियासतों को राष्ट्र का 
अंग बना लिया गया है और उन्हें प्रजातान्त्रिक रूप देने की कार्रवाई की जा 
सकी है, उसके लिए मुझे बहुत-सी वधाइयाँ और मानपत्र दिए गए हैँ, और 
भेरी बहुत प्रशंसा की गई है । मगर जैसा मेंने अपने नागपुर के भाषण में कहा 
था, कि अगर में इन सब का अधिकारी भी हूँ तब भी अभी बधाई देने का समय 
नहीं आया । असली काम तो अब शुरू हुआ है । वह यह है कि सदियों से जो 
कुछ हमने खोया है, उसको पूरा किया जाए और रियासतों में एक ऐसी शासन 
व्यवस्था बनाई जाएं, जो एकदम मज़बूत और कुशल हो । हमें इस बात का 
पक्का प्रबन्ध करना है कि पुराने और नये को मिलाकर एक ऐसा सुन्दर चित्र 
बनाया जाए, जो कुल हिन्द के नक्शे में ठीक बैठ जाए। आप इस बात का 
ध्यान रखें कि बहुत-सी रियासतों में जनतन्त्र-शासन के प्रारम्भिक साधन भी 
नहीं थे और बहुत-सी रियासतों में स्थानीय पंचायतें आदि भी नहीं थीं, और 

अगर कहीं थी भी, तो वे अपनी शैशव अवस्था में ही थीं। इस सम्बन्ध में वे बाकी 
भारत से बहुत अधिक पिछड़ी हुई थीं। इन रियासतों में भी हमने करीब-करीब 
रातों-रात में आधुनिक शासन व्यवस्था का भवन खड़ा कर दिया है। इसके लिए 
प्रेरणा और बढ़ावा हमें ऊपर से मिला है, नीचे से नहीं । यह पौदा बाहर से 
लाकर वहाँ लगाया गया है, और जब तक यह वहाँ की धरती में जड़ नहीं पक- 
ड्ता, तब तक इसके गिर जाने का खतरा है । 

कुछ ऐसे विशेष उत्साही लोग भी हैं, जो यह समभते हें कि रियासतों 
की समस्या हल हो गई है । ये छोग अभी से आगे बढ़ने को उतावले हैं। में 
उन छोगों से रियासतों की समस्या के इस चित्र पर शान्ति से विचार करने को 
कहूँगा, जो अभी मेंने आप के सामने खींचा है । असलियत को न देखना मूर्खता 
होगी । अगर कहीं तथ्यों को सचाई के साथ देखने से इंकार कर दिया जाता है, 
तो वे अपना बदला लेते हैँ । 

मेंने अब तक आपके सामने उन कठिन और भारी जिम्मेवारियों का 
चित्र रखा है, जो उन लोगों पर पड़ी हैं, जिन्हें इस देश के भावी शासन का 
निर्माण करना हैं। मुझे विश्वास हैं कि आप मुझसे सहमत होंगे कि इन जिम्मे- 
वारियों का परिणाम ऐसा है कि, जो हमारा सारा ध्यान अपनी ओर मांगता 
है । आज हमारे पास तुच्छ भगड़ों में नष्ट करने के लिए ज़रा भी समय नहीं 
है। यह समय दलबन्दियों और निजी प्रतिद्वन्द्रिता का नहीं है । अगर आजादी की 
लड़ाई के लिए हमें भरपूर बलिदान देने और कष्ट सहन करने की आवश्यकता 
थी, तो राष्ट्रीय पुननिर्माण के काम में भी पूरी कोशिश और पक्के इरादे से काम 
करने की ज़रूरत है। बल्कि देश के हित में निःस्वार्थ भाव से जुट जाने की ज़रू- 
रत आज आज़ादी की लड़ाई के ज़माने से भी ज्यादा है । यह हमारे अस्तित्व 
का प्रइन है और इसी प्रदन को हल कर हम अपनी आज़ादी की रक्षा कर सकते 
हैं, जिस आज़ादी को कीमत देकर हमने प्राप्त किया है । हमें उन भारी ज़िम्मे- 
दारियों को समझना चाहिए, जो आज़ादी के साथ हम पर आई हेँ। जो कीमती 
विरास्तत हमें अपने महान नेता की तपस्या से और अपने छाहींदों के वक्ति- 
दान से मिली है, उसे हमें फेंक नहीं देना है । अगर हम इस मौके पर ऊपर नहीं 
उठे और राष्ट्रीय पुनरुत्थात के इस पवित्र काम में हमने अपने-अपने क्षेत्र 
अपनी शक्ति के अनुसार भाग नहीं लिया तो इतिहास और आगे आनेवाली 
हमारी सन्तानें हमें कभी क्षमा नहीं करेंगी । 

भा० १४ 

ज़रूरत की इस घड़ी में देश सेवा की खास: ज़िम्मेवारी आप छोगों पर है। 
पुरानी पीढ़ी के हम लोगों,के जीवन का अब सायंकार आ रहा है। हमें तो 
सूर्यास्त और सन्ध्या के तारे की प्रतीक्षा है। हमारे दिन अब बीत गए हैं, और * 
हमें गर्व है कि अपनी ज़िन्दगी में ही हमने देश की आज़ादी हासिल कर ली । 
हम अपने को सौभाग्यशाली समभते हें कि हमको कुछ वर्ष ऐसे भी मिल 
गए हैं, उनमें इस आज्ञादी को संगठित करने की यथाशक्ति कुछ सेवा भी कर 
सके । देश के नेतृत्व का वीड़ा जल्दी ही आपको उठाना पड़ेगा और सार्वजनिक 
कामों का संचालन करना होगा । आप अपने जीवन की उस अवस्था पर हैं, 
जब मनुष्य का वास्तविक निर्माण होता है । आप विद्व-विद्यालय को छोड़कर 
जा रहे हैं और अपने व्यावहारिक तथा सांसारिक जीवन के द्वार पर खड़े हें। 
अपने-अपने व्यवसायों में आपको मातृभूमि की सेवा करने के बहुत-से मौके 
मिलेंगे । आपमें से जो अभी पढ़ाई जारी रक्‍खेंगे, या जो अपनी पढ़ाई समाप्त कर 
जीवन के महान विश्वविद्यालय में दाखिल हो जाएँगे वे सब भविष्य के लोग 
हैं। आप को अपनी बुद्धि, आत्मा और शरीर को उन कामों के योग्य बनाना 
है, जो आपके सामने हें । हमने आपको वह सब से कीमती उपहार दिया, जो 
हम दे सकते थे। जिन जंजीरों और बेड़ियों से हमारी भारत माता के हाथ पैर 
जकड़े हुए थे, वे आज तोड़ दी गई हें । हिन्द अब आज़ाद छोगों का देश है। 
अब आपको गुलामों की तरह व्यवहार नहीं करना पड़ेगा, जैसा कि 
पहले किसी समय में करना पड़ता था । आज़ाद छोगों की हैसियत से अब 
आपको अपना मस्तक ऊँचा रखना है । आपको अपनी आज़ादी की इज्जत और 
उसका नाम बनाए रखना है । जब हम गुलाम थे, तो हम अपनी कमियों और 
बुराइयों के लिये बहाने ढूंढ़ सकते थे | तब हमारे पास दोष धरने के लिए बने- 
बनाये पात्र मौजूद थे और अपनी सभी कमियों के लिए हम अपनी परतन्त्रता का 
नाम ले सकते थे। परन्तु अब हम इस अयोग्यता की बिना पर दूसरों से सहानु- 
भूति या अनुकम्पा नहीं प्राप्त कर सकते । अब अपने भाग्य के निर्माता हम ही हैं 
ओर इसे जैसा हम चाहें वैसा बना सकते हैं । 

इसलिए में आपसे अपील करता हूँ कि जो समस्याएँ मेंने आपके सामने 
रखी हैं, उन पर आप रचनात्मक रूप से विचार कीजिए । याद रख्िए कि विध्वंस 
करना आसान है, परन्तु निर्माण के काम में असीम शान्ति और मेहनत की 
ज़रूरत होती है । पुरानी इमारत ढाने से पहले अपने नये भवन का रूप निदिचत 

कर लो । उन लोगों के बहकाने में मत आओ, जिनकी विध्वंस वृत्ति, उस पेड़ 
की जड़ तक काठ डालने में संकोच नहीं करती, जो उन्हें छाया और आश्रय 
देता हैं । आपको धोखे में आकर किसी नयी विचारधारा को नहीं अपनाना 
चाहिए। जब तक कि आपका निश्चित मत न हो जाए तब तक किसी नई विचार- 
धारा के अनुसार आपको आचरण नहीं करना चाहिए । और आज तो आपके 
सामने एक ही मापदण्ड होना चाहिए, वह यह है कि जो कुछ आप कर रहे हैं 
उससे राष्ट्र की समस्याओं को सुलझाने में कोई रचनात्मक मदद मिलेगी या 
नहीं । अधसोचे हल पहले-पहल किसी को भले ही आकर्षक छगें, पर अस्त में 
उनसे हानि और विनाश ही होता हैं ॥ आज हमारे पास तजबें करने के लिए 
भी समय नहीं है । जितना समय हमारे पास है, वह सब-का-सब हमें अपनी 
आशिक व्यवस्था ठीक करने में, अपने साधनों को बढ़ाने के काम में लगाना है, 
त्ताकि उन छोगों की बढ़ती हुई माँगें पूरी की जा सकें, जो काफी समय से बेहद 
गरीबी की हालत में पड़े हुए हें । आपको पूरी ज़िम्मेदारी और विवेक की 
भावना से काम करना है । मेरा कथन है कि जीवन का निचोड़ अनुदासन है । 
अनुशासन के बिना मनुष्य समाज या राष्ट्र उन्नति नहीं कर सकते, अनुशासन 
आपकी जमातों में और खेल के मैदानों में भी उतना ही ज़रूरी है, जितना वह , 
आपके भावी व्यवसाय में है । 

देश को इस समय सधे हुए और अनुशासन की कछिक्षा प्राप्त युवकों की 
क्षरूरत है न कि गैर ज़िम्मेदार उत्पात मचानेवालों की। इस तरह आपके पास 
दुष्टि भी होनी चाहिए और आदर्श भी । जब तक कि आपके सामने अपनी मातृ- 
भूमि के भविष्य का यह गौरवमय दृश्य और उसकी महानता और उसके भाग्य की 
एक आदर्श कल्पना नहीं है, तव तक आप अपने वतंमान कतंव्यों और ज़िम्मे- 
दारियों को सच्चे रूप में नहीं समक सकते । पर आपको यह अवश्य ही समझ लेना 
चाहिए कि अपने जीवन में कुछ कर सकने के लिए आपको अपने पैर हमेशा मज- 
बूती से पृथ्वी पर जमाए रखने चाहिए । केवल दृष्टि और आदर्शवाद से कुछ 
न होगा । आपको इन्हें ठोस कार्य के रूप में बदलता होगा और अपने उद्देश्यों 
को वास्तविकता के कठोर क्षेत्र में पाना होगा । आपको यह याद रखना चाहिए 
कि अपनी उच्च आकांक्षाओं को अन्य आकांक्षाओं द्वारा ही परास्त कर देना 
एक बड़ी दर्दनाक घटना है । आप को उस धातु का बनना चाहिए, जो पूर्व निर्धा- 
रित भाग्य को चुनौती देकर आपत्तियों पर हँस सकती है। सबसे पहले मातृ- 

भूमि की सेवा और छगत तथा ध्यान की प्राप्ति होनी चाहिए । आप चाहे. 
किसी भी देश या भू-भाग में जाएँ, आपका कुछ भी व्यवसाय या घन्धा क्‍यों न हो, 
आपको सदा अपने देश के हितों का ध्यान रखना चाहिए और अपने दरिद्र देश- 
वासियों की नैतिक और भौतिक उन्नति को अपना आदर्श बनाना चाहिए। आफ 
ऐसा कोई काम न करें जिससे आपके देश की आज़ादी खतरे में पड़े । बल्कि अपना: 
जीवन देकर भी आप उसकी रक्षा का प्रयत्न कीजिए । 


जयहिन्द ! 


सिल्क 


७४. ४७ालक यू 


| १६ ) 
कांग्रेस विषय समिति, जयपुर 


१७ दिसम्बर, १९४८ 


सदर साहब, जो प्रस्ताव आपके सामने रखा गया है, उस पर बहुत-से 
संशोधन भी रखे गए हें । प्रइ बड़ा विकट है, इससे इसपर बहुत बहस हुई है । 
दूसरे इस विषय पर दिल खोलकर बोलने से तकलीफ होती है। फिर भी अगर 
चन्द बातें में आपके सामने न रखूं, तो में शरणाथियों की कुसेवा करूँगा | इस 
बात में हमारा मतभेद नहीं है कि शरणार्थियों की पूरी मदद की जाए। मतभेद 
इसमें होता हैं कि जो कुछ किया गया | है, उसकी थोड़ी-सी तारीफ तो छोड़ 
दो । तब मुझे कुछ तकलीफ नहीं होगी । आज आपकी गवनेमेंट है। वह अपना 
कर्तव्य पालन नहीं करती है, तो उसे उठा क्‍यों नहीं देते ? चाहे कोई भी गवर्ने- 
मेंट बनाओ, इस मामले में वह कोई पूरा सन्‍्तोष नहीं दे सकेगी, यह इतनी कठिन 
समस्या है । साथ-साथ जो मुसीबत हम पर आई, उसका भी सामना हमें करना 
है । केवल प्रस्ताव और संशोधन पास करने से मकान नहीं बन जाते | हर एक 
आदमी अलग-अलग राय बताता है । मकान तो तब बनेगा, जब उसके लिए 


कांग्रेस के जयपुर अधिवेशन की विषय समिति में शरणार्थियों के बारे में 
प्रस्ताव पेश करते हुए सरदार पटेल ने १७ दिसम्बर ४८, शुक्रवार की दोपहर 
के १२४ बजे यह भाषण दिया था। 

जरूरी सामान मिलेगा । कौन ऐसा मूर्ख होगा, निष्ठुर होगा, जिसकी सहानुभूति 
शरणार्थियों से न होगी । लेकिन इस सहानुभूति से शरणार्थी के पेट को कुछ 
नहीं मिलेगा । इस प्रस्ताव में. हमें ऐसी भाषा का उपयोग नहीं करना चाहिए, 
जिस से शरणार्थी का दिमाग उछटा चले | आपका मकसद दूसरा हो, तो अलूग 
बात है। 

आप लोगों से में यह कहना चाहता हूँ कि गुस्से में आकर जो लोग बोलते 
हैं, उस से आपको क्रोध में बह नहीं जाना चाहिये । आप को देखना चाहिए 
कि जो लोग उस प्रइन पर काम कर रहे हें, वे क्या करते हैं और क्‍यों करते हें । 

देदा भर पर टैक्स डाल दो, यह कहना तो आसान है । हमारी कुछ गलती 
हो तो हमारे पास आओ, हम से बहस करो, हमें समझाओ । मगर कोई आकर 
कहते हैं कि नहीं करोगे, तो शान्ति नहीं रहेगी। में कहता हूँ कोई भी कुछ भी 
धमकी दे, मुल्क में अशान्ति नहीं होगी । आपको दुख है, तो वह क्रोध की आग 
बढ़ाने से कम नहीं होगा । में अनुभव से कहता हूँ कि आपके लिए देश भर में 
पूरी सहानुभूति थी। मगर आप जिस तरह से काम करते हें, सहानुभूति कम होती 
जाती है । यह कठिन प्रइन हल करने के लिए दिमाग ठण्डा रख कर जो कुछ 
भी हो सके, वह हमें करना है । हमारी गवनंमेंट में कोई भी ऐसा नहीं है, जिसे 
शरणार्थियों से पूरी सहानुभूति न हो । फिर भी अगर यों ही गवर्नमेंट पर हल्ला 
किया जाएगा, तो उसका बुरा परिणाम आएगा । हमने रिफ्थूजी मिनिस्टरी 
बनाई, इसी काम के लिए केबिनेट की कमेटी बनाई । मगर गवर्नमेंट पर हल्ला 
करने से शरणार्थियों को नुकसान होगा । शरणाथ्थियों को अगर आप बहका दें 
और मुल्क में अशान्ति करवाएँ, तो उसकी ज़िम्मेवारी आप पर होगी। अगर 
कांग्रेस जिन्दा नहीं है, तो मुरदे के पास चिल्लाने से क्‍या फायदा ? 

कोई राजा-महाराजा हो, चोर-डाकू हो या कोई दुखी आदमी हो, मगर 
किसी को अशान्ति करने का अधिकार नहीं है । सिन्ध, पंजाब, बलूचिस्तान और 
फ्रंटियर में तो मामछा साफ हो गया। वहाँ कोई हिन्दू सिख रहेगा ही नहीं। 
परन्तु पूर्व बंगाल का मामछा कठिन है। वहाँ के हिन्दू नरम और कमज़ोर छोग 
हैं । मगर पंजाबी छोग तगड़े हें ॥ हमारे पास आकर भी वे भगड़ते हैं, उन 
में इतनी जिन्दगी है । पूर्व बंगाल के लोगों की मुसीबत इसलिए ज्यादा है कि 
वहां तो लोग खाली भूखे मरते हैँ, वहाँ इज्जत का भी सवाल है । इसलिए मेंने 
कहा कि साथ बेठकर फैसला करो। कोई दूसरा रास्ता हो तो मुझे बताइए । 

मुझे जो बात सूभी, वह मेंने कही । में तो हमेशा शान्ति चाहता हूँ । अगर शान्ति 
नहीं चाहता, तो जिन्दगी भर गान्धी जी के पास कैसे रहता ? मेरे दिल में 
जो बात आती है, कह देता हूँ । हिन्दू को बुरा छगे, मुसलमान को बुरा छूगे, 
इसकी मुझे परवाह नहीं । जिस भाषा में कहना चाहिए, शायद वह में नहीं 
सीखा हूँ । इतनी कमी ज़रूर है । दूसरी ज़िन्दगी में इस काम के लिए पुनः 
मुझे गान्धी जी के पास जाना पड़ेगा । 

हमने हिन्दुस्तान की जो जवाबदारी ली है, उसे हम छोड़नेवाले नहीं हैं । 
अगर हमारे बौर्डर ( सीमा ) पर कोई आए, तो उसके लिए हमारी पूरी 
तैयारी है । यही मेने ऐसा कहा था । जो कुछ व्यावहारिक हो, वही करने की 
नीति से हमारा काम होगा। हमारी उस्मीद तो यह है कि जितने लोग पूर्व 
बंगाल से आए हैं, उनको वापस जाना ही है। डाक्टर चोइथराम और मेहरचन्द के 
कहने से हमने हाई पावर कमेटी भी बनाई । 

आपको मेरी यही सलाह रहेगी कि शरणार्थी की सेवा करनी हो, तो 
सरकार की सहानुभूति प्राप्त करो। जो लोग आज पड़े हें, उन्होंने कभी हाथ पाँव 
नहीं चलाया । वे शहरों के रहनेवाले हैं । उनका काम कठिन है । केवल प्रान्तों 
के मन्त्रि-मंडलों से यह काम नहीं होगा । उनको यहाँ - रहना है, यहीं घंघा- 
रोजगार करना है, तो यह सब उनकी सहानुभूति से होगा । 

मैंने जो बातें कही हैं, वे सब आपके भले के लिए ही कही है । कुछ कड़ी 
बात भी कही हो, पर बुरे दिल से नहीं कही । 

हैदराबाद रियासत के रहनेवाले भाइयों और बहनो, 
आप छोगों से मिलने का यह पहला ही मौका मुझे मिलता है और इस मुला- 
कात से में बहुत खुद हूँ । बहुत दिनों से आपसे मिलने की मेरी इच्छा थी। 
आप जानते हैं कि पिछले कुछ दिनों में आप लोगों को बहुत कष्ट उठाना पड़ा 
और उधर हम छोगों को भी आपकी वजह से एक प्रकार की निद्राविहीन रातें 
काटनी पड़ीं । हम सब को बहुत परेशानी हुई, लेकिन परमात्मा की क्ृपा से 
सारा काम इस तरह हो गया कि आप छोगों का कष्ट भी कम हो गया और 
हमारी इज्जत भी बच गई | नहीं तो, काम तो होता ही, छेकिन दुनिया में 


हमारी बदनामी होती और नुकसान भी बहुत होता । अब कई छोग मुझको . 


सलाह दे रहे हें कि मुझे क्या करना चाहिए | बहुत से छोग बिना माँगे ही 
अच्छी-अच्छी राय दे रहे हैं और मुझे सबकी राय सुननी भी चाहिए । सो में सुन 
भी रहा हूँ । जब यह मुसीबत उठी थी, तब भी बहुत छोगों ने मुके इसी तरह 
राय दी थी और जवाब में मैंने कहा था कि आप लोग हम पर भरोसा कीजिए 
और ईश्वर पर भरोसा कीजिए; सब ठीक हो जाएगा । आपने देखा कि ईहवर 
पर भरोसा रखने से हमारा काम बिगड़ता नहीं हैं । तो आज भी जो छोग 
मुझे अच्छी-अच्छी सलाहें दे रहे हैँ, कि में जल्दी में सब बातों का फैसला कर 

दूं । हम इसको उठा दें, उसको उठा दें या इसको बेठावें, उसको बैठावें । उन 
सबको में अदब से एक सलाह देना चाहता हूँ कि जैसी आप छोगों की चिन्ता है, 
उससे हमारी चिन्ता कम नहीं है । हम भी रात-दिन यही बातें सोचते हें । 
हैदराबाद के दो करोड़ निवासियों की भी हमको बहुत फिकर रहती है। 
आपकी सलाह के लिए में आपका बहुत शुक्रगुज्ञार हूँ । लेकिन काम तो मुझे 
अपनी अक्ल से ही करना होगा । आप भरोसा कीजिए कि हम वही कार्य करेंगे 
जिससे हैदराबाद के लोगों का भला होगा, दूसरी तरह का कोई काम हम नहीं 
करेंगे । तो आपको हम पर भरोसा रखना चाहिए । 

आपको समभना चाहिए कि जब तक हैदराबाद रियासत में पूरी शान्ति 
नहीं होती, तब तक रियासत में राज्य की क्रान्ति करना यह बड़ी भयंकर चीज 
है । हमें यहाँ कोई ऐसा एक्सपेरीमेंट या तजुर्बा नहीं करना है कि जिससे 
हैदराबाद की रियासत को जोखिम हो या इसके छोगों का नुकसान हो। हमने 
णएक्र बात तो आप से पहले ही साफ-साफ कह दी थी, कि हैदराबाद का भविष्य 
क्या होगा, इसका फैसलछा आप लोगों को करना है, हमें नहीं करना है। सारी 
दुनिया में हमने एलान किया हैँ कि हैदराबाद का भविष्य भला या बुरा बनाना 
उसके निवासियों का काम हैँ । छेकिन उसमें हमारी भी काफ़ी ज़िम्मेवारी है, 
इस लिए अपना बोझ भी हम फेंक नहीं सकते । तो आप सबको यह समझ 
लेना चाहिए कि किस रास्ते पर चलने से हैदराबाद का भला होगा और हम 
क्‍या करें जिससे दुनिया के लोग और मुल्क के लोग समभ लें कि हैदराबाद के छोग 
सयाने और समभदार हैं । इसी से आपकी इज्जत बढ़ेगी और इसी से आपका भला 
होगा । जब आपके यहाँ कौमी जूहर का वायुमण्डल बन गया था और जहर की 
चाढ़ें चलती थीं, तो उसमें भले-बुरे समी छोग बह गए थे। जो काम कभी नहीं 
करने चाहिए, वे काम भी किए गए। लेकिन उस बुराई का नतीजा भी सब को 
भोगना पड़ा, बुरे लोगों को, आपको और कुछ दरजे तक हमको भी भोगना पड़ा। 
क्योंकि जब आग भड़कती है, तो उसमें से जो चिनगारियां उड़ती हैं, उनसे आस- 
पासवालों को भी कुछ-त-कुछ नुकसान पहुंचता ही है । तो अब वह वाढ़ निकल 
गई है । जो मैल उभर आया था, वह अब बैठ रहा है। अब पानी शान्त और निर्मल 
हो गया है । उसको हमें फिर से मैला नहीं करना, बल्कि गंगा के जैसा निर्मल 
करना है। उसका इलाज यही है कि सब कौमों के छोग पिछली बातें भूल जाएँ। 
ऐसा समझ लें कि उन्होंने एक बुरा स्वप्न देखा था। अब तो सही रास्ते पर 


श्श्द भारत की एकता. का निर्माण 


चलने के लिए हमें अपना मार्ग साफु करना है। हमें भी इस काम में आप 
लोगों को मदद देनी है। आपको यह समझ लेना चाहिए कि आपको हैदराबाद 
का भविष्य स्वयं बनाना है | इसमें हमारा और कोई स्वार्थ नहीं है । 

अगर हमें अपनी प्रणाली बदलनी है, तो वह इस प्रकार से बदलनी चाहिए, 
जैसा कि हमने पहला काम किया । उसमें कम-से-कम नुकसान हुआ है। यह 
ढाँचा भी हमें इस सफाई से बदछना चाहिए कि जिससे कम-से-कम नुकसान 
हो । यदि हम ऐसा नहीं करेंगे तो हमने अभी जो इतना बड़ा काम किया है, 
वह भी हम बिगाड़ देंगे । इसमें आपका भी भला नहीं है और हमारे लिए तो 
वह बदनामी का कारण बनेगा ही । हम बदनामी नहीं चाहते । आप हिन्दुस्तान 
के बीच में पड़े हें । एक तरह से हिन्दुस्तान के दो हिस्से हो गए हैँ और जिन 
लोगों ने हमारे मुल्क में इस प्रकार का आन्दोलन शुरू किया था, वे लोग जो चाहते 
थे, वह उन्हें मिल गया । अब हमारे मुल्क में वैसे ही कोई लोग हों, जो मानते 
हों कि हमारे मुल्क में दो अलग-अलग नेशन (कौम) हैं, तो उन लोगों को बहुत जल्द, 
वहीं अपना स्थान बना लेना चाहिए, जहां उनकी नेशन के छोग गए हैं। किसी 
के दिल में ऐसी ख्वाहिश हो, और जिसकी सहानुभूति रात दिन वहीं रहती हो, 
जिसकी वफादारी वहीं रहती हो, वह खुदा को याद करके वहीं चले जाएँ, तो 
अच्छा होगा । क्योंकि ऐसा न करने से उनको भी नुकसान होगा, पाकिस्तान 
को भी नुकसान होगा और हमको भी नुकसान होगा। तो, में यह नहीं मानता 
हैं कि अब ऐसे कोई लोग भारत में हें और में यह भी मानता हूँ कि यदि हैदरा- 
बाद में कोई लोग ऐसे हैं, जिनके दिमाग में अभी तक कोई ऐसी चीज़ बाकी 
है कि हैदराबाद का भविष्य बनाने में, या हैदराबाद की हुकूमत को रखने या - 
पलटने में बाहर की कोई सत्ता या बाहर का कोई इंसान, किसी तरह से दखल 
दे सकता है। अगर कोई है, तो वह घोखे में है और यह उसका पागलपन है । 
में कहता हूँ कि बाहर की कोई ताकत हमारे मुल्क में दखल नहीं दे सकती, क्योंकि 
यह हमारा भीतरी मामला है । कोई उसमें किसी प्रकार की न मदद कर सकता 
है, न किसी प्रकार का दखल दे सकता है| इसी तरह हैदराबाद का भविष्य 
क्या होगा, यह निश्चय करना आप ही लोगों का काम है । इसमें दूसरा कोई 
कुछ नहीं कर सकता। छेकिन में आपको यह कहना चाहता हूँ कि मुझे इस 
बात की बड़ी फिक्र है कि जिन छोगों पर यह बोर पड़नेवाला है, उन छोगों 
के कन्धे इतने मजबूत नहीं हें कि वे इस बोक को आराम से उठा सकें। तो 

इसके लिए में आप सब लोगों से खास करके उन लोगों से, जिन्होंने पिछले 
५, १० सालों में कुछ कुर्बानियाँ की हैं, बहुत नम्नता से कहूँगा कि आप छोगों का 
प्रथम कत्तंव्य यह है कि आप हैदराबाद का वायुमण्डल बदलें | उसमें आप की 
पूरी ज़िम्मेवारी रहेगी । 

जो लोग उम्मीद रखते हें कि हैदराबाद की रियासत का बोभ उन्हें उठाना 
है, उतको में मुवारकबाद दूंगा । लेकिन साथ ही में यह भी कहेंगा कि यह बोर 
उठाना बहुत बड़ी बात है । यह आसान बात नहीं है । आपका यह सद्भाग्य है 
कि इस युग में आपका जन्म हुआ, जब कि हिन्दुस्तान की तवारीख लिखी जा 
रही है, इतिहास बनाया जा रहा है और इस ज़माने में आप इस महत्वपूर्ण 
ज़िम्मेवारी पर बैठे हें ॥ तो आपको यह देखना चाहिए कि हैदराबाद के जिन 
निवासियों ने कुछ बुराइयाँ या गलतियाँ भी की हें और आज वे हैदराबाद के 
नव-निर्माण में भाग लेने के लिए तैयार हैं, तो उन्होंने जो कुछ पहले किया है, वह्‌ 
सब आपको भूल जाना चाहिए । अब वैसी कोई चीज़ आपको बीच में नहीं 
लाती है । तो, जिन लोगों ने स्वतन्त्रता के मैदान में कुर्बानी की, उनको मुबारक 
है । वे उसके लिए मगरूब हो सकते हैं। मगर जिन लोगों ने कुर्बानी की, 
उन्हें यह समझ लेना चाहिए कि अब और भी ज्यादा कुर्बानी करने का बख्त आया 
है । अब आप दिखाइए कि आपके कन्धों में कितनी ताकत है । तब आपकी कदर 
होगी और तब इतिहास में आपको जगह मिलेगी । यह पावर पोलिटिक्स 
( शक्ति राजनीति ) का मामला नहीं है, यह पद के लिए दौड़-घूप करने का 
मामला नहीं है और मेरी उम्मीद हैँ कि हैदराबाद की कांग्रेस पर चाहे हमारा 
कुछ भी प्रभाव न हो, लेकिन हिन्दुस्तान की कांग्रेस का नाम उसने लिया है 
ओर इस तरह हिन्दुस्तान की कांग्रेस का वह बच्चा है । उसके हाथ में हिन्दुस्तान 
की कांग्रेस की इज्जत है । तो अगर उनके कामों से उनकी इज्जत में कुछ भी 
बद्दा लगे, तो वे हैदराबाद को नुकसान पहुँचाएँगे और मुल्क को नुकसान पहुँचा- 
ऐँगे । मुझे आशा है कि ये लोग अपनी ज़िम्मेवारी समभेंगे । 

यह देख कर मुझे बहुत खुशी होती है कि आपमें से बहुत से लोगों ने 
यह वायदा दिया है कि इस प्रकार का कोई काम नहीं करेंगे, जिससे हमें उनके 
लिए कोई चिन्ता करने की जृरूरत पड़े | में उन सबको मुवारकबाद देता हूँ। 
इन छोगों ने काफी काम किया है, काफी कुर्बानी की है । कई छोग कहते हैं 
कि ऐसे लोगों को राज देने से क्‍या होगा | यों तो छोग हमारे बारे में भी 

कहते थे कि जो ज़िन्दगी भर जेल में पड़े रहे, वें लोग क्या राज करेंगे ? 
कछेकिन अब जमाना बदल गया हे और जो लोग प्रजा के प्रतिनिधि हैं, 
उन्हीं के पास राजसत्ता जाने वाली है । छोग पूछते हें कि आपका लीडर कौंन 
होगा ? आप जिसे चुनेंगे, वही आपका नेता होगा । हमने आज जो इन्तज़ाम 
किया है, वह तो एक टैम्परेरी (अस्थाई) चीज़ है । हमने हेंदराबाद में आज 
जो कुछ व्यवस्था बनाई है, यह व्यवस्था एक “केअर टेकर गवर्नमेंट” (इन्त- 
ज़ामी सरकार ) है, जिसका मतलब यह है कि आप लोग अपना बोर उठाने 
के लिए जब तक अपने लीडर तैयार कर लेंगे, वहाँ तक के लिए यह सरकार 
है। लेकिन उसका जो स्थायी ढाँचा बनाने का काम है, वह आपके 
हाथ में है। 

कई लोग कहते हैं कि जल्दी-से-जल्दी इस गवनंमेंट को हठा कर दूसरी 
छोक सरकार बनानी चाहिए। हम भी चाहते हें कि हम क्‍यों बोझ उठाएँ। 


हम अपने हाथ में ज़िम्मेवारी क्यों रखें ? आप छोग खुद अपनी ज़िम्मेवारी , 
उठाइए । हम यह करने के लिए तैयार हे । लेकिन हम इस प्रकार की गाड़ी . 


आपके सुपुर्द करना चाहते हें कि यदि आप कुछ धक्का भी न लगाएँ, तो कई 
दिन तो अपने-आप ही चलती रहे । छेकिन हम आपको ऐसी गाड़ी भी नहीं 
देना चाहते जो शुरू ही में पटरी से उतर जाए। ऐसा हो तो उसमें आप लोग 
मर जाएँगे और हमारी भी बदनामी होगी । ऐसी सछाह जो छोग देते हैं, उनसे 
में कहता हूँ कि आप हैदराबाद की आबोहवा तुरन्त ऐसी बना लें, जिसमें 
हम जुल्दीसे-जल्दी अपने अफसरों को यहाँ से हटा लें । हमारे पास 
अपने लिए भी पूरे आफीसस नहीं हैं । लेकिन आपको यह समभना चाहिए 
कि ९० फी सदी या उससे भी ज्यादा पुराने अफसरों या पुराने काम करने वाले 
लोगों का दिल दूसरी तरफ था, उनकी राय दूसरी थी, अब हमें उनको रास्ते 
पर छाना है। उनको तुरन्त फेंक देना ठीक नहीं । उनका दोष भी नहीं था । 
हम इस तरह कर भी नहीं सकंते, क्योंकि इस तरह राज नहीं चल सकता | 
उनको उठा-उठा कर फेंक देना, यह कोई छायक आदमियों का काम नहीं है । 
उन पुराने लोगों में से जो वफादारी से और योग्यता से काम करने के लिए 
तैयार हैं, उनको तो हमने रखा ही है । भले पिछली हुकूमत के ज़माने में 
उन्होंने कुछ गलत भी काम किया हो। वे गलतियाँ हमें याद नहीं करनी 
चाहिए । भविष्य में वे क्या करने वाले हैं, यह हमें देखना है। कई लोग हम से 


4 





फतह मैदान, हैदराबाद २२१ 


कहते हें कि उनका विश्वास कंसे किया जाय । उनमें से मेंने बहुत से ऐसे अफू- 
सरों का विश्वास किया है, जिनके साथ हम जिन्दगी भर लड़े, जिन्होंने हमें 
जेलों में डाला । विव्वास रखना हमारा काम है, लेकिन जो विश्वासघात 
करे, उसका घात करना भी हमारा धर्म हो जाता है। ( तालियाँ ) 

तो आप लोगों को पुराने अफूसरों से डरना नहीं चाहिए । लेकिन पर- 
मात्मा ने हमको हैदराबाद के दो करोड़ आदमियों की ज़िम्मेवारी दी है और 
यह ज़िम्मेवारी हम फेंक नहीं देंगे । में आपसे कहना चाहता हूँ कि हम छोग 
हैदराबाद में आए और यहाँ हम ने एक केअर टेकर गवनंमेंट बनाई, उसको 
कितना टाइम छूगा ? पिछले दिनों में यहाँ कितनी मार-काट हुई ? मेंने सुना 
है कि अभी तक यहाँ ऐसे लोग हें जो औरों को भी मारने की तैयारी में हें। 
हमें चीन और बर्मा से सबक लेना चाहिए । हमारे देश के आसपास जो चल 
रहा है, जो आग फैल रही है, उसी आग में हमें हिन्दुस्तान को नहीं जलाना 
है । सारी ज़िन्दगी बरबाद कर हम लोगों ने आज़ादी इसलिए नहीं ली। यह 
जो आज़ादी हमें मिल गई है, वह हमें हजम करनी है । हमें ऐसा काम भी नहीं 
करना है कि हिन्दुस्तान के लोग कहने छूगें कि इस आज़ादी से तो पहली 
गुलामी ही बेहतर थी। हम छोग जो रात-दिन मेहनत कर रहे हें, उसका 
उद्देश्य यही ह कि आप लोग खुद अपना बोभ उठाने के लिए तैयार हो जाओ 
हमारे जो चन्द कांग्रेस के काम करने वाले छोग इतने दिनों के बाद बाहर आए 
हें, मालूम नहीं पिछले दिनों वह क्या काम करते थे ? चन्द दिनों से वे बाहर 
निकले हें । वह देख ही रहे हैं कि कितने लोग उनका साथ देते हैँ। 

आप छोग खाली एक-एक वोट देने के लिए तैयार हो जाएँ, केवल उससे 
काम नहीं चलेगा । यहाँ हेदराबाद में जो पुरानी पोलीस है, उनका दिल 
किसी चीज़ में नहीं है । वे इस प्रकार की हालत में पड़े हें कि सारी ज़िन्दगी 
जो काम किया, अब उसी से उल्टा काम करना पड़ता है। हम छोगों ने जो 
थोड़ी-सी पोलीस बाहर से छाकर रक्खी है, वह यहाँ के छोगों को जानती नहीं, 
उनको पहिचानती नहीं । उन्हें अभी यह मालूम नहीं कि यहाँ चोर कौन है 
और साहुकार कौन है । और जब पकड़ने का समय आता है, तो बहुत 
से छोग कहने छगते हें, में तो कोई साम्यवादी नहीं हूँ, समाजवादी नहीं हूं, 
में तो कांग्रेसमेन हे । लेकिन जब पकड़ने वाले छोग चले जाते हैं, त्ो तुरन्त 
मालूम पड़ जाता है कि वह तो भूठ बात कहते थे । तो आज तक हैदराबाद में 

एक तरह से काम चला । हमारे लोगों के इधर आने तक कांग्रेस वाले यहाँ 
काम करते थे । कांग्रेस ने यहाँ काफ़ी कुर्बानी की। लेकिन जिस तरह से काम 
करना चाहिए, उस तरह से सब छोग काम नहीं कर सके । क्योंकि कई छोग 
समझे कि अगर हम अहिंसा से, सत्य से, और ठीक तरह से काम लेने के लिए 
जाएँगे तो हमको कोई मौका मिलने वाला नहीं है । तो जो हथियार सामने 
आया, उसी का उपयोग करने लगे । कई छोग तो मेरे पास भी आए और 
कहते थे कि हमको ५,००० राइफल दो तो हम हैदराबाद सर करेंगे। में उनसे' 
कहता था कि अपना दिमाग ठीक करके आओ, तुम पागल हो । हम लछोग 
जानते हे कि हमारे पास राइफलें तो बहुत पड़ी हैं, लेकिन यह,काम राइफल 
का नहीं है । यह काम इस तरह से नहीं हो सकता । जिन छोगों ने यहाँ रात- 
दिन काम किया, उनमें से बहुत से कांग्रेसमैन हें। असल में कांग्रेस का जो 
दो प्रकार का काम था, उसमें से एक प्रकार का काम तो बिल्कुल नहीं किया 
गया। यह काम था प्रजा की सेवा करना, रचनात्मक काम करना और लोगों 
को सही रास्ते पर छाना । वह काम बिलकुल नहीं किया गया। जो प्रजा की 
सेवा करना चाहता है, वह कैसी भी हुकूमत क्‍यों न हो, चुपचाप भश्रजा की 
सेवा करता है । लेकिन अब तो हमें सेवा का सारा दरवाजा खोल देना है। 
आप लोग उसके लिए तैयार हो जाओ । लेकिन अब हम किसी को वह रास्ता 
देने वाले नहीं है, जिसमें लूटमार का मौका हो, जिसमें घोखावाज़ी का मौका 
हो और जहाँ खाली पोलिटिक्स के पीछे दौड़ना हो । 

में यह सिर्फ़ बात ही नहीं करता । यह हमें अमल में करके दिखाना है। 
यह परमात्मा के सामने हमारा दायित्व है । यह हैदराबादरके दो करोड़ 
निवासियों के भविष्य का सवाल है । इसमें चन्द आदमी आके घोखाबाजी 
करते हैँ, एक प्रकार टैररिज्म (आतंक) फैलाते हें कि यहाँ कोई काम न करने 
दो । वह सब अब नहीं चछेगा । जब आप लड़ते थे, तो उसमें भले बुरे सभी 
शामिल हो जाते थे । वह अब चल नहीं सकता । यदि कांग्रेसमेन यहाँ खुद 
उनकी बन्दूक से मारता है, तो ऐसी हालत में अच्छा यह हैं कि तुम गाड़ी मत 
चलाओ | इस तरह से में आपके हाथ ज़िम्मेवारी दूंगा नहीं क्योंकि में हिन्दुस्तान 
की हुकूमत की तरफ से आप छोगों को सलाह देने के लिए आया हूँ। पूरी ज़िम्मे- 
वारी के साथ में आपको यह सलाह देता हूँ कि पिछली सब बातों को भूल जाओ, 
क्योंकि हमें जल्दी ही आगे चलना है । हैदराबाद हिन्दुस्तान के पेट के समान 

है । हिन्दुस्तान के जिगर में, हिन्द के पेट में, यदि ट्यूमर ( पेढ का फोड़ा ) 
पड़ा है, तो हिन्दुस्तान तन्दुरुस्त नहीं रह सकता । तो जो पुरानी हुकूमत यहां 
थी, वह तो हट गई । परन्तु उसी से हमारा रोग चला गया, या ट्यूमर मिट 
गया, ऐसा नहीं हो सकता । जब तक आप लोग स्वच्छ न हो जाएँ, आप छोग 
सावधान न हो जायेँ और आप लोग आपस में मिल न जाएँ, तब तक इस रोग 
का इलाज नहीं होगा । तो हमारी रियासत में जितने लोग हैँ, उनको पिछली 
बातें भूछ जानी चाहिए । हिन्दू हों, मुसलमान हों, हरिजन हों, किसी भी 
कौम के लोग हों, सबको आपस में एक दूसरे का भय निकाल देना है और 
एक दूसरे के साथ अविश्वास को निकाल देना है। सबको यह समभना 
चाहिए कि वह पुरानी रात चली गई है, और अब नई सुबह आई है। प्रातः 
काल के बाद पिछली रात के दुःस्वप्न को हमें याद नहीं करना चाहिए । जिन 
लोगों को इधर रहना है, उन सबको एक हो जाना चाहिए। जिसमें एक होने 
की शक्ति न हो, उनको में अभी से सलाह देता हूँ कि वे जल्दी-से-जल्दी हैदराबाद 
को छोड़कर चले जाएँ । 

में आपसे यह भी कहना चाहता हूँ कि रियासत में जो भी सरकार बनेगी, 
वह लछोकमत से बनेगी | हमें सवको मौका देना है। लेकिन जिनकी यहाँ महान 
ताकत है और बड़ी जमात है, उनको यहाँ बड़ा हिस्सा मिलने ही वाला है । 
उसको कोई रोक नहीं सकता । क्‍योंकि डेमोक्रेसी ( प्रजातन्त्र) की यह नीति 
है कि जो मेजोरिटी ( बहुमत ) है, उनको ज्यादा हिस्सा मिलता ही है। लेकिन 
यहाँ जो माइनोरिटी (अल्पमत) है, उसके दिल में भी यह विश्वास पैदा हो 
जाना चाहिए कि यदि हम हैदराबाद के प्रति वफादार रहेंगे, तो हमें कोई खतरा 
नहीं है । उनको भी मौका मिलेगा, जैसे सब को मिलता है। जिस प्रकार की 
डेमोज्रेसी सारे हिन्दुस्तान में है, उसी प्रकार की डेमोक्रेसी हैदराबाद में भी होगी। 
तो आप जल्दी से अपना उत्तरदायित्व सम्भालने की तैयारी करें । पिछले 
डेढ़-दो सालों में जो काम यहाँ किया गया, वह सब उल्टा हुआ और उससे 
बहुत नुकसान हुआ । उसने हेदराबाद की हालत बिगाड़ दी। इतना ही नहीं, 
बल्कि हैदराबाद में कोई काम ही नहीं होने दिया । यहाँ ऐसे छोग हुकूमत कर 
रहे थे, जो एक तरफ हमारे साथ समझौता कर रहे थे और दूसरी तरफ 
पाकिस्तान को छोन ( कर्ज ) देने की कोशिश कर रहे थे। क्या में भी उन चीज़ों 
को याद करना नहीं चाहता ? मुझे ऐसी चीजू की याद करने से दुख होता है। 

लेकिन अभी भी वहाँ से सामान आता है । क्‍या हैदराबाद का भी दिमाग उन 
लोगों में पड़ा है ? 

तो में कहना चाहता हूँ कि हैदराबाद का सवाल हैदराबाद को हल करना 
हैं। इसके लिए कोई बाहर से आने वाला नहीं है, कोई और बाहर से सलाह 
नहीं दे सकता । हैदराबाद को हिन्दोस्तान कभी छोड़ भी नहीं सकता और न 
कभी उसको नेगलेक्ट ( उपेक्षित) कर सकता है । तो हमारे ऊपर एक जिम्मे- 
वारी है कि हम हैदराबाद को जल्दी-से-जल्दी ठीक कर लें। इसमें मुझे कोई 
सलाह देने की जुरूरत नहीं है । अगर यहाँ बोके उठाने के लिए कोई छोग तैयार 
हों, और दूसरे सब कोई उन्हें मदद देने के लिए तैयार हों तो उन्हें उत्तरदायित्व 
देने में जितनी मदद बन सकेगी में दूंगा | छेकिन मेरे हाथ से कोई मैला काम 
नहीं होगा । क्‍योंकि में हिन्दुस्तान की तरफ से जिम्मेदारी से बोल रहा हूँ। में 
सबसे पुनः कहूँगा कि यदि कोई पुराना पाप अपने दिल में रखेगा, या पुराना 
जहर बाहर निकालेगा तो वह हेदराबाद का नुकसान करेगा और खुद अपना 
भी नुकसान करेगा । पिछली बातों को भूल जाओ और जल्दी से हैदराबाद 
की आबोहवा साफ कर दो | साफ्‌ करने का मतलब यह है कि हम एक दूसरे 
के साथ मिलकर हैदराबाद की आर्थिक और राष्ट्रीय स्थिति ठीक करने में लूग 
जाएँ । यहाँ जो साम्यवादी या कम्युनिस्ट छोग हैं, जो नौजवान कम्युनिस्ट 
बनके इधर हैदराबाद में बढ़ आए हैं, उनमें कई लोग तो सिर्फ उत्पात करने 
के लिए इधर आए हें, क्योंकि इस तरह उन्हें काफी पैसा मिलता है। में उनसे 
कहता हूँ कि हैदराबाद को छोड़ दो, दूसरी जगह पर जाओ, क्योंकि हैदराबाद 
में एक कम्युनिस्ट को भी में सहन नहीं करूँगा । (तालियाँ) 

मेरी बात का मतलब यह है कि हैदराबाद में जो जृहर फैल रहा है, वह 
सारे हिन्दुस्तान का काम बिगाड़ रहा है । इसीलिए इन छोगों को हैदराबाद 
छोड़ कर बाहर चले जाने की सलाह में दे रहा हूँ । तो बहुत से लोग आस-पास 
से आ कर इधर पड़े हैं । जितने कम्युनिस्ट यहाँ पकड़े जाते हैं, वह बाहर से 
आए हैं। वह बाहर से क्यों आए ? इसीसे में उनसे कहता हूँ कि तुम बाहर 
जाओ, जहाँ तुम्हारे छोग हैँ, वहाँ जाओ । तुम इधर क्यों आए ? जब इस तरफ 
हैदराबाद की आजादी की लड़ाई चलती थी, तब कुछ-न-कुछ बहाना निकाल 
कर वे इधर आ गए । उसमें उन्होंने क्या काम किया, वह में कहना नहीं चाहता। 
भला किया, बुरा किया, रुकावट की, वह सब कुछ में कहना नहीं चाहता । लेकिन 

में यह जरूर कहना चाहता हूँ कि अब काम बिगाड़ने का समय नहीं रहा। कोई 
कहता है कि इन छोगों ने अच्छा काम किया । ठीक है, अच्छा किया होगा । 
लेकिन अच्छा और बुरा दोनों को मिलाने से नतीजा जो निकलता है, वह 
बुराई का ही होता है। आज हैदराबाद का सारा काम इसीलिए रुक रहा है । 
देखिए, हमें अब चुनाव का -काम करना है । तो यदि यहां मतपत्रक वन जाए, 
इलेक्टोरल रोल बन जाए तब तो हमारा काम आगे चले । और इलेक्टोरलू 
रोल बनाने के लिए हंमें बाहर से आफिसर ला के रखने हें । यह कम्युनिस्ट छोग 
वहाँ भी पहुँच गए हैं और इलेक्टोरल रोल बनाने के काम में भी रुकावट डालते 
हैं । 

साथ-ही-साथ एक और काम भी आप को करना है। हमारे मुल्क में, जैसा 
कई और जगहों पर है, हजारों छोग अस्पृश्य माने जाते हें । उनकी हालत बहुत 
बुरी है । इन अस्पृश्य लोगों की सेवा भी आज हमें करनी है। हम कोई ऐसा 
काम न करें, जिसकी वजह से उनके दिल में ऐसी भावना पैदा हो जाए कि 
हेदराबाद तो आज़ाद हुआ, लेकिन हमारी आजादी अभी नहीं आई। जैसी गुलामी 
पहले थी, वैसी गुलामी अब भी है । हमने सारे हिन्दुस्तान में से अस्पृश्यता को 
नष्ट करने के लिए आन्दोलन शुरू किया है, कानूनों से हमने अस्पृश्यता को 
बन्द किया है । यहाँ की कांग्रेस का यह भी कर्तव्य हो जाता है। हमें अपनी 
सारी ताकत इन लोगों को उठाने के लिए खर्च करनी है । 

दूसरा काम मज़दूरों का है | हैदराबाद में जो कारखाने चलते हैं, जो 
इण्डस्ट्रीज चलती हें, उनमें मज़दूरों को क्या वेतन मिलता है ? यह आज 
तक कुछ भी चला हो, लेकिन अब इस तरह से नहीं चल सकता | हिन्दुस्तान 
में मज़दूरों के लिए जो कानून है, हिन्दुस्तान में उन्हें जो वेतन मिलता है और 
जिस प्रकार उनका संगठन बनता है, वह सब हमें यहाँ भी करना है। इस प्रकार 
मज़दूर को राहत मिलनी चाहिए और उसको उत्तेजना मिलनी चाहिए, ताकि 
वह ज्यादा से ज्यादा काम करे । लेकिन यह जो कम्युनिस्ट छोग यहाँ आए हैं, 
और जो हमारे यहाँ फले-फूले हें, उसका कारण हम भी तो हैं, कि हमने मज़दूरों 
और गरीबों को दबा रखा है | हमने किसानों को भी इसी तरह दबाया, मज़- 
दूरों को इसी तरह से दवाया और उससे कम्युनिस्टों को उनमें काम करने का 
मौका मिला । तो जिस प्रकार मछली को पानी में घूमने की जगह मिलती है, 
मौज मिलती है, उस प्रकार कम्युनिस्ट छोगों को इधर मौज मिल गई । 

भा० १५ 

हमें अब यह सोचना चाहिए कि! हमें किस रास्ते पर चलना है । हैदराबाद 
रियासत में यदि हमें जल्दी से राष्ट्रीय और आर्थिक उन्नति करनी है; तो हमारा 
कर्तव्य. हो जाता है कि हम जल्दी से-जल्दी स्वस्थ हो जाएँ । में यह देखने के 
लिए आया हूँ कि हैदराबाद की हालत क्‍या है। और में खुश हूँ कि आप लोगों ने 
अब ऊपर की शान्ति तो पैदा कर ली है। लेकिन में भीतर की हालत देखना 
चाहता. हूँ । जब तक भीतर की शान्ति ठीक न हो, ऊपर की शान्ति कभी भी 
टूट जाएगी । यह टूटनी नहीं चाहिए। क्योंकि जब तक पूरी शान्ति न हो जाए, 
तब तक हमारी प्रगति नहीं चछ सकती | तो, हमें यहाँ पूरी शान्ति पैदा करनी 
है । यह भी आपको देखना है कि आज तक हैदराबाद के राज्य का कारोबार 
एक साथ्र में था और इस वजह से यहाँ की एक कौम में ज्यादा प्रगति नहीं हुई । 
अब आप लोगों की ख्वाहिश है कि आपको भी उसमें हिस्सा मिले। हिन्दुस्तान 
में भी यही हालत थी | हम सब लोग उसी कोशिश में थे कि हिन्दुस्तान विदेशियों 
के हाथ में से छूट जाए। तब. जैसी कुर्बानी आप छोगों ने की, हम लोगों ने भी 
की थी । हमें आजादी मिली, आप छोगों को भी मिली । लेकिन हम लोगों ने 
सत्ता अपने हाथ में छे ली है, आप लोगों को अभी सत्ता नहीं मिली । 

हम लोगों ने जब सत्ता हाथ में ली, तो वहाँ बहुत बिगाड़ हुआ | हमारे 
न॑ चाहते हुए भी बिगाड़ हुआ और सारी दुनिया में हमारी बदनामी हुई। उसी 
प्रकार इधर नहीं होना चाहिए। हमारे यहाँ बिगाड़ इसलिए हुआ कि हमें मज- 
बूरी से मुल्क के दो हिस्से करने पड़े । वहाँ पहले ही काफी जहर भरा हुआ था, 
वह फूट गया । हैदराबाद में भी ज़हर तो भरा हुआ है, लेकिन इस जहर को 
हमने फूटने नहीं दिया । अगर यहाँ परदेसी हुकूमत होती, तो उसी तरह से होने 
वाला था। यहाँ बहुत छोगों ने कोशिश भी की थी कि वैसा ही हो । लेकिन खुदा 
की मेहरवानी से हम छोग बच गए । अब जब बच गए हैं, तो हमें इस प्रकार 
काम करना है कि ज्यादा बिगाड़ न हो। इसी में आप सबका हित है। हमारे 
मुल्क में नौजवान बिगड़ जाते हें और गलत रास्ते पर चलते हूँ। में चाहता 
हूँ कि उन्हें गलत रास्ते पर चलने का मौका न मिले । इसलिए जितना काम 
करना है, वह तो हमें करना ही है, लेकिन हमें किसी भी तरह हैदराबाद में 
लाठी से काम लेने वालों को चलने नहीं देना है । बन्दूक से और लाठी से काम 
लेना हो तो वह फौज़ का और पोलीस का काम है, दूसरे का नहीं। वह उनके 
पास रहनी चाहिए, क्योंकि वह समभते हैं कि कहाँ बन्दुक चलानी है, कहाँ नहीं 

चलानी । यंह दूसरे का काम नहीं है । जिसे-कलम से काम लेता है, उंसकों 
अन्दूक दे देने से वह अपनी खुदकुशी करेगा, या दूसरे को मार आएगा। तो में 
आपसे अदब से कहता चाहता हूँ कि हमारे मुल्क में, हमारे राज्य में, जब कोई 
जौजवान गलत रास्ते पर चलते हूँ, तोः उनको समभाने की कोशिश करना आपका 
काम है । यह खाली कांग्रेस: का. ही काम नहीं । यह -सबका-काम है । यदि 
कोई गलूत॑ रास्ते पर चलना चाहे, हिंसा से काम लेता चाहे, तो उसको वैसा 
नहीं करने देना चाहिए । उसको पुलिस के सुपुर्द कर देना चाहिए । 

कई लोग मुभसे कहते हैं कि पुलिस में या और जगह पर बिना भूठ के 
काम नहीं चलता । में मानता हूँ कि नहीं चलता- होगा । क्योंकि जहाँ बुराइयों 
के लिए काफी अवकाश है, वहाँ वे होती ही होंगी । - अभी तक तो समय भी 
अहुत कम हुआ है । अभी तक लोगों में विद्वास पैदा करने का काम नहीं हो पाया 
है। वह काम खाली अमलूदारों से या आफीसरों से नहीं होगा । छोक नियुक्त 
संस्था कांग्रेस के ऊपर यह बोक है । उसको यह्‌ काम करना है। कांग्रेस का 
दरवाज़ा हम खोल दें । उसमें ऐसे सब लोगों को हमें स्थान देना है, जो कांग्रेस 
का प्रोग्राम कबूल कर लें । अगर उसमें-लोग इस छ्याल से आएँगे कि भीतर 
घुस के कुछ गड़बड़ करेंगे,तो वह कुछ नहीं कर सकेंगे। आप लोगों को घबराने की 
कोई ज़रूरत नहीं है । कांग्रेस यदि हैदराबाद की रियासत के लोगों का प्रति- 
निधित्व करने के लिए तैयार हो, और थोड़ा-सा दरवाज़ा खोलकर कुछ गिने- चुने 
लोगों को आने दे, तो उससे काम नहीं चलेगा । अपना दरवाज़ा खुला रखो, 
हिम्मत से काम लो और साफ काम करो तो सारी रियासत आपके पीछे चलेगी, 
कोई भी .उसमें रुकावट नहीं डाल सकेगा । 

जो चन्द बातें मेंने आपके सामने रखी हें, उन सबके बारे में आपको 
सोचना है । मेने कोई कड॒वी बात कही हो, तो आपको यह समभना है कि 
वह दवा है । दवा कड॒वी तो होती है, पर बहुत फायदा करने वाली होती है । 
मैंने आपको जो दवा दी है, वह घोलकर अगर आप लोग पी जाएँगे, तो उससे 
आपको बहुत फायदा होगा और आपकी तबियत ठीक हो जाएगी । आपकी तबि- 
यत जल्दी ठीक हो, तो मुझे बहुत बड़ी खुशी होगी, क्योंकि हम छोग अपंने सिर 
का बोक आपके सिर पर डालना चाहते हैं। आप उसे उठा छीजिएं। आपका 
बोभ हमारे ऊपर ज्यादा दिन नहीं रहना चाहिए | क्‍योंकि हमको दुख होता 
है कि कहाँ तक हम आपका बोभ उठाएँ ? तो हम आपसे ज्यादा परेशान हैं । 


श्श्ष भारत की एकता का निर्माण 


यह बोक आप सब जल्दी उठाएँ । उसकी तैयारी करें। जो काग्रेस में नहीं है, 
वह भी हमसे कहते हैं कि भई जल्दी यह काम करो । यह राजकाज कांग्रेस वालों 
को ही दे दो। इससे हमें कोई नुकसान नहीं है और न कोई बखेड़ा होने बाला 
है । ऐसा हो जाए, तो हमारी फौज अपनी बैरकों में बैठकर मौज करे। वह्‌ इधर 
क्यों आए ? आपके सामने मिलिटरी को क्‍यों छाना पड़े ? यह तो जब जमाना 
था, तब उसे लाना पड़ा । अब वह चला गया और अब फौज की क्या ज़रूरत है ? 
उसको हम क्‍यों तकलीफ दें ? जब हिन्दुस्तान पर मुसीबत हो, तब उनका 
काम है ।. 

और जो हैदराबाद की पुरानी पुलिस है, उसको में बड़े अदब से कहना 
चाहता हूँ कि खुदा का नाम याद करके जो तुम खाते हो, उसको हराम न 
करो । यदि आप से यह काम नहीं होता, तो मेहरबानी करके छोड़ दो। क्‍योंकि 
अब ज़माना बदल गया है । अब हमें इन्साफ्‌ से और वफादारी से काम करना 
है। जितना पैसा हम लेते हैँ, उसको हराम नहीं करना है। हमें पूरा काम करना 
है। न हो सके तो हट जाएँ । हैदराबाद की रियांसत में जो अमलदार लोग पड़े 
हैं, उनसे भी में कहूँगा कि आप लोगों को पिछला सभी कुछ भुलकर ठीक तरह से 
काम करना है । क्योंकि यदि आपके दिल में कभी कोई ख्वाहिश हो कि हेदरा- 
बाद में कोई पलटा हो जाए तो कोई दूसरी चीज़ आएगी, यह होने वाला नहीं 
है । हिन्दुस्तान का इतिहास बदल गया, उसका भूगोल बदल गया और अब हम 
इस तरह से काम करना चाहते हैं कि हिन्दुस्तान के रहने वाले सब लोगों का 
कल्याण हो और सव का भला हो। सबको अच्छी तरह से खाना-पीना मिले, 
कोई दुखी न रहे । उस काम में आप छोगों को साथ देना है। पहले हम गलत 
रास्ते पर चलते थे, अब हमें सही रास्ते पर जाना है। तो सही रास्ते पर 
चलने में आप लोगों को मदद करनी है । नहीं करनी, तो मेहरवानी करके 
छोड़ दीजिए । है 

में आप सबसे यह कहना चाहता हूँ कि जो ढाँचा, जो तन्‍्त्र हमारे पास 
है, वह इस प्रकार का तन्‍त्र है कि यदि वह आपके हाथ में देंगे, तो आप उसे 
चला न सकेंगे । जो कुछ भी बनेगा, वह आखिर हमारे पास तो रहने वाला 
नहीं है । जब चुनाव होगा, तो जिसे आप वोट देंगे, सत्ता उसी के पास जाएगी । 
तब इसके भीतर बैठकर आप इस चीज़ को किस तरह से चलाएँगे, वह आपका 
ही काम होगा । तो आपको ऐसा काम नहीं करना चाहिए, जिसमें आपका 

ही नुकसान हो । उससे खाली आपका ही नहीं, सारे हिन्दुस्तान का .नुकसान 
होगा । आज दुनिया बहुत छोटी हो गई है । कोई भली-बुरी चीज़ हम इधर 
करें, तो वह सारी दुनिया में जाती है । दुनिया कहती है कि ये ऐसे पागल 
और बेवकूफ हैं कि इस तरह से काम करते हें । हैदराबाद का दरवाज्ला सब 
तरफ से खुला है । परदेशी लोग तो इधर आते हैं और देखते हैं । हमें कोई 
धोखा नहीं करना था, जो हम हैदराबाद के दरवाज़े बन्द करते । क्यों हंम घोखा : 
करें ? हमने एलान कर दिया कि हैदराबाद का भविष्य हँदराबाद के लोगों: 
के सुपुर्द है। आज सारी दुनिया का एक ही रास्ता है। डेमोक्रेसी (प्रजातन्त्र) को 
सब कबूल करते हैं। कोई दूसरा रास्ता हो ही नहीं सकता । तो हम किसी को 
रोकने की कोशिश क्‍यों करे ? क्‍या हमारे में कोई ऐब है ? क्‍या हम कोई ऐसी- 
चुरी चीज़ करना चाहते हैं, जिसे हम दुनिया से छिपाएँ ? हम॑ ऐसां कोई काम 
नहीं करना चाहते, जो हमें छिपाना पड़े । 

हैदराबाद में आपकी सरकार बन जाय, ऐसी मेरी ख्वाहिश है । उसमें मेरी 
जो कुछ मदद होगी, उसे करने को में तैयार रहूँगा | में आपसे बहुत अदब से: 
और प्रेम से प्रार्थना करूँगा कि आप लोग खुदा की बन्दगी करते रहें कि बहुत 
दिनों तक हमने दुख उठाएं हैं और अब अधिक दुख हमारे सर पर न आएँ। 
साथ ही यह भी कि हम योग्यता प्राप्त करें और ईश्वर हमको गलत रास्ते पर 
न चलने दे । में एक दफे फिर भी नौजवानों से प्रार्थना करता हूँ कि गलत 
रास्ते पर न चलो । हमको मजबूर न करो कि हमारे हाथ से आप छोगों को 
जेल में जाना पड़े या आपके पीछे गोली लेकर सिपाहियों को भेजना पड़े । यह 
बहुत बुरा काम है, इससे हमको बहुत कष्ट होता है। इससे आपको भी कष्ट 
होना चाहिए । इतिहास में कई सदियों के बाद हिन्दुस्तान को मौका मिला है । 
इतना बड़ा एक हिन्दुस्तान, आज़ाद हिन्दुस्तान, पहले कब था ? अब उसकी 
जगह कहाँ होनी चाहिए ? दुनिया के मुल्कों में अपनी जगह पर बैठाने का जो 
सौभाग्य हमें प्राप्त हुआ है, उसको हम फेंक दें तो इससे अधिक बुरा और 
क्या होगा। हमें ऐसे काम करने चाहिए कि भविष्य की प्रजा कहे कि हमारे पूर्वज 
बड़े लायक थे, बहुत नेक थे। आपकी औलछाद होना वे गर्व की बात समझें। 
देखिए, आपके सामने क्‍या हो रहा है ? हमारे छोग मारे-पीटे जाते हैं । देखिए, 
बर्मा में क्या हो रहा है | वहाँ से भाग-भागकर छोग मद्रास में आ रहे हैं। हम 
तो आज्ञाद हुए, लेकिन हमारे जो लोग पड़े हेँ, उनकी अब तक जो इज्जत होनी 

चाहिए, वह नहीं हुई | क्यों ? इसलिए कि हम खुद आज़ाद तो हुए, लेकिन 
हम स्वस्थ नहीं हुए । हमारी आज़ादी ऐसी होनी चाहिए कि दुनिया में सब 
जगह हमारी इज्जत बढ़े और सब लोग मानें कि हम लोग नेक हैं। इसी प्रकार 
की आज़ादी के लिए हमने काम किया था । उसमें हैदराबाद अंलग नहीं रह 
संकता । उसको भी हमें साथ लेना है। उसको साथ लेने की हमने भरसक कोशिश 
की है । इसी में आपं सब का सुख है । एक दूसरे के साथ किसी का बेर बढ़ा कर 
नुकसान करने के लिए हमने वैसा नहीं किया । 

आज आप छोगों ने बड़े प्रेम से मेरा जो स्वागत किया, इसके लिए में 
आपका ऋणी हूँ | आपको धन्यवाद देना चाहता हूँ । बहुत धूप में भी आप 
इतनी बड़ी संख्या में इतने समय से मेरी बात सुनने के लिए बैठे रहे । इससे 
मुझे बहुत खुशी होती है । छेकिन अगर आप मेरा स्वागत करते हैं, मुझ पर प्रीति 
रखते हैँ, तो मेरी बात आपको सुननी चाहिए और उसे मानना चाहिए | में 
जो कुछ कहता हूँ, आपकी भलाई के लिए कहता हूँ, मुल्क की भलाई के लिए 
कहता हूँ । खुदा हाफिज ! 


श्र 


(१८) 
उस्मानिया युनिवर्सिटी में 


२१ फरवरी, १९४९ 
उस्मानिया विद्यालय के कुछपति, कुलनायक, सम्यगण, विद्यार्थी भाइयों और 
* बहनो, 
आप लोगों ने मुझ पर जो इतनी इज्जत बख्शी, उसके लिए में आप का 
शुक्रिया अदा करता हूँ । चन्द दिनों पहले जब आपके विश्वविद्यालय के कुल- 
नायक मुझे निमन्त्रित. करने मेरे पास दिल्ली में आए और पदवीदान की 
बात मेरे सामने रखी, तो में फिफकने छगा | क्योंकि में नहीं समझता हूँ कि 
विश्वविद्यालय की किसी पदवी के लिए मुझ में कोई योग्यता है। मेंने तो 
दुनिया के खुले विद्यालय की शिक्षा पाई है, और अनुभव से दुनिया का कुछ- 
न कुछ रंग-ढंग देख लिया है । लेकिन जब में यह आलीशान महल देखता हूँ, और 
इनमें जो खूबियाँ भरी हें, अपनी कल्पनाशक्ति से जब में उनका ख्याल करता 
हूँ, तब में डरता हूँ कि क्या सचमुच इस विद्यालय की डिग्री लेने की मेरी योग्यता 
है? ( हंसी ) 
में जो कहता हूँ यह हँसी मज़ाक की बात नहीं है। में सही बात कहता 
हूं । इसमें सारे भारतवर्ष के पुराने से लेकर आजतक के जो कल्चर (संस्कृति) 
थे, उन सबको जिस तरह मिलाया गया है, वह एक बहुत बड़ी खूबी है। उसी 
खूबी को यदि हमने समझ लिया होता और हमारे. जो अलग-अलग कल्चर 

हैं, उनको हमने दिल से मिला दिया होता, तो आज हिन्दुस्तान की शक्ल ही 
दूसरी होती । लेकिन हम भूले-भटठके छोग गलत रास्ते पर चले और उसके 
बुरे असर से हिन्दुस्तान की कोई यूनिवर्सिती भी बच नहीं सकी । तो आप 
कैसे बचते ? में इसमें आप का कोई दोष नहीं निकालूंगा | लेकिन में हृदय 
से आपसे एक विनती करूँगा, जिसके ऊपर आपको पूरी तरह सोचना है । 
इस विश्वविद्यालय में जिन नौजवानों ने शिक्षा पाई है और जिनको आज 
पदवी दी जाती है, उन छोगों के ऊपर जो ज़िम्मेवारी आने वाली है, उसका 
ख्याल करने के लिए में बड़े अदव से आप से अर्ज़ करूँगा। क्योंकि आप लोगों 
ने इतने बड़े जल्से में, इतने साक्षियों के सामने आज शपथ ली है। आपने प्रतिज्ञा 
की हैँ कि यह पदवी लेकर आप जिन्दगी भर इस प्रकार की कोशिश करते 
रहेंगे कि योग्यता से अपना जीवन निबाहें । यदि इतने नौजवान सच्चे दिल से 
यह कोशिश करते रहें, तो मेरे दिल में पक्का विश्वास है कि हिन्दुस्तान का 
भविष्य उज्ज्वल हो सकता है । और इतने नौजवान यदि समझ लें कि जिस 
प्रकार इस विश्वविद्यालय में कल्चरों का मिलान किया गया है, उसी तरह से 
हमें अपने दिलों का मिलान करना है, तव हमारी भलाई होगी । 

जो कुछ हमारी किस्मत में था, वह हो गया । और जो कुछ हुआ, उसके 
ऊपर हमें परदा डाल देना चाहिए । अब तो अपना भविष्य, और अपने मुल्क 
का भविष्य बनाने का काम हमारे सिर आ पड़ा है। हम में इस बात की योग्यता 
है या नहीं, यह तो खुदा को ही मालूम है । लेकिन में आपसे कहना चाहता 
हूँ कि हिन्दुस्तान में चार करोड़ मुसलमान रहते हैं । उन्हें ३० करोड़ बाकी 
गैर -मुसलमानों के साथ मिलकर रहना है । हम सब को मिलकर हिन्दुस्तान 
का भविष्य बनाना है । यदि पाकिस्तान का भविष्य ठीक करना हो, तो 
वह भी हमीं छोग कर सकते हें, वह दूसरों से नहीं हो सकता । (तालियाँ) 
क्योंकि आप को यह समझना चाहिए कि हम इस भूमि में पैदा हुए, इसी मिट्टी 
से बनें और आलिर में इसी मिट्टी में हमें मिल जाना है। तो जैसा महात्मा 
गान्धी ने ज़िन्दगी भर हमको सिखाया, कि सब मजहबों में जो अच्छी बातें हैं, 
सब मजहबों में जो सही चीज़ें हें, उन्हें घोल-घोल कर पी जाने की कोशिश 
करनी चाहिए । हमारा अपना मज॒हब तो अच्छा है ही, मगर और मजहब 
भी अच्छे हें। मज़हब में जाने-अनजाने जो बुराई और गुस्सा आ गया है, उसको 
हमें निकाल देना है । उससे हमें अछग रहना है । इस विश्वविद्यालय के जो 

प्रोफेसर और आचार्य लोग हैं, उन पर बहुत बड़ी ज़िम्मेवारी है। आप लोग, 
जो इस में शिक्षा पाते हें और जो पदवी लेने की कोशिश कर रहे हैं, उन पर 
इससे भी बड़ी ज़िम्मेदारी है । क्योंकि कल हिन्दुस्तान के भविष्य का बोझ 
आप छोगों के ऊपर पड़ने वाला है । 

में आपसे यह कहना चाहता हूँ कि बहुत दिनों के बाद हमारा मुल्क गुलामी 
से छूट गया है और आज हमारे सामने बहुत से मैदान हैं । काम करने का 
बड़ा मैदान हमारे सामने खुला पड़ा है । यदि हमारे में योग्यता होगी, तो हमें 
बहुत से ओपनिंग (निकास) मिलने वाले हैँ । लोगों को डिग्री छेने के बाद पहले 
चाकरी हासिल करने के लिए जो दौड़भाग करनी पड़ती थी, वह आप लोगों 
को नहीं करनी पड़ेगी । परन्तु यह तभी होगा, यदि आप में योग्यता होगी । कई 
सदियों के बाद यह मौका हमें मिला है । तो हमारा कर्तव्य है कि इससे लाभ उठाएँ। 
यह डिग्री लेकर हमने यह प्रतिज्ञा ली कि हम खुदा की बन्दगी करेंगे और अपने 
फर्ज पूरे करेंगे, इसके लिए खुदा हमें योग्यता दें । हमें नम्रता से कहना चाहिए 
कि यह हमारा मुल्क है, जिसमें हमारा जन्म हुआ, जिसमें हमने शिक्षा पाई और 
जिसमें हमें अपनी जिन्दगी बसर करनी है । अपने मुल्क की तरक्की के लिए 
हमारा क्‍या कतंव्य हैँ, क्‍या ज़िम्मेदारी है, यह्‌ सब चीज़ हमारे ख्याल रखने 
की है । पीछे जो हमारी गलतियाँ हुईं, खुदा वैसी गलती हमसे फिर न कराए, 
इसके लिए भी हमें प्रार्थना करनी है । खुदा की इबादत करना और भाई भाई 
की तरह हिन्दुस्तान में रहना हमारा फर्ज है । हिन्दुस्तान की इज्जत बढ़ाने के 
लिए, हिन्दुस्तान के सच्चे सपूत के मुआफिक हम रहें और रहना सीख लें, 
तभी यूनिवर्सिटी की जो डिग्री हमने पाई है, इसकी योग्यता हममें होगी । 

वाइस चांसलर साहब ने मेरे बारे में जो बातें कहीं, उनके बारे में में आपसे 
कुछ न कहूँगा । क्‍योंकि में जानता हूँ कि में कहाँ हूँ और मेरा स्थान क्या 
है । मुझे यदि अपनी जगह का ख्याल न होता, तब तो में पागल हो जाता । 
छेकिन में जानता हूँ कि में हिन्दुस्तान के एक वफादार सिपाही की जगह पर 
खड़े रहना चाहता हूँ और यदि वफादारी के इस मार्ग से में एक कदम भी चूक 
जाऊं, तो में खुदा से प्रार्थना करूँगा कि मेरा जीवन उसी समय खत्म हो जाए। 
क्योंकि इन्सान की असली कदर तो उसके जीवन के बाद होती है । मरने तक 
जो गलती नहीं करता, तभी उसका जीवन ठीक होता है । छेकिन ऐसे लोग 
कितने है, जिन्हें यक्षीन हो कि वे कभी गलती न करेंगे ? ऐसा दावा कौन कर 

सकता है ? तो हमारी प्रार्थना होनी चाहिए कि जबतक खुदा हमें ज़िन्दगी दे, 
तब तक हम सही रास्ते पर चलें और कोई गलती न करें। बड़ी नम्रता से हमें 
हमेशा खुदा से यही प्रार्थना करनी चाहिए । 

अपने जीवन में हम जो कुछ कर पाते हैं, वह कोई बड़ी बात नहीं है, 
जिसके लिए हम मगरूरी ले सकें । क्योंकि जो कुछ हम करते हैं, उसमें हमारा 
क्या भाग है ? असल में कराने वाला तो खुदा है | इन्सान तो खाली एक 
हथियार बनता है । इन्सान यदि जागृत हो तो उसका यह धर्म हो जाता है कि 
हमेशा प्रार्थना करें और कोशिश करें कि उससे कोई गलती न हो। अभी आप 
नौजवानों ने खुदा से प्रार्थना की है। आप नौजवानों को और जिन. विद्यार्थियों 
को उम्मीद है कि आगे चल कर उन्हें भी ऐसी पदवी मिले, उनसे में एक ही 
बात कहूँगा कि हमारे देश की इज्जत को कोई भी दाग लगे, ऐसा कोई काम 
आप से कभी न हो । आप के कारनामों से हमारी इज्जत हमेशा बढ़ती रहे 
ओऔर दुनिया में छोग कहें कि हिन्दुस्तान के नौजवान भारत के स्वतन्त्र हो 
जाने के बाद दूसरे प्रकार के बन गए हें । हमारे लोग भी समझें और दुनिया 
के लोग भी समझें कि भारत की जो पुरानी संस्कृति थी, ये नौजवान उसके 
वारिस हें । 

उस जमाने का नाम लेकर आजकल जो लोग युनिवर्सिटियों के नौजवानों 
को गलत रास्ते पर ले जा रहे हें, वह मुल्क की भलाई की नहीं, बल्कि मुल्क 
को गिराने की कोशिश कर रहे हैं । वे आपस में लड़ते हें और देश तथा 
नौजवानों का नुकसान ही करते हैं । वे लोग असली भारतीय संस्कृति को छोड़ 
कर पराई संस्कृति के मोह में पड़े हें ओर वे मुल्क को आगे लछे जाने वाले 
नहीं है। 

आपने अपनी यूनिवर्सिटी की तरफ्‌ से मुझे भी पदवी-दान दिया है + 
जैसे आपको प्रयत्न करना है, वैसे ही मुझे भी कोशिश करनी है कि इस 
पदवी के लिए खुदा मुझ को योग्यता दे । और में उसकी कोशिश करूँगा ॥ 
खुदा आपका भला करे । 


(१९) 
हेदराबाद म्युनिसिपेल्लिटी के अभिनन्दनोत्सव में 


२५ फरवरी, १९४९ 
मैसूर म्यूनिसिपैलिटी के अध्यक्ष और म्यूनिसिपैलिटी के सम्यगण, 
आप लोगों ने मुझे जो मानपत्र दिया, उसके लिए में आपका आभार 
भानता हूँ । में इधर कोई दस-बारह साल के बाद आया हूँ । इस बीच में 
दुनिया बहुत उछट-पलट हो गई है । हिन्दुस्तान में भी उछट-पछट हुई है और 
आपके यहाँ भी काफी उलट-पुलट हुई है । देश में कुछ अच्छी और कुछ बुरी 
बातें हुई हें, लेकिन ईश्वर की कृपा से आपके यहाँ कोई बुराई नहीं हुई, और 
ठीक शान्ति से मैसूर राज्य की प्रगति हो रही है । 
दुनिया में आज सभी जगह अश्यान्ति है । आज दुनिया में जो एक प्रकार 
की बाहर की शान्ति दिखाई पड़ती है, वह्‌ असल में शान्ति नहीं है । हर मुल्क 
में बहुत सी तकलीक़ें हें, बहुत बेचैनी है । यूरोप, एशिया जहाँ कहीं देखें, जिस 
प्रकार का अमन और शान्ति होनी चाहिए, वैसी नहीं है । हिन्दुस्तान में हम 
लोगों की इच्छा थी कि हम हिन्दुस्तान को आज़ाद कर दें, वह इच्छा एक 
तरह से पूरी हुई । दूसरी तरह से जो उम्मीद रखी थी, वह पूरी नहीं हुई । 
एक तरफ तो हमने विदेशी राज को हिन्दुस्तान से हटाया। दूसरी तरफ हमने 
जिस प्रकार आपस में मार पीट की, गुण्डागर्दी की और दुनिया के सामने जो 

प्रदर्शन किया, वह हमारी संस्कृति के खिलाफ और महात्मा गान्धी के शिक्षण 
के बिलकुल विरुद्ध था। उससे गांधी जी को बहुत कष्ट हुआ | उनकी तपस्या 
से हमको आज़ादी तो मिल गई, लेकित हमने उनका खुद का प्राण लिया। 
यह बहुत ही बुरा हुआ । इससे दुनिया में हमारी बदनामी हुई, बेइज्जती 
हुई । छेकिन उनके मरने के बाद हमने कुछ शान्ति पैदा कर ली हैं। एक 
तरह से मुल्क में अब कोई खतरा नहीं है। छोटी-मोटी बातें होती हैँ, कभी-कभी 
हमें अपने नवजवानों को जेल में भेजना पड़ता है और दण्ड का उपयोग करना 
पड़ता है, पुलिस से काम लेता पड़ता है। इससे हमें कष्ट होता है। छेकिन 
एक तरह से यह जो छोटी-मोटी बातें हो रही हें, इनसे मुल्क को कोई 
खतरा नहीं है । इसी प्रकार मुल्क पर बाहर से आक्रमण का भी कोई खतरा 
नहीं है । तो भी जो पिछला महान युद्ध हुआ, उसकी जो प्रसादी दुनिया भर 
को मिली, वह बहुत बुरी है । उसमें से हम बचे नहीं है, और यदि हम 
सावधान न रहें और जिस तरह काम करना चाहिए, उस तंरह न करें, तो 
उससे हमें बहुत बड़ा खतरा है । 

आप जानते हैं कि हमारे मुल्क में जब राज्य पलटा और हमने सत्ता अपने 
हाथ में ली, तब, जैसा आपने मानपत्र में बयान किया है, हिन्दुस्तान में छोटी- 
छोटी करीब-करीब पाँच -छः सौ रियासतें थीं। उनका क्या किया जाए, यह एक 
बहुत बड़ा विकट प्रदन था। लेकिन एक बड़ी बात यह हो गई कि सब राजा- 
महाराजाओं ने बहुत सोच-समझ कर मुल्क का साथ देने का निश्चय किया । 
में बार-बार इन छोगों को इस स्वदेशाभिमान के लिए मुबारकबाद देता आया 
हूँ । इस मौके पर आज भी में यह कहना चाहता हूँ कि राजाओं ने अगर समय 
को पहचान न लिया होता और देशभक्ति का प्रदर्शन न किया होता, तो उससे 
देश को वहुत तकलीफ होती । हमारे मुल्क के दो टुकड़े तो हुए ही थे, उससे 
और भी अनेक टुकड़े हो जाने का बहुत बड़ा खतरा था। और इस प्रकार के 
टुकड़े करने की प्री कोशिश भी जारी थी । आपने देखा होगा कि जब हमने 
राज्यों का संगठन करना शुरू किया, तो उससे पहले ही जूनागढ़ में गड़बड़ शुरू 
हो गई थी । आप को मालूम ही है कि हिन्दुस्तान में जितनी रियासतें थी, 
उसकी आधी रियासतें तो अकेले काठियावाड़ में पड़ी हुई थीं। उन्हीं में एक 
जूनागढ़ स्टेट भी थी । पाकिस्तान ने उसे अपने साथ लेने की कोशिश की 
और उसका दस्तखत भी ले लिया । 

तब से हमको एक प्रकार का नोटिस मिल गया कि हमें सावधान रहने 
की कितनी ज़रूरत है । इसके बाद का इतिहास आप जानते ही हें। आप के पड़ोस 
में ही जो एक बहुत बड़ी रियासत, देश की सबसे बड़ी रियासत है, उसने 
क्या किया, वह भी आप जानते हैं । उस सबका इतिहास बताने की मुझे 
कोई ज़रूरत नहीं है। लेकिन यदि उस समय पर हिन्दुस्तान की और रियासतों ने 
भी यही सोच लिया होता कि हमें भी हिन्दुस्तान से अछग अपना अड्डा बनाना 
है, तो उससे हमको बहुत नुकसान होता । हमारी उन्नति रुक जाती । बहुत 
दिनों से आप लोग अपना राजततन्त्र छेनें की कोशिश कर रहे थे। हम और 
आप उसके लिए एक साथ लड़ाई कर रहे थे। और, जैसा कि आपने कहा, 
एक समय पर में आप छोगों के नेतागणों को मिलने के लिए बेंगलोर के जेल 
में आया भी था। उस समय में और आज के समय में बहुत फर्क आ 
गया हैँ । 

मैसूर के महाराजा ने समय की माँग को समझ कर अपनी सत्ता जनता 
के प्रतिनिधियों को दे दी, और हिन्दुस्तान में मिल जाने की स्वीकृति दे दी। यह 
बहुत अच्छा हुआ कि एक भी राज्य ऐसा न रहा, जो हमारे साथ मिल नहीं गया। 
सब आ गए, जो नहीं आए, उनका भी हिसाब पूरा हो गया। अब कोई चीज़ 
बाकी नहीं रही । हिन्दुस्तान में एक प्रकार से शान्ति स्थापित हो गई है। 
लेकिन हिन्दुस्तान में आज भी जो तकलीफ है, उस तकलीफ का अगर हम 
ख्याल न रखें, तो हमको जो स्वराज मिला, वह स्वराज गान्धी जी की इच्छा 
का स्वराज नहीं होगा । 

हिन्दुस्तान के बदन पर हड्डी और चमड़ी के सिवा कोई चीज़ वाकी नहीं 
रही । तो यदि भारत को मज़बूत बनाना हो और सच्चा स्वराज हमें पैदा 
करना हो, तो गान्धी जी ने जो रास्ता हमें बताया था, शुरू से वही रास्ता हमें 
पकड़ना होगा । हमने जब हिन्दुस्तान में स्वतन्त्रता के लिए युद्ध शुरू किया, 
आन्दोलन शुरू किया, तव वह दो तरीकों से किया । एक तो परदेशी सल्तनत 
को इधर से हटाना | उसे हटाने के लिए गान्धीजी के पास एक अद्भुत शस्त्र 
था, असहयोग और सत्याग्रह । उन्होंने सत्य और अहिंसा द्वारा विदेशी सत्ता 
को इधर से हटाने के लिए तपस्या शुरू की । उसमें हम लोगों ने भी थोड़ा- 
बहुत उनका साथ दिया । लेकिन कोई सच्चा साथ दिया, ऐसा किसी को 
नहीं मानना चाहिए। यदि कोई समभे कि उसकी कुर्बानी से आज़ादी मिकक 

गई है, तो वह बेवकूफी की बात होगी। एक महान व्यक्ति की तपस्या से ही 
परदेसी सल्तनत यहाँ से हट गई ।,लेकिन शुरू ही से उन्होंने कहा था कि यदि 
हमें सच्चा स्वराज चाहिए, जिसको वह रामराज्य भी कहते थे, तो वह राम- 
राज्य हमको तब मिलेगा, जब हम खुद ही इस प्रकार का राज बनाएँ। और 
वैसा राज्य बनाने के लिए उन्होंने एक प्रोग्राम भी रखा था। एक तो यह कि 
मुल्क में अनेक प्रकार के मज़हब के लोग हें, हिन्दू, मुसछमान, पारसी, क्रिश्चियन, 
सिख आदि । जितने मज़हब के लोग हिन्दुस्तान में रहते हैं, उतने और 
किसी जगह पर नहीं होंगे । तो हम सब लोगों को मिलूजुल कर रहना चाहिए, 
प्रेम से रहता चाहिए । हमें आपस में लड़ना नहीं चाहिए। मज़हब .को पालि- 
टिकक्‍्स ( राजनीति ) से और राष्ट्रीय क्षेत्र से कोई मतलब नहीं है। अपना- 
अपना धर्म पालन करना प्रत्येक की व्यक्तिगत इच्छा की बात है। उसमें राज्य 
कोई दखल नहीं दे सकता, न और किसी को दखल देना चाहिए। लेकिन 
पराई हकूमत ने इस देश में अपना राज्य सुभीते से चलाने के लिए धर्म को 
या मजह॒ब को पालिटिक्स में डाल दिया । इससे कौम-कौम के बीच में अन्तर 
बढ गया और इसका नतीजा यह हुआ कि आखिर हमारे मुल्क के दो हिस्से 
करने पड़े । लेकिन जब गान्धी जी ने आन्दोलन शुरू किया था, तभी से कहा 
था कि सच्चा स्वराज तो हमको तभी मिलेगा, जब हम दोनों कौमें, बल्कि देश 
की सब कौमें, आपस में मिल जाएँगी और दिल-से-दिल मिला छेंगी । उनकी 
यह इच्छा पूरी हुई नहीं। इससे जिस प्रकार का स्वराज हम चाहते थे और 
वह चाहते थे, उस प्रकार का स्वराज हमें नहीं मिला । 

दूसरा गान्बी जी ने शुरू ही से कहा था कि यदि हिन्दुस्तान को सच्ची 
स्वतन्त्रता चाहिए, तो हमारे मुल्क में अस्पृश्यता जैसी चीज़ बाकी नहीं रहनी 
चाहिए। देश भर में कोई अछूत नहीं होना चाहिए। ऊँच-नीच का भेद भाव नहीं 
होना चाहिए । कौम-कौम के बीच जिस प्रकार के छोटे-मोटे बाड़े बने हें, वह 
नहीं रहना चाहिए | हमारे मुल्क में यह जो बहुत बड़ा ऐव है, इसको निकाल 
देना चाहिए । परन्तु आज भी वह चीज़ गई नहीं है। इसका मतलब यह हुआ 
कि गुलामी की जड़ हमारे इतना भीतर चली गई है कि उसके मूल उसमें से 
निकलते ही नहीं । तो यदि हमें सच्चा स्वराज चाहिए, तो हमें गान्धीजी की 
बताई हुई समाज-रचना करनी पड़ेगी । इसलिए में पुकार-पुकार कर सब जगह 
कह रहा हूँ कि आप गरूत रास्ते पर चल रहे हें। हम णवको मिलकर, जैसे 

हम पहले स्वतन्त्रता प्राप्ति के लिए काम कर रहे थे, उसे भी ज्यादा काम करने 
की जरूरत है । नहीं तो हमारा काम नहीं चलेगा । देश्ष में गान्धी जी के स्वप्न 
का रामराज्य स्थापित नहीं होगा । 

अब मैसूर राज्य आज़ाद है, लेकिन यवि मध्यस्थ सरकार से आप छोगों 
को पूरा अनाज नहीं मिलेगा, तो आपको बड़ी मुसीबत का सामना करना 
होगा । क्योंकि आपको जितना खाना चाहिए, उतना इधर पैदा नहीं होता । 
इसका नाम स्वराज नहीं है । वह तो हमें दूसरों पर अवलरूम्बित रहना पड़ रहा 
है। तो हमार मैसूर स्टेट में जितनी खुराक चांहिए, उतनी यहीं पैदा होना चाहिए, 
जितना कपड़ा हमारे लिए चाहिए,. उतना यहां ही पैदा होना चाहिए । गांधी जी 
ने तो बार-बार यही वात कही और मरते दम तक वह अपना चरखा कातते रहे। 
उनके मरने से पहले, आख़िरी समय पर, में ही उनसे मिला था । उस वख्त 
भी वह चरखा चला रहे थे, और मुझ से बातचीत करते जाते थे । अब वह्‌ 
दृश्य मेरे सामने रोज़ खड़ा होता है। तो सारे हिन्दुस्तान में घूम-घूम कर उन्होंने 
कहा कि अपना कपड़ा खुद बनाओ । लेकिन हमने यह काम नहीं किया। 
आज तो दुनिया की ऐसी हालत हो गई है कि हम बनाना चाहें, तो भी मुश्किक 
पड़ेगा। क्योंकि अब मिलवाले भी कहते हें कि हमारे मुल्क में जितनी रुई चाहिए, 
उतनी यहाँ पैदा नहीं होती । बाहर से भी उतनी रुई नहीं आती । हर मुल्क 
को आज यही शिकायत है । अब हमारे मुल्क का टुकड़ा हुआ। पाकिस्तान 
से बहुत रुई आती थी, अब वह नहीं आती । और वह जिस से ज्यादा पैसा 
मिल जाएगा , उसी को बेच डालेगा। तो हमें अनाज भी चाहिए और कपड़ा 
भी चाहिए । दोनों के लिए हमारे मुल्क को स्वतन्त्र होना चाहिए । उसके 
लिए जितनी कोशिश हमें करनी चाहिए, उतनी हम न करें, तो इस आज़ादी 
से हमें क्या लाभ होगा ? इस स्वतन्त्रता को हम क्‍या करेंगे ? जिस प्रकार 
हम आज चल रहे हें, इसी तरह से आगे भी चलते रहेंगे, तो कुछ दिनों के 
बाद लोग कहने लगेंगे कि इस से तो अंग्रेज़ों का राज अच्छा था । तब कम-से- 
कम खाना तो मिलता था । 

में यह बात जो हर जगह पर बार-बार कह रहा हूँ, उसका मतलब यह 
है कि हमें बहुत सावधान रहना चाहिए | साथ ही हमें घबराने की भी जरूरत 
नहीं है । क्योंकि हमारे मुल्क में जगह की भी कमी नहीं है और हमारी धरती 
के भीतर में घन भी बहुत गड़ा है। यदि आज हम समभ जाएँ, तो जितना चाहिए 

उतना अनाज हम पैदा कर सकते हैँ। उससे ज्यादा भी पैदा कर सकते हैं। 
लेकिन मैंने यह भी कहा कि हमारे मुल्क में सात .फी सदी शार्टेज (कमी) है। 
इसे पूरा करना कया बड़ी बात है ? यदि हमारे पास सात फी सदी अनाज कम है, 
तो हम आसानी से उसका बन्दोबस्त कर सकते हैं। बाहर से इतना अनाज 
मंगवाने में जो तकलीफ उठानी पड़ती है, और जो रुपया देना पड़ता है, वह 
हम क्यों करें ? उससे तो हमारी आशिक स्थिति ही वरबाद हो जाती है। आज 
हम एक सौ तीस (१३०) करोड़ रुपये का अनाज बाहर से मँगवाते हैं और 
साथ ही हमें एक सौ साठ करोड़ (१६०) रुपया अपनी फौज़ पर खर्च करना 
पड़ता है । इतना रुपया हम कहाँ से लाएँ ? हमारे जो नौजवान मजदूरों में 
काम करते हैं, वे उन्हें कहते हें कि ज्यादा तनख्वाह मांगों और न मिले, तो 
रेलवे में हड़ताल कर दो । वे कहते हैँ कि आज कारखाने बन्द कराएँगे। एक 
तरक्‌ खर्चा बढ़ाओ और दूसरी तरफ कारखाने बन्द कर दो । हमारे सरकारी 
कर्मचारी भी माँगते हें कि हमको ज्यादा तनख्वाह दो। कम में हमारा काम 
नहीं चछता । उधर बेंचारा स्कूछ मास्टर तो रोता ही रहता है । उसका तो 
कोई नाम भी नहीं छेता। वह कहता है कि झाड़, निकालनेवाले भंगी को भी 
हम से ज्यादा तनल्वाह मिलती है । इस तरह से सब जगह ज्यादा तनख्वाह मांगते 
है । दूसरी तरफ हमारे पास फालतू पैसा है नहीं । तो कैसे काम चलेगा ? 
यह किस प्रकार का स्वराज हमको मिला है, यह आपको समझ छेना है। 
असछी हालत को अगर हम अभी से नहीं समझ लेंगे, तो स्व॒राज में हमें कोई 
मज़ा नहीं आएगा । इसलिए अभी से हमें तैयारी करनी है । क्योंकि अब शान्ति 
स्थापित हो गई है । अगर शान्ति न हो, तब तो कोई काम हो नहीं सकता | 
हमारे हिन्द में शान्ति तो हुई, लेकिन साथ-साथ हमें जितना रचनात्मक काम 
करना चाहिए, उतना हम नहीं कर सके, तो भी हमारा काम नहीं चलेगा । 
इसलिए हम सव को मिलकर हर जगह पर समभ-सोच कर काम करना है । 
अनाज के लिए हमें पहला यह काम करना है कि जिन लोगों को खाना 
मिलता है, उन लोगों को अनाज का एक दाना भी बिगाड़ नहीं करना चाहिए। 
जहां तक हो सके, जितना ज़रूरी है, इतना ही पकाना, इतना ही खाना चाहिए। 
बाकी का अनाज बचाना चाहिए । बहुत छोग अपनी बेपरवाही से अनाज को 
बरवाद करते हैं । वे अपनी ज़िम्मेवारी नहीं समझते कि इस मुल्क में अनाज की 
कभी है । दूसरा एक काम हमें यह भी करना चाहिए कि इस मुल्क के जिस 

प्रान्त में, जिस जगह पर जो अनाज ज्यादा पकता है, उसे अपनी ज़िम्मेवारी 
और समभ से बचा कर दूसरे प्रान्त में, जहाँ वह अनाज कम है, देने के लिए 
गवर्नमेंट को दे देना चाहिए । तीसरा हमारे मुल्क में जिस किसी जगह पर, 


जहां हम पहुँच सकें या कुछ भी खाद्य पैदा कर सकें, वहां उसे ज़रूर पैदा करना 


चाहिए। फल, साग, सब्जी, तरकारी, यहां तक कि अनाज भी हम अपने कम्पा- 
उण्ड ( चारदीवारी ) में पैदा कर सकते हैँ, अपने स्टेट में पैदा कर सकते हैं। 
जहाँ भी कोई खाली जगह पड़ी हो, वहाँ हमें ये चीज़ें ज़रूर पैदा करनी चाहिए । 
तभी हमारा काम चल सकता है । 

हमारे मुल्क में अनाज पैदा करने के लिए और इरिगेशन (सिंचाई) के 
लिए बहुत-सी बड़ी-बड़ी स्कीमें हैं। वह तो जब होंगी, तब होंगी । लेकिन पाँच- 
सात साल में वे पूरी न हुई तो इस पांच-सात साल के बीच यह जो गढ़ा पड़ 
जाएगा, उसे हम किसी भी दिन भर नहीं सकेंगे । इसलिए हमें यह्‌ सब करना 
हैँ। गान्धी: जी ने जो कहा था कि इस रास्ते पर चलते-चलते हम आपस में 
भगड़ा कम करें, तो उससे पुलिस का और आर्मी (फौज) का खर्च भी कम 
होगा । साथ ही अगर हम गरीबों और अछूतों से सहानुभूति बता कर उनका 
साथ दें, और उनके साथ कपड़ा बुनने का काम भी कर सकें, तो उससे देश 
का कल्याण ही होगा । इस प्रकार के रचनात्मक काम में न रूगकर अगर 
हम सब लोग सिर्फ गवर्नमेंट से ही उम्मीद करेंगे और गवर्नमेंट की शिकायत 
करते रहेंगे कि उसने यह नहीं किया, वह्‌ नहीं किया, तो उससे काम नहीं 
चलेगा । 

यह सब चीजें हमारे करने की हें। इसलिए मानपत्र में आपने जो लिखा 
है कि पीछे हमने जो कुछ किया, वही बार बार करते रहेंगे, या आपने यह 
किया, वह किया, इस सब चीज़ को में नहीं मानता । क्‍योंकि पीछे जो किया, 
वह उस समय पर ठीक था, लेकिन आज वह काम की चीज़ नहीं है । आमे 
तो करने का बहुत काम बाकी पड़ा है। और हमारी पिछली कारंवाई से हमारा 
काम नहीं चलेगा । हमें आगे ज्यादा कमाई करनी चाहिए । इसलिए आपने 
जो पिछले कामों के बारे में जिक्र किया कि मैंने यह किया, वह किया, उसका 
अधिक महत्व नहीं है । में जानता हूँ कि तब मेरे साथ गान्धी जी का आशी- 
वाद था और तब उनकी सलाह भी मुझे मिलती थी। उससे में जो काम करता 
था, वह सब काम ठीक हो जाता था । लेकिन उसके बाद जिस प्रकार का 

काम वह चाहते थे, वैसा काम नहीं हुआ । इसका मुझ को दर्द है। इसी की 
मुझे तकलीफ है । इसलिए में आप लोगों से बड़ी इज्जत से यह कहना चाहता 
हूँ कि आप लोगों को जो स्वराज मिछा और रेस्पान्सिबल गवर्नमेंट (उत्तरदायी 
सरकार ) मिली, वह तो बहुत अच्छा हुआ, वह बहुत ठीक हुआ । लेकिन 
उससे आप लोगों के ऊपर जो ज़िम्मेवारी आ पड़ी है अगर उसे आप नहीं समभेंगे, 
तो आपको बहुत तकलीफ होगी । और जब हमारे छोग तकलीफ में आा 
जाएंगे, तब वे कहेंगे कि वह जो पहला राज्य था, ठीक था। तब आपको बहुत 
मुह्किल पड़ेगी और हमको भी मुश्किक का सामना करना पड़ेगा । 

अब हिन्दुस्तान में हम किसी जगह पर इस प्रकार का अलग राज्य नहीं 
रहने देना चाहते, जो सब के साथ न चले। अब तो सारे हिन्दुस्तान को एक 
साथ चलना है । कोई आगे और कोई पीछे नहीं रह सकता। हम सब को 
एक साथ चलना है । तो सब राज्यों में, सब रियासतों में, सब स्टेटों में, सब 
प्रान्तों में करीव-करीव एक ही प्रकार का राजतल्त्र बंध जाए. और सबकी 
प्रगति एक साथ चले। एक-एक जगह पर खड़ा रहे ओर दूसरा किसी ओर 
जगह पर, तो काम नहीं चल सकता । तो इस काम में आप सब लोगों का 
साथ हमें चाहिए । 

एक उदार राजतन्त्र की प्रथा मैसूर में चली आ रही है । मैसूर में 
काम करनेवाले लोग कुशल और अनुभवी हैं। उन छोगों को सावधान करने 
की मुझे कोई जरूरत नहीं । बह सब समभते हैँ । लेकिन तो भी, सब समभते 
हुए भी, देश की जो पहली जरूरियात है, उन्हें अपने सामने रखना चाहिए । 
क्योंकि आज दुनिया अजीब हालत में पड़ी हुई है। अगर हम अपनी गदा न 
सम्भालें तो जिस जगह पर हमें दुनिया में रहता चाहिए, उस जगह पर हम नहीं 
पहुँच सकते । हमारे मुल्क के दो टुकड़े हो गए, तो भी यह एक बहुत बड़ा 
मुल्क है । इसमें वहुत घन पड़ा है और यहाँ के छोग बहुत समझदार हैं। सब 
मिलकर और भगड़े छोड़कर अगर अपना काम करने छगें, तो हमें किसी 
चीज़ की कमी न रहे । यों मुझे कोई डर की बात मालूम नहीं होती । में जो 
लोगों को सावधान करता हूँ, तो उसका यह मतलब नहीं है कि मेरे दिल में 
कोई अविश्वास है, या शंका है । छेकिन में छोगों को हमेशा जागृत रखने 
का काम करता हूँ । क्योंकि यदि हमें अपने मुल्क को आगे बढ़ाना है, तो हमें 
हमेशा जागृत रहना चाहिए । हमारा मुल्क बहुत बड़ा है और हम पर जो 

ज़िम्मेवारी एकदम आकर पड़ी है, वह बहुत बड़ी है । आजतक जो ब्रोम 
हमने उठाया है, वह इतना भारी बोक नहीं था । आज से पहले तक हम 
जो काम करते थे, वह दूसरी प्रकार का था। लेकिन आज जो काम हम पर 
आकर पड़ा है, वह इतना जबरदस्त काम है कि उसमें आप सब का साथ और 
सहयोग न हो तो हमारा काम चल ही नहीं सकता । 

जब हमने इतने लोगों के प्रतिनिधित्व का दावा कर लिया, तब हमारा 
कतंव्य हो जाता है, हमारा यह धर्म हो जाता हैँ कि हमारे देश में जो गरीब 
लोग हैं, उतको पहला लाभ मिले, उसके बाद उन छोगों को भाग मिलना 
चाहिए जो अपनी आवाज़ नहीं पहुँचा सकते हैँ । जो मज़बूत छोग हैं, जो घनवान 
हें, कुशल हें, पढ़े-लिखे हैँ, वह्‌ अपना काम किसी-न-किसी तरह निपटा सकते 
हैं, वे राजदरवार में पहुँच सकते हैं । छेकिन जो गरीब लोग हैं, मजदूर 
लोग हें, जो मोपड़ियों में रहते हें, उनकी आवाज़ कहीं पहुँच नहीं सकती । 
इसलिए डेमोक्रेसी (जनतन्त्र) में जो जनता के प्रतिनिधि या नेता छोग हैं, 
उनका यंह धर्म हो जाता है कि उनका पहला ध्यान देश के गरीबों की तरफ 
जाए । 

अब आपकी म्युनिसिपैलिटियों के बारे में भी राज्य की ओर से घन की 
काफी मदद होती होगी । छेकिन आपको हमेशा यह समभना चाहिए कि 
स्युनिसिपैलिटी का यह कत्तंव्य होता है कि वह अपने को सेल्फ्‌ सफिशन्सी 
(आत्म निर्भरता ) की ओर ले जाए। राज्य आज तो मदद दे, और कल न 
दे ? अगर राज्य में ऐसी शक्ति पैदा हो जाए, जो कहे कि हमारा धन देहात 
में से आ जाता है, उसे हाहर में क्‍यों खर्च किया जाए ? गाँववाले कहें कि 
हमारा हिस्सा हम को मिलना चाहिए । यह चीज़ डेमोक्रेसी (जनतन्त्र) में 
पैदा होनेवाली है, क्योंकि देहात को जागृत करना ही पंचायत राज्य का अर्थ 
है । तो शहरों में रहनेवाले बहुत से छोग अगर अपनी जिम्मेवारी न समझें 
और हमेशा यही शिकायत करते रहें कि हम पर कर का बोम ज्यादा है, 
तो म्युनिसिपेलिटी का कारोबार कभी अच्छा नहीं चछेगा । उसकी तिजोरी 
हमेशा ठीक रहनी चाहिए और सब शहरियों को समझता चाहिए कि म्युनिसि- 
पैलिटी हमारी है। तो स्वराज में हमेशा यह तैयारी रखनी चाहिए कि अपना 
बोभा हमें खुद उठाना है, क्योंकि अब तो बोका उठानेवाला, न केवकछ कोई 
महाराजा है और न केवल कोई आफिसर । हमारे यहाँ किसी एक व्यक्ति की 


२४५ | भारत की एकता का निर्माण 


पूरी पावर (शक्तत्रि) नहीं है कि वह जो चाहे, सो कर सके। तो हम सब को 
यह बोक मिल कर उठाना है। इसके लिए सब को अपना-अपना जेब थोड़ा- 
थोड़ा काट कर रखना पड़ेगा । हाँ, यह सम्हालना हमारा काम है कि आपके 
पैसे का खर्च ठीक होता रहे । राज्य की एफिशन्सी (कार्यदक्षता) तभी कायम 
रहेगी, जब हमारे प्रतिनिधि जागृत रहें और हम उनको जागृत रक्‍्खें । यह 
दोनों बातें साथ-साथ होंगी, तमी काम चलेगा । यदि हम निगरानी छोड़ देंगे, 
तो उससे काम नहीं चलेगा । म्युनिसिपैलिटी की एफिशन्सी भी तभी कायम 
रहेगी । ; 

मैंने जो चन्द बातें आपके सामने रखी हैं, वे अनुभव की बातें हैं। मेंने 
म्युनिसिपैलिटी में काफी काम किया है और में आप से कहना चाहता हूँ कि 
म्थुनिसिपैलिटी का काम करने में मन की और दिल की जितनी शान्ति रहती 
है, वह दूसरी जगह पर नहीं रहती । पौलिटिक्स (राजनीति) का क्षेत्र बड़ा 
मेला है। यह मैला काम है, गल्दा काम है। म्युनिसिपैलिटी को छोग कंजर्वेन्सी 
(मलछूनिवारण) का काम कहते हैं । छेकिन म्युनिसिपैलिटी में जितनी गन्दगी 
है, उसे कहीं ज्यादा गन्दगी पालिटिक्स (राजनीति) में है । म्युनिसिपैलिटी में 
तो गटर्स (नालियां) ही साफ करने की है, छेकिन राष्ट्रीय क्षेत्र के भीतर जो 
गठसे॑ हैं, वे बहुत बड़े डर की चीज़ हँ। उनको साफ करना बहुत ही कठिन 
काम है। जो अपना दिल साफ न रक्‍खे, वह राज्य का बोझ नहीं उठा सकता । 

तो मेंने म्युनिसिपैलिटी में बहुत सालों तक काम किया | उन दिलों मुझे 
रात को बहुत अच्छी नींद आती थी । क्‍योंकि में जब शहर की सफाई का या 
शहर के गरीब लोगों की सेवा का काम करता था, तो मुझे शाम को यह अनुभव 
होता था कि मेंने दिन भर में कुछ काम किया है । इस से बहुत अच्छी नींद 
आती थी । इसलिए में कहता हूँ कि म्युनिसिपैलिटी का काम बहुत ही अच्छा 
बल्कि सब ग्रे अच्छा काम है । इसलिए म्युनिसिपैलिटी के प्रमुख को भंगी 
कहते हैं। वह भंगी की प्रतिमा है । वह भाड़ का काम करनेवाला है । इसका 
मतलब यह है कि शहर को साफ रखना और शहर को सुखी रखना, गह 
स्युनिसिपैलिटी के अधिकारियों का कतंव्य है । 

आप लोगों ने जो मानपतश्न मुझे दिया, इसलिए में आपका शुक्रिया अदा 
करता हूँ । बाकी मुझे मानपत्न की क्या ज़रूरत है ? आप छोगों का इतना प्रेम 
और इतना मान का भाव है, वहीं मेरे लिए मानपत्र है। तो भी जिस प्रेम से 

आपने मेरा स्वागत किया, उसके लिए में आपका ऋणी हैं । आप जो पूजा का 
पत्थर या (नींव) रखने का काम मुझ से करवाते हैं, वह बहुत बड़ा बोभ 
का काम है। और में इस बोक से काँपता हूँ । यह काम कौन कर सकता है ? 
आज आप इसकी स्थापना कर रहे हैं, तो हर रोज्ञ आपको इस स्थान को और 
इस मूर्ति को याद रखना पड़ेगा । और उसे ध्यान में रखते हुए अपना दिल 
साफ रखकर आपको अपना काम करना होगा । यदि आप यह न करें, या 
आपके किसी काम से उनके नाम को कोई छाज छगे, तो आज की इस 
प्रतिष्ठा से कोई फायदा नहीं होगा । में उम्मीद करता हूँ कि जब आपने 
यह काम उठाया है, तो आपने उसकी पूरी ज़िम्मेवारी को समभ लिया है । 
उनका आश्ञीर्वाद आप लोगों को मिले, यही मेरी इच्छा है । 


(२०) 


पज्ञाब युनिवर्सिटी की ओर से डाक्टरेट 
मिलने पर 


अम्बाला, 
५ मा, १९४९ 
सज्जनो ! 

आप लोगों की तरफ से जब मुझे पदवीदान का निमन्‍्त्रण मिला तो में 
सोचता रहा कि मुझे क्या करना चाहिए। क्‍योंकि जिन छोगों को आज पदवी- 
दान देना है, उनमें बहुत से ऐसे हैँ, जिन्होंने पदवी पाने के लिए बड़ी मेहनत 
की है, यह उनका हक है। में उन्हें मुबारकबाद देता हूँ । लेकिन तीन आदमियों 
को आपने शोभा की पदवी देने के लिए चुना है। उनमें से दो. ऐसे हें, जिन्होंने 
आपके प्रान्त की मुसीबत की हालत में बहुत सेवा की । इनमें से एक ने 
पहले भी सेवा की थी । दूसरे, जो आपके कुलपति (चांसकर ) हैँ, उनका 

भी अधिकार है । उन्हें डिगरी क्‍यों न मिलें ? (तालियाँ) 
लेकिन इस जगह पर यह पदवी प्राप्त करने की कोई योग्यता मुझ में 
नहीं है । इसलिए में दुविधा में था कि मुझे क्या करना चाहिए | दूसरी ओर 
मुझे ख्याल आया कि मुझे घायल पंजाब से निमन्त्रण मिला है और मेरा धर्म 
हूँ कि में उसको स्वीकार करूँ । (तालियाँ) इसलिए मेंने स्वीकार कर लिया। 
आपकी यूनिवर्सिटी का अभी प्रारम्भ ही हुआ है, प्रारम्भ ही में आपने मुझे 





पंजाब युनिवर्सिटी की ओर से डाक्टरेट मिलने पर 2७ 


डिग्री दी । इसे में बड़ी इज्जत समभता हूँ। इसके लिए में आप सब को धन्यवाद 
देता हूँ । 

हमारे प्रान्त पर जो मुसीबत पड़ी, उसे हम कैसे भूल सकते हें । अभी यह 
ज़रू्म ताज़ा है । लेकिन इस समय के बाद भी, जब यह जख्म ठीक हो जाएगा, 
तब भी हम कभी नहीं भूलेंगे कि हमारे सूबे की युनिवर्सिटी की शुरू-शुरू में क्या 
हालत थी । इस बात को हम कभी भूल नहीं सकते । न भूलना चाहिए । 
क्योंकि आजकल हम पर बोमे पड़ा है । हमें सोचना है कि भविष्य के लिए 
हमें अपने मुल्क, अपनी युनिवर्सिटी और अपने सूबे के लिए क्या करना है । 

मेंने बहुत जगहों पर युनिवर्सिटी के विद्यार्थियों को डिग्रियाँ पाते देखा 
है । लेकिन जिस हालत में आप आज डिग्री पा रहे हैं, वैसी हालत मेंने 
आज तक भी अभी न देखी थी । में आप के प्रति सिफ॑ खाली सहानुभूति प्रदर्शन 
करने नहीं आया । में आपको यह बताने भी आया हूँ कि अब समय आया है 
कि हम अपना रास्ता देख लें । हमें क्या करना हैं और हम क्‍या कर सकते हें, 
यह भी हमें देखना है। हमारे सामने भविष्य के सम्बन्ध में कौन-सा चित्र होना 
चाहिए | पंजाब हिन्दुस्तान का दिल है। उसे जख्म लगा है, और जब तक 
यह ठीक नहीं होगा, तब तक हिन्दुस्तान बेचैन रहेगा । तब तक वह कोई और 
काम नहीं कर सकेगा । इसलिए आपको जंल्द ही अपना दिमाग ठीक करना है । 
अपने सूबे का दिमाग ठीक करना है । 

हमको जो जरुम लगा है, वैसा जरूम इतिहास में कितने ही मुल्कों को छगा। 
लेकिन अब हमें इस चीज़ को ठीक जगह रख कर सोचना है । यदि हमें आगे 
चलना है, तो हमें गुस्सा छोड़ देना चाहिए और सावधान बनना चाहिए । 
चोट लगे, तो गुस्सा भी आता है । कितनी ही गलतियाँ हुईं, बुराइयाँ हुई, 
जिन्हें हमने बरदाइत किया । हमें अच्छी अच्छी चीज़ें छोड़नी पड़ीं । अपना 
सारा माल-मत्ता और जायदाद हमें छोड़नी पड़ी । हमारे बहुत-से आदमियों ने 
दुख उठाया । सूबा छोड़ा । अपना सभी कुछ छोड़ा । इस पर भी हमें यह भूलना 
नहीं चाहिए कि रोने से कोई फायदा नहीं । अब हमें सोचना है कि हमारा क्या 
फर्ज है। जितना हिस्सा हमारे हक में आया है, उसे ठीक करना है। और 
यह आसान काम नहीं । यह बड़ा मुदिकल काम है। 
. लेकिन में मानता हूँ कि पंजाबी बड़े बहादुरं हें । जो दुख आपके सिर पर 
पड़ा, वह और लोगों पर पड़ा होता, तो वें उसे उठा न सकते । लेकिन आप 

में यह हिम्तत है । और अगर आप तै कर लें, तो जैसा लाहौर था, पंजाब 
में कई दूसरे शहर थे, मिंट्युमरी का बागीचा था, और भी कितनी ही जगरहें 
थीं, वैसे शहर और वैसी जगहें आप यहाँ भी बना सकते हैँ । क्योंकि आप में 
इतनी हिम्मत है, आप में ऐसी ताकत है। में मानता हूँ कि जैसी आफत आप 
पर पड़ी, दूसरे उसे बरदाइत न कर सकते और पागल हो जाते । कोई और 
होता, तो हिन्दुस्तान को उठने ही न देता | जो बहादुरी आपने दिखाई है, 
उसके लिए में आपको सच्चे दिल से मुबारकबाद देता हूँ । आपने कितना 
दुख उठाया है । लेकिन आपने जिस तरह इतमीनान और हिम्मत से काम करके 
दिखाया है, हमें कम-से-कम परेशान किया है, उसके लिए भी में आपका 
शुक्रिया करता हूँ। हां, हम कुछ कर नहीं सके। जब पंजाब से भागे हुए रिफ्यूजी 
भाए, तो में उन्हें रिफ्यूजी नहीं मानता । में अब भी उन्हें हिन्दुस्तान के सर 
पर बैठनेवाले कहता हूँ । लेकिन लोग भागे-भागे आए, जहाँ भी उन्हें जगह 
मिली चले गएं। लेकिन जिस सूबे में वे इज्जत से नहीं रह सकते थे, उसे 
उन्होंने खुद छोड़ दिया । यह बहादुरों का काम हैं और आपने यह काम 
किया । लेकिन हम ऐसी हालत में पड़े हें कि जिस तरह आप की मदद 
करनी चाहिए थी, उतना हम नहीं कर सके । लेकिन आपने इसे भी बर- 
दाइत किया, इसलिए आपका धन्यवाद । आपको बहुत बड़ा जख्म लगा और 
उसमें से इतना खून बह गया कि अब इसमें हमें नया खून डालना है। हमारा 
धर्म हैं कि हम पंजाब को ठीक कर लें और जो कुछ गया है, उसको भूल 
जाएँ। 

अब में आपके सामने कुछ और बातें रखना चाहता हूँ । हमारे साथी, हमारे 
अकाली दल के नेता मास्टर तारासिह हैं । हमें अफसोस है कि हमें उन्हें जेल 
में रखना पड़ा । जो चीज़ हम बनाना चाहते हैं, वह उसे तोड़ते हैं। उनके 
दिमाग में यह बात बैठती नहीं । में यहाँ बैठकर अकाली लोगों से प्रार्थना करना 
चाहता हूँ । मेंने सदा पंजाब का साथ दिया है और अब भी साथ देना चाहता 
हूँ । इससे क्या फ़ायदा कि तुम्हारी तलवार हमारी गर्दन पर बनी रहे । जब 
तक हिन्दुस्तान के सिपाही मेरे पास हैं, मुझे हिन्दुस्तान की रक्षा करनी है । 
में पंजाब को ठीक हालत में देखना चाहता हूँ । में अकाली भाइयों से हाथ जोड़ 
कर प्रार्थना करता हूँ कि ठीक रास्ते पर चछो और हमारा साथ दो। मास्टर 
तारासिंह को भी समझाओ । इस तरह से काम नहीं चलेगा । जब तक हम 


हलक 





पंजाब युनिवर्सिटी की ओर से डाक्टरेट मिलने पर २५६ 


ठीक दिमाग से काम नहीं करेंगे, तब तक हमारा काम पूरा नहीं होगा। जितनी 
चोट मास्टर तारासिह को अपनी कौम के बारे में लगी है, उतनी ही चोट 
मुझे भी छगी है। जब हम ने पंजाब की तकसीम को कबूल किया था, उस वक्‍त 
मेंने देखा था कि पंजाब का हर आदमी बेंटवारा चाहता था । बँटवारे में 
खतरा ज़रूर था । छेकित हमने फिर भी उसे कबूछ कर लिया। जो कष्ट 
बंटवारे से आया है, उसको हमने आपस में बाँटना है । लेकिन हम ही इस 
चीज़ को ठीक कर सकते हैं। जैसा हिन्दुस्तान है, उससे बेहतर हिन्दुस्तान हम 
बना सकते हे । ँ 

जो रुकावट हमारे रास्ते में थी, वह अब दूर हो गई है । विदेशी हुकूमत 
जब तक हमारे सर पर बैठी थी, हम कुछ नहीं कर सकते थे। यह बेंटवारा 
विदेशी हुकूमत का नतीजा ही था। मैंने सब समभकर उसे मान लिया । हमने 
देख लिया कि आज की हालत में यह मुसीबत हमें सर पर लेनी ही है। मेरे साथ 
एक-एक पंजाबी भी शरीक है । अगर आज भी कोई कहे कि हिन्दुस्तान और 
पाकिस्तान मिल जाएँ, तो में इससे इन्कार कर दूंगा । अभी सांस लेने दो उन 
लोगों को । जब उनका दिमाग ठीक हो जाएगा, तो हम इस बात को भी मान 
लेंगे। अभी उन लोगों को वहाँ ही रहने दो। लेकिन मास्टर तारासिंह बार-बार 
कहते हैं कि हमें पाकिस्तान खत्म करना है। यह बात ठीक नहीं। पहले अपना 
घर तो ठीक कर लो । अगर पाकिस्तान ठीक हो जाए, तो इससे भी हमारा 
बोभ कम हो जाएगा । जहाँ हमारी.इज्जत नहीं, वहाँ हम क्‍यों जाएँ । पाकि- 
स्तान कोई इस तरह से जा सकता है ? क्या आप समभते हें कि पाकिस्तान 
को हम चाक्‌ और छुरी से ले सकते हैं ? हमने तो अपने मुल्क का हिस्सा करके 
उन्हें दे दिया, कि जाओ यह तुम्हारा हिस्सा है । अब अगर कुछ करना है, 
तो अक्ल से करो । क्रोध से यह काम नहीं करना चाहिए | यह क्रोध का रास्ता 
गलत है । इस चीज़ पर तो हम दोनों के दस्तखत हैं । कई छोग कहते हें कि 
दिल्‍ली जत्या भेजो । आज़ाद हिन्दुस्तान अभी एक साल का बच्चा है। ऐसी 
ऋषघधभरी बातें कर वे खुदकुशी करना चाहते हैं । क्या एक छोटे-से बच्चे को, 
जिसमें चलने की ताकत भी नहीं आई, हम दौड़ाएँ ? 

मैंने जो पदवी आपसे ली है, उसे मेंने इसलिए कबूछ कर लिया कि आप 
लोगों को समझाने का मौका मुझे मिले। इस तरह मेरा काम हल्का हो सकता 
है । मेंने बहुत साल जेल काटी है, वहाँ जितना आराम था, इतना अब भी 

मुझे नहीं है । में मास्टर तारासिंह के साथ जेल में बैकर खुश हूँगा, क्योंकि 
वहां मुझे शान्ति मिलेगी । मेंने अपने हाथ से मास्टर तारासिंह को जेल भेजा 
हैँ जिससे मुझे बहुत दुख हुआ । इतनी शर्म ज़िन्दगी में मुके कभी नहीं आई 
थी । जो छोग कहते हें कि हम जत्था भेजेंगे, वे सोचें कि इससे क्या होगा। में 
तो इस बोक से छुटकारा चाहता हूँ। लेकिन मेरी जगह पर जो कोई भी आएगा, 
वह भी यही करेगा । अगर वह ऐसा न करेगा, तो मुल्क तबाह हो जाएगा। मेंने 
संघवालों को भी जेल में भर दिया। लोग कहते थे कि हिन्दुस्तान में एक ऐसा 
आदमी है जो हर शब्स का पक्ष लेता है । कुछ हद तक वे ठीक कहते थे । 
जैसा भाषण सरदार तारासिह देते हे, वैसा में भी दे सकता हूँ । उस भाषण 
से कुछ लोग पागल ज़रूर हो जाएँगे। यह समय लड़ने का नहीं है। सिख अछग 
अलग क्‍यों बैठे हें ? वे एक क्‍यों नहीं हो जाते ? भें उन नौजवानों को, जिन्हें 
पंदवी मिली, समभाना चाहता हूँ कि उनका क्‍या फर्ज है। हम सिख और हिन्दू 
आपस में क्‍यों लड़ें ? क्या इस बात पर कि हमको इतना टुकड़ा अलग चाहिए ? 
हमने जो इतनी मुंसीबत उठाई, इतने लोग बेइज्ज़त हो गए, वह सबे क्या इसी- 
लिए कि हम आपस में एक दूसरे का गला कारें ? कांग्रेस में आ जाओ और 
जो चोंहो ले छो । अछूग होकर हिन्दुस्तान को पहले ही नुकसान हुआ है । में 
कंहता हूँ, हमारा समय तो पूरा हो गया। में अब ७४ साल का बूढ़ा हो गया हूँ। 
पेंशन लेकर में शान्ति से बैठकर ईश्वर का नाम लेना चाहता हूँ । लेकिन 
वे मुझे छोड़ते नहीं । में चाहता था कि गान्धी जी के साथ चला जाऊें। मेंने 
कोशिश भी की थी। लेकिन लोग कहते हें कि मुझे तो ज्यादा जीना है। वे कहते 
हँ कि जो काम बाकी रह गया है, उसे मुझे पूरा करना है। मेरे पास बहुत 
समय नहीं हैँ । में चाहता हूँ कि आपको मज़बूत हिन्दुस्तान मिल जाए। ऐसा 
हिन्दोस्तान, जिसमें किसी चीज़ की कमी न हो । 

आप पर जो मुसीबत पड़ी, जो धन से भरा हुआ देश छोड़ कर आप इधर 
आ गए, उसमें आप को बड़ी तकलीफ उठानी पड़ी। क्योंकि अभी तो आप को 
ज़मीन पर ही बैठना पड़ता है । अभी रहने की कोपड़ी भी आपको नए सिरे से 
बनानी है । जमीन में अनाज भी पैदा करना है । अभी आप वह पैदा नहीं कर 
सकते । आपके कितने ही भाई दूसरे सूबों में बैठे हें। अभी हमें करोड़ों रुपये 
का माल बाहर से लाना पड़ता है । आपकी असेम्बली में चार आदमी ज्यादा 
गए तो उस से कया होगा । जितने आदमी असेम्बली में जाते हें, इस रूयाल से 


नन्हे. 


पाधदकाक हैं. 

जाते हें कि वे तुम्हारे लिए जाते हें। और अगर वे तुम्हारे लिए काम नहीं करते, 
तो वे मुल्क के दुश्मन हें । 

ओर में आज भी उन्हें कहता हूँ कि आप भगड़ा छोड़ कर अपना काम करें। 
अगर आप छोटी-सी कौम में इतना भगड़ा करते हें, तो हिन्दुस्तान का बोझ आप 
उठाएँगे ? अगर आप नौकरी में रियायत चाहेंगे, तो उससे काम कैसे बनेगा ? 

हमारी फौज़ में जितने आफिसर हूँ, उसमें सब से ज्यादा आपकी कौम के 
हैं । हमने जानबूक कर उन्हें रखा है । छोटी-सी कौम के हाथ में हमने अपनी 
तलवार दे दी । क्‍यों ? क्योंकि आपकी तलवार पर हमें पूरा भरोसा है। आज 
के ज़माने में कोई कौम यह दावा नहीं कर सकती कि वही माशंल है । वे दिन 
चले गए, जब इस तरह की बातें सोची जाती थीं । पिछली लड़ाई में मद्रास 
के लोगों ने, साउथ इण्डिया के छोगों ने, बड़ी बहादुरी दिखाई। आज हैदराबाद 
में फौज़ की बागडोर हमने एक बंगाली सेनापति को सौंप दी है । हमने मिलिडट्री 
गवर्नर भी बंगाली रखा है । तो यह किसी कौम का दावा नहीं कि तलवार 
सिर्फ उसी के हाथ में है । आजकल ऐटम बम का जमाना है। अक्ल का जमाना 
हूँ । अंब अकेली जिस्मानी ताकत काम नहीं कर सकती । आज अक्ल वाले 
के हाथ में ही सब की बागडोर है । 

में यह प्रार्थना करना चाहता हूँ कि हम और सब ख्याल छोड़े दें, और 
सोचें कि पंजाब को किस तरह बुलन्द करना चाहिए । उसी से हिन्दुस्तान ठीक 
होगा । जितना आपको चाहिए, ले लीजिए । में तो चाहूँगा कि हम सारा 
राज सिक्खों को दे दें । लेकिन आप ऐसा नहीं करने देते । आप आगे चलते 
नहीं और न हमें चलने देते हें । हमारे मुल्क में एक मसल हँ--“उत्तम खेती और 
अधम चाकरी ।” खेती सब से अच्छी है और नौकरी सब से बुरी । खेती में न 
कोई खुशामद करनी पड़ती हैँ न पाप । किसान अपने लिए मेहनत करके घरती 
से अनाज पैदा करते हूँ, खुद खाते हें और दूसरों को खिलाते हें । किसान को 
ही अन्नदाता कहते हें, जो पाप नहीं करता । इसीलिए आप पंजाब की जमीन 
में अनाज पैदा करने की तरफ अपना ध्यान दें । तो “उत्तम खेती, मध्यम व्यापार 
ओर अधम चाकरी ।” 

व्यापार के काम में थोड़ा-सा पाप तो करना पड़ता है। लेकिन सब से 
तुच्छ नौकरी है । उस नौकरी के लिए क्‍यों लड़ते हो ? अगर नौंकरी चाहते हो 
तो तलवार क्‍यों रखते हो ? 

नौकरी की इच्छा तो हम विदेशी राज में सीखे । सिक्खों में मेंने देखा है कि 


बे सारी दुनिया में हर किस्म का कारोबार करते हें । बिजिनेस में, जंग में, 


खेती में, रोजगार में हर जगह यह बहादुर कौम काम कर सकती है । इसको 
बेचारगी क्यों है ? में पूछता हूँ सिक्ख क्या ऊपर से गिरे? बे कहाँ से आ गए? 
वे पहले कौन थे ? बे हमसे अलूग क्यों होना चाहते हें? हमारी कमजोरी में 
भी आपने बहादुरी से काम किया | बहुत अच्छा किया | लेकिन अब तलवार 
का जमाना नहीं । अब कहीं दुनिया में तलवार नहीं चछती । कहीं देख लीजिए । 
तो अपना दिमाग ठिकाने रखो । समझो कि हिन्दुस्तान की सरकार के वज़ीर 
आपके खिलाफ नहीं हैं । अगर हों, तो यह राज कैसे रहेगा ? कोई. भी राजनीति 
के बगैर नहीं चलेगा । 

हमारा पहला काम अपने इखलाक को मजबूत बनाना है । हिन्दुस्तान में 
जितने मज़ह॒ब हें, अलग-अलग कोौमें हें, अलहदा-अलह॒दा रंग हैं, अलग-अलग 
पड़े हें, यहां तक कि बाल बनाने के ढंग भी अलहदा अलहदा हैँ। इस मुल्क 
में सब चीज़ें अछहृदा-अलह॒दा हें । उसके लिए राजनीति ज़रूरी है। हमें गान्धी जी 
के बताए हुए रास्ते पर चलना है । साथ-ही-साथ मुल्क की हिफाज़त के सामान 
पैदा करना भी आपका फर्ज है । दुनिया की हालत देखकर हमें सोच समझ कर 
काम करना चाहिए। खाली तलवार से या धमकी से काम नहीं चछेगा। इनसे 
तो काम बिगड़ेगा । 

पंजाब में जब पिछली बार में आया था, उस वक्‍त हालत बहुत बुरी थी । 
मेंने सिक्‍्ख लीडरों को जमा किया और उन्हें समझाया कि आप मुत्तहिद हो जाएँ। 
आजकल भगड़ा करने से काम खराब होगा। हमारे दस छाख आदमी पाकि- 
स्तान से इधर न आ सकेंगे । उधर जो मुसलमान जा रहे हैं, उन्हें रास्ता 
न देने से असुविधा होगी । आप रास्ता नहीं देते । इधर बारिश हो रही है। 
खाने का ठिकाना नहीं है । दुनिया कहती है कि क्या हम पागल हो गए हैं। 
अंग्रेजों ने तो हमें आजाद कर दिया पर हम खुद निभा नहीं रहे । मुसलमानों को 
जाने का रास्ता दे दीजिये। नहीं तो हम बदनाम होंगे। मेंने यह सब कहा: 


तो उस वक्‍त सिक्‍्ख लीडरों ने मान छिया और रास्ता दे दिया। हमारे छोग - 


इधर चले आए और उनके उधर चले गए । 
अब हालत यह है कि ज़रूम से खून आना तो बन्द हो गया है, लेकिन जख्म 
ठीक नहीं हुआ। तो पहला काम तो यह होना चाहिए कि नया खून न निकछे। 


। ., ,« «जी नीली निलीलनानिी 

फिर आहिस्ता-आहिस्ता ज़र्म ठीक हो जाएगा । उसके लिए काम करना है । 
तो मास्टर तारासिंह इस जख्म पर ठोकर छगा रहे हैं । यह गरूत बात है । 
इससे तो ज़रूम में से फिर से खून बहने लगेगा । जख्म बन्द नहीं होगा। मेंने 
बहुत कोशिश की और कहा कि इस तरह न करो । 

में सब सिक्‍्ख भाइयों से अपील करता हूँ कि आपका भला इसी में है । 
आप मास्टर तारासिंह को समभाइए कि वह गलत रास्ते पर चलना छोड़ 
दें। अगर आप उनके साथ रहेंगे, जत्थे भेजेंगे, तो काम खराब होगा + 
अमृतसर से, पटियाला से जत्थे आएँगे । आप छोगों को भी तकलीफ होगी, 
हमें भी । 

मास्टर तारासिंह जी को रिहा कराना आपका काम है। वह मेरे हाथ म 
नहीं । में पंजाब हुकूमत से कहूँगा कि अपना घर ठीक करो । आज की हालत 
में यदि हुकूमत रखनी है, तो सबको आपस में भूगड़ा नहीं करना चाहिए। यह 
लोकराज है । सब को एक साथ रहना है | हमें एक दिल होकर काम करना 
चाहिए । पंजाब का काम भी हमें एक दिल होकर करना है। असेम्बली के मेंबरों 
से भी में कहँगा कि उन्हें भूलगा नहीं चाहिए कि हम पर कितना बोभ पड़ा 
हैं। तुम आपस में कगड़कर हमारे मुल्क की तरक्की रोक रहे हो। तुम में 
इत्तफाक होना चाहिए, एक दूसरे का मैल घो देना चाहिए, एक ही आवाज़ से 
काम करना चाहिए और जितनी. जल्दी हो सके, पंजाब का नए सिरे से निर्माण 
करना चाहिए । 

शायद आप समभते हैं कि में कड़ी बात कहता हूँ। लेकिन आपको समभना 
चाहिए कि में अपने दिल का दर्दे आपको सुना रहा हूँ । मेरी बात आप को माननी 
चाहिए । उसका हौसला बँवाना चाहिए । आज हिन्दुस्तान पर मुसीबत है, यह्‌ 
आपको हर समय याद रखना चाहिए । 

आप का भविष्य आप के भूत की तरह शानदार है । आप दुनिया में सब से 
बड़ी पदवी हासिल कर सकते हें । हमारे मुल्क में गान्धी जी जैसी हस्ती पैदा 
हुई । दुनिया भर के लोग उनके रास्ते पर चल रहे हेंँ। और बही रास्ता 
सही है । 

मेने अगर कोई कड़ी बात कही है, तो आपकी भलाई के लिए कही है । 
मेरे इधर आने का खास मकसद ही यही था कि आप छोगों के सामने खास 
सवालों का नक्शा पेश करें । आप छोगणों ने मुझे इतनी बड़ी इज्जत दी, मेरा 


जा 

प्रेम से स्वागत किया, इसके लिए में आपका शुक्रिया अदा करता हूँ और फिर 
परमात्मा को भी नमस्कार करता हूँ । मैंने जो बातें आपसे कही हूँ, उन्हें समझ 
कर पंजाब को आगे बढ़ाने के लिए आप परमात्मा से प्रार्थना करें तो आपको 


सफलता प्राप्त होगी । 


जयहिन्द ! 


ब्- 


पद ३ 2 पक हे न ली मम कीन्लुक कम 


(२१) 
संयुक्त राजस्थान का उद्घाटन करते हुए 


जयपुर 
३० मार्च, १९५४ 
जयपुर नरेश, अन्य माननीय नरेशो, सन्नारियो तथा सद्गृहस्थो ! 
आज एक महान्‌ ऐतिहासिक प्रसंग के समय आप सब यहाँ जमा हुए 
है । संयुक्त राजस्थान के उद्घाटन का मान मुकको दिया गया है, इसके लिए 
में ईश्वर का और आप सब का क्री हूँ । में जानता हूँ कि यह कितने बड़े 
महत्त्व का अवसर हे और हमारे सिर पर इस समय कितनी बड़ी जवाब- 
दारी आ पड़ी है । 
कल मेंने आप लोगों को कुछ कष्ट दिया, क्‍योंकि में समय पर नहीं आ 
सका और उस से आप लोगों को कुछ तकलीफ उठानी पड़ी; उसके लिए में 
क्षमा चाहता हूँ ।* लेकिन वह जो परिस्थिति पैदा हुई, वह मेरे लिए और आप 
सबके लिए ईइ्वर के स्मरण का प्रशइन था। मेरी दृष्टि से वह इस बात का 
ईइ्वरीय संकेत था कि हम यह जो बड़े महत्त्व का कार्य कर रहे हैं, उसे हमें 


अवदय पूरा करना है । तभी ईश्वर ने मेरी रक्षा की। ईइवर को यह भी मंजूर 


*जंयपुर जाते हुए सरदार पटेल के हवाई जहाज़ में कुछ खराबी आगई 
थी और पाइलेट ने बड़ी होशियारी' से उसे नीचे उतार लिया था। सम्पूर्ण देश के 
कुछ घंटे तब बड़ी चिन्ता में कटे थे । 


२५६ भारत की एकता का निर्माण 


था कि हमें जिस शुभ अवसर पर यह कार्य करना है, उसमें कोई फूर्क न पड़े । 
ईश्वर का आश्यीर्वाद हमारे ऊपर है । इसलिए हम अकस्मात बिल्कुल सुरक्षित- 
निकल्‍रू आए और हम एक तरह से मृत्यु के दर्शन कर वापस छौट आए। वाकई 
हमको चिन्ता बहुत हुई कि आप लोगों के दिलों में क्या कष्ट होगा और सारे 
हिन्दुस्तान में भी छोगों के दिलों में परेशानी होगी । क्योंकि हम दो-तीन घंटे 
के लिए दुनिया से कट गए थे । लेकिन ईदइवर ने हम पर इतनी कृपा की कि 
समय पर हमको इधर भेज दिया । तो आज के झुभ अवसर पर सब से पहले 
हमें ईश्वर को याद करना है कि इस महान्‌ प्रसंग पर हमें अपनी जवाबदारी 
समभने और उसको अदा करने के लिए ईश्वर हमें शक्ति दे । 

इस प्रसंग पर जयपुर महाराजा साहब को जो राजप्रमुख का मान दिया 
गया है, उसके लिए में उनको मुवारकबाद देना चाहता हूँ । आज तक तो यह 
जयपुर के सेवक थे । क्योंकि असल में हमारे हिन्दुस्तान की संस्कृति के अनु- 
सार राजा राज्य का प्रधान तो ज़रूर है, लेकिन उससे भी ज्यादा वह प्रजा का 
सेवक है । तो आज तक यह जयपुर की प्रजा के सेवक थे, आज से यह सम्पूर्ण 
राजस्थान की प्रजा के सेवक वनते हैँ । हमारे महाराज प्रमुख (महाराणा उदय- 
पुर ) आज हाज़िर नहीं हें क्योंकि उनकी शारीरिक दशा हम जानते हें। पर 
उनको हम कभी भूछ नहीं सकते । राणा प्रताप ने राजपूताना को एक बनाने 
के लिए ज़िन्दगी भर कोशिश की । राजपूताना का एकीकरण करने के लिए 
जितना कार्य और जितनी कोशिश राणा प्रताप ने की, उतनी और किसी ने 
नहीं की । उनका संकल्प परिपूर्ण करने का सौभाग्य आज हम लोगों को प्राप्त 
हुआ है, इसलिए आज हमारे अभिमान का दिवस हैँ | इसके लिए हम महाराज- 
प्रमुख साहिब को भी मुबारकबाद देते हेँ। हम उम्मीद करते हैँ कि जो संकल्प 
महाराणा प्रताप के मुरब्बियों ने किया था, और जिस मतलब से घह किया 
गया था, उसे हम परिपूर्ण करेंगे और उसके छिए हम योग्यता प्राप्त करेंगे । 
इसके लिए हम अपने पूर्वजों का आशीर्वाद माँगते हैँ और ईश्वर का भी जाशी- 
बाद माँगते हें । 

जिन सब महाराजाओं ने इस काम में साथ दिया और समय को पहचान 
कर जो त्याग किया, उसके लिछ में उनको भी धन्यवाद देना चाहता हूं। मैंने जो 
यह रियासतों के सम्बन्ध में कुछ कार्य किया है, उसके लिए मेरी तारीफ की 
जाती है । मगर असल में तो इसके लिए हिन्दुस्तान के राजा-महाराजाओं की 





२९ मार्च, १९४९ को सरदार पटल राजस्थान का उद्घाटन करते हुए। सरदार पटेल के 
साथ राजस्थान के राजप्रमुख महाराजा जयपुर हैं और सब से दाहिनी श्र 
उपराजप्रमुख महाराजा कोद। 


संयुक्त राजस्थान का उद्घाटन करते हुए रप्७ 


तारीफ की जानी चाहिए । यदि सच्चे दिल से उन छोगों ने साथ न दिया होता, 
तो आज हिन्दुस्तान का इतिहास जिस तरह बदल रहा है, वह इस तरह बदल 
नहीं सका होता । बेसमक लोग उसकी कदर न करें, तो इसमें किसी का कुछ 
आता-जाता नहीं । में तो उसकी पूरी कदर करता हूँ और सारे हिन्दुस्तान में इस 
बात की कदर कराने की कोशिश करता हूँ । क्योंकि ऐसा करना में अपना 
फर्ज समभता हूँ । दुनिया जिस रास्ते पर चल रही है, उस रास्ते पर हमें नज़र 
रखनी है और सोचना है कि हमें कहां जाना है । दुनिया में हमारी जगह कहां 
रहनी चाहिए, हमारा पुराना इतिहास क्या हैं, पुरानी संस्कृति क्या है, भारत 
का भविष्य क्‍या होना चाहिए, इन सब चीजों के बारे में राजा महाराजाओं के 
साथ बैठकर मैंने एक दो द्फ नहीं, वल्कि अनेक दफा विचार किया हैं। हमने 
समझ लिया कि हिन्दुस्तान के लिए आज जो सब से अच्छा रास्ता है, वही हमें 
पकड़ना हैँ, और वही हमने पकड़ा भी। इसीलिए आज हिन्दुस्तान का गौरव 
और हिन्दुस्तान की प्रतिष्ठा दुनिया में बढ़ रही है। और जिस रास्ते पर, 
जिस तेज़ी से हम चल रहे हें, उसी रास्ते पर, उसी तेज़ी से हम चलते जाएँगे, 
तो हमारा भविष्य उज्ज्वल है । उसमें जिन लोगों ने त्याग किया है, उनको 
उसका पूरा बदला मिल जाएगा । दुनिया में आखिर सब से बड़ी चीज़ क्या है ? 
धन कोई बड़ी चीज़ नहीं है, न सत्ता ही कोई बड़ी चीज़ है । दुनिया में सब से 
बड़ी चीज़ इज्जत या कीति है । आखिर महात्मा गान्धी के पास और क्या चीज़ 
थी ? उनके पास न कोई राजगद्दी थी, न उनके पास शमशेर थी, न उनके पास 
घन था । छेकिन.उनक त्याग और उनके चरित्र की जो प्रतिष्ठा थी, वह और 
किसी के पास नहीं हूँ । वही हमारे हिन्दुस्तान की संस्कृति है। आज भी हिन्दो- 
स्तान के राजा-महाराजाओं ने अपनी रियासत के लिए, अपने लोगों के लिए 
त्याग किया है । वे सदा से ऐसा करते आए हूँ और करते रहेंगे । तो इस मौके 


“पर में एक दफा फिर आप लछोगों का शुक्रिया अदा करता हूँ और में उम्मीद करता 


हैँ कि आप लोग आगे बननेवाले इतिहास की ओर भी तटस्थ नहीं रहेंगे और 
न इस तरह से रहेंगे, जिससे आपके दिक साफु न हो। में उम्मीद करता 
हूँ कि आप लोगों ने जिस तरह से यह त्याग किया है, इसी से आगे तरह इतिहास 
में भी आप देश का साथ देते रहेंगे । 
अब मेँ आप लोगों को इस बात का स्मरण कराना चाहता हूँ कि 
हमारे हिन्दुस्तान में जो गुलामी भाई, वह किस तरह से आई और वह इतनी 
भा० १७ 


स््दं ५. .,.. . आरत.की एकता का. निर्माण 


सदियों तक घर करके क्‍यों बैठ गई ? वह सब आज हमें याद करना है और निश्चय 
कर लेता है कि जिस कारण से गुलामी आई, उस कारण को हमें फिर आगे नहीं 
आने देना है । हम गुलाम इसलिए बने थे कि हम आपस में एक दूसरे के साथ 
लड़े, खतरे के समय हम लोगों ने एक दूसरे का साथ नहीं दिया था। हम छोदे- 
छोटे टुकड़े बनाकर बैठ गए और अपने-अपने संकुचित क्षेत्रों में, अपने स्वार्थों में 
पड़ गए । अपने संकृचित क्षेत्र में मले ही हमने कुछ सेवा भी की हो, लेकिन 
उससे हमको नुकसान ही हुआ और जब समय आया तो हम एक साथ खड़े 
न रह सके । आज यह पहला मौका है, जब हिन्दुस्तान एकत्र. हुआ है । अब 
वह इतना बड़ा है, जितना इतिहास में पहले कमी .नहीं था । तो जो एकता 
आज हुई है, उसको हम मज़बूत बनाएँ, जिससे भविष्य में हमारी स्वतन्त्रता 
को कभी कोई हिला न सके । इस्त कार्य में आप सब लोग राजपूताना के सब 
नरेश गण ओर प्रजाजन साथ दें । आप के राजपूताना का एक-एक पत्थर 
वीरता के इतिहास से भरा हुआ हे, बलिदान के सुनहले कारनामों से भरा 
हुआ है । आप के राजपुताना की पुरानी कीति आज भी हमारे दिल को अभि- 
मान, हर्ष और उत्साह से भर देती हैं । आज से उसी राजस्थान को 
नई दुनिया के योग्य नया इतिहास बनाने का अवसर प्राप्त होता है, यह 
कितने सौभाग्य की बात है । 

इस अवसर पर हमें समझ लेना चाहिए कि हमारा क्‍या कतंव्य और क्या 
धर्म है ? पहले तो हमने कितनी ही बड़ी-बड़ी रियास्तों को मिलाया है। जब 
हम मिलते हें, तो हमारे दिल में कोई संकुचित ख्याल नहीं रहना चाहिए कि 
हम जयपुर के हें, हम उदयपुर के हूँ, हम जोधपुर के हेँ, हम बीकानेर के 
हैं, या किसी और छोटी-मोटी जगह के हैं । ऐसा ख्याल हमारे दिल में बाकी 
नहीं रहता चाहिए । हम राजपूताना के हें भी, तो सब से पहले हम हिन्दु- 
स्तानी हूँ, उसके बाद हम राजपूताना के हें । इस प्रकार के ख्याल से हमें 
यह कार्य करना है । हाँ, यह ठीक है कि हर जयपुरवासी को जयपुर का गर्व 
होना चाहिए; उदयपुर के रहनेवाले को अपने दिल में उदयपुर का गर्व रहना 
चाहिए। वैसे ही सब रियासतों में होना चाहिए । जिस जगह पर हमारा जन्म हुआ, 
जिस जगह की मिट्टी में से हम पैदा हुए, जिस मिट्टी में से हम अपनी शक्ति 
बढ़ाते रहे और बढ़ा रहे हैँ, जिस मिट्टी में आख़िर हमको मिलना है, उसको 
हम कैसे भूल सकते हूँ ? लेकिन एक छोटे से कुएँ. में जो मेढक .रहता है, 


संयुक्त, राजस्थान-का उद्घाटन करते हुए २५४ 


उसका दिमाग फैलता नहीं है, उसकी शक्ति भी बढ़ती नहीं है । परन्तु महा: * 
सागर में जो मगरमच्छ रहते हे, वह्‌ जो खेल कर सकते हैँ, वह कुएँ के मेढक 
नहीं कर सकते । तो असल में हम सब हिन्दोस्तान के हें और हमारा दिल 
हिन्दुस्तान से मरना चाहिए । हिन्दुस्तान के लिए हमारी वफादारी चाहिए । 
जिस वफादारी के लिए आज जयपुर महाराजा ने प्रतिज्ञा ली है, और महाराणा 
ने प्रतिज्ञा ली है, जिस मुल्क की वफादारी के लिए,- जिस सारे राजपूताना 
की वफादारी के लिए आपने, राजपूताना की सभी प्रजा ने, मिल कर अपना 
भ्रधानसल्त्री चुना है, और जिस प्रधानमन्त्री से भी हम ने प्रतिज्ञा दिलवाई 
है उसका महत्व हम सब को समभ लेना चाहिए । हिन्दुस्तान की वफादारी का 
क्या मतलब है ? आज समय की क्या माँग हू ? मुल्क की क्‍या माँग है ? ये 
सब चीज़ें इस प्रतिज्ञा से जुड़ी हुई हें । 

तो यह जो राजप्रमुख ने प्रतिज्ञा ली, हमारे प्रधानमल्त्री ने प्रतिज्ञा ली 
ओर हमारे उप-राजप्रमुख ने जो प्रतिज्ञा ली उस सबका महत्व हम सब को 
समभना चाहिए । क्‍योंकि यह किसी व्यक्ति की प्रतिज्ञा नहीं है । वह सारे राज- 
पूताना की तरफ से प्रतिज्ञा हैं । में जो इधर यह्‌ संयुक्त राजस्थान का उद्‌- 
घाटन करने के लिए आया हूँ, अपनी व्यक्तिगत हैसियत से नहीं आया हूँ, न 
मेरी यह ताकत है, न मेरी यह लियाकत है। में आया हूँ हिन्दुस्तान की सरकार 
की ओर से और हिन्दुस्तान के एक वफादार सेवक की हैसियत से। में किसी 
एक गिरोह का सेवक नहीं हूँ । में राजा-महाराजाओं का वफादार सेवक हूँ, 
रियासत की प्रजा का में वफादार सेवक हूँ, हिन्दुस्तान की प्रजा का में वफादार 
सेवक हूँ, ओर इसी हैसियत से यहाँ आया हूँ । इस हैसियत से मेंने इतनी 
अड़ी ज़िम्मेवारी ली कि महाराजा को प्रतिज्ञा दिलवाई, नहीं तो मेरी क्‍या 
हैसियत कि में व्यक्तिगत रूप से ऐसी उद्धताई कर सकूं ? में अपनी मर्यादा 
को समभता हूँ ॥ तो आप जितने भाई-बहन इधर आए हैं, उन से में नम्रतापूर्वक 
आर्थना करना चाहता हूँ कि आप छोग इस समय का महत्व समझ लें ओर साथ 
ही अपनी जवाबदारी भी समभ लें । आज से हम इस चीज़ को भूल जाएँ कि 
हमारे बीच में कोई पर्दा है, कोई अन्तर है और कोई भेद-भाव है। आज सारा 
राजपूताना एक हूँ । हम उसे एक दृष्टि से देखेंगे, तभी हम आगे बढ़ सकेंगे । 

आज हमने एक बड़ा राजस्थान बनाया है, उसका मतलब कया है ? राजाओं 
ने अपनी राज-सत्ता छोड़ दी, उसका मतलब क्या हैँ ? यह्‌ काम हम क्‍यों करते 

हूँ ? आपको समभना है कि आज दुनिया जिस तेज़ी से आगे चल रही है, उस 
तेज़ी से हम आगे न चलें, तो एक तो हम पहले ही पीछे थे, अगर आज भी मन्द 
गति से चलें तो और भी अधिक पिछड़ जानेवाले हें । सारे एशिया का हालः 
देखिए, आज कहाँ क्‍या चल रहा है ? दुनिया के और मुल्कों में क्या कुछ चल: 
रहा हूँ ? हम अपनी छोटी-सी रियासत में या छोटे-से किले में बैठकर बाहर 
की ओर नज़र न करें, तो हमारी रक्षा नहीं हो सकती । आज तलवार का 
जमाना नहीं है, ऐटम बम का जमाना है । आज हमें यह्‌ समझ लेना है कि. 
तलवार का अधिकार किसी एक गिरोह का अधिकार नहीं है। आज आप जानते 
हैं कि आज मद्रास के लोगों को भी काइ्मीर के पहाड़ों में हिन्दोस्तान के लिए 
लड़ाई लड़ने का मौका मिलता-है, और हमारे कमांडर-इन-चीफ साहब इसी 
रेजीमेंट की तारीफ भी करते हें कि वे बड़ी बहादुरी से काम कर रहे हेँ। तो 
में आप राजपूतों से, जिन्होंने हिन्दुस्तान का इतिहास बनाया है, सच्चे दिल से 
अपील करूँगा कि हमें आज का जमाना पहचान लेना चाहिए | और ज़माने 
को पहचान कर उसी रास्ते पर हमें चलना चाहिए । आज के जमाने में हमें 
ऊँच-नीच का भेद निकाल देना है, गरीब और अमीर का भेद निकालना है, 
राय और रंक का भेद निकालना है । हम सब ईश्वर के बालक हें, यह सचाई 
हमें महसूस करनी है । इस रास्ते पर चलने की सच्चे दिल से कोशिश करना 
हमारा कर्तव्य है । में जानता हूँ कि जब हम सदियों तक एक ही रास्ते पर चलते 
रहे हूँ, तो दूसरे रास्ते पर चलने की बात दिल जल्दी कबूल नहीं करता है। यह्‌ 
कठिनाई हम सब महसूस करते हैँ । लेकिन जो समय को नहीं पहचाना, उसको 
पछताना पड़ता है । 

में अपने जागीरदार लोगों को भी मोहब्बत से और प्रेम से समझाने की 
कोशिश करता हूँ और मेरी उम्मीद है कि में उन लोगों को भी उसी तरह समझा 
सकूंगा, जिस तरह मेंने राजा-महाराजाओं को समझाया । क्‍योंकि में मानता 
हैं कि उनका खुद का हित उसी चीज़ में है । सारा हिन्दुस्तान आज़ाद होने के 
बाद हमारे लिए पूरा मैदान खुला हैं और बहुत सी जगहें हमारे पास हैं. 
जहाँ हम मानपूर्वक अच्छी तरह से काम कर सकते हें। यह सम्भव बना सकते 
हूँ कि आज तक जो हमारा स्थान रहा है, उससे भी आगे हम जाएँ । लेकिन, 
अगर हम यही समझ छें कि हमारे पूर्वज, या पूर्वजों के बाप-दादा 
को जो जगह मिली थी, उसी जगह पर हम भी बैठे रहेंगे और उतने ही 

संकुचित क्षेत्र में हम खेलते रहेंगे, तो हम गिर जाएँगे। उसमें हमको छाभ 
नहीं होगा। उससे हमारी उन्नति नहीं होगी, हमारी प्रगति नहीं होगी। तो 
'जो चीज़ आखिर हमको जबरदस्ती करनी पड़े, छाचारी से करनी पड़े, उसे 
स्वेच्छा से करता और समय देखकर समभमपूर्वक करना, उसी में हमारी इज्जत हं , 
उसी में हमारी सम्यता है । तो भारत की संस्कृति और राजपूताना की संस्कृति 
की आज की यह मांग है कि हम समय को पहचान लें और अपने चारों तरफ 
देखें । आप देखें कि चाइना में क्या हो रहा है ? हमारा अपना मुल्क भी बहुत 
चड़ा है, चीन उस से भी बड़ा है । हमारी जितनी आबादी है, उससे उसकी 
आबादी ज्यादा है । वह गुलाम मुल्क भी नहीं है । हम तो गुलामी में बहुत 
साल सड़े है, हमारी आज़ादी तो अभी केवल एक-डेढ़ साल की ही हैँ । स्वतन्त्र 
भारत तो अभी डेढ़ साल का बच्चा है। लेकिन उधर चाइना में जो छोग बड़े-बड़े 
जागीरदार थे, और जित लोगों के पास बहुत धन था, उन्होंने समय को नहीं 
पहचाना । उसका जो परिणाम हुआ, वह सामने है । आजकल की दुनिया में 
क्या भला है, क्‍या बुरा हैं, उसका भी ख्याल हम न करें । लेकिन हमारा अपना 
भी तो पुराना इतिहास है, हमारी अपनी भी पुरानी संस्कृति है। हम धर्मपरायण, 
धर्मप्राण लोग परदेसी संस्कृति में जबरदस्ती घसीटे जाएँ और मजबूरन्‌ कोई 
रास्ता हमें लेना पड़े, वह हमारे लिए ठीक नहीं । 

राजस्थान के जितने जागीरदार लोग यहाँ आए हैं और जो बाहर पड़े हें, 
उन सब से इस समय में सच्चे हृदय से प्रार्थना करना चाहता हूँ, और आप लोगों 
के सच्चे सेवक की हैसियत से में कहना चाहता हूँ कि आप को समय की मांग 
को समभना चाहिए । आज हमारे मुल्क में जो पिछड़े हुए लोग हैं, उनको हम 
नहीं उठाएँगे, तो वे हमारी चाँद पर वह बैठनेवाले हें। ऐसा समय नहीं आने 
देना चाहिए | हमें उनका हाय पकड़कर उठाना है । जो गरीब लोग आज 
हमारे सामने भुक जाते हें, उनको सिखाना है कि इन्सान को इन्सान के सामने 
नहीं भुकना, खुदा के सामने, सिर्फ ईद्वर के सामने मुकना है। हमें उनको अपना 
भाई, अपना सहोदर बनाना है । तो हमारे मुल्क में जो ३३ कोटि देवता माने 
जाते हैं, वह सब असल में हमारे देशवासी ही हैं, उनको हमें देवता बनाना है । 


_ हुै। इस काम के लिए उनमें जो मनुष्यत्व है, उस पर का मैलठ और उसपर 


की अज्ञानता को निकाल कर साफ कर देना है । यह हम कैसे कर सकते हें? जब 
तक हमारी खुद की अज्ञानता न चली जाए, तब तक हम क्‍या कर सकते हैं? 

तो में आप लछोगों से प्रार्थंता करता चाहता हूँ कि आप छोग अपनी जगह समझ 
लें और साथ ही आज के समय को भी पहचान लें। 

यहाँ जो छोग कांग्रेस में काम करनेवाले हें, उनसे भी में चन्द बातें कहना 
चाहता हूँ । उसमें किसी को बुरा नहीं मानना चाहिए, क्‍योंकि में खुद कांग्रेस 
का सेवक हूँ और कांग्रेस के सिपाही की हैसियत से बहुत साल तक मेने काम 
किया है। में खुद मानता हूँ कि में अभी तक भी एक सिपाही हूँ। छेकिन 
लोग जबरदस्ती मुझ से कहते हूँ कि में सिपाही नहीं, सरदार हूँ। लेकिन 
असल में में सेवक हूँ। इसलिए मेरी सरदारी अगर हो भी, तो वह कोई 
चीज नहीं है। में अपने कांग्रेस के सिपाहियोंसे अदव के साथ कहना चाहता 
हूँ कि आप लोगों को समझना चाहिए कि हमारी इज्जत या हमारी प्रतिष्ठा किस 
किस चीज़ में है ? हम लोग यह दावा करते हें कि हंमारी जगह आगे होनी 
चाहिए, हमको सत्ता मिलनी चाहिएँ । हमें सोचना चांहिए कि हमारा हेक क्या 
हूँ ? क्योंकि हम दावा करंते हें ? तो दांवा करने का हमारा अधिकार तो इसलिए 
बना कि हम महात्मा गान्धी जी के पीछे चलते थे ? इसीलिए वह जगह हमें 
मिली । आज यदि हिन्दुस्तान स्वतन्त्र हुआ है, तो हमारी कुर्बानी से हुआ है, 
ऐसा कोई गर्व न करे । हम में से बहुत से लोग ऐसे हें, जो समभते हैं कि हमने 
बहुत कुर्बाती की । की होगी, ठीक है । छेकिन जो नई कुर्वानी करनी चाहिए, 
वह कुर्बानी न करो, तो पिछली की गई कुर्बानी भी व्यर्थ हो जाती है । जेल जाने 
से कुर्वानी नहीं होती। या हमारी कोई मिलिकियत छिन गई, उससे कुर्बानी 
नहीं होती । कुर्बानी होती है, कड॒वा घूंठ पीने से । हम मान अपमान भी सहन कर 
जाएँ और सच्चे दिल से गरीबों की सेवा करते जाएँ, तो कुर्बाती उसी में है। उसी 
रास्ते पर चलने से हमारी असली इज्जत होगी । आज किसी-किसी जगह पर 
भें देखता हूँ तो मुझे दर्द होता है कि हम में जो नम्रता होनी चाहिए, उसका अभाव 
हूँ । जब में यह देखता हूँ, तब मुझे कष्ट होता है । 

कांग्रेसमैन का पहला कतंव्य तो यह है कि वह नम््र बने । सेवक बनने 
का जिसका दावा है; वह अगर नम्रता छोड़ दे और उसमें अभिमान का अंश 
पैदा हो जाए, तो वह सेवा किस तरह करेगा ? सत्ता लेते के लिए कोशिश 
करना हमारा काम नहीं है । सत्ता हम पर ढूंसी जाएं, तब वह और बात है । 
सत्ता खींचने के लिए हम अपनी शंक्ति लगाएँ और कहें कि हमको मिनिस्टर 
बनेना है, तो यह झर्में की बात है । हमारे छिए यह कहना भी ठीक नहीं कि 

हमारी राजघानीं इस जगह पर होनी चाहिए या उस जगह होनी चाहिएं ॥ 
इन छोटी-छोटी चीज़ों का आग्रह करनेवाले लोग कांग्रेस को नहीं पहचानते । 
ऐसी बातें वही कर सकते हैँ, जिन्होंने कांग्रेस में सच्चा काम नहीं किया है । 
छेकिन सच्चे कांग्रेसमैन को तो लोग धक्का मार कर आगे बैठाएँगे । क्योंकि वह्‌ 
सच्चा सेवक होगा। तो में आप से कहना चाहता हूँ कि में कई सालों तक कभी 
कांग्रेस के प्लेटफार्म पर भी नहीं गया था। में कभी व्याख्यान नहीं देता था और 
आज भी मुझे जब कोई व्याख्यान देना पड़ता है, तो मुझे कपकपी छूटती है। 
क्योंकि में नहीं चाहता कि मेरी ज़बान से कोई भी ऐसा शब्द निकल जाए, 
जिससे किसी को चोट छगे, जिससे किसी को दर्द हो, जिससे किसी को नुक- 
सान पहुँचे । मुंह से ऐसा व्यर्थ शब्द निकालना अच्छी बात नहीं है । यह सेवा 
का काम नहीं है । तो में यह कहता हूँ कि जो सिपाही है, वह घरती पर चलता 
है, इसलिए उसको गिरने का कोई डर नहीं है । मेंने कहा कि सिपाही सदा 
जमीन पर चलता है । छेकिन जो अधिकारी बन गया, अमलरूदार बन गया, 
वह ऊपर चढ़ गया, उसको तो कभी गिरना ही है । यदि वह अपनी मर्यादा न 
रखे और मर्यादा की जगह न संभाले तो वह गिर जाएगा, और उसको (चोट 
छगेगी । > (7 
तो जो अधिकारी बनता है, उसको अधिकारी पद संभालने के लिए: रात- 
दिन जाग्रत रहना चाहिए। यदि आप जाग्रत न रहेंगे, तो आप॑ को ज़रूर 
गिरना है । में कांग्रेस के कार्यवाहकों से उम्मेद रखूंगा कि हम अधिकार के' पद 
की इच्छा न करें, मोह न करें, लारूच न करें। जहाँ तक काम करने के लाग्रक 
और लोग हमें मिल सकें, उन्हें हम आगे करें और उनसे काम लें । यदि खुद 
हमारे लिए इस जगह पर बैठना आवश्यक हो गया, तो हमारा हाथ साफ्‌ होनो 
चाहिए, हमारा दिल साफ्‌ होना चाहिए, हमारी आँख साफ़ होनी चाहिए ओर 
हमारी ज़बान साफ होनी चाहिए | इस तरंह से आप काम न करें तो आप॑ 
अधिकार के योग्य नहीं हें ।॥ तो आज तक जिनके पास सत्ता थी, उनकी हम- टीका 
भी करते थे और सारा कसूर उन्हीं पर डालते थे । आज वह सारा बोक हम 
पर आ गया है। अब राजपूताना भर में कहीं कुछ भी बिगाड़ होगा, तो उसंकां 
सब बोझ हमारे ऊपर पड़ेगा । उसमें यदि कोई भलाई होगी, तो उसके श्रेय 
का पहला हिस्सा उन लोगों को मिलना चाहिए, जिन्होंने सत्ता: छोड़ी । 
आज से राजपूताना मेँ यदि कोई बुराई होगी, तो कोई भी उसका. दोष रांजाओं 

को नहीं दे सकेगा । जितनी बुराई होगी, उसका सारा दोष कांग्रेस पर आएगा। 
इसलिए में आपके हृदय से अपील कर आपको जाग्रत करना चाहता हूँ । यदि 
सच्चा त्याग करना हो, तो मान-अपमान का त्याग करने और निःस्वार्थ सेवा 
करने की प्रतिज्ञा करनी चाहिए । 

आज हीरालाल शास्त्री ने जो प्रतिज्ञा ली है, वह्‌ प्रतिज्ञा उनकी व्यक्ति- 
गत प्रतिज्ञा नहीं है । वह सारी कांग्रेस की प्रतिज्ञा हैं । में उनको मुबारकबाद 
तो देता हूँ, क्योंकि वह आज राजपूताना के प्रथम सेवक बनते हें। लेकिन 
इस जगह पर बैठने से उन पर जो जवाबदारी पड़ती है, उस जवाक्दारी को 
जब में सोचता हूँ, तो उनके लिए मेरे दिल में कुछ दया का भाव प्रकट होता 
हैँ । उन पर कितनी बड़ी जवाबदारी आगई है । हम सब ईइवर से प्रार्थना करें 
कि इस जवाबदारी को पूर्ण करने के लिए ईश्वर इनके कंधों में शक्ति दे। 

में आप लोगों से यह भी कहना चाहता हूँ कि हम लोग बहुत दिनों 
तक छड़े । हमें परदेसियों के साथ लड़ना था, परदेसी ताकत के साथ लड़ना 
था गुलामी काटने का वही एक रास्ता था । पर आज हमें किसी के साथ लड़ना 
नहीं है । आज हमें अपनी कमज़ोरियों के साथ ही लड़ना हैं। तभी हम राज- 
पूताना को उठा सकते हें, नहीं तो नहीं उठा सकते | आज तक जब हम लड़ते 
थे, तो हमारी लड़ाई का एक हिस्सा कानून भंग करने का था। उससे हमारे 
में एक आदत पड़ गई है कि कानून का मान नहीं रखना। यह बहुत बुरी आदत 
है । हमें उसको निकालना हैँ । गान्धी जी ने हमको यह सिखाया था कि जो 
स्वेच्छा से कानून का आदर करता है, वही कानून का अनादर कर सकता 
है । तो हमारी यह खासियत होनी चाहिए कि हम सत्ता के मान का और 
कानून का खयाल रकखें । आज कानून को भंग करने का समय नहीं है। आज 
हमें अपने कानून की प्रतिष्ठा बढ़ानी है । जिन व्यक्तियों ने आज अपने अधि- 
कारों का त्याग किया है, उनकी प्रतिष्ठा किसी न-किसी तरह से बढ़े, वह 
कम न हो, वह देखना हमारा कर्तव्य हैं । तो राजा-महाराजाओं की प्रतिष्ठा 
हम अवश्य करेंगे । राजाओं के प्रति हमारा ऐसा बर्ताव होना चाहिए कि 
हमारे प्रति उनकी प्रेम की भावना बनी रहे । हम चाहते हें कि राजस्थान की 
प्रजा पुलिस के डंडे के डर से शान्ति न रखे, बल्कि राजधर्म और प्रजाधमं 
को समभकर श्ञान्ति रखे, तब हमारा काम चल सकेगा । 

हमें राजपूताना की प्रजा को प्रजाधर्म सिखाना है। तो प्रजाधर्म तो यह्‌ 

है कि प्रजा अपना दरवाज़ा खुला रखे और गरीब अपनी मोंपड़ी को अपना किला 
समझ ले । उसको भी पुलिस की ज़रूरत नहीं पड़े । इस प्रकार की हवा हम 
पैदा करें, तब हम राजपूताना को उठा सकते हें और तब हम अपना कतंव्य 
पूरा कर सकते हें । कांग्रेस में काम करने वाले जो छोग हें, जिन्होंने आज तक 
इतनी कुर्बानी की है और काफ़ी कष्ट उठाया है, उनकी परीक्षा का समय 
अब आया हैँ । उनको तो अब दूसरे रास्ते पर चलना है । जिस तरह हमारे 
राजाओं ने स्वीकार कर लिया है कि वे स्वेच्छा से दूसरे रास्ते पर चलेंगे । 
उसी तरह जागीरदार लोगों को भी समभाने की कोशिश में कर रहा हूँ । उन्हें 
भी अब दूसरे रास्ते पर चलना है । इसी तरह हम सब समभ-बूककर सच्चे 
रास्ते चलें, तव हमारा काम बन सकता है । आखिर हमने राजपूताना का 
एकीकरण किया और हिन्दुस्तान की स्वतन्त्रता प्राप्त की, इस सब का मतरूब 
क्या है ? आज हमारे मुल्क में हमें स्वेचछा से काम करने का पहला अवसर मिला 
है, उसका हमें पूरा उपयोग करना है । ईश्वर की कृपा से गुलामी की इतनी 
सदियों में भी इस धरती में जो ऋद्धि-सिद्धि भरी पड़ी है, उसमें से कोई चोरी 
नहीं कर सका । तो उसको हमें निकालना है । जो धन हिन्दुस्तान के उदर में 
भरा है, उसको हमें निकालना है और यदि हम सच्चे दिल से काम करेंगे तो 
हमारे मुल्क में गरीबी नहीं रहेगी । लेकिन उसके लिए हमें शान्ति चाहिए । 
उसके लिए हम एक दूसरे से प्रेम करें और अपनी-अपनी मर्यादा को समझें । खाली 
पुलिस के डंडे से शान्ति नहीं चाहिए । इस तरह शान्ति रह ज़रूर सकती है, 
लेकिन वह काम की चीज़ नहीं है । असल चीज़ वह है, जब हमें कम से कम 
पुलिस का उपयोग करना पड़े । 

राजपूताना में आज नए साल का प्रारम्भ है । यहाँ आज के दिवस साल 
बदलता है । शक बदलता है । यह नया वर्ष है । तो आज के दिन हमें नए महा- 
राजस्थान के महत्त्व को पूर्ण रीति से समझ लेना चाहिए । आज अपना हृदय 
साफ कर ईदवर से हमें प्रार्थना करनी चाहिए कि वह हमें राजस्थान के लिए योग्य 
राजस्थानी बनाएँ । राजस्थान को उठाने के लिए, राजपूतानी प्रजा की सेवा 
के लिए, ईश्वर हमको शक्ति और बुद्धि दे । आज इस शुभ दिन हमें ईद्वर 
का आशीर्वाद माँगना है। में उम्मीद करता हूँ कि आप सब मेरे साथ राजस्थान 
की सेवा की इस प्रतिज्ञा में, इस प्रार्थना में, शरीक होंगे । . 

जयहिन्द ! 

राष्ट्रीय मजदूर-संघ का दूसरा अधिवेशन 
इन्दौर 
७ मई, १९४९ 
स्वागत समिति के प्रमुख साहब, सम्मेन के सदर साहब, प्रतिनिधि भाइयों 
और बहनो ! 

हमार राष्ट्रीय मजुदूर संघ का यह दूसरा अधिवेशन है । पहला जल्सा बम्बई 

में हुआ था, जिसमें राष्ट्रपति डा० राजेन्द्रप्रसाद ने संघ का उद्घाटन किया 

था ओर आज के जलसे के सदर साहब उस जलसे के भी सदर थे। इन्दोर मज़- 

दूरों के संगठन के लिए एक मशहूर जगह है, क्योंकि इन्दौर के मजदूरों ने अह- 
भदाबांद के मज़दूर संगठन से अपना पार्ट छे लिया है । 

में आप लोगों को संक्षेप में यह बताना चाहता हूँ कि हमारे मुल्क में मज़दूरों 

का संगठन किस तरह से शुरू हुआ, जिससे मज़दूरों की आज तक की हालतं 

का ओर मज़दूरों के आन्दोलन का.आपको ख्याल हो जाएगा । हिन्दुस्तान में 

सब से पहले सन्‌ १९२० में ट्रेड यूनियन कांग्रेस की नींव डाली गई। उसके पहले 

ट्रेड यूनियन हिन्दुस्तान में नहीं थे। लेकिन उससे भी पहले अहमदाबाद में मज़- 

दूर संगठन का जन्म हुआ था। वह मज़दूर संगठन महात्मा गांधी जी की सलाह 

से, उनके आश्ीर्वाद से और उनकी रहनुमाई से चलता था । . उन्हीं की गाइ- 

डेन्स से वह शुरू हुआ था । यह नान कर आपको आइचर्य होगा कि उसकी 


>>: 


की यिकर 

. शुरुआत एक अमीर मिल मालिक के कुदुम्ब की लड़की ने की थी। अंहमदाबोद 
का एक बड़ा जबरदस्त इण्डस्ट्रियलिस्ट, जिसका नाम सेठ अम्बालाल साराभाई 
हैँ और जिसकी बड़ी-बड़ी मिलें अहमदाबाद में हें, उनकी बहन अनुसुइया बाई ने 
इस मजूदूर-संघ को बनाया और महात्मा गान्धी जी ने उनको आश्षीर्वाद दिया। 
अनुसुइया बहन को अहमदाबाद के मज़दूर देवी कहकर बुलाते थे । उसके साथ 
उनके साथी शंकरलाल बेंकर थे और हम छोग भी उस संगठन में झरीक हुए 
ओर साथ देने लूगे । हमारे लिए वह नई बात थी, क्योंकि अहमदाबाद के किसी 
कारखाने में मज़दूरों का कोई संगठन नहीं था ।. कारखानों के मालिक जैसे मिल 
मालिक कहे जाते हूँ, वैसे ही उन्हें मजदूरों के मालिक भी कहा जा सकता था, 
ऐसी हालत थी । उस समय इस संगठन का जन्म हुआ | ट्रेड यूनियन कांग्रेस के 
जन्म से भी करीब तीन साल पहले इस मज़दूर संघ की नींव डाली गई। 

उधर महात्मा जी ने चम्पारन में सब से पिछड़े हुए लोगों में काम करना 
शुरू किया । किसान छोग और जिनके पास ज़मीन नहीं है, ऐसे मजदूर छोग 
तथा गली के कारखानों में काम करनेवाले मजदूरों में गान्धी जी ने काम शुरू 
किया । इन गली के कारखानों में जिस प्रकार की मेहनत ली जाती थी, वह तो 
जिन लछोगों ने उसका अनुभव किया हो, उन्हें ही मालूम हो सकता हैँ । मिलों 
में काम करनेवाले मज़दूरों से भी ज्यादा कष्ट में ये लोग थे। जब गान्धी जी ने 
वहाँ आन्दोलन शुरू किया तो अहमदाबाद की मिलों में आन्दोलन शुरू हो गया। 
गुजरात के केरा जिले में किसानों से ज्यादा लगान लिया जाता था, उसके 
लिए वहां भी आन्दोलन शुरू हुआ । हमारे राष्ट्र का सच्चा जीवन वहाँ से शुरू 
हुआ । तो तीन चीज़ें साथ-साथ चलीं.। आज आप वहाँ बिहार में जाएँ, तो 
आपको मालूम होगा कि गली का एक भी कारखाना वहाँ नहीं रहा । सब उठ 
गए । गान्धी जी के आन्दोलन का यह परिणाम निकला कि किसान, जो गुलाम 
थे, फंसे हुए थे और जिनसे जबरदस्ती काम लिया जाता था, काम छोड़कर चले 
गए । मजदूरों से बहुत थोड़े वेतन पर और जबरदस्ती काम लिया जाता था, वह्‌ 
सब खत्म हो गया । इसी प्रकार आप देखें केरा जिले में भी आज जो किसान 
है, वह एक तरह से अपना राज चला रहे हैँ, उनको छूगान के लिंए कोई आन्दो- 
लन करने की जरूरत अब नहीं पड़ती । तीसरा अहमदाबाद का यह मजदूरं-संग- 
ठन है । अहमदाबाद में जो मज़दूर संगठन है, वैसा संगठन दुनिया भर में और 
किसी जगह नहीं है, यह मेरा दावा है। मेंने उसमें बहुत काम किया है| ट्रेड 

यूनियन में जितंनी गलतियां हें, उन गलतियों को गान्धीजी ने पूरी पूरी तरह 
समभ लिया था | तो जितना उसमें मैल है, वह निकाल कर हिन्दुस्तान की 
संस्कृति के अनुकूल उसी के ढंग से, एक मजदूर आन्दोलन वहां शुरू किया । 
सब से पहली बार मजदूरों ने अहमदाबाद में ही अपनी तनख्वाह बढ़ाने के 
लिए हड़ताल शुरू की । तब तक हिन्दोस्तान में किसी कारखाने में कभी हड़- 
ताल नहीं हुई थी । यदि मज़दूर हड़ताल करते, तो पुलिस डंडा लेकर आती 
और मिल मालिक जो हुक्म देता, उसी के हुक्म के मुताबिक काम करती। जब 
यह आन्दोलन शुरू हुआ और मज़दूरों ने जो हड़ताल शुरू की, तो मज़दूरों में 
नई जागृति आ गई, क्योंकि उनकी पीठ पर मिल मालिक की अपनी बहन थी 
जो स्वयं एक करोड़पति की लड़की थी। साथ में एक बड़े राष्ट्रीय सेवक शंकर- 
हाल बैंकर थे, जो कांग्रेस के एक लीडर थे । हम लोग भी उसमें थे और हम 
सब के साथ सबको सलाह देने वाले गान्धी जी थे | खेर, जब थोड़े दिन हड़- 
ताल चली और एक हफ्ता भी पूरा नहीं बीतने पाया था कि मज़दूर लोग 
कुछ कमज़ोर पड़ने लगे । उत दिनों मिल-मालिक के हाथ में काफी सत्ता थी, 
और वे मजदूरों में परस्पर काफी फूट-फाट करा सकते थे । उधर मजदूरों का 
कोई पक्का संगठन तक नहीं था | सो वह डरने छगे और घबरा गए | जब 
गान्धी जी को मालूम पड़ा कि मज़दूर लोग अपनी प्रतिज्ञा तोड़ कर कारखाने 
में जाने वाले हे, तब गान्धी जी ने साबरमती नदी के मैदान में मजदूरों की एक 
सभा बुलाई और वहां उनसे कहा कि हिन्दुस्तान में यह मजदूरों का पहला संग- 
उन है । यदि आप लोग अपनी प्रतिज्ञा से हट जाएँगे और गिर जाएँगे तो 
हिन्दुस्तान में मजूदूरों के हितों को बहुत नुकसान पहुँंचेगा । इसलिए आपको 
अपने मार्ग से हटना नहीं चाहिए। जो हड़ताल की प्रतिज्ञा आपने ली है, उसे 
आप पूर्ण करें। छेकिन इस पर भी मज़दूर इसके लिए तैयार नहीं थे । वे बहुत 
कमज़ोर पड़े । तव उसी समय गान्धी जी ने प्रतिज्ञा की कि जब तक आप छोगों 
के बीच में और मिल मालिकों के बीच में मानपूर्वक समझौता न हो जाए, 
तब तक आपको काम पर वापस नहीं जाना चाहिए और आप में से कोई 
जाएँगे, तो मुझे अनशन करके, फाका करके, मरना पड़ेगा । हिन्दुस्तान में 
मज़दूरों के हितों के लिए गान्धी जी की वह पहली प्रतिज्ञा थी। गान्धी जी ने 
वहाँ फाका करना झुरू किया । जब इस फाके को ५, ६ दिन बीत गए तो हम 
सब को बहुत चिन्ता हुईं। रात दिन हम लोग परेशान रहने छंगे। मज़दूर भी 

परेशान थे और कई मालिक भी परेशान थे । आखिर एक हफ्ते की मेहतत 
के बाद एक बड़ा सिद्धान्त का आविष्कार हुआ, जिससे मिल-मालिक और मज॒- 
दूरों के बीच में समझौता हो गया। यह समभौता इस तरह से हुआ कि मालिक 
और मजदूरों के बीच में कोई कगड़ा हो तो उस का फैसला हड़ताल से नहीं, 
मार पीट से नहीं, जबरदस्ती से नहीं, बल्कि पंचायत से होना चाहिए । मजदूर 
और मालिक मिलकर एक सरपंच रख दें और उनका जो फँसछा हो, वह 
मान लिया जाय । अब, हिन्दुस्तान की मज़दूर जनता में वह पहला फैसला था, 
जिसने सारे मज़दूरों में एक नई जान डालर दी । मिल-मालिकों ने आखिर 
यह चीज कबूल की । 

उसके बाद १५, २० सालों तक गान्धी जी ही मज़दूरों की तरफ से पंच 
रहे । मिल-मालिकों और मज़दूरों के बीच जितने भगड़े होते रहे, उनका 
फैसला मज़दूरों की तरफ से गान्धी जी और मिल-मालिकों की तरफ से मिल- 
मालिक मण्डल का प्रमुख मिलकर करते रहे। उसके वाद किसी और निष्पक्ष 
पुरुष को रख दिया गया । लेकिन उसका नतीजा यह हुआ कि अहमदाबाद में 
कम से कम हड़तालें हुईं और अहमदाबाद का उद्योग सब से ज्यादा आगे बढ़ने 
लगा। इसी बीच में, शुरू ही से अहमदाबाद के मिल मजदूरों का एक प्रकार का 
यह सौभाग्य था कि उनको गुलज़्ारीलाल नन्‍्दा मिल गया । नन्‍्दा पंजाब से 
एम० ए० की डिग्री छेकर सब काम छोड़ अहमदाबाद आकर बैठ गया, और 
उसने अपना जीवन मज़दूरों के काम के लिए अर्पंण कर दिया । उसके बाद 
खंडू भाई आया । कुछ और लोग भी वहां से मिले, और मज़दूरों का संगठन 
पक्‍का बन गया | छेकिन आज तक भी अहमदाबाद में कभी मज़दूरों पर गोली 
चलाई गई हो, ऐसी बात सुनने में नहीं आई । हमारी पुलिस को हमारे मज़दूर 
पर गोली चलानी पड़े, उससे ज्यादा शरम की बात कोई नहीं हो सकती । तो 
इस प्रकार अहमदाबाद में जो एक मज़दूर संगठन बना, में चाहता हूँ वैसा सच्चा 
ट्रेड यूनियन हिन्दुस्तान भर में चले । 

अहमदाबाद के मज़दूर-संगठन की स्थापना के तीन साल के बाद एक 
ट्रेड यूनियन कांग्रेस हुई । छाछा छाजपतराय उसके प्रधान हुए.। यह एक आलू 
इण्डिया जलसा था । अब एक स्थाई आल इण्डिया ट्रेड यूनियन कांग्रेस बना 
दी गई । आगे चलकर पण्डित जवाहरछाल इस आल इण्डिया ट्रेड यूनियन 
काँग्रेस के प्रधांन बने । उसके बाद बाबू सुभाष चन्द्र बोस प्रधान बने और 

उसके बाद हमारे आज के सदर भी उसके. प्रधांन बते । लेकिन अहमदांबाद का 
ट्रेड यूनियन, जो एक सच्चा ट्रेड यूनियन था, जो मजदूरों का अपना संगठंन था, 
वह उससे अलग ही रहा । क्‍यों अलग रहा ? क्‍योंकि हम छोगों ने सोचा कि 
भारत में पाश्चात्य ढंग पर जो ट्रेड यूनियन बन रहा है, उस पर तो परदेशी 
ढंग के ट्रेड यूनियनों का ज्यादा असर रहेगा । हम यही समझे कि हमें उससे 
अलग रहना ही अच्छा है, क्योंकि उनका मन्‍्तव्य है कि अपना ध्येय प्राप्त 
करने के लिए वे चाहे कोई मीन्स ( उपाय) उपयोग करें, चाहे कोई हथियार 
उपयोग में छाएँ , वह उपाय स्वज्छ हो, ऐसी उनको परवाह नहीं । उनका 
मानना यह भी है कि ज्यादातर तो अस्वच्छ हथियार से .ही जल्दी काम होता 
है। नतीज़ा यह हुआ है कि हर रोज़ ट्रेड यूनियन और मिल मालिकों में ऋगड़ा 
होता. रहता हे और हड़ताल करने की कोशिश जारी रहती है । आज 
की हालत तो ऐसी हो गई है कि पुलिस को गोली चलाने पर मजबूर किया जाता 
है। यह सब गान्धी जी ने पहले से देख लिया था। उन्होंने सलाह दी कि इस ट्रेड 
यूनियन में जाने का कोई फायदा नहीं | वहाँ तब जाना चाहिए जब हमारी 
भेजोरिटी ( बहुमत ) वहां हो, हमारे बहुमत से अच्छा कोम चल सकता 
हो, और उन छोगों को हम कुछ कन्ट्रोल (नियन्त्रण) में रख सकें। वैसी हालत 
हो, तब हमें वहां जाना चाहिए, नहीं तो नहीं । 

तो हम अहमदाबाद में, गुजरात में और जगहों पर भी अपनी रीति से 
काम कर रहे थे । हमने यह देखा कि हमारे मुल्क में मज़दूरों में काम करने- 
वाले समभदार लोग बहुत कम हें। तब हमने निश्चय किया कि अच्छे कार्यकर्ता 
( वर्कंस) तैयार करने चाहिए। हमने देखा कि अहमदाबाद के संगठन के रूप्र 
से तब तक ढंग से काम करने वाले मेहनती छोग हमें न मिलें, हमारा काम नहीं 
चलता । इसलिए, हमने एक हिन्दुस्तान मज़दूर संघ तैयार किया । यह एक 
अलग संस्था थी, उसमें केवल कार्यकर्ताओं को शिक्षण दिया जाता था और बताया 
जाता था कि भज़दूरी में किस तरह से काम हो सकता है, जिससे मजदूरों 
को फायदा हो, और मुल्क को भी फायदा हो । उस ढंग से हमने काम शुरू 
किया । उसमें में खुद भी था, डा० राजेन्द्रप्रसाद थे, शंकरराव देव थे, जय- 
रामदास थे, और कांग्रेस के बाकी कितने ही मित्र भी थे। गुलूजारीलाल नन्‍्दा 
ओर खंडूभाई भी थे। हम छोगों ने अहमदाबाद में कितने ही वर्क॑र्स को तैयार 
किया और उन्हें बाहर ग्रान्तों में भेजा जाने छगा । ये छोग अपने अपने ढंग से 

काँस करने छगे । ग्रदि इन्दौर में से भी.कोई भाई आए होंगे और वहां शिक्षा 
ल्‍्ली होगी, तो उन्हें भी उस का अनुभव होगा । इन्दौर में जो संगठन चलाता 
है, उसने. अपनी शिक्षा वहां ही से पाई हैँ । उसका तो जन्म ही से पूरा सम्बन्ध 
अहमदाबांद के संगठन से है । अब सारे हिन्दुस्तान की सत्ता हमारे हाथ में 
आई है। आप लोगों को मालूम ही है कि सन्‌ १९४२ में हमने एक आखिरी लड़ाई 
ब्रिटिश सल्तनत के साथ हिन्दुस्तान की आज़ादी के लिए लड़ी । इस लड़ाई 
के सिलसिले में जब हम छोग जेल में गए, जब गान्धी जी को जेल में डाले 
जाने पर. अहमदाबाद के मजदूरों ने जो काम करके दिखाया, उतना काम 
हिन्दुस्तान भर में कम छोगों ने दिखाया था । कोई अण्डर ग्राउण्ड चले गए, 
कोई हवा में चले गए, कोई और जगह पर चढे गए, छेकिन अहमदाबाद के 
इन मजदूरों ने जो काम किया, वैसा कांम और लोगों ने किया होतां, तो हमारा 
काम तीन महीनों में खत्म हो जाता और इसमें तीन साल न लगाने पड़ते । आज 
कई लोग कहते हैं कि वह मज़दूर संगठन ही कैसा है, जो हड़ताल के खिलाफ 
है ? सचमुच आज हम छोग हड़ताल के खिलाफ हें । लेकिन जब हड़तालें 
करने का मौका था, तब इन लोगों ने तीन महीने तक हड़ताल की थी। जब 
गवर्नमेण्ट के साथ छड़ना था, तब वे सब छोग भाग गए थे और हमने हड़ताल 
क्री थी । आज जब मुल्क में हड़ताल की ज़रूरत नहीं है, तब वे हड़ताल हड़ताल 
चिल्लाते हें। इस तरह से हम लोग काम नहीं करते । तो में आपसे यह कहना 
चाहता हूँ कि जैसा शिक्षण, राष्ट्रीय शिक्षण, और जैसा सही संगठन अहमदा- 
बाद में मिलता है, और जगह नहीं मिलता । 

आज हमारे पास देश की पूरी सत्ता आई हैँ, कांग्रेस की गवर्नमेष्ट बन गई 
है और परदेशी सल्तनत देश से चली गई है, तो हालत ही बदल गई है। यह्‌ 
देश के राजा-महाराजा, जिनके पास सत्ता थी, उन्होंने भी जनता से कह दिया 
कि अब तुम शासन चलाओ, तो इन कारखाने के मालिकों के साथ छड़ने की 
बात ही क्‍या रह गई है । आज हमारे मजदूरों के मिलमालिकों से कोई शिका- 
यत हो तो उन्हें हमारे पास आना चाहिए | जो कुछ उन्हें लेना हे, वह हम 
से लेना है, कारखानों के मालिकों से भला क्‍या लेना है। क्‍योंकि सत्ता तो 
अ्रब हमारे पास है । पुलिस हमारी है, सारी फौज हमारी है, सारा खज़ाना 
हमारा है । कौन सी चीज़ अब मिल मालिकों के पास है कि जिसके लिए आप 
फहते हें कि हम उनसे लड़ेंगे और हड़ताल करेंगे | हां, अब भी जो हड़ताल कनाते 


रे .... - भारत की एकता का निर्माण 


हैं, उसके पीछे एक चीज़ है कि वे छोग कांग्रेस को वोट में तो हरा नहीं सकते, 
इसलिए कांग्रेस को हटाने का एक ही तरीका उन्हें समझ आता है कि मुल्क 
में गड़बड़ कराओ, अशान्ति पैदा करो, और रेल की पटरी उखाड़ दो। .इस 
प्रकार की हड़ताल कराओ कि राज-शासन -चले ही नहीं । हय कम्यूनिस्टों का 
कास है । तब हमने सोच लिया कि इन कम्यूंनिस्टों के साथ ट्रेड. यूनियन में 
बैठना मुल्क के लिए. बहुत बड़ी खतरनाक चीज है । इसलिए, .हमते अलूग 
रहने का फैसछा किया । 

तब हमारे सोशलिस्ट भाई भी हमारे साथ थे। जव में .जेल, से 
छूट कर आया, तब मेंने सोशलिस्ट भाइयों से भी कहा कि अब अंग्रेजों के 
साथ .हमें लड़ना नहीं है, वह छोग चले ही जानेवाले हें, और आप खाली 
म्रम में पड़े हें। वे: लोग मुझ से कहने लगे कि आप लोग उनकी यह बात कंसे 
प्रानते हें? यह बात हमारे मानने में तो आती नहीं कि वे. जाने वांले हें, 
श्राप लोग धोखे में पड़े हे । मेने बहुत समभाने की कोशिश कीं, लेकिन उनका 
दिल नहीं मानता था।: आख़िर मौका आने पर इन .छोगों को कबूल करना पढ़ां 
कि आप ठीक कहते थे। अंग्रेज छोग तो अब सचमुच चले । मेंने कहा कि यह 
तो चले, लेकिन हमारा मुल्क न चला जाए। वह संभालने की बात है, क्योंकि 
पदि अब हम गिरेंगे तो अपनी कमज़ोरी से ही गिरेंगे, किसी और की ताकत 
से हम कभी गिरने वाले नहीं हैं । मेंने उतको समझाया था कि आप हमारे साथ 
मिल कर काम करो । चन्द दिनों के लिए वे हमारे साथ आए भी, रहे भी 
भर हमारे संगठन में शरीक भी हुए । तब हम सबने मिल कर दिल्ली में एक 
फैसला किया कि ट्रेड यूनियन के अगले. वार्षिक अधिवेशन में जाकर हमें उन 
लोगों को (निकालना है जो हमारी राय के अनुसार ठीक काम नहीं कर रहे | 
हमारे पास मैजोरिटी है, बहुमत हैँ । सो हम वहां गए । पर इसी जल्से में 
हमार सोशलिस्ट भाई हम से अछग हो गए और कहने लगे कि हम न तो आपके 
साथ चलेंगे, न उन के साथ रहेंगे । नतीजा यह हुआ कि हमारा काम नहीं 
हुआ । इसलिए हम चक्के आए । हमने अपना एक अछग संगठन बना लिया, 
जिसका यह दूसरा जल्सा हँ | पहला जल्सा अम्बई में हुआ था। उस संगठन 
का नाम इण्डियन नैशनल ट्रेंड यूनियन कांग्रेस ( आई० एन० टी० यू० सी० ) 
है और यह जो संगठन हमने बनाया हूँ, यह राष्ट्रीय ट्रेड यूनियन कांग्रेस है । 

आज हिन्दोस्तान में जो ट्रेड यूनियन कांग्रेस है, वह थोड़ा बोगस है, 

थोड़ा खोखा. है । उसमें जान नहीं । उसमें खाली तूफान करने- की जान 
है, मांग करने की जान है । . आज तक तो ट्रेड यूनियन कांग्रेस के ही प्रतिनिधि 
बाहर जाते थे, जो वहां हमारी बदनामी करते थे और कहते थे कि ये- 
तो कैपिटलिस्टों के पिट्ठू हें, पूंजीवादी के पिट्ठू हैँ । हम छोग सब सुनते रहते 
थे और बरदाइत करते रहते थे । जिस जवान से वे बोलते हैँ, उस जवान से 
हम नहीं बोलते । हम तो अपने काम से मतरूब रखते थे । आज हमारा, 
अपना संगठन है और उसमें १२ छाख आदमी हें । आज ८०० से ऊपर 
हमारे ट्रेड यूनियन की शाखाएँ होंगी, और इतनी संस्थाओं का संगठन बन 
जाने से हमारे १२ छाख मेम्बर हो गए हें । उनके कुल मेम्बर ६, ७ लाख 
होंगे । उसमें भी कितने बोगस है, वह में नहीं जानता । क्‍योंकि उनका मेम्बर- 
शिप, बहुत कम सच्चा मेम्बरशिप है। हम मज़दूरों से मैला नहीं कराना चाहते 
और न उन्हें गछत रास्ते पर ले जाना चाहते हें। उससे मज़दूर छोग गिर 
जाने वाले हें । उसको साफ्‌ करना चाहिए और साफ बात कहनी चाहिए । 
मजदूर कभी भूठ न बोलें । बे क्‍यों भूठ बोलें ? 

मेरी नज़र से और गान्धी जी की नज़र से भी अगर ताकत वालढा कोई 
आदमी है तो वह मजदूर है, क्योंकि वह अपने हाथ से काम करता है। उसमें 
इतनी शक्ति है कि वह सूखी रोटी भी हज़म कर जाता है । दूसरे को दवा 
खानी पड़ती है, अच्छी चीज़ें खाकर भी खाना हज़म नहीं होता । तो उनमें जो 
ताकत है, वह यदि संगठित की जाए, तो कोई ताकत उसके सामने नहीं 
ठहर सकती । छेकिन मज़दूरों के पास यह सच्चा संगठन न हो तो मजदूर 
भी गिर जाएँ । और मज़दूर के संगठन में यदि सत्य न रहा और असत्य का 
प्रवेश हुआ या उन्हें अपने संगठन की ताकत का गर्व हो गया, तो इससे भी 
वे गिर जाएँगे । तो गान्धी ने पहले ही से बताया था कि ट्रेड यूनियन कांग्रेस 
में तब जाना, जब ट्रेड यूनियन कांग्रेस साफ हो। और वह साफ न हो, तो 
अपनी अलग ट्रेड यूनियन कांग्रेस बनाओ । आज वही अछूग बनी है । परदेश 
में अब उनका प्रतिनिधि नहीं जा सकता, हमारा प्रतिनिधि ही जाएगा । 

अगर आज आपको इन्साफ्‌ चाहिए, तो उसके लिए न हड़ताल करने कीः 
जरूरत है और न भिक्षा मांगने की । अपने हक से आपकी लेबर का एक प्रति- 
निधि हिन्दुस्तान की सरकार में बैठा है और उसके पास पूरी ताकत है । जो 
जो कुछ आपको चाहिए, अगर वह ठीक हुआ तो आपको ज़रूर मिल जाएगा 8 

भा० १८ 

लेकिन अगर आप की मांग ठीक न होगी, तो आपका वह प्रतिनिधि आप छोगों 
से कहेगा कि यह गलत रास्ता है, इस पर चलने से काम नहीं होगा । हमें गलत 
मांग कभी नहीं करनी चाहिए । 

अब में आपसे एक बात और कहना चाहता हूँ। आप में से बहुत से देहात 
में से इन्दौर आए होंगे । देहात में आपका घर होगा, आपके रिइ्तेदार होंगे । 
आपके आसपास के देहातों में क्या हाछत है, उस पर नज़र करो तो आपको 
मालूम पड़ेगा कि वहां जितनी गरीबी है, ईद्वर की .कृपा से उतनी गरीबी इधर 
नहीं है । क्योंकि हम काम करते हें और रोज़ शाम तक काम करने से कुछ-न- 
कुछ दाम हमको मिल ही जाता है । कभी कम मिलता है, कभी ठीक भी मिल 
जाता है। लेकिन वे छोग, जो बेकार बैठे हें, उनका गुज़ारा कैसे चल सकता 
हैं। साल भर में केवल तीन चार महीना जब खेती का मौसम आता है, तभी 
उन्हें मज़दूरी मिलती हैँ । बाकी बेकार बैठे रहते हैँ । न कोई रोज़गार है, 
न कोई काम है । वे कैसे अपना पेट भरें ? तो हमसे बहुत गरीब हज़ारों, छाखों 
लोग हिन्दुस्तान में पड़े हेँ । हमें पेट भर खाना और अपने बच्चों को भी खिलाता 
है, छेकिन वह हमारे जो करोड़ों छोग भूखे पड़े हें, उनके ऊपर भी हमें नज़र 
रखनी है । नज़र रखने का माइना यह नहीं कि अपनी जेब से निकाल कर कुछ 
उनको दो । यह बात नहीं है। में किसी को भिक्षावृत्ति नहीं सिखाता। उस 
का तो एक ही उपाय है कि हमारे मुल्क में ज्यादा घन पैदा करो। तभी हम कुछ 
कर सकते हूँ । हमारा मुल्क आज एक ऐसे बदन के समान है, जिसमें से सारा 
खून निकल गया हो, जैसा पाण्डु रोग का रोगी होता है या दिक का बीमार 
होता है । क्योंकि हमारे राष्ट्रीय बदन में से सारा खून निकछ गया है । इतने 
साल की गुरामी, उसके बाद यह जो ६ साल की लड़ाई चली, विश्व युद्ध हुआ, 
उसमें जो चूस हुई, उससे सारा खून निकल गया । अब हमें राज तो मिला, 
लेकिन इसमें जान हमें नए सिरे से भरनी है । अब आहिस्ता आहिस्ता घन 
की बूंद-बूंद डाल कर हम इस में जान भर सकते हें, दूसरी तरह से नहीं। कई 
लोग कहते हें कि कांग्रेस का राज आया तो क्‍या हुआ ? हमको तो कुछ भी 
नहीं मिला। यदि किसी ने यह उम्मीद रक्‍्खी होगी कि अंग्रेज इधर छोड़ जाएगा, 
उसमें से हम बाँट करेंगे तो उस जैसा कोई बेवकूफ नहीं है। वह तो जो 
कुछ ले जा सकता था, अपने साथ ले गया । हमारा मुल्क आज खाछी पड़ा 
है । मुल्क में हमें सभी कुछ नए सिरे से पैदा करना है। तो वह सब कैसे पैदा 

करोगे ? हम लोग सब एक साथ मिलकर पैदा न करें, तो कैसे काम चलेगा ? 
त्तो हमारा फर्जे तो यह है कि आज हम अपने मुल्क की हालत देखें और यह 
समभें कि इस हालत में हमारा धर्म क्‍या है । 

मजदूरों को न्याय चाहिए, तो उस न्याय के लिए लड़ने की उन्हें आज 
ज़रूरत नहीं रह गई । क्योंकि आज मजदूरों का राज है । लेकिन कुछ लछोग 
कहते हें कि नहीं, यह तो पूंजीवादी का राज है । मज़दूरों में जाकर वे इस 
तरह की बातें करते हें। में चाहता हूँ कि वे हमारे सामने आकर बैठें और बताएँ 
कि हमने किस तरह पूंजीवाद का साथ दिया ? हमने कौन-सी बात ऐसी की, 
जिस से मुल्क को नुकसान हुआ ? हमारे मुल्क में इतने पूंजीपति हें ही नहीं । 
बहुत कम लोग यहां पूंजीपति हें । उन सब की पूंजी अगर हम एक दफ़े बाँट 
लें, तो देश भर के लोगों के हिस्से एक एक आना यानी चार चार पैसे ही आएंगे । 
ये चार चार पैसे खाकर फिर क्या करोगे ? फिर किसके साथ लड़ेंगे ? हमारे 
देश में करोड़ों लोग भूखे पड़े हें । यहाँ चन्द पूंजीवालों ने कुछ घन पैदा किया । 
कुछ बुराई से भी किया, यह कौन नहीं मानता । जिस तरह के काम उन्हें नहीं 
करने चाहिए, वैसे काम भी उन्होंने किए । लेकिन देश को सम्पन्न बनाने के 
लिए हमें भी तो कुछ करना चाहिए । हम वह काम क्‍यों नहीं करते ? छेकिन 
यह समभना चाहिए कि आज हमारी ताकत नहीं है । हिन्दुस्तान की सरकार 
के पास इतना सामान होता और इतने साधन होते, कि सारे कारखाने हम 
चला संकते, तो हमको क्या दिक्कत थी । लेकिन हम जानते हें कि हम बारह 
महीना भी कारखाना नहीं चला सकेंगे और उसमें हमें नुकसान होगा। इस 
तरह से हमें काम नहीं करना है । तो हमें अक्लमन्दी से काम करना चाहिए । 

में आप लोगों को यह राय दूंगा कि आप को हड़ताल करने की बात 
छोड़ देनी चाहिए। जैसे हमारे इन्दौर के मज़दूरों के प्रतिनिधि ने आपको सुनाया 
कि हम कभी हड़ताल नहीं करते, और न हड़ताल करने की हमें कभी ज़रू- 
रत पड़ती है । में आप लोगों को इस पर मुबारकबाद देना चाहता हूँ । साथ 
ही में आप से कहना चाहता हूँ कि इसी रास्ते पर चलने से आपका कल्याण 
है, दूसरे रास्ते से नहीं। आज अगर बम्बई में या कलकत्ता में, या कानपुर में 
या अन्य बड़े-बड़े झहरों में हड़तालें की जाएँगी, जलूस निकाले जाएंगे और 
पुलिस पर जबरदस्ती बोक डाल कर उसे गोली चलाने पर मजबूर किया जाएगा, 
तो क्‍या यह अच्छा होगा ? अब जमाना बदल गया । जब अंग्रेज़ों की पुलिस गोली 

चलाया करती थी, तब तो आप कह सकते थे कि वह बुरा काम करती है | 
लेकिन आज जो राज करनेवाले लोग हैं, वे तो आपके अपने प्रतिनिधि हैं। 
यदि आपको वे नापसन्द हों, तो उन्हें बदल दो । लेकिन जनता आपके साथ 
नहीं है, फिर भी आप जनता की छोकप्रिय सरकार का विरोध कर रहे हें ! 
अगर वे काम छोड़ दें, तो आप तो दो दिन भी काम नहीं कर सकेंगे । फिर 
हिन्दुस्तान का क्‍या हाल होगा ? यही बर्मा में हुआ, यही चीन में हुआ और 
यही मलाया में हो रहा है । इस प्रकार का हाल आपको अपने देश का करना 
है ? क्या हमने स्व॒राज्य इसीलिए लिया है ? क्‍या इसमें मजदूरों का कल्याण 
होगा ? तो मज़दूरों को यह समझ लेना चाहिए कि हमेशा मिल-मालिकों के 
पीछे पड़ते से उत्तर का काम नहीं होगा । जिस हद तक पीछे पड़ने की ज़रूरत 
थी, हम उनके पीछे पड़ चुके हें, जब और जुरूरत होगी तो और भी हम करेंगे ॥ 
लेकिन हमें अपना साँचा स्वच्छ रखना है और देश की मशीनों से जितना अधिक 
से अधिक काम निकल सके, निकालना है । 

ईमानदारी के साय अपना काम पूरा कर शाम के समय आप को अपने घर 
धापस जाना है, शराबखाने के रास्ते नहीं जाना है। जो कुछ आपने पैदा किया है, 
वह शराब की दुकान पर दे देना, इसी तरह है, जैसे आप ने कुछ भी न 
कमाया हो । तव आपको पैसा मिला न मिला, बराबर है । बल्कि वह तो 
उससे भी बुरा है, क्योंकि शराब पीकर जब वह घर जाएगा तो अपनी औरत 
और अपने बच्चों को बेहाल करेगा, तंग करेगा, मार-पीट करेगा | उससे कया 
फायदा ? वह सव हमारी हिन्दुस्तान की संस्कृति से खिलाफ है । तो हमारी 
कोशिश होनी चाहिए कि हमारे नेशनल ट्रेड यूनियन के जो मेम्बर हें, वे और 
मज़दूरों से अलग मालूम पड़ें, उनका रंग ढंग अलग हो, हमें इस प्रकार की 
संस्था वनानी है। और वहां मजदूर बस्ती में अपने बच्चों के खेल कूद के लिए, 
मज़दूर-परिवारों के दवा-दारू के लिए, बच्चों के शिक्षण के लिए, अच्छा, प्रबन्ध' 
हो, वह सब करना हमारा काम है । में आपको मुबारकबाद देना चाहता हूँ कि 
आपके १७,००० मेम्वर हूँ । इधर कुछ ३० या ३२ हजार मज़दूर हें, उनमें से' 
१७,००० आपके भेम्बर हूँ, यह ठीक है, बहुत अच्छा है। दो दो रुपया देकर आप 
स्वागत समिति के मेम्बर बने और अपने हाथ की मेहनत से यह सारा इन्तज़ाम 
किया । यह स्वावलूम्बन और स्व॒राज्य का एक शिक्षण है । जो काम करता हैं, 
हाथ-पैर चलाता हैँ और कुछ नई बात मेहनत करके दिखाता है, वह स्वराज का 


को 

यह रथ आगे चलाता हूँ । वह बाकी और सबको पीछे छोड़ जाता है । तो 
आप लोगों ने इस संगठन में इतना करके दिखाया, इसलिए तो में आपको मुबारक- 
बाद देना चाहता हूँ । साथ ही में यह भी कहना चाहता हूँ कि आपने १७,००० 
मेम्बर तो बना लिए, लेकिन इन्दौर भर में एक भी मज़दूर आपके संगठन से 
बाहर नहीं रहना चाहिए । कोई क्‍यों बाहर रहे ? आप १७ हज़ार मेम्बरों 
का यह कर्तव्य है कि और लोगों को भी आप अपने पास ले आएँ और उन पर 
जो बुरा असर पड़ रहा है, उसको हटाएँ । आपको यह समभाना चाहिए कि 
भोले भाले लोग, गलत बातों में फेस जाते हें । इन्दौर के मज़दूरों के बारे में 
त्तो में नहीं जानता, लेकिन यहां के कई लोग गान्धी जी के खून से पहले, ऐसे 
आन्दोलन में फेंस गए, जिससे इन्दौर और ग्वालियर कुछ बदनाम हुए। आर० 
एस० एस० वाले जो लोग कुछ इस तरह से गलत रास्ते पर पड़ गए कि जिससे 
मुल्क को बहुत नुकसान हुआ । मजदूरों को ऐसी चीज़ों में नहीं फेंसना चाहिए 
और जब कभी उनको कोई भी राय छेनी हो, तो अपने संगठन के मुख्य आदमी 
के पास जाना चाहिए । कोई बड़ा मामला हो तो अपने राष्ट्रीय इण्डियन 
ट्रेड यूनियन कांग्रेस से राय लेनी चाहिए । 

यह आपका सद्भाग्य है कि आपको खंडूभाई, गुलजारीकाल आदि लोगों 
की मदद मिली है । हमारे शास्त्री जी भी ट्रेड यूनियन का अनुभव करके आए 
हैं । उन्होंने काफी अनुभव किया । हमारी असेम्वली के भी वह मेम्बर हेँ। 
बाहर के मुल्कों में भी वह देखकर आए हूँ कि बाहर की क्या हालत है । इस तरह 
मार-पीट करने से और फिसाद करने से, खून खराबी के अलावा और चीज 
नहीं निकलती । हमारे हिन्दुस्तान की नीति तो गान्धी जी के रास्ते पर चलने 
की है । हम सारी दुनिया में शान्ति चाहते हें । तो दुनिया की शान्ति, मजदूर 
की शान्ति से होती है और मज़दूर वर्ग ही दुनिया में शान्ति करा सकते हें । 
मजदूरों को सही शिक्षण मिलना चाहिए । 

कारखाने में काम करने के बाद आप स्वतन्त्र हें। तब आप ईइवर का 
भजन करो और अपने बच्चों को तालीम दो । जितने लोग अभी तक अपने 
से बाहर है, उनको समफाओ और शान्ति का वातावरण पैदा करो । कारखाने 
में जब काम करो, तो जितना ज्यादा पैदा हो सके, उतना ज्यादा पैदा करने 
की कोशिश करो । तब हमारा काम बनेगा । आपसे जो कुछ कहने को था, वह्‌ 
सब मेने कह दिया । हमारे मुल्क में करोड़ों बेकार आदमी पड़े हें, जिसके पास 

काम नहीं है, मजदूरी नहीं है, ज़मीन नहीं हे । उनको भी हमें रास्ते पर 
लाना है। उनको भी कुछ-न-कुछ गृह-उद्योग सिखाना है। उसके लिए भी हमारें 
संगठन को कुछ ठोस काम करना है। लेकिन जब आपका संगठन पूरा हो जाए, 
और आपकी ताकत बढ़ जाए, तभी हम उस ओर जा सकते हैं । वे लोग आज 
बेकार पड़े हें और दुखी हें । उनके दुख में भी हमें हिस्सा लेना चाहिए, जिससे 
हमारा मुल्क मज़बूत बने और हम सबका कल्याण हो । में उम्मीद करता हूँ 
कि मेने जो बातें आप से कहीं उनपर आप विचार करेंगे और अमल करेंगे + 
(वालियां ) 


(९३३) 


अभिनन्दन समारोह में 
दिल्‍ली, 


३१ अक्तूबर, १९४९ 

प्यारे भाइयो और बहनों, कप 
जिस प्रेम से आप छोगों ने मेरा स्वागत किया, उससे मेरा दिल भर आया 
है । मेरे साथियों ने जिन शब्दों में भाव प्रकट किए, उससे अब इस मौके पर 
भेरी ज़बान पर और भी बोक पड़ गया है और क्‍या कहना, क्या न कहना, यह 
समभ में नहीं आता । वैसे तो मेरे प्यारे भाई राजेन्द्र बाबू ने आप लोगों से 
कहा कि में कम बोलनेवाला आदमी हूँ। क्‍यों ? में क्यों कम बोलता हूँ ? एक 
सूत्र है, जो मेंने सीख लिया है : “मौनं मूर्खस्य भूषणम्‌”* । ( हँसी ) ज्यादे बोलना 
अच्छा नहीं । वह विद्वानों का काम है । छेकिन जो हम बोलें, उसी के ऊपर 
हम चल न सकें, तो हमारा बोलना नुकसानकारी हैँ । इसलिए भी में कम 
बोलता हूँ। लेकिन जब मौका आता है, तो मेरी ज़बान खुलती हे । जब समय 
नहीं है, तब में बोल नहीं सकता । अब आप लोगों ने जो प्रार्थना मेरे लिए की, 
जो आश्ीर्वाद मुझ दिया, उससे मुझे थोड़ा उत्साह होता हैँ कि और भी आगे 
कुछ जीवन बढ़ाना, कुछ सेवा करना ठीक है । बाकी यह साल मेरे लिए काफी 
कठिन बीता हैं । खाली शारीरिक कठिनाइयों की तो में परवाह नहीं करता, 


* मौन मूर्ख का भूषण है । 


र्‌द० ह भारत की एकता का निर्माण 


क्योंकि कौन नहीं जानता है कि शरीर तो मिट्टी का बना हुआ है, वह मिट्टी 
में ही चला जाएगा । जब उसका समय आएगा, तो उसका कोई उपाय करने 
वाला भी नहीं होगा । लेकिन मुल्क के लिए यह साल बहुत कठिन गुज़रा है । 
मुझे रात-दिन उसी का दर्द रहता है। सामने की ओर देखता हूँ तो अभी आगे 
जो साल आनेवाला है, वह उससे भी कठिन दिखाई देता है । यह तलवार 
की धार पर चलने के समान होगा । थोड़ा-सा भी आगे-पीछे चले, तो हम 
मुल्क को खड्ड में डाल देंगे । मेरे जैसे आदमी के लिए तो कुछ बाकी नहीं रहा 
है । दुनिया में और खास तौर से हिन्दुस्तान-जैसे मुल्क में ७४ वर्ष की आयु 
बहुत होती है। जैसी आप लोगों की आज मेरे लिए हृदय की भावना है, ऐसी 
भावना देखकर जाने से बेहतर तो कोई और जाना अच्छा नहीं हो सकता । 
तो में ईश्वर से रात-दिन प्रार्थना करूँगा कि जो भाव आप के दिलों में 
भरे हैं, प्रेम का और जो शुभाशीष आप मुझे दे रहे हें, उसके लिए में जबतक 
जिन्दा रहूँ,दिन-पर-दिन अधिक लायक होता रहेूँ | छेकिन हमारा नेता, हिन्दुस्तान 
का नेता, तो आज परदेस में हँ*। मेरा काम तो मर्यादित हैँ कि उनके हाथ- 
“पैर मज़बूत क़रना, जब तक मुझ से हो सके । अब वह अपनी शक्ति से बाहर 
हमारी इज्जत बढ़ा रहा है । और दुनिया में हमारी जो इज्जत बढ़ी हैं, वह 
“सब से ज्यादा तो गान्धी जी ने बढ़ाई है । उनके जीवन से बढ़ी, उनकी मृत्यु 
से और ज्यादा बढ़ी । दूसरा हमारा आज का नेता जिस स्नेह से और जिस 
भाव से बाहर अपना काम कर रहा है, उससे भी हमारी इज्जत बढ़ी हैं । 
लेकिन आखिर यदि हमें अपने मुल्क की सच्ची इज्जत बढ़ानी है और उसकी 
रक्षा करनी है, तो हमें अपना घर सब से पहले संभालना पड़ेगा । जिसका घर 
ठीक नहीं है, उसकी बाहर कितनी भी इज्जत हो, वह ज्यादा दिन नहीं चलेगा। 
तो दुनिया को हमसे जो उम्मीद है, वह उम्मीद पूरी करना हमारा काम है । 
हमारे कितने ही साथी, जो कांग्रेस से बाहर निकल गए, आज हमारी आलो- 
चना करते हैं। कई तो यहाँ तक कहते हैँ कि अंग्रेज का राज्य भी आज के 
राज्य से अच्छा था। वे वहाँ तक पहुँच गए, यह बदकिस्मती की वात है। क्योंकि 
जब दिल में इस तरह का भाव आता है, तब यह सिद्ध होता है कि हम गुलामी 
# प्रधान मन्त्री जवाहरलाल उन दिनों संयुक्त राष्ट्र अमेरिका में प्रेजीडेंट 
ट्र,मैन के निमन्त्रण पर गए हुए थे । 

ज्यादा पसन्द करते हैं । लेकिन हमें याद रखना चाहिए कि सदियों की-गुलामी, 
जो हमारे छाती पर बैठ गई थी, उसका बोक इतना भारी था कि जब इस 
बोक को किसी तरह से हमने उठाकर फेंक दिया, तो हम इतना थक गए कि 
अपने साँस पर काबू रखने की शक्ति भी हमारे पास नहीं रही । अभी भी 
वह पूरी तरह नहीं आई है। करीब-करीब मुर्दा में जान डाली गई हैं। चलने 
लायक तो हम अभी तक हुए ही नहीं हें । अभी हमें चलना सीखना है। उसके 
थहले ही हम दौड़ने की कोशिश करेंगे, तो हमारे पैर टूट जाएँगे । 

कोई यह समझे कि मुल्क में जो भुखमरी का दुख है, वह हमें अज्ञात है, 
तो सारी जिन्दगी भर हमने काम क्‍या किया है ? हम इतने अज्ञानी होते, तब 
तो हम ऐसे ही नाछायक होते, जैसे चचिल साहब ने एक दफा कहा था .कि 
“आपने “मैन आफ़ स्ट्राज़' (तिनके के आदमियों) के हाथ में भारत को सुपुर्द, कर 
दिया है ।” लेकिन अब वह-खुद भी महसूस करता है कि यह “मैन आफ स्ट्राज़” 
नहीं हें, इनमें कुछ तत्व है। लेकिन एक चीज़ आप को नहीं भूलनी चाहिए 
कि दुनिया में हर जगह पर आज दुख है । और जो चीज़ हमें चाहिए, वह 
है. आथिक स्व॒तन्त्रता.। वह हमारे पास नहीं है । यह केवल हमारे हाथ की 
बात नहीं है । दुनिया के जो बन्धन हमारे सामने, हमारे बीच में खड़े हुए हैं, 
उसमें से निकलना तो' बड़ा विकट काम है । एक डीवैल्युएशन (मुद्रा का अव- 
मूल्यन) हुआ, उससे कितनी-कितनी मुश्किछात पैदा हुईं ? बेचारा देहात में 
काम करनेवाला किसान या फैक्टरी में काम करनेवाला मज़दूर और अन्य 
साम्रान्य लोगों को क्‍या मालूम पड़ता है कि ये कठिताइयाँ क्‍या हें ? छेकिन 
जो लोग इन कठिनाइयों से घबराते हें, वे कुछ काम नहीं कर सकते। कितनी 
भी कठिनाइयाँ सामने हों, लेकिन इम्सान' में ताकत दी गई है कि वह उन 
कठिनाइयों का मुकाबला करे । यह मर्दों का काम है, कायरों का काम नहीं 
है। तो हमें घबराना नहीं चाहिए। लेकिन आज कोई कहे कि हमने पालिया- 


,मेंठ तो बनाई और आज़ादी पा ली। छेकिन इस पालियामेंट में कोई गवर्नमेंट 


का सामना करनेवाले नहीं हें। ठीक है, लेकिन यह पालियामेंट तो बच्चा है । 
हम पालियामेंट में केवल परदेशियों की नकल करना नहीं चाहते हें । हमें 
हिन्दुस्तान के ढंग के अनुसार पालियामेंट बनानी है । गान्धी जी ने पालियामेंट 
के आरे में बहुत कुछ लिखा है, में उसका ज़िक्र यहाँ नहीं करना चाहता हूँ । 
लेकिन में यह कहना चाहता हूँ कि कम-से-कम जब तक हिन्दुस्तान मजबूत 

न हो, उनके नसों में रुधिर बहने न छगे, तब तक हमें आपस में एक दूसरे के 
सामने मोर्चा बाँधने से कोई फायदा नहीं होता । 

आप छोगों को यह समझना चाहिए कि यदि हमें आर्थिक स्वतन्त्रता चाहिए, 
तो उसके लिए हमें काफी कुर्बानी करनी पड़ेगी । जो कुर्बानी हमने आज़ादी 
पाने में की, उससे दूसरी प्रकार की यह कुरबानी होगी और उसमें काम भी 
दूसरे प्रकार से करना पड़ेगा। तो उससे आज खेत में काम करनेवाले किसान, 
फैक्टरी में काम करने वाले मज़दूर, सामान्य वर्ग, जिसको मध्यम वर्ग कहा 
जाता है, जिसके ऊपर आज सबसे अधिक बोक पड़ा है, और धनिक लोग सबको 
कष्ट है । मान लीजिए, धनियों को अधिक कष्ट नहीं होगा । तब भी हमारे 
मुल्क में धनिक तो बहुत कम हें । हमारा मुल्क गरीब है, और उसमें बहुत 
थोड़े धनिक लोग हें । रात दिन उन्हीं के पीछे छंगे रहने से हमको कोई फायदा 
नहीं होंगा । फायदा हो तो, में भी आप के साथ द्ारीक हो जाऊँगा । लेकिन 
'में जानता हूँ कि हमारे मुल्क में अनुभववाले लोग बहुत कम हें । और सब 
लोग कहते हें कि हमें आर्थिक स्वतन्त्रता चाहिए | साथ ही सब तो नहीं, पर 
कई लोग कहते हें कि सारा उद्योग सरकार को अपने हाथ में ले लेना चाहिए । 
सारी इण्डस्ट्री नेशनलाइज़ ( व्यवसायों की राष्ट्रीयकरण ) करनी चाहिए । 
वह केवल सिद्धान्त की बात है । वह सब अनुभव की बात नहीं है । क्योंकि 
हमने अभी तक कुछ काम तो किया नहीं है, और जो कहते हैं उन्होंने तो कुछ 
भी नहीं किया । वह कब करेंगे, वह तो ईश्वर के हाथ की बात है। में नहीं 
जानता । करें तो हमारे लिए बहुत अच्छा .हो जाएगा । लेकिन अगर आज 
में नेशनलाइजेशन ( राष्ट्रीयकरण ) के बोक को उठा सकूं तो एक मिनट की 
भी देरी नहीं करूँगा । लेकिन हमारे मुल्क में जितनी शक्ति है, उस 
सबका हमें उपयोग करना है और मुल्क में आथिक स्वतन्त्रता पैदा करने में 
सबका साथ लेना है| उसमें सब को थोड़ी-थोड़ी कुर्बानी करनी पड़ेगी । हमें 
सब का साथ लेना पड़ेगा। उसमें आप छोग समभपूर्वक जितना ज्यादा साथ देंगे, 
उतना ही अच्छा है । 

ये जो पंजाब से या सिन्ध से भागे-भागे शरणार्थी आए हें, उन लोगों 
का दुख क्या मजदूरों और किसानों के दुख से कम है ? किन से कम है उनका 
दुख ? उन्होंने सब चीज गंवाई है, लेकिन हिम्मत नहीं गँवाई। जब तक हिम्मत 
है, तब तक सब ठीक है । जब हिम्मत गुम जाती है, तब मनुष्यं नीति से म्रप्ट 

हो जाता है और नीति गई तो आत्मा भी गया। सब खत्म हो गया। तो उनके 
दुख के सामने देखें, तो ऐसा दुख तो बहुत कम आदमियों को पड़ा है । हमको 
भी नहीं पड़ा है । सो हम उस दुख का अन्दाज़ नहीं लगा सकते हें । 

बहुत से लोग मेरे पास आते रहे । आज तो में ऐसी हालत में हूँ कि बहुत 
लोगों को मिल नहीं सकता । कई छोग गुस्से भी होते हें कि में उनको मिल 
नहीं सकता । ठीक बात है, क्‍योंकि में तो चाहता हूँ कि में सब को मिलूं और 
एक समय था कि में सुबह ५ बजे एक हज़ार आदमियों से मिलता था। 
बाग में घूमते-घूमते । लेकिन आज में वैसा नहीं कर सकता | तो जो कूछ मर्या- 
दित शक्ति है, उसका उपयोग करना हो तो वह आप लोगों की दया से ही 
हो सकता है । किसी को उसमें भला बुरा नहीं मान लेना चाहिए कि में मिल 
नहीं सकता हूँ, क्‍योंकि में पर्दे में रहनेवाला आदमी नहीं हूँ ।॥ तो आप समझ 
छीजिए कि मुभमें जो मर्यादित शक्ति बाकी है, वह सब आपके ही उपयोग 
की हैं। तो इस बारे में आप मुझे क्षमा कर दीजिए। लेकिन में कभी कभी 
बोलता हूँ । जो थोड़ा सा में कह रहा हूँ, उसको बराबर समझ छेना चाहिए । 
में कहता हूं कि सब साथ मिलकर कुर्बानी करके, आगे नहीं चले, तो हमारा काम 
होनेवाला नहीं है । | थोड़े आदमियों की शक्ति से काम लेने की बात कहो, थोड़े 
से आदमियों को सजा करने से काम होने वाला हो, तो हम लोग क्यों बैठे रहें ? 
क्योंकि हिन्दुस्तान में करोड़ों आदमी पड़े हें । करोड़ों मर गए, पिछले दो तीन 
साल में । कुछ ही साल हुए, - तीस छाख आदमी मर गए बंगाल के फैमीन 
(अकाल) में | तो चन्द आदमियों का फैसला करने में हमको कोई दिक्कत 
नहीं होगी, यदि उससे काम बन जाए तो । क्‍योंकि ज्यादा से ज्यादा छोगों का 
भला करने के लिए ही तो हम बैठे हें । 

यह ठीक है कि हम अपनी बुद्धि से: काम करते हें । छोग कहें कि बुद्धि तो 
हम देते हें और काम तुम करो तो काम बन नहीं सकेगा | हम भी काम 
को फेंक नहीं देते, उस पर सोचते भी हैँ । जो काम हमने आज तक किया 
है, इतना न किया होता, तो दुनिया में भारत की जो इज्जत बढ़ रही है, वह 
न बढ़ी होती । जिस तरह से बड़ी-बड़ी कठिनाइयों में भी हमने मुल्क को इन 
दो सालों में संभाला है, उससे हमारी कुछ इज्जत बढ़ी है। लेकिन, यदि हमारे 
पेट में भूख छगी हो, तो बाहर कितना भी अच्छा कपड़ा पहल के और बाल 
ठीक करके हम घूर्में, तो उससे कोई काम नहीं होता । वह पेट का खड्डा 

तो हमें भरता ही है । लेकिन भरने के लिए इन्तज़ाम करना हो, तो आज हमें 
अपना सब सामान पैदा करना. है। बूंद बूंद एकत्र करने से सरोवर भर जाता 
है । समुद्र भी इसी तरह भरता है । तो हमें भी सवका साथ चाहिए । थोड़ी- 
थोड़ी कुर्बानी न करने से तो आज हमारा सब काम रुक गया है। मुल्क में 
धन पैदा नहीं होता है । अंग्रेजों के जमाने में धन पैदा होता था। वह अपना 
हिस्सा ले जाता था, छेकिन ज्यादा धन पैदा होता था। आज ध॑न पैदा होना 
बन्दे हो गया है। कई कहते हैँ कि धनिकों ने हमारे साथ धोखा किया है, इसीसे 
ऐसा हुआ हैं । कुछ हद तक यह बात सही हो सकती हैं। लेकिन दो हाथ के 
बिना ताली नहीं बजती है और भले बुरे जैसे भी हें, वह हमारे धनिक हें । 
उनका साथ नहीं लेंगे, तो हमारे खुद में इतनी ताकत होनी चाहिए कि उनको 
छोड़ कर भी हम अपना काम कर सकें । उनको गाली देने से क्या फायदा 
है ? में मुल्क की किसी एक शक्ति की इस तरह से आलोचना करने वाला 
आदमी नहीं हूँ । .में यह वात चाहता भी नहीं हूँ । लेकिन जितनी शक्ति द्वेश 
में है, उस सब को जमा करके हमें काम करना है । अपने आर्थिक संगठन करने 
के लिए हमें तो सब को समभाना है और हम यह सबको समभा किस तरह 
से सकते हें ? जिस तरह मैंने राजा महाराजाओं को समभाया है, उसी तरह 
से । दूसरी तरह से नहीं । हां, किसी से दण्ड से भी काम लेना पड़ता है। 
छेकिन अधिक काम साम और दाम से ही होता है। हमारा काम है समभाना, 
प्यार से समझाना, क्‍्योंकि.व्रे हमारे अपने ही हैं । मुहब्बत से. इन्सान. का :दिल 
पिघल जाता है । हम जितना उन्हें दूर रखेंगे, उतना वह दूर भागते जाएँगे । 

में आपसे कहता हूँ कि आज मुल्क में ज्यादा धन पैदा. करो तो उसी से 
आर्थिक स्वतन्त्रता प्राप्त होगी । लेकिन आप वार बार एक ही बात करते 
रहेंगे कि हमारे पास तो यह चीज नहीं है, वह चीज़ नहीं है । जैसा कुछ लोग 
कहते हें कि हमारे पास चीनी नहीं है और आज अगर हमारा चुनाव हो, तो 
हम हार जाएँगे । क्‍योंकि दीवाली के मोके पर हर घर में चीनी बिना ऐसा 
एक मौका पैदा होगा, कि सव घरवालियां हमें गाली देने लगेंगी। लेकिन 
उनकी मालूम नहीं है कि चन्द लोगों ने अगर शक्कर छिपाई हो, तो ठीक है । 
लेकिन अगर देश में शक्कर सचमुच ही कम है, तो उसे कहां से लाना है । 
कई लोग हम को लिखते हें कि बाहर से चीनी मंगाओ । उनको मालूम नहीं 
है कि बाहर से भी आज चीनी नहीं मिल्ल सकती । मिल सकती, तो हम तुरन्त 


#्र्‌ 


9७७७४००७-०-& # 4७ 





अभिनन्दन समारोह में. - स्व्पः 


लाते । थोड़े दिन शक्कर का फाका करना पड़े, तो उससे हमारा कोई आदमी 
मरनेवाला नहीं हूँ । गुस्सा करनेवाले और गाली देनेवाले तो ज़रूर हें । 
हम अपनी गलती भी महसूस करते हें कि कुछ गरूती भी हमने की । छेकिन 
इस स्वराज्य के मानी भी यही हैँ कि गलती करते करते हम छोग अपना काम 
खुद करना सीख जाएँ । यदि उससे ज्यादा कोई बेहतर काम चलानेवाले 
हों, तो में उनको मुबारकबाद दूंगा कि आइए, भाई, बैठिए | छेकिन अगर 
ऐसा न हो, तो देश की सब शक्तियों को मिलाकर हमें काम कराना है । 

इसी तरह से हमारे मुल्क में अनाज कम पैदा होता है । क्‍योंकि जिस 
भांग में ज्यादा अनाज पैदा होता था, वह भाग अब अछग हो गया है । किसी- 
न किसी तरह से हम वहाँ से दौड़कर आए हैँ | अब वाहर के मुल्कों से जो 
अनाज आता था, वह भी नहीं आता हूँ । तो हमें अब अपने लिए पूरा अनाज 
पैदा करना हैँ | कई लोगों ने दो-दो सार का अनाज भर लिया है । देहातों 
में तीन तीन साल का भरा है । वे डरते हें कि अगर आज हम निकाल देंगे, 
फिर अगले साल दुष्काल आएगा, तो कया करेंगे और भाव बढ़ जाएगा, तो क्या 
करेंगे । लोग इस तरह से जमा करके रखते हें, यह अच्छी वात नहीं है । हमें 
सारे मुल्क को समभाना पड़ेगा कि ज्यादा अनाज पैदा करो और कम-से-कम 
खर्च करो । कम से-कम वेस्ट ( बरबाद ) करो । जब तक हमारा पड़ोसी 
भूखा है, तब तक हमें स्याल करना चाहिए कि हमारे पास अपनी जरूरत से 
जितना ज्यादा है, उतना तो हम उसे दे दें। यह भाव जब तक हिन्दुस्तान में 
पैदा नहीं होगा, तब तक हमारी प्रजा शक्तिशाली नहीं होगी, प्रभावशाली 
नहीं बनेगी । और दुनिया हिन्दोस्तान से इस चीज़ की उम्मीद करती है कि 
यह गान्धी जी का हिन्दुस्तान है। हमारी संस्कृति बहुत पुरानी है, हमारा मुल्क 
धर्म परस्त है । और हमारी संस्कृति भी यही कहती है । अपने मुल्क में हम 
पुरानी संच्क्ृति से काम नहीं लेंगे, तो लोग कहेंगे कि ट्रेड यूनियन बनाओ और 
सब के पास भागों कि वे माँगें कि पहले हमारा हिस्सा हमें दे दो । उसके 
बाद सरकारी कमंचारी कहें कि हाँ, हम को भी हमारा हिस्सा दे दो। धनिक 
भी कहे कि हम अपना धन छिपा कर रखेंगे, क्योंकि यदि हम बाहर निका- 
लेंगे, तो इनकम टैक्स ( आयकर ) कमीझन वाला बैठा है । वह कहेगा कि 
बताओ यह कहाँ से छाए ? तुम चोर हो । हम सब इस तरह काम करेंगे तो 
हमारी आर्थिक स्वतन्त्रता नहीं होगी, बल्कि पराधीनता होगी । 


रद भारत की एकता का निर्माण 


अब अगले साल हमें खूब काम करना है, क्योंकि मुल्क में हमने वह शान्ति 
पैदा कर ली है, जिस से हम दूसरा काम कर सकेंगे। अब भी हमारी जो सरहद 
है, उसपर तो हमें सावधान रहना ही है । अपना चौकीदार हमें ठीक रखना 
है। आप लोगों को मालूम होगा कि जब हमारा एकत्र हिन्दुस्तान था, तो हमारी 
फौज का खर्चा ११० करोड़ रुपया था । तब हमारी कुल फौज भी डेढ़ छाख 
ही थी। आज हमारी अकेले की फौज ४ लाख है और ढाई लाख फौज़ पाकि- 
स्तान की है । अब आप उसका खर्चा लगाइए । आज हमारा जो बजट है, 
उसमें दो हिस्सा हम आर्मी के लिए रबखें हें । यह हमारी रक्षा का खर्च है। 
क्योंकि मुल्क में यदि अस्थिरता हो, तो कोई चीज़ बाकी नहीं रहेगी । तो हमें 
जञान्ति तो रखनी ही है, सरहद की रक्षा भी करनी है । भूखे रह कर भी हमें 
अपने देश की रक्षा तो करनी ही होगी। हम मुल्क में कोई फसाद भी नहीं होने 
देंगे। 

तो आज़ादी तो हमको मिल गई, लेकिन हमें अपना दो हिस्सा बजट 
फौज पर खर्च करना पड़ता है । पाकिस्तान को भी यही करना पड़ता है, सबको 
यहीं करना पड़ता है । हम खर्च घटाएँगे, लेकिन उसमें से घटाने का चारा 
न हो तो हमें सावधान रहना चाहिए कि इस फौज़ के लिए हमें क्या क्‍या 
चाहिए। वह सब हमको रखनी है। तो उसके लिए हमें अपनी उद्योग इण्डस्ट्री 
को ठीक करना है। वह ऐसी बेकार पड़ी रहेगी, तो ज्यादा दिन हम ये फौज 
नहीं रख सकेंगे । हम यह फौज न रख सकें तो हमारी सलछामती भी नहीं रह 
सकती । तो एक तो भूख पड़ी और दूसरी यह चोट पड़ी, तब तो हम मर 
जाएँगे। हमें दोनों चीज़ों को हटाना है। यह हमारा अगले साल का कर्त्तव्य है। 
हमारे सामने बहुत-सी कठिनाइयाँ हैं । युद्ध के यन्त्र आदि सब हमें बाहर से 
लाने पड़ते हैं । पहले अमेरिका से जो चीज़ सौ रुपया में मिलती थी, अब 
हमको उसी का एक सौ चवालीस रुपया देना पड़ता है। यह हालत हो गई है 
और यह सब हमारे हाथ की बात नहीं है । 

ऐसी और भी बहुत सी कठिनाइयां है, जिनका बयान करूँ, तो बहुत 
टाइम लगेगा । आज मेरी इतनी शक्ति नहीं है कि में खोलकर बात करूँ। यदि 
मुझ में ताकत आ जाए तो में किसानों में जाकर और किसानों में घूम-घूम' 
कर उनको समभाना चाहता हूँ कि यह क्‍या कर रहे हो ? आप क्‍यों बम 
मारते हो कि दाम ज्यादा न मिले, तो हम अनाज नहीं देंगे। आपकी इन बातों 


अभिनन्दन समारोह में रेद७ 


से मुल्क को घाटा पड़ता है । मुल्क में घाटा पड़गा, तो आपको जो मिलता 
है, वह भी नहीं मिलेगा । में मज़दूर को भी समभाना चाहता हूँ कि थोड़े 
रोज कम मिले, तो कम दाम पर भी ज्यादा माल पैदा करो । पीछे आपको 
ज्यादा मिलेगा | इसी तरह से हमारे जो कर्मचारी हें, सरकार में काम करने 
वाले हें, उनको भी समभाना चाहता हूँ कि आज थोड़ी कमर कसो | और 
कुछ आपको देने को नहीं, तो बखशीश भले ही न दो, जो बचा सको, सर- 
कार में जमा करो | वह तुम्हारे अपने लिए भविष्य में रहेगा । लेकिन हमारा 
उद्योग बढ़ने दो । आज हमारे पास धन ज्यादा पैदा करने के लिए न पैसा है, 
न उद्योग बढ़ाने के लिए पैसा है, लेकिन जैसा मेंने कहा कि एक एक बूंद से 
ममुद्र भरा जाता है । इस तरह से करोड़ों आदमी थोड़ी थोड़ी बचत करके भी 
दे दें, तो यह पूंजी उनको भविष्य में काम देनेवाली है । उसी में हिन्दुस्तान 
की आर्थिक आज्ञादी समाई हूँ | दूसरी तरह से यह आज़ादी नहीं मिलेगी । 
धनिकों को भी सममरा-बुझाकर हम कुछ न-कुछ लेने की कोशिश करेंगे । 
उन्हें छोड़ेंगे नहीं। लेकिन हम अपने रास्ते करेंगे । में तो अपने रास्ते पर ही 
काम कर सकता हूँ। लेकिन उसमें आप लोगों को यह विचार न होना चाहिए 
कि धनिकों से पहले लेना चाहिए । हम पीछे देंगे । उससे तो हमें एक प्रकार 
का अहंपूर्व ( में पहले ! ) करना चाहिए । - गरीब को भी दिल में छाना 
चाहिए कि हम गरीब तो हें, लेकिन हमारा सारा मुल्क गरीब हैं। इस मौके 
पर हमें कुछ-न कुछ कुर्बानी करनी है । सरकार की तरफ से यदि कोई मांग 
आए, तो उस मांग को जितना हो सके उतना पूरा करने की कोशिश 
हम करेंगे । हम इस तरह से नहीं चलेंगे, तो हमारा काम होनेवाला नहीं 
है। और यही काम इस साल हमें करना है। क्योंकि मुके अब भीतर का कोई 
ढर नहीं है । बाहर का खतरा तो जब होगा, तो उसमें सारी दुनिया भस्मी- 
भूत होनेवाली है । क्योंकि आज जो बड़ी-बड़ी ताकतें हें, जिनके पास खाना- 
पीना मज़े में और बहुत है, लेकिन उन्हें खाना हम नहीं होता है, क्योंकि 
उन्हें रात-दिन यही डर रहता है कि अब क्या होगा ? यह मुल्क ज्यादा बढ़ 
जाएगा, वह मुल्क ज्यादा बढ़ जाएगा। हमें इस प्रकार का कोई डर नहीं है । 
क्योंकि गान्धी जी ने हमको सिखाया है कि हमें किसी का डर नहीं रखना । 
में चाहता हूँ कि जैसे सब ने आज प्रार्थना की, ऐसे सब मजह॒बवाले 
#ोग मुहब्बत से एक दूसरे के साथ मिलकर रहें। कोई झगड़ा फसाद न करें। 


श्वद भारत की एकता का निर्माण 


कर आस पास की कोई बड़ी ताकत लड़ेगी, तब तो जो कुछ होगा, होगा । 
लेकिन कोई छोटी ताकत हमारे सामने ठहर नहीं सकेगी। वह हम से 'छेड़- 
खानी करेगी तो मर जाएंगी । उसमें हम को क्‍या है । तो आप छोगों को 
यही समभना है कि हमें किसी पर हमला नहीं करना है, किसी को दवाना नहीं 
है, किसी को लूटना नहीं है । किसी की चीज़ लेना हमें हराम है । लेकिन 
अपना मुल्क हमें मज़बूत वनाना है, बलवान बनाना है । उसमें आप सब लोग 
साथ दें, इस काम में मुझको आप आशीर्वाद दें, तब तो मेरा ज़िन्दा रहना 
ज्यादे काम की बात है। इसी हालत में मरना सब से ज्यादा उत्तम है कि जब 
लोग कहते हें कि आदमी ठीक.था । जब वह बोलता था तो कुछ कड़ी बात 
भी कहता था, लेकिन आदंमी ठीक था | इसी इज्जत से मरना बहुत अच्छा 
है । लेकिन अगर आप लोग मेरी बात मानें, तो ज्यादा जिन्दा रहने के बारे 
में आपका आशीष ठीक है। में मुल्क से भी यही उम्मीद करता हूँ कि सारा 
मुल्क इसी के ऊपर चुलेगा । 9५ 

(६ जर्ड, ) 
चोपाटी, बम्बई 
४ जनवरी, १९५० 


बहुत समय के बाद में आपके पास आया हूँ। मेरी ख्वाहिश थी कि कोई 
ऐसा समय आ जाए, जब बम्बई में मेरे समय का उपयोग भी हो जाए 
ओऔर में आपसे मुलाकात भी कर लूं। पिछली दफ्‌ में एक महीने तक इधर रहा 
था। लेकिन तब किसी को मिल न सका था। जिसका मुझे बहुत दुख था। जब 
भी में बम्बई आता हूँ, तब सबसे मिलने की मेरी ख्वाहिश होती है । पर 
आज मेरी प्रकृति ऐसी नहीं है कि में सब लोगों से अछूग-अरूग मुलाकात 
कर सकूं । इसलिए मेंने आप सब लोगों से इस जल्से में एक साथ मिलने 
की हिम्मत की हैँ। बम्बई हमारे हिन्दुस्तान की राष्ट्रीय प्रवृत्ति का 
केन्द्रस्थान है। आज हमारे राष्ट्र की जो प्रगति या दुर्गति है, उसका माप 
निकालने को एक स्थान बम्बई से ही देश भर का सब तरह का माप मिल 
जाता है। जब बम्बई विगड़ता है तो सारा हिन्दुस्तान बिगड़ता हैं। - यह 
समभा जाता हूँ कवि अम्बई नाराज़ हो, तो सारा हिन्दुस्तान नाराज 
और बम्बई सुखी हो तो सारा भारत सुखी होता है । उसका मतलब यह 
नहीं कि देहात में जो करोड़ों छोग पड़े हेँ, उनके सुख-दुख का केन्द्र स्थान भी 
बम्बई है । ऐसा नहीं है । बम्बई की रोशनी और जलाली और बम्बई का आक- 
प्रंण भारत के देहातों में रहनेवाले करोड़ों छोगों के सुख-दुख का माप नहीं है । 

तो भी इस बात का काफी अन्दाज़ बम्वई में मिल जाता है कि हिन्दुस्तान की 
नाड़ कैसी है। इसलिए बम्बई को हमें एक शानदार शहर के रूप में रखना 
चाहिए। लेकिन हिन्दुस्तान का हाल भी यहाँ हमें समझना चाहिए। में जानता 
हूँ कि बम्बई में जो उमंग और उत्साह हुआ करता था, उसमें आजकल कुछ 
ठंडाई आई हुई है । यहाँ भी कुछ नाखुशी और कुछ नाराज़ी दिखाई देती है । 
उसकी वजह कुछ भी हो, लेकिन हिन्दुस्तान में आज जो परिस्थिति है, उसका 
असर बम्बई पर भी पड़ना छाज़मी हे । 

आजकल जो कुछ भी भछा-बुरा होता है, उसका दोष कुछ छोग अक्सर 
सरकार पर डालते हें । उसका उन्हें अधिकार है । उन्हें जो सुख दुख होता 
है, उसमें वे सरकार को ज़िम्मेवार मानते हैं । यह बात कहां तक सही है, वह 
दूसरी बात है । लेकिन आज मेंने देखा कि जो लोग कभी पुरानी सरकार का 
भला नहीं चाहते थे, जो आज़ादी के जंग में हमारा साथ देते थे, सरकार का साथ 
नहीं देते थे, वे सब भी अब इस सरकार की नुकताचीनी करने में शरीक हो गए 
हें। लोगों को जैसे एक प्रकार का शौक हो गया है कि वें हर चीज में सर- 
कार की टीका-टिप्पणी करें। एक हद तक यह बात ठीक भी है। उस से सरकार 
एक तरह से जागती रह सकती है । छेकिन जब हर रोज़ हम एक ही बात 
चिल्लाते रहें कि यह सरकार तो नालायक है, ढंग की नहीं है, इसमें काफी 
घूसखोरी है, इसमें रिश्वत लेनेवाले हैं, और काला बाजार करने वाले चोर 
डाकुओं को भी यह सरकार कुछ सज़ा नहीं दे सकती तो इन बातों से मुल्क 
का भला नहीं होगा । जो लोग ऐसी बातें करते हें, उन्हें समझना चाहिए 
कि आखिर यह सरकार है क्‍या चीज़ ? उन्हें बताता चाहिए अब तो सरकार 
जनता की प्रतिनिधि है और जनता उसे नहीं चाहती तो निकालने का उपाय 
क्या है। तब लोगों को मालूम होगा हम सब उस सरकार के ज़िम्मेवार हें, और 
हम सब का इसमें हिस्सा हैं । तो जो सुख-दुख आज हम पर आ रहा है, उसको 
हमें हिस्सा बाँट लेना पड़ेगा । में यह नहीं कहता कि सरकार जो कुछ करती 
है, वह सब सही होता है । क्‍योंकि जिन छोगों के हाथ में राजतन्त्र है, 
उन्होंने पहले कभी राजतल्त्र नहीं चछाया था। सारी ज़िन्दगी तो उन्होंने पर- 
देशी सल्तनत को हटाने का काम किया । उसके लिए वे जेलों में गए, लड़े 
और इस प्रकार की एक प्रवृत्ति चछाई कि जिससे सिद्ध हो कि सरकार के 
कामों में जनता की कोई ज़िम्मेवारी नहीं है । हिन्दुस्तान आजाद हुआ और अब 

चन्द दिनों के बाद वह रिपब्लिक बन जाएगा। पिछले ढाई साल इस सरकार ने 
जो काम किया, उसमें कुछ अच्छा काम भी किया हैँ या नहीं ? या सभी बुरा 
ही काम किया है ? 

तो आपको यह समभना चाहिए क्या देश में कोई दल है, जो सरकार को 
ठीक बना सके, ऐसी सरकार बना सके, जिससे आपको सुख हो ? अगर कोई वेसी 
सम्भावना होती तो हमारे जैसे छोग, जिनके कंधे अब कमज़ोर हो गए हें, इस 
बात से बहुत खुश होंगे कि हम पर से बोक उठ जाएगा । छेकिन उसके लिए उन 
लोगों को जवाबदारी छेने के लिए तैयार होना होगा । उसके लिए जवाबदारी 
की लियाकत होनी चाहिए। उस लियाकत का आपको सम्पादन करना पड़ेगा। जो 
आज रात-दिन दूसरों की नुक्ताचीनी करता रहता है, वह खुद कोई काम नहीं 
उठा सकता । आज हमें नुक्ताचीनी की आदत पड़ गई है । हम दूसरों के 
कसूर देखते हैं, लेकिन अपनी क्‍या कमज़ोरी है, वह सब हम नहीं देख सकते । 
यह समझ लेना कि भला, बुरा जो कुछ भी होता है, वह दूसरों ने किया है, 
हमने नहीं किया, तो भरा इस तरह से कोई काम हो सकता हैं ? आपको 
समभना चाहिए कि आज दुनिया परेशान है । किसी मुल्क में शान्ति नहीं है । 
विश्व युद्ध के बाद जो क्रान्ति हो रही है, उसके असर से हम नहीं बच सकते। 

एक बात आपको जाननी है । वह यह कि हमने इतनी कोशि करके हिन्दु- 
स्तान को आज्ञाद बनाया। उसके लिए हमने इतनी कुर्बानी की। तो क्या आज़ादी 
के साथ हमारा काम खतम हो गया ? ऐसी बात नहीं है। अब हमें हिन्दुस्तान 
"को मज़बूत बनाना हैं और उसे सुखी बनाना है, तो उसके लिए हमारा फर्ज 
क्‍या है ? हमें सोचना चाहिए कि हमें दूसरों के लिए क्या करना चाहिए। अगर 
हम इस तरह न सोचें और यह जवाबदारी सरकार पर छोड़ दें, तो उससे 
हमारा काम न बनेगा । 

अब देखिए में आपके सामने वह बात रखता हूँ, जिससे पिछले दिनों सरकार 
की काफी बदनामी हुई । एक बात तो यह हुई कि दिवाली के अवसर पर 
'छोगों को काफी शक्कर नहीं मिली । इस बात पर बहुत शोर मचाया गया । 
शायद ठीक था। में समभता हूँ कि शक्कर न मिलने से मुझे भी दुख है । 
क्लेकिन इसका कसूरवार कौन था ? उसके लिए जब तक पूरी जाँच न हो, तब 
सतक जिसने कसूर किया वह भी यही कहेगा, कसूर मेरा नहीं, दूसरों का कसूर 
है । व्यापारी छोग कहेंगे कि कार॑खाने वालों का कसूर है । कारखानेवाले 

कहेंगे कि.सरकार का कसूर है, मजदूरों का कसूर है । कोई कहेगा किसानों का 
कपूर है, गन्ना पैदा करनेवाले का कसूर है । मतलब यह कि सभी दूसरों 
को दोष देंगे । सरकार कहेगी हम क्‍या करें, हमको तो कुछ मालूम न था 
हम एक रास्ते से चलते थे कि बीच में यह रुकावट आई। हमने पूरी कोशिश 
- की। कसूर दूसरे का है। जो शक्कर ख़ानेवाले थे, वे कहेंगे हम शक्कर बिना 
खाएमर गए । हालांकि शक्कर बिना कोई मरता नहीं हे और न आग दूट 
पड़ता है । यह ऐसा नहीं है कि खाने-पीने की तकलीफ हो । जो कोई दुनिया में 
राज करते हैं, उनकी भी बहुत मुसीबत है। लेकिन वे बरदाइत करते हैं और 
उसका उपाय सोचते हैँ । तो उसमें से सरकार अपनी ज़िम्मेवारी से नहीं बच 
सकती है । लेकिन भविष्य में ऐसी चीज़ न हो, वैसा उपाय हम कर सकते हें, 
ओर कसूर किसका है, यह बाद में मालूम पड़ेगा । लेकिन सरकार क्या करे ? 
उप्तमें के चन्दर आदमियों को पकड़े तो उसमें भी शोर मचता है कि इसको पकड़ा, 
उसको पकड़ा, यह भी गछती है । तो चीनी का उपाय जो कुछ करना 
है, हम करेंगे । लेकिन यह छोटी बात थी, उसने बड़ी बात बना दी। लेकिन 
जिसकी आदत वैसी पड़ गई है, वह तो करेगा ही । उनसे बड़ी बातें बनाई, 
लेकिन उन बातों में सार नहीं था । | पे 
तो मेरी सलाह है कि छोटी बातों को इतनी बड़ी वनाकर शोर 
मचाना इससे हमारा काम नहीं होता है । यदि सरकार को हटाना हो तो 
छोटी बात को बड़ी बनाकर शोर मचाना ठीक नहीं। सरकार को बदलना 
आसान चीज है । उसके लिए आप की तैयारी होनी चाहिए, उसका बन्दोबस्तः 
करना चाहिए; नहीं तो यह चीज सदा ऐसी बनती रहेगी, जिसमें हमेशाः 
गलतियां होती रहेगीं। सबको साथ मिलकर काम करना चाहिए । आज 
हमारे मुल्क में दो चीजों की बड़ी कमी है, जिनकी कि जरूरत हूँ । एक तो 
अनाज की । हर हिन्दुस्तानी को मालूम पड़ गया है कि हमें करोड़ों का अनाज 
बाहर से मेंगाना पड़ता है छेकिन उसका उपाय क्‍या है ? जब तक हमारे 
मुल्क में ज्यादा अनाज पैदा न करें, तब तक ऐसा होता रहेगा । कोई 
कहेगा उसके लिए भी सरकार जिम्मेवार हैं। पर अब इस तरह की बातों से 
हमारा काम नहीं चलेगा । . 
सच बात तो यह है कि हमारे देश में अनाज की भी -उतनी कमी नहीं, 
जितनी छोग मानते हें। मेंने बराबर कहा कि यदि लोग सच्चे हों, तो थोड़ी 

ही कमर कसने से हमारा काम हो जाएगा। छेकिन हमारे में दो प्रकार के 
आदमी हैं । सरकार ने निश्चय किया कि अनाज का भाव इतना होना चाहिए 
और किसानों को चाहिए कि वे ठीक॑ भाव पर सरकार को अनाज दें । तो दूसरा दल 
कहता है कि सरकार को अनाज का भाव.,मुकरंर करने का कया अधिकार है । 
कोई कहता है कि सरकार को अनाज मत दो | तो इन सब बातों से क्‍या होगा ? 
आज हमें किसानों को ज्यादा अनाज पैदा करने में मदद देनी चाहिए और उन्हें 
समभाना चाहिए कि आज अगर मुल्क गिरेगा, तो तुम भी गिर जाओगे। और 
अगर सारा हिन्दुस्तान गिर गया, तो इसमें कोई नहीं बच सकता । इंतनी 
कुरबानी के बाद हमारा मुल्क आज़ाद हुआ है तो हमें इस तरह की गैर ज़िम्मेवारी 
नहीं बरतनी चाहिए । देशभक्त ऐसा काम नहीं करते । अनाज की टोटी (कमी ) 
को पूरा करने के लिए हमें करोड़ों रुपयों का अनाज बाहर से लाना पड़ता है । 
उसके लिए सरकार ने फैसला किया कि यह मुल्क अपने पैरों पर हो जाए, 
ऐसी कोशिश हमें करनी चाहिए । छेकिन अकेली सरकार यह काम कभी न कर 
सकेगी । जब तक लोगों का साथ न मिलेगा, तब तक यह काम पूरा न होगा । 
अब हमें कपड़ा चाहिए। तो कपड़े की उत्पत्ति में जितनी कमी है, उसे पूरा 
करने के लिए यह ज़रूरी है कि बार-बार हड़तालें न हों। यह जरूरी है कि काम 
बराबर चलता रहे, जितना कपड़ा निकलना चाहिए उतना हम निकाल सकें । 
अधिक कपड़ा बनाने के लिए हमें रुई चाहिए । हमारे मुल्क में उतनी रुई पैदा 
नहीं होती इसलिए हमें बाहर से रुई मँगवाने का इन्तज़ाम करना चाहिए। साथ 
ही मजदूरों को में समझाना चाहता हूँ कि तुम्हारा जितना हक है, उसे लेने की 
पूरी कोशिश करो, हम भी उसके लिए कोशिश करेंगे । आज हमारा, हम सब का 
अपना राज हैं। हम आपस में क्‍यों कगड़ा करें ? मिल-मालिकों को भी सम- 
काना चाहिए कि भई तुमने पहले बहुत दिन नफा उठाया, भविष्य में भी मौका 
मिलेगा । लेकिन जब मुल्क को तकलीफ है, तो मुनाफे की बात छोड़कर हमें 
मुल्क को उठाने के काम में एक हो जाना चाहिए। में यह नहीं समभता कि 
सब लोग हमारी बात मानेंगे । लेकिन हमें एक ऐसा वायुमण्डल पैदा करना 
चाहिए, जिसमें अधिकतर लोग देश के हित को नज़र में रखकर काम करें। 
लेकिन अगर हम अपनी जवाबदारी छोड़कर दूसरों पर डालते रहें, और 
डूसरे के दोष ढूंढ़ते रहें, तो काम नहीं चछ सकता । 
हमने निश्चय किया है कि ज्यादा-से-ज्यादा धन देश में पैदा करें। अनाज, 

कपड़ा, चीनी, छोहा, जितनी भी जिन्दगी की जरूरियात हें, वे ज्यादा-से ज्यादा 
हमारे देश में पैदा हों। उसके लिए कोशिश करना हमारा धर्म है, हमारा कर्तव्य 
है । आपस में झगड़ा करना हो तो जब मुल्क मजबूत हो जाएगा, तब खूब भगड़ा 
कर लेंगे । कोई कहता है कि हमें तो सिर्फ ईक्वल डिस्ट्रीव्यूथन आफ वैल्थ 
(धन का बराबर बँटवारा ) पर ही ध्यान देना चाहिए । जितना धन हमारे 
पास हो, वह्‌ सब को बराबर-बराबर सरीले बाँट देना चाहिए । अभी तक तो 
ऐसा किसी मुल्क में नहीं हुआ हैँ । फिर भी हाँ, हमारा ध्येय यह हो, तो 
ठीक है । लेकिन आज हमारे देश में घन ही कहाँ है ? जितना घन यहां है, 
वह सब बराबर बाँट भी दिया जाए, तो मुल्क भिखारियों का ही मुल्क होगा + 
उसमें कोई घनवान नहीं रहेगा । सब एक समान भले ही हो जाएँ, लेकिन 
जब तक हमारे देश्ष में समृद्धि नहीं बढ़ेगी, तव तक हमारी जनता का कुछ न 
बनेगा । तो क्‍या हमारी आज़ादी का मकसद यही हैँ ? हमें बीच का रास्ता 
निकालना चाहिए । 

कई लोग कहते हें कि हमारा सारा उद्योग सरकार को अपने हाथ में लेना 
चाहिए । दूसरी तरफ आप कहते हैं कि सरकार ने चीनी के मामले में क्या किया ?ै 
और जितने उद्योग हैं, उन्हें हाथ में लेकर सरकार को इसी तरह करना हैं । 
सरकार का क्‍या मतलब है ? सरकार के पास इतने साधन नहीं हें कि वह अपनी 
व्यवस्था ठीक तौर से चछा सके । तब भी उसके ऊपर इतना बोफा डालना, कि 
जो कुछ हमारा है, वह भी बिगड़ जाए तो इससे क्‍या फायदा ? आज 
मुल्क में जितने उद्योग हें, और जिस तरह चल रहे हैँ, यदि सरकार के हाथ 
में आकर भी, कम-से-कम आज की तरह चलते रह सकें, तो में इस बात पर अपना 
पहला दस्तखत करूँगा कि हाँ, ले लो, इस सब का राष्ट्रीयकरण कर दो। लेकिन 
अगर आज ऐसी स्थिति है कि जो है वह भी बिगड़ जाए, तो उसमें कोई भी 
हैरानी की बात नहीं है । दुनिया के बहुत से देशों में यही स्थिति है । छेकिन इस 
बात के पीछे उसमें कोई सपना रखता हो कि मुल्क को नष्टभ्रष्ट करके उसके पीछेः 
उसमें से कुछ नई बात निकालेंगे, जैसा कि हमारे साम्यवादी भाई कहते हें। 
आप कलकत्ता में देख चुके, जहाँ रोज-रोज कोई ट्राम पर बम्ब फेंकते हें, तो 
कोई मोटर पर, मकान पर या किसी फैक्टरी में । जैसे चन्द लोगों ने यह पेशा 
ही कर लिया हो, जिससे उन्हें कुछ पैसा मिले, कुछ ब्लैक मिले । जब बाहर 
के लोग अपने अखबारों में हमारे अहवाल का बयान पढ़ेंगे, तो वे कहेंगे कि यह 

कैसा मुल्क है ? कलकत्ता हिन्दुस्तान का एक बड़ा शहर है, जो कितने ही उद्योगों 
का केन्द्र स्थान है । उस केन्द्र स्थान में आप रात दिन यही धन्धा करें, तो 
उससे मुल्क को कितना नुकसान होगा, जैसे यह बात कोई नहीं सोचता । 

ऐसा फ्साद करने का जिन लोगों का धन्धा ही है, उनको तो में कुछ भी 
नहीं कह सकता। उनको कहने से फायदा भी क्‍या होगा ? क्‍योंकि उन छोगों ने 
तो मान लिया है कि इसी तरह से काम चलेगा। लेकिन आप छोणगों को सम- 
मना चाहिए कि अगर मुल्क इस रास्ते पर जाएगा, तो वह अपनी आज़ादी का 
भी कोई फायदा नहीं उठा सकेगा । कुछ लोग कहते हें कि असेम्बलियों और 
पालियामेंट में इस सरकार के सामने कोई विरोध करनेवाला नहीं है । मगर 
विरोध करने का यह ढंग नहीं है । ठीक ढंग से विरोध करने से तो छोकशाही 
मुल्कों में सरकार को भी इज्जत और मदद मिलती है । छेकिन हर रोज़ एक 
जुलूस निकाल कर सेक्रेडेरियट पर हल्ला करने से या किसी कारखाने के 
सामने जलूसा करने से पालियामेंटरी विरोध नहीं होता । वह तो परदेशी 
सरकार को तंग करने का तरीका था और तब, उन हालतों में ठीक था। लेकिन 
आज उससे क्‍या लाभ होगा ? तो हिन्दुस्तान में जितने लोग हूँ, उन्हें आज 
अपनी जवाबदारी समभनी चाहिए । आज तो हमको रिपब्लिक का एक नया 
कान्स्टीट्यूशन जारी करना है, जिस में सब बालिग लोगों को मत देने का अधि- 
कार मिलता है । मतलूब यह कि आज हर एक भारतवासी को अपनी जवाब- 
दारी का ख्याल रखना चाहिए । 

जज तक सब लोग अयवा-अपना बोझ उठाने में लय नहीं हो जाएँगे, तञ 
तक मुप्तीअत बनी रहेगी । आज सरकार की ज्यादा से ज्यादा मुसीबत है। कुछ 
लोग कहते हैँ कि कण्ट्रोल मिटाओ । हमने एक दफे, कण्ट्रोल निकाल कर देख 
भी लिया । उसमें हमारी बहुत बदनामी हुईं । बहुत छोगों को मुहिकलें आई, 
क्योंकि तभी से कुछ छोग पहले से भी अधिक फायदा उठाने छूगे । आज कण्ट्रोल 
हटाने को सरकार क्यों राज्जी हो जाएँगी ? कण्ट्रोल हटाने से न तो शान्ति होगी 
और न देश का कारोबार ही ठीक ठीक से चलेगा। क्‍योंकि सरकार का काम 
व्यापार करने का नहीं है । जो सरकार ब्यापार करेगी, वह भीख मांगेगी । 
यह काम सरकार से नहीं होगा । आज की दुनिया इस तरह की है कि हमें 
स्वतन्त्रता मिलने पर और अधिक मुसीबतें और कठिनाइयां आई हैं । उनको 
बाँटने की कोशिश आपंको करनी चाहिए । यह कण्ट्रोल हमने आज़ादी के बाद 

नहीं रकक्‍्था । यह तो पहले भी था। आज़ादी के साथ जो कठिनाइयां आई हैं 
उन्हें भी हमें हटाना है । इसके हटाने में आपको साथ देना होगा । बिना मिहनत 
किसी का पैसा ले छेना आम तौर से आदमी को ठीक छगता है, लेकिन यदि 
मुल्क का हित उससे बिगड़ता है, तो इन्सान को वह काम नहीं करना चाहिए। 
पहले हम अब की बनिस्वत अधिक धन पैदा करें, उसके बाद वह सब हो 
सकता है । 

आज हमारे हिन्द का जो बजट हे, उसका यदि अध्ययन करें, तो मालूम 
पड़गा कि हमारे मुल्क का असली हाल क्‍या है । हमें धनिकों के ऊपर जितना 
कर का बोक डालना चाहिए, उससे भी ज्यादा हमने डाला है । लेकिन उस 
सब से जो पैसा आता है, उसमें से दो हिस्सा हमें हिन्दुस्तान के बचाव के लिए 
लश्कर रखने पर खर्च कर देना पड़ता है । कोई कहता है कि लश्कर का खर्च 
कम करो । लेकिन हमारी एक मर्यादा है, और उस मर्यादा से आगे हम नहीं 
जा सकते । क्योंकि मुल्क के दो टुकड़े होने से जो जख्म मुल्क को छगा हैं, 
वह अभी भरा नहीं है। अपने पड़ोसी के साथ अभी हमारी मुहब्बत नहीं है । हमें 
उम्मीद थी कि दो टुकड़ा हो जाने के बाद इधर पूरी शान्ति हो जाएगी और 
दो टुकड़ा करने का काम भी पूरी मुहब्बत से होगा । उसके बाद वह अपना 
घर चलाएँगे, और हम अपना । मगर वह अभी तक हुआ नहीं । जब तक अपने 
पड़ोसी के साथ हमारा सम्बन्ध ठीक नहीं हुआ, तब तक हमें अपना घर 
संभालने में ऐसी चौकसी करनी चाहिए कि कोई खतरा न हो । अगर हम 
ऐसा न कर सकें तो हमें सरकार से हट जाना चाहिए। इस प्रकार की हमारी 
तैयारी न हो, तो वह गुनाह होगा । यह सारी मुसीबत हमारी ही नहीं है। 
यह उनकी भी मुसीबत है, और वह इसे जानता भी है । 

उधर अभी तक कुछ लोग वात करते हैं कि छाल किले पर हम भण्डा लगा- 
एँगे । इधर कलकत्ता में एक जलसा हुआ, जिसमें छोगों नें प्रस्ताव किया 
कि हिन्दुस्तान का जो दो टुकड़ा हुआ है, उसे हम एक कर देंगे। दो साल के 
बाद आज ज़रा हिम्मत की है, तो वह हमारे काम में रुकावट डालने के लिए 
को है। इससे दोनों देश एक नहीं हो सकते | जब हमने दो टुकड़ा मंजूर किया, 
तब किसी ने नहीं कहा कि यह टुकड़ा न करो। सब ने कहा कि दो टुकड़ा होना 
अच्छा है । तो जिन छोगों ने आज यह बातं उभारी है, वह उसी मनोवृत्ति का 
उदाहरण हें, जिस मनोवृत्ति का नतीजा एक यह हुआ कि गान्धीजी का खून 

हुआ । उसमें कई आदमी ऐसे निकले, जिन्होंने हत्या में हिस्सा लिया । अगर 
फिर भी अभी तक हम उसी रास्ते पर चल रहे हें, तो उधर जाने में तो देश 
का नुकसान है ही । 

तो में इन लोगों को चेतावनी देना चाहता हूँ कि उस रास्ते पर जाना मूर्ख 
लोगों का काम हैं । इसका परिणाम भयंकर होगा । खामखाह दुश्मन को यह 
कहने का मौका क्यों देते हो कि देखो, इनकी नियत बुरी है । हमारी नियत बिल्कुल 
चुरी नहीं है । हम चाहते हें कि पाकिस्तान फूले और फले | वह मजबूत 
बने । लेकिन हमको लूटकर मज़बूत बनने का मौका हम उसे नहीं देंगे । 

आप जानते हैं कि सारी जूट की खेती उनके वहां पाकिस्तान में पड़ी 
है। जव कि सारे जूट के कारखाने कलकत्ता में हें। अब हमने दुकड़ा तो किया, 
लेकिन सारे कारखाने इधर हें और जूट उधर है । वह किसान जो जूट के 
सिवा दूसरा कुछ पैदा नहीं कर सकता, अब अपनी जूट को इस तरफ भेज 
न सके, और इधर के कारखाने जूट प्राप्त न कर सकें, तो दोनों की आथिक 
व्यवस्था टूट जाती है। इस से उसको भी नुकसान है और हमको भी नुक- 
सान होगा । अब यह जो डिवैल्यूएशन ( मुद्रा का अवमूल्यन) हुआ, उसका 
भी यह नतीजा हुआ कि पाकिस्तान ने मान लिया इनके १०० रुपये की कीमत 
हिन्दोस्तान के १४५ रुपये के बराबर होगी । अर्थात्‌ हिन्दुस्तान से ४५ रुपये 
ज्यादा । तो ठीक है । और यह फैसला उन्होंने इस प्रकार किया कि वे 
सब मुल्कों से अछूग रहे । तो १०० रुपये के जूट का दाम हम १४५ रुपये 
देंगे, उन्हें ऐसी उम्मीद थी । तो हम ऐसे बेवकूफ नहीं हें। हमने तय किया 
हम बेजा रकम नहीं देंगे। यदि ज़रूरत पड़ेगी तो कारखाने बन्द रक्खेंगे। लेकिन 
गलत बात नहीं मानेंगे । साथ ही हमें मालूम था कि कारखाने बन्द करने का 
समय नहीं आएगा । हमारे मुल्क में जूट इतना पैदा हो सकता है कि हमें 
याहर से मंगाने की ज़रूरत न पड़े । तब देखो कि हमारी हालत क्‍या होती 
है । हम लड़ना नहीं चाहते, मुहब्बत से काम करना चाहते हेँ। लेकिन 
इस प्रकार सीनाजोरी से काम करना हो तो उसमें सब का नुकसान होगा । 
सव ने कहा कि वह चीज़ हमारे मुल्क में पैदा करनी चाहिए | तो वहां से जो 
उनके फायनेंस मिनिस्टर हूँ, उन्होंने कहा कि देखो वे कहते हें कि हम अपने 
मुल्क में जूट पैदा करेंगे । देखो, उनकी नियत । 

तो क्‍या हमारी नियत ऐसी होनी चाहिए कि हम उनके पैरों पर ही पड़ते 

रहें ? यह तो बुरी बात है । अगर वे ऐसी उम्मीद रखें, तो यह कितना गछूत 
है । हाँ, मुहब्बत और मित्राचारी से यह काम हो सकता हैं । इसके लिए 
हमने बहुत कोशिश की। लेकिन जितना किया, वह सब निष्फल जाता है। 
तब हमने निश्चय किया कि जितने जूट का हमने आर्डर दिया है, उसका 
डिवैल्यूएशन से पहले जितना दाम था, वह हम दे दें । वह दाम दे दिया, 
तब भी जूट उन्होंने रोक छी, तब हमने निश्चय किया कि इस तरह तो काम 
नहीं हो सकता । इस तरह एक भगड़े से दूसरा झगड़ा निकछृता गया, तो 
वह अच्छा नहीं हैं । आज हमारे प्राइम मिनिस्टर पुकार-पुकार कर कहते हें 
कि भाई, जो भी कंगड़ा हो, उसका आपस में फैसछा करो। आपस में फैसला 
न हो, तो पंचों के सुपुर्द करो । हम इस बात के लिए तैयार हें। करोड़ों रुपयों 
का साल सिंधियों के पास से ठोंक-ठोंक के निकाल लिया और वह दबा कर 
बैठे हें। उसका फैसला भी वे नहीं करना चाहते । जब तक ऐसी नियत रहेगी, 
तब तक कोई दोस्ती नहीं हो सकती | तो उधर हमारी मिक्कियत और इधर 
उनकी मिलकियत के बारे में झगड़ा हे, इसका फैसछा भी आरबिट्रेशन 
(पंचायत) से होना चाहिए। ऐसा करना हो, तो हम तैयार हेँ। इस प्रकार 
जितने हमारे प्रइन हें, वह इस तरह के हें कि जिनका फैसला आपस में बैठ 
कर हो, तो वह हो सकता है। लेकिन हम वहाँ तक आने का खर्चा अपना नहीं 
करेंगे। वहाँ तक आपको भी थोड़ी सी मुसीबत आए तो उठानी पड़ेगी। वह 
उठाने के लिए आपको तैयार रहना चाहिए । हम किसी के साथ लड़ाई तो 
करना नहीं चाहते । दुनिया में किसी भी मुल्क को दवाने की कोशिश हिन्दो- 
स्तान ने आज तक कभी नहीं की। कभी भविष्य में भी वह वैसा करने 
इरादा नहीं रखता । छेकिन अपने देश को अपने पैरों पर खड़ा रखने की हम 
कोशिश करें और आप उसमें रुकावट दें, तो वह नहीं चलेगा । 

तो मेंने कहा कि हमारे मुल्क में आज जितनी मुसीबतें हें, उसका बड़ा 
हिस्सा इस कारण है कि हम दोनों में मुहब्बत नहीं है ! खाली मुहब्बत का 
अभाव ही नहीं है, साथ ही इतने और कारण भी जमा हुए हैं कि जिनकी 
वजह से आपस में घर्यण रहता है । इस घ॒र्षण से यदि कभी भंगड़ा हो तो 
उस दछ्षा में अपनी रक्षा करने की पूरी तैयारी हमारे पास होनी चाहिए। उसके 
लिए हमें सब चीज़ों की तैयारी करनी पड़ेगी । कई लोग कहते हें भई, गान्धी 
के प्रोग्राम पर चलो । गवर्नमेंट अपनी रक्षा के लिए जो सामग्री रखती है, 


औ) 


कं - 

जो लश्कर रखती है, उस सबके लिए जो कुछ हमें चाहिए, वह सब हमें 
अपने यहाँ बनाना चाहिए । हिन्दुस्तान में उसके लिए हमें कारखाने 
चाहिएँ । हमारे,जो पुराने कारखाने है, आज उनको भी हमें बढ़ाना है । अब 
नये कारखाने भी हमें चालू करने हें। 

कुछ लोग कहते हें कि हमारे मुल्क को उद्योग में मत डालो । हमारा 
मुल्क तो कृषि प्रधान हैँ । यहाँ के अधिकांश छोग तो देहात में पड़े हें। यह 
सब सही है । हम गान्धी जी के साथ सारी उमर रहे। हम कोई ऐसे पागल 
तो नहीं हो गए कि उनको भूल जाएँ । लेकिन गान्धी जी की बात का यह 
मतलब्र नहीं कि हम कारखाने खतम कर दें, या जो हैं सिर्फ उनको रखें और 
नये न बनाएँ। उसका यह भी मतलूव नहीं कि हम सिर्फ देहात का ही काम 
करते रहें, या सिर्फ देहात में जो पैदा हो वही खाएँ । गान्धी जी चाहते थे 
कि हर गाँव स्दावलम्बी हो, हर गाँव अपने गाँव में सब भूगड़ों का फैसला 
करे, हर चीज़ वे अपने यहाँ पैदा करें। हम भी वही चाहते हें । लेकिन हम 
देखते हें गाँवों में से भाग-भाग कितने ही लोग बम्बई, कलकत्ता और दिल्‍ली 
में आते हैं । देहात को ठीक करने में तो कुछ समय ज़रूर लगेगा ही। लेकिन 
इस तरह कारख्वानों को बन्द करने से क्या छाभ होगा ? अगर हमें नये कार- 
खाने नहीं चलाने तो यह फौज़ कहाँ से पाली जाएगी ? उसका काम चलाने 
के लिए देहात में से तो रास्ता नहीं बनेगा। इसके लिए पेट्रोल चाहिए, वह 
देहात में कहाँ मिलेगा ? इसके लिए सामान चाहिए, यूनीफार्म चाहिए, कपड़ा 
चाहिए, मोटर चाहिए, लारी चाहिए, और भी कितनी ही चीज़ें चाहिएँ । 
अपनी बड़ी फौज्ञों का इन्तज़ाम हम देहात में नहीं कर सकते । इसके लिए 
कारखाने चाहिएँ, उसके लिए लोहा चाहिए | लोहे का एक कारखाना जम- 
शेंदपुर में है, उससे हमारा काम नहीं चलता । बाहर से लोहा मेँँगाना पड़ता 
हैं । उसके लिए बहुत दाम देना पड़ता है । तो हमें सोचना है कि उस का क्‍या 
इन्तज़ाम करें । और कोई इन्तज़ाम हमारे पास है नहीं । तो इन सब कामों के 
लिए हमें कारखाने भी चाहिएँ। उधर हम चाहते हें कि गाँव भी सुखी हों 
और वे समृद्ध बनें । तो हमें दोनों का मिश्रण करना पड़ेगा । हमें कारखाने तो 
चाहिएँ, पर उन्हें कौन चलाएगा ? यदि गवर्नमेंट चला सके तब तो ठीक । 
लेकिन अगर सरकार न चला सके, तो जिनको उद्योग का अनुभव है, और 
उनको जो चला सकते. हें, उन लोगों की मार्फत हमें यह्‌ काम करना पड़ेगा । 

उनका भी साथ हमें चाहिए। रात-दिन उनके साथ हम लड़ते ही रहें, तो उससे 
हमारा काम नहीं चलेगा । इन उद्योगों में मजदूरों और कारखाने के मालिकों 
का मिश्रण होना चाहिए । यह हो सकेगा, तभी हमारे देश के कारखाने सफ- 
लता पूर्वक चल सकेंगे । 

कुछ लोग कहते हें कि बाहर से धन छाओ । बाहरवाले कहते हें कि 
अगर हम आपके मुल्क में धन लाएँगे तो उससे पहले यह देंखेंगे कि उससे 
फायदा कितना है, वे अपनी-अपनी. शर्तें भी रूगाना चाहेंगे । यह भी एक बड़ी 
मुंसीबत है । इस मुसीबत में जो काम करना है, उसमें छोटी-छोटी मुसी- 
बतों से नहीं घबराना चाहिए । में यह कबूल करता हूँ कि बम्बई में जितने 
कांग्रेस के साथ देनेवाले लोग थे, करीब-करीब उनका रोजगार भी चला 
गया । जो मध्यवर्ग के छोग थे, उनका व्यापार भी टूट गया । क्‍योंकि हरेक 
प्रकार का कण्ट्रोल आया तो नए-नए लोग खड़े हो गए। उसमें जो बाकी रोज़- 
गार करनेवाले लोग थे, वें भी कुछ बदनाम हो गए। उनके नौकर-चाकर, 
गुमाछ्ते सब॑ बेकार बैठे हें । कई छोग हमें गाली भी देने लगे । मगर वह 
बेवकूफी की बात है । इससे किसी का कोई काम नहीं चलेगा। 

कुछ लोग कहते हैँ कि हमें जल्दी से जल्दी कण्ट्रोल खत्म कर देने चाहिए, 
जिससे हमारा काम चले । उनका कहना है कि कण्ट्रोल खत्म होगा, तभी हमारे 
काम में प्रगति होगी । परन्तु व्यवहार में हमने थोड़ा कण्ट्रोल हटाया ही था 
कि नफा करने को कुछ लोग जल्दी-जल्दी वहाँ पहुँच गए। तो आज यहाँ जो 
कुछ हो रहा है, हमारे मुल्क में आज जितनी बेचैनी, बदनामी और भगड़ा 
है, वह सब क्रान्ति का एक नतीजा हूँ । एक गुलाम मुल्क को आज़ादी तो 
मिली है, मगर गुलामी का असर अभी तक उस पर से नहीं गया । जब 
चरित्र बिगड़ा है, तो कण्ट्रोल कहाँ चल सकता है ? बहुत-से छोग कहते हें कि 
कण्ट्रोल में बड़ी घूसखोरी होती है । उसका उपाय क्यों नहीं करते ? ठीक 
है । मगर जब घूस देनेवाल़े और घूसखोर मिल जाते हें, तो उन्हें पकड़ना 
आसान नहीं होता । उसका उपाय क्‍या हैँ ? इसका उपाय तो यही है कि 
घूसखोर जब कायदा-कानून से पकड़ा जाए, तो उसको सज़ा हो । लेकिन 
उसके लिए भी तो आपका साथ चाहिए, जनता के सशक्त सहयोग के बिना 
यह दुराचार किस तरह रुक सकता है ? 

आज बहुत-से छोग कहते हें कि यह पुलिस अपना काम क्यों नहीं .करती. ? 

पुलिस बेचारी क्या करे ? आखिर यह पुलिस किसकी है ? क्‍या यह बाहर से 
आई हैँ ? वह किप्ती परदेसी का हुक्म तो नहीं उठाती है । आज पुलिस 
हमारी है । इसकी इज्जत हम नहीं बढ़ाएँगे तो कौन बढ़ाएगा ? अगर हम 
उसप्तको उत्साह देनेवलले काम न करें, यदि हम उसकी इज्जत न करें और 
सदा यही कहते रहे कि हमारी पुलिस खराब है तो इसका मतलब यही होगा 
कि हमारी सारी नेशन खराव है । तब दुनिया में हमारी आवरू इज्जत क्‍या 
होगी ? हमें अपने मुल्क में से यह्‌ चीज़ हटानी है। इस ओर हमने कुछ काम 
भी किया है । हिन्दुस्तान के बाहर के छोग तो यही कहेंगे कि इन लोगों ने 
दो साल में बहुत काम किया है । हम यह नहीं उम्मीद रखते थे कि हिन्दु- 
स्तान इस तरह से काम कर सकेगा । हमारा तो ख्यारू था कि वह टूट 
जाएगा । लेकिन इन लोगों ने इतना संगठन कर लिया और शान्ति पैदा कर 
ली, जिसकी उम्मीद न थी। हम तो जानते थे कि यह चलनेवाली चीज़ 
नहीं है । लेकिन यह चछी और इस तरह चली कि बाहर के देशों में हिन्दु- 
स्तान की इज्जत बहुत बढ़ गई । 

में जानता हूँ कि इज्जत से पेट नहीं भरता । लेकिन इज्जत भी तो कोई 
चीज़ है । बाहर दुनिया में हमारी कदर हुई, यह ठीक है.। लेकिन हमारी 
कदर हमारे घर में नहीं है, और इसका उपाय क्रना चाहिए । तो इसके, लिए 
हमें सारे देश की जनता को साथ लेना होगा । तो में बम्बई में आप लोगों 
से बड़े प्रेम और अदब से यह अर्ज करने के लिए आया हूँ कि एक दूसरे की 
 'निन्‍्दा करने से हमारी बाहरी इज्जत भी चली जाएगी । उससे हमारा कोई 
काम नहीं बतेगा। में चाहता हूँ कि एक दूसरे से प्रेम करो और गरूत रास्ता 
छोड़ दो । लड़ाई के ज़माने में आपको जितना फायदा उठाना था, उठा लिया। 
उन दिनों में कुछ लोगों ने धन पैदा करने का रास्ता लिया था। आज यह 
समय आया है, जब कि हर किसी को अपना पसीना बहाना है, कड़ी मेहनत 
करनी है । पूरी मिहनत करके एक दफा अगर हम हिन्दुस्तान को ठीक कर 
दें, तो बहुत अच्छा होगा । हमारे देश का भविष्य बहुत ही अच्छा है, इस में 
- मुझे कोई शक नहीं। लेकिन हमें दो-चार साल मेहनत कर के संभालना 
हैं । यदि दो-चार साल इस बच्चे की हम ठीक हिफाजत कर लें, तो बाद में 
यह दोड़ता चलेगा । 

जुसा कि मेंने अभी कहा था, हमारी इज्जत बाहर तो बढ़ी ही है। हम 

यह नहीं कहना चाहते कि हम लोगों ने कुछ किया हैँ । बहुत-से छोग इस 
बात को जानते हें कि ऐसी बात नहीं हैँ कि हमने कुछ भी नहीं किया । जो 
काम हमने किया है, कुछ उससे फायदा भी हुआ है और हमारी इज्जत भी 
बढ़ी है । अगले काम के लिए भी हमने भूमि तैयार की है । हिन्दुस्तान का 
टुकड़ा हो जाने पर भी आज जितना हिन्दुस्तान एक हुआ है, उतना वह पहले 
कभी नहीं था । हिन्दुस्तान के सारे इतिहास में वह कभी इतनी बड़ी इकाई 
नहीं था, जितना आज हुआ है । आज मुल्क में शान्ति भी है । आज हमारे 
यहाँ न आपस के भगड़े हें और न कौमों के। अब मुल्क को ठीक करना 
है । उसके लिए हर आदमी को अपना कर्त्तव्य पालन करना चाहिए । और 
समभना चाहिए हमारा कर्त्तव्य क्या है ? यह न समभे तो हमारा काम नहीं 
चलेगा । 

में तो आज बम्बई में बैठा हूँ, लेकिन पहले मेंने जितना किसानों का काम 
किया है, उतना किसी ने नहीं किया । मेंने उनकी काफी सेवा की हूँ ।.में फिर 
से उनमें जाना चाहता था, मगर अब मेरी सेहत अच्छी नहीं है । अगर मेरी 
उमर ठीक होती, तो में हिन्दुस्तान भर को हिलाता और खुद फिर से किसानों में 
जाता । लेकिन आज तो में यहाँ ही से देश भर के हर एक किसान से अपीक 
करना चाहता हूँ कि आप को यह नहीं कहना चाहिए कि आपको इतना पैसा 
मिले, तभी आप अनाज देंगे, तभी आप अनाज पैदा करेंगे। यह समय आया 
है, जब आपको देश का हित सब से बढ़कर देखना है । अभी तो वह समय है कि 
जो कुछ मिले, आप मंजूर करें। हमारे करोड़ों भाई-बहन पड़े हें, जिसको आज 
खाने को अनाज नहीं मिलता । जिनके खाने के लिए हमें बाहर से अनाज 
मेंगवाना पड़ता है । इसका बहुत भारी बोफ है और यह बोझ हमारे खुद के 
ऊपर पड़नेवाला है । हिन्दुस्तान गिरा तो सब गिरेंगे । छेकिन हम उसे 
गिरने नहीं देना चाहते । तो हम सबका धर्म है, कि ज्यादा अनाज पैदा करें 
और उसे अपने पर कम-से-कम खर्च करें। किसी भी तरीके से अनाज का नुक- 
सान हो, वह बरबाद हो, इस तरह की कोई चीज़ हमें नहीं करनी चाहिए । 
आज आप ज्यादा-से-ज्यादा अनाज पैदा कीजिए, देश को जितनी रूई और 
जूट की जृरूरत है, उतनी रुई और जूट पैदा कीजिए । अपने मुल्क को अपने 
पैरों पर खड़ा करने में आप जितनी भी हो सके, मदद दें। 

मजूदूर भाइयों से भी में बड़ी अदब से कहता हूँ कि वे चाहे जितने दक- 

बल बनाएँ । एक दल, दूसरा दल, साम्यवाद, समाजवाद, मिथ्यावाद, बक- 
वाद, चाहे जो बनाएँ, सब ठीक है । लेकिन यह तब तक, जब तक यहां एक 


: छत्र छाया हैँ । जब मुल्क में आप कुछ पैदा करेंगे, तभी तो बढ़ेंगे । छेकिन 


कुछ पैदा ही न किया तो ? तब तो जैसे एक हड्डी के टुकड़े पर कुत्ते पड़ते 
हैं और एक दूसरे को काटते हूँ, वही हाल होगा । उससे कोई फायदा नहीं । 
उत्तसे तो मुल्क की इज्जत भी गिर जाएगी । तो ज्यादा से-ज्यादा उत्पादन 
करो । अपने हक को माँगो, खुशी से माँगो । लेकिन हमारा जो आथिक 
डाँचा है, उसे ठीक ढंग से सेमालो--और उसे मत बिगाड़ों । देश की जृरूरत 
के लिए ज्यादा धन पैदा करो । 

में पूंजीपतियों से भी कहता हें कि आज आप नफा पैदा करने की नजरें 
छोड़ दो । आज तुम्हारी निगाह अपनी इज्जत पैदा करने की ओर होनी 
चाहिए । तुम बहुत बदनाम हुए हो । तुम्हारे बारे में काला बाज़ार, सफेद 
बाजार, बहुत तरह की बातें छोग कहते हें । वे सब बातें अब भूल जाओ और 
हर तरह से निश्चय करो कि साल, दो साल, या तीन साल, नफा खाने की बातें 
छोड़ दो । अभी भी नुकसान उठाने को तुम्हें कोई नहीं कहता, मगर अब 
नफ्‌ का छाछूच छोड़, पहले मुल्क को मजूबूत बनाने का काम करो, उसके 
बाद नफू की बात सोचना । 

कहा जाता है कि पिछले मध्यम वर्ग को बहुत दुख उठाना पड़ा । सही बात 
है । लेकिन जब हम मध्यम वर्ग की व्याख्या करते हैं, तो उसमें किसको डालना 
और किसको नहीं डालना, यह मुश्किल हो जाता हैँ । उसमें सब घुस जाते हैं। 
तो दुख उनको भी है । आज हिन्दुस्तान में सब वर्गों को दुख हैं । छोग मानते 
हें कि धनी वर्ग को सुख है और बाकी सब दुखी हें। में यह नहीं मानता 
कि जिसमें खाने को ज्यादा हो और इज्जत न हो वह सुखी जीवन है। क्योंकि 
खाली पेट मरने से तो कोई काम नहीं होता है । वह तो जानवर भी करता 
है । 

आजकल धनिक वर्ग को गाली देना जैसे हमारा कर्त्तव्य हो गया है । किसी 
को लीडर बनना हो तो वही शुरू करे, नहीं तो काम नहीं चलता । मगर उससे 
न धनिक को फायदा है, न गाली देनेवाले को ही। तो हमारा काम तो सब को 
समभाना है । सब को साथ लेता है। आप कहते हैं कि दुनिया में दो बड़े 
दल हूँ और दो वाद हैं । .एक साम्यवाद दुनिया के बहुत बड़े हिस्से में फैछ 

रहा है । दूसरे कैपिटलिस्ट छोग हें। ठीक है । लेकिन हम कहाँ आते हैं ? 
न हम साम्यवाद में हें, न पूंजीवाद में । पूंजीवाद भला हो या बुरा, 
लेकिन आज दुनिया में सबसे धनवान, सुखी, मज़बूत और अ्रतिष्ठावान- मुल्क 
अमेरिका हूँ । तो जो पूंजीवाद वहाँ है, उतना दुनिया में और. कंहीं . नहीं । 
फिर भी लोग वहाँ सुखी हें। वहां के मज़दूर को जो वेतन मिलता है, वह 
कहीं और के मजदूर को नहीं मिलता । हमारे जो धनंवान लोग. हैँ, व 
उनके घनवानों के मुकाबले में तो कुछ भी नहीं । तो इस भगड़े- में. हमें नहीं 
पड़ना है । हमारा काम तो यह.है कि देश के .सब लोगों को साथ मिलाकर 
एक ऐसा रास्ता तिकाछें, जिससे चार-पांच साछ. में देश में पूरी ताकत आ 
जाए । इस काम में हमें सब का सहयोग लेना है । 

उसके लिए हम .अगर काम नहीं करेंगे, तो आज तो हम जैसा-तैसा काम 
चछाते रहे हैं, छेकिन भविष्य में... धोखा खाएँगे ।. इसलिए मेरी.आप .लोगों 
से एक - ही प्रायंना हैः कि जो थोड़ा दुख आया है, उसे. आप सहन करें । आपके 
दुख को हम जानते हें।. हम इसकी कदर करते हैँ कि. आप छोगों ने-दुख सहन 
किया है। लेकिन आज भी आप कायर ते बनो । कायरता आदेंमी को बेजान 
बना देती है । हम लोग. तो सैकड़ों सालों की गुछामी को बरदाइत किए रहे । 
अब आज़ाद हुए हैं, तो थोड़े समय के लिए इतना.थोड़ा सा कष्ट और बरदाबत 
कर लें तो सब ठीक हो.जाएगा । छेकिन. इस कार्य में हमें आपका साथ चाहिए। 
अगर आप सब. साथ देंगे, तो मेरा. विश्वास है. कि हम इस मुल्क को ऐसी 
जगह पर पहुँचा ,सकते:हें, जब कि दुनिया में हर.जगह उसकी फिर से 
कदर हो । तभी वह दुनिया.में शान्ति.फैलाने के काम में योग्ये-हिस्सा छे सकेगा 
और गान्बी जी ने हम से जो उम्मीद रखी. थी, उसी रास्ते पर जा सकेगा । 
लेकिन अगर पहले हम अपना घर ठीक नहीं करेंगे, तो हम- न. तो गान्धी जी 
के रास्ते पर चल सकेंगे और न किसी और रास्ते.पर । तब- हमारा मुल्क बेजान 
बन जाएगा । जब तक बाहर से हम पर कोई आक्रमण नहीं करता, तब तक 
तो ठीक है । छेकित यदि.कोई आक्रमण करनेवाला आंया, तो-फिर से हमें 
गुलाम नहीं बनना है । इसलिए आज की ,जो अजा है, उसके ऊपर बहुत बड़ी 
ज़िम्मेवारी है । आज की प्रंजा का.कर्तव्य है. कि.भविष्य की प्रजा के हित-के लिए 
आज दुखों को भी बरदाइत करे.। आज हमें भविष्य- की प्रजा - के सुखों . की नींव 
डालनी है | उसके लिए हमें:तैयार रहना चाहिए। : . - 

अब जितनी बातें मेंने आपके सामने कहीं हैँ, उन पर आप विचार करें । 
अगर वे समझ में आ जाएँ, दिल में उतर जाएँ, तो उन पर पूरा अमल करें। 
मेंने तो जितना हो सका, अपनी ज़िन्दगी में कर लिया । मगर आज भी बहुत 
काम करने को बाकी है। मेरे जीवन के जो थोड़े दिन रह गए हें, उनमें भी 
जहाँ तक मुझ से बन पड़ेगा में काम करूँगा । लेकिन अब ज्यादातर तो बोर 
आप छोगों के ऊपर ही पड़ेगा । तो मुझे उम्मीद है कि मेने जो बातें कही हें, 
उन्हें दिल में रकखेंगे और उन पर सोचेंगे और अमल करेंगे । 


भा० २० 

मुझे बंगाल का द्द हे 


कलकत्ता, 
. २७ जनवरी, १९५० 

बहुत दिनों के बाद आप छोगों का दर्शन करने का मौका मिला । बहुत 
दिल चाहता था मिलने के लिए । बार बार मेंने कोशिश की, लेकिन अपनी 
शारीरिक कमज़ोरी की वजह से में हिम्मत नहीं करता था । लेकिन आखिर 
ईश्वर की कृपा से मुझे आप छोगों से मिलने का जो अवसर मिला है, इस 
अवसर पर में आप से दो शब्द कहना चाहता हूँ। में बंगाल के दर्द को पूरी 
तरह से जानता हूँ । मुझे रात-दिन इसका ख्याल रहता है । बंगाल के लिए 
भेरे दिल में काफी, दर्द और हमदर्दी रहती है । छेकिन कितना भी दर्द और 
कितनी भी आपत्ति आए, बंगाल की जनता पर हमारी पूरी श्रद्धा है । यह 
कोई पहला मौका नहीं है। सारे हिन्दुस्तान की आज़ादी की नींव जब से डाली 
गईं, तब से आज तक जब-जब मुसीबतें आईं, तब-तब बंगाल ने बहादुरी दिखाई। 
पहले तो वंगाल पर, हिन्दुस्तान पर, जब परदेसी हुकूमत थी, तब परदेसी 
हुकूमत को हटाने के लिए जो कोशिद्य हुई, उसमें बंगाल के नेताओं का और 
बंगाक के नौजवानों का जो हिस्सा था, उसके कारण बंगाल पर काफी 
जुल्म किया गया। उसका आपने बड़ी हिम्मत से और बड़ी बहादुरी से मुका- 
बला किया । उसके लिए सारा हिन्दुस्तान बंगाल का क्रणी है और उस 

बंगाल को हिन्दुस्तान कभी भूल नहीं सकता । इसके बाद विदेशी हुकूमत हट 
गई, या हटने को तैयार हुईं । तब आधी हुकूमत तो परदेशी थी, लेकिन जब 
आधी अपनी हुई, तब मुस्लिम लीग का एक प्रकार से आधा राज्य हो गया। 
भाघी हुकूमत उनकी हुई, और आधी अंग्रेज की हुई। बीच में कोई हमारा हिस्सा 
था, तो नाम का या । छेकिन उस समय आप पर काफी मुसीबत पड़ी, और - 
उसका सामना आपने किया । बंगाल पर आए “डाइरेक्ट एक्शन डे” को हिन्दो- 
स्तान कभी भूल नहीं सकता । उस दिन और उसके बाद कलकत्ता का जो 
हाल हुआ, उसे कौन भूल सकता है ? कंसे भूलें ? छेकिन उसमें से भी आप 
निकल आए । उसके बाद नोआखाली में क्‍या हुआ ? उसे भी हिन्दुस्तान 
कैसे भूछ सकता है ? तो उसमें से भी आप छोग निकल आए। 

उसके बाद समय आया और यह कहना भी मुश्किल हो गया कि अब 
बंगाछ का क्‍या होगा । पर जब ऐसा समय जाया, तब गान्धी जी इधर ही थे । 
ये नोआखाली में गए। उन्होंने गाँव-गाँव पैदल चलकर लोगों के दुख में हिस्सा 
लिया, लोगों को कुछ सहारा दिया। उसके बाद वे कलकत्ते में भी कुछ 
रोज्‌ ठहरे। गुस्से में आकर, या अपने दुख के कारण गुस्से में भरे हुए हमारे 
बिहारी भाइयों ते भी उसी समय फर रोष प्रगट किया, और उसकी आग 
हिन्दुस्तान भर में फैली । यह आग उत्तर हिन्दुस्तान में ज्यादा फैली । उसका 
किस्सा आप सब को मालूम है । लेकिन बाद में ऐसा समय आया कि नव 
हमने सोचा और सारे हिन्दुस्तान की एक राय हुई। तब आप की भी 
उसमें यही राय थी कि यह समय ऐसा है कि हमें किसी न किसी तरह 
से परदेशी हुकूमत को इधर से हटाना है, और उसके लिए जो कुर्बानी 
करनी पड़े, सो करें । क्योंकि जब तक अंग्रेज हठें नहीं, तब तक मुल्क में शान्ति 
होना असम्भव था, और दोनों कौमों के बीच रूगड़ा मिटना भी मुश्किक था। 

उस समय हमने यह निइचय किया कि अगर हिन्दुस्तान का टुकड़ा 
करना ही पड़े, तो एक शर्त पर हम उसे मंजूर कर सकते हें कि पंजाब के भी 
दो हिस्से होने चाहिए और बंगाल के भी दो हिस्से होने चाहिए । 

यह ईश्वर की लीला हैँ कि कभी अंग्रेज ही बंगाल को तोड़ना चाहते थे, 
उसके दो हिस्से करना चाहते थे। तब आप लोगों ने उसको रोका था। रोकने 
के लिए काफी कुर्बानी भी आपने की थी। सारे हिन्दुस्तान ने तब आपका 
साथ दिया था | अब उसी बंगाल के दो हिस्से करने के लिए हमें खुद कहना 

पड़ा और हम सब ने मात छिया कि उसके सिवाय कोई चारा नहीं है । तब 
हिन्दुस्तान में कोई ऐसा नहीं था, जो अपनी आवाज ज़ोर से उसके विरोध में 
निकाले ) क्योंकि सब समझ गए थे कि उसके सिवाय कोई और रास्ता दिखाई 
नहीं देता । और साथ ही हमने सोच छिया कि कलकत्ता हमारे पास न रहे, 
तो हम किसी भी हालत में टुकड़े की बात मंजूर नहीं कर सकते । मुसल्मि 
लीग के नेता इसको नहीं मानते थे। वे जिसे पाकिस्तान मानते थे, उसको 
तो हम मंजूर नहीं कर सकते थे । उतका कहना था कि उन्हें सारा ही.छेना 
है । सारा बंगाल और सारा पंजाब । उसका झगड़ा चढछता रहा। आखिर 
उन्होंने भी मान छिया और हमने भी मान छिया | लेकिन इसे मानने के बाद 
भी उसका जो नतीजा आया, और जो खून-खराबी हुई, उससे हिन्दुस्तान 
को चोट छगी । वह चोट अभी तक ठीक नहीं हुई, और उसको ठीक होने में 
कुछ समय हूगेगा । उसमें बंगारू को काफी घाव लगे । उसका घाव गहरा 
है, उसके भरने में भी समय लगेगा । उसके लिए धीरज चाहिए, हिम्मत 
चाहिए । 

आपके पास पहले भी काफी ऐसे मौके आए, जिनमें आपने धीरज और 
हिम्मत दिखाई । आज भी वैसा ही मौका है कि सन्न से काम लिया जाए। हिम्मत 
रखो । अच्छा दिन ज़रूर आएगा, लेकिन अपने हाथ से हमें परिस्थिति 
को विगाड़ना नहीं चाहिए । अपने काम को हमें हिम्मत, धीरज और समझ 
पूर्वक करना पड़ेगा। गुस्से से कोई काम नहीं होगा । जल्दवाज़ी करने से भी 
काम विगड़ेगा । हमारे जो भाई हमसे अछग हुए हें, उनमें हिन्दू और मुसरूू- 
भान दोनों हें। में पंजाब की बात छोड़ देता हूँ । में खाली बंगाल की बात 
करता हूँ । वहाँ भी दोनों हिन्दू और मुसलमान सुखी हों, इधर भी दोनों 
सुखी हों। हमारा घाव जल्दी भर जाए, हमें ऐसा प्रयत्त करना चाहिए। 
दोनों तरफ से हिम्मत, धीरज और बुद्धि से काम लेना पड़ेगा । पुरानी बातें 
हम में से कई लोग .न इधर भूछ सकते हैँ और न वहाँ भूल सकते हें, और 
इसी से वार-बार भगड़ा होता है। तो बंगाल का दर्द किसको मालूम नहीं है ? 
हमारे जो लोग वहां पड़े हैं, वे आज परदेशी हो गए । जो कलछ तक हमारे 
भाई थे और हमारे साथ हमारी आज़ादी की लड़ाई में शामिल थे, वे सब 
आज परदेशी हो गए । हम और वे ऐसे अछूग हो गए कि एक दूसरे के दुख 
में सहानुभूति तक नहीं दिखा सकते हैं । 

अभी अफ्रीका में भी हमारे लोग पड़े हुए हें | दक्षिण अफ्रीका वाले भाइयों 
से हम सहानुभूति दिखा रहे हें, और उनका जो नैतिक साथ देना चाहिए, वह 
भी हम देने की कोशिश कर रहे हें । वे आज माने हुए अफ्रीकन नागरिक हें, 
तब भी हम पर उनका हक है । यह एक पुराना हक है। बंगाल के यह जो दो 
हिस्से हुए, इस तरह से वे पुराने भाई-बन्धु कोई अलग थोड़े ही हो सकते 
हैं ? हमारी रिश्तेदारी, हमारा सामाजिक सम्बन्ध, हमारे आर्थिक सम्बन्ध, वे 
सब टूट कैसे सकते हें ? तो यह तो हम भूल नहीं सकते । लेकिन इसमें 
जो मुश्किलें और रुकावटें पड़ती हें, उनको रफा करना हो, तो पहले हमें अपना 
घर ठीक करना चाहिए । 

हमारा घर अगर ठीक न हो, तो हम बाहर किसी की मदद नहीं कर 
संकते। तो दुख तो हमारे सामने हे ही। छाखों आदमी इधर आकर पड़े 
हैं, कलकत्ता में पड़े हैं, बंगाल के दूसरे हिस्सों में पड़े हें। ये सब भागे भागे 
यहाँ आए हैं । अपनी माल मिल्कियत वहीं छोड़ कर आए हें, सगे सम्बन्धियों 
को छोड़कर आए हैं । कई लोग उनको वहकाते भी हें, कि यह गवरनंमेंट कुछ 
नहीं करती; सेंट्रल गवर्नमेंट कुछ नहीं करती; प्रान्त की गवरनंमेंट कुछ नहीं 
करती । लेकिन इससे उनको कुछ फायदा नहीं मिलता है, उनका दुख मिटता 
नहीं है । में आपके सामने सोचने के लिए जो बात रखता हूँ, वह यह है कि 
हमें इन लोगों का दुख मिटाना हो, तो हमें पहले अपना घर ठीक कर छेना 
चाहिए। और उनका दुख मिटाना हमारा कतंव्य है । 

आज हम बंगाल में, खासकर कलकत्ता में, जिस एक चीज़ को देखते 
हैं, उसे सारा हिन्दुस्तान देख रहा है। जिस से हिन्दोस्तान को दुख होता है 
यह यह है कि हर रोज़ कुछ-न-कुछ ऐसी बातें अखबारों में आती हैँ 
कि कलकत्ता के किसी भाग में, किसी हिस्से में या अमुक गली में बम पड़ा 
है, या अमुक जगह बम फटा है । इधर कोई क्रेकर फेंका, उधर कोई ट्राम 
जलाई, इधर एक मोटर जला दी, उधर पुलिस को चोट रूगी, इधर पुलिस 
का आदमी मर गया, उधर नौजवानों को पकड़ा, इधर किसी को जेल में रखा, 
उधर किसी. ने जेल में फाका किया | ऐसी बातें हम रात-दिन अखबारों में 
पढ़ते हें । तब ऐसी हालत में दुखी भाइयों का काम किस तरह हो सकता है ? 
जिन लोगों पर दुख पड़ा है, उनके दुख की तरफ ध्यान देना मुहिकिल हो जाता 
है । जब हम इस मुसीबत में फंसे, तो उनको कंसे ठीक करें ? बाहर के 

लोगों को तो यही मालूम होता है कि सारे कलकत्ते में इतनी अराजकता 
फैल गई है कि वहाँ कुछ काम करना ही मुद्दिकल है, और रहना भी 
मुद्किल है । 

पर जब लोग इधर आते हैँ, तो उन्हें मालूम पड़ता हैं कि ऐसी कोई 
बात नहीं है । चन्द लोग बिगड़े हें, और वे मुट्ठी भर छोग सारे कलकत्ता को 
तंग करना चाहते हैं । वे बंगाल की सरकार को भी तंग करना चाहते हैं, और 
लोगों को भी तंग करना चाहते हें और एक प्रकार का जुल्म करके सबको 
डराना चाहते हैँ। उतकी क्या मंज्ञा है, यह में नहीं समझता । क्योंकि हमारी 
समझ में नहीं आता कि इनका मतलब क्‍या है और वें क्‍या कराना चाहते हैं ? 
में कम्यूनिस्ट आइडिबौलौजी ( साम्यवादी आद्शों ) को समझ सकता हूँ । 
छेकिन में यह नहीं समझ सकता कि इस तरह से नुकसान करने से या बम 
डालने से या धींगामस्ती करने से कौन सी चीज़ मिलनेवाली है | लेकिन 
इसके साथ ही मुझे दुख भी होता है कि कलकत्ता में रहने वाले लाखों नाग- 
रिक इस चीज़ को क्या समभते है और इसकी तरफ़ उनका ध्यान क्यों नहीं 
जाता ? क्‍या उनका फजज नहीं कि वे उसका ख्यारू करें ? पुलिस का काम 
इन कामों को रोकने का ज़रूर है । लेकिन छोगों का यह सोचना कि यह 
सरकार का काम है, हमारा काम, नहीं है, बड़ा गलत ख्याल है। क्योंकि 
आज देश में जो हुकूमत है, वह परदेश्ी नहीं है। परदेशी हुकूमत के जमाने 
में जिस ढंग से हम काम किया करते थे, उस ढंग से अब हमारा काम नहीं 
चल सकता । हम से वैसा नहीं हो सकता, और न होना ही चाहिए । 
हाँ, जब आपका ख्याल होगा कि हमें यह हुकूमत नहीं चाहिए, उस समय 
आप खुद इसे हटा सकते हे । 

हमारे प्रधान मन्त्री इधर आए, हमारे और नेता इंधर आए और उन्होंने 
देखा और कहा कि अच्छा, यदि आप नए चुनाव करना चाहते हें, अपनी गवने- 
मेंट बदलना चाहते हैं, तो हम नया चुनाव कर छेंगे । अब आप वैसा चाहते 
हो या न चाहते हो, लेकिन उन्होंने तो यह कहा है । और दूसरा रास्ता 
हो भी क्या सकता है ? क्‍योंकि आज अगर हमें अपनी गवनंमेंट बदलनी हो, 
तो उसके लिए चुनाव के अलावा दूसरी कार्यवाही नहीं हो सकती । नए चुनाव 
में कोई और भले ही जीते, मगर जो भी होगा, हमारे घर का ही होगा, कोई 
बाहर से तो नहीं आएगा | छेकिन हमने देखा कि चुनाव करना हो, तो वह 

तुरन्त तो हो नहीं सकता । क्थोंकि हमारे पास न अभी मतदाताओं के रजि- 
स्टर हैं, न चुनाव की कोई तैयारी है । लाखों लोग बंगाल में नवे-नये आएँ 
हैं, उतको भी तो मताधिकार मिलना चाहिए । पहले की तरह कौम-कौम के 
अलग मतहों, तो वह भी अब काम की चीज़ नहीं हैँ। अब तो एकत्र मतदान 
मण्डल बनना चाहिए। और उसके लिए हमें अपना कानून बदलना पड़ेगा। 


'सो बहुत सी रुकाबर्टे हैँ, और उन्हें रफा करने में टाइम लगेगा, और इतना 


टाइम लगेगा कि नये आम चुनावों का वर्त आजाएगा। अब तो सारे हिन्दुस्तान 
का चुनाव होनेंवाला है, जिसमें हर बालिग को मताधिकार मिल गया है । 
इस तरह दो चुनावों के बीच में अन्तर बहुत थोड़ा रह ' जाएगा । बीच में 
चुनाव करने से ख् भी बहुत पड़ेगा। 

जब हमने यह हालत देखी, तब बंगाल की राय लेने की कोशिश की। बंगाल 
की कांग्रेस कमेटी के नेता, यहां की गवनंमेंट और यहाँ के सब छीडरों से 
पूछ लिया, तो मालूम पड़ा कि कोई भी नहीं चाहता है कि अभी चुनाव हो । 
तब हमने कहा, तो ठीक है । अभी चुनाव मत करो, क्योंकि नया आम चुनाव 
तो हमें करना ही है। तब बहुत से अखबारों ने कहा, कि यह जो फैसलछा किया 
गया, वह शान्ति का फँंसला है । अच्छा है, ठीक हुआ । लेकिन जो नया आम 


» चुनाव होनेवाला है, उसके लिए ज्यादा विलम्ब नहीं होना चाहिए | जितना 


जल्दी हो, उतना जल्दी उसका प्रबन्ध करना चाहिए, और मूभे उम्मीद है कि 
हम जल्दी ही नया चुनाव करेंगे । हम नहीं चाहते हें कि उसमें विलम्ब हो। 
जितनी जल्दी हो, उतना जल्दी हमें यह काम करना चाहिए | लेकिन आप 
जानते ही हें कि यह पहला मौका है, जब कि हिन्दुस्तान में करोड़ों आदमियों 
को मताधिकार मिला है । यहाँ इतने मतदाता हो गए हैँ कि हर प्रान्त में उनकी 
सूची (लिस्ट) छपाने में भी छाखों रुपये खच॑ होंगे। उसकी तो परवाह नहीं। 
लेकिन इसके लिए इतने प्रेस चाहिए, इतने आदमी चाहिए, सब का इल्तज़ाम 
करना बड़ी मुसीबत का काम है । इसमें टाइम तो छंगेगा ही, पर जितना 
जल्द हो सके, उतना जल्द हम यह काम करेंगे । उसके लिए आप भी अपनी 
तैयारी करें, और प्रान्त की हुकूमत भी तैयारी करेगी। लेकिन उसके लिए 
ठीक हवा अभी से पैदा करनी चाहिए। वह हो, तभी काम चलेगा। 
अब इस बारे में जो फंसला हुआ है, उसमें मेंने किसी का विरोध नहीं 
देखा । यही बात ठीक भी है | फूजूल एक मकट करना, खर्च करना, टाइम 

बरबाद करना, उस सब से कोई फायदा नहीं । अब हमें आगे अपना काम 
चलाना है । 

जो छोग आज दिन-रात गवर्नमेंट के पीछे पड़े हें, उनसे में अदब से 
कहना चाहता हूँ कि गवर्नमेंट-बदलने का एक तरीका होता है। बैलछट बॉक्स ही 
वह तरीका है । आप को मताधिकार मिल गया है, उसी से सरकार बदली 
जाती है या रेवोल्यूशन ( क्रान्ति ) से। यह जो इधर उधर पुलिस पर बम 
फ्रेंकने का काम है, यह कोई रेवोल्यूशन नहीं है । यह तो एक प्रकार का 
मैडनेस ( पागलपन) है । यह ल्यूनिटिकों (पागछों) का काम है। हां, में 
यह तो समझ सकता हूँ कि कोई कहे कि भाई ये भी क्या करें ? नौजवान हें, 
इनको फ्रस्ट्रेशन ( निराशा) हुआ है, उत्के पास कोई और रास्ता नहीं। तो 
वह चीज़ भी समझने लायक है | लेकिन उसके लिए यह उपाय नहीं है । वे 
जो करना चाहते हें, वह इस तरह नहीं होगा । उससे तो अपना मतलब पूरा 
नहीं पड़ेगा । बल्कि वह तो दूर हो जाएगा। मेंने कहा कि आप लोगों ने बहुत 
मुसीबतें उठाई, और इतनी मुसीबतें उठाई', उसका वर्णन करना भी मुश्किल 
है । जब इधर परदेशी हुकूमत थी, और लड़ाई चलती थी, उस समय बंगाल 
में भी लड़ाई का क्षेत्र था। हिन्दुस्तान में और इधर वह लड़ाई जीतने के लिए 
परदेशी हुकूमत ने जो कुछ किया, उसका नतीजा क्‍या है ? कम-से-क्रम ३० 
छाख आदमी बंगाल में भूख से मर गए। उन्हें खाना नहीं मिछा । उस समय 
पर कोई चिल्लानेवाला भी नहीं था। लेकिन आज हमारी पुलिस से आप क्‍यों 
नाराज़ हों ? आप देखें कि पुलिस में कौन हूँ ? उसमें बंगाल के नौजवान ही 
तो है । हमारे बंगाल में पुलिस आफिसरों से पूछ छीजिए कि पुलिस में बंगाल 
के छोग कितने हैं। मेंने पूछा तो उन्होंने कहा कि करीब सेवन्टी परसेंट (सत्तर 
प्रतिशत ) हे। और नई भरती में तो सौ फी सदी हमने बंगाल के छोग लिए 
हैं। अब आप उसको क्‍या करोगे ? उस पर गोला मार कर क्‍या करोगे ? 
उस पर क्रेकर फेंकने से, उसको पीटने से आपको क्‍या फ़ायदा होगा ? कभी 
आपने ख्याल किया कि ये गोला फेंकने वाले भी हमारे ही नौजवान हैं और 
रोकने वाले भी हमारे ही लोग हे? वह जो रोकता है, वह किस लिए 
रोकता है ? आप ही के लिए तो । . 

जब लोग कहते हैं कि इधर सिविल लिबर्टी ( नागरिक स्वतन्त्रता) नहीं 
हूँ, तब में है रान हो जाता हूँ कि कहां भाग गई सिवलि लिबरटीं ? क्या विलायत 


मुझे बंगाल का दद है श्र 


में ? जो लोग रात दिन तंग करते थे, दबाते थे, और मारने में भी मिभकते 
नहीं थे, उन्होंने क्या सिविल लिबर्टी दी थी आप को ? आज तो हम जो चाहें, 
सो कर सकते हैँ । क्या यह सिविल लिबर्टी नहीं है ? आज जिसके दिल में जो 
आता है, सो डिखता है, जिसको दिल में जो आता है, सो कहता है । तो 
आप की सिविल लिबर्टी, किसने छीन ली ? इन चन्द लोगों ने ही उसे छीना, 
जिन्होंने यह टे ररिस्ट (आतंकवाद ) काम चलाया है। आप को उन्हें रोकता 
है । खाली पुलिस पर यह काम डाल देने से देश का काम नहीं चलेगा । 
कोई लोकशाही राज्य पुलिस के डंडे से नहीं चलता । हाँ, हमारी तो यह 
आदत ही पड़ गई है कि सब बातों में पुलिस को दोष दें। पुलिस का नाम हो 
बदनाम है । हमें यह आदत अब छोड़ देनी चाहिए । हमें अपना रास्ता बदलना 
चाहिए । हम रात-दिन जिस पुलिस के पीछे छगे हुए थे, वह पुलिस दूसरी 
थी। आज हमारी जो पुलिस है, वह दूसरी है । आज की पुलिस के छोग एक 
तरह से हमारे वालंटियर हें, स्वयंसेवक हें। इतको जो तनख्वाह मिलती है, वह 
हम पर इतना बोर नहीं है कि जितना पड़ता चाहिए । जितना इन्हें देना चाहिए 
उतना हम उन्हें दे नहीं सकते, क्योंकि हमारा मुल्क गरीब है । अभी बहुत 
छोग बेकार है। उनको पूरी तनख्वाह तो हम दे नहीं सकते हैं, लेकिन आज 
ये लोग जो काम कर रहे हें, उसके लिए आपके दिल में सहानुभूति न होगी, 
तो आप को पछताना पड़ेगा । 

क्योंकि दो तरह से ही काम चलता है । या तो आप छोग कांग्रेस के 
स्वयंसेवकों से अपना काम चलाइए या पुलिस से। कलकत्ता के एक अखबार 
में मेंने पढ़ा कि इस जलूस के लिये २० हजार रुपया खर्च किया गया। यह खर्च 
क्यों करना पड़ा ? क्योंकि हम पहले कांग्रेस में जिस तरह सभा कर सकते थे, 
उस प्रकार आज नहीं कर सकते । क्‍योंकि हमारा सारा ढंग बदल गया है। ढंग 
क्यों बदल गया ? क्योंकि हमने पुरानी आदतें छोड़ी नहीं हें । हमारी कांग्रेस का 
डाँचा, जैसा पहले ताकतवर था, वैसा अब नहीं रहा । अब वह टूट गया है। 
तो हमें इसको ठीक करना चाहिए । हमें कांग्रेस के संगठन को ठीक करना 
चाहिए । जिततने कांग्रेस में काम करनेवाले भाई हें, उनसे भी मेंने मिलने 
की कोशिश की । में उनसे मिला, उनके साथ बातचीत की, पुलिस आफिसरों 
के साथ बात की, और मिनिस्टरों के साथ भी बात की । में सबसे मिला, सब 
की बात मेंनें समझने की कोशिश की। 

जो बंगाल का दर्द है, उसे मिटाने के लिये हमें काम करना चाहिए । 
मगर उस कार्रवाई को छोड़कर हम मिथ्या कारंवाई में फंसे हैं । उससे हमारा 
असली काम रुक जाता है । में जानता हूं कि बंगाल के नौजवान बहकावे में 
फंसे हुए हें। एक-एक कालेज में दस-दस हज़ार, पाँच-पाँच हजार, सात-सात 
हज़ार लड़के पढ़ते है । वे पढ़ते हें कि नहीं पढ़ते हूँ, वह भी में पूरी तरह 
नहीं जानता हूँ। क्योंकि वहां तो बैठने की भी जगह नहीं है। किसी-किसी कालेज 
में तो तीन-तीन शिफ्ट ( बारी) छगते हें। हमने फैक्टरी में तो शिफ्ट सुने 
थे, लेकिन कालेजों में शिफ्ट की वात कभी नहीं सुनी थी । इधर आकर देखा 
कि यहाँ तो कालेजों में भी तीन शिफ्टों से काम चलता है । वहाँ स्टूडेंट बेचारे 
क्या पढ़ते हे और प्रोफेसर भी उन्हें क्‍या पढ़ाते हे, यह तो में नहीं जानता ॥ 
यह जो पचास-साठ हज़ार ग्रेजुएट हर साल कालेजों से पढ़-पढ़कर निकलते हें, 
उन्होंने खाली उपाधि या तूफान करना सीखा ? या वे खाली कुछ ऐसा लिटरेचर 
पढ़ते हे, जिसके “वाल पोस्टर्स' ( दीवारों पर नोटिस ) आप देखते हें! वे 
ऐसे पोस्टर होते हैं, जिनको पढ़ने से बदहज़मी-होती है, मेदे की भी बीमारी 
होती है, दिल की भी बीमारी हो सकती है, लेकिन कोई और फायदा नहीं 
हो सकता । इसका उपाय हमें करना चाहिए । 

यह भी में जानता हूँ कि कलकत्ता हिन्दुस्तान का एक केन्द्र है। हिन्दो- 
“ स्तान के उद्योग का यह सबसे बड़ा केन्द्र है। पहले तो हिन्दुस्तान की राज- 
घानी ही इधर थी । लेकिन आज भी उद्योग की राजधानी यही है । इधर 
से ही धन पैदा होता है । देहातों से जो घन पैदा होता है, या किसानों से जो 
घन पैदा होता है, वह एक प्रकार का है । कारखानों से जो घन पैदा होता 
है, वह दूसरे प्रकार का है। आजकल हमें दोनों की ज़रूरत है । इनमें से एक 
को भी हम छोड़ नहीं सकते । एक के भरोसे रहकर हम दूसरे को नहीं बढ़ा 
सकते । दोनों को हमें साथ-साथ चलाना होगा । यह उद्योग का क्षेत्र है, 
और इस उद्योग में बंगालियों का हिस्सा कम-से-कम है । बंगाल के नौजवान 
उसमें सब से कम हें। यहाँ बड़ी-बड़ी कम्पनियाँ हूँ, मगर उनमें बंगाली नहीं 
हूँ । वे क्‍यों नहीं हें? इसकी क्या वजह है ? ऐसा क्‍यों हो. गया है ? तो में 
दोनों को समभाना चाहता हूँ । कारखानों और कम्पनियों के मालिकों से में 
कहना चाहता हूँ कि उन्हें बंगाली नौजवानों के प्रति अपना फर्ज़ अदा करना 
पड़ेगा । उन्हें उनका दिल समझना पड़ेगा । उनके अलग रहने से किसी को 

मुस्ते बंगाल का दर्द है." 5 र्‌श५ 


फायदा नहीं होगा । इसी प्रकार जो बंगाली नौजवान बेकार निकलते हैं, उनको 
भी समझाना पड़ेगा कि अब हर प्रान्त में अपनी हुकूमत है और उनकां फर्ज 
हूँ कि वे उसका साथ दें । 

पहले बंगाली नौजवान अमलदारी करने के लिए दूसरे प्रान्तों में जाते थे । 
अब भी अगर वे उस्मीद रखें, कि अध्यापको, प्रोफेसरी के लिए, डाक्टर 
बन कर, वकील बन कर, या कोई घन्धा करने के लिए वे आसाम में, बिहार 
में या किसी और प्रान्त में जाएँगे, तो आज वहां के नौजवान भी समभते हैं 
कि उनको भी मौका मिलना चाहिए । इस तरह दरवाज़ा बन्द हो जाता है 
और हमार बीच में थोड़ा-धोड़ा अन्तर पड़ जाता है । हमारे हिन्दुस्तान में यह्‌ 
एक प्रकार की बीमारी है कि प्रान्तीय भावना पैदा हो गई है । हमारी दृष्टि 
संकुचित हो जाती है, और जो विशाल भावना हमारे हिन्दुस्तान की है कि 
हम सब भारतवासी हूँ, उसे भूलकर हम प्राल्त-प्रान्त के संकुचित क्षेत्रों में 
फंसतें जा रहे हे । उसको हमें रोकना है । आज-कल लोग माँगते हें कि 
हमारा प्रान्त अलग किया जाए । बंगाल के लोग भी मांगते हें कि हम को 
यह हिस्सा दिया जाए, वह हिस्सा दिया जाए । वे कहते हे कि हमारा टुकड़ा 
पड़ गया, हमारा प्रान्त छोटा बन गया । उसे भी में समभता हूँ और मेरी 
कोशिश भी यही हँ कि बंगाल को जितनी मदद की जा सके, उतनी में ज़रूर 
करू। बहुत दिनों से बंगालवाले कहते थे कि हमें बिहार के कुछ जिले दिए 
जाएँ, तो मेने कोशिश की । यह कोई आसान बात नहीं है । क्योंकि छोगों 
को समभाना पड़ता है, दूसरे प्रान्तवालों को समभाना पड़ता है, वहाँ की रैयत . 
को समभाना पड़ता है । हमें देखना पड़ता है कि कोई फिसाद न हो | तो 
आपने देखा कि जो पांच-छः सौ अरूग-अछूग राज्य थे, उन सबको हमने 
एक कर दिया, लेकिन कोई फिसाद नहीं होने दिया । और जिसने फिसाद 
किया, उसका सिर फूट गया। इसी तरह से बंगाल का मसला भी हल करना 
हो, तो उसमें आप को मेरा साथ देना चाहिए । मेरे काम में आपको मुसी- 
बत नहीं डालनी चाहिए । 

लेकिन एक तो में शारीरिक कमज़ोरी में फंसा हुआ हूँ । दूसरा हमारे 
मुल्क में आज जो बड़ी-बड़ी समस्याएं हें, उनको में हूल न कर सकूं तो उसका 
असर भी आपके ऊपर पड़ेगा, और आप और ज्यादा मुसीबतों में फेस 
जाएँगे। उनको भी हमें हल करना है, और साथ-साथ आपका काम भी करना 

है । अगर आप मेरा साथ दें, तो यह काम बन सकता है । तो में आपका 
साथ इस तरह से चाहता हूँ कि इतनी पुलिस हमें मीटिंग के लिए न रखनी 
पड़े । क्या जूरूरत है इसकी ? लेकिन आज में घर से बाहर निकलूं, तो मेरे 
बीछे पुलिस लगेगी। अपनी ज़िन्दगी भर मेंते अपने पीछे पुलिस को नहीं देखा 
था । हाँ, छिप्री-छिपरी पुलीस मेरे पीछे जुरूर रहती थी। यह देखने के 
लिए कि यह क्‍या करता है । छेकिन अब तो यह सावधानी रखने के लिए मेर 
पीछे पुलिस है कि कौन मुझको मारनेवाला है । आखिर मुककों कौन मारने- 
वाला है ? लछेकित आज हालत कुछ ऐसी हो गई है कि हमारे कई नौजवान 
कुछ-त-कुछ अपने दिमाग से हट गए हैं। सभी जगह पर ऐसा नहीं हुआ। बहुत- 
से तो अभी तक अपना मनुष्यत्व ठीक रखते हें। लेकिन जो बिगड़े हे, वे गुस्से 
में भी है । उतको ठीक करना हमारा काम है । में कितनी भी कोशिश करूँ कि 
यह पुलिस हट जाए, यह नहीं मानती । आज मीटिंग में भी इतने छाखों 
छोगों को जमा करना था, तो पुलिस भी आई। असल में हमें देश की 
आबोहवा बदलनी चाहिए । 

तो इस मीटिंग को बात छोड़कर में दूसरी बात पर आता हूँ । हमारे 
देश का घन हमारे उद्योग ( इण्डस्ट्री ) से ही पैदा होता है । उसको ठीक 
चलाना हो तो हमारे मजूदुर वर्ग को अच्छी तरह से समकाना चाहिए कि 
उनका जितना हक हँ, उतना उनको दिलाना हमारा काम है । जो मालिक 
लोग हैं, जो एम्प्लायसं हैँ, वे इंस समय अपनी बुरी नीयत छोड़ दें, काछा- 
बाजार न करें, प्रोफिटियरिंग ( नफ़ाखोरी ) न करें और मुल्क का ध्यान 
कर ज्यादा नफा लेने की आदत छोड़ दें । उन्हें चाहिए कि वे! मुल्क का साथ 
दें। में उन्हें समकाना चाहता हें । नौजवान कहता है कि नहीं, इस तरह 
से नहीं हो सकेगा । जो चीन में हुआ, उसी प्रकार यहाँ भी करो | चायना 
में क्या हुआ, इसे तो में नहीं जानता । लेकिन में आपसे यह कहना चाहता 
हूँ कि रूस में भी जब क्रान्ति हुई थी, तो आज के रूस की रचना करने में, 
आज जैसा उन्नत रूस बनाने में, उसको ठीक करने में, उन्हें बहुत काफी कुर- 
बानी करनी पड़ी थी, बहुत काफ़ी मेहनत करनी पड़ी थी । आज दुनिया में 
सब से अधिक धनवान मुल्क अमेरिका है । लेकिन अमेरिका जब आजाद हुआ 
तो उसका पहला कांस्टीट्यूशन बनाने में सात साल छगे थे । हमारा मुल्क भी 
तो बहुत बड़ा है। लेकिन हमने तीन साल में ही, इतनी मुसतीबर्तें होते हुए भी, 

अपना कांस्टीट्यूडन बना दिया । आपको समभना चांहिए कि हिन्दुस्तान के 
दो टुकड़े होते हुए भी आंज जितना हिन्दोस्तान एकत्र हुआ है, उतना बड़ा 
हिन्दुस्तान पहले कभी नहीं था। आप हमारे पिछले इतिहासों को देख लीजिए । 
सदियों में जो कभी नहीं हुआ था, वह एक ही रंग में आज हिन्दुस्तान पर 
हो गया है । यही वहुत बड़ी कृति है । 

अमेरिका धनवान हुआ, तो उसके लिए कितने सालों तक उसको मेहनत 
करनी पड़ी । यह इतिहास आपको देखना चाहिए । इसमें बहुत साल हछगे, 
बहुत मेहनत करनी पड़ी और तव जाकर वह हृष्टपुष्ट हुआ | हमारी आज़ादी 
तो अभी दो सालछ की ही है | अभी से हम उसमें से हिस्से बाँटना चाहते 
हैँ कि नहीं, जितना है उसमें से हमारा शेयर एकदम हमको दो । इस बँटवारे 
से सव गरीब हो जाएँगे, कोई भी धनवान नहीं हो सकता। अब देश में धन- 
वान थोड़े हैं । में कबूल करता हूँ कि हिन्दुस्तान में थोड़ों के पास ज्यादा धन 
हैँ । लेकिन जो कुछ है, वह भी कुछ नहीं है । आप अमेरिका में जाएँ और 
देखें । और देशों में भी देखें, तो आपको पता चलेगा कि हमारे धनवान कुछ 
भी नहीं हैं । लेकिन उनके धंन का उपयोग ठीक करना हो, तो इस ढंग से 
काम करने में उन्हें भी लाभ होगा और हमें भी छाभ होगा । आज हिन्दुस्तान 
को उठाना हो, तो वह इसी तरह हो सकता है कि घनवान अपना लोभ छोड़ 
दें और मजुदूर अपना काम वफादारी से करें । आज जिस प्रकार मजदूरों 
में इस बात का प्रचार किया जाता है कि बार-बार स्ट्राइक करो, तूफान 
करो, तो इस नीति से हमको और सभी को भारी नुकसान होने वाला है। 
उसकी भी अगर कभी ज़रूरत होगी, तो उसका समय आएगा । लेकिन में 
नहीं मानता कि हमको अब कभी भी इसकी ज़रूरत पड़ेगी। हिन्दुस्तान में 
हमारी संस्कृति ऐसी है कि हम आपस में बैठकर सब चीज़ों का फंसछा कर 
सकते हें। 

कई लोग कहते हें कि पूंजीपति ब्लैक मार्केट करते हें । जब लड़ाई चलती 
थी, तो ब्लैक मार्केट का धन बहुतों ने लिया था। उस समय पर जिसने ज्यादा 
पैसा बनाया, वे सब आज घनी हैं। पर उस समय परदेशी हुकूमत थी। उस 
समय पर हमने कुछ नहीं किया, कोई बोला भी नहीं । छोग हम-से कहते भी थे, 
और वे लोग मानते भी थे कि इस परदेशी हुकूमत को जितना कम पैसा देना 
पड़े, ठीक है । इन्कम-टैक्स ( आयकर ) न दें, तो भी ठीक हैँ | पर अब 

उन बातों से न उनका फायदा होता है, न हमारा फायदा होता है । हमें 
तो अब अपना सारा ढंग बदलना है । कई लोग कहते हैं कि हमारे सारे उद्योग को 
नैशनलाइज्‌ ( राष्ट्रीयररण ) करो । सरकार चाहे तो किसी भी उद्योग 
को अपने हाथ में ले सकती है, उसमें आज कोई रुकावट नहीं है । लेकिन 
आज हम में यह ताकत नहीं है । क्योंकि हमारे पास इतने साधन नहीं हैँ, इतने 
अनुभवी आदमी भी नहीं है। इस काम के लिए हमें जितने श्रवीण और स्वच्छ 
आदमी चाहिएँ, आज हमारे पास नहीं हें । 

:. आज हमने विजिनेसमैन ( व्यापारी ) के पास से बिजनेस ले लिया, 
क्योंकि बिजनेस ( व्यापार ) वाले गड़बड़ करते थे। कुछ काला बाज़ार करते 
थे, कुछ पैसे ज्यादा लेते थे । तभी हमने कण्ट्रोल किया । हमारी सरकार यह 
समभती थी कि हम कण्ट्रोल चलाएँ । लोग भी कहते हे कि कण्ट्रोल करो । हम 
कण्ट्रोल तो करते हें, लेकिन बिजनेसमेनों की जगह पर जिन्हें रखते हें, वे 
अच्छा काम करते हैँ, ऐसा कोई नहीं कहता । उनके बारे में भी लोग छींटे 
डालते हैं कि ये लोग घूसखोरी करते हें, पैसा खाते हें, और इन बातों से सर- 
कार बदनाम होती है । तो उससे क्या फायदा ? उसमें तो हम सब बदनाम 
होते जाते हैं । तो गांधी जी ने कहा कि कण्ट्रोल हटा दो। तो हमने उसका भी 
एक एक्सपेरिमेंट ( परीक्षण ) कर लिया । अब उसमें हम ऐसी मुसीबत में 
फंस गए कि लोग बोले कि फिर से कण्ट्रोल बैठाओ। तो हमने फिर से कप्ट्रोल 
बैठाया । अब कई लोग कहते हे कि भाई कि इस गवर्नमेंट को तो अपने 
माइल्ड ( दिल) की भी खबर नहीं । यह कहना तो श्ञायद ठीक है। लेकिन 
हमारा इतना बड़ा मुल्क है । जिसके सारे ढांचे को चलाने वाले परदेशी छोग, 
इसे अपनी घाक से चलाते थे। सारा काम अंग्रेजों के रोब से, परदेशी की घाक 
से चलता था। तब पचपन-साठ की फीसदी अंग्रेज ऊँची सविस में थे। उन 
सब को हमने निकाल दिया । आप देखें अब पुलिस में किसी अंग्रेज का चेहरा 
आपको दिखाई पड़ता है ? हमारे जो पुराने छाठ साहब इधर थे, उसके 
स्टच्यू ( मूत्ति) आज भी खड़े हें। जमाना तो आज बदल गया । रेवोल्यूडइन 
किसको कहते हे ? रेवोल्यूशन तो हो गया । लेकिन अब तो हमें रचनात्मक- 
कार्य करना है । 

में आप से कहना चाहता हूँ कि आज हमको, आपको, मजदूरों को, मिल 
कर सब को काम करता है । सब पुरुषों और सब स्त्रियों को साथ मिलकर काम 


। 

करना है। झगड़ा छोड़कर मुहब्बत और प्रेम से हमें अपना काम करना होगा । 
यदि हम कोई जहर पैदा करेंगे, प्रान्त प्रान्त में ईर्ष्य की आग पैदा करेंगे, फिसाद 
में पड़ेंगे तो उसका परिणाम .यही होगा कि कलकत्ता का उद्योग कलकत्ता से 
चला जाएगा। जहाँ शान्ति होगी, वहाँ चछा जाएगा । उससे किसी को कोई 
फ़ायदा नहीं होगा, नुकसान-ही-नुकसान होगा । बंगाल के नौजवानों के प्रति 
मेरी पूरी सहानुभूति है। लेकिन में उनसे कहना चाहता हूँ कि यह जो फार्मे- 
टिव पीरियड (रचना काल) है, जो अपना चरित्र बनाने का समय है, इस 
समय पर उन्हें अपने हाथों का प्रयोग समझदारी से करना चाहिए.। अगर 
हम फिसादों में पड़ जाएँगे, तो उससे कोई फायदा नहीं होगा, बल्कि नुकसान 
ही होगा । लेकिन मेरी शिकायत जो आज आप छोगों के सामने है और वह 
यही है कि आपको इस तरह से बिना सोचे-समरझे काम नहीं करना । यदि 
किसी जगह पर तूफान हो, तो हमारा फज़े है कि हम हट जाएँ। वहाँ एक 
ट्राम में या एक बस में पचास मुसाफिर बैठे हैँ, दो नौजवान आएं और कह 
दिया कि सब उतर जाओ, तो सब भेड़ के माफिक या बकरे के माफिक 
उतर जाएँगे । यह क्या बात है ? यह आजाद हिन्दुस्तान के नागरिकों का धर्म 
नहीं है । उनका भी तो कुछ फ्‌ज है ? नागरिकों का भी तो कुछ हक है ? उन 
दो नौजवानों का कान उन्हें पकड़ना चाहिए । 

जब इस तरह से काम होगा, तब काम चलेगा। मेंने कल अखवारवालों 
से भी कहा कि अखबारवाले दो प्रकार के बाजे बजाते हें। दो आवाजें वे एक 
साथ निकालते हें । एक तो कहते हें कि कुछ भी ठीक नहीं है, कुछ भी अच्छा 
नहीं है । दूसरे कहते हैं वे करें क्या ? छोग कुछ करते नहीं, गवनंमेंट कुछ 
करती नहीं, पुलिस भी बुरी है आदि। 

लोग जेल में फाका क्यों करते हैं, यह मेरी समझ में नहीं आता। हिन्दु- 
स्तान में अनाज की कमी है, इस वजह से वे क्या सहानुभूति से फाका करत हैं ? 
या कोई और बात है ? मुझे बताओ तो सही। ये जो तूफान करनेवाले छोग 
है, उन्हें पकड़ने के साथ ही, उनके जेल जाने के पहले ही अढ़ाई सौ रुपया 
तो हम उन्हें उनका कपड़ा-छत्ता ( आउटफिट ) के लिए देते हैं । यानी ढाई 
सौ रुपया तो उनको बखशीश् देते है, और उसके बाद वह जेल में गया तो रोज्‌ 
ढाई रुपया उसको खाने के लिए देते हैँ । रोज़ के ढाई रुपये ! बताइए मुझे 
यह क्‍या हुआ ? अब यह रिफ्यूजीजु की बात लीजिए । बंगाल में ऐसे कितने 

लोग हैं, जिनको ढाई रुपया रोड खाने के लिए ही मिलता है ? वे कंसे 
माँगते है? और छोगों को ढाई रुपये मिलते हैँ, तो उनके बच्चे हैँ, फैमिली 
(परिवार) है, उनकी स्त्री है, माता है । ऐसा होता है, तो फिर लोग भछा 
बाहर क्यों रहें ? वे जेल में ही क्यों न जा बैठें ? इतना मिलने पर भी फिर 
बे फाका क्यों करते हे ? क्योंकि वे छोग तो चार दफा खाते हें और बाहर 
प्रोपेगेंडा चलता है कि फाका कर रहे हैं। 

इस समय भी, जब ये लोग फाका करते हैं, वे क्या चाहते हें ? भला बता- 
इए तो इस प्रकार के लोग जब पुलिस की शिकायत करते हैं, तब मुझे दुख होता 
है । क्या आप छोगों का यह धर्म नहीं हैं कि हमारी पुलिस के लिए कुछ 
सहानुभूति बता कर उनकी मदद करें ? स्वतन्त्र मुल्क में पुलिस की जितनी 
इज्जत है, वैसी इज्जत हम आज उन्हें नहीं देंगे, तो हमारी स्वतन्त्रता बेमाइना 
होगी। आज हमारा आज्ञाद मुल्क है, तो हमारा फर्ज हो गया है कि जो हमारे 
रक्षक हों, उनका हम साथ दे । उनको कम-से कम काम करना पड़े, ऐसा काम 
करना हमारा फज है । यह सब तो उनका काम नहीं हैं । आज में देखता 
हूं और आप भी अखबारों में पढ़ते होंगे कि हर रोज़ किसी न किसी जगह पर 
पुलिस ने मारा, लेकिन कोई मरा नहीं। पहले कई रोज़ पुलिस ने गोली चलाई, 
तो आप लोग एकदम गुस्से हो गए | कहने लगे, उसका ट्रायछ करो । उस 
समय तो सब ने शोर मचाया। अब जब पुलिस मार खाती है, तो आप बोलते 
क्यों नहीं ? क्‍यों आप खामोश बैठ रहते हें? आपको राज चलाना है या 
नहीं ? चलाना हो तो हम सबको समभ लेना चाहिए कि हर एक व्यक्ति का 
धर्म है, हर एक हिन्दुस्तानी का फर्ज है कि अपनी ड्यूटी का, अपने धर्म का 
पालन करे । में तो आपसे कहना चाहता हूँ कि तूफान करनेवाले थोड़े ही छोग 
हैं। ये थोड़े से आदमी लोगों को तंग करते हैँ, देश की हवा बिगाड़ते हें। उनको 
समभझाओ । स्वयंसेवक दर बनाओ और उनको पकड़ो । यें कहते हें कि ये 
लोग अण्डर ग्राउण्ड (छिपे) रहते हें, भीतर में, भूतल में रहते हें । भूतछ 
कहाँ है ? यही, हमारा ही तो भूतछ है । अगर ऐसा आदमी हमारा भाई हो, 
हमारा लड़का हो, हमारा रिश्तेदार हो, तो उसको समभझाना चाहिए कि वह 
गलत रास्ते पर है। उसे कहना चाहिए कि तुम ऐसा गन्दा काम छोड़ दो, 
नहीं तो में तुमको पुल्सि में देता हूँ ।इस तरह से जब तक हम सक्रिय सहा- 
यता नहीं देंगे, तब तक॑ हमारा काम नहीं चलेगा, और देश का खर्च भी बढ़ता 


| 





कर्क, 





/१ जय पक अभय ३, (5 जि कर कक की 


जुझे बंगाल का दर्द है जे 


जाएगा । इनके लिए पुलिस रखो, इनके लिए जेलखाना रखो, इनको खाने- 
'पीने को दो । यह सब बाहर से तो नहीं आएगा, हमको ही तो देना पड़ेगा । 
तो हमारे जो बेचारे भाई बेकार पड़े हैं, जो बाहर से आए हैं, जो रिफ्यूजीज़ 
हैं, उन्हीं को ज्यादातर वे बहकाते हैं । हालांकि इस से रिफ्यूजी बेचारों को 
तो कोई मदद नहीं मिलती । बल्कि उल्टा काम होता है। 

आप छोगों को मेरी सलाह है कि इस रास्ते को छोड़ दो। जब शान्ति 
हो, तभी हम रचना कर सकते हैँ । इधर जो लोग पड़े हें, उनको भी सुख 
हो, और बाहर जो दुखी हो रहे हें, उनका भी कुछ इन्तज्ञाम हो। हम बार-बार 
सुनते है कि पूर्वी पाकिस्तान में हमारे जो भाई पड़े हें, वें आजकल बहुत 
तंग किए जा रहे हें और उनका वहाँ रहना मुश्किल हो गया है । यदि यह 
ची ब्ः आगे. बढ़ी तो वहाँ से और भी लोग इधर आएँगे । हमारे यहाँ तो इतनी 
जगह भी नहीं है । और वे आएँ, तो फिर क्या होगा ? उसका रास्ता हमें 
बनाना पड़ेगा । ऐसे तो चलेगा नहीं । कोई-न-कोई रास्ता तो सोचना ही 
चड़ेगा । 

लेकिन उसके लिए पहले आप अपना घर ठीक कर लो और मेहरबानी 
करके कोई झगड़ा न करो,। बाहर से किसी को यह मालूम नहीं पड़ना चाहिए 
कि हमारे घर में कोई रोग है, कोई खटपट है या कोई भगड़ा है। तब इन 
लोगों को भी शान्ति होगी। ये छोग, जो वहां पड़े हें, उनके दिल पर क्या बीतती 
होगी कि हम इधर इतने दुख में पड़े हें, और उघर कलकत्तावाले क्या कर रहे 
है ? हां, इस रास्ते पर चलने से अगर उनका दुख रफा हो, तो में भी उनका 
साथ दूं । लेकिन यह नहीं होगा। इससे तो उन का दुख बढ़ता जाएगा। तो 
हमें इस प्रकार का काम करना है कि जिस से देश के धन की वृद्धि हो। एक 
तो हमें किसानों को समभाना है कि जितना बने, उतना ज्यादा अन्न पैदा करो । 
जितना धान आज पैदा करते हो, जितना अनाज पैदा करते हो, अपने खाने 
के लिए ज़रूरी भाग रखो, बाकी गवनंमेंट को दे दो। सरकार ने जो दाम 
मुकरंर किया है, उसी दाम पर उसे दो । हमारे कई छोग वहाँ लोगों को 


समभाते हे कि सरकार को दाम मुकरंर करने का क्‍या अधिकार है, यह्‌ तो 


तुम्हीं करो । तुम न दो तो सरकार को ज्यादा देना पड़ेगा । वह भूख मार 

कर देगी। पर सोचो तो कि सरकार कहाँ से लाएगी ? देगी तो ठीक। छेकिन 

कहाँ से देगी ? किस के हिस्से में से निकाल कर देणी ? ये जो इस तरह 
भा० २१ के 

की सलाह देते हैं, उनके खीसे में से नहीं, हमें अपने आप. के खीसे से ही उसे 
देना पड़ेगा । आप को याद है कि ३० छाख आदमी इधर भूख से मर गए। अब 
इधर आज़ादी के वाद हमने कुछ भी बिगाड़ किया हो, कण्ट्रोल किया हो या 
रिश्वतखोरी देखों हो, कितनी भी बुराई की हो, लेकिन इन तीन सालों में 
हमने हिन्दुस्तान में किसी को भूख से नहीं मरने दिया | आपको समभताः 
चाहिए कि हम कहाँ से अनाज लाएँ ? करोड़ों मन अनाज बाहर से छाते हैं ४ 
उसका कितना खर्च पड़ता है, यह आपको मालूम नहीं । करोड़ों रुपये उस पर 
खर्च करने पड़ते हें । 
तो हम अपने किसानों को समभाएँ कि हमारे मुल्क में जो अनाज पैदा 
होता है, उसका हम॑ ठीक तरह से उपयोग करें। जो हमारे दुखी लोग हें, जिसके 
पास अनाज नहीं है, जैसा कलकत्ता शहर है, वहाँ अनाज भेजें । कलकत्ता 
शहर में तो बाहर से ही अनाज आएगा। इधर कौन अनाज पैदा करेगा। लेकिन 
कलकत्ता के आसपास जो किसान लोग हें, वे अनाज पैदा करते हैं । उनको 
समभानों चाहिए कि कलकत्ता के लाखों आदमियों को अनाज देना उन्हीं का 
काम है । अगर वे छालच करें, उसके लिए ज्यादा कीमत माँगे, वह कलकत्ता 
को देनी ही पड़ेगी । मगर आज कलकत्ता की हालत ऐसी नहीं है । बहुत थोड़े 
लोग ही ऊंची कीमत दे सकते हूँ । बाकी ज्यादातर तो मध्य वर्ग के लोग 
हैं, जो बहुत ही दुखी हँ । बेकारी तो है ही, महँगाई तो है ही। तो आज सब 
 हिन्दुस्तानियों का फर्जं है कि वे देशभर का थोड़ा-थोड़ा दुख आपस में बाँट 
लें। दो साल तक अगर हम बेंटवारा करके दुख उठा लें, तो पीछे हम सब सुख 
के हिस्सेदार होंगे । 
यदि आज कलकत्ता गिरा, तो बंगाल गिर जाएगा । फिर कौन जिन्दा 
रहेगा ? लेकिन बंगाल को अपनी असली जगह पर आ जाना चाहिए । हिन्दु- 
स्तान की जो नेतागिरी उसी के पास रही, वह उसे लेनी चाहिए। इस प्रकार: 
हमारा काम चले, तो सारा हिन्दुस्तान ठीक हो जाएगा । आज भगगड़े का 
समय नहीं है। मेंने कांग्रेस में काम करनेवालों से भी कहा कि मेरी आप छोगों 
से यह आखिरी अपील है । अब आप सब आपस में समझ जाइए। यह भगड़े का 
समय नहीं है । अभी हमको मिनिस्ट्री मिली तो क्या, न मिली तो क्या ? सारी 
उम्र हमारा धंधा तो दुख उठाने का था। लछोगों के लिए जेलखाने जाने का 
और दुख उठाने का। जब लड़ाई चलती थी, तो: आप ही वे कितना दुख 





मुझे बंगाल का दर्द है श्र्रे 


उठाया ? तब कितने छोग भूख से मरते थे । उस समय पर जो यहाँ बाढ़ आई, 
तो आप ही ने वह बाढ़ बरदाइत की थी । दुष्काल आया तो उसको बरदाढंत 
किया, उसका भी सामना किया । उससे भी नहीं डरे | तो अब आप यह 
क्‍या कर रहे हैँ ? इस चीज़ को हमें खत्म करना चाहिए और सब को 
* साथ मिलकर काम करना चाहिए । मिनिस्ट्री के लिए हमें आपस में कगड़ना 
नहीं चाहिए । यह दुनिया का राज चलाने का ढंग नहीं है । इस तरह से कुछ 
भी काम नहीं चल सकता हूँ | किसी ने बुरा काम किया तो उसको पकड़ना 
चाहिए । उसको ठीक रास्ते पर लाना चाहिए । जो हो सके, जो बात सिद्ध 
हो सके, उसको सामने लाना चाहिए । 
यदि कलकत्ता के नागरिक अपनी गवर्नमेंट की बुराई करें, तो उसमें उनकी 
अपनी ही बुराई होगी । क्‍योंकि जैसे छोग हें, वैसा ही राजा होता है । जैसे 
लोग होते है, उनके छायक ही राज मिल जाता है । में यह मानता हूँ कि 
आज हम सब को मिलकर, एक दूसरे को साथ लेकर, काम करना चाहिए ) 
तभी हमारी बेहतरी हो सकती है । अब मेंने आपसे जो कुछ कहा, उसपर आप 
सोचे और उसपर ख्याल करें। मेरे लिए बार-बार तो इधर आता भी मुश्किल 
है । लेकिन मेरे दिल में आग भरी है, और मेरे दिल में कलकत्ता के लिए 
गहरी सहातुभूति है । वह मुकको इधर बुलाती है, इसीलिए में यहाँ आया। 
में आप से बहुत नम्रता से प्रार्थना करता हूँ कि एक तो आप अपने शहर 
में कोई प्रान्तीय भावना न रखें, कोई ऐसा झगड़ा न रखें ।; साथ मिलकर काम 
करें, क्योंकि इस मुल्क की आज की स्थिति में, इस शहर में कितने ही और 
और प्रान्तों के छोग हे, और उन सब के पास आपका उद्योग पड़ा है। उनके 
साथ मिलकर हमें काम करना है । वह आप की मदद से ही हो सकता है । 
वह भगड़े से नहीं हो सकता । दूसरा जो फिसाद यहाँ हो रहा है, उसको 
भी बन्द करना है, और अपना रोज़गार बढ़ाना है । वह किस तरह से बढ़े, 
उसके लिए हमें इधर की आबोहवा बदलनी है कि हमारा धन बढ़े । जब धन की 
वृद्धि होती है, तभी उसके बाँटने का समय आता है । हाँ, बाँठने के समय 
पर आप अपना हक ले सकते हैं । लेकिन जब पैदा न हो, तब तो किसी को 
कुछ भी नहीं मिलेगा । तो उसके लिए तैयारी करो । 
अगर हमारी पुलिस में कोई त्रुटि हो, तो हमारी सरकार के पास हमें 
कहना है । पुरानी बातें हमें भूल जानी है कि हमारी पुलिस रिश्वत खाती 

है, जुल्म करती है । वे सब बातें अब गई। आज तो हमारी पुलिस अपना 
तन तोड़ कर मेहनत से काम करती है । उनका साथ देना, उन्हें सहानुभूति 
देना हमारा आपका कतेंव्य हैं | तभी हमारा काम चलेगा। नई पुलिस में 
हम बंगालियों को ही रखेंगे और किसे रखेंगे ? वे भी तो हमारे अपने 
नौजवान हू । उन्हें बुरा कहते रहना हमारे लिए लज्जास्पद हैं। अगर. सब 
बुरंहे, तो अच्छा कौन है ? अब कोई बाहर का इधर नहीं है। सभी हमारे 
है । तो हमें सारी चीज़ बदलनी चाहिए । 

यह तो मेंने बता ही दिया कि अखबारवालों को क्या करना है। लेकिन 
जिनके पास अखबार नहीं है, जो प्रोफेशन के छोग हैं, जो समभदार छोग हें, 
उनके लिए खाली अखबार पढ़कर बैठ जाने से हमारा काम नहीं चलने का । 
जो बात अखबार में लिखी गई है, अगर वह सही नहीं है, तो उनको ठीक 
क़रना भी हमारा ही काम है । हमें अपनी आवाज उठानी चाहिए कि. यह 
चीज़ बहुत खराब है। इस चीज़ को चलने नहीं देना चाहिए । इस तरह हमें 
अपना क॒तंव्य निभाना चाहिए । तब तो काम चल सकता हैँ। हर मामले में 
जहां गड़बड़ हो, हमें स्वयंसेवक दक बनाकर उस गड़बड़ को खत्म करना है। 
जिस से बंगाल की इज्जत और कलकत्ते की इज्जत बढ़ जाए, और कलकत्ता 


फिर से एक दफा सारे हिन्दुस्तान की आबोहवा बदले और सारा संसार समझ _ 


जाए कि कलकत्ता के नागरिक समभदार हैं और स्याने हैँ । वँसे ही काम हमें 
करने चाहिएँ । में इतना ही कह कर प्रार्थना करना चाहता हूँ कि परमात्मा 
हमें इंसमें सफल होने की शक्ति दें । 

जयहिन्द ! 


( २६ ) 


दिल्ली प्रदर्शनी का उद्घाटन 


२९ जनवरी, १९५० 

प्रमुख साहब, भाइयो और बहनों, 

इस प्रदर्शनी का उद्घाटन करने का काम मेंने कबूछ कर लिया, इसका 
कुछ रहस्य में आप को समभाना चाहता हूँ। जब २६ ता० को पूर्ण स्व॒राज्य की 
घोषणा हुई, तो उसी मौके पर यह प्रदर्शनी खोलने का विचार था। लेकिन उस 
दिन यह नहीं हुआ । परन्तु इससे कोई फर्क इसके महत्व में नहीं पड़ता। क्‍योंकि 
संकल्प तो यही था कि इस प्रदर्शनी को उसी दिन खोला जाएं। लेकिन उस 
दिन इतना काम था कि उसमें समय निकालना भी बहुत मुहिकिल था और 
आम जनता को दो जगह जाता भी मुश्किल था। उस समय पर कुछ हवा भी 
ऐसी थी और बादल भी घिरा हुआ था। तो उस समय इस काम को मुलतवी 
रखा । पर उससे कुछ नुकसान नहीं हुआ । देहात के लोग उस रोज ज्यादा 
आए थे, परन्तु उनके लिए भी दो जगहों पर जाना मुश्किल होता । लेकिन यह्‌ 
तो कोई एक दिन का काम नहीं है । उस रोज जो विधि हुई, वह तो एक 
ही रोज्ञ की थी, लेकिन प्रदर्शनी तो कई दिनों तक खुली रहेगी। देहातवालों 


. को भी मालूम हो जाएगा कि प्रदर्शनी खुल गई है, और बे छोग आ जाएंगे, 


और देखेंगे । तो उससे आपको नाउम्मीद होने की कोई जुरूरत नहीं है । क्योंकि 

प्रदर्शती का असल काम तो उसे शान्ति से देखने का है। उसमें क्या चीजु हैं और 
क्या-क्या चीज़ हमारे मुल्क में बनती है और क्या-क्या चीज़ देहात में बनती 
है, क्या-क्या चीज़ शहरों में बनती है, क्या-क्या चीज़ ग्रामोद्योग से, हाथ से 
बनती है, क्या-क्या चीजें मशीनों से बनती हैं, यह सब हमें शान्ति से देखना 
चाहिए । फिर हमें सोचना है कि इनसे कौन सी चीज़ों को हमें आगे बढ़ाने की 
कोशिश करनी चाहिए, और कौन-सी चीजों को हमें खुद इस्तेमाल करने की 
कोशिश करनी चाहिए, जिससे मुल्क को फायदा हो । 
मेंने जो यह प्रदर्शनी खोलने का बोक उठाया है, वह इसी मतलब से 
कि आज से ठीक २० साल पहले २६ जनवरी १९३० को हमने एक प्रतिज्ञा ली 
थी। वह यह कि हमें अपने देश की सम्पूर्ण आजादी चाहिए | परदेशी हुकूमत 
का कोई साया भी हमारे ऊपर बाकी नहीं होना चाहिए । हमारी वह प्रतिज्ञा 
भगवान्‌ की कंपा से पूरी हुईं। वह तो ठोक हुआ। लेकिन जिस तरह से हमें 
स्व॒राज्य मिला हैँ, उसमें उतना कष्ट नहीं मिला, जितना उसकी प्राप्ति में 
उठाना चाहिए । उसके अनेक कारण हें, लेकिन उन कारणों में जाने की जुरूरत 
नहीं । जो काम आसानो से होता है, जिसमें ज्यादा कष्ट नहीं उठाना पड़ता 
है, उसकी पूरी कीमत प्रायः मालूम नहीं पड़ती। तो स्वराज्य हमको बहुत 
आसाती से मिल गया । अगर स्वराज्य के लिए किसी ने कष्ट उठाया तो 
यान्ध्री जी ने उठाया और उनकी कृपा से और उनके आशीर्वाद से हमारे मुल्क 
का इतना बड़ा यह काम पूरा हुआ | वह तो ठीक है । उनके पीछे हम चन्द 
लोग चले । कई छोग जेलबाने में गए, कई लोगों ने अपनी मिलकियत की 
बरबादी की, कई छोग शहीद भी हो गए । 
लेकिन हिन्दोस्तान की समस्या आसान नहीं थी । यह बहुत बड़ा काम 
 था। यह इतना बड़ा मुल्क है और इस में अनेक प्रकार के मजह॒ब और अनेक 
प्रकार की पूयक्‌ पृयक्‌ भाषाएँ हे । इतने बड़े मुल्क को एक बनाना, इसकी 
इतनी रियासतों को एक बनाकर, एक संगठन में डालकर, सारे मुल्क को 
आजादी दिलाना कोई आसान काम नहीं था। लेकिन इतने बड़े काम के मुका- 
बले में हमको बहुत कम कष्ट उठाना पड़ा, इसलिए हमें उसकी कदर कम हूँ । 
तो भी इस २६ तारीख (१९५० ) को सारे मुल्क को मालूम पड़ गया कि हमारा 
मुल्क आज किसी भी तरह से किसी परदेशी हुकूमत की साया में या किसी 
और मुल्क के काबू में नहीं है। तब सारे मुल्क में एक प्रकार की खुशहाली का 

अदर्शन हुआ । यह अच्छा हुआ । छोगों को मालूम पड़ गया और छोग समझ 
गए कि यह काम तो अच्छा हुआ है। लेकिन इतने ही से हमारा काम पूरा नहीं 
होता । यह काम तो वैसा ही है, जैप्ते एक किसान अपनी खेती के लिए ज़मीन 
तैयार करता है । यदि हमें सच्चा स्व॒राज्य चाहिए, जैसा स्वराज्य गान्धी जी 
चाहते थे, तो उस प्रकार के स्वराज्य की रचना के लिए अभी हमें बहुत काम 
करना है । हिन्दुस्तान में हमारी उन्नति के काम में जो छोग रुकावट डालनेवाले 
थे, वे लोग तो चले गए । लेकिन हमारें मुल्क में करोड़ों लोग आज भी दुखी 
हैं, और हमें उनका दुख हटाना है। सब को पेट भर रोटी खाने को मिले, पहनने 
के लिए कपड़ा मिले और रहने के लिए अच्छी जगह मिले, कम-से-कंम इन तीनों 
चीज़ों की स्वराज्य में किसी प्रकार की कमी नहीं रहनी चाहिए। 

लोग हम से अपेक्षा करते हैँ कि हमको स्वराज्य तो मिला है, लेकिन 
उससे हमें फायदा क्या हुआ ? यहं सवाल तो ठीक है । रोटी, कपड़ा औंर 
मकान की समस्या हल करने के लिए पहला काम यह था कि हम हुकूमत अपनी 
बना ले, सो हुकूमत तो हमारी बन गई । अब हमारे काम में कोई रुकावट 
नहीं डालेगा । लेकिन हमें पेट भर खाना चाहिए, तो वह खाना कहाँ से 
आएगा ? हमारे मुल्क में तो इतना खाना नहीं है । जितना अनाज हमें अपने 
लिए चाहिए, उतना यहाँ पैदा नहीं होता है । आस-पास के जिन मुल्कों से 
हमारे लोग जो अनाज ले आते थे, उसमें भी कमी आगई | जैसे ब्रह्मद्रेश में 
से काफी चावल इधर आता था, जिसके ऊपर मद्रास और बंगाल का निर्वाह 
होता था । इसी तरह और मुल्कों से भी अनाज आता था। इधर हमारे-मुल्क 
का एक हिस्सा, जिसमें बहुत अनाज पैदा होता था, हम से अलग हो गया। 
इस सब से अनाज की बहुत कमी हो गई है । सब जगह पर अनाज पहुँचाने के 
लिए और हिन्दुस्तान में कोई आदमी भूख से नहीं मरे, इसके लिए हमें 
आहर से अनाज मेंगाना पड़ता है । उसके लिए यह बन्दोबस्त करना पड़ता 
है कि सब जगहों पर कम-से-कम जिन्दा रहने के लिए जितने अनाज की जरूरत 
है, उतना तो अवश्य पहुँचाया जाए। तो उसके लिए अनेक प्रकार के कंट्रोल 
रक्खे गए । उसमें भी बहुत-सी खराबियाँ होती हें। इतने बड़े मुल्क में यह 
राशनिंग और कंट्रोल का काम चलाना आसान नहीं है और उसमें सरकार 
की बदनामी भी बहुत होती है । कई छोग घूसखोरी करते हें, कई छोग उसका 
दुष्पयोग करते हैं, यह सब होता है । छेकिन ये सब चीज़ें हमीं लोग करते 

हैं, ऐसी बातें करनेवाला कोई बाहर से तो नहीं आता। छोग सरकार को 
उसका दोष देते हैं । किसी हद तक यह भी सही होगा । लेकिन ऐसी बातों से 
सारी दुनिया में हमारी बदनामी होती है कि ये लोग ऐसे हैं कि ऐसे मौके पर 
भो एक दूसरे को मदद करना और एक दूसरे का साथ देना तरो एक ओर रहा, 
अपने स्वार्थ में पड़कर एक दूसरे का गला काटते हें। यह हमारे लिए अच्छी 
बात नहीं है । यह गान्घी जी का रास्ता नहीं है और अगर हमें सच्चा स्वराज्य 
चाहिए, तो हमें उन्हीं के बताए रास्ते पर चलना होगा । 
इस प्रदर्शनी में जो चीथें आपको दिखाई जाएँगी, उनमें एक चीज़ तो 
यह हूँ कि हमार मुल्क में ज्यादा अनाज पैदा करने के लिए क्या-क्या करना 
चाहिए, कहाँ किस प्रकार काम हो रहा है, कहाँ कहाँ किस किस तरह का 
अनाज पैदा होता है । यदि हमें बाहर से कम अनाज लाना है और अपने ही 
मुल्क में सब अनाज पैदा करना है, और इस तरह सच्चे स्व॒राज्य की नींव डालनी 
है, तो पहले से हमें यह समझ लेना चाहिए कि हमारा मुल्क इन सब चीज़ों के 
छिए दूसर मुल्कों पर निर्भर न हो । अपने मुल्क में जितनी चीज़ें हमें चाहिए, 
उतनी पैदा कर लेना, यह एक कठिन काम है । हमारा मुल्क इतने सालों 
तक गुलामी में पड़ा हुआ था और परदेशी लोगों के फायदा उठाने का मैदान 
बना हुआ था । हम इतने साल से दबे हुए और पिछड़े हुए थे कि हमारा 
मुल्क एकदम कंगाल बन गया था | अब स्वराज्य मिलते ही वह अमीर और 
खुशहाल बन जाएगा और सब चीज़ें उसे मिल जाएँगी, वह तो हो नहीं सकता । 
* छेकिन अगर हम सब छोग साथ मिलकर काम करें, तब वह चीज़ चल सकती 
है । तो गान्धी जी ने हमें बताया था कि हमारा स्वराज्य तो सूत्र के तांते से 
जुड़ा हुआ है । हमें चरखा चलाना चाहिए, यह उन्होंने कहा था। वह तो हमने 
कूछ नहीं किया । अब यह स्वराज्य जो आया है, वह असली नहीं, नकली है + 
असल स्वराज्य तो तभी हो सकता है जब हम सब साथ मिलकर, जितनी 
चीज़ें हमें अपने मुल्क के लिए चाहिए, वे सब अपने मुल्क में पैदा कर लें + 
इसके लिए हमें अपनी आदतें बदलनी होंगी । जो चीज़ हमें चाहिए, वह चीज़ 
अगर हमारे मुल्क में बनती हो, तो उसी को इस्तेमाल करना हमारा कतंव्य है । 
सच्चे स्वराज्य की प्राप्ति के लिए हमें आज प्रतिज्ञा करनी चाहिए कि २६ 
तारीख से, या तो इस्ती महीने से, कि हम परदेशी वस्तुओं का इस्तेमाल नहीं 
करगे। हां, कोई ऐसी चीज़ हो, जो हमारे मुल्क मे नहीं बनती, और उसे 

इधर लाने से हमारे मुल्क को फायदा हो, छोगों को फायदा होता हो, ज्यादा 
धन पैदा करने में सहायता मिलती हो, तो इस प्रकार की चीज़ों का, जैसे 
मशीन आदि का उपयोग अभी हमें करना पड़ेगा । लेकिन जहाँ तक हो सके 
हमारी कोई चीज़ ऐसी नहीं होनी चाहिए, जो परदेश में बनी है और जो हमारे 
गरीब देहाती भाइयों ने नहीं बनाई हें, या जो छाहरों में रहनेवाले शरणार्थी 
भाइयों ने नहीं बनाई है । इन चीज़ों के उत्पादन को हम उत्तेजना देनी है। 

जो चीज़ हमारी जिन्दगी की ज्रूरियात के लिए जरूरी है, और जिसको 
हम खरीदते हें, वह सब चीज़ें, हमें पहले देखना चाहिए कि कहाँ बनी हें। 
सभी स्वतन्त्र मुल्क एंसा ही करते हें और उन्हें बचपन से यही शिक्षा दी जाती 
है। एक अंग्रेज छोटा बच्चा भी यही कोशिश करेगा कि जो चीज इंग्लिस्तान' 
में बनी है, उसी को ले । इसी तरह वह अपना माल बाहर दूसरे मुल्कों में 
भेजने की कोशिश करेगा । तो हमें कोई इस प्रकार की कोशिश तो नहीं 
करनी चाहिए, कि अपना माल दूसरे देशों पर थोंपे, लेकिन इतनी कोशिश 
हमें ज़रूर करनी चाहिए कि हमे जितनी चीज अपने लिए चाहिएँ, वे हमारे 
अपने मुल्क में ही बने । 

तो प्रदर्शनी का माइना यह होता हूँ कि हम देख ले कि हमारे मुल्क में 
क्या-क्या चौजें बनती हें । उसमें से हमें यह पता चलेगा कि इतनी चीज हमारे 
मुल्क में बनती हें ओर इस चीज़ का हमें ज्ञान नहीं था कि यहाँ बनती 
हैँ, सो वह हम देख लें । उसके साथ ही प्रदर्शनी में और भी चीज़ें होती हें, 
जिनमें से हमें शिक्षा मिलेगी कि हमारा स्वास्थ्य किस तरह से अच्छा रहे और 
हमारा हेल्थ डिपार्टमट आरोग्य के लिए कया कुछ कर रहा है । वह सब भी 
हमें देखना है । आज तो एक प्रकार से सारी दुनिया एक हो गई है। दुनिया 
के और देशों से जो चीज हमारे स्वास्थ्य को अच्छा रखने के लिए यहाँ आती हें, 
जिनका हमें कोई दाम नहीं देना पड़ता है, वे भी इधर रखी गई हैं, क्योंकि 
उन से मुल्क को फायदा होता है । तो वह सब चीज़ भी हमें देखनी चाहिए । 
हमारे मुल्क में क्या-क्या मणीन हैँ और वे क्या-क्या काम करती हैं, कहां कैसा 
कपड़ा बनता है, ये सब चीजों हमें यहाँ देखनी हैँ और यह भी देखना है कि 
हमारे यहाँ कौन-कौन सी चीज़ नहीं बनती हें । उसका हिसाव छगाना आम 
जनता का काम नहीं है । लेकिन जो उद्योगपति और अन्य समझदार लोग 
हैं, वे उसके लिए कोशिश करें कि हमारे मुल्क में जितनी मशीनें वगरह बाहर 

से आती हैं, वे हमें अपने हाथों से बनानी हैं । यदि हमें अपना स्वराज्य पक्का 
बनाना है, तो हमें किसी परदेश पर अवलम्बित नहीं रहना चाहिए, निर्भर 
नहीं रहना चाहिए । यह बहुत जरूरी है । 

अगर बदकिस्मती से हमारा झगड़ा अपने पड़ोसी से चलता है, तो उस से 
हमें नुकसान होता है । हमारे यहाँ कलकत्ता में, जितने कारखाने हैं, पाकि- 
स्तान के सारे जूट का उपयोग उन्हीं में होता है । इन कारखानों के लिए पूर्वी 
पाकिस्तान के किसान अपने यहाँ जूट पैदा करते हें । तो हमारे भंगड़े का 
असर यह हो रहा है कि वहाँ के किसान भूखों मर रहे हें, क्योंकि उनके जूट 
का उपयोग इधर होता था । तो उसमें किस का कितना कसूर है, इस गहरे 
पानी में यहाँ उतरना अच्छा नहीं है। लेकिन इस समय पर में इतना ही कहना 
चाहता हूँ, कि हिन्दुस्तान की सरकार ने जितनी कोशिश हो सकीं, -उतनी की 
कि हमारे दोनों देशों के बीच हमारा पुराना रोजगार अच्छी तरह से जारी 
रहना चाहिए, उसमें कोई रुकावट नहीं आनी चाहिए । इसी से दोनों का फायदा 
हूँ । लेकिन उनके साथ हमने जितने जितने कौल-करार किए, जितने एग्रीमेंट 
किए, उनपर जब अमल करने का समय आता है, तब हम पाते हें कि उन 
पर सिर्फ हमारी तरफ से अमल होता है । आखिर हम थक गए और हमने 
कहा कि अगर तुम इसी तरह से करते रहोगे, तो कोई कौछ-करार करना 
बेकार होगा । इस हालत में तो तुम अपना करो, हम अपना करेंगे । जिस जूट 
का पैसा हम पहले ही दे चुके हें, उतना जूट भी हमको नहीं देते हो। तो यह 
अच्छी बात नहीं है । तुम इस तरह से करते हो कि हमारा कपड़ा लेते थे, 
वह भी अब नहीं छेते हो । और परदेशों से छाखों-करोड़ों रुपये का कपड़ा 
मंगवाते हो । हमारा कपड़ा परदेश् में जाता है और वहाँ से वही कपड़ा, उनके 
वहाँ भेजा जाता है । वह इस प्रकार का उल्टा घंवा करते हें । 

एक समय ऐसा था कि हम लंकाशायर और मैन्‍्चेस्टर के कपड़े का बाइकाट 
करते थे । आज हमारी मिलों का बना कपड़ा लंकाशायर जाता है। कितना 
उल्टा तरीका हो गया है । वहाँ से ठीक-ठाक कर उसे पाकिस्तान में भेजा 
जाता है । तो इस तरह से दोनों मुल्कों को नुकसान होता है। हमने उन्हें 
समझाने की कोशिश की कि इस तरह से तुम्हें क्या फायदा होता है ? इस से 
तो दोनों को नुकसान होता हैं । लेकिन हमारे नुकसान को बचाने का एक ही 
तरीका हो सकता है कि हम जितने करार करें, उनपर ठीक तरह से अमल होगा, 

इस बात की कोई गारंटी हमें की जाए। ऐसा न हो, तो उससे अच्छा यह है 
कि हमारा मुल्क उन पर निर्भर ही न रहे । हमारे मुल्क में जितना जूट चाहिए, 
उतना हम स्वयं पैदा कर लें। जितनी रूई हमें चाहिए, उतनी रूई हम यहीं पैदा 
करें ।'जितना अनाज हमें चाहिए, उतना हम अपने यहां पैदा करें । वह काम 
'बहुत कठिन है । आज हम बहुत-सा अनाज बाहर से मंगवाते हें और उनके 
चहाँ काफी अनाज पड़ा है, इतना अनाज पड़ा है, कि वह पड़े-पड़े सड़ भी 
सकता है । क्योंकि जितनी अच्छी अच्छी ज़मीन थी, जिसमें पानी का इन्तजाम 
आ, इर्रीगेशन ( सिंचाई ) का इन्‍्तजाम था, वह सब हमारे जिन लोगों के 
यास थी, वे सब तो वहां से निकाल दिए गए और अब इधर आकर पड़े हँ। वे 
सत्र इवर मार मारे फिर रहे हें। उनका बन्दोबस्त करना, उनका गुस्सा 
भी सहन करना और उनका दुख भी देखना, यह अब हमारा काम है। उनकी 
वहाँ जो जगह पड़ी है, वह सच्चा सोना है, क्योंकि उसमें अनाज बहुत पकता 
था, रूई बहुत पकती थी, वह सब वे दबा कर बैठ गए हें। हम बार-बार चिल्ला- 
चिल्ला कर कहते हे कि उसका फैसला करो तो वे फंसला नहीं करते हैं और 
'जिद्द करते हें । इस तरह से हमारा उनका झगड़ा चलता है और इससे दोनों 
मुल्कों का नुकसान होता है । तो उसका फैसला एक ही तरह से हो सकता है 
कि खुले और साफ दिल से, जिस तरह से दो भाई बंठ के बातें करते हैँ, उस 
तरह से हमें आपस में बैठकर समझौता कर लेना चाहिए। 
हमारा मुल्क बाहर के किसी मुल्क पर निर्भर रहेगा, तो वह गिर जाएगा। 
उसे गिरने नहीं देना चाहिए । में एक खाली पाकिस्तान की ही बात नहीं कहता 
हूँ, हमें किप्ती भी मुल्क के ऊपर निर्भर नहीं रहना चाहिए । हमारे मुल्क को 
अपने लिए जितनी चीज़ें चाहिएँ, वे हम अपने मुल्क में पैदा करें, यह हमारा 
पहला काम है । उसमें इस प्रदर्शनी से काफी लाभ होगा । इसमें देखने की बहुत 
सी चीजें हमें मिलेंगी । उप्तमें सीखने को बहुत कुछ मिलेगा । हमारे काम में 
कौन-कौन सी त्रुटियाँ हें, वह भी देखने को मिलेगी | इस सब चीज़ों को देखना 
और जानना हमारा करंव्य है। हमारी कोशिश होनी चाहिए कि हम भी सुखी 
हों और हमारा पड़ोप्ती भी सुखी हो । हमारी नीयत यह न होनी चाहिए कि 
हमार पड़ोसी को दुख हो। लेकिन जब तक हमारे पड़ोसी का बर्ताव हमारे साथ 
इस प्रकार का नहो कि वह भी हमारे सुख में सुखी है या हमारे दुख में दुखी 
है, तो हमें दूर से उसे नमस्कार कर अपना इन्तज़ाम पूरा कर लेना चाहिए । 

यह हमारा काम है। इसीलिए जब प्रदर्शनी खोलने की बात मेरे सामने आई, तो 
मेंने उसे कबूल कर लिया । 


हमने प्रतिज्ञा की है कि हमें स्व॒राज को ठीक करना है, उसे मज़बूत बनाना 
है। तो इसके लिए हमारा पहला काम यह है कि बड़े बड़े शहरों में और देहातों 
में हर जगह हम ऐसे प्रदर्शनी करें। जो चीज़ें हमारे मुल्क में बनती हें, उनकी 
जब हमें जरूरत हो, तो हम उन्हीं को पसन्द करें, चाहे कुछ ज्यादा दाम ही क्‍यों 
न देने पड़ें । कुछ सस्ते दाम होते पर भी बाहर से आए माल को हम पसन्द न 
करें। कहें कि भई, हमें इसकी ज़रूरत नहीं है । क्योंकि एक साल, दो साल, 
तीन साल या चार-पाँच साछ की तकलीफ हम उठा लें, तो उससे आगे चल 
कर हमारा मुल्क मज़बूत वन जाएगा और तब हमें किसी तरह का डर नहीं 
रहेगा । तब हमारा काम अच्छी तरह से चलेगा। 

आज हमारे मुल्क में एक प्रकार की शान्ति हो गई है और इतना बड़ा 
मुल्क एक हो गया है, जितना पहले कभी नहीं था। तो यह बहुत बड़ी बात 
हों गई है । हिन्दुस्तान के इतिहास में हिन्दुस्तान इतना बड़ा, एकत्र और 
एक केन्द्रीय सरकार की हुकूमत के नीचे कभी नहीं था, जितना वह अब बन 
गया है। इसको सेभालना हमारा काम है। इसको मज़बूत बनाने के लिए जितनी 
कोशिश करने की जरूरत है, वह तो सब को करनी ही चाहिए । और यह चीज़ 
हम और आप मिलकर ही कर सकते है । खाली हम सरकार के ऊपर बैठकर 
वैसा नहीं कर सकते । सरकार के पास इतने साधन नहीं हैं, इतनी सामग्री 
नहीं है । हमारे मुल्क को जरूम छगा है, उसको उठाना हर आदमी का कतंव्य 
है । अब दो-व चार सार तक हमें यही कोशिश करनी चाहिए कि इसे अधिक- 
से-अधिक मजबूत बनाएँ, और हम सब छोग इस काम में अपनी हुकूमत का 
साथ दें । हमें कगड़ों में नहीं पड़ना चाहिए और न वाद-विवाद में फेंसना चाहिए । 
इस प्रकार के जो रचनात्मक का हें, जैसे यह प्रदर्शनी है, इनसे जो-जो सीख 
हमें मिलें, जिस-जिस रास्ते पर जाने का सुझाव मिले, वह सब चीज़ हम सीख 
लें, यह मेरी प्रार्थना है। मुझे उम्मीद हूँ कि हम फिर यही निश्चय करेंगे हम 
सब तरीकों से अपने मुल्क को मज़बूत बनाएँगे । क्योंकि हमारा मुल्क आज 
नाजुक समय पर आ गया है । क्योंकि हमारा मुल्क अकेला ही ऐसा नहीं है । 
दुनिया में चारों तरफ आग फैल रही है । हमारे मुल्क के आसपास, जहाँ से 
आज तक हम अनाज छाते थे, व्यापार करते थे, वे सब मुल्क आज दुख में 

फंसे हुए है । वहाँ बहुत झगड़ा है, बहुत मारपीट और बहुत खून-खराबी चल 
रही है । इन सब से हमें अपने मुल्क को बचा लेना चाहिए। 

जब चारों तरफ आग फैल रही है, तो उस से बचना आसान काम नहीं 
हुँ । यह बड़ा विकट काम है । छेकिन काम करने में तो मज़ा ही तब आता है, 
जब उसमें मुसीबत होती है । मुस्तीबत में काम करना ही बहादुरों का काम है, 
मर्दों का काम है । कायर ही मुसीबतों से डरते हें। लेकिन हम कायर नहीं हैं, 
हमें मुसीवर्तों से डरना नहीं चाहिए । हमारे आसपास जो कुछ हो रहा है, उससे 
बचने के लिए हमें एक ही कोशिश करनी चाहिए और वह यह कि हमारा 
हिन्दुस्तान गान्बी जी के बताए मार्ग पर चले । आज की परिस्थिति में हमें 
अपनी गवरनमेंट का साथ देना चाहिए । इस प्रदर्शनी में जो चीज़ें हैं, उन्हें देख . 
कर हमें दृढ़ निश्चय करना चाहिए कि हम अपने मुल्क में बनी चीज़ों का 
ही उपयोग करेंगे और जहाँ तक हो सकेगा, परदेशी चीज़ों को छोड़ देंगे । आपसे 
श्रार्थना है कि आप सब छोग इसी पर चलने की कोशिश करें। 





(२७) 
हेदराबाद का स्वागत समारोह 


७ अक्टूबर, १९५० 
भाइयो और बहनो, 
जब से मेंने हेदराबाद स्टेट में प्रवेश किया, तब से में आप लोगों के 
प्रेम का अनुभव कर रहा हूँ । जिस प्रेम से और जिस भाव से आपने मेरा स्वागत 
किया है, उसके लिए में आपका शुक्रिया अदा करता हूँ। हेदराबाद सिकन्दरा- 
बाद की म्युनिसिपैलिटी और हिन्दी प्रचार सभा की तरफ से मुझे जो मान* 
पत्र दिया गया, उसके लिए में इन दोनों संस्थाओं का भी आभार मानता हूँ ॥ 
मुझे मानपत्र देने की कोई आवश्यकता नहीं हैँ और न इसका अभी कोई समय 
ही आया है । अब आदमी दुनिया छोड़कर चला जाता है, असली मानपत्र तो 
उसके बाद मिलता है । क्योंकि कोई आदमी आखिर दिन तक कोई गलती न करे, 
तब उसकी इज्जत रहती हैं। लेकिन यदि आखिरी उम्र में दिमाग पलट 
जाए, तो सारी करी-कराई ही खत्म हो जाती हैं । इसलिए हमें ईइवर से 
प्रार्थना करती चाहिए कि आखिर दम तक हम शुद्ध और निःस्वार्थ भाव से 
जनता की सेवा करते रहें, ऐसी ताकत हमको मिले । 
मानपत्र में मेरे बारे में जो बातें लिखी हें, उसके बारे में में आपका 
समय नहीं लूंगा। लेकिन चन्द बातें हें, जिनका जवाब में आपको देता चाहता 





हैदराबाद रेरेप 


हैं । उसमें मुख्य बात तो यह है कि आज तक आपके हाहरों में जितनी म्युनिसि- 
पैलिटियाँ हैं, उनमें सिर्फ स्टेट के नियुक्त सदस्य नोमिनेटेड (नियुक्त) मेम्बसं हें + 
तो यह बात आज के जमाने के अनुकूल नहीं है । सब से पहले तो वही चीज़ बननी 
चाहिए । उसमें ऐसे नये छोग आएंगे, जिन्होंने अनुभव नहीं पाया है। इससे 
छोक शासन चलाने में बहुत दिक्कत पड़ेगी, यह में मानता हूँ । साथ ही उसका 
मतलब यह भी नहीं है कि नोमिनेटेड और सरकार द्वारा नियुक्त लोगों ने जो 
काम किया है, उसकी में कदर नहीं करता हूँ । लेकिन यह लोक झासन के 
अनुकूल चीज नहीं है । इसलिए आपकी तरफ से, हैदराबाद के मन्त्रिमण्डल की 
-तरफ्‌ से, स्टेट की तरफ से, एक कानून बनाया गया है और वह कानून मंजूरी 
के लिए केन्द्रीय सरकार के पास पहुँच भी गया हैँ । बल्कि केन्द्रीय सरकार के 
लीगल डिपार्टमेंट ने उसमें देख-भाल करके उसे प्रेसीडेंट साहेब के दस्तखत के 
लिए भेज दिया है और चन्द दिनों में वह आपके यहाँ छागू हो जाएगा और उसके 
बाद आपकी म्यूनिसिपैलिटियों का चुनाव करने का काम आपका रहेगा। चुनाव 
“अडल्ट फ्रेंचाइज़” ( बालिग मताधिकार) के सिद्धान्त पर होनेवाला हैं | 
यह समय की माँग है, यद्यपि उसमें मुश्किलें बहुत हें । जहाँ अधिक छोग अनपढ़ 
हैं, जिन्हें चुनाव का अनुभव नहीं है, उनके लिए बालिग मताधिकार का उप- 
योग बड़ा मुश्किल है । लेकिन आज वह समय की माँग है, इसलिए हम 
दूसरी चीज़ नहीं कर सकते । तो एक तो हमारा खुद का अनुभव कम है और 
दूसरे ये मुश्किलें हमारे सामने आ पड़ी हैँ । हमने सब बालिगों को वोट देने 
का अधिकार दिया है। उनमें बहुत-से मतदाता ऐसे होंगे, जिनके बारे में यह्‌ 
कहना कठिन है कि मत देने की कितनी योग्यता उनमें है । हमने उन्हें कितना 
तैयार किया है, ये सब सोचने की बातें हें । परन्तु सब मुहिकलें सामने रखते 
हुए भी हमें सही काम करना हूँ । 

जहाँ-जहाँ एक ही हाथ में सत्ता होती है, वहाँ आसानी से काम चलता है; 
जो कुछ काम करना हो जल्दी-जल्दी कर लिया जा सकता है। लेकिन छोक- 
शासन का काम बड़ा मुश्किल है, वह जल्दी-जल्दी चल नहीं सकता। उसमें 
सब की राय लेनी पड़ती है, सब तरफ से लोगों का दबाव पड़ता है, सब तरफ्‌ 
से खींचा-तानी होती है । जो काम चलानेवाले कार्यकर्ता हें, सविसवाले लोग 
हैं, उनको भी बहुत मुश्किल पड़ती है, क्योंकि उनको प्रतिनिधि लोगों की राय के 
माफिक होने की कोशिश करनी पड़ती है | उन दोनों की राय आपस में खिलाफ 

हो, उनमें अन्तर हो, तो बहुत मुश्किल हो जाती है । इस हालत में जब आप के. 
यहां लोक शासन का पूरा कारोबार चलेगा, तब आपको बहुत-सी दिककतें आने- 
वाली हैँ । एक बात यह भी है कि आपके यहाँ हिन्दुस्तान की तरह पुराना अनुभव 
जरा भी नहीं है । हिन्दोस्तान के सूबों में. कुछ पुराना अनुभव-तो था, कुछ 
ल्‍ोक-संस्थाएँ, लोकल बोर्ड, म्यूनिसिपैलिटियाँ वहाँ बहुत सालों से-बन गई थीं । 
थे चीज़ें इधर नहीं हें |: उसके साथ ही आपके यहाँ कुछ दिनों 'तक कौम कौम 
का जो प्रभाव पड़ता रहा, उसको भी हटाना है । अब आप सबको मिल्‍लू-जुल 
कर काम करना हैं । 
में आज आपके पास तीसरी दफे आया हूँ । पहले पुलिस ऐक्शन के. बाद 
आया था । लेकिन आज. में बहुत दिनों के बाद आया हूँ। इस बीच में हमने 
कुछ तबदीली भी की है.। एक तो हेदराबाद स्टेट हिन्दोस्तान में (मिल गई है । 
राजप्रमुख ने उसके लिए अंपना दस्तखत दे दिया हे। उसके साथ-साथ आपके 
१६, १७ श्रतिनिधि हिन्दोस्तान की पालियामेंट में शरीक हो गए. हें । हमारे स्टेट 
डिपार्टमेंट ने हूँ दराबाद स्टेट रिकर्मंडेशन (“सिफारिश ) से उन्हें चुना है । 
इस तरह से हिन्दुस्तान की बड़ी पालियामेंट में आपका प्रतिनिधित्व पूर्ण हो 
गया ओर हंदराबाद स्टेट हिन्दोस्तान में मिक्त गई | क्‍योंकि यह तो खुली 
बात-थी । इसमें कोई फर्क पड़नेवाला नहीं और दुनिया की सब ताकतें भी मिल 
जायें तो भी उसमें कोई फर्क नहीं पड़ सकता हैं । जो चीज खुली हो, उसको 
ढाँकने से कोई फायदा नहीं है । सो इतना काम तो -हो गया । उसके- कुछ 
समय बाद कांग्रेस के प्रतिनिधियों को इधर के श्ञासन में, राज्य के कार-बार 
में शरीक किया गया यह एक शुरुआत ही हुआ, क्योंकि हमारी यह ख्वाहिश 
नहीं है कि हम सब बोक उठाते रहें और आप हमारे पीछे ही चलते रहें.। 
जैसा हिन्दुस्तान चलता है, उसके साथ साथ आपको भी चलना हूँ | हमारी 
यह ल्वाहिश है और जितना जल्दी आप तैयार हो जाएं, उतना ही अच्छा है । 
जब आपकी तरफ से इस तरह की कोई माँग आती है कि: हमारा शासन 
पूरे तौर से हमारे खुद का होना चाहिए, तो उसके लिए हमें.कहने की जुरूरत 
नहीं हैं। क्योंकि उसी के लिए तो हमने यह सब कुछ किया है। हम कोई 
परदेशी लोग थोड़े ही है । हम कोई सत्ता के छोभी भी नहीं कि हमें यहाँ की 
सत्ता चाहिए । यह तो हमारे ऊपर एक बोझ है। जितनी जल्दी आप अपना 
बोक उठा लें उतना ही अच्छा है । 


3. आय 








सरदार पटेल कुछ विदेशी पत्रकारों के साथ; साथ म॑ डाक्टर राजच्द्र प्रसाद, 
मौलाना आजाद, पंडित पन्‍त और आचाए इृपछाती भी हें 

हैदराबाद र्२७ 


छेकिन इसमें हमारी जो जिम्मेवारी है, जो जवाबदारी है, उसका ख्याल 
भी हमें रखता पड़ता है। यदि हिन्दुस्तान की सरकार इस प्रकार अपनी जिम्मे- 
वारी का ख्याल न रखें, तो वह हुकूमत चलाने के छायक न बनेगी । तो 
सब से पहले तो हमें यह देखना है कि आपका संगठन किस प्रकार का है, वह 
कितना पक्का है, आप लोगों में आपस का कौमी भेद भाव कितना हट गया है 
और बाकी कठिनाइयों पर कहाँ तक काबू पाया जा सका है। में आपकी कोई 
शिकायत नहीं करने आया हूँ । छेकिन एक बात में आपसे जरूर कहूँगा | जैसा कि 
बहुत दफे पहले भी कह चुका हूँ कि एक ही संस्था है, जो यह क्लेम (दावा) कर 
सकती है कि शासन उसके हाथ में आना चाहिए। यह संस्था कांग्रेस हैं। दूसरा 
तो कोई दावा भी नहीं कर सकता। कांग्रेस ही ने दावा किया है, और उसका 


, अधिकार है! तो उसमें सब से बड़ी बात यह है कि कांग्रेस में जितने दल थे, 


उन्हें आपस में मिल जाना है। कोई ऐसा मान ले कि सत्ता मिलने के बाद 
सब ठीक हो जाएगा, तो वह बड़ी भारी गलती होगी। सत्ता मिलने के बाद तो 
भगड़ा और भी अधिक होनेवाला है, और तब बहुत-से नये दछ भी बन सकते हें, 
सता कोई आसान चीज़ नहीं है । वह भली चीज़ नहीं है, बुरी चीज़ है। उसमें 
बहुत. बड़ी चमक है और उससे दिमाग पलट जाता है। जब यह राज्य का 
सारा कार्य-भार किसी भी संस्था के पास आएगा, तो उनके प्रतिनिधियों को 


नींद लेने का भी समय नहीं मिलेगा । 
तो सब से पहले हमें कांग्रेस के संगठन में से पक्षापक्ष मिटाने की कोशिश 


करनी हैँ । इस काम में यहाँ कुछ सफलता भी प्राप्त हुई है। जब हमने देखा 
कि ये लोग आपस में मिले हें, यह न जानते हुए भी कि ये दिल से मिले हें 
कि ऊपर से मिले हैँ, हमने यहां के मिलिट्री गवर्नर को हटा लिया और एक 
सिविल एडमिनिस्ट्रेटर, जो आज आपका प्रधान मन्‍्त्री है, मेजा । यह आदमी 
हमारी स्टेट मिनिस्ट्री का सेक्रेटरी था, जो सारे देशी राज्यों व रियासतों की 
देखभाल करता था । हमारी सविस में जो सब से अधिक अनुभवी छोग थे, 
उसमें से भी चुना हुआ एक आदमी हमने आपके पास भेजा है, जो आपकी गाड़ी 
को ठीक रास्ते पर चला सकेगा और यह बता सकेगा कि आप अपना काम किस 
तरह करें । तो हमने शुरूआत की । अब कांग्रेस का संगठन अगर सच्चे दिल 
से एक हुआ है, तो उससे में बहुत खुश हूँ। केकिन मैंने सारी ज़िन्दगी भर 
सारे हिन्दुस्तान का संगठन चलाया और किसी आदमी के चेहरे पर से में पह- « 
भा० २२ 


रैरेप भारत की एकता का निर्माण 


चान सकता हूँ कि वह कैसा है। वह कितना भी ऊपर से बात करें, लेकिन में 
जान जाता हूँ कि उसके भीतर क्या है । तो जब मुझे इतना मालूम हो जाएगा 
कि अब यहाँ हैदराबाद स्टेट की गाड़ी को इन छोगों के हाथ में देने में 
कोई खतरा नहीं है, तब में एक मिनट की भी देर नहीं करूँगा। क्योंकि मेरी 
ख्वाहिश यही हैं कि आप अपना बोक अपने कन्धों पर उठा छलें। तो इस 
बारे में जितनी जिम्मेवारी मेरे पर है, उससे ज्यादा जिम्मेवारी आपके 
ऊपर हैं । 

अब दूसरा रुख भी देख लीजिए । हिन्दुस्तान में नया चुनाव होनेवाला 
है । सारे हिन्दुस्तान के हर यूनिट में नया चुनाव होगा। उस समय आपके 
भ्रहाँ भी नया चुनाव होगा और उसमें कोई ज्यादा समय लगने वाला नहीं है । 
इस बीच में आपकी म्युनिसिपैलिटी का भी चुनाव हो जाएगा। तो पहले म्युनि- 
सिपैलिटी का चुनाव कर लीजिए और देख लीजिए क्‍या होता है । चुनाव का 
भी कुछ अनुभव आपको हो जाएगा और जब चुने हुए प्रतिनिधियों के पास 
स्पुनिसिपैल्िटी का कारोबार आएगा, तब उससे मालूम हो जाएगा कि आगे 
क्या हाल होनेवाला है । 

अब अगला सवाल यह है कि यहाँ कौमों के आपसी सम्बन्ध कंसे है ? में 
खुश्ष हें कि आज हैदराबाद में हिन्दू-मुसलमानों के बीच में किसी प्रकार का 
बखेड़ा नहीं होता । यह भी में कहूँगा कि हिन्दू और मुसलमान के बीच जब 
दिल का असली मेल हो जाएगा, तब वह भी मुझको मालूम पड़ जाएगा । कई 
लोग कहते हें कि आप आए हे, तो इन लोगों को छोड़ दो, उन लोगों को छोड़ 
दो; जनरल एमनिस्टी ( आप रिहाई) दे दो । वह भी कोई खाली मेरे हाथ 
की बात नहीं है । उसमें भी तो आपका अपना हाथ ज्यादा है। जो कुछ बातें हुई 
हैं, उनके बारे में किसकी कितनी जिम्मेवारी है, इस बारे में आपको बताने 
की कोई ज़रूरत नहीं है । हम सब कुछ जानते हें कि कौन कितना ज़िम्मेवार 
है । लेकिन हम पिछली बातें याद नहीं करते हैँ । हम तो भविष्य का ख्याल 
करते हे कि भविष्य में हैदराबाद की गाड़ी कैसे चलेगी । उसमें गड़बड़ न हो 
और फिर कोई ऐसा धक्का न लगे, जिससे आपको नुकसान हो। हमें किसी से 
दवेष नहीं रखना चाहिए और पिछली बातों को माफ्‌ करने के लिए-भी तैयार 
हो.जाना चाहिए । परन्तु यदि कोई मॉर्टर ( शहीद) बनना चाहे, और खुदा 
के दफ्तर में इस प्रकार का नाम लिखाना चाहे कि वही कौम का खैरख्वाह है, 


हा 


डैदराबाद श्शे६ 


त्तो उसके लिए हमारे दिल सें कोई रहम-रियायत हो नहीं सकती । कई छोगों ने 
किसी के हुक्म से काम किया तो हम देखेंगे कि हुक्म देनेवाला कौन था । 
हुकुम का अमल वफादारी से करना कितना धर्म है, वह भी हमें देखना पड़ेगा । 
इन सब चीज़ों में कानून से काम हो सकता है, क्योंकि हमारे यहाँ आज जो 
लोक-शासन बना है, उसमें एक व्यक्ति के हाथ में कोई पावर ( शंक्ति ) नहीं 
हैं। और हो तो भी, उसके ऊपर बहुत बोक पड़ता हैं और वह सब काम 
अपने हाथ से नहीं कर सकता । 

जैसा में कांग्रेस से आशा करता हूँ, वैसा ही में यहां की सब कौमों से भी 
आशा करता हूँ । और आप सब से कहता हूँ कि यहां पूरां अमन कायम 
कीजिए । आप समभ लीजिए कि में किसी को खुश करने के. लिए कोई बात 
“करने वाला आदमी नहीं हूँ। में साफू-साफ्‌ बात करनेवाला आदमी हूँ । में आपसे 
यह कहना चाहता हूँ कि आज आपका जो मेल दिंखाई दे रहा है, वह अंच्छा 
है। उससे मुझे खुशी है। आज हैदराबाद में से इस तंरह की खबरें नहीं आ 
रही कि किसी जगह पर कोई बखेड़ा हुआ, कोई तूफान हुआ, कोई वैर की 
बात हुई । इसी में हैँ दरावाद का भला है । लेकिन अभी तक मेरे दिल में यह 
“विश्वास नहीं है कि आप छोगों के अन्तर का मैल चला गया है। में आपसे साफ 
कहना चाहता हूँ, कि उसका आपको सबूत देना चाहिंए। 

जब लायकअली हैदराबाद से भाग गया, तो क्‍या आप मुझ से यह 
कहना चाहते हें कि आप लोगों में से किसी को कोई पता ही नहीं थां और 
सारी ज़िम्मेवारी हमारी ही थी ? में यह पूछना चाहता हूं कि कितने मुसलमानों 


“को यह दर्द हुआ कि यह आदमी हिन्दुस्तान से क्‍यों भाग गया ? यदि मुसलमान 


हैदराबाद के हँदराबादी होते, हिन्दुस्तानी होते, तो उनके दिल में दर्द उठती 
और वे आवाज्ज उठाते कि “तुम हमको छोड़ कर भाग क्‍यों गए ? तुमने यहं .नहीं 
सोचा कि तुम्हारे इस प्रकार भाग जाने से कौम के ऊपर क्या बोफ आएगा ? 
आपने कौम की अजादी को जोखम में डालकंर तुम अपनी खुद की आजादी के 
लिए दौड़ गए। इस भ्रकार तुमने जो कुछ किया, उससे मुसलमान कहाँ तक 
खुश हो सकते है ?” हिन्दोस्तानी मुसलमान इस बात पर रोता कि इस आदमी 
ने क्या किया। में आपसे यह कहना चाहता हूँ कि जब मेंने सुना कि चन्दं मुसल- 
मान यहाँ नाचने छूगे, कूदने छगे तो मुझे बहुत अफ्सोस हुआ । उसको में क्या 
अहूँ। वैसे में आपका कसूर नहीं निकालता । जब गान्धी जी का खून हुआ तो 





रै३० भारत की एकता का निर्माणए 


हिन्दुस्तान में ऐसे हिन्दू भी थे, जिन्होंने खुशी मनाई थी । जब तक वह शैतानियत 
हम से नहीं निकल जाती, तब तक कौम-कौम का एका भी नहीं हो सकता ४ 

तो में बड़ी अदब से कहूँगा और मुसलमानों से उनके खुद के इल्ट्रेस्ट 
के लिए, उनके खुद के हित के लिए, कहूँगा कि वे अपने को पूरी तरह 
हिन्दोस्तानी समझें। क्योंकि हमारा तात्पर्य यह है कि हिन्दू और मुसलमानों को 
हर तरह से एक ही प्रकार के हक और एक प्रकार की जिम्मेवारी होनी 
चाहिए । बरावर हक और बराबर अवसर उन्हें मिलना चाहिए और उसमें 
कोई फर्क नहीं होता चाहिए । लेकित इसके लिए हिन्दू और मुसलमान दोनों 


को हिन्दुस्तानी बनना पड़ेगा । उसके लिए जितना जल्दी तैयार हो, उतना अच्छा - 


है। हो सकता है कि कई आदमियों के दिल में यह हो कि पाकिस्तान उनके लिए. 
ठीक स्थान है । उनसे मेरी नम्र प्रार्यना है कि हमारी तरफ से कोई रुकावट 
नहीं होगी । जितनी जल्दी चले जाओ, उतना ही अच्छा है । इधर के मुसलू- 
मानों के लिए भी यही अच्छा है। हम नहीं चाहते थे कि हिन्दोस्तान का दुकड़ा 
हो। छेकिन मजबूर होकर हमें टुकड़ा करना पड़ा । उस समय हमने नहीं सोचा 
था कि वहां से सत्र हिन्दुओं को भगा दिया जायगा । जब पाकिस्तान बना, 
तब भी हमारा यह ख्याल था कि हम आपस में बैठ कर समभौता कर लें + 
पाकिस्तान आज़ादी से अपनी खुशहाली बनाए और जैसा अपना शासन 
होता है वैसा बनाएँ, चाहे अपनी जैसी प्रकृति और गति बनाएं। हम भी चाहते 
थे कि एक दूसरे के साथ मोहब्बत और प्रेम बना रहे । हिन्दुस्तान के मुसल- 
मान और पाकिस्तान के मुसलमान आपस में मिलर-जुलकर रहें, उनमें विवाह- 
शादी हो । और यह तो अब भी होगा । अभी इतना दुकड़ा होते हुए भी 
यह चीज टूटनेवाली नहीं है| तोड़नेवाले कितनी भी कोशिश करें, खुद टूट 
जाएँगे, लेकिन यह चीज़ नहीं टूटनेवाली । क्योंकि हिन्दुस्तान की आबोहवा ही 
ऐसी है । फिर भी अगर उनको अलग होना हो, तो हो सकते हें। लेकिन इधर 
के कोई मुसलमान अगर यह ख्वाहिश रखते हें कि बाहर के लोग उनका 
रक्षण करेंगे, तो यह गलत तरीका है । यह होवेवाला नहीं है । में आज 
कहता हूँ कि हमें हिन्दू और मुसलमान दोनों को आपस में मेल कराना चाहिए। 
पिछली चीज़ें हमें याद नहीं करनी चाहिएँ, उन्हें भूल जाना चाहिए । क्योंकि 
लाखों भाई तो देहात में पड़े हें । उन्होंने क्या कसूर किया ? उनको तो र्यालू 
भी नहीं था कि पाकिस्तान कया चीज़ है, किस तरह से बनेगा, क्या होगा + 


ब्+ 

देहात का रहनेवाला तो अपने पड़ोसी के साथ मोहब्बत से रहता था, उनके 
साथ घूमता-फिरता था । 

अब जो कुछ हो गया, सो हो गया । अब फिर से मोहब्बत की कोशिश 
करने का वक्‍त आया है। ऊपर से अब शान्ति है । छेकिन मेरा बोक हटा 
नहीं है । आज भी हिन्दुस्तान में हिन्दू-मुसछमान का बखेड़ा उठ खड़ा होता है। 
यह जहर इतना घुस पड़ा है कि इसके निकालने में थोड़ा समय छगेगा। आपको 
आन्ति रखनी चाहिए। दोनों कौम के बीच में जो समकदार आदमी हें, उनको 
आन्त रह कर लोगों को समकाना चाहिए कि भई अगर उधर कोई गड़बड़ हुई 
है, तो इधर बदला लेते की कोशिश करना एक बहुत बुरी बात है ॥ 
हमारा तो यह पूरा धर्म है कि हमारा जो शासन हैं, जिसको सिक्‍यूलछर स्टेट 
६ धर्म निरपेक्ष राज्य ) कहते हैं, उसमें सबके लिए समान स्थान है। हमें 
सोच-समभ कर चलना है । लेकिन हम शीघ्रता से चल सकें और हमारे काम 
में कोई रुकावट न हो, उसके लिए हमें आपका साथ चाहिए | हैदराबाद में 
रहतेवले सब हिन्दू और मुसलमानों को समझ छेना चाहिए कि वे हैदराबादी 
हैँ और हिन्दुस्तानी हें। वे जब यह समझ जाएँगे, तभी हम आगे बढ़ सकते हें ॥ 

में आपसे यह भी कहना चाहता हूँ कि हमने जब हूँ दराबाद स्टेट को अपने 
हाथ में लिया, तब देखा कि यहाँ करोड़ों रुपये का घाटा पड़ा है। राज्य के पास 
पहले जो रिज़र्व॑ फण्ड था, वह सब-का-सब उड़ गया है और एक बड़ा खड्डा 
पड़ गया है । क्‍योंकि हैदराबाद को स्वतन्त्र बनाने के लिए इसी प्रकार का 
कारोबार और इसी प्रकार का खर्चा यहां किया गया था। लोगों को पैसा 
दिया गया था । यह सब काहे को किया गया ? कुछ अपने कामों के लिए या 
हैदराबाद की उन्नति के लिए तो किया नहीं गया । जो कुछ किया गया, 
उस से आज हैदराबाद में आ्थिक स्थिति बहुत बिगड़ी हुई हे । वह अच्छी 
नहीं है और उसको ठीक करना है । हम उसको ठीक करें, तभी काम आगे चल 
सकता है । हमने तिरूक आप लोगों के सुपुर्द कर दिया है । अब आपको स्वयं 
चलना पड़ेगा । आप देहात में जाइए, वहाँ न कोई अस्पताल हैं, न कोई दवा- 
दारू का सामान है, न कोई पढ़ाई का सामान है । वहाँ खाने पीने की भी 
त्तकलीफ्‌ है । तो छोगों को, जनता को, आज भी मालूम नहीं पड़ा होगा कि 
राज्य में क्या फर्क आ गया है । सब चीजें नए सिरे से बनाने का बोक तो आपके 
ऊपर पड़ेगा । हिन्दुस्तान की सरकार की हालत भी ऐसी ही हैँ । क्योंकि जब 

त्तक हमको पाकिस्तान का भरोसा न हो,- तब तक हमें हिन्दुस्तान को संभालने | 
के लिए लदकर रखना ही पड़ेगा । उसके लिए करोड़ों रुपया खर्च करना हीः 
पड़ेगा । हम वैसा न करें, तो हम भी गुनहगार बन जाएंगे, क्योंकि यह सारे 
हिन्दुस्तान की सलामती की ज़िम्मेवारी का- सवाल है । ह ; 
तो हमें देखना पड़ता है.कि हमारा पड़ोसी क्या करता है । पाकिस्तान 
कहता है कि दुनिया में हमारा एक ही दुश्मन हैं और वह है हिन्दुस्तान । जब 
वे ही खुल्लमखुल्ला ऐसा कहते हैं, . तो हम उतना तो न करें, पर यह तो मान 
लें कि वे हमें अपना दुश्मन समभते हैं । ऐसी बात है, तो हमें भी सावधान 
रहना चाहिए । यदि मोहब्बत करनी हो, तो आज भी हमारे प्राइम मिनिस्टर 
साहब पाकिस्तान से कहते हें कि हम दोनों को आपस में ऐसा करार कर 
लेना चाहिए कि किसी सूरत में हम आपस में लड़ाई नहीं करेंगे । जब हमको 
मालूम पड़ेगा कि दिल और ज़बान के बीच में कोई अन्तर नहीं है, तभी वह 
बात होगी। जब तक ऐसा नहीं होगा, तब तक वहां से फौज़् को निकालना पाप 
है। में पूछता हूँ कि बताइए आपने सिन्धियों को क्यों निकाला ? पंजाब के 
बारे में तो में मान लेता हूँ कि आप कहेंगे कि पंजाबी हिन्दू मुसछमान एक 
दूसरे की अदछा बदली और मार-पीट करते हुए भागने रंगे । लेकिन सिन्धियों 
को आपने क्‍यों निकाछा ? इसका जवाब मुझको दीजिए । है कोई जवाब आपके 
पास ? अब हम किससे कहें कि हमें आपस में ऐसा करार करना हैं कि कभी 
लड़ाई न करनी पड़े । एक तरफ तो आपका कहना है कि हिन्दोस्तान में रहने- 
वाले तीन करोड़ मुसछमानों की जवाबदारी हमारे सिर पर हैँ | दूसरी तरफ 
कहना है कि हमारा एक ही दुश्मन है । तो हम कहते हें कि हम तुम्हारी बात 
मानते हैं । ठीक है । तुम्हारी बात मानकर हमें सावधान रहना चाहिए। छेकिन 
इस पर भी हम यह कभी नहीं कहेंगे कि तुम हमारे दुश्मन हो। क्योंकि हम 
समभते हें कि तुम दुश्मन रहना चाहो तो भी नहीं रह सकोगे, दुनिया की 
ऐसी हालत हो गई है । इधर रहनेवाले करोड़ों मुसछमान एक-न-एक दिन 
इस बात को समझ जाएँगे कि यह गलती हुई है । भले ही दुकड़ा हो और 
अपनी-अपनी ताकत से चाहे जैसा कार्य चलाएँ । लेकिन अपना घर-बार छोड़ 
कर अपना वतन, अपनी मंजिल छोड़ कर भागना-भगाना किसको पसन्द आएगा ? 
इस समय पर में ज्यादा खोलकर नहीं कहना चाहता। क्‍योंकि में नहीं चाहता 
कि कौमों का ज़हर और आगे बढ़े । में यह कहना चाहता हूँ कि हमारे और 

पाकिस्तान के बीच में कभी लड़ाई न हो। लड़ाई की ख्वाहिश रखनेवाले छोग 
तो पागल होते हें । हम इस तरह की कोई ख्वाहिश नहीं रखते । हम दिल से 
चाहते हे कि लड़ाई न हो । यह तो सौदागरी कर लीजिए कि सिन्धी अपने घर 
लौट जाएँ और जो मुसलमान इधर से वहाँ गए हैं, अगर वे लौट कर आना 
चाहें, तो उसकी आज्ञा हम दें देंगे । इसी प्रकार का प्रवन्ध हमने बंगाल में भी 
किया । इस बारे में काफी कोशिश की । इसे आगे बढ़ाना हो, तो रास्ता यह 
हूँ कि हिन्दू और मुसलमान मोहब्बत से रह सकें। उसके लिए हमें हिन्दुस्तान 
और पाकिस्तान में सामान पैदा करना पड़ेगा । यदि आप यह कहते रहेंगे कि 
दुनिया में हमारा एक ही दुश्मन है, और वह हिन्दुस्तान है, तब तो आप ही 
दुश्मनी का ऐलान करते हैं । में यह बात हेदराबाद के सब हिन्दू-मुसलमानों को 
समझकाना चाहता हूँ ; 

हिन्दुओं से भी में कहना चाहता हूँ कि पीछे जो कुछ हुआ, उसे भूछ जाना 
चाहिए । जब एक दफा हम से ज्यादती हो गई तो मर्दों का काम है कि उस 
चीज पर पर्दा डाल दें । अपने दिल में कभी वैर नहीं रखना चाहिए। वैर रखना 
नामर्दों का काम हैं । एक आदमी बुरा है, इसलिए उसके ऊपर थप्पड़ लगाना 
बेवकूफों का काम हैं । उसका हाथ पकड़ कर उसे मुहब्बत से उठाना चाहिए । 
क्योंकि वह हमारा भाई है । और मुसलमान कहां के हुए ? इतने मुसलमान 
कहाँ से आए ? बे परदेश से आए थे क्‍या ? वे हमारी बेवक्फी ही तो से 
मुसलमान हुए थे। तो इस बारे में हमारा दोष तो है ही। वे मुसलमान 
इसलिए हुए कि हमने उनसे इस प्रकार का बर्ताव किया। आज भी 
क्या हम इस बात को समझे हैं? आज भी क्‍या हमारे में से अस्पृश्यता 
गई हूँ ? 

गान्धी जी पुकार-पुकारकर कहते थे कि यदि सच्चा स्व॒राज्य आप लोगों 
को चाहिए, तो अस्पृश्यता को मिटा दीजिए । पहले हिन्दू और मुसलमानों 
को एक कर दो। अपनी आथिक स्थिति ठीक करनी हो, तो हम अपना कपड़ा आप 
बनाएँ । पहनने का जो कपड़ा हमारे गाँव में बने वही हम पहलनें। गांव में क्‍या 
बनाएँ बेचारे ? गाँव में तो मिल का भी कपड़ा नहीं मिलता, घर का क्‍या 
बनाएँ ? और कहते हें कि हमारे मुल्क में एक भाषा होनी चाहिए। अग्रेजी- 
वंग्रेजी छोड़ देती चाहिए । राष्ट्रभाषा एक होनी चाहिए । इन चार इमारतों 
पर हिन्दुस्तान का स्वराज्य बनाने की गान्धी जी ने कोशिश की और वह कोशिश 

उन्होंने मरते दम तक नहीं छोड़ी थीं। में उनका साक्षी हूँ । मरने से सिर्फ पाँच 
मिनट पहले एक घंटे तक मेरी उनसे बात-चीत हुई और में जब चला गया तो 
तुरन्त एक आदमी आया और उसने बताया कि एक पागल आदमी ने फाईरिंग 
किया और बापू तो मर गए। यह बहुत बरी बात हुई । लेकिन मेरी तब जो 
एक घंटे तक बातचीत हुई थी, वह तो मेरे दिल में भरी है कि वह क्‍या चाहते 
थे। हिन्दुस्तान का दुकड़ा होना उन्हें पसन्द नहीं था। लेकिन इस तरह से 
वहू दुकड़ा नहीं कराना चाहते थे और अब कराची जाना चाहते थे। वहां जाकर 
वह मुसलमानों को दिल से समभाना चाहते थे कि हिन्दुओं को ठीक रक्‍्खो । 
इधर यही बात वह हिन्दुओं को समभाते थे, बिहार में जाकर और जगह पर 
जाकर, दिल्‍ली में जाकर, रात-दिन कोशिश करके भी वह सफ़र नहीं हुए । 
लेकित. आखिर जब तक यह चीज़ नहीं होगी, तब तक हिन्दुस्तान में शान्ति 

होना असम्भव है, यह आप मान लीजिए । आप कहते हें कि फैसला कर लीजिए 

हमारी करोड़ों रुपये की रकम वे दबा कर बैठे हें। उसका फैसला कर लीजिए । 

अब यह काइमीर का मामला है, उसका फैसला कर लीजिए । आप कहते हें 

कि हम काइमीर को नहीं छोड़ेंगे, हिन्दुस्तान कहता हूँ कि हम नहीं छोड़ेंगे । तो 

इसका फैसला कौन करेगा ? 

हिन्दुस्तान के मुसलमानों से में पूछता हूँ कि आप की क्‍या राय हैं ? 

जब तक आप अपना दिल नहीं बदलोगे, तब तक मोहब्बत कैसे होगी ? तो आप 

लोगों को भी प।किस्तानियों से कहना चाहिए कि इस तरह से लड़ने से फायदा 
क्य। ? दोडाई साल तो हो गए। शेख अब्दुल्ला को समझाओ, काइमीर के 
मुसलमानों को समझाओ । यदि वे पाकिस्तान में जाना चाहते हैँ तो हम 
जबरदस्ती थोड़े ही रखनेवाले हें । लेकिन वें चाहते हें कि हमें इधर ही रहना 
है, क्योंकि हमारा तो सेक्यूछर ( धर्म निरपेक्ष ) स्टेट है। और हमने काइ्मीर 
के चन्द मुसलमानों के लिए ही इसे सेक्यूछर स्टेट थोड़े ही बनाया है। तीन करोड़ 
मुसलमान पहले से ही हमारे यहाँ पड़े हें। जितने आप के यहां मुसलमान हें, 
करीब उतने ही हमारे यहां भी हें । उनका बोक हम किस तरह से उठाएँगे, 
अगर रात-दिन लड़ते रहेंगे । तो इधर के मुसलमानों को समझना चाहिए कि 
उनका सभी कुछ यहां ही है; यहीं घर है, यहीं रिश्तेदारी है, यहीं मुहब्बत 
है । उतकों कहना चाहिए कि भई भगड़ा छोड़ो, उससे कोई फायदा नहीं होने 
वाला है। हम पहले समझते थे कि बहुत फायदा होगा । लेकिन अब हमने समझ 

लिया है कि जो कुछ हुआ, सो हुआ । तुम अपना काम चलाओ, हम अपना 
चलाएँ । एक दूसरे का साथ दो । एक दूसरे का पैर खींचने की आदत छोड़ 
दो । तब तो हमारी आपस की मुहब्बत हो सकती है । 

यों कगड़ा एक नहीं है, अनेक भगड़े हें। हमारी सब नदियाँ पड़ी हैं। पाकि- 
स्तान में उन का पानी जाता हूँ । नदियों का मूल हमारे यहाँ है । वे कहते हें 
कि इसका फैसला करो । ठीक है, फैसला करो। सिन्ध में और पंजाब में नदियों 
की कमी नहीं है। दोनों मुल्कों के लिए काफी पानी है। बैठ कर फैसला करो। 
लेकिन फैसले की मंशा किए बिना सिर्फ यही मंशा करना कि किसी-न किसी 
त्तरह हमें जी भर कर पानी मिल जाय, यह कैसे हो सकता है ? जिन आद- 
मियों को हमने निकाछ दिया, जिनके पास पंजाब की सिंचाई थी, उनको मुल्क 
में से निकाल दिया; सिक्‍खों को निकाल दिया, हिन्दुओं को निकाल दिया। अब 
यह कहना कि पानी भी हमारा ही है, ज़मीन भी हमारी ही है और जो छोग 
गए, उनका सब बोभ तुम्हीं उठाओ । यह चीज़ होनेवाली नहीं है । वह इन्साफ 
से होगा । अगर ये सब चीज़ें करनी हों, तो हमारी तरफ से कोई रुकावट नहीं 
होगी । लेकिन जब हमको विद्वास होगा कि ये बातें सही हें और वे सचमुच 
चाहते हैं । ऐसा हुआ, तो हम ज़रूर करेंगे । 

हमने अभी दिल्‍ली का ऐग्रीमेंट किया । दिल्ली में बैठकर प्राइम मिनिस्टर 
से साफ साफ बात करके बंगाल के बारे में एग्रीमेंट किया । अब यह किस 
त्तरह से वह चलता है ? कितने हिन्दू कहाँ रहते हैँ, कितने वहाँ से भागते हें? 
कितने मुसलमान इधर से जाते हें कितने वहाँ से भागते हें ? यह सब कछ देखने 
की वातें हें । क्योंकि हमारा खयाल है कि ऐग्रीमेंट का केस तो एक ही है । यह्‌ 
जो करार किया गया है, वह सही तरह से अमल में आता है कि नहीं। उसका 
उद्देश्य एक ही है कि जो हिन्दू वहां से इधर आ गए हें, वे वापस चले जाएँ। 
जो मुसलमान भाग कर उधर गए हैँ, वे लौट आएँ। यह बातें दोनों बंगालों 
में हो जाएँ, तो समझ लीजिए कि हमारा एग्रीमेंट सच्चा है । ऐसा न हुआ तो 
हम जबान से कितनी भी बातें करते रहें, कहते रहें कि ठीक हो रहा है, ठीक 
हो रहा है, उससे कुछ भी काम नहीं होगा । हमारी ख्वाहिश हैं कि ठीक काम 
होना चाहिए । बहुत लोग कहते थे कि हम लोग वहाँ नासिक कांग्रेस में बखेड़ा 
करेंगे, वहाँ झगड़ा होगा, हिन्दू मुसछमान के सवाल पर झगड़ा होगा। आपने 
देखा कि हमारी कांग्रैस कै प्रधान ने कलकत्ता में जाकर स्पीच दी कि पाकिस्तान 

में कुछे भी हो, लेकिन हमारा धर्म है कि हम मुसलमानों को उनका पूरा हकः 
दें और उनका पूरा राशन दें । 
यह बखेड़ा अगर एक जगह पर होता है, तो उसका असर कितनी ही 
जगहों पर होता है। इस तरह जो एक्शन और रिएक्शन (क्रिया और प्रतिक्रिया ) 
होता है, उसके रोकने की कोशिश में ही हमको बहुत मुसीबत बढ़ गई है। उन 
. पर भी यही मुसीबत होगी । में नहों कहता हूँ _कि उनपर नहीं होगी । लेकिन 
उन्होंते अपता काम इस तरह से कर लिया कि उत्तर पाकिस्तान में दूसरी 
कम्यूनिटी ही नहीं रही । लेकिन इस तरह से तो मुहब्बत की बात नहीं हो 
सकती । मेरी राय तो यह है, और में मानता हूँ कि आखिर में सब की यही 
राय होनेवाली है कि जो हिन्दू अपनी-अपनी जगह पर फिर से लौट आना चाहें, 
उन्हें लौट आने दें। उनकी मिलक्रीयत उनको वापस कर दी जाए। इसी प्रकार 
जो मुसलमान इधर से गए, वे अपनी जगह पर लौट आएँ। चाहे छायकअली 
भी छौट आना चाहे, तो में उसको हज़म करूँगा, वह आ जाए । क्‍योंकि इधर 
तो हमारी किसी के साथ मित्रता या दुश्मनी नहीं है । पहले वह समझा होगा 
कि उसी प्रकार हैदराबाद का कल्याण है । अब इसका अनुभव उसने कर लिया 
हैँ कि हैदराबाद के मुसलमानों को उससे कितना फायदा मिला और उनका 
क्या हाल हुआ। जिन छोगों को पाकिस्तान में रहना है वें खुशी से वहीं 
रहें । लेकिन जो जाना चाहें, उसके आने-जाने के लिए दोनों ओर से रास्ता खुला 
रखना चाहिए और इस बात की व्यवस्था दोनों तरफ से होनी चाहिए । तब तो 
यह काम हो सकता है। नहीं तो फिर अलूग-अछग दो मुल्क तो हें ही। चाहे 
मुहब्बत करने के लिए तैयार न हों, तो भी यह बात तो नहीं करनी 
चाहिए कि वह हमारा पड़ोसी हमारा दुश्मन है । 
में हैदराबाद के मुसलमानों से यह कहना चाहता हूँ कि हमें हेदराबाद की 
सल्तनत का सैन्सस (जन गणना ) छेना होगा । उससे आपको मालूम हो जायगा कि 
हैदराबाद में मुसलमानों की आबादी पिछले सैन्सस की अपेक्षा कितनी है । हमने 
कितने मुसलमानों को इधर से निकाछा ? ऐसी सिच्यूएशन (स्थिति) पैदा हुई, 
जिसमें कितनों को भागना पड़ा ? इधर कोई ऐसी परिस्थिति पैदा करने की हमारी 
ख्वाहिश नहीं है कि इधर से छोगों को भागना पड़े । और न यह हमारा धर्म 
है । हमारा धर्म ऊँचा है । जो मुसलमान इधर हें, उनका हमें पूरा विश्वास करना 
चाहिए। यहाँ के मुसलमानों को भी समझना चाहिए कि हम हिन्दुस्तान के सिदि- 

जन (नागरिक) हैं । यहाँ शहरियों का जो हक है, उतना ही हमारा हक रहेगा $ 
अगर हम ऐसे हालात न बना सकें, तो हम राज्य करने के लायक नहीं है । 

हैदराबाद में जो छोग राज्य अपने हाथ में लेने की ख्वाहिश करते हैं, उनको- 
में सावधान करना चाहता हूँ कि उन्हें ये सब बातें करने के लिए तैयार रहना: 
पड़ेगा । हैदराबाद में से हमें अस्पुश्यता को निकालना है हैदराबाद में हमें हिन्दू, 
मुसलमान की एकता बनानी है और हैदराबाद में हमें देहातियों की तरफ नजर 
करनी है और उनको उठाना है। हैदराबाद में हमें राष्ट्रभाषा का प्रचार करना 
है । साथ ही यहां हमें सारे हैदराबाद को एक इकाई बनाना है । चाहे कोई 
हो, चाहे आन्ध्र हो, चाहे करनाटक का हो और चाहे कोई और हो, हमें सब 
का एक ही ग्रूप बनाना हैं । जिन छोगों की ख्वाहिश जल्दी-से-जल्दी राज्य अपने 
हाथ में लेने की है, उन्हें इन कठिन सवालों की ओर तो ध्यान देना ही पड़ेगा । 
तो जैसा कि मेंने कहा, इन्हीं चार बातों पर हमारे राज्य की इमारत बननेवाली 
है। अगर इन्हें हम ठीक कर लें, तब तो गान्धी जी की ख्वाहिश का राज्य हमको 
मिल सकता है । 


में इधर इसलिए आया हूँ कि इधर के हालत देख हूं, और कुछ आपको 
बतारऊँ कि हमारी क्‍या ख्वाहिश है । आपके दिल में कुछ अविश्वास हो, तो 
वह भी में निकालता चाहता हूँ । कौम-कौम में अभी तक कुछ अन्देशा हो, तो 
उसे भी में दूर करना चाहता हूँ। कुछ लोगों के दिल में यह वहम है कि जिन्होंने 
पहले कुछ गलतियाँ की हें, उनके ऊपर हम कुछ वैर भाव रखते हेँ। वह चीज़ 
आपके दिल से में हटाना चाहता हूँ । हमें किसी भी हैदराबादी के ऊपर वैर भाव 
नहीं रखना है। दयाभाव पूरा रह सकता है, क्‍योंकि धर्म का मूल तो दया है| 
परन्तु जो छोग ऐसे हें कि उनके दिल में गुमान है कि उन्हें शहीद बनना है, 
उनको हम कैसे रोकेंगे ? जो खुदा के दरबार में शहीद बनकर जाना चाहते 
हैं, उनके काम में हम रुकावट डालें, ऐसे पापी हम क्‍यों बनें ? जाने दो उसको, 
जाए वह, यही हमारी ख्वाहिश हैं । आप यह समझ छीजिए कि कोई काम 
कानून से चलता हो, तो उसे कानून से चलने दो । कानून के मुआफिक काम 
करने में थोड़ा खर्चा तो होगा, लेकिन वह्‌ छाचारी है । 

कई मुख्य-मुख्य जवाबदार यहाँ से भाग गए हैं, परन्तु कम रुतबेवाले 
लोग तो यहाँ ही है । इस बारे में क्या करना है, यह तो गवर्नमेंट आफ इंडिया 
के सोचने की बात है । में कुछ जवाबदारियाँ ले सकता हूँ। सोचेंगे हम। लेकिन 

उस सब के लिए हमें आप लोगों की मदद चाहिए। यदि आप छोग ऐसी 
आबोहवा इधर पैदा करेंगे तो मेरा काम सरल हो जायगा। तब आप देखेंगे कि 
मे इस तरह से चलनेवाला आदमी नहीं हूँ कि किसी के ऊपर द्वेष-भाव से. कोई 
काम करूँ । यह होता तो में जिस जगह पर बैठा हूँ, उस जगह पर बैठने के 


लायक नहीं होता | यह बात तो आप समभ गए होंगे । 

एक और बात में आपको कहना चाहता हूँ | वह यह कि हमारे देश में 
बहुत सालों से गुलामी आई और जिस तरह से हुकूमत चलाई गई, ( में अकेले 
हैदराबाद की हुकूमत की बात नहीं कह रहा हूँ। क्योंकि हैदराबाद की हुकूमत 
भी तो हिन्दोस्तान की बड़ी सलछतनत की छाया में चलती थी) उसने हिन्दुस्तान 
को बेकार बना दिया, हिन्दुस्तान के लोग आलसी बन गए, लोग बेकार हो गए, 
क्योंकि कोई काम करने को रहा ही नहीं । तो करोड़ों लोग बेकार हो गए । 
परन्तु अब हमारा अपना राज हो गया है । आज हमारे करोड़ों बेकार छोग कुछ- 
न-कुछ घन पैदा करने में रूग जाएँ और वे ज्यादा घन पैदा करन लगें, तो 
उसी से हिन्दुस्तान का कल्याण है । इसके बिना हमारा काम नहीं चलेगा। हमें 
यह बाँध लेना चाहिए कि बरसों की गुलामी से हमारा देश कंगाल हो गया है 
और जब तक हम सब मिलकर काम नहीं करेंगे, इस कंगाली से हमारा छुट- 
कारा होनेवाला नहीं है । मुल्क में जो थोड़ा-सा धन है, वह बराबर बरावर 
बाँट देने से भी काम नहीं चलनेवाला । यह बात हम बाँध छें, क्योंकि यहाँ 
करोड़ों बेकार हें और भूखे मरते हें। 

हमें यहाँ एक और बात की भी फिक्र है, जिस बात ने हैदराबाद को सारी 
दुनिया में मशहूर कर दिया हैँ ।वह यहां का नवगंज एरिया है, जिसमें 
कम्यूनिस्ट लोग कोई-कोई काम करते हैँ। वहां जो लोग सब फिसाद कर रहे हें, 
वह सब तो कम्थूनिस्ट नहीं हैं, गुंडे भी हैं, क्योंकि उनको लूटपाट का मौका 
मिल गया हू । छेकिन उनको जोड़नेवाले हें कम्युनिस्ट छोग । यदि उनके 
दिल में यह हो कि हिन्दुस्तान में चीन की तरह साम्यवादी पथ बने, तो वे छोग 
पागल लोग हूँ । में कहना चाहता हूँ जिस प्रकार ये छोग कर रहे हैँ, उस प्रकार 
तो चाईना वालों ने भी नहीं किया । में नहीं समभता हूँ कि दुनिया में कोई भी 
कम्युनिस्ट वैसा पागलपन करेगा, जैसा कि हिन्दुस्तान में किया जा रहा है । हमारे 
जोबेचारे गरीब देहात में हें, उनको गोली से मारना, कुल्हाड़ी से मारना, 
दुकड़ा करना, औरतों को भी नहीं छोड़ना, उनको भी मारना, यह सब क्‍या 

है ? अपने ही आदमियों को मारनेवालों को कम्यूनिस्ट कहा जाय ? वे 
कम्युनिस्टों का नाम बदनाम करते हैं । 

मेंने पिछछी दफा भी कहा था, और इधर आज फिर भी कहता हूँ कि जो 
कम्युनिस्ट छोग खरामस्ती कर रहे हें, गरीबों को मारते हैँ और भूठा दावा 
करते है कि हम गरीबों को कुछ दिलाते हैँ, में उन छोगों की जड़ को निकालने 
वाला हूँ । इसके लिए जितनी मेरी कोशिश होगी, करूँगा । दुनिया में ऐसा पाप 
मैंने किसी जगह पर नहीं देखा है, न सोवियत यूनियन में देखा, न इधर किसी 
जगह । इधर लोग जो काम कर रहे हैं, यह बहुत ही बुरा हैं। लेकिन मुझे 
अफसोस होता है कि इन लोगों को इतने आमंस ऐम्युनीशन ( हथियार ) कहाँ 
से मिलते हें। और वह उनके जोड़ने वाले जो लोग हैँ, उनका ब्रेन ( दिमाग) 
कहाँ रहता है । आप मालूम कीजिए कि वे कहाँ रहते हें ? क्‍या वे हँदरावाद 
से बाहर रहते हैँ ? क्‍या नलगंडा में रहते हैँ ? नहीं, वे वहां के रहनेवांले नहीं 
हैं। नहीं तो वे सब पुल्सि की, मिलिट्रों की भपट में आ जाते । तो वे इधर 
हैदराबाद में पड़े हें या सिकन्दराबाद में पड़े हें या किसी और सही सलामत 
जगह पर पड़े है। वे किस के घर में खाते हे, कहाँ रहते हें, उनको दवा-दारू 
कहाँ से मिलती है ? जब आपके हाथ में यह राजसत्ता आएगी, तब क्‍या हाल 
होगा, यह सोचिए । मेने आज दूसरा एक आदमी हैदराबाद का प्रधान मंत्री का 
काम करने के लिए दिया। इसी प्रकार नाछगंडा-एरिए के लिए हम अपनी 
सर्विस का एक खास आदमी पसन्द करते हैं । बहुत मुहिकल से हम ऐसे आदमियों 
को भेज सकते हे, क्योंकि हमारे पास पूरे आदमी नहीं हें। आप सही सलामत 
अपनी गाड़ी खुद चला सकें, इस प्रकार हमें आपको तैयार करना है । 

आप लोग मुल्की-तामुल्की की बात करते हें और कहते हें मुल्की छोग 
सर्विस में रहने चाहिए । तो में कबूल करता हूँ, होने चाहिए और साथ-ही-साथ 
में यह भी कहना चाहता हूँ यदि आप हिन्दुस्तानी बनना चाहें, तो आपको 
सारे हिन्दोस्तान को अपना मुल्क समकना होगा और तब हिन्दोस्तान भर के 
आदमी मुल्की होंगे, गैरमुल्की नहीं । तो बाहर से लाने की ज़रूरत होती है 
तो उन्हें छाया जाता है । ज्यादा आदमी तो हम छाएंगे ही नहीं, छेकिन हमें 
हिन्दोस्तान भर को एक बनाना है । जिस हिन्दोस्तानी की जहाँ ज़रूरत हो, 
उसे वहाँ जाना चाहिए । सारे मुल्क में वह मुल्की है। हैदराबादियों की भी जहां 
ताकत होगी, जहाँ उनकी योग्यता होगी, हिन्दोस्तान भर में किसी भी जगह 

अल जा सकेंगे। क्योंकि सारा हिन्दुस्तान खुला पड़ा है। हिन्दोस्तान के हर प्रान्त 
में और हर मैदान में आप जा सकते हैं। पहले आप अपना काम सेभालना चाहें 
त्तो और बात है । 

एक बात यह भी ख्याल करने की है कि आपकी आमदनी का पाँच से 
छ: करोड़ रुपया पुलिस के ऊपर खर्च होता है । यह खर्चा बहुत है । हमारे पास 
सुंगभद्वा के प्रोजेक्ट हें, गोदावरी के प्रोजेक्ट हें, और प्रोजेक्ट भी हें । अगर 
जल्दी से उन पर अमल हो सके, तो अनाज का कोई टोटा नहीं रहे । तव आप 
हिन्दुस्तान भर को रूई दे सकते हें, अनाज दे सकते हें । तो अब हमें इतना 
खर्चा क्‍यों करना पड़ता है ? यदि हमारी कांग्रेस ताकतवर हो, या.हैदराबादी 
लोग समझदार हों, तो ये गुनाह यहां क्‍यों होते ? अगर आप यह समभते हों 
कि हमारी जवाबदारी नहीं है, सिर्फ पुलिस की है, तो आप गलती पर हें। एक 
तरफ तो अब पुलिस की जितनी ज़िम्मेवारी है, यहां की पुलिस उसे निभा नहीं 
सकेगी | तो बाहर से में पुलिस लाऊँगा। मद्रास से, मैसूर से, यू० पी० 
सेया सी० पी० से लाऊँ ? इतनी पुलिस मुझे बाहर से छानी पड़ी है । बाहर 
से जो छोग आए, उनमें सब लोग देवता नहीं हैँ, यह तो में भी जानता हूँ । 
फिर भी बाहर वाले अफुसर आप को तंग करने या बेइज्जत करने नहीं 
आए हैं। आप अपने काम के लिए जल्दी तैयार हो जाइए । लेकिन यह सारा 
ढांचा ही बिगड़ जाए, ऐसा काम नहीं करना चाहिए। - 

वहां रायपुर में गोली चलानी पड़ी। बाहर अखबारों में छपा कि वहां 
फूड राएट ( रोटी का दंगा ) हुआ । यह फूड राएट नहीं था, भूखमरों का 
राएट नहीं था। रायपुर के गोदामों में तो दो महीने की खुराक पड़ी है । छेकिन 
छोगों की यह गलती हमें मससूस करनी पड़ेगी, कबूछ करनी पड़ेगी। हम जो 
दूकान से माल छातने के लिए राशन कार्ड देते हें, वह एक आदमी को एक ही 
कार्ड दिया जाता है । रायपुर में लोगों ने बहुत गड़बड़ी की । जिसके घर में चार 
आदमी थे, और वह भूठमूठ चौदह आदमी का कार्ड ले गया। तो और छोग 
भूखे मरेंगे और इधर अधिक खर्च से उतना करजा हमारे ऊपर हो जाएगा । 
औरों के हिस्से का अनाज हमें वहां देना पड़ेगा । तो रायपुर में यह हुआ कि 
अनाज के कोटे के बहुत से गलत कार्ड बनवा लिए गए | उनको ठीक करने में कोई 
गलती भी शायद हुई हो। लेकिन गलती हुई तो आप छोगों को अपनी सरकार के 
भेम्बरों के पास जाना चाहिए था। लेकिन वहां दुकानें बन्द करना, हल्ला करना, 

दुकानों को छूटन की कोशिश या गवर्नमेंट का गल्‍्ला लूटने की कोशिश करना 
और पुलिस के ऊपर पत्थर चलाना, यह कोई स्वराज्य चलाने का तरीका नहीं 
है । इससे तो है दराबाद बदनाम होगा । अब आप की जो बदंनामी आएगी, वह 
हमारे ऊपर पड़ेगी । आप कह सकते हैँ कि हिन्दुस्तान की गवर्नमेंट की तरफ्‌ 
से यहां राशन चलता है, उसमें चाहे बिगाड़ पड़े, हमारा क्‍या है ? लेकिन 
थोड़े दिन के बाद आपको अपना काम अपने हाथ में छेना है, फिर आप का 
च्या होगा ? उघर मध्यभारत में ज़रा सी ज्यादती से इतना बिगाड़ और 
इतना हल्ला हुआ । सरकार के विरुद्ध जितने ग्रुप थे, वें सब आपस में मिल 
गए और सब ने मिलकर ऐसी परिस्थिति पैदा कर दी कि गोली चछानी पड़ी 
और कितने ही विद्यार्थी घायल हुए तथा पांच सात मर गए। इससे वहां मुल्की 
मिनिस्ट्री की हालत ऐसी हो गई कि आज वहां मुल्की गवनंमेंट ही नहीं हैं। इस 
तरह के हालत आपके यहां भी हुए, तो आप को बहुत मुशकिल पड़ेगी । में 
आप लोगों को सावधान करने के लिए आया हूँ कि आप को राजसत्ता तो मिलने 
चाली ही है, वह आपका ही हक है, आपका ही अधिकार है और आपके लिए 
ही हमने यह सब किया हूँ । लेकिन इसके लिए आपको तैयार होना है । में 
आपको सावधान करने के लिए आया हूँ कि उसके लिए आप अपना संगठन 
ठीक कर लो, अपना दिलऊ खुला रखो, अपना दरवाज़ा खुला रखो । कांग्रेस से 
भी में कहता हूँ कि कांग्रेस का दरवाजा बन्द नहीं करना चाहिए | उसमें अच्छे 
आदममियों के लिए जगह होनी चाहिए । और जो आदमी अच्छे हें, समभदार 
हैं, उनको भी समझना चाहिए कि हमें राजतन्त्र में हिस्सा लेना है। उसके 
लिए यह जो संगठन है, उसके बन्धन नियम हें, उसमें हमें पड़ जाना चाहिए । 
यही सब चीज़ें आप को समभाने के लिए में आया हूँ । 

आप जानते हें, मेरी शारीरिक ताकत बहुत कम हो गई हैँ । में सब को 
मिल नहीं सका । मुभको बहुत-से लोग मिलना चाहते थे । किसी-किसी 
को नाराज़ भी करना पड़ा । लेकिन में छाचार हूँ और आप छोगों से क्षमा 
चाहता हूँ कि में सबको नहीं मिकू सका। इसको माफ कीजिए । छेकिन मुझे 
जो कुछ कहना था, वह सब मेंने इधर बैठकर कह दिया है । उसके ऊपर आप 
सोचिए। मेंतो देहात में भी जाना चाहता था और में नलगुंडा भी जाना चाहता 
था । लेकिन मुभमें इतनी ताकत नहीं है । इसलिए में छाचार हूँ । लेकिन 
डघर बैठे बैठे मेंने जितनी बातें की हैं, उनके ऊपर आपको सोचना हूँ । जितना 


र्भ्र भारत की एकता का निर्माण 


जल्दी सोचकर आप उनके ऊपर अमल करेंगे और यह समभेंगे कि यह आदमी 
जो कुछ कहता है, हमारे फायदे के लिए कहता है । वही हैदराबाद के फायदे 
की बात है और उसी में हैदराबाद का कल्याण है, उसीसे आपका और हिन्दु- 
स्तान का भी कल्याण होनेवाला है । यह बात आप समभेंगे तो उससे आपकी 
भी इज्जत बढ़ेगी, हिन्दुस्तान की भी इज्जत बढ़ेगी । ईश्बर आप सब का कल्याण 
करे, यही मेरी ख्वाहिश है । 

